
LA  TRESJOYEUSEj  PLAISANTE  ET  RECREATIVE 

HYSTOIRE 

DU  RON  CHEVALIER 

SANS  PAOUR  ET  SANS  REPROUCHE. 

CHAPITRE  L. 

Comment  le  duc  de  Nemours  reprisL  la  ville  de  Bresse  sur 
les  Phéniciens,  où  le  bon  Chevalier  sans  paour  et  sans 
reprouche  acquist  g'rant  honneur;  et  comment  il  fut  blessé 
quasi  à  mort* 

J_je  duc  de  Nemours ,  qui  ne  voulut  point  songer  en 
ses  affaires,  après  qu'il  fut  monté  au  chasteau,  assembla 
tous  ses  cappitaines,  pour  sçavoir  qu'il  estoit  de  faire; 
car  dedans  la  ville  y  avoit  gros  nombre  de  gens  , 
comme  huyt  mille  hommes  de  guerre,  et  douze  ou 
quatorze  mille  vilains  du  pays,  qui  s'estoient  avecques 
eulx  assemblez  :  et  si  estoit  la  ville  forte  à  merveilles. 
Ungbien  y  avoit,  quon  descendoit  du  chasteau  en  la 
citadelle  sans  trouver  fossé  qui  gueres  donnast  empes- 
chement  :  bien  avoient  fait  ung  bon  rampait. 

Or,  en  toute  l'armée  du  roy  de  France  n'estoient 
point  alors  plus  de  douze  mille  combatans  ;  car  une 
16.  i 

grosse  partie  estoit  demoure'e  à  Boulongne  :  toutesfois 
au  peu  de  nombre  qui  y  estoit,  n'y  avoit  que  redire, 
car  c'estoit  toute  fleur  de  chevalerie,  et  croy  que  cent 
ans  paravant  n  avoit  este'  veu  pour  le  nombre  plus 
gaillarde  compaignie,  et  davantage  avecques  le  bon 
vouloir  quechascun  avoit  de  servir  son  bon  maistre  le' 
roy  de  France.  Ce  gentil  duc  de  Nemours  avoit  tant 
gaigne'le  cueur  des  gentilz  hommes  et  des  adventuriers, 
qu'ilz  feussent  tous  mors  pour  luy.  Eulx  assemblez  au 
conseil,  fut  demande' par  ledit  seigneur  à  tous  les  cap- 
pitaines  leur  advis,  que  chascun  dist  au  mieulx  qu'il 
sceut;  et,  pour  conclusion,  fut  ordonné  qu'on  donne- 
1  oit  Tassault ,  sur  les  huit  ou  neuf  heures  ,  lendemain 
matin.  Et  telle  fut  l'ordonnance  :  c'est  que  le  seigneur 
de  Molart,  avecques  ses  gens  de  pied,  conduyroit  la  pre- 
mière pointe  ;  mais  devant  luy  yroit  le  cappitaine  Heri- 
goye,et  ses  gens,escarmoucher.  Apres,  en  une  troppe, 
marcheroientce  cappitaine  Jacob,  que  l'empereur  Ma- 
ximilian  avoit  devant  Padoue,  en  la  bende  du  prince  de 
Hanno,  mais  par  moyens  fut  gaigné  au  service  du  roy 
de  France,  et  avoit  alors  deux  mille  lansquenetz  ;  les 
cappitaines  Bonnet,  Maugiron,  le  bastard  de  Cleves 
et  autres,  jusques  au  nombre  de  sept  mille  hommes  ; 
et  le  duc  de  Nemours,  les  gentilz  hommes  que  con- 
duysoit  le  grant  seneschal  de  Normandie  (0,  avecques 
la  plus  grosse  force  de  la  gendarmerie  à  pied ,  mar- 
cheroient  à  leur  costé,  l'armet  en  teste  et  la  cuyrasse 
sur  le  doz  ;  et  monseigneur  d'Alegre  seroit  à  cheval  à 
la  porte  Sainct  Jehan,  qui  estoit  la  seulle  porte  que 
les  ennemys  tenoient  ouverte,  car  ilz  avoient  mure'  les 

(*)  Le  grant  seneschal  de  Normandie  :  Louis  de  Brezé  :  il  étoit  ca- 
pitaine des  cent  gentilshommes  de  la  maison  du  Roi. 

autres  avecques  trois  cens  hommes  d'armes ,  pour  gar- 
der que  nul  ne  sortist. 

Le  vertueux  cappitaine,  seigneur  de  La  Palisse,  ne 
fut  point  à  l'assault;  car,  le  soir  de  devant,  il  avoit  esté 
blessé  en  la  teste,  d'ung  esclat,  par  ung  coup  de  ca- 
non qu'on  avoit  tiré  de  la  ville  au  chasteau.  Ceste 
ordonnance  faicte ,  chascun  la  trouva  bonne ,  excepté 
le  bon  Chevalier,  qui  dist  après  ce  que  le  duc  de  Ne- 
mours, selon  son  ordre  ,  eut  parlé  à  luy  :  «  Monsei- 
«  gneur,  saufve  vostre  révérence  et  de  tous  messei- 
«  gneurs,  il  me  semble  qu'il  fault  faire  une  chose  "dont 
«  nous  ne  parlons  point.  »  Il  luy  fut  demandé  par  le- 
dit seigneur  de  Nemours  que  c'estoit.  «  C'est,  dist  il  , 
<c  que  vous  envoyez  monseigneur  de  Molart  faire  la 
«  première  pointe;  de  luy  je  suis  plus  que  asseuré  qu'il 
«  ne  recullera  pas ,  ne  beaucoup  de  gens  de  bien 
«  qu'il  a  avecques  luy;  mais  si  les  ennemys  ont  point 
«  de  gens  d'estoffe,  et  bien  coignoissans  la  guerre, 
«  avecques  eulx,  comme  je  croy  que  ouy,  sachez  qu'ilz 
«  les  mettront  à  la  pointe ,  et  pareillement  leurs  hac- 
«  quebutiers.  Or,  en  telz  affaires,  s'il  est  possible,  ne 
«  fault  jamais  reculler;  et  si  d'aventure  ilz  repous- 
«  soient  lesditz  gens  de  pied,  et  ilz  ne  feussent  souste- 
«  nuz  de  gendarmerie ,  il  y  pourroit  avoir  gros  desoi - 
«  dre.  Parquoy  je  suis  d'advis  que  avecques  mondit 
«  seigneur  de  Molart,  on  mecte  cent  ou  cent  cin- 
«  quante  hommes  d'armes,  qui  seront  pour  beaucoup 
«  mieulx  soustenir  le  fes ,  que  les  gens  de  pied  qui  ne 
«  sont  pas  ainsi  armez.  »  Lors,  dist  le  duc  de  Nemours: 
«  Vous  dictes  vray,  monseigneur  de  Bayart;  mais  qui 
*  est  le  cappitaine  qui  se  vouldi  a  mettre  à  lamercy  de 
«  leurs  hacquebutes?  —  Ce  sera  moy,  s'il  vous  plmst, 

«  monseigneur,  respondit  le  bon  Chevalier;  et  croyez 
«  que  la  compaignie  dont  j'ay  la  charge  fera  au  jour- 
ce  d'huy  de  l'honneur  au  Roy  et  à  vous,  et  tel  service 
<<  que  vous  en  appercevrez.  »  Quant  il  eut  parlé,  n'y 
eut  cappitaine  qui  ne  regardast  l'ung  l'autre,  car  sans 
point  de  faulte  le  faict  estoit  tresdangereux  :  toutesfois 
il  demanda  la  charge,  et  elle  luy  demoura. 

Quant  tout  fut  conclud,  encores  dist  le  duc  de 
Nemours  :  «  Messeigneurs,  il  fault  que  selon  Dieu 
«  nous  regardions  à  une  chose  :  vous  voyez  bien  que 
«  si  ceste  ville  se  prent  d'assault  elle  sera  ruynée  et 
«  pillée ,  et  tous  ceulx  de  dedans  mors,  qui  seroit  une 
«  grosse  pitié  :  il  fault  encores  sçavoir  d'eulx ,  avant 
«  qu'ilz  en  essayent  la  fortune,  silz  se  vouldroient 
«  point  rendre.  »  Cela  fut  trouvé  bon;  et  le  matin  y 
fut  envoyé  une  des  trompettes,  qui  sonna  dés  ce  qu'il 
partit  du  chasteau,  et  marcha  jusques  au  premier 
rampart  des  ennemys,  où  estoient  le  providadour  mes- 
sire  André  Grit ,  et  tous  les  cappitaines.  Quant  la 
trompette  fut  arrivée,  demanda  à  entrer  en  la  ville. 
On  luy  dist  qu'il  n'entroit  point,  mais  qu'il  dist  ce  qu'il 
vouldroit,  et  que  c'estoient  ceulx  qui  avoient  puissance 
de  luy  respondre. 

Lors  fist  son  message  tel  que  vous  avez  entendu  cy 
dessus,  et  que,  s'ilz  vouloient  rendre  la  ville,  on  les 
laisser  oit  aller,  leurs  vies  sauves,  sinon  et  où  elle  se 
prendroit  d'assault,  qu'ilz  povoient  estre  tous  asseurez 
de  mourir.  Il  luy  fut  respondu  qu'il  s'en  povoit  bien 
retourner,  et  que  la  ville  estoit  de  la  seigneurie;  qu'elle 
y  demoureroit,  et  davantage  qu'ilz  garderoient  bien 
que  jamais  François  n'y  mettroit  le  pied.  Helas!  les 
povres  habitans  se  feussent  voulentiers  renduz  ?  mais 

ilz,  ne  furent  pas  les  maistres.  La  trompette  revint,  qui 
fist  sa  response  ;  laquelle  ouye,  n'y  eut  autre  delay, 
sinon  que  le  gentil  duc  de  Nemours,  qui  desja  avoit 
ses  gens  en  bataille,  commença  à  dire  :  «  Or,  messei- 
«  gneurs ,  il  n'y  a  plus  que  bien  faire  et  nous  nions- 
«  trer  gentilz  compaignons  :  marchons ,  ou  nom  de 
«  Dieu  et  de  monseigneur  sainct  Denys.  »  Les  pa- 
rolles  ne  furent  pas  si  tost  proférées  que  tabourins , 
trompettes  et  clerons  ne  sonnassent  l'assault  et  l'alarme 
si  impétueusement,  que  aux  couars  les  cheveulx  dres- 
soient  en  la  teste ,  et  aux  hardiz  le  cueur  leur  croissoit 
ou  ventre. 

-  Les  ênnemys,  oyans  ce  bruit,  deslaclierent  plusieurs 
coups  d'artillerie,  dont,  entre  les  autres,  ung  coup  de 
canon  vint  droit  donner  au  beau  meillieu  de  la  troppe 
du  duc  de  Nemours,  sans  tuer  ne  blesser  personne  ;  qui 
fut  quasi  chose  miraculeuse,  considère' comme  ilz  mar- 
choient  serrez.  Alors  se  mist  à  marcher  avant,  le  sei- 
gneur de  Molart  et  le  cappitaine  Herigoye  avecques 
leurs  gens;  et  sur  leur  esle,  quant  et  quant,  le  gentil 
et  bon  Chevalier  sans  paour  et  sans  reprouche,  à  pied 
avecques  toute  sa  compaignie,  qui  estoient  gens  esleuz, 
car  la  pluspart  de  ses  gensd'armes  avoient  en  leur 
temps  esté  cappitaines ,  mais  ilz  aymoient  mieulx  estre 
de  sa  compaignie,  à  moins  de  bien  fait  la  moictié,  que 
d'une  autre,  tant  se  faisoit  aymer  par  ses  vertus.  Ilz 
approchèrent  près  du  premier  rampait,  derrière  lequel 
estoient  les  ennemys ,  qui  commencèrent  à  tirer  artil- 
lerie et  leurs  hacquebutes  aussi  dru  comme  mou- 
ches. Il  avoit  ung  peu  pluvyné;  le  chasteau  estoit  en 
montaigne,  et  pour  descendre  en  la  ville  on  couloit 
ung  peu  :  mais  le  duc  de  Nemours,  en  monstrant  qu  il 

ne  vouloit  pas  demourer  des  derreniers  ,  osta  ses  sou- 
liers, et  se  mist  en  eschapins  de  chausses.  A  son 
exemple  le  firent  plusieurs  autres;  car,  à  vray  dire, 
ilz  s'en  soustenoient  mieulx. 

Le  bon  Chevalier  et  le  seigneur  de  Molart  comba- 
tirent  à  ce  rampart  furieusement  :  aussi  fut  il  merveil- 
leusement bien  deffendu.  Les  François  cry oient  : 
France!  France  !  ceulx  de  la  compaignie  du  bon 
Chevalier  cryoient  :  Bayait}  Bajartl  les  ennernys 
cry  oient  :  Marco!  Marco!  Bref,  ilz  faisoient  tant  de 
bruyt  que  les  hacquebutes  ne  povoient  estre  ouyes. 
Messire  André  Grit  (0  donnoit  merveilleux  courage  à 
ses  gens,  et,  en  son  langage  ytalien,  leur  disoit  :  «  Tê- 
te nons  bon,  mes  amys;  les  François  seront  tantost 
«  lassez,  ilz  n'ont  que  la  première  pointe;  et,  si  ce 
«  Bayait  estoit  deffaict,  jamais  les  autres  n'approche- 
«  roient.  »  Il  estoit  bien  abusé;  car,  s'il  avoit  grant 
cueur  de  defTendre,  les  François  l'avoient  cent  fois 
plus  grant  pour  entrer  dedans.  Et  vont  livrer  ung  as- 
sault  merveilleux,  par  lequel  ilz  repoussèrent  ung  peu 
lesVeniciens  :  quoy  voyant  parle  bon  Chevalier,  com- 
mencea  à  dire  :  Dedans!  dedans!  compaignons,  ilz  sont 
nostresj  marchez,  tout  est  deffaict;  luy  mesmes  entra 
le  premier  et  passa  le  rampart,  et  après  luy  plus  de 
mille;  de  sorte  qu'ilz  gaignerent  le  premier  fort,  qui 
ne  fut  pas  sans  se  bien  batre  :  et  y  en  demoura  de  tous 
les  costez  ,  mais  peu  des  François.  Le  bon  Chevalier 
eut  ung  coup  de  picque  dedans  le  hault  de  la  cuysse , 

(0  Messire  André  Grit  :  il  ignoroit  d'abord  que  Bayard  fût  du  nom- 
bre des  assiégeans  ;  quand  il  en  fut  instruit  :  «  Je  crois,  dit-il,  que  les 
«  Bayards  croissent  en  France  comme  champignons  ;  on  ne  parle  en 
«  toute  bataille  que  de  Bayard.  » 

et  entra  si  avant  que  le  bout  rompit,  et  demourale  fer 
et  ung  bout  du  fust  dedans.  Bien  cuyda  estre  frappe'  à 
mort ,  de  la  douleur  qu'il  sentit  :  si  commencea  à  dire 
au  seigneur  de  Molart  :  «  Compaignon,  faictes  mai- 
«  cher  voz  gens,  la  ville  est  gaignée;  de  moy  je  ne 
«  sçaurois  tirer  oultre,  car  je  suis  mort.  »  Le  sang  luy 
sortoit  en  habondance  :  si  luy  fut  force,  ou  là  mourir 
sans  confession,  ou  se  retirer  hors  de  la  foulle  avec- 
ques  deux  de  ses  archiers  ;  lesquelz  luy  estancherent , 
au  mieulx  qu'ilz  peurent,  sa  playe,  avecques  leurs 
chemises  qu'ilz  descirerent  et  rompirent  pour  ce  faire. 
Le  povre  seigneur  de  Molart,  qui  ploroit  amère- 
ment la  perte  de  son  amy  et  voisin  (car  tous  deux  es- 
taient de  l'escarlate  des  gentilz  hommes),  comme  ung 
lyon  furieux,  délibéré  le  venger,  commencea  rude- 
ment à  pousser  ;  et  le  bon  duc  de  Nemours  et  sa  flote 
après,  qui  entendit  en  passant  avoir  le  premier  fort 
esté  gaigné  par  le  bon  Chevalier,  mais  qu'il  y  avoit 
esté  blessé  à  mort  ;  si  luy  mesmes  eust  eu  le  coup , 
n'eust  pas  eu  plus  de  douleur  :  et  commencea  à  dire  : 
«  Hé!  messeigneursmes  amys,  ne  vengerons  nous  point 
«  sur  ces  villains  la  mort  du  plus  acomply  chevalier 
«  qui  feust  au  monde?  Je  vous  prie,  que  chascun  pense 
«  de  bien  faire.  »  A  sa  venue,  furent  Veniciens  mal 
traictez ,  et  guerpirent  la  cytadelle ,  faisans  myne  se 
vouloir  retirer  vers  la  ville  et  lever  le  pont  ;  car  trop 
eussent  eu  affaire  les  François  par  ce  moyen  :  mais  ilz 
furent  poursuyvis  si  vivement  qu'ilz  passèrent  le  pa- 
lais, et  entrèrent  pesle  mesle  en  la  grant  place,  en 
laquelle  estoit  toute  leur  force,  la  gendarmerie  et  che- 
vaulx  legiersbien  à  cheval,  avecques  les  gens  de  pied, 
en  bataille  bien  ordonnée  selon  leur  fortune. 

Làse  monstrerent  les  lansquenetz  et  aventuriers  fran* 
çois  gentilz  çompaignons.  Le  cappitaine  Bonnet  y  fist 
de  grans  appertises  d'sfrmes  ;  et ,  sortant  de  sa  troppe 
la  longueur  d'une  picque,  marcha  droit  aux  ennemys, 
et  fut  aussi  tresbien  suivy.  Le  combat  dura  demye 
heure,  ou  plus;  les  cytadins  et  femmes  de  la  ville 
gectoient  des  fcnestres  gros  carreaux  et  pierres ,  avec- 
ques  eaue  chaulde,  qui  dommagea  plus  les  François 
que  les  gens  de  guerre.  Ce  nonobstant,  en  fin  furent 
Veniciens  delîaictz,  et  y  en  demoura  sur  ceste  grant 
place  de  si  bien  endormis  qu'ilz  ne  se  resveilleront  de 
cent  ans ,  sept  ou  huyt  mille.  Les  autres,  voyans  qu'il 
n'y  faisoit  pas  trop  seur,  cherchèrent  leur  eschappa- 
toire  de  rue  en  rue;  mais  tousjours  de  leur  malheur 
trouvoient  gens  de  guerre,  qui  les  tuoient  comme 
pourceaulx.  Messire  André  Grit ,  le  conte  Loys  Ad- 
nogadre  et  autres  cappitaines  estoient  à  cheval,  les- 
quelz,  quant  ilz  veirent  la  rotte  entièrement  sur  eulx, 
voulurent  essayer  le  moyen  de  se  saulver  ;  et  s'en  al- 
lèrent droit  à  ceste  porte  Sainct  Jehan,  cuydans  sor- 
tir :  si  firent  abaisser  le  pont,  et  cry oient  :  Marco! 
Marco!  Ytalie!  Ytalie!  mais  c'estoit  en  voix  de  gens 
bien  effrayez.  Le  pont  ne  fut  jamais  si  tost  baissé  que 
le  seigneur  d'Alegre  ,  gentil  cappitaine  et  diligent, 
n'entrast  dedans  la  ville  avecques  la  gendarmerie 
qu'il  avoit;  et  en  s'escriant  :  France!  France!  chargea 
sur  les  Veniciens^  lesquelz  tous ,  ou  la  plus  grant  part, 
porta  par  terre ,  et,  entre  autres,  le  conte  Loys  Adno- 
gadre,  qui  estoit  monté  sur  une  jument  coursiere  pour 
courir  cinquante  mille  sans  repaistre. 

Le  providadour,  messire  André  Grit,  veit  bien  qu'il 
estoit  perdu  sans  remède  si  plus  attendoit;  parquoy, 

après  avoir  couru  de  rue  en  rue  pour  eschapper  la 
fureur,  descendit  de  son  cheval,  et  se  gecta  en  une 
maison,  seulement  avecques  ung  de  ses  gens,  où  il  se 
mist  en  deffense  quelque  peu  :  mais ,  doubtant  plus 
gros  inconvénient,  fist  en  fin  ouvrir  le  logis,  où  il  fut 
prins  prisonnier.  Bref,  nul  n'  eneschappa,  qui  ne  feust 
mort  ou  prins  :  et  fut  ung  des  plus  cruelz  assaulx  qu'on 
eust  jamais  veu;  car  des  mors,  tant  des  gens  de  guerre 
de  la  seigneurie  que  de  ceulx  de  la  ville,  y  eut  nom- 
bre de  plus  de  vingt  mille  ;  et  des  François  ne  s'en 
perdit  jamais  cinquante,  qui  fut  grosse  fortune.  Or, 
quant  plus  n'y  eut  à  qui  combatre,  chascun  se  mist 
au  pillage  parmy  les  maisons;  et  y  eut  de  grosses  pi- 
tiez  :  car ,  comme  povez  entendre ,  en  telz  affaires  il 
s'en  trouve  tousjours  quelques  ungs  meschans,  lesquelz 
entrèrent  dedans  monastères ,  firent  beaucoup  de  dis- 
solutions, car  ilz  pillèrent  et  desroberent  en  beau- 
coup de  façons ,  de  sorte  qu'on  estimoit  le  butin  de  la 
ville  à  trois  millions  d'escuz.  Il  n'est  riens  si  cer- 
tain que  la  prinse  de  Bresse  fut  en  Ytalie  la  ruyne 
des  François  ;  car  ilz  avoient  tant  gaigné  en  ceste  ville 
de  Bresse,  que  la  plus  part  s'en  retourna  et  laissa  la 
guerre;  et  ilz  eussent  fait  bon  mestier  à  la  journe'e  de 
Ravenne ,  que  vous  entendrez  cy  après. 

Il  fault  sçavoir  que  devint  le  bon  Chevalier  sans 
paour  et  sans  reprouche,  après  qu'il  eut  gaigné  le 
premier  fort ,  et  qu'on  l'eut  si  lourdement  blessé,  que 
contrainct  avoit  esté,  à  son  grant  regret,  de  demourer 
avecques  deux  de  ses  archiers.  Quant  ilz  veirent  la 
cytadelle  gaignée,  en  la  première  maison  qu'ilz  trou^- 
verent,  clesmonterent  ung  huys ,  sur  lequel  ilz  le  char- 
gèrent; et  le  plus  doulcement  qu'ilz  peurent,  avecques 

quelque  ayde  qu'ilz  trouvèrent ,  le  portèrent  en  une 
maison  la  plus  apparente  qu'ilz  veirent  là  à  l'en  tour. 
C'estoit  le  logis  d'ung  fort  riche  gentil  homme  :  mais 
il  s'en  estoit  fuy  en  ung  monastère,  et  sa  femme  estoit 
demourée  au  logis,  en  la  garde  de  nostre  Seigneur, 
avecques  deux  belles  filles  qu'elle  avoit,  lesquelles  es- 
taient cachées  en  ung  grenier,  dessoubz  dufoing.  Quant 
on  vint  heurter  à  sa  porte ,  comme  constante  d'attendre 
la  miséricorde  de  Dieu ,  la  va  ouvrir  :  si  veit  le  bon 
Chevalier  qu'on  apportoit  ainsi  blessé,  lequel  fist  in- 
continent serrer  la  porte,  et  mist  deux  archiers  à 
l'huys,  ausquelz  il  dist  :  «  Gardez  sur  vostre  vie  que 
«  personne  n'entre  céans,  si  ce  ne  sont  de  mes  gens;  je 
<c  suis  asseuré  que  quant  on  sçaura  que  c'est  mon  lo- 
fe gis,  personne  ne  s'efforcera  d'y  entrer;  et  pource 
<c  que,  pour  me  secourir,  je  suis  cause  dont  perdez  h 
«  gaigner  quelque  chose,  ne  vous  souciez,  vous  n'y 
«  perdrez  riens.  » 

Les  archiers  firent  son  commandement,  et  lu  y  fut 
porté  en  une  fort  belle  chambre,  en  laquelle  la  dame 
du  logis  le  mena  elle  mesmes  ;  et ,  se  gectant  à  genoulx 
devant  luy,  parla  en  ceste  manière,  rapportant  son 
langage  au  françois  :  «  Noble  seigneur,  je  vous  prê- 
te sente  ceste  maison,  et  tout  ce  qui  est  dedans;  car  je 
«  sçay  bien  qu'elle  est  vostre ,  par  le  debvoir  de  la 
«  guerre  :  mais  que  vostre  plaisir  soit  de  me  saulver 
«  l'honneur  et  la  vie,  et  de  deux  jeunes  filles  que  mon 
«  mary  et  moy  avons,  qui  sont  prestes  à  marier.  » 
Le  bon  Chevalier,  qui  oneques  ne  pensa  meschanseté, 
luy  respondit:  «  Madame,  je  ne  sçay  si  je  pourray 
«  eschapper  de  la  playe  que  j'ay  ;  mais,  tant  que  je  vi- 
te vray,  à  vous  ne  à  voz  filles  ne  sera  fait  desplaisir, 

«  non  plus  que  à  ma  personne  :  gardez  les  seulement  en 
«  voz  chambres,  qu'elles  ne  se  voyent  point ,  et  je  vous 
<<  asseure  qu'il  n'y  a  homme  en  ma  maison  qui  se  in- 
«  gère  d'entrer  en  lieu,  que  ne  le  vueillez  bien;  vous 
«  asseurant  au  surplus  que  vous  avez  céans  ung  gen- 
«  til  homme  qui  ne  vous  pillera  point  :  mais  vous  fe- 
«  ray  toute  la  courtoysie  que  je  pourray.  » 

Quant  la  bonne  dame  l'ouyt  si  vertueusement  parler, 
fut  toute  asseurée.  Apres  il  luy  pria  qu'elle  enseignast 
quelque  bon  cirurgien ,  et  qui  peust  hastivement  le  ve- 
nir habiller  ;  ce  qu'elle  fist,  et  l'alla  quérir  elle  mesmes 
avecques  ung  des  archiers,  car  il  n'y  avoit  que  deux  mai- 
sons de  la  sienne.  Luy  arrivé,  visita  la playe  (0  du  bon 
Chevalier,  qui  estoit  grande  et  profonde  :  toutesfois  il 
l'asseura  qu'il  n'y  avoit  nul  dangier  de  mort.  Au  second 
appareil  le  vint  veoir  le  cirurgien  du  duc  de  Ne- 
mours, appelle' maistre  Claude,  qui  depuis  le  pensa; 
et  en  fist  tresbien  son  debvoir,  de  sorte  qu'en  moins 
d'ung  moys  fut  prest  à  monter  à  cheval.  Le  bon  Che- 
valier,  habillé,  demanda  à  son  hostesse  où  estoit  son 
tnary.  La  povre  dame  toute  esplorée  luy  dist  :  «  Sur 
«  ma  foy,  monseigneur,  je  ne  sçay  s'il  est  mort  ou  vif: 
«  bien  me  doubte,  s'il  est  en  vie,  qu'il  sera  dedans  ung 

(*)  Luy  arrivé ,  visita  la  playe  :  Champier  donne  le  détail  de  l'opé- 
ration :  «  Descouverte  la  cuisse,  le  fer  et  le  brut  de  la  pique  estoient 
«  dedans  encores.  Si  dist  le  noble  Eayard  aux  cyrurgiens  :  Tirez  ce  fer 
«  dehors.  Respondit  le  Bressien ,  qui  trembloit  de  paour  qu'il  avoit  : 
«  Seigneur ,  j'ai  bien  grand  paour  que  sincopisez  en  tirant  le  fer.  — 
«  Non  feray,  dist  Bayard;  j'ay  autrefois  sceu  qu'est  de  tirer  ung  1er  de 
«  chair  humaine  :  tirez  hardiment.  Alors  tirèrent  les  deux  maîtres  le 
«  fer,  qui  estoit  moult  profond  en  la  cuisse ,  dont  le  noble  Chevalier  sen- 
«  tit  d'une  merveilleuse  douleur;  mais,  quand  on  luy  dist  qu'il  n'y  avoit 
«  ni  artère,  ni  veine  grosse  blecée,  il  fut  tout  joyeux.  » 

«  monastère,  où  il  a  grosse  congnoissance.  —  Dame, 
«  dist  le  bon  Chevalier,  faictes  le  chercher,  et  je  l'en- 
«  voyeray  quérir,  en  sorte  qu'il  n'aura  point  de  mal.  » 
Elle  se  fist  enquérir  où  il  estoit,  et  le  trouva  ;  puis  fut 
envoyé  quérir  par  le  maistre  d'hostel  du  bon  Cheva- 
lier, et  par  deux  archiers ,  qui  l'amenèrent  sen re- 
ment; et,  à  son  arrivée,  eut  de  son  hoste,  le  bon  Che- 
valier, joyeuse  chère  :  et  luy  dist  qu'il  ne  se  donnast 
point  de  melencolie,  et  qu'il  n  avoit  logé  que  de  ses 
amys.  Apres  la  belle  et  glorieuse  prinse  de  la  ville  de 
Bresse  par  les  François,  et  que  la  fureur  fut  passée, 
se  logea  le  victorieux  duc  de  Nemours,  qui  n'estoit 
pets  l'efigie  du  dieu  Mars,  mais  luy  mesmes;  et,  avant 
que  boyre  ne  manger,  assembla  son  conseil  où  furent 
tous  les  cappitaines,  affin  d'ordonner  ce  qui  estoit  né- 
cessaire de  faire.  Premier,  envoya  chasser  toutes  ma- 
nières de  gens  de  guerre ,  qui  estoient  es  religions  et 
églises,  et  fist  retourner  les  dames  aux  logis  avecques 
leurs  maris,  s'ilz  n'estoient  plus  prisonniers,  et  peu  à 
peu  les  asseura. 

Il  convint  diligenter  à  vuyder  les  corps  mors  de  la 
ville,  par  peur  de  l'infection,  où  on  fut  trois  jours  en- 
tiers, sans  autre  chose  faire,  et  en  trouva  l'on  vingt 
et  deux  mille  et  plus.  Il  donna  les  offices  qui  estoient 
vaccans  à  gens  qu'il  pensoitbien  qui  les  sceussent  faire. 
Le  procès  du  conte  Loys  Adnogadre  fut  fait,  lequel 
avoit  esté  cause  de  la  trahison  pour  reprendre  Bresse; 
et  eut  la  teste  trenchée,  et  mis  après  en  quatre  quar- 
tiers, et  deux  autres  de  sa  faction,  dont  l'ung  s'ap- 
pelloit  Thomas  Del  duc ,  et  l'autre  Hieronyme  de  Ry  ve. 
Sept  ou  huyt  jours  fut  à  Bresse  ce  gentil  duc  de  Ne- 
mours,   où,  une  fois  le  jour  pour  le  moins,  alloit 

visiter  le  bon  Chevalier ,  lequel  il  reconfortoit  le 
mieulx  qu'il  povoit;  et  souvent  luy  disoit  :  «  He'!  mon- 
«  seigneur  de  Bayart,  mon  amy,  pensez  de  vous  gue- 
«  rir,  car  je  sçay  bien  qu'il  fauldra  que  nous  donnions 
«  une  bataille  aux  Espaignolz,  entre  cy  et  ung  moys, 
«  et,  si  ainsi  estoit,  j'aymerois  mieulx  avoir  perdu  tout 
«  mon  vaillant  que  n'y  feussiez,  tant  j'ay  grant  fiance 
«  en  vous.  »  Le  bon  Chevalier  respondit  :  «  Croyez , 
«  monseigneur,  que  s'il  est  ainsi  qu'il  y  ait  bataille , 
«  tant  pour  le  service  du  Pvoy  mon  maistre  que  pour 
«  l'amour  de  vous,  et  pour  mon  honneur  qui  va  de- 
«  vant,  je  m'y  feroye  plustost  porter  en  lictiere  que  je 
«  n'y  feusse.  »  Le  duc  de  Nemours  luy  fîst  force  pre- 
sens,  selon  sa  puissance,  et  pour  ung  jour  luy  envoya 
cinq  cens  escus,  lesquelz  il  donna  aux  deux  archiers 
qui  estoient  demourez  avecques  luy  quant  il  fut 
blesse. 

Quant  le  roy  de  France,  Loys  douziesme,  fut  ad- 
verty  de  la  prinse  de  Bresse ,  et  de  la  belle  victoire  de 
son  nepveu,  croyez  qu'il  en  fut  tresfort  joyeulx.  Tou- 
tesfois  il  congnoissoit  assez  que,  tant  que  ces  Espai- 
gnolz seroient  rouans  en  la  Lombardie,  son  Estât  de 
Milan  ne  seroit  jamais  asseure.  Si  en  escripvoit  chas- 
cun  jour  à  sondit  nepveu,  le  noble  duc  de  Nemours, 
le  priant,  tant  affectueusement  que  possible  luy  estoit, 
qu'il  luy  gectast  la  guerre  de  Lombardie ,  et  qu'il  mist 
peine  d'en  chasser  les  Espaignolz  ;  car  il  luy  ennuyoit 
de  soustenir  les  fraiz  qu'il  convenoit  faire  aux  gens  de 
pied  qu'il  avoit,  et  ne  les  povoit  plus  porter,  sans  trop 
fouller  son  peuple,  qui  estoit  la  chose  en  ce  monde 
qu'il  faisoit  à  plus  grant  regret  ;  davantage  qu'il  sça- 
voit  bien  que  le  roy  d'Angleterre  luy  brassoit  ung 

brouet  pour  descendre  en  France,  et  pareillement 
les  Suysses  ;  et  que,  si  cela  advenoit,  luy  seroit  besoing 
de  s'ayder  de  ses  gens  de  guerre  qu'il  avoit  en  Ytalie. 
Et  en  fin  c'estoit  en  toutes  ses  lettres  la  conclusion  de 
donner  la  bataille  aux  Espaignolz,  ou  les  exterminer 
si  loing  qu'ilz  ne  retournassent  plus. 

Ce  duc  de  Nemours  avoit  si  grande  amour  au  Roy, 
son  oncle ,  qu'en  toutes  choses  se  vouloit  garder  de  le 
courroucer-,  et  davantage  il  sçavoit  certainement  que 
ses  lettres  ne  luy  venoient  point  sans  grande  raison. 
Si  se  inist  en  totalle  délibération  d'acomplir  volun- 
tairement  le  commandement  qui  luy  estoit  fait,  tou- 
chant mettre  fin  à  la  guerre.  Si  assembla  tous  ses  cap^ 
pitaines,  gens  de  cheval  et  de  pied,  et  à  belles  petites 
journées  marcha  droit  à  Boulongne,  où  là  auprès  ar- 
riva en  son  camp  le  duc  de  Ferrare ,  auquel  il  bailla 
son  avantgarde  à  conduyre,  avecques  le  seigneur  de 
La  Palisse;  et  tant  alla  qu'il  trouva  l'armée  du  roy 
d'Espaigne  et  du  Pape,  à  quinze  mille  de  Boulongne, 
en  ung  lieu  dit  Castel  Sainct  Pedro.  C'estoit  une  des 
belles  armées  et  des  mieulx  esquipées,  pour  le  nombre 
qu'ilz  estoient,  qu'on  eust  jamais  veu.  Domp  Raymon 
de  Cardonne,  visroy  de  Naples,  en  estoit  le  chief,  et 
avoit  en  sa  compaignie  douze  ou  quatorze  cens  hommes 
d'armes,  dont  les  huyt  cens  estoient  bardez  :  ce  n'es- 
toit  que  or  et  azur,  et  les  mieulx  montez  de  cour- 
siers et  chevaulx  d'Espaigne ,  que  gens  de  guerre 
qu'on  eust  sceu  veoir;  davantage  il  y  avoit  deux  ans 
qu'ilz  ne  faisoient  que  aller  et  venir  parmy  ceste  Rom- 
maigne,  qui  est  ung  bon  et  gras  pays,  et  où  ilz  avoient 
leurs  vivres  à  souhait.  Il  y  avoit  douze  mille  hommes 
de  pied  seullement,  deux  mille  Ytaliens,  soubz  la 

charge  d'ung  cappitaine  Ramassot ,  et  dix  mille  Espai- 
gnolz, Biscayns  et  Navarres,  que  conduysoit  le  conte 
Pedro  Navarro  ;  et  de  toute  la  troppe  des  gens  de  pied 
estoit  cappitaine  gênerai  :  il  avoit  autresfois  mené  ses 
gens  en  Barbarye,  contre  les  Mores,  et  avecques  eulx 
avoit  gaigné  deux  ou  trois  batailles.  Brief 7  c'estoient 
tous  gens  aguerriz,  et  qui  sçavoient  les  armes  à  mer- 
veilles. 

Quant  le  gentil  duc  de  Nemours  les^ut  approchez, 
commencèrent  Espaignolz  tousjours  à  eulx  retirer  le 
long  de  la  montaigne ,  et  les  François  tenoient  la 
plaine;  si  furent  bien  trois  sepmaines  ou  ung  moys 
qu'ilz  estoient  les  ungs  des  autres  à  six  ou  sept  mille , 
mais  bien  se  logeoient  tousjours  les  Espaignolz  en  lieu 
fort;  et  souvent  s'escarmouchoient  ensemble,  en  façon 
que  prisonniers  se  prenoient  d'ung  costé  et  d'autre, 
quasi  tous  les  jours  :  tant  y  a  que  tous  les  prisonniers 
françois  rapportoient  que  c'estoit  une  triumphe  de 
veoir  l'armée  des  Espaignolz.  Toutesfois  le  gentil  duc 
de  Nemours,  ne  tous  ses  cap'pitaines  et  gens  de  guerre, 
ne  desiroient  autre  chose  que  à  les  combatre,  mais 
qu'on  les  trouvast  en  lieu  marchant  ;  ceste  finesse 
avoient  que  tousjours  se  tenoient  en  fort,  et  encores 
les  y  alla  l'on  quérir  le  jour  de  la  bataille  de  Ravenne, 
comme  vous  orrez. 

Mais  premier  parleray  comment  le  bon  Chevalier 
sans  paour  et  sans  reprouche  partit  de  Bresse ,  pour 
s'en  aller  après  le  duc  de  Nemours,  et  de  la  grande 
courtoysie  qu'il  fîst  à  son  hostesse. 

CHAPITRE  LI. 

Comment  le  bon  Chevalier  sans  paour  et  sans  reprouche 

partit  de  Bresse  pour  aller  après  le  chic  de  Nemours ,  et 

t  armée  du  roy  de  France;  de  la  grande  courtoysie  quil 

Jist  a  son  hostesse ,  au  partir;  et  comment  il  arriva  devant 

la  ville  de  Rayenne. 

Environ  ung  moys  ou  cinq  sepmaines,  fut  malade! 
le  bon  Chevalier  sans  paour  et  sans  reprouche,  de  sa 
playe,  en  la  ville  de  Bresse,  sans  partir  du  lict,  dont 
bien  luy  ennuyoit  ;  car  chascun  jour  avoit  nouvelles 
du  camp  des  François,  comment  ilz  approchoient  les 
Espaignolz  ;  et  esperoit  l'on  de  jour  en  jour  la  ba- 
taille ,  qui,  à  son  grant  regret,  eust  esté  donnée  sans  luy. 
Si  se  voulut  lever  ung  jour,  et  marcha  parmy  la  cham- 
bre pour  sçavoir  s'il  se  pourroit  soustenir  :  ung  peu  se 
trouva  foible  ;  mais  le  grant  cueur  qu'il  avoit  ne  luy 
donnoit  pas  le  loysir  d'y  longuement  songer.  Il  en- 
voya quérir  le  cyrurgien  qui  le  pensoit  alors,  et  luy 
dist  :  «  Mon  amy,  je  vous  prie,  dictes  moy  s'il  y  a 
«  point  de  dangier  de  me  mettre  à  chemin;  il  me 
c<  semble  que  je  suis  guery,  ou  peu  s'en  fault  ;  et  vous 
«  prometz  ma  foy,  que,  à  mon  jugement,  le  de- 
ce  mourer  doresnavant  me  pourra  plus  nuyre  que 
«  amender  ;  car  je  me  fasche  merveilleusement.  »  Les 
serviteurs  du  bon  Chevalier  avoient  desja  dit  au  cy- 
rurgien le  grant  désir  qu'il  avoit  d'estre  à  la  bataille , 
et  que  tous  les  jours  ne  regretoit  autre  chose  :  parquoy, 
ce  sachant,  et  aussi  congnoissant  sa  complexion,  luy 

dist  en  son  langaige  :  «  Monseigneur,  vostre  playe 
«  n  est  pas  encores  close  :  toutesfois  par  dedans  elle  est 
«  toute  guérie.  Vostre  barbier  vous  verra  habiller  en- 
te eores  cestefois  ;  et,  mais  que  tous  les  jours  au  matin 
«  et  au  soir  il  y  mette  une  petite  tente  et  une  amplas- 
«  tre,  dont  je  luy  bailleray  l'oignement,  il  ne  vous 
«  empirera  point  ;  et  si  n'y  a  nul  dangier,  car  le  grant 
«  mal  de  la  playe  est  au  dessus,  et  ne  touchera  point 
«  à  la  selle  de  vostre  cheval.  »  Qui  eust  donné  dix. 
mille  escus  au  bon  Chevalier,  il  n'eust  pas  esté  si  ayse. 
Son  cyrurgien  fut  plus  que  bien  contenté.  Et  se  dé- 
libéra de  partir  dedans  deux  jours ,  commandant  à  ses 
gens  que ,  durant  ce  temps ,  ilz  meissent  en  ordre  tout 
son  cas.  La  dame  de  son  logis,  qui  se  tenoit  tousjours 
sa  prisonnière  ,  ensemble  son  mary  et  ses  enfans ,  et 
que  les  biens  meubles  quelle  avoit  estoient  siens  ( car 
ainsi  en  avoient  fait  les  François  aux  autres  maisons , 
comme  elle  sçavoit  bien),  eut  plusieurs  ymaginacions  : 
considérant  en  soy  mesmes  que,  si  son  hoste  la  vouloit 
traicter  à  la  rigueur  et  son  mary,  il  en  tireroit  dix  ou 
douze  mille  escus ,  car  ilz  en  avoient  deux  mille  de 
rente ,  si  se  délibéra  luy  faire  quelque  honneste  pré- 
sent, et  quelle  Favoit  congneu  si  homme  de  bien,  et 
de  si  gentil  cueur,  que ,  à  son  oppinion ,  se  contenteroit 
gracieusement. 

Le  matin  dont  le  bon  Chevalier  devoit  desloger 
après  disner,  son  hostesse ,  avecques  ung  de  ses  servi- 
teurs portant  une  petite  boete  d'acier,  entra  en  sa 
chambre ,  où  elle  trouva  qu'il  se  reposoit  en  une 
chaire,  après  soy  estre  fort  pourmené,  pour  tousjours 
peu  à  peu  essayer  sa  jambe.  Elle  se  gecta  à  deux  ge- 
noulx  ;  mais  incontinent  la  releva,  et  ne  voulut  jamais 
16.  2 

souffrir  qu  elle  dist  une  parolle,  que  premier  ne  fust 
assise  auprès  de  luy  ;  et  puis  commença  son  propos  en 
ceste  manière  :  «  Monseigneur,  la  grâce  que  Dieu  me 
«  fist,  à  la  prise  de  ceste  ville,  de  vous  adresser  en  ceste 
«  vostre  maison ,  ne  me  fut  pas  moindre  que  d'avoir 
«  sauvé  la  vie  à  mon  mary,  la  myenne ,  et  de  mes 
«  deux  filles,  avecques  leur  honneur,  qu'elles  doivent 
«  avoir  plus  cher;  et  davantage,  depuis  que  y  arrivas- 
«  tes,  ne  m'a  esté  fait,  ne  au  moindre  de  mes  gens,  une 
«  seulle  injure ,  mais  toute  courtoysie  ;  et  n'ont  pris 
«  voz  gens,  des  biens  qu'ilz  y  ont  trouvez,  la  valleur 
«  d'ung  quatrin  sans  payer.  Monseigneur,  je  suis  assez 
«  advertye  que  mon  mary,  moy,  mes  enfans  et  tous 
«  ceulx  de  la  maison ,  sommes  voz  prisonniers ,  pour 
ce  en  faire  et  disposer  à  vostre  bon  plaisir,  ensemble 
ce  des  biens  qui  sont  céans  ;  mais,  congnoissant  la  no- 
ce blesse  de  vostre  cueur,  à  qui  nul  autre  ne  pourroit 
ce  attaindre,  suis  venue  pour  vous  suplier  treshumble- 
ce  ment  qu'il  vous  plaise  avoir  pitié  de  nous,  en  eslar- 
ce  gissant  vostre  accoustumée  libéralité.  Vecy  ung  petit 
ce  présent  que  nous  vous  faisons  ;  il  vous  plaira  le 
ce  prendre  en  gré.  »  Alors  prist  la  boete  que  le  servi- 
teur tenoit,  et  l'ouvrit  devant  le  bon  Chevalier,  qui  la 
veit  plaine  de  beaulx  ducatz.  Le  gentil  seigneur,  qui 
oneques  en  sa  vie  ne  fîst  cas  d'argent,  se  prist  à  rire, 
et  puis  dist  :  ce  Madame ,  combien  de  ducatz  y  a  il  en 
ce  ceste  boete?  »  La  povre  femme  eut  paour  qu'il  feust 
courroucé  d'en  veoir  si  peu,  luy  dist  :  ce  Monseigneur, 
ce  il  n'y  a  que  deux  mille  cinq  cens  ducatz,  mais  si 
ce  vous  n'estes  content,  vous  en  trouverions  plus  lar- 
«  gement.»  Alors  il  dist  :  ce  Par  ma  foy,  madame,  quant 
«  vous  me  donneriez  cent  mille  escus,  ne  m'auriez  pas 

a  tant  fait  de  bien  que  de  la  bonne  chère  que  j'ay  eue 
«  céans,  et  de  la  bonne  Visitation  que  m'avez  faicte- 
«  vous  asseurant  qu'en  quelque  lieu  que  je  me  trouve 
«  aurez,  tant  que  Dieu  me  donnera  vie,  ung  gentil 
«  homme  à  vostre  commandement.  De  voz  ducatz,  je 
«  n'en  vueil  point,  et  vous  remercye  ;  reprenez  les  : 
«  toute  ma  vie  ay  tousjours  plus  aymé  beaucoup  les 
«  gens  que  les  escuz ,  et  ne  pensez  aucunement  que 
«  ne  m'envoyse  aussi  content  de  vous ,  que  si  ceste 
«  ville  estoit  en  vostre  disposition  et  me  l'eussiez 
«  donnée.  » 

La  bonne  dame  fut  bien  estonnée  de  se  veoir  escon- 
duyte.  Si  se  remist  encores  à  genoûlx  ;  mais  gueres  ne 
luy  laissa  le  bon  Chevalier;  et,  relevée  qu'elle  fut,  dist  : 
«  Monseigneur,  je  me  sentirais  à  jamais  la  plus  mal- 
«  heureuse  femme  du  monde,  si  vous  n'emportiez  si 
«  peu  de  présent  que  je  vous  fais,  qui  n'est  riens  au 
«  pris  de  la  courtoysie  que  m'avez  cy  devant  faicte,  et 
«  faictes  encores  à  présent,  par  vostre  grande  bonté.  » 
Quant  le  bon  Chevalier  la  veit  ainsi  ferme,  et  qu'elle 
faisoit  le  présent  d'ung  si  hardy  courage,  luy  dist  : 
«  Bien  doncques,  madame,  je  le  prens  pour  l'amour 
«  de  vous  :  mais  allez  moy  quérir  voz  deux  filles,  car 
«  je  leur  vueil  dire  adieu.  »  La  povre  femme,  qui  cuy- 
doit  estre  en  paradis  dequoy  son  présent  avoit  en  fin 
esté  accepté,  alla  quérir  ses  filles  ;  lesquelles  estoient 
fort  belles,  bonnes  et  bien  enseignées,  et  avoient  beau- 
coup donné  de  passetemps  au  bon  Chevalier,  durant 
sa  maladie  ,  par  ce  qu'elles  sçavoient  fort  bien  chanter, 
jouer  du  luz  et  de  l'espinete,  et  fort  bien  besongner  à 
Fesguille.  Si  furent  amenées  devant  le  bon  Chevalier,  qui 
ce  pendant  qu'elles  s'acoustroient  avoit  fait  mettre  les 

ducatz  en  trois  parties ,  es  deux  à  chascune  mille  du- 
catz, et  à  l'autre  cinq  cens.  Elles  arrivées,  se  vont 
gecter  à  genoulx  :  mais  incontinent  furent  relevées  : 
puis  la  plus  aisnée  des  deux  commença  à  dire  : 
ce  Monseigneur,  ces  deux  povres  pucelles,  à  qui  avez 
«  tant  fait  d'honneur  que  de  les  garder  de  toute  in- 
«  jure ,  viennent  prendre  congé  de  vous ,  en  remer- 
cc  ciant  treshumblement  vostre  seigneurie  de  la  grâce 
«  qu'elles  ont  receue,  dont  à  jamais,  pour  n'avoir  autre 
«  puissance ,  seront  tenues  à  prier  Dieu  pour  vous.  » 

Le  bon  Chevalier,  quasi  larmoyant,  en  voyant  tant 
de  doulceur  et  d'humilité  en  ces  deux  belles  filles, 
respondit  :  «  Mes  damoyselles,  vous  faictes  ce  que  je 
<c  devrois  faire ,  c'est  de  vous  remercier  de  la  bonne 
«  compaignieque  m'avez  faicte,  dont  je  m'en  sens  fort 
«  tenu  et  obligé.  Vous  sçavez  que  gens  de  guerre  ne 
ce  sont  pas  voulentiers  chargez  de  belles  besongnes 
ce  pour  présenter  aux  dames  :  de  ma  part  me  desplaist 
ce  bien  fort  que  n'en  suis  bien  garny,  pour  vous  en 
«  faire  présent,  comme  je  suis  tenu.  Vecy  vostre  dame 
«  de  mère  qui  m'a  donné  deux  mille  cinq  cens  du- 
ce catz  que  vous  voyez  sur  ceste  table;  je  vous  en 
ce  donne  à  chascune  mille,  pour  vous  ayder  à  marier  : 
ci  et,  pour  ma  recompense,  vous  prierez  ,  s'il  vous 
«  plaist ,  Dieu  pour  moy  ;  autre  chose  ne  vous  de- 
ce  mande.  »  Si  leur  mist  les  ducatz  en  leur  tabliers , 
voulsissent  ou  non  ,  puis  s'adressa  à  son  hostesse ,  à 
laquelle  il  dist  :  ce  Madame  ,  je  prendray  ces  cinq  cens 
ce  ducatz  à  mon  prouffit,  pour  les  départir  aux  povres 
ce  religions  de  dames  qui  ont  esté  pillées  ;  et  vous  en 
ce  donne  la  charge ,  car  mieulx  entendrez  où  sera  la 
«  nécessité  que  toute  autre  :  et  sur  cela,  je  prens  congé 

c  de  vous.  »  Si  leur  toucha  à  toutes  en  la  main,  à  la 
mode  d'Ytalie  ;  lesquelles  se  misrent  à  genouix,  plo- 
rans  si  tresfort  qu'il  sembloit  qu'on  les  voulsist  mener 
à  la  mort.  Si  dist  la  dame  :  «  Fleur  de  chevalerie ,  à 
«  qui  nul  ne  se  doit -comparer,  le  benoist  sauveur  et 
«  rédempteur  Jesuchrist,  qui  souffrit  mort  et  pas- 
«  sion  pour  tous  les  pécheurs  ,  le  vous  vueille  remu- 
«  nerer  en  ce  monde  icy  et  en  l'autre.  »  Apres  s'en  re- 
tirèrent en  leurs  chambres.  Il  fut  temps  de  disner. 

Le  bon  Chevalier  fist  appeller  son  maistre  d'hostel , 
auquel  il  dist  que  tout  feust  pi  est  pour  monter  à  cheval 
sur  le  midy.  Le  gentil  homme  du  logis,  qui  ja  avoit 
entendu  par  sa  femme  la  grande  courtoysie  de  son 
hoste,  vint  en  sa  chambre,  et,  le  genoil  en  terre,  le 
remercia  cent  mille  fois,  en  luy  offrant  sa  personne  et 
tous  ses  biens ,  desquelz  il  luy  dist  qu'il  povoit  dispo- 
ser comme  siens,  à  ses  plaisir  et  voulente';  dont  le  bon 
Chevalier  le  remercia,  et  le  fist  disner  avecques  luy.  Et 
après  ne  demoura  gu ères  qu'il  ne  demandast  les  che- 
vaulx  ;  car  ja  luy  tai  doit  beaucoup  qu'il  n'estoit  avec- 
ques la  compaignie  par  luy  tant  desire'e ,  ayant  belle 
paour  que  la  bataille  se  donnast  devant  qu'il  y 
feust. 

Ainsi  qu'il  sortoit  de  sa  chambre  pour  monter,  les 
deux  belles  filles  du  logis  descendirent,  et  luy  firent 
chascune  ung  présent,  qu'elles  avoient  ouvré  durant 
sa  maladie  :  l'ung  estoit  deux  jolis  et  mignons  brace- 
letz,  faiz  de  beaulx  cheveulx  de  fil  d'or  et  d'argent, 
tant  proprement  que  merveilles;  l'autre  estoit  une 
bource  sur  satin  cramoisy,  ouvre'e  moult  subtilement. 
Grandement  les  remercia ,  et  dist  que  le  présent  ve- 
noit  de  si  bonne  main ,  qu'il  estimoit  dix  mille  escuz. 

Et,  pour  plus  les  honnorer,  se  fist  mettre  les  bracelletz 
au  bras,  et  la  bource  mist  en  sa  manche,  les  asseurant 
que,  tant  qu'ilz  dureroient,  les  porteroit  pour  l'amour 
d'elles.  Sur  ces  parolles,  monta  à  cheval  le  bon  Che- 
valier, lequel  fut  acompaigné  de  son  grant  compai- 
gnon  et  parfaict  amy,  le  seigneur  d'Aubigny,  que  le 
duc  de  Nemours  avoit  laisse'  pour  la  garde  de  la  ville, 
et  de  plusieurs  autres  gentilz  hommes,  deux  ou  trois 
mille  :  puis  se  dirent  à  Dieu.  Les  ungs  retournèrent  à 
Bresse ,  et  les  autres  au  camp  des  François ,  où  arriva 
le  bon  Chevalier,  le  mercredy  au  soir,  septiesme  d'a- 
vril, devant  Pasques.  S'il  fut  receu  du  seigneur  de 
Nemours,  ensemble  de  tous  les  cappitaines,  ne  fault 
pas  demander  ;  et  hommes  d'armes  et  aventuriers  en 
demenoient  telle  joye,  qu'il  sembloit,  pour  sa  venue, 
que  l'armée  en  feust  renforcée  de  dix  mille  hommes. 
Le  camp  estoit  arrivé  ce  soir  là  devant  Ravenne,  et  les 
ennemys  en  estoient  à  six  mille;  mais  le  lendemain, 
qui  fut  le  jeudy  sainct,  s'approchèrent  à  deux  mille. 

CHAPITRE  LIL 

Comment  le  siège  fui  mis  par  le  noble  duc  de  Nemours 
devant  Ravenne;  et  comment  plusieurs  assaulx y  furent 
donnez ,  le  vendredy  sainct ,  où  les  François  furent  re- 
poussez. 

Quant  le  gentil  duc  de  Nemours  fut  arrivé  devant 
Ravenne,  assembla  tous  les  cappitaines,  sçavoir  qu'il 
estoit  de  faire  ;  car  le  camp  des  François  commençoit 
fort  à  souffrir  par  faulte  de  vivres,  qui  y  venoient  à 

moult  grant  peine  ;  et  y  avoit  desja  faulte  de  pain  et 
de  vin  ,  par  ce  que  les  Veniciens  avoient  couppé  les  vi- 
vres d'ung  costé,  et  l'armée  des  Espaignolz  tenoit  toute 
la  coste  de  la  Rommaigne  ;  de  sorte  qu'il  failloit  aux 
aventuriers  manger  chair  et  fromage,  par  contraincte. 
Il  y  avoit  encores  ung  gros  inconvénient,  dont  le  duc 
de  Nemours  ne  nul  des  cappitaines  n'estoit  adverty  : 
c'est  que  l'Empereur  avoit  mande'  aux  cappitaines  des 
lansquenetz,  que  sur  leur  vie  eussent  à  leur  retirer  in- 
continent sa  lettre  veue,  et  qu'ilz  n'eussent  à  combati  e 
les  Espaignolz.  Entre  autres  cappitaines  almans,  y 
en  avoit  deux  principaulx  :  l'ung  s'appelloit  Philippes 
de  Fribourg,  et  l'autre  Jacob,  qui  si  gentil  compai- 
gnon  estoit  ;    et  de  fait  tous  deux    estoient  vaillans 
hommes  et  duytz  aux  armes.  Ceste  lettre  de  l'Empe- 
reur estoit  tumbée  es  mains  du  cappitaine  Jacob  ;  il 
estoit  allé  veoir  le  roy  de  France  quelque  fois  en  son 
royaulme,  depuis  qu'il  estoit  à  son  service,  où  il  luy 
fut  fait  quelque  présent  ;    de  façon  que  son    cueur 
fut  tout  françois  :  pareillement  ce  duc  de  Nemours 
avoit  tant  gaigné  4es  gens,  que  tous  ceulx  qu'il  avoit; 
avecques  luy  feussent  mors  à  sa  requeste. 

Entre  tous  les  cappitaines  françois ,  n'y  en  avoit  nul 
que  le  cappitaine  Jacob  aymast  tant  qu'il  faisoit  le 
bon  Chevalier  ;  et  commencea  ceste  amour  dés  le 
premier  voyage  de  l'Empereur  devant  Padoue ,  en 
l'an  i5o9,  où  le  roy  de  France  luy  envoya  cinq  ou 
six  cens  hommes  d'armes  de  secours.  Quant  il  eut  veu 
la  lettre,  et  qu'il  eut  sceu  la  venue  du  bon  Chevalier, 
le  vint  visiter  à  son  logis,  avecques  son  truchement 
seulement,  car  de  tout  ce  qu'il  sçavoit  de  françois, 
c'estoit,  bon  jour,  monseigneur.  Hz  se  firent  grant  cherç. 

l'ung  à  l'autre,  comme  la  raison  vouloit,  et  que  chas- 
cun  cherche  son  semblable  ;  et  devisèrent  de  plusieurs 
choses ,  sans  ce  que  personne  les  ouyst.  En  fin  le  cap- 
pitaine  Jacob  declaira  au  bon  Chevalier  ce  que  l'Em- 
pereur leur  avoit  mandé  ,  et  qu'il  avoit  encores  les 
lettres  que  personne  n' avoit  veues  que  luy  :  et  ne  les 
vouloit  inonstrer  à  nul  de  ses  compaignons  ,  car  il  sça- 
voit  bien  que  si ,  leurs  lansquenetz  en  estoient  adver- 
tis,  la  pluspart  ne  vouldroit  point  combatre,  et  se  reti- 
reroient  ;  mais  que  de  luy  il  avoit  le  serment  au  roy 
de  France,  et  sa  soulde,  et  que,  pour  mourir  de  cent 
mille  mors,  ne  feroit  jamais  ceste  meschanseté  qu'il  ne 
combatist,  mais  qu'il  se  falloit  haster;  car  il  estoit  im- 
possible que  l'Empereur  ne  renvoyast  bien  tost  autres 
lettres  ,  lesquelles  pourroient  venir  à  la  notice  des 
compaignons  de  guerre,  et  que,  par  ce  moyen,  les  Fran- 
çois pourroient  avoir  trop  de  dommage  :  car  lesditz 
lansquenetz  estoient  la  tierce  part  de.  leur  force,  pour 
y  en  avoir  environ  cinq  mille.  Le  bon  Chevalier,  qui 
biencongnoissoitle  gentil  cueur  du  cappitaine  Jacob,  le 
loua  merveilleusement,  et  luy  dist  par  la  bouche  de 
son  truchement  :  «Mon  compaignon  mon  amy,  ja- 
«  mais  vostre  cueur  ne  pensa  une  meschanseté  ;  vous 
«  m'avez  autresfois  dit  qu'en  Almaigne  n'avez  pas  de 
«  grans  biens  :  nostre  maistre  est  riche  et  puissant, 
«  comme  assez  entendez,  et  en  ung  jour  vous  en  peult 
«  faire  dont  serez  riche  et  opulent  toute  vostre  vie  ;  car 
«  il  vous  ayme  fort,  et  je  le  sçay  bien.  L'amour  crois- 
«  ira  davantage,  quant  il  sera  informé  de  l'honneste 
«  tour  que  vous  luy  faictes  à  présent,  et  il  le  sçaura, 
«  aydant  Dieu,  quant  moy  mesmes  le  luy  debveroys 
«  dire.  Vêla  monseigneur  de  Nemours,  nostre  chef, 

«  qui  a  mandé  à  son  logis  tous  les  cappitaines  au  con- 
«  seil  ;  allons  y,  vous  et  moy,  et  à  part  luy  declairerons 
«  ce  que  m'avez  dit.  —  C'est  bien  advisé,  dist  le  cap- 
«  pitaine  Jacob,  allons  y.  » 

Quant  ilz  furent  au  logis  dudit  duc  de  Nemours,  se 
misrent  en  conseil,  qui  dura  longuement.  Et  y  eut  de 
diverses  oppinions;  car  les  ungs  ne  conseilloient  point 
le  combatre,  et  avoient  de  bonnes  raisons ,  disans  que, 
s'ilz  perdoient  ceste  bataille,  toute  l'Ytalie  estoit  per- 
due pour  le  Roy  leui**naistre ,  et  que,  d'entre  eulx , 
nul  n'en  eschapperoit,  par  ce  qu'ilz  avoient  trois  ou 
quatre  rivières  à  passer;  que  tout  le  monde  estoit 
contre  eulx ,  Pape  ,  roy  d'Espaigne  ,  Veniciens  et 
Suysses  ;  et  que  de  l'Empereur  n'estoient  pas  trop  as- 
seurez  :  parquoy  vauldroit  mieulx  temporiser  que  se 
bazarder  en  ceste  manière  ;  autres  disoient  qu'il  con- 
venoit  combatre ,  ou  mourir  de  fain  comme  mescbans 
et  lasches,  et  que  desja  estoient  trop  avant  pour  se  re- 
tirer, sinon  honteusement  et  en  desordre.  Bref,  chas- 
cun  en  dist  son  oppinion. 

Le  bon  duc  de  Nemours ,  qui  avoit  desja  parlé  au 
bon  Chevalier  et  au  cappitaine  Jacob ,  avoit  bien  au 
long  entendu  ce  que  l'Empereur  avoit  mandé,  et  sça- 
voit  bien  qu'il  estoit  force  de  combatre  ;  aussi  qu'il  ne 
venoit  poste  que  le  roy  de  France,  son  oncle,  ne  luy 
mandast  de  donner  la  bataille  ;  et  qu'il  n'attendoit  que 
l'heure  d'estre  assailly  en  son  royaulme  par  deux  ou 
trois  endroitz.  Il  demanda  toutesfois  encores  l'oppinion 
du  bon  Chevalier;  lequel  dist  :  «  Monseigneur,  vous 
«  sçavez  que  je  vins  encores  hier  ;  je  ne  sçay  riens  de 
«  Testât  des  ennemys  :  messeigneurs  mes  compaignons 
«  les  ont  veuz  et  escarmouchez  tous  les  jours,  qui  s'y 

«  congnois  ent  mieulx  que  moy.  Je  les  ay  ouyz,  les 
«  ungs  louer  la  bataille,  les  autres  la  blasmer;  et,  puis 
«  qu'il  vous  plaist  m'en  demander  mon  oppinion,  sauf 
«  vostre  révérence  et  de  messeigneurs  qui  cy  sont,  je  la 
«  vousdiray.  Qu'il  ne  soit  vray  que  toutes  batailles  sont 
#s périlleuses  ,  si  est,  et  qu'il  ne  faille  bien  regarder  les 
«  choses  avant  que  venir  à  ce  point,  si  fait;  mais,  à 
«  congnoistre  présentement  l'affaire  des  ennemys  et 
«  de  nous,  il  semble  quasi  difïicille  que  nous  puis- 
ce  sions  départir  sans  batailUfla  raison,   que   desja 
«  avez  fait  voz   approuches  devant  cestc  ville  de  Ra- 
ce venue,  laquelle  demain  matin  voulez  canonner,  et, 
«  la  bcrclie  faicte,  y  faire  donner  l'assault.  Ja  estes  vous 
«  adverly  que  le  seigneur  Marc  Antboine  Colonne, 
«  qui  est  dedans  puis  huyt  ou  dix  jours,  y  est  entre 
«  soubz  la  promesse  et  foy  jurée  de  domp  Raymon  de 
«  Cardonne ,  visroy  de  Naples  et  cbief  de  l'arme'c  de 
«  noz  ennemys  ,   de  son  oncle  le  seigneur  Fabricio 
«  Colonne,  ensemble  du  comte  Pedro  Navarre,  et  de 
«  tous  les  cappitaines,  que  s'il  peult  tenir  jusques  à 
'(.  demain,  ou  pour  le  plustard  au  jour  de  Pasques, 
«  qu'ilz  le  viendront  secourir.  Or  lesditz  ennemys  le 
«  luy  monstrent  bien,  car  ilz  sont  aux  faulxbours  de 
«  nostre  armée.  D'autre  costé,  tant  plus  séjournerez, 
«  et  plus  maleureux  deviendrons-,  car  noz  gens  n'ont 
«  nulz  vivres,  et  fault  que  noz  chevauîx  vivent  de  ce 
«  que  les  saulles  gectent  à  présent  ;  et  puis  vous  voyez 
k  le  Roy  nostre  maistre,  qui  chascun  jour  vous  es- 
«  cript  de  donner  la  bataille ,  et.  que  non  seulement  en 
a  voz  mains  repose  la  seureté  de  son  duché  de  Milan, 
«  mais  aussi  tout  son  Estât  de  France ,  veu  les  ennemys 
a  qu'il  a  aujourd'huy.  Parquoy,  quant  à  moy,  je  suis 

«  d'aclvis  qu'on  la  doibt  donner,  et  y  aller  saigement, 
«  car  nous  avons  à  faire  à  gens  cauteleux  et  bons 
«  combatans.  Quelle  ne  soit  dangereuse,  si  est,  mais 
«  une  chose  me  reconforte  :  les  Espaignolz  ont  esté 
«  depuis  ung  an  en  ceste  Rommaigne,  tousjours  nour- 
«  riz  comme  le  poisson  en  l'eaue ,  et  sont  gras  et  re- 
«  pletz  ;  noz  gens  ont  eu  et  ont  encores'grant  faulte  de 
«  vivres,  parquoy  ilz  en  auront  pluslongue.alayne, 
«  et  nous  n'avons  mestier  d'autre  chose;  car  qui  plus 
«  longuement  combatra,  le  camp  luy  demourera.  » 
Chascun  commença  à  rire  du  propos;  car  si  bien  luy 
advenoit  à  dire  ce  qu'il  vouloit ,  que  tout  homme  y 
prenoit  plaisir.  Les  seigneurs  de  Lautrec,  de  La  Pa- 
lisse, le  grant  seneschal  de  Normandie,  le  seigneur 
de  Crussol ,  et  tout  ou  la  pluspart  des  cappitaines,  se 
tindrent  à  l'oppinion  du  bon  Chevalier,  qui  estoit  de 
donner  la  bataille  ;  et  de's  l'heure  en  furent  advertiz 
tous  les  cappitaines  de  gens  de  cheval  et  de  pied. 

Le  lendemain  matin,  qui  fut  le  vendredy  sainct,  fut 
canonnée  la  ville  de  Ravenne  bien  asprement ,  de 
sorte  que  les  ennemys,  de  leur  camp,  entendoient 
bien  à  cler  les  coups  de  canon.  Si  délibèrent,  selon  la 
promesse  qu'ilz  av oient  faicte,  de  secourir  le  seigneur 
Marc  Anthoine  Coulonne ,  dedans  le  jour  de  Pasques. 
Durant  la  baterie  furent  blessez  deux  gaillars  cappi- 
taines françois,  l'ung,  le  seigneur  d'Espy,  maistre  de 
l'artillerie,  et  l'autre,  le  seigneur  de  Chastillon,  pre- 
vost  de  Paris  (0,  de  coupz  de  hacquebute;  l'ung  au 
bras,  l'autre  à  la  cuysse,  dont  depuis  ilz  moururent  à 
Ferrare,  qui  fut  fort  gros  dommage.  La  berche  faicte 

(0  Le  seigneur  de  Chastillon ,  prevost  de  Paris  :  Jacques  de  Coligu  £, 
oncle  du  fameux  amiral  de  Coliguy. 

à  la  ville,  ceulx  qui  avoient  esté  ordonnez  pour  l'as- 
sault,  qui  estoient  deux  cens  hommes  d'armes  et  trois 
mille  hommes  de  pied,  s'approchèrent  :  le  reste  de 
l'armée  se  mist  en  belle  et  triumphante  ordonnance 
de  bataille,  laquelle  desireement  ilz  attendoient;  et 
mille  ans  avoit  que  gens  ne  furent  plus  délibérez  qu'ilz 
estoient;  et,  à  leurs  gestes,  sembloit  qu'ilz  allassent  aux 
nopces.  Si  tindrent  escorte,  trois  ou  quatre  grosses 
heures ,  à  leurs  gens  ordonnez  pour  assaillir,  lesquelz 
firent  à  la  ville  de  lours  et  divers  assaulx.  Et  y  fist 
tresbien  son  debvoir  le  viconte  d'Estoges  (0,  lors  lieu- 
tenant de  messire  Pvobert  de  La  Marche,  et  le  seigneur 
Federic  de  Bazolo  ;  car  plusieurs  fois  furent  gectez 
du  hault  du  fossé  au  bas.  Si  les  assaillans  faisoient 
bien  leur  debvoir,  ceulx  de  la  ville  ne  se  faignoient 
pas. 

Et  là  estoit  en  personne  le  seigneur  Marc   An- 
thoine   Coulonne  ,  qui    disoit  à   ses  sens  :  «  Messei- 


qu 


«  gneurs,  tenons  bon,  nous  serons  secouruz  dedans 
«  demain  ou  dimenche  ;  je  vous  en  asseure  sur  mon 
«  honneur  :  la  berche  est  fort  petite  ;  si  nous  sommes 
«  pris,  il  nous  tournera  à  grande  lascheté,  et  davan- 
«  tage  il  est  fait  de  nous.  »  Tant  bien  les  confortoit 
ce  seigneur  Marc  Anthoine,  que  le  cueur  leur  crois- 
soit  de  plus  en  plus;  et,  à  dire  aussi  la  vérité,  la  ber- 
che n'estoit  pas  fort  raisonnable. 

Quant  les  François  eurent  donné  cinq  ou  six  as- 
saulx ,  et  qu'ilz  veirent  qu'en  ceste  sorte  n'empoi  te- 
roient  pas  la  ville,  firent  sonner  la  retraicte  :  et  Dieu 
leur  en  ayda  bien,  car,  s'ilz  l'eussent  prise ,  jamais  n'en 

(0  Le  viconte  d'Estoges  :  René  cTAnglare,  àieul  du  seigneur  de  Giyry, 
<|ui  fut  l'un  des  plus  fidèles  serviteurs  de  Henri  IV.. 

eussent  retire  les  aventuriers,  pour  le  pillage  qui 
eust  esté  peult  estre  occasion  de  perdre  la  bataille. 
Quant  le  duc  de  Nemours  sceut  que  ses  gens  se  reti- 
roient  de  l'assault,  il  fîst  pareillement  retirer  l'armée 
pour  le  soir,  affin  d'eulx  reposer;  car  d'heure  en  autre 
estoit  attendu  le  combat ,  pour  estre  leurs  ennemys  à 
deux  mille  ou  environ  d'eulx. 

Le  soir  après  soupper,  plusieurs  cappitaines  estoient 
au  logis  dudit  duc  de  Nemours,  devisans  de  plusieurs 
choses,  mesmement  de  la  bataille.  Si  adressa  sa  parole 
au  bon  Chevalier  sans  paour  et  sans  reprouche ,  icelluy 
seigneur  de  Nemours,  et  luy  dist  :  «  Monseigneur  de 
«  Bayart,  avant  vostre  venue,  les  Espaignolz,  par  de 
«  noz  gens  qu'ilz  ont  prins  prisonniers ,  demandoient 
«  tousjours  si  estiez  point  en  ce  camp  ;  et,  à  ce  que  j'en 
«  ay  entendu ,  font  grosse  estime  de  vostre  personne. 
a  Je  serois  d'advis,  s'il  vous  semble  bon,  car  ja  de 
«  long  temps  congnoissez  leur  manière  de  faire,  que, 
«  demain  au  matin ,  ilz  eussent  de  par  vous  quelque 
c<  escarmouche ,  de  sorte  que  les  puissez  faire  mettre 
«  en  bataille,  et  que  voyez  leur  contenance.  » 

Le  bon  Chevalier,  qui  pas  mieulx  ne  demandoit, 
respondit  :  «  Monseigneur,  je  vous  prometz  ma  foy 
«  que,  Dieu  aydant,  devant  qu'il  soit  demain  midy,  je 
.«  lesverray  de  si  près  que  je  vous  en  rapporteray  des 
«  nouvelles.  »  Là  estoit  présent  le  baron  de  Bearn  (0, 
lieutenant  du  duc  de  Nemours,  lequel  estoit  advan- 
tureux  chevalier,  et  tousjours  prest  à  l'escarmouche.  Si 
pensa  en  soy  mesmes  que  le  bon  Chevalier  seroit 
bien  matin  levé  s'il  la  dressoit  plustost  que  luy  ;  et 

(0  Le  baron  de  Bearn  :  Roger  de  Bearn ,  baron  de  Ravat  et  vicomte 
de  Conserans;  il  descendoit  d'un  bâtard  de  la  maison  de  Foix. 


3é>  le  don  chevalier 

assembla  aucuns  de  ses  plus  privez,  ausquelz  il  de- 
claira  son  vouloir,  à  ce  que  ilz  se  teinsissent  prestz  au 
jour  poignant.  Vous  orrez  ce  qu'il  en  advint. 

CHAPITRE  LUI. 

•  - 
D'une  merveilleuse  escarmouche  qui  fut  entre  les  François 
et  les  Espaignolz ,  le  jour  devant  la  bataille  de  Ravenne , 
où  le  bon  Chevalier jist  merveilles  d'armes. 

Suyvant  la  promesse  que  le  bon  Chevalier  avoit 
faicte  au  duc  de  Nemours,  luy  arrivé  à  son  logis,  ap- 
pella  son  lieutenant  le  cappitaine  Pierrepont,  son  en- 
seigne, son  guydon,  et  plusieurs  autres  de  la  compai- 
gnie,  ausquelz  il  dist  :  «  Messeigneurs,  j'ay  promis  à 
«  monseigneur  d'aller  demain  veoir  les  ennemys,  et 
«  luy  en  apporter  des  nouvelles  bien  au  vray  :  il  fault 
«  adviser  comment  nous  ferons,  à  ce  que  nous  y  ayons 
«  honneur.  Je  suis  délibéré  de  mener  toute  la  coin- 
ce paignie,  et  demain  desployer  les  enseignes  de  mon- 
«  seigneur  de  Lorraine ,  qui  n'ont  encores  point  esté 
«  veues  ;  j'espère  qu'elles  nous  porteront  bon  heur-,  elles 
«  resjouyront  beaucoup  plus  que  les  cornetes.  Vous , 
«  bastard  Du  Fay,  dist  il  à  son  guydon,  prendrez  cin- 
«  quante  archiers ,  et  passerez  le  canal  au  dessoubz  de 
«  l'artillerie  des  Espaignolz ,  et  yrez  faire  l'alarme  de- 
ce  dans  leur  camp,  le  plus  avant  que  vous  pourrez  ;  et, 
«  quant  vous  verrez  qu'il  sera  temps  de  vous  retirer 
«  sans  riens  hazarder,  le  ferez  jusques  à  ce  que  trou- 
ce  vez  le  cappitaine  Pierrepont ,  qui  sera  à  vostre 
«  queue,  avecques  trente  hommes  d'armes  et  le  reste 

«  des  archiers;  et,  si  tous  deux  estiez  pressez,  je  seray 
«  après  vous  à  tout  le  reste  de  la  compaignie,  pour 
«  vous  secourir.  Et,  si  l'affaire  est  conduit  comme  je 
«  l'entends,  je  vous  asseure ,  sur  ma  foy,  que  nous  y 
«  aurons  honneur.  » 

Chascun  entendit  bien  ce  qu'il  avoit  à  faire  ;  car  non 
pas  seullement  les  cappitaines  de  la  compaignie  ,  mais 
il  n'y  avoit  homme  d'armes  en  icelle  qui  ne  raeritast 
bien  avoir  charge  soubz  luy.  Tout  homme  s'en  alla 
reposer,  jusques  à  ce  qu'ilz  ouyssentla  trompette,  qui 
les  esveilla  au  point  du  jour,  que  chascun  s'arma  et 
mist  en  ordre,  comme  pour  faire  telle  entreprise  quilz 
avoienten  pensée.  Si  furent  desployées  et  mises  au  vent 
les  enseignes  du  gentil  duc  de  Lorraine,  qu'il  faisoit 
fort  beau  veoir  ;  et  cela  resjouyssoit  les  cueurs  des 
gentilz  hommes  de  la  compaignie,  qui  commencèrent 
à  marcher,  ainsi  que  ordonné  avoit  esté  le  soir  pré- 
cèdent, en  trois  bendes,  à  trois  gectz  d'arc  l'une  de 
l'autre. 

Riens  ne  sçavoit  le  bon  Chevalier  de  l'entreprise  du 
baron  de  Bearn,  qui  desja  s'estoit  mis  aux  champs, 
et  avoit  dressé  ung  chault  alarme  au  camp  des  en- 
nemys,tant  qu'il  l'avoit  quasi  tout  mis  en  armes,  et 
y  fist  ledit  baron  tresbien  son  devoir  ;  mais  en  fin 
donna ,  de  la  part  des  ennemys ,  deux  ou  trois  coups 
de  canon  dedans  sa  troppe ,  dont  de  l'ung  fut  emporté 
le  bras  droit  dung  fort  gaillart  gentil  homme,  appelle 
Bazillac,  et  d'ung  autre  fut  tué  le  cheval  du  seigneur 
de  Bersac,  galant  homme  d'armes,  et  tous  deux  de  la 
compaignie  du  duc  de  Nemours  ;  lequel  fut  bien  des- 
plaisant de  l'inconvénient  de  Bazillac  ;  car  il  l'aymoit 
à  merveilles. 

Apres  ces  coups  d'artillerie ,  tout  d'une  flote  vont 
donner  cent  ou  six  vingtz  hommes  d'armes ,  espai- 
gnolz  et  neapolitains,  sur  le  baron  ,  qui  contrainct  fut 
de  reculler  le  pas  ,  du  pas  au  trot ,  et  du  trot  au  ga- 
lop ,  tant  que  les  premiers  se  vindrent  embatre  sur  le 
bastard  Du  Fay ,  qui  s'arresta  et  en  advertit  le  bon 
Chevalier;  lequel  luy  manda  incontinent  qu'il  se  gec- 
tast  en  la  troppe  jdu  cappitaine  Pierrepont,  et  luy 
mesmes  s'avança  tant  qu'il  mist  toute  sa  compaignie 
ensemble.  Si  veit  retourner  le  baron  de  Bearn  et  ses 
gens  quasi  desconfitz  ,  et  les  suyvoient  Espaignolz  et 
Neapolitains  ,  hardiement  et  fièrement ,  lesquelz  re- 
passèrent le  canal  après  luy. 

Quant  le  bon  Chevalier  les  veit  de  son  costé,  n'en 
eust  pas  voulu  tenir  cent  mille  escus.  Si  commença  à 
cryer  :  Avant,  comp  ai  gnons!  secourons  noz  gens  ;  et 
dist  à  ceulx  qui  fuyoient  :  Demourez ,  démolirez , 
hommes  d'armes ,  nous  avez  bon  secours.  Si  se  mect 
le  beau  premier  en  une  troppe  des  ennemys  ,  de  cent 
à  six  vingtz  hommes  d'armes  :  il  estoit  trop  aymé,  et 
fut  bien  suivy.  De  la  première  pointe  en  fut  porté 
par  terre  cinq  ou  six  :  toutesfois  les  autres  se  misrent 
en  delfense  fort  honnestement  ;  mais  en  fin  tournèrent 
le  dos ,  et  se  misrent  au  grant  galop  droit  au  canal  , 
lequel  ilz  repassèrent  à  grosse  diligence.  L'alarme  es- 
toit  desja  en  leur  camp,  de  sorte  que  tout  estoit  en  ba- 
taille, gens  de  pied  et  de  cheval.  Ce  nonobstant,  le 
bon  Chevalier  les  mena,  bâtant  et  chassant,  jusques 
bien  avant  en  leurdit  camp,  où  il  fist,  et  ceulx  de  sa 
compaignie  ,  merveilles  d'armes  ;  car  ilz  abatirent 
tentes  et  pavillons ,  et  poussèrent  par  terre  ce  qu'ilz 
trouvèrent. 

Le  bon  Chevalier,  qui  avoit  tousjours  l'œil  au  boys, 
va  adviser  une  troppe  de  deux  ou  trois  cens  hommes 
d'armes,  qui  venoient  le  grant  trot,  serrez  en  gens  de 
guerre.  Si  dist  au  cappitaine  Pierrepont  :  «  Retirons 
«  nous,  car  vecy  trop  gros  effort.  »  La  trompette 
sonna  la  retraicte,  qui  fut  faiele  sans  perdre  ung 
homme  ;  et  repassèrent  le  canal ,  marchans  droit  en 
leur  camp.  Quant  les  Espaignolz  veirent  qu'ilz  es- 
toient  repassez,  et  qu'ilz  perdoient  leur  peine  d'aller 
après,  se  retirèrent.  Bien  en  passa  cinq  ou  six,  qui 
tlemanderent  à  rompre  leur  lance  -,  mais  le  bon  Che- 
valier ne  voulut  jamais  que  homme  tournast,  combien 
que  de  plusieurs  de  ses  gens  en  fust  assez  requis  ;  mais  il 
doubtoit  que  par  là  se  levast  nouvelle  escarmouche  y 
et  ses  gens  estoient  assez  travaillez  pour  le  jour. 

Le  bon  duc  de  Nemours  avoit  desja  sceu  comment 
tout  l'affaire  estoit  allé,  avant  que  le  bon  Chevalier 
arrivast  :  auquel,  quant  il  l'apperceut,  combien  que 
tresdolent  feust  de  l'inconvénient  de  BazillacJ  le  vint 
embrasser,  et  luy  dist  :  «  C'est  vous  et  voz  semblables , 
«  monseigneur  de  Bayait  mon  amy,  qui  doivent  aller 
«  aux  escarmouches  ;  car  bien  sagement  sçavez  aller 
«  et  retourner.  »  Tous  ceulx  qui  furent  en  ceste 
dure  escarmouche  disoient  qu'oncques  n'avoient  veu 
homme  faire  tant  d'armes,  ne  qui  mieulx  entendist  la 
guerre  que  le  bon  Chevalier. 

Le  lendemain  y  en  eut  une  bien  plus  aspre  et  cruelle , 
et  dont  François  et  Espaignolz  mauldiront  la  journée 
toute  leur  vie. 


16. 

CHAPITRE  LIV. 

Delà  cruelle  et  furieuse  bataille  de  Ravenne,  où  les  Es- 
paignolz  et  Neapolitains  furent  desconfitz  ;  et  de  la  mort 
du  gentil  duc  de  Nemours, 

Au  retour  de  ceste  cliaulde  escarmouche  qu'avoit 
faicte  le  bon  Chevalier  sans  paour  et  sans  repi ouche, 
et  après  le  disner,  furent  assemblez  tous  les  cappi- 
taines,  tant  de  cheval  que  de  pied,  au  logis  du  ver- 
tueux duc  de  Nemours,  le  passepreux  de  tous  ceulx 
qui  furent  deux  mille  ans  a  ;  car  on  ne  lyra  point  en 
cronicque  ne  hystoire  d'empereur,  roy,  prince,  ne 
autre  seigneur,  qui  en  si  peu  de  temps  ait  fait  de  si  belles 
choses  que  luy  ;  mais  cruelle  mort  le  print  en  l'aage 
de  vingt  et  quatre  ans ,  qui  fut  abaissement  et  dommage 
irréparable  à  toute  noblesse. 

Or,  les  cappitaines  assemblez,  commença  sa  parolle 
le  gentil  duc  de  Nemours,  et  leur  dist  :  «  Messeigneurs, 
«  vous  voyez  le  pays  ou  nous  sommes,  et  comment 
«  vivres  nous  défaillent  ;  et  tant  plus  demourerions 
«  en  ceste  sorte ,  et  tant  plus  languirions.  Ceste  grosse 
«  ville  de  Ravenne  nous  fait  barbe  d'ung  costé;  les  en- 
«  nemys  sont  à  la  portée  d'ung  canon  de  nous  ;  les  Vê- 
te niciens  et  Suysses ,  ainsi  que  m'escript  le  seigneur 
«  Jehan  Jacques,  font  myne  de  descendre  ou  duché 
«  de  Milan,  où  vous  sçavez  que  nous  n'avons  laissé 
<c  gens,  sinon  bien  peu.  Davantage,  le  Roy  mon  oncle 
«  me  presse  tous  les  jours  de  donner  la  bataille;  et 
«  croy  qu'il  m'en  presseroit  encores  plus ,  s'il  sçavoit 

te  comment  nous  sommes  abstrainetz  de  vivres.  Par- 
te quoy,  ayant  regard  à  toutes  ces  choses,  me  semble, 
t<  pour  le  prouffit  de  nostre  maistre  et  pour  le  nostre, 
«  que  plus  ne  devons  délayer;  mais,  avecques  l'ayde 
«  de  Dieu  qui  y  peult  le  tout,  aillons  trouver  noz  en- 
te nemys  ;  si  la  fortune  nous  est  bonne,  l'en  louerons 
<<  et  remercirons  ;  si  elle  nous  est  contraire,  sa  voulenté 
«  soitfaicte:  de  ma  part  et  à  mon  souhait,  povez  assez 
«  penser   que  j'en  désire  le  gaing  pour  nous  ,  mais 
«  j'aymerois  mieulx  y  mourir  qu'elle  feust  perdue  ;  et 
te  si  tant  Dieu  me  veult  oublier  que  je  la  perde,  les 
«  ennemys  seront  bien  lasches  de  me  laisser  vif,  car  je 
fc  ne  leur  en  donneray  pas  les  occasions.  Je  vous  ay  icy 
«  tous  assemblez ,  aflin  d'en  prendre  une  occasion.  » 

Le  seigneur  de  La  Palisse  dist  qu'il  n'estoit  riens 
plus  certain  qu'il  failloit  donner  la  bataille,  etplustost 
se  gecteroient  hors  de  péril.  De  ceste  mesme  oppinion 
furent  les  seigneur  de  Lautrec,  grant  seneschal  de 
Normandie,  grant  escuyer  de  France,  le  seigneur  de 
Crussol,  cappitaine  Loys  d'Ars,  et  plusieurs  autres; 
lesquelz  prindrent  conclusion  que  le  lendemain ,  qui 
êstoit  le  jour  de  Pasques,  yroient  trouver  leurs  en- 
nemys. Si  fut  dressé  ung  pont  de  bateaulx  sur  ung 
petit  canal  qui  estoit  entre  les  deux  armées ,  pour  pas- 
ser l'artillerie  et  les  gens  de  pied  ;  car  des  gens  de  cheval 
ilz  traversoient  le  canal  bien  à  leur  aise ,  par  ce  que 
aux  deux  bortz  on  avoit  fait  des  esplanades. 

Le  bon  Chevalier  sans  paour  et  sans  reprouche  dist , 
présent  toute  la  compagnie ,  qu'il  seroit  bon  de  faire 
l'ordonnance  de  la  bataille  sur  l'heure,  affin  que  chas- 
cun  sceust  où.  il  devroit  estre  ;  et  qu'il  avoit  entendu 
par  tout  plain  de  prisonniers  qui  avoient  esté  au  camp 

3. 

des  Espaignolz,  qu'ilz  ne  faisoient  que  une  troppe  de 
tous  leurs  gens  de  pied,  et  deux  de  leurs  gens  de  che- 
val, et  que  sur  cela  se  failloit  renger.  Les  plus  apparans 
de  la  compaignie  dirent  que  c'estoit  fort  bien  parlé, 
et  qu'il  y  failloit  adviser  sur  l'heure;  ce  qui  fut  fait  en 
ceste  sorte  :  c'est  que  les  lansquenetz  et  les  gens  de 
pied  des  cappitaines  Molart,  Bonnet,  Maugiron,  ba- 
ron de  Grantmont ,  Bardassan  et  autres  cappitaines , 
jusques  au  nombre  de  dix  mille  hommes,  marcheroient 
tous  en  une  flote,  et  les  deux  mille  Gascons  du  cappi- 
taine  Odet  et  du  capdet  de  Duras ,  à  leur  costé  ;  les- 
quelz  tous  ensemble  yroient  eulx  parquer  à  la  porte'e 
d'ung  canon  des  ennemys,  et-  devant  eulx  seroit  mise 
l'artillerie  :  et  puis,  à  coup  de  canon  les  ungs  contre 
les  autres,  à  qui  premier  sortiroit  de  son  fort;  car  les 
Espaignolz  se  logeoient  tousjours  en  lieu  avantageux, 
comme  assez  entendrez.  Joignant  les  gens  de  pied,  se- 
roient  le  duc  de  Ferrare  et  seigneur  de  La  Palisse, 
çhefz  de  l'avant  garde,  avecques  leurs  compaignons  ; 
et  quant  et  eulx  les  gentilz  hommes,  soubz  le  grant 
»seneschal  de  Normandie ,  le  grant  escuyer,  le  seigneur 
d'Ymbercourt,  La  Crote,  le  seigneur  Theode  de  Tre- 
volz ,  et  autres  cappitaines,  jusques  au  nombre  de  huyt 
cens  hommes  d'armes;  et  ung  peu  au  dessus ,  et  viz  à 
viz  d'eulx ,  seroit  le  duc  de  Nemours,  avecques  sa  com- 
paignie ,  le  seigneur  de  Lautrec  (0  son  cousin ,  qui 
iist  merveilles  d'armes  ce  jour,  le  seigneur  d'Alegre,  le 
cappitaine  Loys  d'Ars,  le  bon  Chevalier  et  autres,  jus- 
ques au  nombre  de  quatre  à  cinq  cens  hommes  d'ar- 

(0  Le  seigneur  de  Lautrec  :  Odet  de  Foix.  Il  se  distingua  sous  le 
régne  de  François  I  ;  sa  sœur,  la  comtesse  de  Chateaubriand ,  fut  maî- 
tresse de  ce  prince. 

mes;  et  les  gens  de  pied  ytaliens,  dont  il  y  avoit  qua- 
tre mille  ou  environ,  soubz  la  charge  de  deux  frères 
gentilz  hommes  de  Plaisance,  les  contes  Nicolle  et 
Francisque  Scot,  du  marquis  Malespine,  et  autres 
cappitaines  ytaliens  ,  demoureroient  deçà  le  canal, 
pour  donner  seureté  au  bagaige,  de  paour  que  ceulx 
de  Ravenne  ne  sortissent  :  et  fut  ordonne'  chief  de  tous 
les  guydons  le  bastard  Du  Fay,  qui  passeroit  le  pont, 
et  s'en  donneroit  garde  jusques  à  ce  qu'il  feust  mandé* 
Les  choses  ainsi  ordonnées ,  et  le  lendemain  matin 
venu ,  commencèrent  premier  à  passer  les  lansquenetz. 
Quoy  voyant  par  le  gentil  seigneur  de  Molart ,  dist  à 
ses  rustres  :  «  Comment,  compaignons,  nous  sera  il 
«  reprouché  que  les  lansquenetz  soient  passez  du  costé 
«  des  ennemys  plustostque  nous?  J'aymerois  mieulx, 
«  quant  à  moy,  avoir  perdu  ung  œil.  »  Si  commencea, 
par  ce  que  les  lansquenetz  occupoient  le  pont,  à  se 
mettre ,  tout  chaussé  et  vestu  ,  au  beau  gué  dedans 
l'eaue ,  et  ses  gens  après  (  et  fault  sçavoir  que  l'eaue 
n  estoit  point  si  peu  profonde  qu'ilz  n'y  feussent  jus- 
ques au  dessus  du  cul);  et  firent  si  bonne  diligence  qu'ilz 
fuient  plus  tost  passez  quelesditz  lansquenetz.  Ce  fait, 
fut  toute  l'artillerie  passée  et  mise  devant  lesditz  gens  de 
pied ,  qui  tantost  se  misrent  en  bataille  ;  après ,  passa 
l'avantgarde  des  gens  de  cheval,  et  puis  la  bataille.  Sur 
ces  entrefaictes,  fault  que  je  vous  face  ung  incident. 

Le  gentil  duc  de  Nemours  partit  assez  matin  de 
son  logis ,  armé  de  toutes  pièces  excepté  de  l'armet. 
11  avoit  ung  fort  gorgias  acoustrement  de  broderie , 
„  aux  armes  de  Navarre  et  de  Foix ,  mais  il  estoit  fort 
pesant.  En  sortant  de  sondit  logis ,  regarda  le  soleil  ja 
levé,  qui  estoit  fort  rouge  :  si  commencea  à  dire  à  la 

compaignie  qui  estoit  autour  de  luy  :  Regardez  f 
messeigneurs,  comme  le  soleil  est  rouge.  Là  estoit  ung 
gentil  homme  qu'il  aymoit  à  merveilles,  fort  gentil  com- 
paignon,  qui  s'appelloit  Haubourdin,  qui  luy  respon- 
dit  :  ce  Sçavez  vous  bien  que  c'est  à  dire,  monseigneur? 
«  il  mourra  au  jourd'huy  quelque  prince  ou  grant 
t<  cappitaine  ;  il  fault  que  ce  soit  vous  ou  le  visroy.  » 
Le  duc  de  Nemours  se  print  à  rire  de  ce  propos ,  car 
il  prenoit  en  jeu  toutes  les  parolles  dudit  Haubourdin. 
Si  s'en  alla  jusques  au  pont  ,  veoir  achever  de  passer 
son  armée,  laquelle  faisoit  merveilleuse  diligence. 

Ce  pendant  le  bon  Chevalier  le  vint  trouver,  qui  luy 
dist  :  «  Monseigneur,  allons  nous  esbattre  ung  peu  le 
«  long  de  ce  canal,  en  attendant  que  tout  soit  passe.  » 
A  quoy  s'accorda  le  duc  de  Nemours  ;  et  mena  en  sa 
compaignie  le  seigneur  de  Lautree,  le  seigneur  d'A.- 
legre ,  et  quelques  autres ,  jusques  au  nombre  de  vingt 
chevaulx.  L'alarme  estoit  gros  au  camp  desEspaignolz, 
comme  gens  qui  s'attendoient  d'avoir  la  bataille  en  ce 
jour;  et  se  mettoient  en  ordre,  comme  pour  recevoir 
leurs  mortelz  ennemys.  Le  duc  de  Nemours,  allant 
ainsi  à  l'esbat,  commencea  à  dire  au  bon  Chevalier  : 
«  Monseigneur  de  Bayart,  nous  sommes  icy  en  bute 
«  fort  belle  -,  s'il  y  avoit  des  hacquebutiers  du  costé  de 
«  delà  cachez  ,  ilz  nous  escarmoucheroient  à  leur 
ce  aise.  »  Et,  sur  ces  parolles,  vont  adviser  une  troppe 
de  vingt  ou  trente  gentilz  hommes  espaignolz ,  entre 
lesquelz  estoit  le  cappitaine  Pedro  de  Pas,  chef  de  tous 
leurs  genetaires  ;  et  estoient  lésditz  gentilz  hommes  à 
cheval.  Si  s'avança  le  bon  Chevalier  vingt  ou  trente 
pas,  et  les  salua,  en  leur  disant  :  ce  Messeigneurs,  vous 
«  vous  esbatez  comme  nous,  en  attendant  que  le  beau 

«  jeu  se  commence;  je  vous  prie  que  Ton  ne  tire  point 
«  de  coups  de  hacquebute  de  vostre  costé,  et  on  ne 
«  vous  en  tirera  point  du  nostre.  » 

Le  cappitaine  Pedro  de  Pas  luy  demanda  qu'il 
estoit;  et  il  se  nomma  par  son  nom.  Quant  il  entendit 
que  c'estoit  le  cappitaine  Bayart,  qui  tant  avoit  eu  de 
renomme'e  au  royaulme  deNaples,  fut  joyeulx  à  mer- 
veilles. Si  luy  dist  en  son  langage  :  «  Sur  ma  foy, 
«  monseigneur  de  Bayart,  encores  que  je  soye  tout 
«  asseuré  que  nous  n'avons  riens  gaigné  en  vostre 
«  arrivée,  mais,  par  le  contraire,  j'en  tiens  vostre 
«  camp  enforcy  de  deux  mille  hommes ,  si  suis  je 
«  bien  aise  de  vous  veoir  ;  et  pleust  à  Dieu  qu'il  y 
«  eust  bonne  paix  entre  vostre  maistre  et  le  mien ,  à 
«  ce  que  peussions  deviser  quelque  peu  ensemble  > 
«<  car  tout  le  temps  de  ma  vie  vous  ay  aymé  par  vostre 
«  grande  prouesse.  »  Le  bon  Chevalier,  qui  tant  cour- 
tois estoit  que  nul  plus ,  luy  rendit  son  change  au 
double.  Si  regardoit  Pedro  de  Pas  que  chascun  hon-^ 
nofoit  le  duc  de  Nemours,  qui  demanda  :  «  Seigneur 
«  de  Bayart,  qui  est  ce  seigneur  tant  bien  en  ordre, 
«  et  à  qui  voz  gens  portent  tant  d'honneur  ?  »  Le  bon 
Chevalier  luy  respondit  :  «  C'est  nostre  chef,  le  duc 
«  de  Nemours,  nepveu  de  nostre  prince,  et  frère  à 
«  vostre  royne.  *  À  grant  peine  il  eut  achevé'  son  pro- 
pos, que  le  cappitaine  Pedro  de  Pas  et  tous  ceulx  qui 
estoient  avecques  luy  misrent  pied  à  terre,  et  com- 
mencèrent à  dire,  adressans  leurs  parolles  au  noble 
prince  :  «  Seigneur ,  sauf  l'honneur  et  le  service  du 
«  Boy  nostre  maistre,  vous  declairons  que  nous 
«  sommes  et  voulons  estre  et  demourer  à  jamais  vofc 
«  serviteurs.  »  Le  duc  de  Nemours,  comme  plein  de 

courtoisie,  les  remercia;  et  puis  leur  dist  :  «  (0  Mes- 
«  seigneurs,  je  voy  bien  que  dedans  au  jourd'huy  no  vis 
«  sçaurons  à  qui  demourera  la  campaigne,  à  vous  ou 
«  à  nous  ;  mais  à  grant  peine  se  desmeslera  cest  alFaire , 
«  sans  grande  effusion  de  sang.  Si  vostre  visroy  vou- 
«  loit  vuy der  ce  différent  de  sa  personne  à  la  mienne , 
«  je  ferois  bien  que  tous  mes  amys  et  compaignons 
«  qui  sont  avecques  moy  s'y  consentiront  ;  et  si  je  suis 
«vaincu,  s'en  retourneront  ou  duché  de.  Milan,  et 
«  vous  laisseront  paisibles  par  deçà  :  aussi,  s'il  est 
«  vaincu,  que  tous  vous  en  retourniez  au  royaulme 
«  de  Naples.  »  Quant  il  eut  achevé  son  dire ,  luy  fut 
incontinent  respondu  par  ung  dit  le  marquis  de  La 
Padule.  «  Seigneur ,  je  croy  que  vostre  gentil  cueur 
«  vous  feroit  voulentiers  faire  ce  que  vous  dictes  ; 
«  mais  à  mon  advis  que  nostre  visroy  ne  se  fiera  point 
«  tant  en  sa  personne  qu'il  s'accorde  à  vostre  dire.  — 
«  Or  à  Dieu  doneques,  messeigneurs,  dit  le  gentil 
«  prince  ;  je  m'en  vois  passer  l'eaue,  et  prometz  à  Dieu 
«  de  ne  la  repasser  de  ma  vie  que  le  camp  ne  soit 
«  vostre  ou  nostre.  »  Ainsi  se  départit  des  Espaignolz 
le  duc  de  Nemours.  Allant  et  venant  veoient  tout  acier 
les  ennemys ,  et  comment  ilz  se  mettoient  en  bataille  ; 
mesmement  leur  avantgarde  de  gens  de  cheval,  dont 
estoit  chef  le  seigneur  Fabricio  Coulome,  se  monstroit 
en  belle  veue ,  et  toute  descouverte.  Si  en  parlèrent  le 
seigneur  d'Alegre  et  le  bon  Chevalier  au  duc  de  Ne- 
mours,  et  luy  dirent:  k  Monseigneur,  vous  voyez 
«  bien  ceste  troppe  de  gens  de  cheval?  —  Ouy ,  dist 
ft  il ,  ilz  sont  en  belle  veue.  —  Par  ma  foy ,  dist  le  sei- 
«  gneur  d'Alegre,  qui  vouldra  amener  icy  deux  pièces 
(0  Ce  défi  a  été  supprimé  dans  toutes  les  autres  éditions. 

«  d'artillerie  seulement,  on  leur  fera  ung  merveilleux 
«  dommage.  »  Cela  fut  trouvé  tresbon  ;  et  luy  mesmes 
alla  faire  amener  ung  canon  et  une  longue  coule- 
vrine.  Desja  les  Espaignolz  avoient  commence'  à  tirer 
de  leur  camp,  qui  estoit  fort  à  merveilles,  car  ilz 
♦voient  ung  bon  fossé  devant  eulx.  Derrière  estoient 
tous  leurs  gens  de  pied  couchez  sur  le  ventre,  pour 
doubte  de  l'artillerie  des  François.  Devant  eulx  estoit 
toute  la  leur,  en  nombre  de  vingt  pièces,  que  canons  que 
longues  coulevrines ,  et  environ  deux  cens  hacquebutes 
à  croc;  et,  entre  deux  hacquebutes,  avoient  sur  petites 
charrettes  à  roues  de  grans  pièces  de  fer  acéré  et  tren~ 
chant ,  en  manière  d'ung  ronçon ,  pour  faire  rooller 
dedans  les  gens  de  pied,  quant  ilz  vouldroient  entrer 
parmy  eulx.  A  leur  esle  estoit  leur  avantgarde,  que 
conduysoit  le  seigneur  Fabricio  Coulonne,  où  il  y 
avoit  environ  huyt  cens  hommes  d'armes  ;  et  ung  peu 
plus  hault  estoit  la  bataille ,  en  laquelle  avoit  plus  de 
quatre  cens  hommes  d'armes,  que  menoit  le  visroy, 
Domp  Raymon  de  Cardonne  ;  et  joignant  de  luy  avoit 
seulement  deux  mille  Ytaliens ,  que  menoit  Ramassot  ; 
mais  quant  à  la  gendarmerie ,  on  n'en  ouyt  jamais 
parler  de  mieulx  en  ordre,  ne  mieulx  montez. 

Le  duc  de  Nemours,  passé  qu'il  eust  la  rivière  , 
commanda  que  chascun  marchast.  Les  Espaignolz 
tiroient  en  la  troppe  des  gens  de  pied  françois,  comme 
en  une  bute,  et  en  tuèrent^  avant  que  venir  au  combat, 
plus  de  deux  mille.  Hz  tuèrent  aussi  deux  triumphans 
hommes  d'armes ,  l'un  g  appelle  lasses,  et  l'autre  L'Hé- 
risson. Aussi  moururent  ensemble,  d'ung mesme  coup 
de  canon,  ces  deux  vaillans  cappitaines,  le  seigneur 
de  Molart  et  Philippes  de  Fribourg;   qui  fut  ung  gros 


4-2  LE   BON  CHEVALIER 

dommage  et  grant  desavantage  pour  les  François,» 
car  ilz  estoient  deux  appareils  et  aymez  cappitainesy 
sur  tout  le  seigneur  de  Molart ,  car  tous  ses  gens  se 
feussent  faitz  mourir  pour  luy.  Il  fault  entendre  que, 
nonobstant  toute  l'artillerie  tirée  par  les  Espaignolz, 
les  François  marclioient  tousjours.  Les  deux  piece# 
que  le  seigneur  d'Alegre  et  le  bon  Chevalier  avoienr 
fait  retourner  deçà  le  canal  tiroient  incessamment  en 
la  troppe  du  seigneur  Fabricio,  qui  luy  faisoient  ung 
dommage  non  croyable  ;  car  il  luy  fut  tué  trois  cens 
hommes  d'amies  ;  et  dist  depuis ,  luy  estant  prisonnier 
à  Ferrare ,  que  d'ung  coup  de  canon  luy  avoit  esté 
emporté  trente  trois  hommes  d'armes.  Cela  faschoit 
fort  aux  Espaignolz ,  car  ilz  se  veoyent  tuer ,  et  ne 
sçavoient  de  qui  :  mais  le  cappitaine  Pedro  Navarre 
avoit  si  bien  conclud  en  leur  conseil,  qu'il  estoit  or- 
donné qu'on  ne  sortiroit  point  du  fort,  jusques  à  ce 
que  les  François  les  y  allassent  assaillir;  et  qu'ilz  se 
defferoient  d'eulx  mesmes.  Il  n'estoit  riens  si  vray  : 
mais  il  ne  fut  plus  possible  au  seigneur  Fabricio  de 
tenir  ses  gens,  qui  disoient  en  leur  langage  :  Coerpo 
de  Dios  j  sommos  matados  del  cielo  ;  vamos  combaler 
los  umbres.  Et  commencèrent,  pour  évader  ces  coups 
d'artillerie,  à  sortir  de  leur  fort,  et  entrer  en  ung 
beau  champ  pour  aller  combatre. 

Hz  ne  prindi  ent  pas  le  chemin  droit  à  l'avantgarde  , 
mais  adviserent  la  bataille  où  estoit  ce  vertueux 
prince  duc  de  Nemours  avec  petite  troppe  de  gen- 
darmerie ;  si  tirèrent  ceste  part.  Les  François  de  la 
bataille,  joyeulx  d'avoir  le  premier  combat,  baissèrent 
la  veue,  et  d'ung  hardy  courage  marchèrent  droit  à 
leurs  ennemys ,  lesquelz  se  misrent  en  deux  troppes , 

pour,  par  ce   moyen ,  enclôrre.  ceste  petite  bataille. 
De  ceste  ruse  s'apperceut  bien  le  bon  Chevalier,  qui 
dist  au  duc  de  Nemours  :  «  Monseigneur,  mectons  nous 
«  en   deux   parties,  jusques   à  ce  qu'ayons   passé   le 
«  fosse',  car  ilz  nous  veullçnt  enclôrre.  »   Cela  fut  in- 
continent fait,  et  se  départirent.  Les  Espaignolz  firent 
ung  bruyt  et  ung  cry   merveilleux  à  l'aborder  :  Es* 
p oigne!  Espaigne!  Sant  Yago!  aux  canailles!   aux 
canailles!  Furieusement  venoient;  mais  plus  furieuse- 
ment furent  receuz  des  François,  qui  cryoient  aussi  : 
France!  France!  aux  chevaulx!  aux  chevaulx!  car  les 
Espaignolz  ne  taschoient  à  autre  chose,  sinon  cTarri- 
vée,  tuer  les  chevaulx,  pource  qu'ilz  ont  ung  proverbe 
qui  dit  :  Moerto  el  cavaillo  perdido  V timbre  d'armes. 
Depuis  que  Dieu  créa  ciel  et  terre  ne  fut  veu  ung 
plus  cruel  ne  dur  assault ,  que  François  et  Espaignolz 
se  livrèrent  les  ungz  aux  autres,  et  dura  plus  d'une 
grande  demye  heure  ce  combat.  Hz  se  reposoient  le> 
ungs  devant  les  autres,  pour  reprendre  leur  alay  ne,  puis 
baissoientla  veue,  et  recommençoient  de  plus  belle, 
criant  France  et  Espaigne  le  plus  impétueusement 
du  monde.  Les  Espaignolz  estoient  la  moytié  plus  que 
les  François.  Si  s'en  courut  le  seigneur  d' Alegre  droit 
à  son  avantgarde,  et  de  loing  advisa  la  bende  de  mes- 
sire  Robert  de  La  Marche ,  qui  portoient  en  devise , 
blanc  et  noir;  si  leur  escria  :  Blanc  et  noir,  marchez* 
marchez!  et  aussi  les  archiers  de  la  garde.  Le  due 
de  Ferrare  et  seigneur  de  La  Palisse  pensèrent  bien 
que ,  sans  grant  besoing,  le  seigneur  d' Alegre  ne  les 
estoit  pas  venu  quérir.  Si  les  firent  incontinent  deslo- 
ger, et,  à  bride  abatue,  vindrent  secourir  le  duc  de 
JSTemours  et  sa  bende,  laquelle,  combien  qu'elle  t'en  A 

de  peu  de  nombre,  reculloient  tousjours  peu  à  peu  les 
Espaignolz. 

A  l'arrivée  de  ceste  fresche  hende ,  y  eut  ung  terrible 
hutin  ;  car  Espaignolz  furent  vivement  assaillis.  Les 
archiers  de  la  garde  avoient  de  petites  coignées,  dont 
ilz  faisoient  leurs  loges ,  qui  estoient  pendues  à  l'arson 
de  la  selle  des  chevaulx  ;  ilz  les  misrent  en  besongne , 
et  donnoicnt  de  grans  et  rudes  coups  sur  l'armet  de  ces 
Espaignolz,  qui  les  estonnoit  merveilleusement.  Onc- 
ques  si  furieux  combat  ne  fut  veu  ;  mais  en  lin  con- 
vint aux  Espaignolz  habandonner  le  camp,  sur  lequel 
et  entre  deux  fossez  moururent  trois  ou  quatre  cens 
hommes  d'armes  ;  aucuns  princes  du  royaulme  de  Na- 
ples  y  furent  prins  prisonniers,  ausquelz  on  sauva  la 
vie  :  chascun  se  vouloit  mettre  à  la  chasse  ;  mais  le  bon 
Chevalier  sans  paour  et  sans  reprouche  dist  au  vail- 
lant duc  de  Nemours,  qui  estoit  tout  plein  de  sang  et 
de  cervelle  d'ung  de  ses  hommes  d'armes  qui  avoit 
esté  emporté  d'une  pièce  d'artillerie  :  «  Monseigneur, 
«  estes  vous  blessé?  —  Non,  dist  il,  Dieu  mercy,  mais 
«  j'en  ay  bien  blessé  d'autres.  « —  Or,  Dieu  soit  loué, 
«  dist  le  bon  Chevalier,  vous  avez  gaignéla  bataille,  et 
«  demourrez  au  jourd'huy  le  plus  honnoré  prince  du 
«  monde.  Mais  ne  tirez  plus  avant,  et  rassemblez  vos- 
«  tre  gendarmerie  en  ce  lieu  ;  qu'on  ne  se  mecte  point 
«  au  pillage  encores ,  car  il  n'est  pas  temps  ;  le  cappi- 
«  taine  Loys  d'Ars  et  moy  allons  après  ces  fuyans,  à 
«  ce  qu'ilz  ne  se  retirent  derrière  leurs  gens  de  pied  ;  et 
k  pour  homme  vivant  ne  départez  point  d'icy  que  le- 
«  dit  cappitaine  Loys  d'Ars  ou  moy  ne  vous  viengnons 
«  quérir.  »  Ce  qu'il  promist  faire,  mais  il  ne  le  tint  pas, 
dont  mal  luy  en  print. 

Vous  avez  entendu  comment  les  gens  de  pied  des 
Espaignolz  estoient  couchez  sur  le  ventre,  en  ung  fort 
merveilleux  et  dangereux  à  assaillir,  car  on  ne  les 
voyoit  point.  Si  fut  ordonné  que  les  deux  mille  Gas- 
cons yroient  sur  la  queue  deslacher  leur  traict,  qui 
seroit  cause  de  les  faire  lever  :  or  les  gens  de  pied 
françois  n'en  estoient  pas  loing  de  deux  picques  ;  mais 
le  fort  estoit  trop  desavantageux  :  car,  pour  ne  veoir 
point  leurs  ennemys,  ilz  ne  sçavoient  par  où  ilz  dé- 
voient entrer.  Le  cappitaine  Odet  et  le  capdet  de  Du- 
ras dirent  qu'ilz  estoient  tous  prestz  d'aller  faire  lever 
les  Espaignolz ,  mais  qu'on  leur  baillast  quelques  gens 
de  picque,  à  ce  que,  après  que  leurs  gens  auroient  tiré, 
s'il  sortoit  quelques  enseignes  sur  eulx,  ilz  feussent 
soustenuz  :  cela  estoit  raisonnable  ;  et  y  alla  avecques 
eulx  le  seigneur  de  Moncaure,  qui  avoit  mille  Picars. 
Les  Gascons  deslacherent  tresbien  leur  traict,  et  na- 
vrèrent plusieurs  Espaignolz  ;  à  qui  il  ne  pleut  gueres, 
comme  ilz  monstrerent,  car  tout  soubdainement  se  levè- 
rent en  belle  ordonnance  de  bataille,  et  du  derrière  sor- 
tirent deux  enseignes  de  mille  ou  douze  cens  hommes, 
<]ui  vindrent  donner  dedans  ces  Gascons.  Je  ne  sçay 
de  qui  fut  la  faulte,  ou  d'eulx  ou  des  Picars  ,  mais  ilz 
furent  rompuz  des  Espaignolz  ;  et  y  fut  tué  le  seigneur 
de  Moncaure,  le  chevalier  Desbories,  lieutenant  du 
cappitaine  Odet,  le  lieutenant  du  capdet  de  Duras,  et 
plusieurs  autres. 

A  qui  il  ne  pleut  gueres,  ce  fut  à  leurs  amys  :  mais  les 
Espaignols  en  firent  une  grant  huée ,  comme  silz  eus^ 
sent  gaigné  entièrement  la  bataille  :  toutesfois,  ilz  con- 
gnoissoient  bien  qu'elle  estoit  perdue  pour  eulx  ;  et  ne 
voulurent  pas  retourner  en  derrière  ces  deux  enseignes 

qui  avoient  rompu  les  Gascons  ;  mais  se  délibérèrent 
d'aller  gaigner  Ravenne,  et  se  misrent  sur  la  chaussée 
tlu  canal,  où  ilz  marchoient  trois  ou  quatre  de  fronc. 
Je  laisseray  ung  peu  à  parler  d'eulx,  et  retourneray  à 
la  grosse  ilote  des  gens  de  pied  françois  et  espaignolz. 
C'est  que,  quant  lesditz  Espaignolz  furent  levez,  se 
vont  présenter  sur  le  bord  de  leur  fossé,  où  les  Fran- 
çois livrèrent  fier,  dur  et  aspre  assault;  mais  ilz  furent 
serviz  de  hacquebutes  à  merveilles ,  de  sorte  qu'il  en 
fut    beaucoup   tué  ;    mesmement  le  gentil  cappitaine 
Jacob  eut  ung   coup   au  travers  du   corps,   dont   il 
tumba  ;  mais  soubdain  se  releva,  et  dist  à  ses  gens  en 
aimant:  «  Messeigneurs,  servons  au  jourd'huy  le  roy 
«  de  France,   aussi  bien  qu'il  nous  a  traictez.  »  Le 
bon  gentil  homme  ne  parla  depuis ,  car  incontinent 
tumba  mort.  11  avoit  ung  cappilaine  soubz  luy,  nommé 
Fabien  0),  ung  des  beaulx  et  grans   hommes  qu'on 
veit   jamais  ;    lequel,   quant    il   apperceut  son   bon 
maistre  mort,  ne  voulut  plus  vivre,  mais  bien  fist  une 
des  grandes  hardiesses  qu'oncques  homme  sceut  faire; 
car,  ainsi  que  les  Espaignolz  avoient  ung  gros  hoc  de 
picques  croysées  au  bort  de  leur  fossé,  qui  gardoit 
que  les  François  ne  povoient  entier ,  ce  cappitaine 
Fabien ,  voulant  plustost  mourir  qu'il  ne  vengeast  la 
mort  de  son  gentil  cappitaine ,  print  sa  picque  par  lé 
travers  :  il  estoit  grant  à  merveilles,  et,  tenant  ainsi  sa 
picque,  la  mist  dessus  celles  des  Espaignolz,  qui  es- 
tôicnt  couchées,  et,  de  sa  grande  puissance,  leur  fist 
mettre  le  fer  en  terre.  Quoy  voyant  par  les  François, 
poussèrent  roidement,   et  entrèrent  dedans  le  fossé; 
mais  pour  le  passer  y  eut  ung  meurdre  meveilleux  ; 

(«3  Nommé  Fabien  :  Fabicin  de  Sclilab^rstorf.  Il  ctoil  Saxon. 

car  oncques  gens  ne  firent  plus  de  deffense  que  les 
Espaignolz ,  qui ,  encores  n'ayant  plus  bras  ne  jambe 
entière,  mordoient  leurs  ennemys.  Sur  ceste  entrée  y 
eut  plusieurs  cappitaines  françois  mors ,  comme  le 
baron  de  Grantmont,  le  cappitaine  Maugiron,  qui  y 
fist  d'armes  le  possible,  le  seigneur  de  Bardassan.  Le 
cappitaine  Bonnot  eut  ung  coup  de  picque  dedans  le 
fronc,  dont  le  fer  luy  demoura  en  la  teste.  Brief,  les 
François  y  receurent  gros  dommage  ;  mais  plus  les 
Espaignolz ,  car  la  gendarmerie  de  l'avantgarde  Fran- 
çoise leur  vint  donner  sur  le  costé,  qui  les  rompit  du 
tout;  et  furent  tous  mors  et  mis  en  pièces,  excepte'  le 
conte  Pedro  Navarre,  qui  fut  prisonnier,  et  quelques 
autres  cappitaines. 

Il  fault  retourner  à  ces  deux  enseignes  qui  s'en- 
fuyoient  pour  cuyder  gaigner  Ravenne  ;  mais  en  che- 
min rencontrèrent  le  bastard  Du  Fay,  et  les  guydons 
et  archiers ,  qui  leur  firent  retourner  le  visage  le  long 
de  la  chaussée  :  gueres  ne  les  suy  vit  le  bastard  Du  Fay  -, 
mais  retourna  droit  au  gros  affaire ,  où  il  servit  mer- 
veilleusement bien.  Entendre  devez  que,  quant  ces 
deux  enseignes  sortirent  de  la  troppe,  et  qu'ilz  eurent 
defïaietz  les  Gascons,  plusieurs  s'en  fuyrent,  et  aucuns 
jusques  au  lieu  où  estoit  le  vertueux  duc  de  Nemours, 
lequel,  venant  au  devant  d'eulx,  demanda  que  c'estoit. 
Ung  paillait  respondit  :  «  Ce  sont  les  Espaignolz  qui 
<c  nous  ont  deffaietz.  »  Le  povre  prince,  cuydarit  que 
ce  feust  la  troppe  de  ses  gens  de  pied ,  fut  désespéré  ; 
et,  sans  regarder  qui  le  suy  voit,  se  va  gecter  sur  ceste 
chaussée  par  laquelle  se  retiroient  ces  deux  enseignes, 
qui  le  vont  rencontrer  en  leur  chemin ,  et  bien  qua- 
torze  ou  quinze  hommes  d'armes.  Hz  avoient  encores 

rechargé  quelques  hacquebutes,  qui  vont  deslacher, 
et  puis  à  coups  de  picque  sur  ce  gentil  duc  de  Ne- 
mours et  sur  ceulx  qui  estoient  avecques  luy,  lesquelz 
ne  se  povoient  gueres  bien  remuer,  car  la  chaussée 
estoit  estroicte  et  d'ung  costé  le  canal  où  on  ne  po- 
voit descendre,  de  l'autre,  y  avoit  ung  merveilleux 
fosse'  que  l'on  ne  povoit  passer.  Brief,  tous  ceulx  qui 
estoient  avecques  le  duc  de  Nemours  furent  gectez  en 
l'eaue,  ou  tumbez  dedans  le  fosse'.  Le  bon  duc  eut  les 
jarretz  de  son  cheval  couppez  :  si  se  mistà  pied,  l'espée 
au  poing,  et  oncques  Rolant  ne  fist  à  Roncevaulx 
tant  d'armes  qu'il  en  fist  là ,  ne  pareillement  son  cou- 
sin, le  seigneur  de  Lautrec,  lequel  veit  bien  le  grant 
dangier  où  il  estoit,  et  cryoit  tant  qu'il  povoit  aux  Es- 
paignolz  :  «  Ne  le  tuez  pas,  c'est  nostre  visroy,  le  frère 
«  à  vostre  Royne.  »  Quoy  que  cefeust,  le  povre  sei- 
gneur y  demoura,  après  avoir  eu  plusieurs  playes; 
car,  depuis  le  menton  jusques  au  fronc,  en  avoit  qua- 
torze ou  quinze  ;  et  par  là  monstroit  bien  le  gentil 
prince  qu'il  n'ayoit  pas  tourné  le  doz. 

Dedans  le  canal  fut  noyé  le  filz  du  seigneur  d'Alegre, 
nommé  Viverolz,  et  son  père  tué  à  la  defFaicte  des  gens 
de  pied;  le  seigneur  de  Lautrec  y  fut  laissé  pour  mort, 
et  assez  d'autres.  Ces  deux  enseignes  se  sauvèrent  le 
long  de  la  chaussée,  qui  duroit  plus  de  dix  mille;  et, 
quant  ilz  furent  à  cinq  ou  six  mille  du  camp,  ren- 
contrèrent le  bon  Chevalier ,  qui  venoit  de  la  chasse 
avecques  environ  trente  ou  quarante  hommes  d'armes, 
tant  las  et  travaillez  que  merveilles.  Toutesfois  il  se 
délibéra  de  charger  ses  ennemys  :  mais  ung  cappitaine 
sortit  de  la  troppe,  qui  commença  à  dire,  en  son  lan~ 
gaige  :  «  Seigneur,  que  voulez  vous  faire?  Assez  con- 


SA.NS  PAOUR  ET  SANS  REPROUC.HE.  49 

«  gnoissez  n'estre  pas  puissant  pour  nous  deffaire.  Vous 
«  avez  gaigné  la  bataille  et  tue'  tous  noz  gens;  suffise  vous 
«  de  Thonneur  que  vous  avez  eu  ,  et  nous  laissez  aller, 
«  la  vie  sauve,  car  par  la  voulenté  de  Dieu  sommes 
«  eschappez.  »  Le  bon  Chevalier  congneut  bien  que 
l'Espaignol  disoit  vray  ;  aussi  n'avoit  il  cheval  qui  se 
peust  soustenir  ;  toutesfois  il  demanda  les  enseignes, 
qui  luy  furent  baillées  ;  et  puis  ilz  s'ouvrirent ,  et  il 
passa  parmy  eulx ,  et  les  laissa  aller.  Las  !  il  ne  sça- 
voit  pas  que  le  bon  duc  de  Nemours  feust  mort ,  ne 
que  ce  feussent  ceulx  qui  Fav oient  tué;  car  il  feust 
avant  mort  de  dix  mille  mors ,  qu'il  ne  l'eust  vengé, 
s'il  l'eust  sceu.  Durant  la  bataille,  et  avant  la  totalle 
deffaicte,  s'en  fuyt  domp  Raymon  de  Cardonne  (0, 
visroy  de  Naples ,  environ  trois  cens  hommes  d'armes , 
et  le  cappitaine  Ramassot ,  avecques  ses  gens  de  pied  ; 
le  demourant  fut  mort  ou  pris. 

Le  bon  Chevalier  et  tous  les  François  retournèrent 
de  la  chasse,  environ  quatre  heures  après  midy,  et  la 
bataille  estoit  commencée  enyiron  huyt  heures  de  ma- 
tin. Chascun  fut  adverty  de  la  mort  de  ce  vertueux  et 
noble  prince,  le  gentil  duc  de  Nemours,  dont  ung 
dueil  commença  au  camp  des  François,  si  merveil- 
leux que  je  ne  cuyde  point,  s'il  feust  arrivé  deux 
mille  hommes  de  pied,  fraiz,  et  deux  cens  hommes 

(0  S'en  fuyt  dojrip  Raymon  de  Cardonne  :  «  Sur  la  fin  de  la  jour- 
ci  née ,  dit  Charapier ,  le  viceroy  de  Naples  voulut  descendre  de  che- 
«  val  et  monter  sur  ung  aultre  moult  beau  ;  mais  le  noble  Bayard  le 
«  surprit  de  si  près  que  il  n'eut  loisir  de  monter,  et  bouta  en  fuyte;  et 
«  print  Bayard  le  cheval  sur  lequel  il  vouloit  monter ,  lequel  depuis 
«  donna  à  monseigneur  de  Lorraine.  Ce  cheval  j'ai  veu  plusieurs  fois  à 
«  Nancy ,  lequel  estoit  le  plus  bel  et  hardy  cheval  et  mieulx  harnache 
":  que  je  vis  oncques.  ». 

16.  4 

d'armes,  qu'ilz  n'eussent  tout  deffaict  :  tant  de  la  peine 
et  fatigue  que  tout  au  long  du  jour  avoient  souffert, 
car  nul  ne  fut  exempté  de  combatre,  s'il  voulut,  que 
aussi  la  grande  et  extrême  douleur  qu'ilz  portoient  en 
leur  cueur  de  la  mort  de  leur  chef,  lequel,  par  ses  gen- 
tilz  hommes,  en  grans  pleurs  et  plains,  fut  porté  à  son 
logis.  Il  y  a  eu  plusieurs  batailles  depuis  que  Dieu 
créa  ciel  et  terre,  mais  jamais  n'en  fut  veu,  pour  le  nom- 
bre qu'il  y  avoit,  de  si  cruelle,  si  furieuse,  ne  mieulx 
combatue  de  toutes  les  deux  parties,  que  la  bataille 
de  RavenneCO. 

(0  Que  la  bataille  de  Ravenne.  Nous  croyons  devoir  placer  ici  une 
relation  de  cette  bataille  ,  faite  par  Bayard  ,  et  adressée  à  Laurent  Alle- 
man ,  son  oncle. 

«  Monsieur  ,  si  treshumblemcnt  que  faire  puis ,  à  vostre  bonne  grâce 
«  me  recommande. 

«  Monsieur ,  depuis  que  dernièrement  vous  ay  escrit,  avons  eu, 
f(  comme  ja  avez  peu  sçavoir,  la  bataille  contre  nos  ennemis  :  mais,  poui» 
«  vous  en  advenir  bien  au  long  ,  la  chose  fut  telle.  C'est  que  nostre  ar- 
<f  mée  vint  loger  auprès  de  cette  ville  de  Ravenne;  nos  ennemis  y  feii- 
«  rent  aussi-tost  que  nous  ,  afin  de  donner  cœur  à  ladite  ville  ;  et  au 
«  moyen,  tant  d'aucunes  nouvelles  qui  couroient  chacun  jour  de  la 
«  descente  des  Suisses,  qu'aussi  la  faute  de  vivres  qu'avions  en  nostre 
«  camp,  monsieur  de  Nemours  se  délibéra  de  donner  la  bataille,  et, 
«  dimanche  dernier ,  passa  une  petite  rivière  qui  estoit  entre  nœdits 
f(  ennemis  et  nous.  Si  les  vinsmes  rencontrer  :  ils  marchoient  en  très* 
<<  bel  ordre  ,  et  estaient  plus  de  dix-sept  cens  hommes  d'armes ,  les 
«  plus  gorgias  et  triomphans  qu'on  vid  jamais  ,  et  bien  quatorze  mille 
«  hommes  de  pied ,  aussi  gentils  galands  qu'on  sçauroit  dire.  Si  vin- 
«  drent  environ  mille  hommes  d'armes  des  leurs  (  comme  gens  deses- 
«  perez  de  ce  que  nostre  artillerie  les  affoloit  )  ruer  sur  nostre  bataille  j 
<c  en  laquelle  estoit  M.  de  Nemours  en  personne  ,  sa  compagnie ,  celles 
«  de  M.  de  Lorraine ,  de  M.  d'Ars  ,  et  autres,  jusques  au  nombre  de 
«  quatre  cens  hommes  d'armes  ,  ou  environ  ,  qiû  receurent  lesdits  en- 
te nemjs  de  si  grand  cœur  qu'on  ne  vid  jamais  mieux  combattre.  Entre 
«  nostre  avant-garde  ,  qui  étoit  de  mille  hommes  d'armes  ,  et  nous ,  il 
«  y  avoit  de  grands  fossés  ,  et  aussi  elle  ayoit  affaire  ailleurs  que  nous; 

CHAPITRE  LV. 

Des  nobles  hommes  qui  moururent  a  la  cruelle  bataille  de 
Ravenne ,  tarit  du  costé  des  François  que  des  Espaignolzy 
et  des  prisonniers.  La  prinse  de  la  ville  de  Ravenne. 
Comment  les  François  furent  chassez  deux  moys  après 
d'Ytalie ,  en  l'an  i5i2.  De  la  grief ve  maladie  du  bon 
Chevalier.  D'une  fort  grande  courtoysie  quilfist.  Du 
voyage  fait  ou  royaulme  de  Navarre;  et  de  tûi-t  ce  qui 
advint  en  ladicte  année* 

En  ceste  cruelle  bataille  fist  le  royaulme  de  France 
grosse  perte  ;  car  le  nompareil  en  prouesse  qui  feust  au 

«  pouvoir  secourir  :  si  conveint  à  ladite  bataille  porter  le  faiz  desdits 
«  mille  hommes  ou  environ.  En  cet  endroict,  M.  de  Nemours  rompit  sa 
«  lance  entre  les  deux  batailles,  et  perça  uu  homme  d'armes  des  leurs, 
«  tout  en  travers ,  et  demie  brassée  davantage.  Si  feurent  lesdits  mille 
«  hommes  d'armes  défaits  et  mis  en  fuite  ;  et ,  ainsi  que  leur  donnions 
«  la  chasse ,  vinsmes  rencontrer  leurs  gens  de  pied  auprès  de  leur 
«  artillerie  ,  avec  cinq  ou  six  cens  hommes  d'armes  ,  qui  estoient  par- 
te qués  5  et  au-devant  d'eux  avoient  des  charettes  à  deux  roues,  sur  les- 
te quelles  il  y  avoit  un  grand  fer  à  deux  aisles  ,  de  la  longueur  de  deux 
«  ou  trois  brasses;  et  estoient  nos  gens  de  pied  combattus  main  à  main. 
«  Leursdits  gens  de  pied  avoient  tant  d'arquebutes ,  que,  quand  ce  vint 
«  à  l'aborder ,  ils  tuèrent  quasi  tous  nos  capitaines  de  gens  de  pied ,  en 
«  voye  d'esbranler  et  tourner  le  dos;  mais  ils  feurent  si  bien  secourus 
<c  des  gensd' armes ,  qu'après  bien  combattre ,  nosdits  ennemis  furent 
«  défaits  ,  perdirent  leur  artillerie  ,  et  sept  ou  huit  cens  hommes  d'ar- 
ec mes  qui  leur  feurent  tués,  et  la  plupart  de  leurs  capitaines,  avec  sept 
«  ou  huit  mille  hommes  de  pied.  Et  ne  sçait-on  point  qu'il  se  soit  sauvé 
«  aucuns  capitaines  que  le  viceroy;  car  nous  avons  prisonniers  les  sei- 
«  gneurs  Fabrice  Colonne,  le  cardinal  de  Medicis,  légat  du  Pape , 
«  Petro  Navarre ,  le  marquis  de  Pesquere ,  don  Jean  de  Cardonne ,  et 
«■  d'autres  dont  je  ne  sçay  le  nom.  Ceux  qui  se  sauvèrent  furent  chassez 

4« 

monde  pour  son  aage  y  mourut  :  ce  fut  le  gentil  duc 
de  Nemours,  dont ,  tant  que  le  monde  aura  durée,  sera 
mémoire.  Il  y  avoit  quelque  intelligence  secrète  pour 
le  faire  roy  de  Naples,  s'il  eust  vescu,  et  s'en  fut  trouvé 
pape  Julles  mauvais  marchant;  mais  il  ne  pleut  pas 
à  Dieu  le  laisser  plusavant  vivre.  Je  croy  que  les  neuf 

«  huit  ou  dix  milles ,  et  s'en  vont  par  les  montagnes  écartez  :  encor 
«  dit-on  que  les  vilains  les  ont  mis  en  pièces. 

«  Monsieur ,  si  le  Roy  a  gaigné  la  bataille ,  je  vous  Jure  que  les  pau- 
«  vres  gentils-hommes  l'ont  bien  perdue  :  car,  ainsi  que  nous  donnions 
«  la  chasse,  M.  de  Nemours  vint  trouver  quelques  gens  de  pied  qui  se 
«  rallioient:  si  voulut  donner  dedans  ;  mais  le  gentil  prince  se  trouva 
«  si  mal  accompagné  ,  qu'il  y  fut  tué ,  dont  de  toutes  les  desplaisances 
«  et  deuils  qui  furent  jamais  faits  ,  ne  fut  pareil  que  celuy  qu'on  a  de- 
«  mené  ,  et  qu'on  demene  encore  en  nostre  camp  :  car  il  semble  que 
«  nous  ayons  perdu  la  bataille.  Bien,  vous  promets-je  r  monsieur  ,  que 
<i  c'est  le  plus  grand  dommage  de  prince  qui  mourut  cent  ans  a  ;  et ,  s'il 
u  eut  vescu  aage  d'homme  ,  il  eut  fait  des  choses  que  onques  prince 
«i  ne  fit  ;  et  peuvent  bien  dire  ceux  qui  sont  deçà  qu'ils  ont  perdu 
«  leur  père  ;  et  de  moy  ,  monsieur  ,  je  n'y  sçaurois  vivre  qu'en  mclau- 
«  colie  5  car  j'ay  tant  perdu  que  je  ne  le  vous  sçaurois  escrire. 

«  Monsieur,  en  d'autres  lieux  furent  tuez  M.  d'Alegre  et  son  fils, 
«  M.  du  Molar,  six  capitaines  allemands,  et  le  capitaine  Jacob,  leur 
«  colonel  ;  le  capitaine  Maugiron  ,  le  baron  de  Grantmont ,  et  plus 
«  de  deux  cens  gentils-hommes  de  nom,  et  tous  d'estime,  sans  plus  de 
«  deux  mille  hommes  de  pied  des  nostres  ;  et  vous  asseure  que  de  cent 
«  ans  le  royaume  de  France  ne  recouvrera  la  perte  qu'y  avons  eue. 

«  Monsieur  ,  hier  matin  fut  amené  le  corps  de  feu  Monsieur ,  à  Mi- 
«  lan ,  avec  deux  cens  hommes  d'armes ,  au  plus  grand  honneur  qu'on  a 
«  sceu  adviser  :  car  on  portoit  devant  luy  dix-huit  ou  vingt  enseignes  , 
«  les  plus  triomphantes  qu'on  vid  jamais  ,  qui  ont  esté  en  cette  bataille 
n  gagnées.  Puisque  cecy  est  despeché  ,  je  croy  qu'aurons  abstinence  de 
«  guerre.  Toutesfois  les  Suisses  font  quelque  bruit  toujours  ;  mais  , 
te  quand  ils  sauront  cette  défaite  ,  peut-estre  ils  mettront  quelque  peu 
«  d'eau  en  leur  vin.  Incontinent" que  les  choses  seront  un  peu  appai- 
«  sées,  je  vous  iray  voir.  Priant  Dieu ,  monsieur ,  qu'il  vous  donne 
«  tresbonne  vie  et  longue.  Escript  au  camp  de  Ravenne ,  ce  quator- 
ze ziesme  jour  d'avril. 

a  Votre  humble  serviteur  .  Bayart.  5) 

preux  luy  avoient  fait  ceste  requeste  ;  car ,  s'il  eust 
vescu  aage  competant ,  les  eust  tous  passez.  Le  gentil 
seigneur  d'Alegre,et  son  filz  le  seigneur  deViverolz,  y 
finerent  leurs  jours.  Aussi  firent  le  cappitaine  LaCro- 
the,  le  lieutenant  du  seigneur  d' Ymbercourt ,  les  cap- 
pitaines  Molart,  Jacob,  Philippes  de  Fribourg,  Mau- 
giron,  baron  de  Grantmont,  Bardassan,  et  plusieurs 
autres  cappitaines.  Des  gens  de  pied  environ  trois  mille 
hommes,  et  quatre  vingtz  hommes  d'armes  des  ordon- 
nances du  roy  de  France ,  avecques  sept  de  ses  gentilz 
hommes  et  neuf  archiers  de  sa  garde  ;  et  de  ce  qui  en 
demoura  la  pluspart  estoient  blecez.  Les  Espaignolz  y 
-eurent  perte ,  dont  de  cent  ans  ne  seront  reparez  ;  car 
ilz  perdirent  vingt  cappitaines  de  gens  de  pied ,  dix 
mille  hommes,  ou  peu  s'en  faillit  ;  et  leur  cappitaine 
gênerai ,  le  conte  Pedro  Navarre  ,  y  fut  prisonnier. 
Des  gens  de  cheval,  furent  tuez  domp  Menaldo  de 
Cardonne,  domp  Pedro  de  Coignes,  prieur  de  Messine, 
domp  Diego  de  Guy  nonnes,  le  cappitaine  Alnarade, 
le  cappitaine  Alonce  de  L'Esteille ,  et  plus  de  trente 
cappitaines  ou  chefz  d'enseignes,  et  bien  huyt  cens 
hommes  d'armes  :  sans  les  prisonniers,  qui  furent  domp 
Jehan  de  Cardonne,  qui  mourut  en  prison,  le  marquis 
<îe  Betonte,  le  marquis  de  Licite,  le  marquis  de  La 
Padule ,  le  marquis  de  Pescare ,  le  duc  de  Trayete ,  le 
conte  de  Conche,  le  conte  de  Populo,  et  ung  cent  d'au- 
tres gros  seigneurs  et  cappitaines,  avecques  le  cardinal 
de  Medicis,  qui  estoit  légat  du  Pape  en  leur  camp;  ilz 
perdirent  toute  leur  artillerie ,  hacquebutes  et  cariage. 
Brief,  de  bien  vingt  mille  hommes  qu'ilz  estoient  à  che- 
val et  à  pied,  n'en  eschasppa  jamais  quatre  mille,  que 
tourne  fussent  mors  ou  pris. 

Le  lendemain  les  adventuriers  françois  et  lansque- 
laetz  pillèrent  la  ville  de  Ravenne ,  et  se  retira  le  sei- 
gneur Marc  Anthoine  Coulonne  dedans  la  cytadelle , 
qui  estoit  bonne  et  forte.  Le  cappitaine  Jacquyn,  qui 
avoit  si  bien  parlé  à  l'astrologue  de  Carpy,  en  fut 
cause ,  par  dessus  la  deifence  qui  estoit  faicte •;  à  l'occa-^ 
sion  dequoy  le  seigneur  de  La  Palisse  le  fist  pendre  et 
estrangler.  Il  y  avoit  bien  entreprise  d'aller  plus  avant, 
si  le  bon  duc  de  Nemours  feust  demoure  vif:  mais  par 
son  trespas  tout  cessa,  combien  que  Petre  Morganfe 
et  le  seigneur  Robert  Ursin  avoient  tresbien  fait  leur 
debvoir  de  ce  qu'ilz  avoient  promis,  aussi  que  le  sei-, 
gneur  Jehan  Jacques  escripvoit  chascun  jour  que  les 
Veniciens  et  Suysses  s'assembloient  et  vouloient  des- 
cendre en  la  duché'  de  Milan;  et  l'empereur  Maximi- 
lian  commençoit  desja  secrètement  à  se  révolter. 

Pai  quoy  l'ai  mée  des  François  se  mist  au  retour  vers 
ladicte  duché  de  Milan ,  où  tous  les  cappitaines  se 
trouvèrent  en  la  ville  ;  lesquelz  firent  enterrer,  dedans 
le  Dosme,  le  gentil  duc  de  Nemours,  en  plusgrant 
triumphe  que  jamais  avoit  esté  enterré  prince;  car  il  y 
avoit  plus  de  dix  mille  personnes  portans  le  dueil,  la 
pluspart  à  cheval,  quarante  enseignes  prises  sur  ses  en-» 
nemys,  que  l'on  portoit  devant  son  corps,  traynans  en 
terre,  et  ses  enseigne  et  guidon  après,  et  prochains  de 
sa  personne,  en  demonstrant  que  c'estoient  ceulx  qui 
avoient  abatu  l'orgueil  des  autres.  En  ce  dolereux  ob=» 
seque  y  eut  grans-  pleurs  et  gemissemens. 

Apres  sa  mort  tous  les  cappitaines  avoient  esleu  le 
seigneur  de  La  Palisse  pour  leur  chef,  comme  tresvei --. 
tueulx  chevalier,  aussi  que  le  seigneur  de  Lautrec  estoit 
blessé  à  la  mort ,  et  avoit  esté  mené  à  Ferrare  ?  po-uv 

se  faire  garir,  où  il  eut  si  bon  et  gracieulx  traictement 
da  duc  et  de  la  duchesse ,  qu'il  revint  en  assez  bonne 
santé. 

Le  pape  Julles ,  voulant  tousjours  continuer  en  son 
charitable  vouloir ,  fist  du  tout  déclarer  l'Empereur 
ennemy  des  François  ;  lequel  manda  à  si  peu  de  lans- 
quenetz  qui  estoient  demourez  après  la  journée  de 
Ravenne  avecques  les  François,  qu'ilz  eussent  à  se 
retirer  ;  dont  le  principal  cappitaine  estoit  le  frère  du 
cappitaine  Jacob,  lequel,  à  son  mandement,  s'en 
retourna  et  les  emmena  tous ,  excepté  sept  ou  huyfc 
cens  que  ung  jeune  cappitaine  aventurier,  qui  n'avoit 
que  perdre  en  Alïemaigne ,  retint. 

En  ceste  saison ,  ainsi  que  les  François  cuydoient 
emmener  le  cardinal  de  Medicis  en  France,  fut  re- 
couxà  Petre  de  Qua,  qui  luy  fut  bonne  fortune;  et  en 
fut  bien  tenu  à  messire  Mathé  de  Becarya,  de  Pavye, 
qui  fist  cest  exploit,  car  depuis  il  fut  pape. 

Peu  après,  l'armée  des Veniciens,  Suysses  et  gens 
de  par  le  Pape,  descendirent  en  gros  nombre,  qui 
trouvèrent  celle  des  François  deffaicte  et  ruynée  ;  et, 
combien  qu'ilz  feissent  résistance  en  plusieurs  passa i- 
ges ,  toutesfois  en  fin  furent  contrainctz  eulx  venir  reti- 
rer à  Pavye ,  que  délibérèrent  garder.  Et  furent  ordon- 
nez les  cappitaines  par  les  portes  à  fortiffier,  chascun 
son  quartier  ;  ce  qu'ilz  commencèrent  tresbien  :  mais 
peu  y  demourerent,  car  les  ennemys  y  furent  deux 
jours  après.  Les  François  avoient  fait  faire  ung  pont  sur 
bateaulx ,  combien  qu'il  y  en  eust  ung  de  pierre  audit 
Pavye  ;  mais  cestoit  à  fin  que,  si  aucun  inconvénient 
leur  advenoit,  eussent  meilleure  retraicte;  ce  qu'il  advint 
bien  tost.)  car,  une  journée,  je  ne  sçay  par  quel  moyen 

ce  fut,  les  Suysses  entrèrent  en  la  ville  parle  chasteau, 
et  vindrent  jusques  sur  la  place,  où  desja,  au  moyen 
de  l'alarme,  estoient  les  gens  de  pied  et  plusieurs  gens 
de  cheval,  comme  le  cappitaineLoys  d'Ars,  qui  en  estoit 
lors  gouverneur,  et  y  fist  merveilles  d'armes.  Si  fîst 
aussi  le  seigneur  de  La  Palisse  et  le  gentil  seigneur 
d'Ymbei  court  ;  mais  sur  tous  le  bon  Chevalier  fist  choses 
non  croyables  -,  car  il  ai  resta,  avecques  vingt  ou  trente 
de  ses  hommes  d'armes,  les  Suysses  sur  le  cul,  plus 
de  deulx  heures,  tousjours  combatant  ;  et  durant  ce 
temps  luy  fut  tué  deux  chevaulx  entre  ses  jambes.  Ce 
pendant  se  retiioit  l'artillerie  pour  passer  le  pont;  et, 
sur  ces  entrefaictes,  le  cappitaine  Pierrepont,  qui  al- 
loit  visitant  les  ennemys  d'ung  costc  et  d'autre,  vint 
dire  à  la  compaignie  qui  combatoit  en  la  place  : 
«  Messeigneurs ,  retirez  vous;  car  au  dessus  de  nostre 
k  pont  de  boys,  en  force  petiz.  bateaulx,  passent  les 
«  Suysses  dix  à  dix  :  et,  si  une  fois  passent  quelque 
«  nombre  compectant,  ilz  gaigneront  le  bout  de  nostre 
«  pont,  et  nous  serons  enclos  en  ceste  ville,  et  tous 
«  mis  en  pièces.  »  C'estoit  ung  saige  et  vaillant  cappi- 
taine; parquoy,  à  sa  parolle,  tousjours  combatant,  se 
retirèrent  les  François  jusques  à  leur  pont,  où,  pour 
estre  vivement  poursuyvis,  y  eut  lourt  et  dur  escar- 
mouche. Toutesfois  les  gens  de  cheval  passèrent,  et 
demoura  environ  troys  cens  lansquenetz  derrière,  pour 
garder  le  bord  dudit  pont.  Mais  ung  grant  malheur  y 
advint;  car,  ainsi  que  l'on  achevoit  de  passer  la  der- 
nière pièce  d'artillerie,  qui  estoit  une  longue  coule- 
vryne  nommée  madame  de  Fourly,  et  avoit  esté  re- 
gaignée  sur  les  Espaignolz  à  Ravenne,  elle  enfondra  la 
première  barque  ;  parquoy,  les   povres  lansquenetz  , 

voyant  quilz  estoient  perduz ,  se saulverent  au  mieulx 
qu'ilz  peurent  :  toutesfois  y  en  eut  aucuns  tuez ,  et 
d'autres  qui  se  noyèrent  au  Tezin. 

Quant  les  François  eurent  passe'  le  pont,  ilz  le  rom- 
pirent, parquoy  ne  furent  plus  poursuiviz.  Mais  ung 
grant  malheur  advint  au  bon  Chevalier  :  ce  fut  qu'ainsy 
qu'il  estoit  au  bout  du  pont  pour  le  garder,  fut  tiré 
«31g  coup  de  faulconneau  de  la  ville ,  qui  luy  fraya 
entre  l'espaule  et  le  col,  de  sorte  que  toute  la  chair 
luy  fut  emportée  jusques  à  l'oz;  Ceulx  qui  virent  le 
coup  cuydoient  bien  qu'il  feust  mort  ;  mais  luy  qui  ne 
s'effraya  jamais  de  chose  qu'il  veist,  combien  qu'il  se 
sentist  merveilleusement  blessé,  et  par  ce  aussi  qu'il 
congnoissoit  bien  n'estre  pas,  à  l'heure,  saison  de  faire 
Festonné,  dist  à  ses  compaignons  :  «  Messeigneurs ,  ce 
«  n'est  riens.  »  On  mist  paine  de  l'estancher  le  mieulx 
qu'on  peut,  avec  mousse  qu'on  print  aux  arbres,  et 
linge,  que  aucuns  de  ses  souldars  prindrent  à  leurs 
chemises  ;  car  il  n'y  avoit  nul  cyrurgien  là ,  à  l'occa- 
sion du  mauvais  temps.  Ainsi  se  retira  l'armée  des 
François  jusques  à  Alexandrie,  où  le  seigneur  Jehan 
Jacques  estoit  allé  devant  leur  faire  faire  ung  pont. 
Gueres  n'y  séjournèrent  :  mais  leur  convint  du  tout 
habandonner  la  Lombardie,  excepté  les  chasteaulx  de 
Milan  et  Cremonne,  Lugan,  Lucarne,  la  ville  et  le 
chasteau  de  Bresse,  où  estoit  demouré  le  seigneur 
d'Aulbigny,  et  quelques  autres  places  en  la  Vautelyne. 

Les  François  repassèrent  les  mons,  et  se  logèrent 
quelque  temps  es  garnisons  qui  leur  avoient  esté  or- 
données. Le  bon  Chevalier  s'en  retira  droit  à  Greno- 
ble ,  pour  visiter  l'evesque ,  son  bon  oncle,  lequel  long 
temps  a  n'avoit  veu.  G'estoitung  aussi  vertueux  et  bien 

vivant  prélat  qu'il  en  feust  pour  lors  ou  monde.  Il 
receutson  nepveu  tant  lionnestement  que  merveilles, 
et  le  fist  loger  en  l'evesché,  où  chascun  jour'estoit 
traicté  comme  la  pierre  en  l'or;  et  le  venoient  veoir  les 
dames  d'alentour  Grenoble,  mesmement  celles  de  la 
ville ,  qui  toutes  ensemble  ne  se  povoient  saouller  de 
le  louer,  dont  il  avoit  grant  honte. 

Or,  en  ces  entrefaictes,  ne  sçay  si  ce  fut  par  le 
grant  labeur  que  le  bon  Chevalier  avoit  souffert  par 
plusieurs  années ,  ou  si  ce  fut  par  le  coup  du  faulcon- 
neau  qu'il  eut  à  la  retraicte  de  Pavye  ;  mais  une  grosse 
fiebvre  continue  le  va  empoigner,  qui  luy  dura  dix- 
sept  jours ,  de  sorte  que  l'on  n'y  esperoit  plus  de  vie. 
Le  povre  gentil  homme ,  qui  de  maladie  se  voyoit 
ainsi  abatu,  faisoit  les  plus  piteuses  complainctes 
qu'on  ouyt  jamais;  et,  à  l'ouyr  parler,  il  eust  eu  bien 
dur  cueur,  à  qui  les  larmes  ne  feussent  tumbe'es  des 
yeulx  :  «  Las!  disoit-il,  mon  Dieu,  puisque  c'estoit 
«  ton  bon  plaisir  m'oster  de  ce  monde  sitost,  que  ne 
«  fiz  tu  ceste  grâce  de  me  faire  mourir  en  la  com- 
«  paignie  de  ce  gentil  prince,  le  duc  de  Nemours,  et 
«  avecques  mes  autres  compaignons,  à  la  journée  de 
«  Ravenne,  ou  qu'il  ne  te  pleut  consentir  que  je  fi- 
ée nasse  à  l'assault  de  Bresse,  où  je  fus  si  griefvement 
<t  blessé.  Helas  !  j'en  feusse  mort  beaucoup  plus  joyeulx  ; 
«  car  aumoins  j'eusse  ensuivy  mes  bons  prédécesseurs, 
«  qui  sont  tous  jours  demourez  aux  batailles.  Mon  Dieu! 
ce  et  j'ay  passé  tant  de  gros  dangiers  d'artilleries,  en 
ce  batailles ,  en  assaulx  et  en  rencontres ,  dont  tu  m'as 
ce  faict  la  grâce  d'estre  eschappé,  et  il  fault  que  pre- 
ce  sentement  je  meure  en  mon  lict  comme  une  pucelle. 
«  Toutesfois,  combien  que  \e  le  désirasse  autrement, 

«  ta  saincte  voulenté  soit  faicte.  Je  suis  ung  grant 
«  pécheur  :  mais  j'ay  espoir  en  ton  infinie  miséricorde. 
«  Helas!  mon  Créateur,  je  t'ay  par  le  passé  grande^ 
«  ment  offencé;  mais,  si  plus  longuement  eusse  vescu, 
ce  j'avoys  bon  espoir,  avecques  ta  grâce,  de  bien  tost 
«  amender  ma  mauvaise  vie.  » 

Ainsi  faisoit  ses  regretz  le  bon  Chevalier  sans  paour 
et  sans  reprouche;  et  puis,  par  ce  qu'il  brusloit  de 
chaleur  pour  la  grande  fiebvre  qui  le  tenoit ,  s'adres- 
soit  à  monseigneur  sainct  Anthoine ,  en  disant  :  «  He'  ! 
«  glorieux  confessefur  et  vray  amy  de  Dieu ,  sainct  An- 
ce  thoine ,  toute  ma  vie  je  t'ay  tant  aymé  et  tant  eu  de 
te  fiance  en  toy ,  et  tu  me  laisses  icy  brusler  en  si  ex- 
t<  treme  challeur  que  je  ne  désire  fors  que  briefve 
«  mort  me  prengne.  Helas  !  et  as  tu  point  de  sou  vê- 
te nance  que,  durant  la  guerre  contre  le  Pape  en  Ytalie , 
te  moy  estant  logé  à  Rubere ,  en  une  de  tes  maisons ,  je 
«  la  garday  de  brusler ,  et,  sans  moy ,  y  eust  esté  mis  le 
te  feu;  mais,  en  commémoration  de  ton  sainct  nom ,  je 
ce  me  loge  dedans,  combien  qu'elle  feust  hors  de  la  for- 
te teresse,  et  ou  dangier  des  ennemys,  quinuyt  et  jour 
«  me  povoient  venir  visiter  sans  trouver  chose  qui  les 
ce  en  eust  sçeu  garder  ;  et  toutesfois  j'ayme  mieulx  de- 
te  mourer  ung  moy  s  en  ceste  façon ,  que  ta  maison 
te  feust  destruicte  :  aumoins  je  te  supplie  m'aleger  de 
«  ceste  grande  challeur,  et  faire  requeste  à  Dieu  pour 
te  moy,  ou  que  bien  tost  il  me  oste  de  ce  misérable 
te  monde,  ou  qu'il  me  donne  santé.  »  Tant  piteusement 
se  dolosoit  le  bon  Chevalier,  qu'il  n'y  avoit  personne 
autour  de  luy  qui  ne  fondist  en  larmes  ;  mesmement 
son  bon  oncle  l'evesque,  qui  sans  cesse  estoit  en  orai- 
son pour  luy,  et  non  pas  luy  seullement,  mais  tous 

les  nobles,  bourgeois,  marchans,  religieux  et  reli- 
gieuses, jour  et  nuyct  estoient  en  prières  et  oraisons 
pour  luy  ;  et  n'est  possible  qu'en  tant  de  peuple  n'y 
eust  quelque  bonne  personne  que  nostre  Seigneur 
voulut  ouyr,  comme  assez  apparut;  car  sa  fiebvre  le 
laissa  peu  à  peu ,  et  commença  à  reposer  et  donner 
goustaux  viandes,  de  sorte  qu'en  quinze  jours  ou  trois 
sepmaines  ,  avecques  le  bon  traictement,  il  en  fut 
du  tout  guery ,  et  aussi  gaillart  qu'il  avoit  jamais  este'. 
Et  se  priât  à  aller  ung  peu  à  l'esbat  près  de  la  ville  , 
visitant  ses  amys  et  les  dames,  de  maison  en  maison , 
à  qui  il  faisoit  force  bancquetz  pour  se  resjouyr  ;  et  tel- 
lement que,  comme  assez  povez  entendre  qu'il  n'estoit 
pas  sainct  (0 ,  ung  jour  luy  print  voulenté  d'avoir  com- 
paignie  françoyse  ;  si  dist  à  ung  sien  varlet  de  cham- 
bre, qu'on  nominoit  le  bastard  Cordon  :  «  Bastard,  je 
«.  te  prie  que,  aujourd'huy  à  coucher  avecques  moy , 

(0  Povez  entendre  qu'il  n'estoit  pas  sainct  :  Bayard  avoit  eu  en  Italie 
une  liaison  amoureuse ,  sur  les  suites  de  laquelle  le  président  d'Expilly 
donne  les  détails  suivans  : 

«  Il  eut  une  fille  naturelle  d'une  belle  demoiselle  de  la  maison  de 
<r  Trecque,  à  Cantu,  entre  Milan  et  Côme.  Il  fit  soigneusement  nourrir 
«  et  élever  cette  fille,  qui  s'appelloit  Jeanne,  et  l'aima  autant  que  si 
«  elle  eût  été  légitime.  Un  an  après  la  mort  du  père,  elle  fut  mariée  à 
k  François  de  Bocsozel ,  sieur  de  Chastelar,  par  ses  trois  oncles,  dont 
«  l'un  étoit  évêque  de  Glandêve,  avec  aussi  ample  et  grosse  dot  que  si 
«  elle  eût  été  légitime.  Elle  ne  fut  jamais  qualifiée  naturelle,  ains  pure- 
«  ment  fille  du  chevalier  Bayard  ;  et  depuis,  dans  tous  les  contracts 
ce  passés  avec  ses  oncles ,  ils  l'appelloient  leur  nièce ,  et  l'ont  toujours 
<c  grandement  honorée.  Elle  a  si  bien  vécu  qu'on  l'estima  digne  fille 
«  d'un  si  digne  père.  De  François  Bocsozel  et  de  Jeanne  Terrail  sont 
«  sortis  de  braves  gentils  hommes,  dont  il  y  a  deux  vivans  à  présent 
«  [i65i]  ,  tous  deux  sages  et  vaillans,  qui  se  sont  signalés  par  les  armes  , 
«  en  de  belles  charges ,  pleins  d'honneur  et  de  vertu  ,  qui  ne  demen- 
fc  tent  pas  le  sang  donl  ils  sont,  n 

«  j'aye  quelque  belle  fille  ;  je  croy  que  je  ne  m'en  trou- 
«  veray  que  mieulx.  » 

Le  Bastard ,  qui  estoit  diligent,  et  vouloit  bien  com- 
plaire à  son  maistre,  s'alla  adresser  à  une  povre  gentil 
femme,  qui  avoit  une  belle  fille  de  l'aage  de  quinze 
ans,  laquelle,  pour  la  grande  povretéen  quoy  elle  es-r 
toit,  consentit  sa  fille  estre  baillée  quelque  temps  au 
bon  Chevalier,  espérant  aussi  que  après  il  la  marieroit. 
Si  fut  la  fille  langagée  par  la  mère,  qui  luy  fist  tant  de 
remonstrances,  que ,  nonobstant  le  bon  vouloir  qu'elle 
avoit,  se  condescendit  au  marche',  moytié  par  amour, 
et  moytié  par  force.  Si  fut  emmenée  secrettement  par 
le  bastard  au  logis  du  bon  Chevalier,  et  mise  en  une 
sienne  garderobbe.  Le  temps  fut  venu  de  se  retirer 
pour  dormir  :  si  s'en  retourna  à  son  logis  ledit  bon 
Chevalier,  lequel  avoit  souppé  en  ung  banequet  en  la 
ville. 

Arrivé  qu'il  feust,  le  Bastard  luy  dist  qu'il  avoit 
une  des  belles  jeunes  filles  du  monde,  et  si  estoit 
gentil  femme  ;  si  le  mena  en  la  garderobbe ,  et  la  luy 
monstra.  Belle  estoit  comme  ung  ange,  mais  tant  avoit 
ploré  que  tous  les  yeulx  luy  en  estoient  enflez.  Quant 
le  bon  Chevalier  la  veit  en  ceste  sorte,  luy  dist  :  «  Corn- 
et ment,  m'amye,  qu'avez  vous?  Ne  sçavez-vous  pas 
.«  bien  pourquoy  vous  estes  venue  icy?  »  La  povre 
fille  se  mist  à  genoulx,  et  dist  :  «  Helas  !  ouy,  mon- 
«  seigneur,  ma  mère  m'a  dit  que  je  feisse  ce  que  vous 
«  vouldriez;  toutesfois  je  suis  vierge,  et  ne  feiz  jamais 
«  mal  de  mon  corps,  ne  n'avoys  pas  voulenté  d'en 
«  faire ,  si  je  n'y  feusse  contraincte  ;  mais  nous  sommes 
«  si  povres,  ma  mère  et  moy,  que  nous  mourons  de 
«  fain;  et  pleust  à  Dieu  que  je  feusse  bien  morte,  au 

te  moins  ne  seroye  point  ou  nombre  des  malheureuses 
«  filles,  et  en  deshonneur  toute  ma  vie.  rf  Et,  disant 
ces  parolles,  ploroit  si  tresfort  qu'on  ne  la  povoit 
appaiser. 

Quant  le  bon  Chevalier  apperceut  son  noble  cou- 
rage, quasi  larmoyant  luy  dist:«  Vrayment,  m'amye, 
ce  je  ne  seray  pas  si  mescha-nt  que  je  vous  oste  de 
«  vostre  bon  vouloir.  »  Et,  changeant  vice  à  vertu,  la 
prist  par  la  main ,  et  luy  fist  affubler  ung  manteau ,  et 
au  bastard  prendre  une  torche ,  et  la  mena  luy-mesmes 
coucher  sur  une  gentil  femme  sa  parente,  qui  se  tenoit 
près  de  son  logis.  Et  le  lendemain  matin  envoya  quérir 
la  mère,  à  laquelle  il  dist  :  «Venez  ça,  m'amye;  ne 
«  me  mentez  point  :  vostre  fille  est  elle  pucelle  ?  »  qui 
respondit  :  «  Sur  ma  foy  ,  monseigneur,  quant  le  bas- 
ce  tard  la  vint  hier  quérir,  jamais  n'avoit  eu  congnois- 
ce  sance  d'homme.  —  Et  n'estes  vous  doneques  bien 
ce  malheureuse,  dist  le  bon  Chevalier,  de  la  vouloir 
«  faire  meschante?  »  La  povre  femme  eut  honte  et 
paour ,  et  ne  sceut  que  respondre ,  sinon  qu'elles  es- 
toient  si  povres  que  riens  plus. 

ce  Or,  dist  le  bon  Chevalier,  ne  faictes  jamais  ung 
<c  si  lasche  tour  que  de  vendre  vostre  fille,  qui  estes 
«  gentil  femme,  on  vous  en  debveroit  plus  griefvement 
«  pugnir.  Venez  ça  :  avez  vous  personne  qui  la  vous 
ce  ait  jamais  demande'e  en  mariage?  —  Ouy  bien,  dist 
ce  elle,  ung  mien  voisin,  honneste  homme;  mais  il  de- 
ce  mande  six  cens  florins,  et  je  n'en  ay  pas  vaillant  la 
a  moytié. — Et  s'il  avoit  cela,  l'espouseroit  il?  dist  le 
«  bon  Chevalier.  —  Ouy  seurement ,  dist  elle.  »  Alors 
il  prist  une  bourse  qu'il  avoit  fait  prendre  au  bastard, 
et  luy  bailla  trois  cens  escus,  disant  :  a  Tenez,  m'amye, 

«  vela  deux  cens  escus,  qui  vallent  six  cens  florins  de 
ce  ce  pays,  et  mieulx,  pour  marier  vostre  fille,  et  cent 
<c  escus  pour  l'abiller.  »  Et  puis  fist  encores  compter 
cent  autres  escus,  qu'il  donna  à  la  mère  ;  et  commanda 
au  bastard  qu'il  ne  les  perdist  jamais  de  veue,  qu'il 
n'eust  veu  la  fille  espousée  :  ce  qu'elle  fut  trois  jours 
après  ;  et  a  fait  depuis  ung  treshonnorable  mesnage  : 
elle  retira  sa  mère  en  sa  maison.  Et  ainsi,  parla  grande 
courtoysie  et  grande  libéralité  du  bon  Chevalier ,  la 
chose  fut  ainsi  menée  qu'il  est  cy  dessus  recité.  Je 
croy  que  vous  n'avez  gueres  leu  en  cronicque  uy 
liystoire  d'une  plus  grande  honnesteté. 

Icelluy  bon  Chevalier  fut  encores  quelque  temps 
après  ou  Daulphiné ,  faisant  grosse  chère ,  jusques  à  ce 
que  le  Roy  de  France  son  maistre  envoya  une  armée  en 
Guyenne ,  soubz  la  charge  du  duc  de  Longueville ,  pour 
cuyder  recouvrer  le  royaulme  de  Navarre,  que,  depuis 
ung  peu,  avoit  usurpé  par  force  le  roy  d'Alrragon  sur 
celluy  qui  le  tenoit  à  juste  tiltre;  et  n'y  trouva  oca- 
sion ,  sinon  qu'il  estoit  du  party  du  roy  de  France. 

Je  ne  sçay  comment  il  alla  de  ce  beau  voyage  ;  mais, 
après  y  avoir  longuement  esté  sans  riens  exécuter,  la 
grosse  armée  s'en  retourna ,  et  firent  passer  les  montz 
Pyrénées  à  une  partie  d'icelle,  dont  fut  chief  le  sei- 
gneur de  La  Palisse.  Et  puis ,  aucun  temps  après ,  luy 
fut  envoyé  de  renfort  le  bon  Chevalier  sans  paour  et 
sans  reprouche,  qui  luy  mena  quelques  pièces  de 
grosse  artillerie.  Le  roy  de  Navarre  dechassé  estoit 
avecques  eulx.  Ils  prindrent  quelques  petis  foi  tz ,  puis 
vindrent  mettre  le  siège  devant  Pampelune.  Ce  pen- 
dant le  bon  Chevalier  alla  prendre  ung  chasteau,  où 
il  eut  gros  honneur,  comme  vous  entendrez. 

CHAPITRE  LVL 

Comment  le  bon  Chevalier  prist  ung  chasteau  d'assault 
ou  royaulme  de  Navarre ,  ce  pendant  quon  assis t  le  siège 
devant  la  ville  de  Pampelune  ,  où  ilfist  ung  tour  de  sage 
et  appert  chevalier. 

Ce  pendant  que  le  gentil  seigneur  de  La  Palisse 
plantoit,  avecques  le  roy  de  Navarre,  le  siège  devant 
la  ville  de  Pampelune,  fut  advise'  qu'il  seroit  bon 
d'aller  prendre  ung  chasteau  à  quatre  lieues  de  là, 
qui  nuysoit  merveilleusement  au  camp  des  François. 
Je  croy  bien  qu'en  la  place  n'y  povoit  pas  avoir  grosse 
force  ;  toutesfois  ,  par  ce  que  l'on  se  doubtoit  que  de- 
dans une  petite  ville  près  de  là,  appelle'e  le  Pont  la 
Roy  ne,  y*pourroient  estre  quelques  gens  qui  peult- 
estre  la  vouldroient  secourir,  fut  advise  qu'on  mene- 
roit  assez  bonne  bende  de  gens  de  cheval  et  de  pied. 

Le  roy  de  Navarre  et  seigneur  de  La  Palisse  priè- 
rent au  bon  Chevalier  quil  voulsist  prendre  ceste 
entreprinse  en  main;  et  luy,  qui  jamais  ne  fut  las  de 
travail  qu'on  luy  sceust  bailler,  l'accorda  incontinent. 
Il  prist  sa  compaignie,  et  celle  du  cappitaine  Bon- 
neval,  hardy  chevalier,  quelque  nombre  d'aventu- 
riers, e,t  deux  enseignes  de  lansquenetz,  qui  estoient 
de  chascune  de  quatre  cens  hommes  ;  et  ainsi  s'en  alla 
tout  de  plain  jour  devant  ceste  place.  Il  envoya  ung 
trompette ,  pour  faire  entendre  à  ceulx  qui  estoient 
dedans  qu'ilz  eussent  à  la  mettre  entre  les  mains  de 
leur  souverain,  le  roy  de  Navarre,  et  qu'il  les  pren- 

droit  à  mercy ,  et  les  laisseroit  aller,  leurs  vies  et  ba~ 
gués  saufves  ;  autrement ,  s'ilz  estoient  pris  d'assault , 
seroient  mis  en  pièces.  Ceulx  de  la  forteresse  estoient 
gens  de  guerre  que  le  duc  de  Nagere,  et  l'alcado 
de  las  Donzelles,  lieutenant  oudit  royaulme  pour  le 
roy  d'Espaigne,  y  avoient  mis;  et,  estant  tous  bons 
et  loyaulx  serviteurs  à  leur  maistre,  firent  responce 
qu'ilz  ne  rendroient  point  la  place ,  et  eulx  encores 
moins.  Le  trompette  en  vint  faire  son  rapport,  lequel 
ouy  par  le  bon  Chevalier,  ne  fist  autre  delay,  sinon 
de  faire  asseoir  quatre  grosses  pièces  d'artillerie  qu'il 
avoit,  et  bien  canonner  la  place,  et  vivement.  Ceulx 
de  dedans,  qui  estoient  environ  cent  hommes,  avoient 
force  hacquebutesà  croc,  et  deux  faulconneaux",  qui 
firent  tresbien  leur  devoir  de  tirer  à  leurs  ennemys  ; 
mais  si  bien  ne  sceurent  jouer  leur  roolle,  qu'en  moins 
d'une  heure  n'y  eust  berche  à  leur  place ,  assez  gran- 
dete,  mais  mal  aysée,  pource  qu'il  failloit  monter.  Or, 
en  telles  matières ,  fault  autre  chose  que  souhaiter. 

Si  fist  le  bon  Chevalier  sonner  l'assault,  et  vint  aux 
lansquenetz,  les  enhortant  d'y  aller.  Leur  truchement 
parla  pour  eulx ,  et  dist  que  c'estoit  leur  ordonnance, 
que  toutesfois  qu'il  .se  prenoit  place  d'assault,  qu'ilz 
dévoient  avoir  double  paye  ,  et  que,  si  on  leur  vouloit 
promettre,  yroient  audit  assault,  autrement  non.  Le 
bon  Chevalier  n'entendoit  point  ces  ordonnances  : 
toutesfois  il  leur  fist  responce  que ,  sans  nulle  faulte , 
s'ilz  prenoient  la  place,  qu'ilz  auroient  ce  qu'ilz  de- 
mandoient,  et  leur  en  respondoit,  pource  qu'il  ne 
vouloit  pas  demourer  longuement  là.  Il  eut  beau  pro- 
mettre; mais  au  dyable  le  lansquenet  qui  monta  ja- 
mais à  la  berche.  Les  adventuriers  y  allèrent  gaillar- 
16.  5 

dément  ;  mais  ilz  furent  lourdement  repoussez  par 
deux  ou  trois  fois;  et  de  fait,  ceulx  qui  deffendoient 
monstroient  bien  qu'ilz  estoient  gens  de  guerre. 

Quant  le  bon  Chevalier  congneut  leur  cueur ,  pensa 
bien  qu'il  ne  les  auroit  jamais  de  ceste  lute.  Si  fist 
sonner  la  retraicte ,  laquelle  faicte ,  fist  encores  tirer 
dix  ou  douze  coups  d'artillerie,  faisant  myne  qu'il 
vouloit  agrandir  la  berche  ;  mais  il  avoit  autre  chose 
en  pensée  ;  car,  ce  pendant  qu'on  tiroit  l'artillerie ,  vint 
à  ung  de  ses  hommes  d'armes,  fort  gentil  compaignon, 
qu'on  nommoit  Petit  Jehan  de  La  Vergne,  auquel  il 
dist  :  «  La  Vergne  ,  si  vous  voulez ,  ferez  ung  bon  ser- 
«  vice,  et  qui  vous  sera  rémunéré.  Voyez  vous  bien 
«  ceste  grosse  tour  qui  est  au  coing  de  ce  chasteau? 
«  Quant  vous  verrez  que  je  feray  recommencer  l'as- 
«  sault,  prenez  deux  ou  trois  eschelles,  et,  avecques 
«  trente  ou  quarante  hommes ,  essayez  de  monter  en 
«  ceste  tour;  car,  sur  ma  vie  ,n'y  trouverrez  personne 
«  pour  la  deffendre,  et  si  vous  n'entrez  en  la  place 
c<  par  là,  dictes  mal  de  moy.  » 

L'autre  entendit  tresbien  le  commandement.  Si  ne 
demoura  gueres  que  l'assault  ne  feust  recommencé, 
plusaspre  que  devant ,  où  tous  ceulx  de  la  place  vin- 
drent  pour  deffendre  la  berche ,  et  n'avoient  regard 
ailleurs  ;  car  ilz  n'eussent  jamais  pensé  qu'on  eust  entré 
par  autre  lieu  :  dont  ilz  furent  trompez  ;  car  La  Ver- 
gne fist  tresbien  sa  charge,  et,  sans  estre  d'eulx  ap- 
perceu,  dressa  ses  eschelles,  par  lesquelles  il  monta 
dedans  ceste  tour,  et  plus  de  cinquante  compaignons 
avecques  luy  :  lesquelz  ne  furent  jamais  veuz  des  en- 
nemys,  qu'ilz  ne  feussent  dedans  la  place;  où  ilz  criè- 
rent :  France!  France!  Navarre  !  Navarre!  et  vin- 

drent  ruer  par  le  derrière  sur  ceulx  qui  estoient  à 
defFendre  la  berche,  qui ,  pour  estre  surpris,  furent 
estonnez  à  merveilles.  Toutesfois  ilz  se  mirent  en  def- 
fence ,  et  firent  devoir  de  bien  combatre  ;  mais  leur 
prouesse  ne  leur  servit  de  gueres,  car  les  assaillans 
entrèrent  dedans ,  qui  misrent  tout  en  pièces ,  ou  peu 
s'en  faillit  ;  et  fut  toute  la  place  courue  et  pillée.  Ce 
fait,  le  bon  Chevalier  y  laissa  ung  des  gentilz  hommes 
duroy  de  Navarre,  avecques  quelques  compaignons, 
puis  se  mist  au  retour,  droit  au  camp. 

Ainsi  qu'il  vouloit  partir,  deux  ou  trois  cappitaines 
de  ses  lansquenetz  vindrent  devers  luy,  et,  par  leur 
truchement ,  luy  firent  dire  qu'il  leur  tiensist  sa  pro- 
messe de  leur  faire  bailler  double  paye,  et  que  la 
place  avoit  esté  prise.  De  ce  propos  fut  le  bon  Cheva- 
lier si  fort  fasché  que  merveilles ,  et  respondit  tout 
courroucé  au  truchement  :  «  Dictes  à  voz  coquins 
«  de  lansquenetz  que  je  leur  ferois  plustost  bailler 
«  chascun  ung  licol  pour  les  pendre.  Les  meschans 
«  qu'ilz  sont  n'ont  jamais  voulu  aller  à  l'assault,  et 
«  ilz  demandent  double  paye  !  J'en  parleray  à  mon- 
«  seigneur  de  La  Palice  et  à  monseigneur  de  SufFoc  (0, 
«  leur  cappitaine  gênerai  ;  mais  ce  sera  pour  les  faire 
«  casser  ;  ilz  ne  vallent  pas  putains.  »  Le  truchement 
leur  distle  propos*,  et  incontinent  commencèrent  ung 
bruit  merveilleux;  mais  le.  bon  Chevalier  fist  sonner 
à  l'estandart ,  et  assembla  ses  gensd'armes  et  adven- 
turiers  :  de  façon  que,  s'ilz  eussent  fait  semblant  de 

(0  Monseigneur  de  Suffoc  :  il  étoit  de  la  maison  de  La  Pôle.  Pros- 
crit en  Angleterre ,  il  servoit  dans  les  armées  du  roi  de  France. 
Henri  VIII  avoit  donné  le  titre  de  duc  de  Suffolk  à  Charles  Brandon , 
son  favori ,  qui  depuis  épousa  la  sœur  de  son  maître ,  Veuve  de  Louis  XII. 

5. 

rien ,  estoit  délibéré  de  les  mettre  en  pièces,  Hz  s'ap- 
paiserent  petit  à  petit,  et  s'en  vindrent  au  camp  de- 
vant Pampelune ,  en  troppe  comme  les  autres.  Il  fault 
faire  icy  ung  petit  discours  pour  rire. 

Quant  le  bon  Chevalier  fut  arrivé,  eut  grant  chère 
du  roy  de  Navarre,  du  seigneur  de  La  Palice,  du 
duc  de  Suffoc,  et  de  tous  les  cappitaines,  ausquelz  il 
compta  la  manière  de  faire  des  lansquenetz,  dont  il  y 
eut  assez  ris.  Le  soir  il  donna  à  soupper  à  tout  plain  de 
cappitaines,  et  entre  autres  y  estoit  le  duc  de  Suffoc, 
cappitaine  gênerai  de  tous  les  lansquenetz  qui  estoienfc 
au  camp ,  dont  il  y  avoit  six  ou  sept  mille. 

Ainsi  qu'ilz  achevoient  de  soupper,  va  arriver  ung 
lansquenet,  qui  avoit  assez  bien  beu,  et  quant  il  entra 
ne  sçavoit  qu'il  devoit  dire,  sinon  qu'il  cherchoit  le 
cappitaine  Bayart  pour  le  tuer,  pource  qu'il  ne  leur 
vouloit  point  faire  bailler  d'argent.  Il  parloit  quelque 
peu  de  françois ,  et  assez  mauvais.  Le  cappitaine  Pier- 
repont  l'entendit,  qui  dist  au  bon  Chevalier,  en  ryant  : 
«  Monseigneur ,  vecy  ung  lansquenet  qui  vous  cherche 
«  pour  vous  tuer.  »  C'estoit  la  plus  joyeuse  et  récréa- 
tive personne  qu'on  eust  sceu  trouver.  Si   se  leva  de 
table ,  l'espée  au  poing ,  et  s'adressa  au  lansquenet , 
en  luy  disant  :  «  Esse  vous  qui  voulez  tuer  le  cappi- 
«  taine  Bayart?  Le  vecy,  deffendez  vous.  »  Le  povre 
lansquenet,  quelque  yvre  qu'il feust,  eut  belle  paour, 
et  respondit  en  assez  mauvais  langaige  :  «  Ce  n'est  pas 
«  moy  qui  veulx  tuer  le  cappitaine  Bayart,  tout  seul, 
«  mais  ce  sont  tous  les  lansquenetz.  —  Ha!  sur  mon 
«  ame,  dist  le  bon  Chevalier,  qui  pasmoit  de  rire,  je 
«  le  quicte,  et  ne  suis  point  délibéré,  moy  seul,  de 
«  qombatre  sept  mille  lansquenetz  :  appoinctement, 

«  compaignon,  pour  l'amour  de  Dieu.  »  Toute  la 
compaignie  se  print  si  tresfort  à  rire  du  propos,  que 
merveilles.  Et  fut  assis  à  table  le  lansquenet,  viz  à  viz 
du  bon  Chevalier ,  qui  le  fist  achever  d'abiller,  comme 
il  estoit  commencé:  de  sorte  que,  avant  qu'il  partist  de 
là,  promist  que,  tant  qu'il  vivroit,  defïendroit  le  cap- 
pitaine  Bayait,  envers  et  contre  tous,  et  jura  qu'il 
estoit  homme  de  bien,  et  qui  avoit  bon  vin.  Le  roy 
de  Navarre  et  le  seigneur  de  La  Palisse  le  sceurent  le 
soir,  qui  en  rirent  comme  les  autres. 

Le  lendemain  de  l'arrivée  du  bon  Chevalier,   com- 
mença l'artillerie  à  tirer  contre  la  ville  de  Pampelune, 
qui  fut  batue  assez  bien ,  et  y  voulut  on  donner  fas- 
sault,  qui  fut  essayé;  mais  si  bien  se  defFendirent  ceulx 
de  dedans,  qu'on  la  laissa  là,  et  y  eurent  les  François 
grosse  perte-  Dedans  estoit  ce  gentil  chevalier  espai- 
gnol  que  l'on  nommoit  l'alcado  de  las  Donzelles  (0. 
Ce  fut  ung  voyage  assez  malheureux  ;  car  les  Fran- 
çois, à  leur  entrée  en  Navarre,  gasterent  et  dissipèrent 
tous  les  biens,  rompirent  les  moulins,  et  firent  beau- 
coup d'autres  choses  ;   dont  ilz  eurent  depuis  grande 
indigence  ,  car  la  famine  y  fut  si  grosse,  que  plusieurs 
gens  en  moururent;   et  si  n'y  eut  jamais  en  armée  si 
grande  nécessité  de  souliers ,  car  une  meschante  paire 
pour  ung  lacayz  coustoit  ung  escu.  Brief,  tous  ces  mal- 
heurs assemblez ,  et  aussi  que  le  duc  de  Nagere  estoit 
arrivé  au  Pont  LaRoyne,  près  de  Pampelune ,  avecques 
ung  secours  de  huyt  ou  dix  mille  hommes,  fut  le  roy 
de  Navarre  conseillé,  par  le  seigneur  de  La  Palice 
et  tous  les  cappitaines,  de  se  retirer  jusques  à  une 
autre  saison.  Si  fut  levé  le  siège,  en  plain  jour,  de  de- 

(0  L'alcado  de  las  Donzelles  :  Didago  Fernandez  de  Cordoue. 

vant  Pampelune ,  et  l'artillerie  mise  à  chemin  ;  mais 
peu  de  journées  fut  conduicte,  car  les  montaignes  par 
où  elle  devoit  passer  estoient  trop  estranges.  Si  furent 
contrainctz  les  François,  après  que,  à  force  de  gens  et 
d'argent,  l'eurent  mene'e  trois  journées,  la  laisser  au 
pied  d'une  montaigne,  où  ilz  la  rompirent,  aumoins 
la  misrent  en  sorte  que  leurs  ennemys  ne  s'en  feussent 
sceu  ayder. 

Il  fault  entendre  que,  au  repasser  des  montaignes 
Pirenées,  y  eut  de  grandes  povretez,  parle  deffault 
des  vivres;  et  si  n'estoit  heure  au  jour  qu'il  n'y  eust 
alarme  chault  et  aspre.  Le  duc  de  SufFoc,  dit  La 
Blanche  Roze,  cappitaine  gênerai  des  lansquenetz,  y 
estoit,  qui  grande  et  parfaicte  amytié  avoit  avecques 
le  bon  Chevalier.  Ung  jour  qu'il  avoit  tant  travaillé 
que  plus  n'en  povoit ,  car  toute  ceste  journée  n'avoit 
beu  ne  mangé,  ainsi  qu'on  se  vouloit  retirer  d'une 
escarmouche,  sur  le  soir  bien  tard,  vint  trouver  icel- 
luy  bon  Chevalier,  auquel  il  dist  :  «  Cappitaine  Bayart 
«  mon  amy ,  je  meurs  de  fain  ;  je  vous  prie  donnez 
«  moy  au  jourd'huy  à  soupper  ;  car  mes  gens  m'ont 
«  dit  qu'il  n'y  a  riens  à  mon  logis.  »  Le  bon  Cheva- 
lier, qui  ne  s'estonna  jamais  de  riens,  respondit  :  «  Ouy 
«  vrayement,  monseigneur,  et  si  serez  bien  traicté.  » 
Puis  devant  luy  appella  son  maistre  d'hostel ,  auquel 
il  dist  :  «  Monseigneur  de  Mylieu,  allez  devant  faire 
«  haster  le  soupper;  et  que  nous  soyons  ayses  comme 
«  dedans  Paris.  »  De  laquelle  parolle  le  duc  de  Suf- 
foc  rist  ung  quart  d'heure  ;  car  desja  y  avoit  deux 
jours  qu'ilz  ne  mangeoient  que  pain  de  milet. 

Bien  vous  asseure  que,  sans  perdre  gens  que  de 
jfamyne,  les  François  firent,  une  aussi  belle  retraictc 

que  gens  de  guerre  firent  oncques  :  et  sur  tous  y  ac- 
quist  ung  merveilleux  honneur  le  bon  Chevalier,  qui 
tousjours  demoura  sur  la  queue,  tant  que  le  dangier 
fust  passé;  car  voulentiers  luy  a  Ton  tousjours  fait  cest 
honneur  aux  affaires,  qu'en  allant  a  tousjours  este'  mis 
des  premiers,  et  aux  retraictes  des  derniers. 

Bien  joyeulx  furent  les  François,  quant,  par  leurs 
journées,  eurent  gaigné  Bayonne  ;  car  ilz  mangèrent  à 
leur  aise  :  mais  plusieurs  gens  de  pied ,  qui  estoient 
affamez,  mangèrent  tant  qu'il  en  mourut  tout  plain. 
Ce  fut  ung  assez  fascheux  voyage. 

En  ceste  année  mourut  le  pape  Julles,  ce  bon  Fran- 
çois; et  fut  esleu  en  soir  lieu  le  cardinal  de  Medicis, 
pape  Léon  nommé. 

Il  vint  aussi  en  la  coste  de  Bretaigne  quelque  ar- 
mée des  Angloys ,  qui  ne  firent  pas  grant  chose.  Ung 
jour  entre  les  autres,  ung  gros  navire  d'Angleterre, 
dicte  la  Régente,  et  une  nef  de  la  royne  de  France > 
duchesse  de  Bretaigne,  nommée  la  Cordelière,  se 
trouvèrent  et  s'acrocherent  pour  combatre.  Durant 
le  combat,  quelcun  gecta  du  feu  dedans  l'une  des 
nefz  ;  mais  finablement  furent  toutes  deux  bruslées. 
Les  Anglois  y  firent  grosse  et  lourde  perte  ;  car  sur  la- 
dicte  Régente  y  avoit  gros  nombre  de  gentilz  hommes 
quy  moururent,  sans  leur  estre  possible  trouver  le 
moyen  d'eschapper. 

CHAPITRE  LVII. 

Comment  le  roy  Henry  d*  Angleterre  descendit  en  France, 
et  comment  il  mist  le  siège  devant  Therouenne.  D'une 
bataille  dicte  la  journée  des  Espérons ,  où  le  bon  Che- 
valier fist  merveilles  d'armes,  et  gros  service  en  France. 

En  Tan  i5i3,  vers  le  commencement,  le  roy  de 
France  renvoya  une  armée  en  Ytalie ,  soubz  la  charge 
de  La  Trimoille.  Ja  avoit  esté  fait  l'appoinctement  en- 
tre le  roy  de  France  et  les  Yeniciens  ,  qui  y  portoient 
faveur  :  toutesfois  le  cas  alla  assez  mal  pour  les  Fran- 
çois ;  car  ilz  perdirent  une  journée  contre  les  Suysses  ; 
et  y  furent  les  enfans  de  messire  Robert  de  La  Marche, 
qui  avoient  charge  de  lansquenetz ,  quasi  laissez  pour 
mors;  et  les  alla  quérir  leur  père  dedans  ung  fossé. 
Si  convint  encores  aux  Françoys  habandonner  la 
Lombardie  pour  ceste  année. 

A  leur  retour  fut  adverty  le  roy  de  France  com- 
ment Henry,  roy  d'Angleterre,  alyé  de  l'empereur 
Maximilian ,  estoit  descendu  à  Calays ,  avecques  grosse 
puissance ,  pour  entrer  en  son  pays  de  Picardie  ;  ou- 
quel,  pour  y  résister,  envoya  incontinent  grosse  puis- 
sance ,  et  fist  son  lieutenant  gênerai  le  seigneur  de 
Pyennes,  gouverneur  oudit  pays. 

Les  Angloys  entrez  qu'ilz  feussent  en  la  campaigne, 
de  pleine  arrivée,  allèrent  planter  le  siège  devant  la 
ville  de  Theroenne,  qui  estoit  bonne  et  forte,"  où, 
pour  icelle  garder,  estoient  commis  deux  treshardiz 
et  gaillars  gentilz  hommes  :  l'ung ,  le  seigneur  de  The- 

ligny  (0,  seneschal  de  Rouergue ,  cappitaine  saige  et 
asseure',  et  ung  autre  du  pays  mesmes,  appelle  le  sei- 
gneur de  Pontdormy,  avecques  leurs  compaignies, 
quelques  aventuriers  françoys,  avecques  aucuns  lans- 
quenetz  soubz  la  charge  d'ung  cappitaine  Brandec. 
Hz  estoient  tous  gens  de  guerre ,  et  pour  bien  garder 
la  ville  longuement  s'ilz  eussent  eu  vivres  ;  mais  or- 
dinairement en  France  ne  se  font  pas  voulentiers  les 
provisions  de  saison  ne  de  raison.  Le  siège  assis  par 
les  Anglois  devant  ladicte  ville  de  Thei  oenne ,  com- 
mencèrent à  la  canonner.  Encores  n'y  estoit  pas  la 
personne  du  roy  d'Angleterre,  ains  pour  ses  lieute- 
nans  y  estoient  le  duc  de  SufFoc,  messire  Charles 
Brandon,  et  le  cappitaine  Talbot;  mais  peu  de  jours 
après  y  arriva,  qui  ne  fut  pas  sans  avoir  une  grosse 
frayeur  entre  Calays  et  son  siège  de  Theroenne ,  au- 
près d'ung  village  dit  Tournehan  ;  car  bien  cuyda  là 
estre  combatu  par  les  François ,  qui  estoient  en  nom- 
bre de  douze  cens  hommes  d'armes ,  tous  bien  déli- 
bérez. Mais  avecques  eulx  n'avoient  pour  l'heure 
nulz  de  leurs  gens  de  pied,  qui  leur  fut  gros  mal- 
heur ;  et  luy  par  le  contraire  n'avoit  nulz  gens  de 
cheval,  mais  environ  douze  mille  hommes  de  pied, 
duquel  nombre  estoient  quatre  mille  lansquenetz.  Si 
s'approchèrent  les  deux  arme'es ,  à  une  porte'e  de  ca- 
non l'une  de  l'autre.  Quoy  voyant  par  le  roy  d'An- 
gleterre ,  eut  paour  d'estre  trahy  :  si  descendit  à  pied, 
et  se  mist  au  meillieu  des  lansquenetz.  Les  Françoys 
vouloient  donner  dedans;  et  mesmement  le  bon  Che- 

(0  Le  seigneur  de  Theligny  :  François  de  Teligny.  Il  fut  l'aïeul  de 
Charles  de  Teligny,  qui  épousa  la  fille  du  fameux  amiral  de  Coligny, 
et  qui  périt  avec  son  beau-père ,  au  massacre  de  la  Saint-Barthélémy. 

valier,  qui  dist  au  seigneur  de  Piennes  plusieurs  fois  : 
*«c  Monseigneur ,  chargeons  les  ;  il  ne  nous  en  peult  ad- 
«  venir  dommage,  sinon  bien  peu;  car,  si  à  la  pre- 
«  miere  charge  les  ouvrons,  ilz  sont  rompus;  s'ilz  nous 
«  repoussent,  nous  nous  retirerons  tousjours  ;  ilz  sont 
«  à  pied,  et  nous  à  cheval.  »  Quasi  tous  les  François 
furent  de  ceste  oppinion  ;  mais  ledit  seigneur  de  Piennes 
disoit  :  «  Messeigneurs,  j'ay  charge,  sur  ma  vie,  du 
«  Roy  nostre  maistre ,  de  ne  riens  bazarder,  mais  seul- 
«  lement  garder  son  pays.  Faictes  ce  qu'il  vous  plaira  : 
«  mais,  de  ma  part,  je  ne  m'y  consentiray  point.  » 
Ainsi  deinoura  ceste  chose,  et  passa  le  roy  d'Angle- 
terre et  sa  bendc  au  nez  des  François. 

Le  bon  Chevalier,  qui  envys  (0  eustlaisse  départir  la 
chose  en  ceste  sorte,  va  donner  sur  la  queue  avecques 
sa  compaignie  ;  et  les  fist  serrer  si  bien ,  qu'il  leur  con- 
vint habandonner  une  pièce  d'artillerie,  dicte  Sainct 
Jehan  ;  et  en  avoit  le  roy  d'Angleterre  encores  unze 
autres  de  ceste  façon  ,  et  les  appelloit  ses  douze  apos- 
tres.  Ceste  pièce  fut  gaignée,  et  amenée  au  camp  des 
François.  Quant  le  roy  d'Angleterre  fut  arrivé  au 
siège  de  Theroenne ,  avecques  ses  gens ,  ne  fault  pas 
demander  s'il  y  eut  joye  démenée,  car  il  estoit  gail- 
lart  prince,  et  assez  libéral.  Trois  ou  quatre  jours 
après,  arriva  l'empereur  Maximilian,  avecques  quelque 
nombre  de  Hennuyers  et  Bourguignons.  Si  se  firent 
les  princes  grant  chère  F  un  g  à  l'autre.  Apres  ce,  furent 
faictes  les  approuches  devant  la  ville ,  et  icelle  canon- 
née  furieusement.  Ceulx  de  dedans  respondoient  de 
mesmes,  et  faisoient  leurs  rampars  au  mieulx  qu'ilz  po- 
voient  :  mais  sans  doubte  ilz  avoient  nécessité  de  vivres.. 

(*)  Envys  :  à  regret. 

Le  roy  de  France  estoit  marché  jusques  à  Amyens, 
lequel  mandoit  tous  les  jours  à  son  lieutenant  gênerai, 
le  seigneur  de  Piennes,  que,  à  quelque  péril  que  ce 
feust,  on  advitaillast  Theroenne.  Cela  ne  se  povoit 
faire  sans  grant  hazart,  car  elle  estoit  toute  enclose 
d'ennemys.  Toutesfois,  pour  complaire  aumaistre  (0, 
fut  conclud  qu'on  yroit  avecques  toute  la  gendar- 
merie- dresser  ung  alarme  au  camp;  et,  cependant, 
que  quelques  ungs,  ordonnez  à  porter  des  lartz  pour 
mettre  dedans  la  ville ,  les  yroient  gecter  dedans  les 
fossez ,  et  que  après  ceulx  de  la  garnison  les  retire-* 
roient  assez.  Si  fut  pris  le  jour  d'exécuter  ceste  entre- 
prinse,  dont  le  roy  d'Angleterre  et  l'Empereur  furent 
advertis,  comme  povez  entendre,  par  quelques  espies, 
dont  assez  s'en  trouve  parmy  les  armées  ;  et  y  en  avoit 
alors  de  doubles,  qui  faignoient  estre  bons  François, 
et  ilz  estoient  du  contraire  party.  Le  jour  ainsi  or- 
donné, d'aller  advitaiJler  la  ville  de  Theroenne,  mon- 
tèrent ,  les  cappitaines  du  roy  de  France ,  à  cheval , 
avecques  leurs  gensd'armes.  Dés  le  poinct  du  jour,  le 
roy  d'Angleterre,  qui  sçavoit  ceste  entreprinse,  avoit 
fait  mectre  au  hault  d'ung  tertre  dix  ou  douze  mille 
archiers  anglois ,  et  quatre  ou  cinq  mille  lansquenetz , 
avecques  huyt  ou  dix  pièces  d'artillerie,  afFin  que, 
quant  les  François  seroient  passez  oultre ,  ilz  descen- 
dissent, et  leur  couppassent  chemin  ;  et  par  le  devant 
avoit  ordonné  tous  les  gens  de  cheval,  tant  Anglois  , 
Bourguignons  que  Hennuyers,  pour  les   assaillir.  Il 

(x)  Toutesfois ,  pour  complaire  au  maistre  :  Champier  raconte  que  , 
dans  un  conseil  qui  fut  tenu  avant  cette  tentative ,  Bayard  fut  d'avis  ^ 
ou.de  livrer  une  bataille  générale,  ou  de  donner  ordre  à  la  garnison 
«Je  Thérouenne  de  se  rendre. 

fault  entendre  une  chose ,  que  peu  de  gens  ont  sceue, 
et  qui  ont  donné  blasme  de  ceste  journée  aux  gentilz 
hommes  de  France,  à  grant  tort.  C'est  que  tous  les 
cappitaines  françois  déclarèrent  à  leurs  gensd'ar- 
mes  que  ceste  course  qu'ilz  faisoient  estoit  seulement 
pour  refreschir  ceulx  de  Theroenne,  et  qu'ilz  ne  vou- 
loient  aucunement  combatre  :  de  sorte  que ,  s'ilz  ren- 
controient  les  ennemysen  grosse  troppe,  ilz  vouloient 
qu'ilz  retournassent  au  pas  ;  et  s'ilz  estoient  pressez  , 
du  pas  au  trot ,  et  du  trop  au  galop  ;  car  ilz  ne  vou- 
loient riens  hazarder. 

Or  commencèrent  à  marcher  les  François,  et  ap- 
prochèrent la  ville  de  Theroenne,  d'une  lieue  près 
et  plus,  où  commença  l'escarmouche  forte  et  rudde  ; 
et  tresbien  fist  son  devoir  la  gendarmerie  françoise , 
jusques   à  ce  qu'ilz  vont  veoir  sur  le  coustau  ceste 
grosse  troppe  de   gens  de  pied  en  deux  bendes,  qui 
estoient  marchez  plus  avant  qu'ilz  n'estoient,  et  vou- 
loient descendre  pour  les  enclorre.  Quoy  voyant,  fut 
la  retraicte  sonnée  par  les  trompettes  des  François. 
Les  gensd'armes,  qui  avoient  leur  leçon  de  leurs  cap- 
pitaines, se  misrent  le  grant  pas  au  retour.  Hz  furent 
pressez,  et  allèrent  le  trot,   et  puis  au  grant  galop: 
tellement  que  les  premiers  se  vindrent  gecter  sur  le 
seigneur  de  La  Palice,  qui  estoit  en  la  bataille  avec 
le  duc  de  Longueville,  en  si  grande  fureur,  qu'ilz 
misrent  tout  en  desordre.  Les  chassans ,  qui  tresbien 
poursuy voient  leur  pointe,  voyant  si  povre  conduyte, 
poussèrent  tousjours  oultre,  tellement  qu'ilz  firent  du 
tout  tourner  le  doz  aux  François.  Le  seigneur  de  La 
Palice  et  plusieurs  autres  y  firent  plus  que  leur  deb- 
Toir,  et  cryoient  à  haulte  voix  :  Tourne j  homme  d'ar* 

mes;  tourne,  ce  ncst  riens:  mais  cela  ne  servoit  de 
riens,  ains  chascun  taschoit  de  venr:  gaigner  leur 
camp ,  où  estoit  demoure'e  l'artillerie  et  les  gens  de 
pied.  En  ce  grant  desordre  fut  prins  prisonnier  le  duc 
de  Longueville,  et  plusieurs  autres,  comme  le  sei- 
gneur de  La  Palice  ;  mais  il  eschappa  des  mains  de 
ceulx  qui  l'avoient  pris. 

Le  bon  Chevalier  sans  paour  et  sans  reprouche  se 
retiroit  à  grant  regret,  et  tousjours  tournoit  sur  ses 
ennemys ,  menu  et  souvent ,   avecques  quatorze   ou 
quinze  hommes  d'armes  qui  estoientdemourez  auprès 
de  luy.  Si  vint  en  se  retirant  à  trouver  ung  petit  pont, 
où  il  ne  povoit  passer  que  deux  hommes  à  cheval  de 
fronc;  et  y  avoit  ung  gros  fossé  plain  d'eaue,  qui  ve- 
noit  de  plus  de  demye  lieue  loing,  et  alloit  à  bien 
demy  quart  de  lieue  plus  bas  faire  mouldre  ung  mou- 
lin. Quant  il  fut  sur  ce  pont ,  il  dist  à  ceulx  qui  es- 
taient avecques  luy  :  «  Messeigneurs,  arrestons  nous 
«  icy  ;  car  d'une  heure  noz  ennemys  ne  gaigneront  ce 
«  pont  sur  nous.  »  Et  puis  il  appella  ung  de  ses  ar- 
chiers,    auquel   il   dist  :  «  Allez  vistement   à  nostre 
«  camp,  et  dictes  à' monseigneur  de  La  Palice  que 
a  j'ay  arresté  les  ennemys  sur  le  cul ,  pour  le  moins 
«  d'icy  à  demye  heure,  et  que,  ce  pendant,  il  face 
«  chascun  mettre  en  bataille,  et  qu'on  ne  s'espouvente 
«  point,   ains  qu'il  me  semble  qu'il  doibt  tout  belle- 
«  ment  marcher  ença  ;  car  si  les  gens  ainsi  desroyez 
<c  poussoient  jusques  là  ,  ilz  se  trouveroient  defFaictz.  » 
L'archer  va  droit  au  camp,  et  laissa  le  bon  Chevalier 
avecques  si  peu  de  gens  qu'il  avoit,  gardant  ce  petit 
pont,  où  il  fist  d'armes  le  possible.  Les  Bourguignons 
et  Hennuyers  y  vindrent  :  mais  là  convint  il  comba- 

tre  ;  car  bonnement  ne  povoient  passer  à  leur  aise  ; 
et  Fan-est  qu'ilz  firent  là  donna  loysir  aux  François 
qui  estoient  retournez  en  leur  camp,  d'eulx  mettre 
en  ordre  et  en  defïence,  si  besoing  en  eust  esté. 

Quant  les  Bourguignons  veirent  que  si  peu  de  gens 
leur  faisoient  barbe,  commencèrent  à  crier  qu'on  fist 
venir  des  archiers  à  diligence ,  et  aucuns  d'eulx  les  al- 
lèrent haster.  Ce  pendant  plus  de  deux  cens  chevaulx 
chevauchèrent  le  long  de  ce  ruysseau,  et  allèrent  trou^ 
ver  le  moulin  où  ilz  passèrent.  Ainsi  fut  encloz  le  bon 
Chevalier  de  deux  costez  ;  lequel  dist  à  ses  gens  :  «  Mes- 
«  seigneurs,  rendons  nous  à  ces  gentilz  hommes;  car 
«  nostre  prouesse  ne  nous  serviroit  de  riens  ;  noz  che- 
«  vaulx  sont  recreiiz;  ilz  sont  dix  contre  ung.  Noz 
«  gens  sont  à  trois  lieues  d'icy  ;  et  si  nous  attendons 
«  encores  ung  peu,  et  les  archiers  anglois  arrivent, 
«  ilz  nous  mettront  en  pièces.  »  Sur  ces  parolles, 
vont  arriver  ces  Bourguignons  et  Hennuyers,  crians  : 
Bourgongne!  Bourgongjie!  et  firent  grosse  envahye  sur 
les  François,  qui,  pour  n'avoir  moyen  d'eulx  plus  def- 
fendre,  se  rendoient  l'ung  ça,  et  l'autre  là,  aux  plus 
apparens.  Et,  ainsi  que  chascun  taschoit  à  prendre 
son  prisonnier,  le  bon  Chevalier  va  adviser  ung  gen^ 
til  homme  bien  en  ordre,  soubz  de  petitz  arbres,  le- 
quel, pour  la  grande  et  extrême  chaleur  qu'il  avoit, 
de  façon  qu'il  n'en  povoit  plus ,  avoit  osté  son  armet , 
et  estoit  tellement  affligé  et  travaillé,  qu'il  ne  se  dai- 
gnoit  amuser  aux  prisonniers.  Si  picqua  son  cheval 
droit  à  luy ,  l'espée  au  poing ,  qu'il  luy  vient  mettre 
sur  la  gorge,  en  luy  disant  :  Rendz  tojj,  homme  d'ar- 
mes j,  ou  lu  es  moi  t.  Qui  fut  bien  esbahy?  ce  fut  le 
gentil  homme  \   car  il  pensoit  bien  que  tout  feust 

prins.  Toutesfois  il  eut  paour  de  mourir,  et  dist  :  «  Je 
«  me  rends  doncques,  puis  que  prins  suis  en  ceste 
«  sorte.  Qui  estes  vous?  — Je  suis,  dist  le  bon  Cheva- 
«  lier,  le  cappitaine  Bayart,  qui  me  rends  à  vous,  et 
«  tenez  mon  espée,  vous  supliant  quevostre  plaisir  soit 
«  moy  emmener  avecques  vous  ;  mais  une  courtoysie 
«  me  ferez ,  si  nous  trouvons  des  Anglois  en  chemin 
«  qui  nous  voulsissent  tuer ,  vous  me  la  rendrez.  »  Ce 
que  le  gentilhomme  luy  promist,  et  le  luy  tint;  car, 
en  tirant  au  camp ,  convint  à  tous  deux  jouer  des 
cousteaulx  contre  aucuns  Anglois,  qui  vouloient  tuer 
les  prisonniers,  où  ilz  ne  gaignerent  riens. 

Or  fut  le  bon  Chevalier  mené  au  camp  du  roy 
d'Angleterre,  en  la  tente  de  ce  gentil  homme,  qui  luy 
fist  tresbonne  chère,  pour  trois  ou  quatre  jours.  x\u 
einquiesme,  le  bon  Chevalier  luy  dist  :  «  Mon  gentil 
<<  homme ,  je  vouldrois  bien  que  me  voulsissiez  faire 
«  mener  seurement  au  camp  du  Roy  mon  maistre, 
«  car  il  m'ennuye  desja  icy.  —  Comment?  dist  l'autre, 
«  encores  n'avons  nous  point  advisé  de  vostre  rançon. 
«  —  De  ma  rançon,  dist  le  bon  Chevalier ,  mais  à  moy 
«  de  la  vostre,  car  vous  estes  mon  prisonnier;  et  si, 
«  depuis  que  j'euz  vostre  foy,  me  suis  rendu  à  vous, 
«  ce  a  esté  pour  me  sauver  la  vie ,  et  non  autrement.  » 
Qui  fut  bien  estonné?  ce  fut  le  gentil  homme;  car  en- 
cores luy  dist  plus  le  bon  Chevalier,  ce  fut  :  «  Mon 
«  gentil  homme,  où  ne  me  tiendrez  promesse,  je  suis 
«  asseuré  qu'en  quelque  sorte  que  ce  soit,  j'eschap- 
«  peray  ;  mais  croyez  après  que  j'auray  le  combat  à 
«  vous.  »  Ce  gentil  homme  ne  sçavoit  que  respondre, 
car  il  avoit  assez  ouy  parler  du  cappitaine  Bayait, 
et  de  combat  n'en.vouloit  point.  Toutesfois  il  estoit 

assez  courtoys  chevalier,  et  en  fin  distc  «  Monseigneur 
«  de  Bayait ,  je  ne  vous  veulx  faire  que  la  raison  ;  j'en 
«  croyray  les  cappitaines.  » 

Il  fault  entendre  qu'on  ne  sceut  si  bien  celer  le 
bon  Chevalier,  qu'il  ne  feust  sceu  parmy  le  campj 
et  sembloit  advis,  à  ouyr  parler  les  ennemys,  quilz 
eussent  gaignéune  bataille.  L'Empereur  l'envoya  qué- 
rir (0,  et  fut  mené'  à  son  logis,  quiluy  fist  une  grande 

(0  L'Empereur  V envoya  quérir  :  Champier  entre  dans  beaucoup  de 
détails  sur  cette  intéressante  conversation.  «  Quand  l'Empereur  vit 
Bayard,  si  lui  dict  :  «  Capitaine  Bayard ,  quel  vent  vous  meine  à  cette 
«  heure?  —  Sire  ,  dit  Bayard  ,  le  vent  impérial  de  votre  pays  de  Ger- 
«  manie,  dont  suis  tout  joyeulx  de  ce  quil  m'a  mieulx  conduict  que  je 
«  ne  pensois.  — Certes,  Bayard,  dit  l'Empereur ,  vous  dictes  moult 
«  bien ,  si  fussiez  venu  pour  me  veoir  seulement ,  mais  ça  esté  contre 
«  vostre  vouloir.  —  Sire,  dict  Bayard,  vous  dictes  vray  :  mais  ,  puisque 
«  je  suis  prisonnier,  j'aime  mieux  estre  le  vostre  que  de  prince  qui  soit 
«  sur  la  terre ,  et  loue  Dieu  qui  m'a  bouté  en  vos  mains.  »  L'Empereu 
se  plaignit  alors  de  Louis  XII,  et  Bayard  prit  chaudement  la  défense 
de  son  Roy.  «  Or  délaissons,  continua  l'Empereur,  de  parler  de  telle 
«  matières  fâcheuses  j  je  suis  joyeulx  vous  veoir  ,  capitaine,  et  le  serois 
«  plus  cent  fois ,  si  me  feussiez  venu  veoir  en  prospérité ,  en  mon  pays. 
«  —  Sire,  dit  Bayard,  si  Dieu  plait,  sera  à  quelquefois ,  car  vous  êtes 
«  le  prince,  après  le  Roy  mon  maistre  et  seigneur  ,  qui  soit  au  monde, 
ce  que  plus  voulontiers  vouldroye  servir.  »  Et  ainsy  que  Bayard  devi 
soit  avec  l'Empereur ,  le  roy  d'Angleterre  Henry  survint.  «  Si ,  lui- 
«  dict  Maximilien  ,  mon  frère  ,  congnoissez  vous  ce  gentilhomme  fran- 
«  cois  ?  —  Nenny  ,  dict  le  roy  Henry,  sur  ma  foy.  —  Certes ,  dit  l'Em- 
*  pereur  ,  vous  en  avez  souvent  ouy  parler  :  c'est  le  François  le  plus 
«  renommé  ,  crainct  et  hay,  qui  fust  oncques  aux  Espaignes.  Lors , 
«  répond  le  Roy  :  —  Sire ,  je  crois  que  c'est  Bayard  de  France.  — 
«  Certes  ,  dict  l'Empereur  ,  mon  frère,  vous  estes  bon  devin  pour  cette 
«  fois  icy.  »  Quand  le  Roy  entendit  que  c'estoit  Bayard  ,  si  le  print 
par  la  main  et  l'embrassa ,  comme  s'il  eust  esté  un  prince  ;  mais  Bayard 
bouta  un  genouil  en  terre  ,  et  le  Roy  le  print  et  luy  dict  :  «  Capitaine  , 
«  je  suis  joyeux  de  vous  veoir ,  et  vouldroye,  pour  vostre  honneur  et 
«  profit,  vous  veoir  aultrement  que  prisonnier.  —  Sire  ,  dict  Bayard  , 
<t  je  suis  vrayement  prisonnier  volontaire ,  car  ils  ne  me  ont  pas  prias 

et  merveilleuse  chère ,  en  luy  disant  :  «  Cappitaine 
«  Bayart  mon  amy,  j'ay  tresgrant  joye  de  vous  veoir. 
«  Que  pleust  à  Dieu  que  j'eusse  beaucoup  de  telz 
«  hommes  que  vous;  je  croy  que,  avant  qu'il  feust 
«  gueres  de  temps,  je  me  sçaurois  bien  venger  des 
«  bons  tours  que  le  P\oy  vostre  maistre  et  les  François 
«  m'ont  faiz  par  le  passé.  »  Encores  luy  dist  il  en 
riant  :  «  Il  me  semble,  monseigneur  de  Bayart,  que 
«  autresfois  avons  esté  à  la  guerre  ensemble  ;  et  m'est 
«  advis  qu'on  disoit  en  ce  temps  là  que  Bayart  ne 
«  fuyoit  jamais.  »  À  quoy  le  bon  Chevalier  respondit  : 
«  Sire^  si  j'eusse  fuy ,  je  ne  feusse  pas  icy.  » 

En  ces  entrefaictes  arriva  le  roy  d'Angleterre ,  à 
qui  fist  congnoistre  le  bon  Chevalier,  qui  luy  fist  fort 
bonne  chère  ;  et  il  luy  fist  la  révérence,  comme  à  tel 

«  prisonnier ,  mais  libéralement  me  suis  donné  à  eulx  ;  car  je  avois 
«  grand  désir  de  veoir  la  majesté  impériale  ,  et  aussy  la  vostre,  laquelle 
tt  je  vois  à  présent. ,  et  n'ay  voulu  f uyr  comme  les  aultres ,  car  oneques 
«  ne  fus  à  escolle  pour  apprendre  à  fuyr.  »  «  De  ces  paroles  moult  se 
bouta  à  rire  Maximilien  l'empereur.  Si  lui  dict  :  «  Certes,  capitaine 
«  Bâyard,  ce  n'est  pas  de  maintenant  que  commencez  à  gaudir ,  sans 
n  espargner  ne  roy ,  empereur  ,  ne  prince.  —  Sire ,  dict  Bayard  ,  à 
«  Dieu  ne  plaise  que  d'un  g  si  noble  et  beau  prince  comme  le  roy  de 
«  la  Grande  Bretagne  ,  me  veuille  gaudir  ,  mais  j'ay  dict  la  vérité  en 
«  leur  racomptant  comment  il  s'estoit  rendu.  »  «  A  donques  l'Empereur 
et  le  ïloy  se  boutèrent  plus  fort  à  rire.  «  Or,  ce  dict  Bayard  , 
«  sire  Empereur,  et  vous  sire  Roy,  je  proteste  que  ne  me  veuilliez 
«  traicter  en  prisonnier  prins  par  force  ,  car,  si  je  eusse  voulu  ,  ne  frase 
«  prisonnier  ;  mais  je  loue  Dieu  de  ce  que  je  n'ay  eu  vouloir  de  fuyr 
«  comme  les  aultres  ;  car  oneques  ne  fuys  en  guerre ,  ne  feray,  avec 
h  l'ayde  du  Créateur  du  monde  5  mais  veuillez  moy  traitter  en  capi- 
«  taine ,  comme  vous ,  sire  Empereur ,  m'avez  aultrefois  congneu.  — 
«  Certes, *dict  l'Empereur,  si  serez  traicté  non  seulement  en  capitaine 
«  prisonnier,  mais  en  amy.  »  Champier  ajoute  que  Maximilien  voulut 
payer  la  rançon  de  Bayard ,  mais  que  Louis  XII ,  en  ayant  été  instruit , 
s'empressa  d'envoyer  un  gentilhomme  pour  l'acquitter. 

16.  6 


82  LE  BON  CHEVALIER 

prince  appartenoit.  Si  commencèrent  à  parler  de  ceste 
retraicte  ;  et  disoit  le  roy  d'Angleterre  que  jamais 
n'avoit  veu  gens  si  bien  fuyr,  et  si  en  gros  nombre 
que  les  François,  qui  n'estoient  chassez  que  de  qua- 
tre à  cinq  cens  chevaulx  ;  et  en  parloient  en  assez  po- 
vre  façon  l'Empereur  et  luy.  «  Sur  mon  ame,  dist  le 
«  bon  Chevalier  ,  la  gendarmerie  de  France  n'en  doit 
«  aucunement  estre  blasmée;  car  ilz  avoient  exprès 
«  commandement  de  leurs  cappitaines,  de  ne  com- 
«  batre  point,  par  ce  qu'on  se  doubtoit  bien,  si  ve- 
cc  niez  au  combat ,  amèneriez  toute  vostre  puissance  , 
«  comme  avez  fait;  et  nous  n'avions  ne  gens  de  pied , 
«  ny  artillerie;  et  ja  sçavez,  haulx  et  puissans  sei- 
«  gneurs,  que  la  noblesse  de  France  est  renommée 
«  par  tout  le  monde.  Je  ne  dis  pas  que  je  doive  estre 
«  du  nombre. — Vrayement,  dist  le  roy  d'Angleterre, 
«  monseigneur  de  Bayart ,  si  tous  estoient  voz  sem- 
«  blables,  le  siège  que  j'ay  mis  devant  ceste  ville  me 
«  seroit  bien  tost  levé.  Mais,  quoy  que  ce  soit,  vous 
«  estes  prisonnier.  —  Sire,  dist  le  bon  Chevalier,  je 
«  ne  le  confesse  pas,  et  en  vouldrois  bien  croire  l'Em- 
«  pereur  et  vous.  »  Là  présent  estoit  le  gentil  homme 
qui  l'avoit  amené,  et  à  qui  il  s'estoit  rendu,  depuis 
qu'il  avoit  eu  sa  foy.  Si  compta  tout  le  faict,  ainsi  que 
cy  dessus  est  recité  :  à  quoy  le  gentil  homme  ne  con- 
tredit en  riens,  ains  dist  :  «  Il  est  vray  ainsi  que  le 
«  seigneur  de  Bayart  le  compte.  » 

L'Empereur  et  le  roy  d'Angleterre  se  regardèrent 
l'ung  l'autre  ;  puis  commença  à  parler  l'Empereur , 
et  dist  que,  à  son  oppinion,  le  cappitaine  Bayart  n'es- 
toit  point  prisonnier,  mais  plustost  le  seroit  le  gentil 
homme  de  luy.  Toutesfois,  pour  la  courtoysie  qu'il  luy 

avoit  faicte,  demourerent  quictes,  l'ung  envers  l'autre, 
de  leur  foy  ,  et  le  bon  Chevalier  s'en  pourroit  aller , 
quant  bon  sembleroit  au  roy  d'Angleterre;  lequel 
dist  qu'il  estoit  bien  de  son  oppinion ,  et  que ,  s'il  vou* 
loit  demourer  six  sepmaines  sur  sa  foy ,  sans  porter 
armes ,  que  après  luy  donnoit  congé'  de  s'en  retour- 
ner,  et  que,  ce  pendant ,  il  allast  veoir  les  villes  de 
Flandres.  De  ceste  gracieuseté  remercia  le  bon  Che- 
valier treshumblement  l'Empereur  et  le  roy  d'Angle- 
terre; et  puis  s'en  alla  esbatre  par  le  pays,  jusques  au. 
jour  qu'il  avoit  promis.  Le  roy  d'Angleterre,  durant  ce 
temps,  le  fist  praticquer  pour  estre  à  son  service,  luy 
faisant  présenter  beaucoup  de  biens;  mais  il  perdit 
sa  peine,  car  son  cueur  estoit  du  tout  françois. 

Or  fault  entendre  une  chose ,  que ,  combien  que  le 
bon  Chevalier  n'eust  pas  de  grans  biens,  homme  son 
pareil  ne  s'est  trouvé  de  son  temps  qui  ait  tenu  meil- 
leure maison  que  luy  ;  et  tant  qu'il  fut  es  pays  de  l'Em- 
pereur, la  tint  opulentement  aux  Hennuyers  et  Bour- 
gongnons;  et,  neantmoins  que  le  vin  y  soit  fort  cher, 
si  ne  leur  failloit  il  riens  quant  ilz  s'alloient  coucher  : 
et  fut  tel  jour  qu'il  despendit  vingt  escus  en  vin.  Plu- 
sieurs eussent  bien  voulu  qu'il  n'en  feust  jamais  party  ; 
toutesfois  il  s'en  retourna  en  France,  quant  il  eut 
achevé  son  terme ,  et  fut  conduit  et  tresbien  acom- 
paigné  jusques  à  trois  lieues  des  pays  de  son  maistre. 

Quelques  jours  demourerent  l'Empereur  et  le  roy 
d'Angleterre  devant  Theroenne,  qui  en  fin  se  rendit, 
par  faulte  de  vivres.  Et  fut  la  composition  que  les 
cappitaines  et  gens  de  guerre  sortiroient,  vies  et  ba- 
gues sauves,  et  que  mal  ne  seroit  fait  aux  habitans  de 
la  ville,  ne  icelle  desmolie.  Ce  qu'on  promist  aux  gens 

6. 


84  LE  BON  CHEVALIER. 

de  guerre  fut  bien  tenu ,  mais  non  pas  à  ceulx  de  la 
ville;  car  le  roy  d'Angleterre  fist  abatre  les  murailles, 
et  mettre  le  feu  en  plusieurs  lieux  ,  qui  fut  grosse  pitié'. 
Toutesfois  depuis  les  François  la  remisrent  en  bonne 
ordre,  et  plus  forte  que  jamais. 

De  là  levèrent  leur  siège  l'Empereur  et  le  rov 
d'Angleterre,  et  Tallerent  planter  devant  la  ville  de 
Tournay  ,  qui  se  feust  assez  deffendue ,  si  les  habitans 
eussent  voulu  accepter  le  secours  des  François  qu'on 
leur  vouloit  bailler  ;  mais  ilz  dirent  qu'ilz  se  deffen- 
droient  bien  d'eulx  mesmes  ;  dont  mal  leur  en  print, 
car  leur  ville  fut  prinse  et  mise  es  mains  du  roy  d'An- 
gleterre, qui  la  fortifîia  à  merveilles. 

L'y  ver  estoit  desja  avance',  parquoy  fut  l'arme'e  rom- 
pue; et  se  retira  le  roy  d'Angleterre  en  son  royaulme, 
et  l'Empereur  en  Aimai gne.  Pareillement  le  camp  du 
roy  de  France  se  defïist  ;  et  se  logea  l'on  par  les  garni- 
sons ,  sur  les  frontières  de  Picardie. 

ïl-fault  sçavoir  une  chose,  qui  est  digne  d'estre  mis 
par  escript.  C'est  que ,  durant  le  camp  du  roy  d'Angle- 
terre et  de  l'Empereur,  en  Picardie,  les  Suysses,  en- 
nemys  pour  lors  du  roy  de  France ,  le  seigneur  du 
Vergy ,  et  plusieurs  lansquenetz ,  en  nombre  de  bien 
trente  mille  hommes  de  guerre ,  descendirent  en  Bour- 
gongne,  où  gouverneur  estoit  le  vertueux  seigneur  de 
LaTrimoille,  qui  pour  l'heure  estoit  au  pays.  Et,  pour 
n'avoir  puissance  à  les  combatre  aux  champs,  fut  con- 
trainct  se  retirer  dedans  Dyjon,  devant  laquelle  ville 
il  esperoit  arrester  ceste  grosse  armée  ,  qui  pou  après 
y  vint  mettre  le  siège  en  deux  lieux,  et,  icelluy  assis, 
la  canonnerent  furieusement.  Le  bon  seigneur  de  La 
Trimoille  faisoit  son  devoir,  en  ce  qui  estoit  possi- 

Lie ,  et  luy  mesines  jour  et  nuyt  estoit  aux  rampars. 

Mais ,  quant  il  veit  les  berches  faictes  ,  et  si  mal 
garny  de  gens  de  guerre  qu'il  estait,  congneut  à  l'œil 
que  la  ville  s'en  alloit  perdue ,  et  par  conséquent  le 
royaulme  de  France  en  gros  dangier  (car  si  Dyjon 
eust  esté  prins,  ilz  feussent  allez  jusques  à  Paris)  ;  si 
fîst  secrètement  traicter  avecques  les  Suysses,  et  leur 
fist  faire  plusieurs  belles  remonstrances ,  des  biens 
et  honneurs  quilz  avoient  receuz  de  la  maison  de 
France,  et  quai  esperoit  qu'en  brief  seroient  encores 
amys  plus  que  jamais;  et  que,  quant  ilz  entendroient 
bien  leurs  affaires,  la  ruyne  de  la  maison  de  France 
estoit  à  leur  grant  desavantage.  Hz  entendirent  à  ces 
propos,  et  encores,  sur  saufconduit,  furent  d'accord 
qu'il  allast  parler  à  eulx  :  ce  qu'il  fîst,  et  si  bien  les 
mena,  et  de  si  belles  parolles,  aussi  moyennant  cer- 
taine grosse  somme  de  deniers  qu'il  leur  promis* 
(  pour  seureté  de  laquelle  leur  bailla  pour  hostaiges 
son  nepveu  le  seigneur  de  Maizieres ,  le  seigneur  de 
Rochefort,  filz  du  chancelier  de  France,  et  plusieurs 
bourgeois  de  la  ville  ) ,  qu'ilz  s'en  retournèrent.  De 
ceste  composition  fut  blasmé  ledit  seigneur  de  La 
Trimoille  de  plusieurs  ;  mais  ce  fut  à  grant  tort,  car 
jamais  homme  ne  fist  si  grant  service  en.  France  pour 
ung  jour,  que  quant  il  fist  retourner  les  Suysses  de 
devant  Dyjon  ;  et  depuis  l'a  on  bien  congneu  en  plu- 
sieurs manières. 

Le  bon  roy  Loys  douziesme,  en  ceste  année  i5i3, 
eut  de  terribles  affaires ,  et  ses  alliez  aussi  ;  dont  Yuug 
des  plus  apparans  estoit  le  roy  d'Escosse  (0,  qui  en  une- 
bataille,  cuydant  entrer  en  Angleterre,   fut  deffaict 

(J)  Le  roy  d'Escosse  :  Jacques  IV,  aïeul  de  Marie  Stuart» 

par  le  duc  de  Norfort,  lieutenant  du  roy  d'Angle- 
terre,  et  luy  mesmes  y  fut  tué.  Or,  quelque  chose 
qu'il  y  eust,  le  roy  de  France  estoit  tant  ayme'  de  ses 
subjeetz,  que,  à  leur  requeste,  Dieu  luy  ayda  :  et, 
combien  que  la  pluspart  des  princes  d'Europe  eussent 
jure'  sa  ruyne,  et  mesmement  tous  ses  voisins,  garda 
tresbien  son  royaulme.  Du  partement  de  Picardie  s'en 
retourna,  par  ses  petites  journées,  en  sa  ville  de  Bloys, 
qu'il  aymoit  fort ,  par  ce  qu'il  y  avoit  prins  sa  nais- 
sance ;  mais  gueres  n'y  séjourna  que  ung  grant  et 
irréparable  malheur  luy  advint,  comme  vous  orrez. 

CHAPITRE  LVIII. 

Du  trespas  de  la  magnanyme  et  vertueuse  princesse  Anne, 
royne  de  France  et  duchesse  de  Bretaigne.  Du  mariage 
du  roy  Loys  douziesme  avecques  Marie  d  Angleterre  ; 
el  de  la  mort  dudit  roy  Loys. 

Le  bon  roy  de  France,  Loys  douziesme ,  après  avoir 
passé  toutes  ses  fortunes  en  ceste  année  i5i3,  et  qu'il 
eut  fait  asseoir  ses  garnisons  en  Picardie ,  s'en  retourna 
en  sa  ville  de  Bloys,  où  il  se  vouloit  resjouyr  quelque 
peu  ;  mais  le  plaisir  qu'il  y  pènsoit  prendre  luy  tourna 
en  grande  douleur  et  tristesse;  car,  environ  le  com- 
mencement de  janvier,  sa  bonne  compaigne  et  es- 
pouse,  Anne,  royne  de  France  et  duchesse  de  Bre- 
taigne ,  tumba  malade  fort  griefvement  ;  car,  quelques 
medicins  que  le  Roy  son  mary  ny  elle  eussent  pour 
luy  ayder  à  recouvrer  santé,  en  moins  de  huyt  jours 

rendit  l'âme  à  Dieu  ;  qui  fut  dommage  nompareil  pour 
le  royaulme  de  France,  et  du eil  perpétuel  pour  les 
Bretons.  La  noblesse  des  deux  pays  y  fist  perte  inesti- 
mable ;  car  de  plus magnanyme,  plus  vertueuse,  plus 
sage ,  plus  liberalle,  ne  plus  acomplie  princesse  n  avoit 
porté  couronne  en  France,  depuis  qu'il  y  a  eu  tiltre 
de  royne. 

Les  François  et  Bretons  ne  plaignirent  pas  seulle- 
ment  son  trespas ,  mais  es  Almaignes ,  Espaignes  ,  An- 
gleterre ,  Escosse,  et  en  tout  le  reste  de  l'Europe,  fut 
plaincte  et  plorée.  Le  Roy  son  mary  ne  donnoit  pas 
les  grans  sommes  de  deniers ,  de  paour  de  fouller  son 
peuple ,  mais  ceste  bonne  dame  y  satisfaisoit  ;  et  y  avoit 
peu  de  gens  de  vertus  en  ses  pays  ,  à  qui  une  fois  en  sa 
vie  n'eust  fait  quelque  présent.  Pas  n'avoit  trente  et  huy  t 
ans  acomplis ,  la  gentille  princesse ,  quant  cruelle  mort 
en  fist  si  grant  dommage  à  toute  noblesse  ;  et  qui  voul- 
droit  ses  vertus  et  sa  vie  descripre ,  comme  elle  a  mé- 
rité, il  fauldroit  que  Dieu  fist  ressusciter  Cicero ,  poul- 
ie latin,  et  maistre  Jehan  de  Meung,  pour  le  françois, 
car  les  modernes  n'y  sçauroient  attaindre. 

De  ce  tant  lamentable  et  trespiteux  trespas  en  fut 
le  bon  roy  Loys  si  affligé ,  que  huyt  jours  durant  ne 
faisoit  que  larmoyer,  souhaitant  à  toute  heure  que 
le  plaisir  de  nostre  Seigneur  feust  luy  aller  tenir  com- 
paignie.  Tout  le  reconfort  qui  luy  demoura,  c'estoit 
que  de  luy  et  de  la  bonne  trespassée  estoient  demou- 
rées  deux  bonnes  et  belles  princesses ,  Claude ,  et  Re- 
née ,  qui  avoit  environ  trois  ans.  Elle  fut  menée  à 
Sainct  Denys ,  et  là  enterrée  ;  et  luy  fut  fait  son  ser- 
vice, tant  audit  Bloys  que  audit  lieu  de  Sainct  Denys, 
autant  sollempnel  qu'il  fut  possible.  Plus  de   trois 

moys  entiers,  par  tout  le  royaulme  de  France,  et  par 
la  duché'  de  Bretaigne ,  n'eust  on  o-uy  parler  d'autre 
chose  que  de  ce  lacrymahle  trespas  ;  et  croy  certaine- 
ment qu'il  en  souvient  encores  à  plusieurs ,  car  les 
grans  dons ,  le  doulx  recueil ,  et  gracieulx  parler 
qu'elle  faisoit  à  chascun,  la  rendront  immortelle. 

Environ  le  moys  de  may  après,  qu'on  disoit  i5i4, 
espousa  monseigneur  François ,  duc  de  Valois  et 
d'Angolesme,  prochain  héritier  de  la  Couronne,  ma- 
dame Claude,  aisne'e  fille  de  Fiance  et  duchesse  de 
Bretaigne,  au  lieu  de  Sainct  Germain  en  Laye. 

En  ladicte  année,  et  environ  le  moys  d'octobre ,  par 
le  moyen  du  seigneur  de  Longueville,  luy  estant  pri- 
sonnier, qui  avoit  traicté  le  mariage  en  Angleterre 
du  roy  Loys  et  de   madame  Marie,,  seur  audit  roy 
d'Angleterre,  fut  icelle  dame  amenée  à  Abbeville,  où 
ledit  seigneur  l'espousa.  Il  n' avoit  pas  grant  besoing 
d'estre  marié,  pour  beaucoup  de  raisons,  et  aussi  n'en 
avoit  il. pas  grant  vouloir;  mais,  par  ce  qu'il  se  voyoit 
en  guerre  de  tous  costez,  qu'il  n'eust  peu  soustenir 
sans  grandement   fouller  son   peuple,  ressembla  au 
pellican;  car,  après  que  la  royne  Marie  eut  fait  son 
entrée  à  Paris,  qui  fut  fort  triumphante,  et  que  plu- 
sieurs joustes  et  tournois  furent  achevez,  qui  durèrent 
plus  de  six  sepmaines,  le  bon  Roy,  qui,  à  cause  de  sa 
femme,  avoit  changé  toute  manière  de  vivre  (  car,  où 
il  souloit  disner  à  huyt  heures,  convenoit  qu'il  disnast 
à  midy ,  où  il  se  souloit  coucher  à  six  heures  du  soir , 
souvent  se  couchoit  à  minuyt  ) ,  tumba  malade  à  la  fin 
du  moys  de  décembre  ;  de  laquelle  maladie  tout  re- 
mède humain  ne  le  peult  garantir  qu'il  ne  rendist  son 
ame  à  Dieu,  le  premier  de  janvier  ensuyvant,  après 

la  minuy et.  Ce  fut  en  son  vivant  ung  bon  prince ,  saige 
et  vertueux,  qui  maintint  son  peuple  en  paix,  sans  le 
fouller  aucunement,  fors  que  par  contraincte.  Il  eut 
en  son  temps  du  bien  et  du  mal  beaucoup  ;  parquoy  il 
avoit  ample  congnoissance  du  monde.  Plusieurs  vic- 
toires obtint  sur  ses  ennemys  ;  mais,  sur  la  fin  de  ses 
jours,  fortune  luy  tourna  ung  peu  son  effrayé vîsaige. 
Le  bon  prince  fut  plainct  etplore'  de  tous  ses  subjeetz, 
et  non  sans  cause,  car  il  les  avoit  tenuz  en  paix  et  en 
grande  justice  ;  de  façon  que,  après  sa  mort,  et  toutes 
louenges  dictes  de  luy,  fut  appelle  Père  du  Peuple. 
Ce  tiltre  luy  fut  donné  à  bonne  raison.  Il  n'avoit  pas 
encores  cinquante  six  ans,  quant  il  paya  le  tribut  de 
nature.  On  le  porta  enterrer  à  Sainct  Denys,  avecques 
ses  bons  prédécesseurs,  en  grans  pleurs  et  criz,  et  au 
grant  regret  de  ses  subjeetz. 

Apres  luy,  succéda  à  la  Couronne  Françoys ,  pre- 
mier de  ce  nom,  en  l'aage  de  vingt  ans,  beau  prince 
autant  qu'il  en  y  eust  point  au  monde ,  lequel  avoit 
espousé  madame  Claude  de  France,  fille  aisnée  du 
Roy  son  prédécesseur,  et  duchesse  de  Bretaigne.  Ja- 
mais n  avoit  esté  veu  roy  en  France  de  qui  la  no- 
blesse s'esjouyst  autant.  Et  fut  mené  sacrer  à  Reims  (0, 
acompaigné  de  tous  ses  princes ,  gentilz  hommes  et 
officiers ,  dont  il  y  avoit  si  grant  nombre  que  c'est 
quasi  chose  incroyable;  et  fault  dire  que  les  logis 
estoient  pressez;  car  il  n'y  avoit  grant,  moyen,  ne 
petit,  qu'ilz  ne  voulsissent  estre  de  la  feste. 

(0  Et  fut  mené  sacrer  à  Reims  :  Champier,  qui  assista  au  sacre  d« 
François  I ,  remarque  que  cette  cérémonie  fut  faite  de  nuit. 

CHAPITRE  LIX. 

Comment  le  roy  de  France  Francoys ,  premier  de  ce  nom , 
passa  les  montz;  et  comment  il  envoya  devant  le  bon  Che- 
valier sans  paour  et  sans  reprouche;  et  de  la  prinse  du 
seigneur  Prospre  Coulonne  ,par  sa  subtilité. 

Apres  le  sacre  du  roy  François ,  premier  de  ce 
nom,  et  sa  couronne  prinse  à  Sainct  Denys,  s'en  re- 
vint faire  son  entrée  à  Paris,  qui  fut  la  plus  gorgiase 
et  triumphante  qu'on  ait  jamais  veu  en  France;  car 
de  princes,  ducz,  contes  et  gentilz  hommes  en  armes, 
y  avoit  plus  de  mille  ou  douze  cens.  L'entrée  faicte ,  y 
eut  plusieurs  joustes  et  tournoiz  en  la  rue  Sainct  An- 
thoine,  où  chascun  fist  le  mieulx  qu'il  peut.  Ledit  sei- 
gneur s'y  tint  jusques  après  Pasques,  où,  ce  pendant,  se 
traicta  l'appoinctement  de  luy  et  de  l'archeduc,  conte 
de  Flandres ,  moyennant  le  mariage  de  luy  et  de  ma- 
dame Renée  de  France,  belle  seur  du  Roy.  11  y  fut 
aussi  fait  d'aultres  mariages  :  comme  de  madame  Marie 
d'Angleterre,  lors  vefve  du  feu  roy  Loys  douziesme, 
et  douairière  de  France,  avec  le  duc  de  SufFort,  mes- 
sire  Charles  Brandon,  qui  estoit  fort  aymé  du  roy 
d'Angleterre,  son  maistre;  et  du  conte  de  Nansso  à 
la  seur  du  prince  d'Orenge.  Le  duc  de  Bourbon  fut 
faict  connectable  de  France;  et,  environ  le  mois  de 
may,  partirent  de  Paris,  en  l'an  i5i5,  et  s'en  vindrent, 
leurs  belles  petites  journées ,  à  Amboise ,  où  le  gentil 
duc  de  Lorraine  espousa  la  seur  germaine  dudit  duc 
de  Bourbon. 

Durant  toutes  ces  choses ,  faisoit  le  roy  de  France 
secrètement  préparer  son  voyage  pour  la  conqueste 
de  sa  duché  de  Milan  ;  et  peu  à  peu  envoyoit  son  ar- 
mée  vers  le  Lyonnois  et  Daulphiné,  où  desja  estoit  le 
bon  Chevalier,  lors  son  lieutenant  au  pays,  ouquelil  es- 
toit  autant  ay  me  que  s'il  eust  este'  leur  naturel  seigneur. 
Or,  comme  par  cy  devant  avez  entendu  en  plusieurs 
passaiges,  tousjours  en  allant  sur  les  ennemys  estoit 
voulentiers  le  bon  Chevalier  mis  devant,  et  au  retour- 
ner derrière ,  comme  encores  il  fut  en  ce  voyage  ;  car 
il  fut  envoyé  avecques  sa  compaignie  et  troys  ou 
quatre  mille  hommes  de  pied  sur  les  confins  du  Daul- 
phiné, et  des  terres  du  marquis  de  Saluées,  lesquelles 
il  avoit  toutes  perdues  ,  excepté  ung  chasteau  appelle 
Ravel,  assez  fort.  Es  places  du  marquis  de  Saluées  y 
avoit  gros  nombre  de  Suysses  en  garnison;  et  mesme- 
ment  y  faisoit  résidence  le  seigneur  Prospre  Coulonne , 
lors  lieutenant  gênerai  du  Pape,  qui  tenoit  tout  le 
pays  en  apatis,  et  en  faisoit  ce  qu'il  vouloit  ;  fort  bien 
estoit  acompaigné,  comme  de  trois  cens  hommes  d'ar- 
mes d'esiite,  montez  comme  sainct  George,  et  si  avoit 
quelques  chevaulx  legiers.  Le  bon  Chevalier  secrète- 
ment sentoit ,  par  ses  espies ,  ouquel  lieu  ce  seigneur 
Prospre  repairoit  le  plus  souvent;  et  tant  en  enquist 
qu'il  congneut  à  la  vérité  que ,  s'il  avoit  puissance  pa- 
reille à  la  sienne,  quant  aux  gens  de  cheval,  il  luy 
feroit  une  mauvaise  compaignie.  Si  en  advertit  le  duc 
de  Bourbon  ,  connestable  de  France  ,  qui  estoit  à 
Brianson,  au  Daulphiné;  lequel  le  fist  entendre  au 
Roy,  qui  desja  estoit  à  Grenoble,  pour  parachever  son 
voyage:  et,  selon  la  demande  que  faisoit  le  bon  Che- 
valier, furent  soubdainement  envoyez  trois  cappitaines 

Iriumphans,  avec  leurs  bendes,  les  seigneurs  die  La 
Palice,  d' Ymbercourt ,  et  d'Aubigny.  Il  estoit  venu 
quelques  bonnes  nouvelles  au  bon  Chevalier  ;  par- 
quoy,  par  ung  lieu  appelle  Dronyez,  descendit  en  la 
plaine  du  Pyemont,  dont  fut  adverty  ce  seigneur 
Prospre  ;  mais ,  par  ce  qu'il  entendit  qu'il  n'avoit  que 
sa  compaignie,  n'en  fist  pas  grosse  estime,  et  disoit 
souvent  en  son  langaige  :  Questo  Bajardo  a  passato 
gly  monti  j  lo  prendero  corne  uno  pipione  in  la 
gabia.  De  toutes  ces  parolles  estoit  bien  adverty  le 
bon  Chevalier,  et  aussi  estoit  acertené  comment  les 
bons  cappitaines  marchaient  pour  parachever  l'entre- 
prise. 

Le  seigneur  de  Morete,  de  la  maison  du  Solier,  et 
ung  sien  cousin  Pymontois ,  s'en  mesloient  d'une 
grande  ruse,  et  en  faisoient  tresbien  leur  debvoir  :  de 
sorte  que  la  chose  fut  conclute  que  l'on  yroit  trouver 
le  seigneur  Prospre  dedans  la  ville  deCarmaignolle,  en 
laquelle  de  nuyt  on  entroit  par  le  chasteau  ,  ouquel 
on  avoit  intelligence,  mais  que  les  cappitaines  françois 
feussent  arrivez,  qui  ne  séjournèrent  gueres.  Et  se 
vindrenttous  rendre  en  la  plaine  du  Pymont,  en  une 
petite  ville,  dicte  Saveillan,  en  laquelle  ilz  trouvèrent 
le  bon  Chevalier,  qui  les  receut  au  mieulx  qu'il  peut. 
Bien  leur  dist  :  «  Messeigneurs ,  il  ne  nous  fault  pas 
«  reposer  icy  -,  car,  si  le  seigneur  Prospre  scet  vostre 
«  arrivée,  nostre  entreprise  s'en  va  rompue  ;  car  il  se 
«  retirera,  ou  bien  il  appellera  les  Suysses  à  son  se- 
«  cours,  dont  il  y  a  bon  nombre  à  Pynerol  et  à  Sa- 
«  luces.  Je  suis  d'advis  que  nous  facions  bien  repaistre 
«  noz  chevaulx  ceste  nuyt,  et  puis,  au  point  du  jour, 
«  nous  parachèverons  nostre  affaire.  Il  y  a  grosse  eaue 


SANS  PAOUR  ET   SANS  REPROUCHE.  ()3 

«  à  passer  ;  mais  le  seigneur  de  Morete,  que  vecy 
«  présent ,  scet  ung  gué ,  où  il  nous  mènera  sans 
«  dangier.  » 

Ainsi  fut  la  chose  conclute,  et  s'en  alla  chascun  re- 
poser ung  petit  :  mais  on  regarda  premier  si  riens 
failloit  aux  chevaulx  ;  et ,  quant  ce  vint  deux  ou  trois 
heures  après  la  mynuyt ,  tout  homme  monta  à  cheval 
sans  grant  bruyt.  Le  seigneur  Prospre  estoit  dedans 
Carmaignolle ,  et  avoit  bien  entendu,  par  ses  espies, 
que  les  François  estoient  à  la  campaigne.  Il  ne  s'en 
effrayoit  gueres  ;  car  pas  ne  cuydoit  qu'il  y  eust  autre 
compaignic  en  la  plaine  ,  que  celle  du  bon  Chevalier; 
et  n'estoit  point  délibéré  de  desloger  de  Carmaignolle, 
n'eust  esté  que  le  soir,  dont  les  François  luy  cuy- 
doient  trouver  le  matin  :  il  eut  des  nouvelles  pour  se 
retirer  à  Pynerol,  affin  d'entendre  aux  affaires,  par 
ce  qu'on  sçavoit  au  vray  que  les  François  estoient 
aux  passages.  Si  deslogea  non  pas  trop  matin,  et  se 
mist  à  chemin,  tresbien  en  ordre ,  pour  s'en  aller  disner 
à  une  petite  villette,  à  sept  ou  huyt  mille  de  là,  appel- 
lée  Villefr anche. 

Quant  les  François  furent  arrivez  devant  le  chas- 
teau  de  Carmaignolle,  parlèrent  au  castelan,  qui  leur 
dist  comment  il  n'y  avoit  pas  ung  quart  d'heure 
que  le  seigneur  Prospre  et  ses  gens  estoient  deslogez  ; 
dont  ilz  furent  si  tresmarriz  qu'on  ne  pourroit  penser  ; 
et  se  misrent  en  conseil  qu'ilz  dévoient  faire.  Les  ungs 
vouloient  aller  après  ;  autres  faisoient  des  doubtes  ; 
mais,  quant  chascun  eut  parlé,  le  bon  Chevalier  dist  : 
«  Messeigneurs,  puis  que  nous  sommes  si  avant,  je 
«  suis  d'advis  que  nous  poursuyvons.  Si  nous  les  ren- 
a  controns  à  la  campaigne,  il  y  aura  beau  butin,  s'il 

«  ne  nous  en  demoure  quelcun.  —  Par  Dieu,  dist  le 
«  seigneur  d'Yrnbercourt ,  oncques  homme  ne  dist 
«  mieulx.  »  Lès  seigneurs  de  La  Palice  et  d'Aubigny 
n'allèrent  pas  à  rencontre ,  et  commencèrent  à  mar- 
cher; mais,  devant,  envoyèrent  en  habit  dissimulé  le 
seigneur  de  Morete,  pour  entendre  en  quel  estât  se- 
roient  leurs  ennemys.  Si  fist  si  bonne  diligence  qu'il 
sceut  au  vray  que  le  seigneur  Prospre  et  sa  bende 
disnoient  à  Villefranche.  Hz  furent  bien  aises,  et  con- 
clurent en  leur  affaire ,  qui  fut  tel  :  c'est  que  le  sei- 
gneur d'Yrnbercourt  marcheroit  devant,  avec  cent 
archiers,  et,  ung  gect  d'arc  après,  le  suyvroit  le  bon 
Chevalier,  avec  cent  hommes  d'armes;  et  les  seigneurs 
de  La  Palice  et  d'Aubigny  yroient  après,  avec  tout  le 
reste  de  leurs  gens.  Or  entendez  qu'il  advint. 

Le  seigneur  Prospre  avoit  bonnes  espies,  et  fut  ad- 
verty,  en  allant  à  la  messe  dedans  ceste  petite  ville  de 
Villefranche ,  que  les  François  estoient  aux  champs  en 
gros  nombre  :  il  fist  response,  en  son  langage,  qu'il 
sçavoit  bien  qu'il  n'y  avoit  que  le  cappitaine  Bayart 
et  sa  bende,  si  les  autres  ne  sont  voilez  par  dessus  les 
montaignes.  Ainsi  qu'il  retournoit  de  la  messe,  vin- 
drent  encores  d'autres  espies ,  qui  luy  dirent  :  «  Sei- 
«  gneur,  je  vous  advertys  que  j'ay  laisse'  près  d'icy 
«  plus  de  mille  chevaulx  des  François,  et  vous  viennent 
«  trouver  icy.  »  Il  fut  uog  peu  esbahy.  Si  regarda  ung 
gentil  homme  des  siens  ,  auquel  il  dist  :  «  Prenez  vingt 
«  chevaulx,  et  allez  le  chemin  de  Carmaignolle,  jus- 
te ques  à  deux  ou  trois  mille  d'icy  ;  et  regardez  si  ver- 
«  rez  riens  qui  puisse  nuyre.  » 

Ce  pendant,  il  commanda  au  mareschal  des  logis  de 
ses  bendes,    qu'il  fist  sonner  la  trompette,    et  qu'il 

allast  faire  le  logis  à  Pynerol,  où  il  le  suyvroit,  mais 
qu'il  eust  mangé  un  g  morceau.  Il  fist  son  comman- 
dement sur  l'heure.  Les  François  marchoient  tousjours 
selon  l'ordonnance  cy  devant  dicte,  et  approchèrent 
Villefranche  d'environ  mille  et  demy,  où,  en  sortant 
d'ung  petit  tailliz  ,  vont  rencontrer  ceulx  que  le  sei- 
gneur Prospre  envoyoit  pour  les  descouvrir.  Lesquelz, 
quant  il  les  adviserent,  commencèrent  à  tourner  le 
doz,  et,  à  bride  abatue,  retourner  devers  Villefranche. 
Le  gentil  seigneur  d'Ymbercourt  leur  donna  la  chasse 
à  tire  de  cheval,  et  manda  au  bon  Chevalier,  par  ung 
archer ,  qu'il  se  hastast  II  ne  luy  convint  pas  dire 
deux  fois.  Avant  que  les  gens  du  seigneur  Pros- 
pre eussent  gaigné  Villefranche ,  ou  à  tout  le  moins 
ainsi  qu'ilz  vouloient  rentrer  en  la  porte,  les  attaignit 
le  seigneur  d'Ymbercourt ,  qui  commença  à  crier  : 
France!  France!  On  voulut  serrer  la  porte  ,  mais  il 
les  en  garda  tant  qu'il  peut;  et  y  fist  d'armes  le  possi- 
ble ,  sans  estre  blessé ,  fors  ung  peu  au  visaige. 

Ce  pendant  va  arriver  le  bon  Chevalier,  qui  fist 
ung  bruyt  merveilleux,  en  sorte  qu'ilz  gaignerent  la 
porte.  Ce  mareschal  des  logis ,  qui  ja  estoit  monté  à 
cheval ,  avecques  aucuns  gensd' armes ,  et  s'en  cuydoit 
aller  à  Pynerol ,  ouyt  le  bruyt  :  si  se  va  gecter  en  la 
place,  et  se  voulut  mettre  en  deffence  ;  mais  tout  cela 
fut  poussé  par  terre  ,  et  en  fut  tué  une  partie.  Les  sei- 
gneurs de  La  Palice  et  d'Aubigny  arrivèrent,  qui 
misrent  garde  à  la  première  porte  ,  et  en  allèrent  gar- 
der une  autre,  affin  que  personne  n'eschappast,  car 
il  n'y  en  avoit  que  ces  deux  en  la  ville  ;  mais  il  ne 
fut  possible  de  si  bien  les  garder ,  que  par  dessus  la 
petite  planchete  qui  est  joignant  du  pont  leviz  ne  se 

sauvassent  deux  Albanoys,  qui,  comme  se  tous  les 
dyables  les  eussent  emportez,  coururent  dire  à  une 
troppe  de  quatre  mille  Suysses ,  qui  n'estoient  que  à 
trois  mille  de  là,  le  meschief  qui  estoit  advenu  au 
seigneur  Prospre.  Lequel,  ce  pendant,  fut  assailly  en 
son  logis  (0 ,  où  il  disnoit,  et  se  voulut  deffendre 
comme  homme  de  guerre  qu'il  estoit;  mais,  quant  il 
congneut  que  peu  luy  vauldroit  son  effort,  et  qu'il 
entendit  les  noms  des  cappitaines  qui  estoient  là  as- 
semblez, se  rendit,  au  plusgrant  regret  du  monde , 
mauldissant  sa  fortune  d'avoir  ainsi  esté  surpris,  et  que 
Dieu  ne  luy  avoit  fait  ceste  grâce  d'avoir  trouvé  les 
François  aux  champs. 

Le  bon  Chevalier,  oyans  ces  parolles,  le  reconfor- 
toit  le  mieulx  qu'il  povoit ,  en  luy  disant  :  «  Seigneur 
«  Prospre ,  c'est  l'heur  de  la  guerre ,  une  fois  perdre 
«  et  l'autre  gaigner  :  »  mais  tousjours  y  avoit  il  meslé 
quelque  mot  joyeulx;  et  disoit  encores  :  «  Seigneur 

(*)  Fut  assailly  en  son  logis  :  voici  les  détails  que  donne  Champier 
sur  la  prise  de  Prosper  Colone  :  «  Il  estoit  à  table  et  disnoit  :  ses  servi- 
teurs lui  crièrent  :  «  Levez  vous,  seigneur  Prosper,  veez  cy  les  Fran- 
«  cois  en  grosse  bande  :  si  sont  desja  en  ceste  porte.  »  «  Alors  le  seigneur 
cria  :  «  Enfans  ,  gardez  ceste  porte  ung  petit,  jusques  soyons  un  peu 
«  acoustres  pour  nous  défendre  (laquelle  chose  feut  faicte  ).  »  «  Mais  le 
noble  Bayard  ,  d'ung  coté  feit  combattre  ses  gens  à  la  porte  du  logis , 
les  aultres  feit  escheller  les  fenestres ,  et  entra  dedans ,  bien  armé ,  le 
premier;  si  cria  :  «  Seigneur  Prosper  ,  où  estes  vous  ?  rendez  vous  , 
«  aultrement  vous  estes  mort.  »  »  En  disant  cela  ,  la  porte  fut  gaignée, 
et  par  force  entroient  en  grosse  presse.  Quand  le  seigneur  Prosper  Co- 
lone veit  que  la  maison  estoit  ja  pleine,  si  cria  :  «  Seigneurs  François  , 
«  qui  est  vostre  capitaine  ?  »  «  Repond  Bayard  :  «  C'est  moy,  seigneur. 
«  —  Vostre  nom,  capitaine  ?  —  Seigneur,  respond-il,  je  suis  Bayard  de 
«  France;  et  voicy  le  seigneur  de  La  Palice,  et  le  seigneur  d'Aubigny 
«  et  Imbercourt,  la  fleur  des  capitaines  de  France.  —  Or,  dist  le  soi- 
«  guçur  Prosper ,  j'ay  étw  bien  surprins,  :; 

«  Prospre,  vous  souhaitez  nous  avoir  trouvez  à  la  cam- 
c<  paigne  :  je  vous  prometz  ma  foy  que  ne  le  deveriez 
«  pas  vouloir  pour  la  moytie'  de  vostrebien;  car,  à  la 
«  fureur  et  ou  talent  de  bien  combatre  qu'estoient  noz 
«  gens,  eust  esté  bien  difficille  que  vous  ne  nulz  des 
«  vostres  feussiez  eschappez  vifz.  »  Le  seigneur  Pros- 
pre respondoit  froidement  :  «  J'eusse  bien  voulu ,  s'il 
«  eust  pieu  à  nostre  Seigneur,  prendre  sur  ce  hazart 
«  l'adventure.  »  Quant  et  le  seigneur  Prospre  furent 
pris  le  conte  Policastre,  Petre  Morgant  et  Charles 
Cadamosto ,  lesquelz  estoient  cappitaines  des  gens  de 
guerre  estans  là ,  qui  furent  aussi  prisonniers.  Et  puis 
chascun  se  mist  au  pillage,  qui  fut  fort  grant  pour  si 
petite  compaignie  ;  car,  s'il  eust  esié  bien  mené ,  on  en 
eust  tiré  cent  cinquante  mille  ducatz;  et,  entre  autres 
choses ,  c'cstoit  ung  trésor  des  chevaulx  qui  y  furent 
gaignez ,  où  il  y  en  avoitsix  ou  sept  cens ,  dont  les  qua- 
tre cens  estoient  de  pris ,  tous  coursiers  ou  chevaulx 
d'Espaigne  ;  et  a  l'on  depuis  ouy  dire  au  seigneur 
Prospre  que  ceste  prise  luy  cousta  cinquante  mille 
escus,  tant  en  vaisselle  d'or  et  d'argent,  argent  mon- 
noyé ,  que  autres  meubles. 

Les  François  n'eurent  pas  loysir  de  tout  emporter; 
car  nouvelles  vindrent  que  les  Suysses ,  devers  les- 
quelz ces  deux  Albanoys  estoient  allez,  mai  choient 
le  grant  trot ,  et  estoient  desja  bien  près.  Si  furent 
entre  eulx  mesmes  conseillez  d'eulx  mettre  au  retour; 
et  sonna  la  trompette  à  ceste  fin.  Chascun  prist  le  meil- 
leur de  son  butin,  misrent  leurs  prisonniers  devant 
eulx,  puis  s'en  retournèrent;  et,  comme  ilz  sortoient 
par  une  porte,  les  Suysses  entroient  par  l'autre:  mais 
les  ungs  estoient  à  pied  et  les  autres  à  cheval,  qui  ne 
16.  7 

s'en  soucyoient  gueres.  Ce  fut  une  des  belles  entre- 
prinses  qui  deux  cens  ans  devant  eust  esté  faicte  ;  et 
le  seigneur  Prospre,  qui  se  ventoit  qu'il  prendroit  le 
bon  Chevalier,  comme  le  pyjon  dedans  la  caige,  eut 
le  contraire  sur  luy  mesmes ,  et  tout  par  la  vigilance 
d'icelluy  bon  Chevalier.  Le  roy  de  France  estoit  desja 
par  les  montaignes,  où  jamais  n'avoit  passé  armée; 
et  eut  les  nouvelles  de  ceste  belle  deffaicte ,  à  la  mon- 
taigne  de  Sainct  Pol,  dont  il  fut  joyeulx  à  merveilles  , 
si  fut  toute  sa  compaignie.  Or  n'est  il  riens  si  certain, 
que  la  prinse  de  Prospre  Coulonne  fist  moult  de  ser- 
vice aux  François  ;  car  sans  cela  se  feust  trouvé  à  la 
bataille  qui  fut  quelque  temps  après  ;  et  par  son 
moyen  s'y  feussent  trouvez  tous  les  Espaignolz  et  le 
reste  de  l'armée  du  Pape ,  qui  eulx  assemblez  eussent 
fait  nombre  de  mille  hommes  d'armes;  qui  estoient 
pour  faire  de  l'ennuy  et  de  la  fascherie,  dont  on  se 
passa  bien. 

CHAPITRE  LX. 

De  la  bataille  que  le  roy  de  France  François ,  premier  de 
ce  nom ,  eut  contre  les  Suysses ,  à  la  conqueste  de  sa  du- 
ché de  Milan,  où  il  demoura  victorieux}  et  comment , 
après  la  bataille  gaigne'e  ,  voulut  estre  fait  chevalier  de 
la  main  du  bon  Chevalier  sans  paour  et  sans  reprouche. 

Le  roy  de  France,  qui  fut  bien  joyeulx  de  la  prinse 
du  seigneur  Prospre ,  aussi  avoit  il  raison ,  marcha 
avecques  son  armée  le  plus  legierement  qu'il  peut,  et 

vint,  par  dedans  le  Pymont,  à  Thurin,  où  le  duc  de 
Savoy e,  son  oncle,  le  receut  honnestement. 

Les  Suysses,  qui  s'estoient  mis  sur  les  passages, 
quant  ilz  sceurent  la  prinse  du  seigneur  Prospre ,  et 
la  rotte  de  sabende,  les  habandonnerent,  et  se  reti- 
rèrent vers  Milan,  où  ilz  furent  tousjours  poursuyviz. 
Quelque  propos  d'appoinctement  se  mist  sus,  et  le 
tenoit  l'on  quasi  conclud.  Parquoy  le  duc  de  Guel- 
dres,  alyé  et  tousjours  loyal  serviteur  de  la  maison  de 
France ,  lequel  avoit  amené  une  troppe  de  dix  mille 
lansquenetz  au  service  du  Roy,  s'en  retourna  en  ses 
pays  ;  mais  il  laissa  ses  gens  à  son  nepveu,  le  seigneur 
de  Guyse  (0 ,  frère  de  ce  gentil  prince  le  duc  de  Lor- 
raine, et  à  ung  sien  lieutenant,  qu'on  appelloit  le  cap- 
pitaine  Miquel. 

Ce  propos  continua  tousjours,  que  l'appoinctement 
se  feroit,  tant  que  l'armée  du  Roy  approcha  à  douze 
ou  quinze  mille  de  Milan,  où  s'estoient  retirez  les 
Suysses,  avecques  ce  bon  prophète  le  cardinal  de  Syon, 
qui  toute  sa  vie  a  esté  ennemy  mortel  des  François, 
comme  encores  bien  le  monstra  à  ceste  fois  ;  car,  neant- 
moins  que  le  seigneur  de  Lautrec  feust  allé  porter  les 
deniers  à  Galezas,  pour  satisfaire  au  pourparlé  ap- 
poinctement,  ung  jeudy  au  soir,  prescha  si  bien  ses 
Suysses,  et  leur  remonstra  tant  de  choses,  que,  comme 
gens  désespérez,  sortirent  de  Milan,  et  vindrent  ruer 
sur  le  camp  du  roy  de  France. 

Le  connestable  ,  duc  de  Bourbon ,  qui  menoit  l'a- 
vantgarde ,  se  mist  en  ordre  incontinent ,  et  advertit 
le  Roy ,  qui  se  vouloit  mettre  au  soupper  :  mais  il  le 

(')  Le  seigneur  de  Guyse  :  Claude  de  Lorraine.  Il  fut  le  père  des 
Guise  <jui  excitèrent  tant  de  troubles  sous  les  règnes  suivans. 

UnwerTTt 

laissa  là,  et  s'en  vint  droit  vers  ses  ennemys,  qui  es- 
taient desja  meslez  à  l'escarmouche,  qui  dura  longue- 
ment devant  qu'ilz  feussent  au  grant  jeu.  Le  roy  de 
France  avoit  gros  nombre  de  lansquenetz,    et  vou- 
lurent faire  une  hardiesse  de  passer  ung  fossé,  pour 
aller  trouver  les  Suysses ,  qui  en  laissèrent  passer  sept 
ou  huyt  rencs  ,  puis  les  vous  poussèrent,  de  sorte  que 
tout  ce  qui  estoit  passé  fut  gecté  dedans  le  fossé.  Et 
fuient  fort  effrayez  lesditz  lansquenetz;  et  n'eust  esté 
le  seigneur  de  Guyse,  qui  résista  à  merveilles,  et  en 
fin  fut  laissé  pour  mort  le  duc  de  Bourbon,   connes- 
table,  le  gentil  conte  de  Sainct  Pol,  le  bon  Chevalier, 
et  plusieurs  autres ,  qui  donnèrent  au  travers  de  ceste 
bende  de  Suysses,  ilz  eussent  fait  grosse  fascherie,  car 
il  estoit  ja  nuyt,  et  la  nuyt  n'a  point  de  honte.  Par  la 
gendarmerie  de  l'avantgarde ,  fut  le  soir  rompue  ceste 
bende  de  Suysses ,  où  une  partie  d'environ  deux  mille 
vint  passer  viz  à  viz  du   Roy,  qui  gaillardement  les 
chargea.  Et  y  eut  lourt  combat ,  de  sorte  qu'il  fut  en 
gros  dangier  de  sa  personne;  car  sa  grant  buffe  y  fut 
percée  à  jour  d'ung  coup  de  picque.  Il  estoit  desja  si 
tard  que  Ton  ne  voyoit  pas  l'ung  l'autre  :  et  furent 
contrainctz  pour   ce  soir  les  Suysses  se  retirer  d'ung 
costé ,   et  les  François  d'ung    autre  ;  et  se  logèrent 
comme  ilz  peurent,  mais  je  croy  bien  que  chascun 
ne  reposa  pas  à  son  ayse  :  et  y  prist  aussi  bien  en  gré 
la  fortune  le  roy  de  France ,   que  le  moindre  de  ses 
souldàrs  ;  car  il  demoura  toute  la  nuyt  à  cheval  comme 
les  autres. 

Il  fault  sçavoir  une  chose  du  bon  Chevalier  sans 
paour  et  sans  reprouche ,  qui  fut  bien  estrange,  et 
tresdangereuse  pour  luy.  A  la  dernière  charge  qu'on 

fist  sur  les  Suysses,  le  soir,  il  estoit  monté  sur  ung 
gaillart  coursier,  qui  estoit  le  second,  car,  à  la  pre- 
mière charge,  luy  en  fut  tue' ung  entre  ses  jambes  : 
ainsi  qu'il  voulut  donner  dedans ,  fut  tout  enferré  de 
picques ,  de  façon  que  sondit  cheval  fut  desbridé. 
Quant  il  se  sentit  sans  frain,  se  mist  à  la  course,  et,  en 
despit  de  tous  les  Suysses  ne  de  leur  ordre,  passa 
tout  oultre  ;  et  emportoit  le  bon  Chevalier  droit  en 
une  autre  troppe  de  Suysses,  n'eust  esté  qu'il  rencon- 
tra en  ung  champ  des  seps  de  vigne,  qui  tiennent  d'ar- 
bre en  arbre ,  où  il ,  par  force ,  s'arresta. 

Le  bon  Chevalier  fut  bien  effrayé,  et  non  sans  cause  ; 
car  il  estoit  mort,  sans  nul  remède,  s'il  feust  tumbé 
entre  les  mains  des  ennemys.  Il  ne  perdit  toutesvoyes 
point  le  sens ,  mais  tout  doulcement  se  descendit ,  et 
gecta  son  armet  et  ses  cuyssotz,  et  puis  ,  le  long  des 
fossez ,  à  quatre  beaulx  piedz ,  se  retira  à  son  oppinion. 
vers  le  camp  des  François ,  et  où  il  oyoit  crier  :  France! 
Dieu  luy  fist  la  grâce  qu'il  y  parvint  sans  dangier;  et 
encores,  qui  mieulx  fut  pour  luy,  c'est  que  le  premier 
homme  qu'il  trouva  fut  le  gentil  duc  de  Lorraine, 
l'ung  de  ses  maistres ,  qui  fut  bien  esbahy  de  le  veoir 
ainsi  à  pied.  Si  Luy  fist  ledit  duc  incontinent  bailler 
ung  gaillart  cheval,  qu'on  nommoit  Le  Carman,  dont 
luy  mesmes  autresfois  luy  avoit  fait  présent  et  fut 
gaigné  à  la  prinse  de  Bresse  ;  et  à  la  journée  de  I\a- 
venne  fut  laissé  pour  mort,  et  en  descendit  le  bon 
Chevalier ,  par  ce  que  il  avoit  deux  coups  de  picque 
aux  flancs,  et  en  la  teste  plus  de  vingtz  coups  d'espée  ; 
mais  le  lendemain  quelcun  le  trouva  qu'il  paissoit,  et 
commença  à  hannir,  parquoy  fut  ramené  au  logis 
du  bon  Chevalier,  qui  le  fist  guarir.  Mais  c'estoit  une 

chose  non  croyable  que  de  son  faict;  car,  comme  une 
personne,  se  laissoit  coucher,  et  mettre  tentes  en  ses 
playes,  sans  remuer  aucunement  ;  et  depuis,  quant  il 
voyoit  une  espée,  couroit  l'empoigner  à  belles  dens. 
Ne  jamais  ne  fut  veu  ung  plus  hardy  cheval ,  et  y  feust 
Bucifal  celluy  de  Alexandre. 

Quoy  que  ce  soit,  le  bon  Chevalier  fut  bien  joyeulx 
de  se  veoir  eschappé  de  si  gros  dangier ,  et  remonté 
sur  ung  si  bon  cheval;  mais  il  luy  faschoit  qu'il  n'avoit 
point  d'armet  ;  car  en  telz  affaires  fait  moult  fort  dan- 
gereux avoir  la  teste  nue.  Il  advisa  ung  gentil  homme, 
fort  son  amy ,  qui  faisoit  porter  le  sien  à  son  paige , 
auquel  il  dist:  «  J'ay  paour  de  me  morfondre,  pource 
«  que  j'ay  sue'  d'avoir  si  longuement  este  à  pied:  je  vous 
«  prie,  faictes  moy  bailler  vostre  armet,  que  vostre 
<c  homme  porte,  pour  une  heure  ou  deux.  »  Le  gentil 
homme,  qui  ne  pensoit  pas  à  ce  que  le  bon  Chevalier 
entendoit,  le  luy  fist  bailler  :  dont  il  fut  bien  ayse  ; 
car  depuis  ne  le  laissa  que  la  bataille  ne  feust  finye , 
qui  fut  le  vendredy,  environ  dix  ou  unze  heures;  car, 
dés  le  point  du  jour,  les  Suysses  voulurent  recom- 
mencer ,  et  vindrent  droit  à  l'artillerie  des  François , 
dont  ilz  furent  bien  serviz.  Toutesfois  jamais  gens  ne 
combatirent  mieulx,  et  dura  l'affaire  trois  ou  quatre 
bonnes  heures  ;  en  fin  furent  rompus  et  deffaietz ,  et 
en  mourut  sur  le  camp  dix  ou  douze  mille.  Le  de- 
mourant,  en  assez  bon  ordre  le  long  d'ung  grant  che- 
min ,  se  retirèrent  à  Milan ,  où  ilz  furent  conduytz  â 
coups  d'espée,  tant  par  les  François  que  parle  cap- 
pitaine  gênerai  de  la  seigneurie  de  Venise,  messire 
Earthelome  d'Àlvyano  ,  qui  peu  devant  estoit  arrivé , 
HYecques  le  secours  des  Veniciens  )  et  y  perdit  en  une 

charge  qu'il  fîst  deux  ou  trois  cappitaines ,  entre  les- 
quelz  fut  le  lilz  du  conte  Petilano.  Les  François  y 
firent  grosse  perte  ;  car,  du  jeudy  ou  du  vendredy, 
moururent  François  monsieur  de  Bourbon  ,  le  gentil 
cappitaine  Ymbercourt,  le  conte  de  Sanxerre,  et  le 
seigneur  de  Mouy  ;  et  y  furent  blessez  le  prince  de 
Talmont  et  le  seigneur  de  Bucy,  dont  depuis  mou- 
rurent. 

Le  Roy  se  mist  en  conseil ,  pour  veoir  si  l'on  pour- 
suyvroit  les  Suysses  ou  non.  Plusieurs  furent  de  di- 
verses oppinions  :  en  fin  il  fut  advisé  pour  le  mieulx  que 
on  les  laisseroit  aller  ;  car  on  en  pourroit  bien  avoir 
à  faire  le  temps  advenir.  Le  jour  qu'ilz  deslogerent  du 
camp,  demourerent  à  Milan,  et  le  lendemain  en  par- 
tirent, tirans  en  leurs  pays.  Hz  furent  poursuyviz  de 
quelques  gens,  mais  non  pas  à  l'extrémité;  car  si  le 
Roy  eust  voulu ,  ne  s'en  feust  pas  sauvé  ung. 

Le  soir  du  vendredy,  dont  fina  la  bataille  à  l'hon- 
neur du  roy  de  France,  fut  joye  démenée  parmy  le 
camp,  et  en  parla  l'on  en  plusieurs  manières.  Et  s'en 
trouva  de  mieulx  faisans  les  ungs  que  les  autres  ;  mais 
sur  tous  fut  trouvé  que  le  bon  Chevalier,  par  toutes 
les  deux  journées,  s'estoit  monstre  tel  qu'il  avoit  acous- 
tumé  es  autres  lieux,  où  il  avoit  esté  en  pareil  cas.  Le 
Roy  le  voulut  grandement  honnorer;  car  il  print  l'or- 
dre de  chevalerie  de  sa  main  (0.  Il  avoit  bien  raison, 
car  de  meilleur  ne  Feust  sceu  prendre. 

(0  11  print  Tordre  de  chevalerie  de  sa  main  :  Charnpier  nous  a  con- 
servé la  conversation  qui  précéda  cette  cérémonie ,  si  glorieuse  pour 
BayardL  «  Le  Roy ,  dit-il ,  voulut  faire  et  créer  les  chevaliers  qui  luy 
avoient  servy  en  ceste  bataille  ;  et,  pource  qu  il  appartient,  par  Tordre 
de  chevalerie,  au  seul  chevalier  créer  et  faire  ung  aultre  chevalier, 

Le  seigneur  Maximilian  Sforce  ,  qui  occupent  la 
duché,  comme  son  père  le  seigneur  Ludovic  avoit 
fait  autresfois,  demoura  ou  chasteau  de  Milan ,  où  on 
mist  le  siège  ;  mais  gueres  ne  demoura  qu'il  ne  se  ren- 
dist;  et  luy  fut  faicte  composition ,  dont  il  se  contenta  r 
et  s'en  allèrent  ceulx  qui  estoient  dedans,  leurs  ba- 
gues saufves. 

Je  laisseray  à  parler  de  tout  ce  qui  advint  en  deux 
moys  ;  mais  ou  moys  de   décembre  alla  le  roy  de 

le  Roy,  avant  de  créer  les  chevaliers,  appella  le  noble  chevalier 
Bayard  5  si  luy  dist  :  «  Bayard  mon  amy,  je  veulx  que  aujourd'huy 
«  soye  faict  chevalier  par  vos  mains ,  pource  que  le  chevalier  qui  a 
«  combattu  à  pied  et  à  cheval ,  en  plusieurs  batailles ,  entre  tous  les 
«  aultres  ,  est  tenu  et  réputé  le  plus  digne  chevalier.  Or ,  est  ainsy  de 
«  vous,  qui  avez  vertueusement,  en  plusieurs  royaulmes  et  provinces  , 
«  et  en  plusieurs  batailles  et  conquestes  ,  combattu  contre  plusieurs 
«  na  Lions ,  comme  Espaignols ,  au  royaulrae  de  Naples,  en  Italie,  à 
«  Bresse  ,  à  Paudin  ,  à  Ravenne  ;  je  délaisse  la  France  en  laquelle  on 
«  vous  cognoit  assez.  »  «  Aux  parolles  du  Roy  répond  Bayard  :  «  Sire , 
«  celuy  qui  est  couronné  ,  sacré  et  oingt  de  l'huile  envoyée  du  ciel ,  et 
<(  est  roy  d'un  si  noble  royaulme  ,  le  premier  fils  de  l'Eglise  ,  est  chè- 
re valier  sur  tous  aultres  chevaliers.  —  Si,  dit  le  Roy  ,  Bayard,  dépé- 
ri chez  vous  ;  il  ne  faut  icy  alléguer  ne  loix  ne  canons  :  faictes  mon 
«  vouloir  et  commandement ,  si  voulez  estre  du  nombre  de  mes  bons 
<(  serviteurs  et  sujets.  —  Certes  ,  répond  Bayard  ,  sire  ,  si  ce  n'est  assez; 
«  d'une  fois  ,  puisqu'il  vous  plaist ,  je  le  feray  sans  nombre  pour  ac- 
re complir ,  moy  indigne  ,  vostre  vouloir  'et  commandement.  »  «  Alors 
print  son  espée  Bayard,  et  dist  :  «  Sire,  autant  vaille  que  si  estois  Roland 
«  ou  Olivier,  Gaudefroy  ou  Baudouyn  son  frère.  Certes,  vous  estes  te 
«  premier  prince  que  oneques  fis  chevalier  ;  Dieu  veuille  que  en  guerre 
«  ne  prenez  la  fuyte.  »  «  Et  puis  après  ,  pour  manière  de  jeu,  si  cria 
haultement ,  l'espée  en  la  main  dextre  :  «  Tu  es  bien  heureuse  d'avoir 
«  aujourd'huy  à  ung  si  beau  et  puissant  roy  donné  Tordre  de  chè- 
re valerie.  Certes  ,  ma  bonne  espée  ,  vous  serez  moult  bien  comme 
«  relique  gardée  ,  et  sur  toutes  aultres  honorée  ;  et  ne  vous  porteray 
«  jamais ,  si  ce  n'est  contre  Turcs  ,  Sarrazins  ,  ou  Mores.  »  «  Et  puis 
feit  deux  saults  ,  et  après  remit  au  fourreau  sou  espée.  » 

France  visiter  le  Pape,  en  la  cité  de  Boulongne,  qui 
luy  fist  gros  recueil.  Hz  eurent  devis  ensemble  de  plu- 
sieurs choses,  dont  je  n'empescheray  aucunement  ceste 
histoire. 

CHAPITRE  LXI. 

De  plusieurs  incidences  qui  advindrent  en  France,  Ytalie 
et  Espaigne  ,  durant  trois  ou  quatre  ans. 

Au  retour  de  Boulongne,  le  roy  de  France  vint  à 
Milan,  où,  après  avoir  laisse  le  duc  de  Bourbon,  con- 
uestable  de  France,  son  lieutenant  gênerai,  s'en  re- 
tourna en  ses  pays;  et  alla  droit  en  Prouvence,  où  il 
trouva  sa  bonne  et  loyalle  espouse,  et  madame  sa 
jnere,  qu'il  avoit,  à  son  parlement,  laissée  régente  en 
son  royaulme. 

Vers  ceste  saison,  trespassa  Ferrande,  roy  d'Arra- 
gon,  qui  en  son  vivant  a  eu  de  belles  et  grosses  vic- 
toires. Il  estoit  vigilant,  cault  et  subtil;  et  ne  trouve 
l'on  gueres  d'histoires  qui  facent  mention  qu'on  l'aye 
trompé  en  sa  vie  ;  ains  durant  icelle  augmenta  mer- 
veilleusement les  biens  de  son  successeur. 
.  Le  seigneur  Julian  de  Medicis,  qu'on  appella  duc 
de  Modene,  frère  du  pape  Léon,  alla  aussi  de  vie  à 
trespas.  Il  eut  espouse  la  duchesse  de  Nemours,  fille 
de  Savoye ,  et  tante  du  roy  de  France. 

L'empereur  Maximilian  ,  desplaisant  de  la  belle 
victoire  qu'avoit  eue  le  roy  de  France  sur  les  Suysses, 
et  de  ce  qu'il  avoit  conquesté  sa  duché  de  Milan, 
assembla  gros   nombre  de  lansquenetz   et  quelques 

Suysses  du  canton  de  Zuric  et  de  la  Ligue  grise  ;  et 
s'en  vint  en  personne  oudit  duché  de  Milan,  où,  pour 
la  grosse  puissance  qu'il  avoit,  le  connestable  ne  fut 
pas  conseille'  de  l'attendre  à  la  campaigne,  et  se  retira 
avecqués  son  armée  dedans  la  ville  de  Milan,  où,  peu 
de  jours  après,  luy  vindrent  huyt  ou  dix  mille  Suysses 
de  secours.  Quoy  voyant  par  l'Empereur,  qui  estoit 
le  plus  souspeçonneux  homme  du  monde,  se  retira  en 
ses  pays  :  il  n'eut  pas  grant  honneur  en  son  entre- 
pi  inse  ,  et  le  connestable  y  acquist  gros  renom.  Le  bon 
Chevalier  fist  plusieurs  courses  sur  les  Almans ,  et  en 
print  de  prisonniers  beaucoup  ;  mais  jamais  n'en  avoit 
que  la  picque  et  la  dague. 

L'année  ensuyvant,  Jehan,  roy  de  Navarre,  qui  en 
avoit  esté  spolié  par  Ferrande  ,  roy  d'Arragon,  alla  de 
vie  à  trespas. 

Oudit  an,  environ  le  moys  de  juillet,  fut  fait  cer- 
tain appoinctement  entre  le  roy  de  France  et  le  roy 
de  Castille,  Charles,  paravant  archeduc  d'Austriche, 
moyennant  le  mariage  de  luy  et  de  Loyse,  fille  aisnée 
de  France.  Il  fut  conclud  en  la  ville  de  Noyon  ;  mais 
il  ne  dura  gueres.  Je  ne  feray  nul  discours  dudit 
traicté,  car  il  est  assez  escript  ailleurs. 

Environ  le  moys  d'octobre ,  fut  donné  le  pardon  de 
la  croisade  en  France,  par  pape  Léon,  dont  il  sortit 
beaucoup  de  scandalles  et  de  mocqueries,  à  l'occasion 
des  prédicateurs  qui  disoient  beaucoup  plus  que  la 
bulle  ne  portoit. 

Le  dernier  jour  de  février  1 5 17  (0,  ïa  bonne, 
sage  et  tresparfaicte  roy  ne  de  France,  Claude,  acou- 
cha  de  son  premier  filz  Françoys,  daulphin  de  Vien- 

(■*)  i5i7  :  c'est-à-dire  i5i8,  suivant  le  calendrier  grégorien. 

noys,  en  la  ville  d'Amboise;  qui  fut  gros  esjouysse- 
ment  par  tout  le  royaume  de  France.  Et,  entre  autres 
villes,  celle  d'Orléans  fîst  merveilles;  car,  durant  ung 
jour  entier,  y  eut  devant  la  maison  de  la  ville  deux 
fontaines  qui  gectoient  vin  cleret  et  blanc  ;  et  par  ung 
petit  tuyau  sortoit  de  l'ypocras,  auquel  beaucoup  de 
gens,  après  qu'ilz  en  avoient  tasté,  se  tenoient.  Le 
Daulphin  fut  baptise'  en  ladicte  ville  d'Amboise ,  et 
furent  parrains  pape  Léon  (  mais  son  nepveu ,  le  ma- 
gnificque  Laurens  de  Medicis,  le  tint  pour  luy  ),  le 
duc  de  Lorraine,  et  madame  la  duchesse  d'Alençon 
commère.  Il  y  fut  fait  fort  grosse  chère. 

Ce  seigneur  Laurens  de  Medicis ,  en  ce  temps , 
espousa  une  des  filles  de  Boulongne,  et  l'emmena  en 
Ytalie  ;  mais  elle  n'y  vesquit  gueres,  ne  luy  après  elle  : 
toutesfois  d'eulx  deux  est  detnourée  une  fille  (0. 

L'an  i5i9,  alla  de  vie  à  trespas  l'empereur  Maxi- 
milian ,  qui  mist  beaucoup  de  gens  en  peine.  Il  avoit 
esté  en  son  vivant  de  bonne  nature,  libéral  autant 
que  fut  jamais  prince  :  et,  s'il  eust  este'  puissant  de 
biens,  il  eust  achevé'  beaucoup  de  choses  ;  mais  il  estoit 
povre  selon  son  cueur.  Le  filz  de  son  filz,  Charles,  roy 
des  Espaignes,  fut  esleu  empereur  après  luy. 

(')  Est  demourée  une  fille  :  cette  fille  fut  Catherine  de  Médieis  , 
femme  de  Henri  II,  et  mère  de  François  II,  Charles  IX  et  Henri  III. 

CHAPITRE  LXII. 

Comment  messire  Robert  de  La  Marche  jist  quelques 
courses  sur  les  pays  de  Vesleu  Empereur,  qui  dressa 
grosse  armée;  et  de  ce  quil  en  advint. 

Peu  de  temps  après ,  ne  sçay  qui  en  donna  le  con^ 
seil,  le  seigneur  de  Sedan,  qu'on  nomme  messire  Ro- 
bert de  La  Marche ,  qui  pour  lors  estoit  au  service  du 
roy  de  France,  fist  quelques  courses  sur  les  pays  de 
l'esleu  Empereur ,  qui  commença  à  lever  grosse  ar- 
raée,  et  telle  qu'il  fut  maistre  et  seigneur  de  la  cam- 
paigne.  Les  chiefz  de  son  armée  estoient  le  conte  de 
Nansso  et  ung  autre  cappitaine ,  nommé  Francisque , 
gaillart  homme  à  la  guerre,  et  qui  avoit  bon  crédit 
parmy  les  compaignons.  Hz  estoient  bien  en  nombre, 
tant  de  cheval  que  de  pied,  quarante  mille  hommes 
ou  plus.  Durant  cest  affaire ,  le  roy  de  France  et  ledit 
esleu  Empereur  estoient  en  paix ,  et  ne  demandoient 
riens  l'ung  à  l'autre  ;  parquoy  l'armée  des  Almans  tira 
droit  aux  places  dudit  seigneur  de  Sedan,  et  en  furent 
les  aucunes  assiégées,  et  bien  deffendues.  Toutesfois 
en  fin  s'en  perdirent  quatre  :  c'est  assavoir,  Floren- 
ges,  Buillon,  Loigne,  et  Messancourt  ;  et  peu  de  gens 
eschapperent  vifz  desdictes  places.  Ledit  seigneur  de 
Sedan  estoit  dedans  sa  place  de  Sedan ,  qui  est  quasi 
imprenable;  parquoy  fut  exempte  de  siège,  et  pareil- 
lement ceuïx  qui  estoient  dedans  une  de  ses  autres 
places,  nommée  Jamais. 

Le  roy  de  France, deuement  acertené  de  ceste  grosse 

armée  qui  costoyoit  sa  conté  de  Champaigne,  eut 
doubte  qu'on  luy  jouast  quelque  finesse.  Si  envoya 
son  beau  frère  ,  le  duc  d'Alençon ,  avecques  quelque 
nombre  de  gensd'armes  sur  la  frontière,  et  tira  jusques 
à  Reims.  Les  Almans  usoient  d'une  subtilité  pour 
parvenir  à  leurs  attainctes  ;  car  ilz  ne  prenoient  riens 
es  pays  du  roy  de  France,  sans  bien  payer;  et  faisoit 
semer  parmy  son  camp ,  le  conte  de  Nansso,  que  l'Em- 
pereur son  maistre  le  luy  avoit  ainsi  enchargé,  comme 
délibéré  de  demourer  tousjours  en  l'amytié  qu'il  avoit 
avecques  France.  Ceneantmoins,  sans  faire  autrement 
sommation  de  guerre,  s'en  vint  planter  le  siège  devant, 
une  petite  ville,  appellée  Mozon,  de  laquelle  estoit 
gouverneur  et  cappitaine  le  seigneur  de  Montmor, 
grant  escuyer  de  Bretaigne,  pour  le  roy  de  France; 
et  avoit  quelques  gens  de  pied  avecques  sa  compaignie 
en  la  ville,  qui  n'estoit  gueres  bien  munye  d'artillerie 
ny  de  vivres;  et,  qui  pis  est,  les  compaignies  qui  es- 
taient dedans  ne  se  trouvèrent  pas  du  vouloir  de  leur 
cappitaine  et  gouverneur ,  qui  deliberoit  jusques  à 
là  mort  garder  la  ville  ;  et ,  quelques  remonstrances 
qu'il  sceust  faire  aux  gens  de  pied ,  se  trouva  en  dan- 
gier  dedans  et  dehors.  Parquoy ,  pour  éviter  plus  gros 
inconvénient,  rendit  la  ville ,  leurs  vies  saufves.  On  en 
murmura  en  beaucoup  de  sortes  ;  et  disoient  aucuns 
que  le  cappitaine  ne  s'estoit  pas  bien  porté;  mais  les 
gens  d'honneur  et  de  vertu  congneurent  bien  qu'il 
ne  se  povoit  faire  autrement,  et  qu'il  n' avoit  pas  tenu 
audit  seigneur  de  Montmor  qu'il  n'estoit  mort  sur  la 
berche  ;  car,  si  tous  ceulx  qui  estoient  avecques  luy 
eussent  esté  de  son  cueur,  les  Almans  ne  fussent  pas 
tirez  plus  oultre. 

Or  la  ville  de  Mozon,  rendue  si  soubdainement, 
donna  quelque  tiltre  d'esbahyssement  aux  François, 
qui  ne  pensoient  jamais  que  l'Empereur  eust  voulu 
rompre  la  trefve.  Toutesfois ,  en  telles  choses  le  sou- 
verain remède  est  de  prompte  provision.  On  regarda 
que  Maizieres  estoit  la  plus  prochaine  ville,  après 
Mozon,  et  qu'il  failloit  entendre  à  la  garder  etdeffen- 
dre;  car,  si  elle  se  perdoit,  la  Champaigne  s'en  alloit 
en  mauvais  party.  Le  roy  de  France  en  fut  adverty, 
lequel  manda  soubdainement  qu'on  envoyast  le  bon 
Chevalier  sans  paour   et  sans    reprouche  dedans  la- 
dicte   ville    de   Maizieres,    et    qu'il    ne    congnoissoit 
homme  en  son  royaulme  en  qui  il  se  fiast  plus.  Da- 
vantage, que  son  espoir  estoit  qu'il  la  garderoit  si  bien 
et  si  longuement,  que  sa  puissance  seroit  assemble'e, 
pour  résister  aux  surprinses  que  l'Empereur  luy  vou- 
1  oit  faire.  De  ce  commandement  n'eust  pas  voulu  tenir 
le  bon  Chevalier  sans  paour  et  sans  reprouche,  cent 
mille  escuz  ;  car  tout  son  désir  estoit  de  faire  service 
à  son  maistre,  et  d'acquérir  honneur.  11  s'en  alla  gec- 
ter  dedans  Maizieres,  avecques  le  jeune  seigneur  de 
Montmorency  (0,  et  quelques  autres  jeunes  gentilz 
hommes,  qui  de  leur  gré  l'accompaignerent,  et  d'ung 
nombre  de  gens  de  pied,  soubz   la  charge  de  deux 
jeunes  gentilz  hommes,  l'ung,  nomme'  le  cappitaine 
Boncal,  de  la  maison  de  Reffuge,  et  l'autre,  le  sei- 
gneur de  Montmoreau. 

(0  Le  jeune  seigneur  de  Montmorency  :  Anne  de  Montmorency,  qui 
fut  depuis  maréchal ,  grand-maître  et  connétable. 

CHAPITRE  LXIII. 

Commwnt  le  bon  Chevalier  sans  paour  et  sans  reprouche 
garda  la  ville  de  Maizieres ,  contre  la  puissance  de  l'Em- 
pereur, où  il  acquist  gros  honneur. 

Quant  le  bon  Chevalier  fut  entré  dedans  Maizieres, 
trouva  la  ville  assez    mal  en    ordre  pour  attendre 
siège,  ce  qu'il  esperoit  avoir  du  jour  à  lendemain.  Si 
voulut  user  de  diligence  qui  en  telle  nécessité  passe 
tout  sens  humain;  et  commença  à  faire  ramparer  jour 
et  nuyt  ;  et  n'y  avoit  homme  d'armes  ny  homme  de 
pied ,  qu'il  ne  mist  en  besongne  ;  et  luy  mesmes ,  pour 
leur  donner  courage,  y  travailloit  ordinairement;  et 
disoit  aux  compaignons  de  guerre  :  «  Comment ,  mes- 
«  sieurs,  nous  sera  il  reprouche  que  par  nostre  faulte 
«  ceste  ville  soit  perdue ,  veu  que  nous  sommes  si  belle 
«  compaignie  ensemble,  et  de  si  gens  de  bien?  Il  me 
«  semble  que  quant  nous  serions  en  ung  pré,   et  que 
«  devant  nous  eussions  fossé  de  quatre  piedz ,   que 
«  encores  combatrions  nous  ung   jour  entier,  avant 
«  que  estre  defFaictz  ;  et  Dieu  mercy ,  nous  avons  fossé, 
«  muraille  et  rampart,  où  je  croy,  avant  que  les  enne- 
«  mys  mettent  le  pied,  beaucoup  de  leur  compai- 
«  gnie  dormiront  aux  fossez.  »   Bref,  il  donnoit  tel 
courage  à  ses  gens,  qu'ilz  pensoient  tous  estre  en  la 
meilleur  et  plusforte  place  du  monde. 

Deux  jours  après,  fut  le  siège  assis  devant  Maizieres, 
en  deux  lieux,  l'ung  deçà  l'eaue,  et  l'autre  delà.  L'ung 
des  sièges  tenoit  le  conte  Francisque,  qui  avecques 

luy  avoit  quatorze  ou  quinze  mille  hommes  ;  et  en 
l'autre  estoit  le  conte  de  Nansso,  avecques  plus  de 
vingt  mille. 

Le  lendemain  du  siège ,  lesditz  conte  de  Nansso  et 
seigneur  Francisque  envoyèrent  ung  herault  devers' 
le  bon   Chevalier ,  pour  luy  remonstrer  qu'il  eust  à 
rendre  la  ville  de  Maizieres  ,  qui  n' estoit  pas  tenable 
contre  leur  puissance  ;  et  que ,  pour  la  grande  et  loua- 
ble chevalerie  qui  estoit  en  luy ,  seroient  merveilleu- 
sement desplaisans,  s'il  estoit  prins  d'assault;  car  son 
honneur  grandement  en  amoindriroit ,  et  par  adven- 
ture  luy  cousteroit  il  la  vie;  et  qu'il  ne  failloit  que  ung 
malheur  en  ce  monde  venir  à  ung  homme ,  pour  faire 
oublier  tous  les  beaulx  faictz  qu'il  auroit  menez  à  lin 
en  son  vivant;  et  que  là  où  il  vouldroit  entendre  à  rai- 
son ,  luy  feroient  si  bonne  composition  qu'il  se  deveroit 
contenter.  Plusieurs  autres  beaulx  propos  luy  man- 
dèrent par  ce  herault ,  qui ,  après  avoir  esté  ouy ,   et 
bien  entendu  par  le  bon  Chevalier,  se  print  à  soubz- 
rire  :  et  ne  demanda  conseil  pour  res pondre  à  homme 
vivant;  mais  tout  soubdain  luy  dist  :  «  Mon  amy,  je 
«  m'esbahys  de  la  gracieuseté  que  me  font  et  présen- 
ce tent  messeigneurs  de  Nansso  et  le  seigneur  Fran- 
ce risque,  considéré  que  jamais    n'euz   praticque   ne 
«  grande  congnoissance  avecques  eulx,  et  ilz   ont  si 
«  grant  paour    de  ma  personne.  Herault   mon  amy, 
«  vous  vous  en  retournerez ,  et  leur  direz  que  le  Roy 
«  mon  maistre  avoit  beaucoup  plus  de  suffisans  pér- 
it sonnages  en  son  royaulme  que  moy,  pour  envoyer 
«  garder  ceste  ville,  qui  vous  fait  frontière;  mais,  puis 
«  qu'il  m'a  fait  cest  honneur  -de  #en  fier  en  moy ,  j'es- 
te père,  avecques  l'a*yde  de  nostre  Seigneur,  la  luy  con- 

w  server  si  longuement,  qu'il  ennuyra  beaucoup  plus 
«  à  voz  maistres  d'estre  au  siège  que  à  moy  d'estre 
«  assiégé  ;  et  que  je  ne  suis  plus  enfant  qu'on  estonne 
«  de  parolles.  » 

Si  commanda  qu'on  festoyast  fort  bien  le  herault  > 
et  puis  qu'on  le  mist  hors  de  la  ville.  Il  s'en  retourna 
au  camp,  et  rapporta  la  responce  que  le  bon  Chevalier 
luy  avoit  faicte,  qui  ne  fut  gueres  plaisante  aux  sei- 
gneurs.  En  présence  desquelz  estoit  ung  cappitaine, 
nommé  grant  Jehan,  picart,  qui  toute  sa  vie  avoit  esté 
au  service  des  roys  de  France,  en  Ytalie,  et  mesme- 
ment  où  le  bon  Chevalier  avoit  eu  charge  ;  qui  dist 
tout  hault ,  adressant  sa  parolle  au  conte  de  Nansso 
et  au  seigneur  Francisque  :  «  Messeigneurs,  ne  vous 
«  attendez  pas,  tant  que  vive  monseigneur  de  Bayart, 
«  d'entrer  dedans  Maiziei  es.  Je  le  congnois,   et  plu- 
«  sieurs  fois  m'a  mené  à  la  guerre  ;  mais  il  est  d'une 
«  condition,  que,  s'il  avoit  les  plus  couars  gens  du 
«  monde  en  sa  compaignie ,  il  les  fait  hardis  ;  et  sa- 
«  chez  que  tous  ceulx  qui  sont  avecques  luy  mour- 
«  ront  à  la  berche,    et  luy  le  premier,   devant   que 
«  nous  mections  le  pied  dedans  la  ville;  et,  quant  à 
«  moy,  je  vouldrois  qu'il  y  eust  deux  mille  hommes 
«  de  guerre  davantage,  et  sa  personne  n'y  feust  point.  » 
Le  conte  de  Nansso  respondit  :  «  Cappitaine  grant  Je- 
«  han,  le  seigneur  de  Bayart  n'est  de  fer  ny  d'acier, 
«  nemplus  que  ung  autre.  S'il  est  gentil  compaignon 
«  qu'il  le  monstre;  car,  devant  qu'il  soit  quatre  jours, 
«  je  luy  feray  tant  donner  de  coups  de  canon ,  qu'il 
«  ne  sçaura  de  quel  costé  se  tourner.  —  Or  on  verra 
«  que  ce  sera,   dist  le  cappitaine  grant  Jehan;  mais 
«  vous  ne  l'aurez  pas  ainsi  que  vous  entendez.  » 
16.  8 

Ces  parolles  cessèrent  :  et  ordonnèrent  les  conle  de 
Nansso  et  seigneur  Francisque  leurs  bateries,  chas- 
cun  en  son  endroit,  et  de  faire  tous  les  effors  qu'on 
pourroit  pour  prendre  la  ville.  Ce  qui  fut  fait;  et  en 
moins  de  quatre  jours  il  fut  tiré  plus  de  cinq  mille 
coups  d'artillerie.  Ceulx  de  la  ville  respondoient  fort 
bien,  selon  l'artillerie  qu'ilz  avoient;  mais  du  camp 
de  Francisque  se  faisoit  grant  dommage  en  la  ville , 
par  ce  qu'il  estoit  logé  sur  ung  hault,  et  batoit  beau- 
coup plus  à  son  aise  que  ne  faisoit  le  conte  de  Nansso. 

Le  bon  Chevalier,  combien  qu'il  feust  tenu  ung  des 
plus  hardis  hommes  du  monde,  avoit  bien  une  autre 
chose  en  luy  autant  à  louer  ;  car  c'estoit  ung  des  vigil- 
lans  et  subtilz  guerroyeurs  qu'on  eust  sceu  trouver.  Si 
advisa  en  soy  mesmes  comme  il  pourroit  trouver  moyen 
de  faire  repasser  l'eaue  au  seigneur  Francisque  ;  car 
de  son  camp  estoit  il  fort  dommage.  Si  fîst  escripre 
unes  lettres  à  messire  Robert  de  La  Marche ,  qui  es- 
toit à  Sedan ,  lesquelles  estoient  en  ceste  substance  : 
«  Monseigneur  mon  cappitaine ,  je  croy  qu'estes  assez 
«  adverty  comme  je  suis  assiégé  en  ceste  ville  par 
«  deux  endrois  ;  car  d'ungeosté  est  le  conte  de  Nansso, 
«  et  deçà  la  rivière  le  seigneur  Francisque.  Il  me 
«  semble  que,  puis  deiny  an,  m'avez  dit  que  voulez 
«  trouver  moyen  de  le  faire  venir  au  service  du  Roy 
«  nostre  maistre,  et  qu'il  estoit  vostre  alyé.  Pource 
«  qu'il  a  bruyt  d'estre  tresgentil  galant,  je  le  desire- 
«  rois  à  merveilles  ;  mais  si  vous  congnoissez  que  cela 
ce  se  puisse  conduyre ,  vous  ferez  bien  de  le  sçavoir  de 
ce  luy,  mais  plustost  au  jourd'huy  que  demain.  S'il  en 
ce  a  le  vouloir,  j'en  seray  tresayse  ;  et,  s'il  l'a  autre,  je 
ce  vous  advertiz  que,  devant  qu'il  soit  vingt  et  quatre 

«  heures,  luy  et  tout  ce  qui  est  en  son  camp  sera  mis 
«  en  pièces  ;  car  à  trois  petites  lieues  d'icy  viennent 
«  coucher  douze  mille  Suysses  et  huyt  cens  hommes 
«  d'armes;  et  demain,  à  la  pointe  du  jour,  doivent 
«  donner  sur  son  camp,  et  je  feray  une  saillye  de 
«  ceste  ville  par  ung  des  costez  :  de  façon  qu'il  sera 
«  bien  habille  homme  s'il  se  sauve.  Je  vous  en  ay  bien 
«  voulu  advertir ,  mais  ,  je  vous  prie ,  que  la  chose  soit 
«  tenue  secrète.  » 

Quant  la  lectre  fut  escripte,  prist  ung  paysant, 
auquel  il  donna  ung  escu ,  et  luy  dist  :  «  Va  t'en  à 
«  Sedan,  il  n'y  a  que  trois  lieues  d'icy,  porter  ceste 
«  lectre  à  messire  Robert  -,  et  luy  dis  que  c'est  le  cap- 
ce  pitaine  Bayait  qui  luy  envoyé.  »  Le  bon  homme 
s'en  va  incontinent.  Or  sçavoit  bien  le  bon  Chevalier 
que  impossible  seroit  qu'il  passast,  sans  estre  pris  des 
gens  du  seigneur  Francisque,  comme  il  fut,  avant 
qu'il  feust  à  deux  gectz  d'arc  de  la  ville.  Incontinent 
fut  amené'  devant  ledit  seigneur  Francisque ,  qui  luy 
demanda  où  il  alloit.  Le  povre  homme  eut  belle  paour 
de  mourir  ;  aussi  estoit  il  en  grant  dangier.  Si  dist  : 
«  Monseigneur,  Le  grant  cappitaine  qui  est  dedans 
c<  nostre  ville  m'envoye  à  Sedan,  porter  unes  lettres  à 
et  messire  Robert,  »  que  le  bon  homme  tira  d'une 
boursette  où  il  l'avoit  mise. 

Quant  le  seigneur  Francisque  tint  ceste  lectre , 
l'ouvrit ,  et  commença  à  lire  -,  et  fut  bien  esbahy  quant 
il  eut  veu  le  contenu.  Si  se  commença  à  doubter  que 
par  envye  le  conte  de  Nansso  luy  avoit  fait  passer 
l'eaue,  affin  qu'il  feust  delfaict;  car  au  paravant  y 
avoit  eu  quelque  peu  de  picque  entre  eulx,  par  ce  que 
icelluy  seigneur  Francisque  ne  vouloit  pas  bien  obeyr 

8. 

au  conte.  A  grant  peine  eut  il  achevé'  de  lyre  la  lec- 
tre  ,  qu'il  commença  à  dire  tout  hault  :  «  Je  congnois 
«  bien  à  ceste  heure  que  monseigneur  de  Nansso  ne 
«  tasche  que  à  me  perdre  ;  mais ,  par  le  sang  Dieu  ,  il 
«  n'en  sera  pas  ainsi.  »  Si  appella  cinq  ou  six  de  ses 
plus  privez  ,  et  leur  declaira  le  contenu  en  la  lectre , 
qui  furent  aussi  estonnez  que  luy.  Il  ne  demanda 
point  de  conseil,  mais  fait  sonner  le  tabourin  et  à 
l'esiendart,  charger  tout  le  bagaige,  et  se  mist  au 
passage  delà  l'eaue. 

Quant  le  conte  de  Nansso  ouyt  le  bruit,  fut  bien 
estonné,  et  envoya  sçavoir  que  c'estoit,  par  ung  gen- 
til homme  ;  lequel,  quant  il  arriva,  trouva  le  camp  du 
seigneur  Francisque  en  armes.  Il  s'enquist  que  c'es- 
toit :  on  luy  dist  qu'il  vouloit  passer  du  costé  du  conte 
de  Nansso.  Le  gentil  homme  le  luy  alla  dire,  dont  il 
fut  bien  esbahy  -,  car  en  ceste  sorte  se  levoit  le  siège 
de  devant  la  ville.  Si  envoya  ung  de  ses  plus  privez 
dire  au  seigneur  Francisque  qu'il  ne  remuast  point 
son  camp ,  que  premier  n'eussent  parlé  ensemble ,  et 
que ,  s'il  le  faisoit  autrement,  ne  feroit  pas  bien  le  ser- 
vice de  son  maistre.  Le  messagier  luy  alla  dire  sa 
charge  ;  mais  Francisque ,  tout  esmeu  et  courroucé , 
luy  respondit  :  «  Retournez  dire  au  conte  de  Nansso 
«  que  je  n'en  feray  riens,  et  que  à  son  appétit  je  ne 
«  demoureray  pas  à  la  boucherie  ;  et  s'il  me  veult 
«  garder  de  loger  auprès  de  luy,  nous  verrons  par  le 
«  combat  à  qui  demourera  le  camp,  à  luy  ou  à  moy.  » 

Le  gentil  homme  du  conte  de  Nansso  s'en  retourna, 
et  luy  dist  ce  qu'il  avoit  ouy  de  la  bouche  du  seigneur 
Francisque.  Jamais  homme  ne  fut  si  esbahy  qu'il  fut  : 
toutesfois,  pour  n'estre  point  surpris,  fist  mettre  tous 

ses  gens  en  bataille.  Ce  pendant ,  passèrent  les  gens  du 
seigneur  Francisque ,  et ,  eulx  passez ,.  se  misrent  pa- 
reillement en  bataille;  et,  à  les  veoir,  sembloit  qu'il» 
voulsissent  combatre,  les  ungs  les  autres,  et  sonnoient 
tabourins  impétueusement.  Le  povre  homme  qui  avoit 
porté  la  lectre  à  l'occasion  de  laquelle  s'estoit  eslevé 
ce  bruit,  ne  sçay  comme  Dieu  le  voulut,  eschappa,  et 
s'en  retourna  bien  esbahy,  comme  ung  homme  qui 
pensoit  estre  eschappé  de  mort,  dedans  Maizieres,  de- 
vers le  bon  Chevalier,  auquel  il  alla  faire  ses  excuses, 
disant  qu'il  n'avoit  peu  aller  à  Sedan  ,  et  qu'on  l' avoit 
pris  en  chemin,  et  mené  devant  le  seigneur  Fran- 
cisque, qui  avoit  veu  ses  lectres,  et  que  incontinent 
s'estoit  deslogé. 

Le  bon  Chevalier  se  prist  à  rire  à  plaine  gorge, 
et  congneut  bien  que  sa  lectre  l'avoit  mis  en  pense- 
ment.  Il  s'en  alla  sur  le  rampart  avecques  quelques 
gentilz  hommes,  et  veit  ces  deux  camps  en  bataille, 
l'ung  devant  l'autre.  «  Par  ma  foy,  dist  il,  puis  qu'ilz 
«  ne  veullent  commencer  à  combatre ,  je  .vois  moy- 
«  mesmes  commencer.  »  Si  fist  tirer  cinq  ou  six  coups 
de  canon  au  travers  des  ennemy s ,  qui ,  par  gens  les- 
quelz  allèrent  d'ung  costé  puis  d'autre ,  se  rapaiserent 
et  se  logèrent.  Le  lendemain,  troussèrent  leurs  quilles, 
et  levèrent  le  siège,  sans  jamais  y  oser  donner  assault; 
et  tout  pour  la  crainte  du  bon  Chevalier.  Si  tost  ne  se 
fist  pas  la  paix  du  conte  de  Nansso  et  du  seigneur 
Francisque  ;  car  plus  de  huy  t  jours  furent  sans  loger 
ensemble.  Et  s'en  alla  Francisque  vers  la  Picardie,  du 
costé  de  Guyse ,  mettant  le  feu  par  tout  ;  et  plushault 
marchoit  le  conte  de  Nansso  ;  mais  peu  après  se  râpais 
serent  et  furent  amys. 

Ainsi,  par  la  manière  que  dessus  avez  ouy,  fut  levé 
le  siège  de  devant  Maizieres,  où  le  bon  Chevalier  sans 
paour  et  sans  reprouche  acquist  couronne  de  laurier; 
car,  bien  qu'on  ne  livrast  nul  assault ,  il  tint  les  enne- 
mys  trois  sepmaines  durant  en  aboy ,  pendant  lequel 
temps  le  roy  de  France  leva  grosse  armée,  et  assez 
puissante  pour  combatre  ses  ennemys  ;  et  vint  luy 
mesmes  en  personne  dedans  son  camp,  où  le  bon  Che- 
valier luy  alla  faire  la  révérence ,  et  en  passant  reprist 
la  ville  de  Mozon.  Le  Roy  son  maistre  luy  fist  recueil 
merveilleux,  et  ne  se  povoit  saouller  de  le  louer  de- 
vant tout  le  monde.  11  le  voulut  honnestement  recom- 
pencer  du  grant  et  recommandable  service  qu'il  luy 
v  en  oit  freschement  de  faire  :  il  le  fist  chevalier  de  son 
ordre,  et  luy  donna  cent  hommes  d'armes  en  chef; 
puis  marcha  après  ses  ennemys,  qu'il  expulsa  hors  de 
ses  pays,  et  les  chassa  jusques  dedans  Valenciennes , 
où  le  bon  Chevalier  se  porta  comme  il  avoit  tousjours 
de  coustume.  Les  Almans  firent  en  Picardie  beaucoup 
de  mal  par  le  feu  ;  mais  les  François  ne  furent  point 
ingratz ,  et  le  leur  rendirent  au  double  en  Henault. 

Au  retour  que  le  Roy  fist  en  la  ville  de  Compiegne, 
eut  quelques  nouvelles  de  Gennes ,  et  qu'il  estoit  be- 
soing  y  envoyer  quelque  sage,  hardy  et  advisé  che- 
valier; parquoy  ledit  seigneur,  sachant  la  bonne  na- 
ture du  bon  Chevalier  sans  paour  et  sans  reprouche , 
et  que  jamais  ne  se  lassoit  de  faire  service,  luy  en  bailla 
la  commission,  le  priant  tresfort  que,  pour  l'amour 
de  luy,  voulsist  faire  ce  voyage,  car  il  avoit  grant 
espoir  en  sa  personne.  Il  l'accepta  d'aussi  bon  cueur 
qu'on  le  luy  bailla;  puis  passa  les  montz,  et  fut  à 
Gennes  tresbien  receu ,  tant  du  gouverneur,  des  gen- 

tilz  hommes ,  que  de  tous  les  habitans  j  et  tant  qu'il  y 
demoura  fut  honnoré  et  prisé  d'ung  chascun. 

Il  y  eut  plusieurs  affaires  en  Ytalie,  dont  ne  vous 
feray  aucune  mention ,  pour  beaucoup  de  raisons  ; 
mais  vous  viendray  à  declairer  le  trespas  du  bon  Che- 
valier sans  paour  et  sans  reprouche ,  qui  fut  ung  grief 
irréparable,  dolente  et  malheureuse  la  journe'e  pour 
toute  la  noblesse  de  France. 

CHAPITRE  LXIV. 

Comment  le  bon  Chevalier  sans  paour  et  sans  reprouche , 
en  une  retraicte  qu  il  fist  en  Ytalie  y  fut  tue'  d'ung  coup 
d'artillerie. 

Au  commencement  de  Tan  i524,  le  roy  de  France 
avoit  une  grosse  armée  en  Ytalie,  soubz  la  charge  de 
son  admirai  le  seigneur  de  Bonnyvet,  à  qui  il  en  avoit 
donné  la  charge;  car  il  luy  vouloit  beaucoup  de  bien. 
Il  avoit  en  sa  compaignie  force  bons  cappitaines  :  mes- 
mement  y  estoit  nouvellement  arrivé  ung  jeune  prince, 
enfant  de  la  maison  de  Lorraine,  nommé  le  conte  de 
Vaudemont,  lequel  desiroit  à  merveilles  sçavoir  des 
armes,  et  suyvre  par  œuvres  vertueuses  ses  ancestres. 
Or  le  camp  du  roy  de  France  se  tenoit  pour  lors  en 
une  petite  ville  nommée  Biagras,  où,  eulx  estans  là,  le 
chef  de  l'armée  qui  estoit  l'admirai  appella  ung  jour 
le  bon  Chevalier,  et  luy  dist  :  «  Monseigneur  de 
«  Bayart,  il  fault  que  vous  aillez  loger  à.  Rebec,  avec 
«  deux  cens  hommes  d'armes  et  les  gens  de  pied  de 

«  Lorges;  car  par  ce  moyen  travaillerons  merveillen- 
«  sèment  ceulx  de  Milan,  tant  pour  les  vivres  que 
«  pour  mieulx  entendre  de  leurs  affaires.  » 

Il  fault  sçavoir  que ,  combien  que  le  bon  Chevalier 
ne  murmurast  jamais  de  commission  qu'on  luy  baiî- 
last,  ne  se  povoit  bonnement  contenter  de  ceste  là? 
pour  la  congnoistre  dangereuse  et  doubteuse  ;  et  res- 
pondit  comme  à  son  lieutenant  de  Roy  :   «  Monsei- 
«  gneur,  je  ne  sçay  comment  vous  l'entendez  ;  car, 
«  pour  garder  Rebec  au  lieu  où  il  est  assis ,  la  moy tié 
«  des  gens  qui  sont  en  nostre  camp  y  feroient  bien 
«  besoing.  Je  congnois  noz  ennemys  :  ilz  sont  vigilans; 
«  et  suis  bien  asseuré  qu'il  est  quasi  difficile  que  je  n'y 
«  reçoive  de  la  honte  ;  car  il  m'est  bien  advis  que ,  si 
«  quelque  nombre  de  noz   ennemys  y  estoient  par 
et  une  nuy t ,  les  yrois  resveiller  à  leur    desavantage. 
«  Et  pour  ce  ,  monseigneur,  je  vous  supplie  que  vous 
ce  advisez  bien  où  vous  me  voulez  envoyer.  »  L'ad- 
mirai luy  tint  plusieurs  propos  :  et  qu'il  ne  se  souciast 
point  :  car  il  ne  sortiroit  pas  une  soris  de  Milan  qu'il 
n'en  feust  adverty  ;  et  tant  luy  en  dist,  d'unes  et  d'au- 
tres, que  le  bon  Chevalier,  avecques  grosse  fascherie, 
s'en  alla ,  avecques  les  gens  qu'on  luy  avoit  baillez ,  de- 
dans Rebec;  mais  il  n'y  mena  que  deux  grans  che- 
vaulx ,  car  ses  muletz    et  tout  le  reste  de  son  train 
envoya  dedans    Novare  ,  quasi  prévoyant  perdu   ce 
qu'il  detenoit  avec  luy. 

Venuz  qu'ilz  feussent  en  ce  village  de  Rebec ,  ad- 
viserent  comment  ilz  le  fortifieroient  ;  mais  nul  moyen 
n'y  trouvèrent,  sinon  faire  barrières  aux  venues  ;  mais 
par  tous  les  costez  on  y  povoit  entrer.  Le  bon  Che- 
valier escripvit  plusieurs  fois  à  l'admirai  qu'il  estoit 

en  lieu  tresdangereux ,  et  que ,  s'il  vouloit  qu'il  s'y  tien- 
sist  longuement,  luy  envoyast  du  secours;  mais  il  n'en 
eut  point  de  response.  Les  ennemys ,  qui  estoient  de- 
dans Milan  en  nombre  de  quatorze  ou  quinze  mille 
hommes ,  furent  advertiz  par  leurs  espies  que  le  bon 
Chevalier  estoit  dedans  Rebec ,  à  petite  compaignie , 
dont  ilz  furent  tresjoyeulx.  Si  délibérèrent  par  une 
nuyt  l'aller  surprendre  et  deffaire  ;  et  suyvant  ce  vou- 
loir se  misrent  aux  champs,  environ  mynuyt,  en  nom- 
bre de  six  à  sept  mille  hommes  de  pied,  et  de  quatre 
à  cinq  cens  hommes  d'armes  ;  ilz  estoient  guydez  par 
des  gens  qui  sçavoient  le  village  et  les  logis  des  plus 
apparans.  Le  bon  Chevalier,  qui  tousjours  se  doub- 
toit ,  mettoit  quasi  toutes  les  nuyetz  la  moytié  de  ses 
gens  au  guet  et  aux  escoutes  ;  et  luy  mesmes  y  passa 
deux  ou  trois  nuytz ,  tellement  qu'il  tumba  malade , 
tant  de  melencolie  que  de  froidure ,  beaucoup  plus- 
fort  qu'il  n'en  faisoit  le  semblant  ;  toutesfois  contrainct 
fut  de  garder  la  chambre  ce  jour. 

Quant  ce  vint  sur  le  soir,  il  ordonna  à  quelques 
câppitaines  qui  estoient  avecques  luy  aller  au  guet, 
et  adviser  bien  de  tous  costez  à  ce  qu'ilz  ne  feussent 
surpris.  Hz  y  allèrent,  ou  firent  semblant  d'y  aller; 
mais,  par  ce  qu'il  plouvinoit  ung  peu,  se  retirèrent 
tous  ceulx  qui  estoient  au  guet ,  réservé  trois  ou  qua- 
tre povres  archiers.  Les  Espaignolz  marchoient  tous- 
jours,  etavoient,  pour  mieulx  se  congnoistre  la  nuyt, 
chascun  une  chemise  vestue  par  dessus  leur  harnois. 
Quant  ilz  approchèrent  d'ung  gect  d'arc  du  village, 
furent  bien  esbahis  qu'ilz  ne  trouvèrent  personne ,  et 
eurent  pensement  que  le  bon  Chevalier  avoit  esté  ad- 

verty  de  leur  entreprinse ,  et  qu'il  s'estoit  retiré  à  Bya- 
gras.  Toutesfois  ilz  marchoient  tousjours,  et  ne  furent 
point  cent  pas  loing  qu'ilz  ne  trouvassent  ce  peu  d'ar- 
chiers  qui  estoient  demourez  au  guet;  lesquelz,  sans 
escrier,  commencèrent  à  charger.  Les  povres  gens  ne 
firent  point  de  resistence,  ains  se  misrent  à  la  fuyte, 
en  criant":  Alarme  !  Alarme!  mais  ilz  furent  si  vive- 
ment suyviz ,  que  lesdita  ennemys  furent  aux  barrières 
aussi  tost  que  eulx.  Le  bon  Chevalier,  qui  en  tel  dan- 
gier  ne  dormoit  jamais  que  vestu,  garny  de  ses  avan- 
braz  et  cuyssolz,  et  sa  cuyrasse  auprès  de  luy,  se  leva 
soubdainement ,  et  fist  brider  ung  coursier,  qui  ja 
estoit  sellé,  sur  lequel  il  monta;  et  s'en  vint,  avecques 
cinq  ou  six  hommes  d'armes  des  siens,  droit  à  la  bar- 
rière, où  incontinent  survint  le  cappitaine  Lorges,  et 
quelque  nombre  de  ses  gens  de  pied ,  qui  se  portèrent 
tresbien. 

Les  ennemys  estoient  à  l'entour  du  village ,  cher- 
chant le  logis  du  bon  Chevalier;  car,  s'ilz  l'eussent 
prins,  peu  leur  estoit  le  demourant  :  mais  encores  ne 
le  tenoient  ilz  pas.  La  huée  fut  grosse,  et  l'alarme 
chault.  Durant  ce  combat  à  la  barrière ,  le  bon  Che- 
valier va  ouyr  les  tabourins  des  gens  de  pied  aux  en- 
nemys, qui  sonnoient  l'alarme  tant  dru  que  mer- 
veilles. Alors  il  dist  au  cappitaine  Lorges  :  «  Lorges 
«  mon  amy,  vecy  jeu  mal  party  :  s'ilz  passent  ceste 
«  barrière,  nous  sommes  fricassez.  Je  vous  prie  ,  re- 
«  tirez  voz  gens,  et  serrez  le  mieulx  que  pourrez  ; 
«  marchez  droit  à  Byagras  :  cax,  avecques  les  gens  de 
«  cheval  que  j'ay ,  demoureray  sur  le  derrière.  Il  fault 
«  laisser  nostre  bagage  aux  ennemys ,  il  n'y  a  remède. 

«  Saulvons  les  personnes,  s'il  est  possible.  »  Inconti- 
nent que  le  bon  Chevalier  eut  parlé,  le  cappitaine 
Lorges  fîst  son  commandement,  et  se  retira,  ce  pen- 
dant qu'ilz  faisoient  ceste  résistance  à  la  barrière.  La 
pluspart  de  tous  les  François  montèrent  à.  cheval ,  et 
se  retirèrent,  selori  la  fortune ,  tresgaillardement ,  et 
ne  perdirent  point  dix  hommes. 

Les  ennemys  estoient  descenduz  la  pluspart,  et,  par 
les  maisons  et  de  tous  costez ,  cherchoient  le  bon  Che- 
valier; mais  il  estoit  desja  à  Byagras,  où,  luy  arrivé , 
eut  quelques  parolles  fascheuses  à  l'admirai  :  toutes- 
fois  je  n'en  feray  aucune  mention  ;  mais  si  tous  deux 
eussent  vescu  plus  longuement  qu'ilz  ne  firent ,  feus- 
sent  peult  estre  allez  plus  avant.  Le  bon  •  Chevalier 
cuyda  mourir  de  dueil  du  malheur  qui  luy  estoit  ad- 
venu, mesmement  que  ce  n'estoit  pas  par  sa  faulte; 
mais  en  guerre  y  a  de  l'heur  et  du  malheur  plus  qu'en 
toutes  autres  choses. 

Quelque  peu  de  temps  après  ceste  retraicte  de 
Rebec,  le  seigneur  admirai,  congnoissant  son  camp 
amoindrir  de  jour  en  jour,  tant  par  faulte  de  vivres 
que  de  maladie  qui  couroit  parmy  ses  gens ,  tint  con- 
seil avecques  les  cappitaines,  où,  pour  le  mieulx,  fut 
délibéré  qu'on  se  retireroit  :  et  ordonna  ses  batailles , 
où  en  l'arrieregarde ,  comme  tous  jours  estoit  sa  cous- 
tume  aux  retraictes  ,  demoura  le  bon  Chevalier.  Les 
Espaignolz  les  suyvirent  de  jour  en  jour ,  et  mar- 
choient  en  belle  bataille  après  les  François,  et  souvent 
s'escarmouchoient  ;  mais  quant  venoit  à  charger ,  tous- 
jours  trouvoient  en  barbe  le  bon  Chevalier,  avecques 
quelque  nombre  de  gensd 'armes ,  qui  leur  monstroit 

ung  visage  si  asseuré,  qu'il  les  faisoit  demourer  toivt 
coy  ;  et  menu  et  souvent  les  rembarroit  dedans  leuy 
grosse  troppe. 

Hz  gecterent  aux  deux  esles  d'ung  grant  chemin 
force  hacquebutiers  et  hacquebouziers,  qui  portent 
pierres  aussi  grosses  que  une  hacquebute  à  croc,  dont 
ilz  tirèrent  plusieurs  coups  :  et  de  l'un  g  fut  frappé  le 
gentil  seigneur  de  Vendenesse ,  dont  il  mourut  quel- 
que temps  après;  qui  fnt  ung  gros  dommage  pour 
France.  Il  estoit  de  petite  corpulence ,  mais  de  haul- 
tesse  de  cueur  et  de  hardiesse  personne  ne  le  passoit. 
Ce  jeune  seigneur  de  Vaudemont ,  qui  de  nouvel 
estoit  au  mestier  des  armes,  s'y  porta  tant  gaillar- 
dement que  merveilles;  et  fist  tout  plein  de  belles 
charges,  tant  qu'il  sembloit  que  jamais  n'eust  fait 
autre  chose. 

En  ces  entrefaictes ,  le  bon  Chevalier,  asseuré 
comme  s'il  eust  esté  en  sa  maison ,  faisoit  marcher  les 
gensd'armes ,  et  se  retiroit  le  beau  pas ,  tousjours  le 
visage  droit  aux  ennemys  ;  et  l'espée  au  poing  leur 
donnoit  plus  de  craincte  que  ung  cent  d'autres.  Mais, 
comme  Dieu  le  voulut  permettre ,  fut  tiré  ung  coup 
de  hacquebouze,  dont  la  pierre  le  vint  frapper  au  tra- 
vers des  rains,  et  luy  rompit  tout  le  gros  os  de  l'es- 
chine.  Quant  il  sentit  le  coup,  se  print  à  crier  Jésus  ! 
Et  puis  dist  :  Helas  !  mon  Dieu,  je  suis  mort!  Si  print 
son  espée  par  la  poignée,  et  baisa  la  croisée,  en  signe 
de  la  croix  :  et  en  disant  tout  hault  :  Miserere  meij, 
Deus,  secundum  magnain  misericordiam  tuarn^  devint 
incontinent  toutblesme,  comme  failly  des  esperitz,  et 
cuyda  tumber  :  mais  il  eut  encores  le  cueur  de  pren- 

dre  l'arson  de  la  selle;  et  demoura  en  cest  estât  jus- 
ques  à  ce  que  ung  jeune  gentil  homme,  son  maistre 
d'hostel,  luy  ayda  à  descendre,  et  le  mist  soubz  ung 
arbre.  Ne  demoura  gueres  qu'il  ne  feust  sceu  parmy 
les  amys  et  les  ennemys,  que  le  cappitaine  Bayart 
avoit  este'  tue'  d'ung  coup  d'artillerie  :  dont  tous  ceulx 
qui  en  eurent  les  nouvelles  furent  à  merveilles  des- 
plaisans. 

CHAPITRE  LXV. 

Du  grant  dueil  qui  fut  démené  pour  le  trespas  du  bon 
Chevalier  sans  paour  et  sans  reprouche. 

Quant  les  nouvelles  furent  espandues  parmy  les 
deux  armées,  que  le  bon  Chevalier  avoit  esté  tué  ,  ou 
pour  le  moins  blessé  à  mort,  mesmement  au  camp 
des  Espaignolz  (0,  combien  que  ce  feust  l'ung  des 

(0  Mesmement  au  camp  des  Espaignolz  :  on  sait  que  le  connétable 
de  Bourbon  alla  consoler  Bayard ,  et  que  le  guerrier  mourant  lui  dit : 
«  Monseigneur,  il  ne  faut  pas  avoir  pitié  de  moi  qui  meurs  en  homme 
«  de  bien;  mais  j'ai  pitié  de  vous  qui  êtes  armé  contre  votre  prince , 
«  votre  patrie  et  votre  serment.  »  Champier  donne  d'autres  détails  sur 
cette  conversation,  «  Quand  le  seigneur  de  Bourbon,  dit-il,  qui  pour 
lois  estoit  cbief  des  ennemis,  sceut  que  Bayard  estoitblecé  à  mort, 
si  vint  à  luy ,  et  luy  dict  :  «Bayard  mon  amy  ,  je  suis  desplaisant  de 
«  vostre  inconvénient  :  il  faut  prendre  patience  ;  ne  vous  donnez  me- 
«  lancolie  •  je  envoyerai  quérir  les  meilleurs  cirurgiens  de  ce  pays,  et, 
«  à  l'ayde  de  Dieu,  serez  tost  guery.  »  «  Et  quant  Bayard  eust  oui  ces 
paroles,  et  l'eut  cogneu  ,  lui  dict  :  «  Monseigneur  ,  il  n'est  pas  temps  à 
«  moy  de  quérir  les  médecins  du  corps,  mais  ceulx.de  l'anie.  Je  cognois 

hommes  du  monde  dont  ilz  eussent  greigneur  craincte, 
en  furent  tous  gentilz  hommes  et  souldars  desplaisans 
merveilleusement ,  pour  beaucoup  de  raisons  ;  car  , 
quant  en  son  vivant  faisoit  courses,  et  il  en  prenoit 
aucuns  prisonniers,   les  traictoit  tant  humainement 
que  merveilles,   et  de  rançon  tant  doulcement,  que 
tout  homme  se  contentoit  de  luy.  Hz  congnoissoient 
que  par  sa  mort  noblesse  estoit  grandement  affaiblie; 
car,  sans  blasmer  les  autres,  il  a  esté  parfaict  chevalier 
en  ce    monde.   Faisant  la   guerre  avec  luy,  s'adres- 
soient  leurs  jeunes  gentilz  hommes.  Et  dist  ung  de 
leurs  principaulx  cappitaines,  qui  le  vint  veoir  devant 
qu'il  rendist  l'ame ,  nomme'  le  marquis  de  Pescare  (0, 
une  haulte  parolle  à  sa  louenge,   qui  fut  telle  en  son 
langage.  «  Pleust  à  Dieu,  gentil  seigneur  de  Bayart, 
«  qu'il  m'eust  cousté  une  quarte  de  mon  sang,  sans 
«  mort  recevoir,  je  ne  deusse  manger  chair  de  deux 
«  ans,  et  je  vous  tiensisse  en  santé  mon  prisonnier;  car, 

«  que  je  suis  blécé  à  mort  et  sans  remède  ;  mais  je  loue  Dieu ,  qui  me 
«  donne  la  grâce  de  le  cognoitre  à  la  lin  de  ma  vie.  Je  prends  la  mort 
«  en  gré  ,  et  n'ay  aulcune  desplaisance  ne  regret  de  mourir ,  fors  que 
«  je  ne  puis  faire  service  aulcun  pour  l'advenir  au  Roy  mon  souverain, 
«  et  qu'il  le  me  faut  délaisser  à  ses  plus  grants  affaires ,  dont  je  suis 
«  très  dolent  et  desplaisant.  Je  prie  à  Dieu  que  ,  après  mon  trépas ,  il 
«  aye  tel  serviteur  que  je  vouldrois  estre.  »  «  S'en  alla  ledict  seigneur 
les  larmes  aux  yeulx  :  si  dict  à  ceulx  qui  estoient  avec  luy  :  «  C'est  une 
«  chose  pitoyable  de  veoir  ce  bon  Chevalier  ainsy  mourir,  qui,  si  no- 
«  blement  et  loyaument  a  servy  tousjours  ses  princes  roys  de  France  , 
«  sans  aulcune  repréhension.  Bien  est  heureux  le  prince  qui  a  ung  tel 
«  serviteur ,  et  ne  sçait  la  France  qu'elle  a  perdu  aujourd'huy  à  ce 
«  noble  chevalier.  » 

Bayard  mourut  le  3o  avril  ife^,  à  l'âge  de  quarante-huit  ans. 

(l)  Le  marquis  de  Pescare  :  Fernand  François  d'Avalos. 

ce  par  le  traictement  que  je  vous  feroye ,  auriez  con- 
«  gnoissance  de  combien  j'ay  estimé  la  haulte  prouesse 
«  qui  estoit  en  vous.  Le  premier  loz  que  vous  don- 
«  nerent  ceulx  de  ma  nation ,  quant  on  dist  Mouches 
«  grisonnes  et  paucos  Bayardos ,  ne  vous  fut  pas 
«  donné  à  tort;  car,  depuis  que  j'ay  congnoissance  des 
«  armes,  n'ay  veu  ne  ouy  parler  de  chevalier  qui  en 
«  toutes  vertus  vous  ait  approuché  ;  et,  combien  que  je 
«  deusse  estre  bien  aise  vous  veoir  ainsi,  estant  asseuré 
«  que  l'Empereur  mon  maistre  en  ses  guerres  n'avoit 
«  point  de  plus  grant  ne  rude  ennemy  ,  toutesfois , 
«  quant  je  considère  la  grosse  perte  que  fait  au  jour- 
«  d'huy  toute  chevalerie,  Dieu  ne  me  soit  jamais  "en 
«  ayde,  si  je  ne  vouldroys  avoir  donné  la  moytié  de 
«  mon  vaillant,  et  il  feust  autrement.  Mais,  puis  que 
<c  à  la  mort  n'a  nul  remède ,  je  requiers  cil  qui  tous 
«  nous  a  créez  à  sa  semblance  qu  il  vueille  retirer 
«  vostre  ame  auprès  de  luy.  »  Telz  piteux  et  lachry- 
mables  regretz  faisoit  le  gentil  marquis  de  Pescare  et 
plusieurs  autres  cappitaines,  sur  le  corps  du  bon  Che- 
valier sans  paour  et  sans  reprouche  :  et  croy  qu'il  n'y 
en  eut  pas  six  de  toute  l'armée  des  Espaignolz ,  qui  ne 
le  viensissent  veoir  l'ung  après  l'autre. 

Or,  puis  qu'ainsi  est  que  les  ennemys  si  efTorceement 
ploroientsa  mort,  peult  on  assez  considérer  la  grande 
desplaisance  qui  en  fut  par  tout  le  camp  des  François, 
tant  des  cappitaines ,  gensd'ai  mes ,  que  gens  de  pied  ? 
Car  de  chascun,  en  sa  qualité,  se  faisoit  aymer  à  mer- 
veilles ;  vous  eussiez  dit  qu'il  n'y  avoit  celluy  qui  n'eust 
perdu  son  père  ou  sa  mère  ;  mesmement  les  povres 
gentilz  hommes  de  sa  compaignie  faisoient  dtreil  ines- 

timable.  «  Las!  disoient  ilz,.  parlans  à  la  mort,  des- 
«  loy aile  furie,  que  t'avoit  meffaict  ce  tant  parfaict  et 
«  vertueux  chevalier?  Tu  ne  t'es  pas  vengée  de  luy 
«  tout  seul,  mais  nous  tous  as  mis  en  douleur,  jusques 
«  à  ce  que  tu  ayes  fait  ton  chef  d'oeuvre  sur  nous 
«  comme  sur  luy  î  Soubz  quel  pasteur  yrons  nous 
«  plus  aux  champs?  Quelle  guyde  nous  pourra  desor- 
«  mais  Dieu  donner,  où  nous  feussions  en  telle  seu- 
«  reté  que  quant  nous  estions  avecques  luy?  car  il  n'y 
«  avoit  celluy  qui  en  sa  présence  ne  feust  aussi  asseuré 
«  qu'en  la  plusforte  place  du  monde.  Où  trouverrons 
«  nous  dorcsnavant  cappitaine  qui  nous  rachapte 
«  quant  nous  serons  prisonniers ,  qui  nous  remonte 
«  quant  serons  desmontez ,  et  qui  nous  nourrisse 
«  comme  il  faisoit  ?  il  est  impossible.  O  cruelle  mort  ! 
«  c'est  tousjours  ta  façon ,  que  tant  plus  est  ung  homme 
«  parfaict,  de  tant  plus  prens  tu  tes  esbas  à  le  destruire 
«  et  denaire  !  mais  si  ne  sçaurois  tu  si  bien  jouer, 
«  qu'en  despit  de  toy ,  combien  que  tu  luy  ayes  osté 
«  la  vie  en  ce  monde ,  que  renommée  et  gloire  ne  luy 
«  demoure  immortelle,  tant  qu'il  durera;  car  sa  vie  a 
ce  esté  si  vertueuse  qu'elle  laissera  souvenir  à  tous  les 
c<  preux  et  vertueux  chevaliers  qui  viendront  après 
«  luy.  » 

Tant  piteusement  se  demenoient  les  povres  gentilz 
hommes ,  que  si  le  plus  dur  cueur  du  monde  eust  esté 
en  présence ,  l'eussent  contrainct  partir  à  leur  dueil. 
Ses  povres  serviteurs  domesticques  estoient  tous  trans- 
siz ,  entre  lesquelz  estoit  son  povre  maistre  d'hostel , 
qui  ne  l'abandonna  jamais;  et  se  confessa  le  bon  Che- 
valier à  luy,  par  faulte  de  prestre.  Le  povre  gentil 

homme  fondoit  en  larmes,  voyant  son  bon  maistre  si 
mortellement  navré  que  nul  remède  en  sa  vie  n'y 
avoit;  mais  tant  doulcement  le  reconfortoit  icelluy 
bon  Chevalier,  en  luy  disant:  «  Jaques  mon  amy, 
«  laisse  ton  dueil;  c'est  le  vouloir  de  Dieu  de  m'oster 
«  de  ce  monde  ;  je  y  ay  la  sienne  grâce  longuement 
«  demouré,  et  y  ay  receu  des  biens  et  des  honneurs 
«  plus  que  à  moy  n'appartient  :  tout  le  regret  que  j'ay 
«  à  mourir,  c'est  que  je  n'ay  pas  si  bien  fait  mon  de- 
ce  voir  que  je  devoys;  et  bien  estoit  mon  espérance, 
c  si  plus  longuement  eusse  vescu,  d'amender  les  faultes 
«  passe'es  ;  mais,  puis  qu'ainsi  est,  je  supplie  mon  Crea- 
«  teur  avoir  pitié,  par  son  infinie  miséricorde,  de  ma 
«  povre  ame  :  et  j'ay  espérance  qu'il  le  fera ,  et  que  , 
«  par  sa  grande  et  incompréhensible,  bonté,  n'usera 
«  point  envers  moy  de  rigueur  de  justice.  Je  te  prie, 
«  Jaques  mon  ainy,  qu'on  ne  m'enlieve  point  de  ce 
«  lieu,  car,  quant  je  me  remue,  je  sens  toutes  les  dou- 
ce leurs  que  possible  est  de  sentir,  hors  la  mort,  la- 
«  quelle  me  prendra  bientost.  » 

Peu  devant  que  les  Espaignolz  arrivassent  au  lieu 
où  avoit  esté  blessé  le  bon  Chevalier,  le  seigneur  d'A- 
legre,  prevost  de  Paris,  parla  à  luy,  et  luy  declaira 
quelque  chose  de  son  testament.  Aussi  y  vint  ung  cap- 
pitaine  de  Suysses ,  nommé  Jehan  Dyesbac ,  qui  l'a- 
voit  voulu  emporter  sur  des  picques,  avecques  cinq 
ou  six  de  ses  gens,  pour  le  cuyder  sauver;  mais  le  bon 
Chevalier ,  qui  congnoissoit  bien  comment  il  luy  es- 
toit  ,  le  pria  qu'il  le  laissast  pour  ung  peu  penser  à  sa 
conscience  ;  car  de  l'oster  de  là ,  ne  seroit  que  abrège- 
ment de  sa  vie.  Si  convint  aux  deux  gentilz  hommes , 
16.  9 

en  grâns  pleurs  et  gemissemens ,  le  laisser  entre  les 
mains  de  leurs  ennemys  :  mais  croyez  que  ce  ne  fut 
pas  sans  faire  grans  regretz ,  car  à  toutes  forces  ne  le 
vouloient  habandonner  ;  mais  il  leur  dist  :  ce  Messei- 
<c  gneurs,  je  vous  supplie,  allez  vous  en;  autrement, 
«  vous  tomberiez  entre  les  mains  des  ennemys,  et 
c<  cela  ne  me  prouffiteroit  de  riens,  car  il  est  fait  de 
«  moy.  A  Dieu  vous  command,  mes  bons  seigneurs 
ce  et  amys;  je  vous  recommande  ma  povre  arae,  vous 
«  suppliant  au  surplus  (  adressant  sa  parolle  au  sei- 
«  gneur  d'Alegre  )  que  me  saluez  le  Roy  nostre  mais- 
cttre,  et  que  desplaisant  suis  que  plus  longuement 
ce  ne  luy  puis  faire  service ,  car  j'en  avois  bonne  vou- 
«  lente',  à  messeigneurs  les  princes  de  France,  et  à 
ce  tous  messeigneurs  mes  compaignons ,  et  generalle- 
ce  ment  à  tous  les  gentilz  hommes  du  treshonnore 
ce  royaulme  de  France,  quant  les  verrez.  »  En  disant 
lesquelles  parolles,  le  noble  seigneur  d'Alegre  ploroit 
tant  piteusement  que  merveilles,  et  print  en  cest  estât 
congé  de  luy. 

Il  demoura  encores  en  vie  deux  ou  trois  heures  ;  et 
parles  ennemys  luy  fut  tendu  ung  beau  pavillon,  et 
ung  lict  de  camp,  surquoy  il  fut  couche';  et  luy  fut 
amené  ung  prestre,  auquel  dévotement  se  confessa, 
et  en  disant  ces  propres  motz  :  te  Mon  Dieu  !  estant 
ce  asseuré  que  tu  as  dit  que  celluy  qui  de  bon  cueur 
ce  retournera  vers  toy,  quelque  pécheur  qu'il  ait  esté, 
ce  tu  es  tousjours  prest  de  le  recevoir  à  mercy ,  et  luy 
ce  pardonner.  Helas  !  mon  Dieu ,  Créateur  et  Redemp- 
c<  teur,  je  t'ay  offencé  durant  ma  vie  griefvement, 
«  dont  il  me  desplaist  de  tout  mon  cueur  :  je  congnois 

«  bien  que  quant  je  serois  aux  desers  mille  ans,  au 
«  pain  et  à  l'eaue,  encores  n  esse  pas  pour  avoir  entrée 
<c  en  ton  royaulme  de  Paradis,  si,  par  ta  grande  et 
«  infinie  bonté,  ne  t'y  plaisoit  me  recevoir;  car  nulle 
«  créature  ne  peult  mériter  en  ce  monde  si  hault  loyer. 
«  Mon  Père  et  Sauveur!  je  te  supplie  qu'il  te  plaise 
«  n'avoir  nul  regard  aux  faultes  par  moy  commises, 
«  et  que  ta  grande  miséricorde  me  soit  préférée  à  la 
«  rigueur  de  ta  justice.  » 

Sur  la  fin  de  ces  parolles,  le  bon  Chevalier  sans 
paour  et  sans  reprouche  rendit  son  ame  à  Dieu  ;  dont 
tous  les  ennemys  eurent  dueil  non  croyable.  Par  les 
chiefz  de  l'armée  des  Espaignolz  furent  commis  cer- 
tains gentilz. hommes  pour  le  porter  à  l'église,  où  luy 
fut  fait  solennel  service,  durant  deux  jours.  Puis  par 
ses  serviteurs  fut  mené  ou  Daulphiné;  et  en  passant 
par  les  terres  du  duc  de  Savoye,  où  son  corps  repo- 
soit,  luy  fist  faire  autant  d'honneur  que  s'il  eust  esté 
son  frère.  Quant  les  nouvelles  de  la  mort  du  bon  Che- 
valier furent  sceues  ou  Daulphiné ,  il  ne  fault  point 
particulièrement  descripre  le  dueil  qui  y  fut  fait  ; 
car  les  prelatz,  gens  d'église,  nobles  et  populaire  ,  le 
faisoient  egallement  -,  et  croy  qu'il  y  a  mille  ans  qu'il 
ne  mourut  gentil  homme  du  pays  plainct  de  la  sorte. 
On  alla  au  devant  du  corps  jusques  au  pied  de  la  mon- 
taigne  ;  et  fut  amené  d'église  en  église ,  en  grant  hon- 
neur, jusques  auprès  de  Grenoble,  où,  au  devant  du 
corps,  une  demye  lieue,  furent  messeigneurs  de  la 
court  de  parlement  du  Daulphiné,  messeigneurs  des 
comptes,  quasi  tous  les  nobles  du  pays,  et  la  pluspart 
de  tous  les  bourgeois,  manans  et  habitans  de  Gre- 

9- 


l32  LE  BON  CHEVALIER 

noble;  lesquelz  convoyèrent  le  trespassé  jusques  en. 
l'église  Nostre  Dame  dudit  Grenoble,  où  le  corps 
reposa  ung  jour  et  une  nuyt;  et  luy  fut  fait  service 
fort  solennel.  Le  lendemain ,  ou  mesme  honneur  qu'on 
l'avoit  fait  entier  en  Grenoble,  fut  conduit  jusques  à 
une  religion  de  Mynymes ,  à  demye  lieue  de  la  ville, 
que  autresfois  avoit  fait  fonder  son  bon  oncle  l'eves- 
que  dudit  Grenoble,  Laurens  Aiment,  où  il  fut  hon- 
norablement  enterré.  Puis  chascun  se  retira  en  sa 
maison.  Mais  on  eust  dit,  durant  ung  moys,  que  le 
peuple  du  Daulphiné  n'attendoit  que  ruyne  pro- 
chaine, car  on  ne  faisoit  que  plorer  et  larmoyer;  et 
cessèrent  festes ,  dances ,  bancquetz  ,  et  tous  autres 
passetemps.  Las  !  ilz  avoient  bien  raison ,  car  plus 
grosse  perte  n'eust  sceu  advenir  pour  le  pays.  Et  qui- 
conques  en  eut  dueil  au  cueur,  croyez  qu'il  touchoit 
de  bien  près  aux  povres  gentilz  hommes,  gentilz 
femmes,  vefves,  et  aux  povres  orphelins,  à  qui  secrè- 
tement il  donnoit  et  departoit  de  ses  biens  :  mais 
avecques  le  temps  toutes  choses  se  passent,  fors  Dieu 
aymer.  Le  bon  Chevalier  sans  paour  et  sans  reprouche 
l'a  craint  et  aymé  durant  sa  vie  ;  après  sa  mort  renom- 
mée luy  demeure,  comme  il  a  vescu  en  ce  monde 
entre  toutes  manières  de  gens. 

CHAPITRE  LXVI. 

Des  vertus  qui  estoient  au  bon  Chevalier  sanspaour  et  sans 
reprouche. 

Toute  noblesse  se  debvoit  bien  vestir  de  dueil,  le 
jour  du  trespas  du  bon  Chevalier  sans  paour  et  sans 
reprouche;  car  je  croy  que  depuis  la  création  du 
monde,  tant  en  la  loy  chrestienne  que  payenne ,  ne 
s'en  est  trouvé  ung  seul  qui  moins  luy  ait  fait  de 
deshonneur ,  ne  plus  d'honneur.  Il  y  a  ung  commun 
proverbe  qui  dit  que  nul  ne  veit  sans  vice.  Ceste 
reigle  a  failly  à  l'endroit  du  bon  Chevalier;  car  j'en 
prens  à  tesmoing  tous  ceulx  qui  l'ont  veu ,  parlans  à 
la  vérité,  silz  en  congneurent  jamais  ung  seul  en  luy  : 
mais,  au  contraire,  Dieu  l'avoit  cloué  de  toutes  les 
vertus  qui  pourroient  estre  en  parfaict  homme,  es- 
quelles  chascune  par  ordre  se  sçavoit  tresbien  con- 
duyre.  Il  aymoit  et  craignoit  Dieu  sur  toutes  choses, 
ne  jamais  ne  le  juroit  ne  blasphemoit;  et  en  tous 
ses  affaires  et  nécessitez  avoit  à  luy  seul  son  recours , 
estant  bien  certain  que  de  luy  et  de  sa  garde  et  in- 
finie bonté  procèdent  toutes  choses.  Il  aymoit  son 
prochain  comme  soy  mesmes  :  et  bien  l'a  monstre 
toute  sa  vie ,  car  oneques  n  eut  escu  qui  ne  feust  au 
commandement  du  premier  qui  en  avoit  à  besongner  ; 
et, sans  en  demander ,  bien  souvent  en  secret  en  faisoit 
bailler  aux  povres  gentilz  hommes  qui  en  avoient  né- 
cessité, selon  sa  puissance. 

Il  a  suîvy  les  guerres  soubz  les  roys  Charles  huio 
tiesme,  Loys  douziesme,  et  François  premier  de  ce 
nom,  roys  de  France,  par  l'espace  de  trente  et  quatre 
ans ,  où  durant  le  temps  ne  s'est  trouvé  homme  qui 
l'ait  passé  en  toutes  choses  servans  au  noble  exercice 
des  armes  ;  car  de  hardiesse  peu  de  gens  l'ont  appro- 
ché. De  condnyte,  c'estoit  ung  Fabius  Maximus ;  d'en- 
treprises subtiles,  ung  Coriolanus;  et  de  force  et  ma- 
gnanimité, ung  second  Hector;  furieux  aux  ennemys, 
doulx,  paisible  et  courtois  aux  amys.  Jamais  souldart 
qu'il  eust  soubz  sa  charge,  ne  fut  desmonté,  qu'il  ne 
remontast;  et,  pour  plus  honnestement  donner  ces 
choses,  bien  souvent  ohangeoit  ung  coursier  ou  cheval 
d'Espaigne,  qui  valloit  deux  ou  trois  cens  escus ,  à 
ung  de  ses  hommes  d'armes,  contre  ung  courtault  de 
six  escus  ;  et  donnoit  à  entendre  au  gentil  homme 
que  le  cheval  qu'il  luy  bailloit  luy  estoit  merveilleu- 
sement propre. Une  robe  de  veloux,  satin,  ou  damas, 
changeoit  tous  les  coups  contre  une  petite  cape ,  affin 
que  plus  gracieusement  et  au  contentement  d'ung 
chascun  il  peust  faire  ses  dons.  On  pourroit  dire  il  ne 
povoit  pas  donner  de  grans  choses,  car  il  estoit  povre  : 
autant  estoit  il  honnoré  d'estre  parfaictement  libéral, 
selon  sa  puissance,  que  le  plus  grant  prince  du  monde  ; 
et  si  a  gaigné,  durant  les  guerres ,  en  sa  vie,  cent  mille 
francz  en  prisonniers  ,  qu'il  a  départis  à  tous  ceulx 
qui  en  ont  eu  besoing. 

Il  estoit  grant  aumosnier,  et  faîsoit  ses  auîmosnes 
secrètement.  Il  n'est  riens  si  certain  qu'il  a  marié  en 
sa  vie  ,  sans  en  faire  bruyt,  cent  povres  filles  orphe- 
lines, gentilz  femmes ,  ou  autres.  Les  povres  veufves 
consoloit  et  leur  departoit  de  ses  biens.   Avant  que 

jamais  sortir  de  sa  chambre,  se  recommandoit  à  Dieu  f 
[  disoit  ses  heures ,  à  deux  genoulx ,  en  grande  humi- 
lité (0]  ;  mais  ce  faisant  ne  vouloit  qu'il  y  eust  personne. 
[Le  soir,  quant  il  estoit  couché  et  il  congnoissoit  que  ses 
varletz  de  chambre  estoient  endormis ,  feust  y  ver  ou 
esté,  se  levoit  en  sa  chemise,  et  tout  le  long  de  son 
corps  s'estendoit  et  baisoit  la  terre  (2)  ].  Jamais  ne  fut  en 
pays  de  conqueste  que  s'il  a  esté  possible  de  trouver 
homme  ou  femme  de  la  maison  où  il  logeoit,  qu'il  ne 
payast  ce  qu'il  pensoit  avoir  despendu  ;  et  plusieurs 
fois  luy  a  Ton  dit  :  «  Monseigneur,  c'est  argent  perdu 
«  ce  que  vous  baillez,  car,  au  partir  d'icy,  on  mettra 
«  le  feu  céans ,  et  ostera  l'on  ce  que  vous  avez  donné.  » 
11  respondoit  :  «  Messeigneurs ,  je  fais  ce  que  je  doy* 
«  Dieu  ne  m'a  pas  mis  en  ce  monde  pour  vivre  de  pil- 
«  lage  ne  de  rapine;  et  davantage  ce  povre  homme 
«  pourra  aller  cacher  son  argent  au  pied  de  quelque 
«  arbre,  et,  quant  la  guerre  sera  hors  de  ce  pays,  il 
«  s'en  pourra  ayder,  et  priera  Dieu  pour  moy.  » 

Il  a  esté  en  plusieurs  guerres  où  il  y  avoit  des 
Almans  qui  au  desloger  mectent  voulentiers  le  feu 
en  leurs  logis  -,  le  bon  Chevalier  ne  partit  jamais  du 
sien  qu'il  ne  sceust  que  tout  feust  passé,  ou  qu'il  ne 
laissast  gardes,  affin  qu'on  n'y  mist  point  le  feu.  Entre 
toutes  manières  de  gens,  c'estoit  la  plus  gracieuse  pei> 
sonne  du  monde,  qui  plus  honnoroit  gens, de  vertu,  et 
qui  moins  parloit  des  vicieux,.  Il  estoit  fort  mauvais 
flateur  et  adulateur.  Tout  son  cas  estoit  fondé  en  vé- 
rité; et  à  quelque  personne  que  ce  feust,  grant  prince 
ou  autre,  ne  flechissoit  jamais  pour  dire  autre  chose 
que  la  raison.  Des  biens  mondains,  il  n'y  pensa  en  sa 

(0  W  Ce  qui  est  entre  crochets  manque  dans  les  autres  éditions» 

vie  :  et  bien  l'a  monstre',  car  à  sa  mort  il  n'estoit  gueres 
plus  riche  que  quant  il  fut  ne'.  Quant  on  luy  parloit 
des  gens  puissans  et  riches  où  il  perçoit  qu'il  n'y  eust 
pas  grande  vertu,  faisoit  le  sourt ,  et  en  respondoit  peu  ; 
et  par  le  contraire  ne  se  povoit  saouller  de  parler  des 
vertueux.  Il  estimoit  en  son  cueur  ung  gentil  homme 
parfait  qui  n'avoit  que  cent  francs  de  rente,  autant  que 
ung  prince  de  cent  mille  ;  et  avoit  cela  en  son  enten- 
dement, que  les  biens  n'anoblissent  point  le  cueur. 

Le  cappitaine  Loys  d'Aïs  le  nourrit  en  jeunesse,  et 
croy  bien  que  soubz  luy  aprist  le  commencement  des 
armes.  Aussi,  toute  sa  vie  luy  a  il  porte'  autant  dhon- 
neur  que  s'il  eust  esté  le  plusgrant  roy  du  monde.  Et 
quant  on  parloit  de  luy,  le  bon  Chevalier  y  prenoit 
plaisir  merveilleux,  et  n'estoit  jamais  las  d'en  bien 
dire.  Il  ne  fut  jamais  homme  suyvant  les  armes,  qui 
mieulx  en  congneust  l'ypocrisie  :  et  souvent  disoit  que 
c'est  la  chose  en  ce  monde  où  les  gens  sont  les  plus 
abusez  ;  car  tel  fait  le  hardy  breneux  en  une  chambre, 
qui  aux  champs ,  devant  les  ennemys,  est  doulx  comme 
une  pucelle.  Peu  a  prisé  en  son  temps  gensd' armes 
qui  habandonnent  leurs  enseignes  pour  contrefaire  les 
hardis  ou  aller  au  pillage.  C'estoit  le  plus  asseuré  en 
guerre  qu'on  ait  jamais  congneu  ;  et  à  ses  parolles 
eust  fait  combatre  le  plus  couart  homme  du  monde. 

Il  a  fait  de  belles  victoires  en  son  temps,  mais  jamais 
on  ne  l'en  ouyt  venter 9  et,  s'il  convenoit  qu'il  en  par- 
last,  en  donnoit  tousjours  la  louenge  à  quelque  autre. 
Durant  sa  vie  a  esté  à  la  guerre  avecques  Anglois , 
Espaignolz  ,  Almans,  Ytaliens  et  autres  nations;  et 
en  plusieurs  batailles  gaignées  et  perdues  :  mais  où 
elles  ont  esté  gaignées,  Bayart  en  estoit  tousjours  en 

partie  cause  ;  et  où  elles  se  sont  perdues ,  s'est  trouvé 
tousjours  si  bien  faisant ,  que  gros  honneur  luy  en 
est  demouré.  Oncques  ne  voulut  servir  que  son  prince, 
soubz  lequel  n'avoit  pas  de  grans  biens  :  et  luy  en  a  on 
présenté  beaucoup  plus  d'ailleurs  en  son  vivant  ;  mais 
tousjours  disoit  qu'il  mourroit  pour  soustenir  le  bien 
public  de  ses  pays.  Jamais  on  ne  luy  sceut  bailler 
commission  qu'il  refusast  ;  et  si  luy  en  a  on  baillé  de 
bien  estranges.  Mais  pource  que  tousjours  a  eu  Dieu 
devant  les  yeulx,  luy  a  aydé  à  maintenir  son  honneur; 
et  jusques  au  jour  de  son  trespas  ,  on  n'en  avoit  pas  osté 
le  fer  d'une  esguillette. 

Il  fut  lieutenant  pour  le  Roy  son  maistre,  ou  Daul- 
phiné ,  ouquel  si  bien  gaigna  le  cueur,  tant  des  nobles 
que  des  roturiers,  qu'ilz  feussent  tous  mors  pour  luy. 
S'il  a  esté  prisé  et  honnoré  en  ses  pays,  ne  se  fault  pas 
esmerveiller  ;  car  trop  plus  l'a  esté  par  toutes  autres 
nations  :  et  cela  ne  luy  a  pas  duré  ung  ne  deux  ans , 
mais  tant  qu'il  a  vescu ,  et  dure  encores  après  sa  mort  ; 
car  la  bonne  et  vertueuse  vie  qu'il  a  menée  luy  rend 
louenge  immortelle.  Oncques  ne  fut  veu  qu'il  ait  voulu 
soustenir  le  plus  grant  amy  qu'il  eust  ou  monde,  con- 
tre la  raison  ;  et  tousjours  disoit  le  bon  gentil  homme 
que  tous  empires,  rojaulmes  et  provinces  sans  justice > 
sont  forestz  pleines  de  brigans.  Es  guerres  a  eu  tous- 
jours  trois  excellentes  choses,  et  qui  bien  affierent  à 
parfaict  chevalier  :  assault  de  lévrier,  deffense  de  san- 
glier, et  fuite  de  loup.  Brief,  qui  tontes  ses  vertus  voul- 
droit  descripre,  il  y  conviendroit  bien  la  vie  d'ung  bon 
orateur;  car  moy,  qui  suis  débile  et  peu  garny  de 
science ,  n'y  sçauroye  attaindre  ;  mais  de  ce  que  j'en 
ay  dit,  supplie  humblement  à  tous  lecteurs  de  ceste 

présente  histoire,  le  vouloir  prendre  en  gré;  car  j'ay 
fait  le  mieulx  que  j'ay  peu,  mais  non  pas  qui  estoit 
bien  deu  pour  la  louenge  d'un  g  si  parfaict  et  vertueux 
personnage,  que  le  bon  Chevalier  sans  paour  et  sans 
reprouche,  le  gentil  seigneur  de  Bayart.  Duquel,  Dieu 
par  sa  grâce ,  vueille  avoir  l'ame  en  Paradis.  Amen. 

Cy  fine  la  tresjoyeuse  ,  plaisante  et  récréative 
Histoire,  composée  par  le  lovai  serviteur,  des  faictz, 
gestes,  triumphes  et  prouesses  du  bon  Chevalier  sans 
paour  et  sans  reprouche,  le  gentil  seigneur  de  Bayart. 

Robert  III  de  La  Marck,  seigneur  de  Fleurange, 
naquit  en  t49^  ou  i49^.  Son  père,  Robert  II,  à  qui 
un  courage  opiniâtre  avoit  fait  donner  le  nom  de 
grand  Sanglier  des  Ardennes  >  possédoit  la  seigneu- 
rie de  Sedan,  ancien  fief  de  l'église  de  Reims,  qui, 
après  avoir  appartenu  à  Louis,  duc  d'Orléans,  frère 
de  Charles  VI ,  avoit  été  acquise  par  un  de  ses  aïeux, 
et  le  territoire  de  Rouillon ,  propriété  des  évêques  de 
Liège,  dont  il  avoit  usurpé  la  souveraineté.  Placé  en- 
tre la  France  et  l'Empire,  presque  toujours  en  guerre, 
depuis  que  la  succession  de  la  maison  de  Rourgogne 
avoit  passé  à  la  maison  d'Autriche  par  le  mariage  de 
Maximilien  et  de  Marie,  Robert  II  prit  le  parti  de 
Louis  XII,  et  se  distingua  dans  les  guerres  d'Italie, 
avec  ses  trois  fils,  Fleurange  dont  nous  publions  les 
Mémoires,  Jamets  et  Saussy. 

Fleurange,  à  peine  âgé  de  neuf  ans,  avoit  obtenu 
d'aller  à  la  cour  de  Louis  XII  ;  il  y  fut  accueilli  par 
le  jeune  François,  héritier  présomptif  de  la  Couronne, 
dont  il  devint  bientôt  le  serviteur  le  plus  dévoué.  Il 
raconte  dans  ses  Mémoires  l'éducation  qu'il  reçut  à 
cette  excellente  école  de  chevalerie,  et  s'étend  ensuite 
sur  les  glorieux  faits  d'armes  auxquels  il  prit  part» 

Comblé  de  bienfaits  par  Louis  XII,  honoré  de  toute 
la  confiance  de  François  I,  il  se  distingua,  sous  ces 
deux  rois,  par  sa  valeur %  son  désintéressement  et  sa 
fidélité. 

En  i5i8,  peu  de  temps  après  le  commencement  des 
troubles  du  luthéranisme ,  le  père  de  Fleurange , 
croyant  avoir  à  se  plaindre  de  François  I ,  passa  au 
service  de  Charles-Quint,  qui  n'étoit  encore  que  roi 
d'Espagne ,  et  dont  l'aïeul  Maximilien  vivoit  encore. 
Fleurange ,  qu'il  chercha  vainement  à  entraîner  dans 
sa  défection ,  et  qui  fut  déshérité  pour  avoir  refusé  de 
trahir  ses  sermens ,  ne  montra  que  plus  de  zèle  pour 
servir  le  prince  auquel  il  avoit  sacrifié  ses  intérêts  et 
ses  affections  les  plus  chères.  Après  la  mort  de  Maxi- 
milien ,  il  fut  chargé  en  Allemagne  d'une  mission  qui 
supposoit  la  plus  haute  confiance  :  il  s'agissoit  de  ga- 
gner les  électeurs  et  de  procurer  au  roi  de  France  la 
couronne  impériale.  On  sait  que  cette  mission  n'eut 
aucun  succès ,  et  que ,  malgré  les  prodigalités  des  am- 
bassadeurs françois,  Charles-Quint  obtint  la  majorité 
des  suffrages. 

Cette  mission ,  si  elle  eût  réussi,  auroit  élevé  dès- 
lors  Fleurange  aux  plus  brillans  emplois  :  mais, 
suivant  l'usage  ordinaire  des  cours,  on  oublia  les 
efforts  qu'il  avoit  faits  pour  soutenir  une  prétention 
peu  fondée,  et  l'on  ne  fit  attention  qu'au  résultat,  qui 
ne  pouvoit  être  favorable.  Privé  de  son  patrimoine , 
n'obtenant  aucune  récompense  de  sa  fidélité,  il  ne 
balança  pas  un  moment  à  suivre  la  ligne  que  l'hon- 
neur lui  traçoit,  et  il  repoussa  toutes  les  avances  qui 
lui  furent  faites  par  le  nouvel  Empereur.  Il  auroit , 
comme  Bayard ,  vécu  dans  la  médiocrité  ;  et  ne  seroit 

jamais  parvenu  aux  premiers  grades  militaires,  si  l'in- 
constance de  son  père  n'eût  pas  rétabli  sa  fortune.  Ce 
seigneur  ,  mécontent  de  l'Empereur ,  qui  vouloit  le 
priver  du  duché  de  Bouillon,  l'abandonna  en  i52i, 
osa  lui  déclarer  la  guerre  dans  la  ville  de  Worms ,  en 
pleine  diète,  et  repassa  au  service  de  France  :  dé- 
marche hardie  qui  eut  la  plus  grande  influence  sur 
les  destinées  de  l'Europe ,  puisqu'elle  fut  la  première 
cause  apparente  de  la  lutte  longue  et  terrible  de  Fran- 
çois I  et  de  Charles-Quint. 

L'Empereur  fit  donc  porter  la  guerre  dans  les  prin- 
cipautés de  la  maison  de  La  Marck  :  Fleurange  et  ses 
deux  frères  la  soutinrent  avec  courage  ;  mais,  obligés 
de  céder  au  nombre ,  ils  perdirent  toutes  leurs  posses- 
sions, à  l'exception  de  la  ville  et  du  château  de  Sedan. 
Cette  famille,  qui  n'avoit  plus  de  ressources  que  dans 
les  libéralités  du  roi  de  France,  s'attacha  plus  que  ja- 
mais à  lui  :  elle  lui  fut  d'une  grande  utilité  par  ses 
relations  en  Allemagne ,  où  elle  se  trouva  souvent 
chargée  de  faire  des  levées  de  lansquenets. 

En  i524,  Fleurange  suivit  François  I  dans  le  Mi- 
lanais, et  fut,  au  commencement  de  l'année  suivante, 
fait  prisonnier,  commt  lui,  à  la  bataille  de  Pavie. 
Charles  -  Quint  le  fit  enfermer  dans  la  citadelle  de 
L'Ecluse  ;  et  sa  captivité  fut  d'autant  plus  rigoureuse  y 
que  ce  prince  regardoit  son  père  comme  un  traître. 
Ce  fut  dans  cette  prison  qu'il  composa  ses  Mémoires, 
afin,  dit-il,  de  passer  son  temps  plus  légèrement ,  et 
nestre  oiseux. 

Après  le  traité  de  Madrid ,  François  I  n'oublia  pas 
l'un  de  ses  plus  fidèles  serviteurs,  et  Fleurange,  à  la 
suite  d'une  négociation ,  fut  mis  en  liberté.  Il  reçut 

alors  les  récompenses  dues  à  sa  valeur  et  à  sa  fidélité. 
Fait  capitaine  des  gardes  et  maréchal  de  France  en 
i526,  il  obtint,  pour  dédommagement  de  ses  pertes, 
les  villes  de  Château  -  Thierry  et  de  Ghâtillon  sur 
Marne.  On  ignore  les  services  qu'il  rendit  pendant 
les  dix  années  qui  suivirent  sa  promotion  au  premier 
grade  militaire  :  on  sait  seulement  qu'au  mois  de 
septembre  i536,  il  défendit  et  sauva  la  ville  de  Pé- 
ronne ,  assiégée  par  le  comte  de  Nassau ,  général  de 
Charles-Quint.  Étant  venu  à  Àmboise  rendre  compte 
au  Roi  de  cette  affaire ,  il  apprit  la  mort  de  son  père, 
et  partit  aussitôt  pour  se  mettre  en  possession  de  Se- 
dan. Arrêté  à  Longjumeau  par  une  fièvre  violente,  il 
y  mourut  au  mois  de  décembre  i536. 

En  1591,  son  arrière-petite-fille  Charlotte  de  La 
Marck,  devenue  Tunique  héritière  de  cette  maison, 
épousa  Henri  de  La  Tour  d'Auvergne,  vicomte  de 
Turenne,  qui  fut  depuis  connu  sous  le  nom  de  duc 
de  Bouillon,  et  qui  joua  un  grand  rôle  sous  les  règnes 
de  Henri  IV  et  de  Louis  XIII. 

Les  Mémoires  de  Fleurange,  qui  font  mention  de 
presque  tous  les  événement  importans  des  règnes  de 
Louis  XII  et  de  François  lf  depuis  i5oi  jusqu'en 
i52i,  sont  remarquables  par  un  ton  de  naïveté  et 
de  franchise  qui  inspire  beaucoup  de  confiance.  Si 
l'auteur  se  trompe  quelquefois,  on  voit  que  c'est  in- 
volontairement. Il  parle  de  lui  avec  une  modestie 
qui  donne  l'idée  la  plus  avantageuse  de  son  carac- 
tère. Le  sang  froid  avec  lequel  il  raconte  ses  mal- 
heurs et  les  désastres  de  sa  famille,  montre  qu'il 
avoit  autant  de  fermeté  et  de  courage  que  de  désin- 
téressement.   On  trouve   dans  son  ouvrage  des  dé- 

tails  très-;ntéressans  sur  les  mœurs  et  les  usages  de  la 
Cour,  et  c'est  là  que  tous  les  historiens  ont  puise'  la 
description  de  la  fameuse  entrevue  de  François  I  et  de 
Henri  VIII ,  entre  Ardres  et  Guines.  Il  nous  apprend 
une  particularité  qui  ne  se  trouve  dans  aucune  his- 
toire de  cette  époque  :  c'est  que  François  I ,  doué 
d'une  éloquence  naturelle  ,  ne  permettoit  pas  que  i 
suivant  l'usage ,  son  chancelier  répondît  aux  ambas- 
sadeurs qui  lui  étoient  présentés,  et  que  lui-même 
leur  répondoit  avec  beaucoup  de  dignité ,  sans  au- 
cune préparation. 

Une  anecdote  fort  curieuse,  qui  donne  une  idée 
très-juste  des  mœurs  du  temps,  et.  dont  il  est  étonnant 
que  les  historiens  n'aient  pas  fait  mention,  est  aussi 
rapportée  dans  ces  Mémoires.  Une  jeune  dame  de 
Metz  ,    cousine   de   Fleura nge ,    voulut    quitter   son 
époux,  qu'elle  accusoit  d'impuissance,  après  sept  ans 
de  mariage  :  son  véritable   motif  etoit   de   pouvoir 
épouser  son  amant.  Elle  obtint  du  Pape  les  dispenses 
nécessaires,  mais  les  magistrats  de  Metz,  ville  libre, 
refusèrent  de  la  faire  rentrer  dans  ses  biens.  Fleu- 
range,  zélé  défenseur  des  dames,  sans  trop  examiner 
si  celle-ci  avoit  raison,  marcha  aussitôt  sur  Metz,  avec 
huit  cents  chevaux  ,  six  cents  lansquenets  et  douze 
pièces  de  canon.    Les  magistrats ,  n'ayant  point  de 
réplique  à  un  si  terrible  argument,  rendirent  à  la 
dame  ses  propriétés  ;  et  ce  qu'il  y  eut  de  fort  remar- 
quable, c'est  qu'en  se   soumettant  ils  donnèrent  au 
vainqueur  le  nom  de  très-Sage.  «  La  dame,  observe 
«  Fleurange,  épousa  depuis  un  gentilhomme  de  Lor- 
«  raine,  fort  homme  de  bien,  et  en  eut  de  beaux  en- 
ce  fans,  » 


l4-6       NOTICE  SUR  FLEURÀNGE  ET  SUR  SES  MÉMOIRES. 

Les  Mémoires  de  Fleurange  furent  publiés  pour  la 
première  fois  en  17 53,  par  l'abbé  Lambert,  qui  les 
tenoit  du  comte  de  La  Marck  :  ils  forment  le  septième 
volume  de  l'édition  qu'il  a  donnée  des  Mémoires  de 
Du  Bellay.  L'ordre  chronologique  n'est  pas  toujours 
observé  dans  la  distribution  de  quelques  chapitres  : 
nous  avons  remédié  à  ce  défaut  en  plaçant  en  tête  de 
chacun  d'eux  les  dates  auxquelles  ils  se  rapportent. 

ET  FRANÇOIS  PREMIER. 


Du  temps  que  le  jeune  Adventureux  tenoit  sa  prison 
au  chasteau  de  L'Escluse,  en  Flandres,  sous  un  gentil- 
homme nomme'  Charles  de  Saint  Paul ,  capitaine  dudit 
chasteau,  par  et  affin  de  passer  son  temps  plus  légère- 
ment ,  et  n'estre  oiseux ,  voulust  mettre  par  escript , 
en  manière  d'abbregé ,  les  adventures  qu'il  a  eues  et 
veues,  et  ce  qui  est  advenu  en  son  temps,  depuis  l'aage 
de  huit  à  neuf  ans,  jusques  en  l'aage  de  trente  quatre 
ans,  pour  monstrer  et  donner  à  connoistre  aux  jeunes 
gens  du  temps  advenir,  pour  en  lisant  y  proufiter  sans 
entrer  en  parresse,  et  pour  avoir  la  connoissance  de 
luy  et  qui  il  feust.  Son  père  estoit"  messire  Robert  de 
La  Marche  ,  seigneur  de  Sedan ,  et  frère  au  cardinal 
de  La  Marche,  qui  tenoit  le  duché  de  Bouillon  entre 
ses  mains  -,  laquelle  ligne'e  de  La  Marche ,  qui  est 
venue  d'un  ancien  Romain  (0,  de  père  et  de  fils  jusques 

(0  D'un  ancien  Romain  :  il  est  aisé  de  voir  que  cette  origine  est  fa- 
buleuse. 

10. 

à  présent,  lequel  étoit  prince  de  La  Marche  d'Ancone, 
lequel  feust  banni  de  son  pays,  et  de  là  s'en  vint  en 
Allemagne ,  où  il  fonda  la  comté  de  La  Marche ,  et 
la  comté  d'Aremberg,  et  plusieurs  autres  :  et  vint  aussi 
ledit  Adventureux,  du  costé  sa  mère,  de  dame  Cathe- 
rine de  Croy,  sœur  à  messire  Charles  de  Croy,  prince 
de  Chimay. 

Or  dit  Thistoire  que  quand  le  jeune  Adventureux 
feust  en  l'aage  dé  huit  à  neuf  ans  à  la  maison  de 
monsieur  son  père ,  à  Sedan ,  qui  pour  lors  estoit 
revenu  d'une  guerre  qu'il  avoit  faite  contre  le  duc  de 
Lorraine ,  ce  jeune  homme  Adventureux  se  voyant 
en  aage  de  pouvoir  monter  sur  un  petit  cheval ,  et , 
avec  ce  que  desja  en  son  temps  avoit  leu  quelques 
livres  des  chevaliers  adventureux  du  temps  passé,  et 
aussi  avoit  oui  raconter  des  adventures  qu'ils  avoient 
eues  et  achevées ,  délibéra  en  soy  d'aller  veoir  le 
monde ,  et  aller  à  la  cour  du  roi  de  France ,  Louis 
douzième ,  qui ,  pour  lors ,  estoit  le  prince  le  plus  re- 
nommé de  la  chrestienté;  et  fist  tant,  avec  l'aide  d'un 
gentilhomme  françois ,  le  vicomte  d'Etoges  ,  gentil 
chevalier  et  allié  de  sa  maison ,  et  d'un  qui  s'appelloit 
le  capitaine  Jennot,  ou  le  bastart  Gascon  ,  lieutenant 
de  cent  hommes  d'armes  de  la  compagnie  de  monsieur 
de  Sedan,  et  principalement  avec  l'aide  de  madame 
sa  mère,  fist  tant  que  ledict  sieur  de  Sedan  feust  con- 
tent qu'il  allast  en  France  devers  ledLct  roi  Louis  dou- 
zième. Et  print  congé, ledict  Adventureux,  de  ses  père 
et  mère  :  lesquels  lui  baillèrent  un  jeune  gentilhomme 
nommé  Fontaine ,  fils  du  prevost  de  Bouillon ,  pour 
estre  son  gouverneur,  et  le  conduire  devers  le  Roi  ;  un 
gentilhomme  gascon,  nommé  Tourneville,  appelle  en 

France  le  chevalier  des  Ardennes  ;  et  un  autae  nommé 
François  de  La  Jouste,  seigneur  de  Ferrant,  et  le  por- 
teur d'enseigne  de  sa  compagnie,  nommé  Vidost  :  et  le 
menèrent  passer  à  Pougy,  vers  madame  de  Braine,  sa 
tante ,  et  de-là  s'en  alla  vers  le  roi  de  France ,  qui  se 
tenoit  à  Blois. 

CHAPITRE  PREMIER. 

Comment  le  Roy  fil  fort  bon  recueil  au  jeune  Adventureux, 
et ,  ayant  regard  a  sa  grande  jeunesse ,  V envoya  a  mon- 
sieur dJ Angoulesme  ,  qui  tenoit  lieu  de  Dauphin  et  se- 
conde personne  de  France ,  pour  le  servir,  et  nourrir 
avecques  luy, 

[i5oi-i5o2]  Le  jeune  Adventureux  arrive*  à  Blois, 
se  partist  de  lui  Tourneville,  lequel  alla  dire  au  Roy 
la  venue  de  ce  jeune  homme ,  qui  en  feust  très-aise , 
et  le  fist  reposer  et  rafreschir  jusques  au  lendemain  ; 
et  après  le  manda  pour  lui  faire  la  révérence ,  la- 
quelle il  lui  fist  en  disant  :  «  Mon  fils ,  vous  soyés  le 
«  très-bien  venu  ;  vous  estes  trop  jeune  pour  me  servir, 
«  et  pour  ce  je  vous  envoyerai  devers  monsieur  d' An- 
ce  goulesme  à  Amboise,  qui  est  de  vostre  aage  ;  et  je 
«  croy  que  vous  y  tiendrés  un  bon  mesnage.  »  Sur  qiloi 
lui  fist  response  ledict  jeune  Adventureux  :  «  J'iray  où. 
«  il  vous  plaira  me  commander  ;  je  suis  assez  vieil 
«  pour  vous  servir  et  pour  aller  à  la  guerre ,  si  vous 
«  voulez.  »  A  quoy  respondit  ledict  sieur  :  «  Mon 
«  ami,  vous  avez  bon  courage,  mais  j'aurois  peur  que 
«  les  gembes  ne  vous  faillissent  en  chemin  \  mais  je 

«  vous  promets  que  vous  irez;  et, quand  j'irai,  je  vous 
«  manderai.  »  Et  de-là  l'envoya  ledict  sieur  vers  la 
Reine  et  les  dames ,  qui  lui  fisrent  merveilleusement 
bonne  chère  ;  et  le  lendemain  l'envoya  le  Roi  vers 
monsieur  d'Angoulesme,  madame  sa  mère  et  madame 
d'Alençon,  lesquelles  lui  fisrent  bon  recueil-,  aussi  fist 
monsieur  le  mareschal  de  Gie' ,  qui  estoit  fort  grand 
ami  de  la  maison  de  La  Marche ,  qui ,  pour  l'heure 
d'adoneques,  avoit  tout  le  gouvernement  de  France. 

CHAPITRE  II. 

Comment  le  jeune  A  aventureux  feust  bien  receu  de  Mon- 
sieur ,  qui  estoit  aagé  de  sept  à  huit  ans ,  et  de  madame 
sa  mère  ;  et  ce  chapitre  parle  aussi  de  leurs  folies ,  passe- 
tems  et  jeunesses ,  au  chasteau  d' Amboise. 

[i5oi-i5o2]  Le  lendemain  se  partist  le  jeune  Ad- 
ventureux  de  Rlois,  pour  venir  vers  monsieur  d'An- 
goulesme et  Madame,  à  Amboise,  où  se  logea  ledict 
Adventureux,  entre  les  deux  ponts,  à  l'enseigne  de 
Sainte  Rarbe,   audict  Amboise;   et  le  lendemain  ma 
dicte  Dame  envoya  force  vins  et  presens  audict  jeune 
Adventureux.  Et  le  disner  passé,  s'en  alla  vers  mon- 
sieur d'Angoulesme  et  madame  sa  mère,  pour  leur  faire 
la  reverance,   lesquels   lui  fisrent    merveilleusement 
bon  recueil,  et  se  trouvèrent  ledict  sieur  d'Angou- 
lesme et  le  jeune  Adventureux  presque  d'un  aage  et 
d'une  hauteur,  lesquels  eurent  bientôt  bonne  cognois- 
sance  et  bonne  accointance  ensemble  ;  ©t  qui  eust  eu 
faulte  de  bon  conseil ,   il  Feust  bientôt  trouve'  entre 

ces  deux  personnages.  Et  bientôt  après  vint  le  roi  Louis 
audict  Amboise,  où  alla  ledict  sieur  d'Angoulesme  à 
l'encontre  dans  une  litière,  et  le  jeune  Adventureux 
avecques  ;  et  là,  où  se  vint  à  veoir  le  Roi ,  qui  estoit  en 
basteau  sur  la  rivière  de  Loire,  qu'alloit  en  Bretaigne, 
y  eust  grand  débat  entre  Monsieur  et  le  jeune  Adven- 
tureux, pour  sortir  hors  de  la  litière,  à  cause  qu'il  n'y 
avoit  qu'un  trou,  et  le  jeune  Adventureux,  qui  n' estoit 
arrivé  que  de  deux  jours,  cuidoit  estre  aussi  grand 
maistre  que  mondict  sieur.  Et,  après  avoir  le  Roi  faict 
grand  chère  à  monsieur  d'Angoulesme  et  au  jeune 
Adventureux  ,  passa  tout  outre  sans  s'y  arrester,  pour 
faire  son  voyage  en  Bretaigne  ;  et  mon  dict  sieur  et 
F  Adventureux  demeurèrent  à  Amboise,  faisant  grand 
chère. 

t/tyvvvwty  vwri/ty  vtytyty  vwi/ty  vwwty  vû/uai/ wy^ 

CHAPITRE  IIL 

Comment  monsieur  d?  Angoulesme  et  le  jeune  Adventureux  y 
et  loutplain  d'autres  jeunes  gentils-hommes  jouoient  à  la 
boule. 

Comment  monsieur  d'Angoulesme  et  le  jeune  Ad- 
ventureux jouoient  à  l'escaigne,  qui  est  un  jeu  venu 
d'Italie,  dequoi  on  n'use  point  es  pays  de  par  deçà; 
et  se  joue  avec  une  balle  pleine  de  vent,  qui  est  assez 
grosse,  et  l'escaigne,  qu'on  tient  dans  la  main,  est  faict 
le  devant  en  manière  d'une  petite  escabelle,  dont  les 
deux  petits  pieds  sont  pleins  de  plomb,  afin  qu'elle 
soit  plus  pesante,  et  qu'elle  donne  plus  grand  coup. 

Comment  monsieur  d'Angoulesme  et  le  jeune  Ad- 

ventureux,  et  tout  plain  de  jeunes  gentilshommes  pas- 
soient  le  tems  à  tirer  de  l'arc,  vous  asseurant  que 
c'e'toit  l'un  des  plus  gentils  archers  et  des  plus  forts  que 
Ton  apointveu  de  son  temps. 

Comment  ledict  sieur  d'Angoulesme  et  le  jeune  Ad- 
ventureux  laschoient  des  pants  de  rets,  et  toute  ma- 
nière de  harnois,  pour  prendre  les  cerfs  et  les  bêtes 
sauvages. 

Comment  mondict  sieur  d'Angoulesme  et  le  jeune 
Adventureux  tiroient  de  la  serpentine  avec  les  petites 
flèches,  après  un  blanc  en  une  porte,  pour  veoir  qui 
tireroit  le  plus  près. 

Comment  ledict  sieur  d'Angoulesme  et  Montmo- 
renci  jouoient  à  la  grosse  boule  contre  le  jeune  Adven- 
tureux et  Brion,  qui  est  un  jeu  d'Italie,  non  accous- 
tumé  par  deçà  ;  qui  est  aussi  grosse  qu'un  tonneau , 
pleine  de  vent,  et  se  joue  avec  un  brasselet  d'êstaîn 
bien  feultreux  avec  des  corroyés  de  cuir,  et  s'e'tend 
depuis  le  coude  jusques  au  bout  du  poing,  avec  une 
poigne'e  d'estain  qui  se  tient  dedans  la  main.  Et  est 
un  jeu  fort  plaisant  à  ceux  qui  s'en  sçavent  aider,  du- 
quel ledict  seigneur  jouoit  merveilleusement  bien  plus 
qu'homme  que  j'ai  veu  de  son  temps  -,  car  il  estoit 
grand  et  fàict  pour  ce  faire,  car  ce  jeu  demande 
grande  addresse  et  grande  puissance. 

Comment  mondict  sieur  d'Angoulesme  et  le  jeune 
Adventureux  faisoient  de  petits  chasteaux  ou  bastil- 
Ions,  et  assailloient  l'un  l'aultre,  tellement  qu'il  y  en 
avoit  souvent  de  bien  batus,  frottés;  et  estoit  en  ce 
tems  le  jeune  Adventureux  l'homme  de  la  plus  grande 
jeunesse  que  jamais  se  visse. 

Comment  mondict  sieur  d'Angoulesme  et  le  jeune: 

Adventureux,  et  autres  jeunes  gentilshommes  faisoient 
des  bastillons,  et  les  assailloient  tous  armés  pour  les 
prendre-  et  deffendre  à  coups  d'espée  ;  et  entre  autres 
y  en  eust  un  auprès  du  jeu  de  paulme,  à  Amboise,  là 
où  monsieur  de  Vendosme,  qui  estoit  venuveoir  mon- 
sieur d'Angoulesme,  cuida  estre  affolé  (*),  et  tout  plain 
d'autres. 

Comment,  après  que  mondict  sieur  d'Angoulesme 
et  le  jeune  Adventureux,  et  autres  jeunes  gentils- 
hommes, devinrent  un  peu  plus  grands ,  commencèrent 
eulx  armer,  et  faire  joustes  et  tournois  de  toutes  les 
sortes  qu'on  se  pouvoit  adviser;  et  ne  feust  qu'à  jous- 
ter  au  vent,  à  la  selle  dessainglée  ou  à  la  nappe:  et 
croy  que  jamais  prince  n'eust  plus  de  passe-temps 
qu'avoit  mondict  sieur  ,  et  estre  mieux  endoctriné 
que  madame  sa  mère  l'a  tousjours  nourry. 

CHAPITRE  IV. 

Le  beau  toiumois  qui  feust faict  pour  la  venue  du  prince  de 
Cas tille  ;  et  du  mariage  qui  feust  faict  du  marquis  de 
Montferrant  avec  la  puisnée  sœur  de  monsieur  d3A~ 
lencon. 

[Décembre  i5oi]  En  ce  tournoy,  qui  feust  faict  en 
la  grande  cour  du  chasteau  de  Blois ,  devant  le  don- 
jon du  dict  chasteau,  estoit  tenant  monsieur  de  Laval, 
monsieur  de  Hochepot  et  Guyepot  ;  et  audict  tournoy, 
feust  jousté  les  premiers  jours  au  grand  appareil,  qui 

W  Ajffola'  :  estropié  ,  blessé,. 

feust  chose  fort  belle  à  veoir  ;  et  les  autres  jours  hors 
lice  ,  à  l'espée  et  à  la  barrière ,  là  où  feurent  faictes 
plusieurs  belles  appertisses  d'armes;  et  avoit  mon- 
sieur de  Laval  tenant  un  grand  Maure ,  qui  le  menoit 
sur  les  rangs  :  et  feust  le  marquis  de  Mont  ferrant  le  pre- 
mier des  venans,  qui  estoit  un  prince  bien  honneste, 
jeune  fils,  lequel  courut  à  la  lance  tous  ces  jours;  et 
fist  tant  bien  son  devoir  et  à  pied  et  à  cheval  ,  qu'est 
impossible  plus,  dont  lui  feust  donné  le  prix  de  ceulx 
de  dehors ,  et  des  venans  pour  les  daines.  Et  fist  le  Roy 
le  mariage  (0  de  monsieur  le  marquis  de  Montferrant 
à  la  plus  jeune  sœur  de  monsieur  d'Alençon,  et  est 
sœur  de  la  femme  de  monsieur  deDunois,  qui  feustduc 
de  Longueville,  laquelle  a  pour  ce  jourd'hui  espousé 
le  duc  de  Vendosme ,  qui  estoit  l'aisnée  ;  et  depuis , 
deux  jours  après,  feust  traité,  entre  le  Roy  et  ledict 
prince  de  Castille,  le  mariage  de  Charles ,  fils  aisné 
dudict  prince  et  jeune  archiduc  d'Autriche  ,  à  ma- 
dame Claude,  seule  fille  du  roy  de  France. 

Comment  messire  Robert  de  La  Marche,  sieur  de 
Sedan,  vint  avec  cinq  cent  hommes  d'armes  et  quel- 
ques gens  de  pieds,  dont  les  noms  des  capitaines  s'en 
suivent  cy-après  :  et  en  feust  ung,  messire  Gratien 
Gherre ,  Espaignol ,  vieil  chevalier  et  fort  homme  de 
bien,  et  gouverneur  de  Mouson,  avec  cinquante  lan- 
ces; et  la  compagnie  de  monsieur  de  Bourbon,  de  cent 
hommes  d'armes;  et  la  bande  de  monsieur  d'Orval , 
gouverneur  de  Champagne  ,  dont  estoit  lieutenant 
monsieur  de  Rochefort. 

0)  Fist  le  Roy  le  mariage  :  Guillaume  Paléologue ,  marquis  de 
Montierrat ,  n'épousa  Anne  d'Alençon  qu'en  i5oS.  H  paroît  qu'il  n'est 
ici  question  que  de  fiançailles. 


DE  FLEURANGE.  lbJ 

J'avoîs  oublié  à  mettre  comment  le  fils  du  pape 
Alexandre  (0  vint  en  France  en  la  plus  grande  pompe 
et  richesse  du  monde,  tant  en  mulets  qu'en  autres 
choses,  car  il  avoit  ses  housseaux  tout  couverts  de 
perles,  et  ses  mulets  tous  accoustrés  de  velour  cra- 
moisy,  en  la  plus  grande  richesse  que  jamais  vint 
homme  ;  et  lui  fist  le  Roi  bon  recueil  et  fort  gros , 
de  même  que  monsieur  le  légat  d'Amboise,  pour  venir 
à  ses  fins.  Et  quand  il  feust  venu  vers  le  Roy,  il  fist 
le  mariage  d'une  des  filles  d'Albret,  sœur  de  la  prin- 
cesse de  Chimay,  et  le  fist  duc  de  Valentinois  ;  et 
de  là  s'en  alla  à  Rome  monsieur  le  légat  avecques 
lui  (2),  là  où  trouvèrent  le  pape  Alexandre  mort.  Et 
y  estoit  allé  monsieur  le  légat  avecques  cinq  cent 
hommes  d'armes  ;  et,  quand  ils  feurent  arrivés,  le  duc 
de  Valentinois  lui  demanda  s'il  vouloit  estre  pape , 
puisqu'il  estoit  là  pour  ceste  cause,  qu'il  le  seroit;  et 
que  s'il  y  vouloit  aller  par  élection  et  par  la  voix  du 
Saint  Esprit,  qu'il  ne  le  seroit  jamais  :  à  quoy  mon- 
sieur le  légat  respondit  qu'il  aimeroit  mieux  ne  le 
point  estre  que  l'estre  par  force  (3).  Et  en  feust  eslu 
un  autre  qui  porta  un  grand  dommaige  à  la  chres- 

(0  Le  fils  du  pape  Alexandre  :  Fleurange  n'étoit  pas  encore  à  la 
Cour  lorsque  César  Borgia  y  arriva  ,  en  i499-  Tous  les  détails  de  son 
séjour  en  France  ,  et  de  son  mariage  avec  Charlotte  d'Albret ,  se  trou- 
vent dans  le  Tableau  du  règne  de  Louis  XII.  —  (2)  Et  de  là  s'en  alla  ci 
Home  monsieur  le  légat  avecques  luy.  Le  cardinal  d'Amboise ,  alors 
légat  à  latere  en  France ,  n'alla  point  à  Rome  avec  César  Borgia. 
Louis  XII  fit  la  conquête  du  Milanais  ,  et  aida  ensuite  Borgia  à  sou- 
mettre plusieurs  villes  de  la  Romagne.  (  Voyez  le  Tableau  du  règne  de 
Louis  XII.  )  Alexandre  VI ,  père  de  César  Borgia ,  ne  mourut  qu'en 
i5o3. —  v3)  L'estre  par  force  :  voyez ,  dans  le  Tableau  du  règne  de 
Louis  XII ,  la  conduite  que  tint  alors  le  cardinal  d'Amboise.  François 
Piccolomini  fut  d'abord  élu  pape,  sous  le  nom  de  Pie  III ,  et  ne  ré^na 

tienté  ;  car  ledict  légat  ne  vouloit  que  la  paix,  et  ainsi 
retourna  en  France  sans  rien  faire.  Et  pour  vous 
compter  des  nopces  dudict  duc  de  Valentinois,  il  de- 
manda des  pilules  à  l'apoticaire,  pour  festoyer  sa 
dame,  là  où  eust  du  gros  abus,  car,  au  lieu  de  luy 
donner  ce  qu'il  demandoit,  luy  donna  des  pillules 
ïaxatives,  tellement  que  toute  la  nuict  il  ne  cessa 
d'aller  au  retraict,  comment  en  fisrent  les  dames  le 
rapport  au  matin.  De  ses  vertus  et  vices ,  je  n'en 
dirai  autre  chose,  car  on  en  a  assez  parlé,  trop  bien 
veux  -je  dire  qu'à  la  guerre  il  estoit  gentil  compagnon 
et  hardy  homme. 

CHAPITRE  V. 

i  'omment  en  ce  tems  sefist  le  voyage  de  Qarillan;  et,  pour 
ce  que  le  jeune  Adventureux  esloit  encore  jeune ,  le  mets 
en  abrège'. 

[i5oi-i5o3]  En  ce  tems  feust  faict  et  entrepris  un 
voyage  à  Garillan,  au  royaume  de  Naples,  par  le  roy 
Louis  douzième;  et,  pour  ce  que  pour  lors  n'estois  en 
estre,  et  que  n'en  sçay  que  par  le  records  de  plusieurs 
gens  de  bien,  m'en  passerai  de  brief,  nonobstant  qu'il 
y  eust  un  gentil  chevalier  d'Ecosse,  nommé  monsieur 
d'Aubigny,  qui  y  fist  de  merveilleusement  belles  cho- 
ses, et  feust  le  premier  seigneur  d'Aubigny,  lequel 
feust  un  temps  lieutenant  général  du  Roy.  Après  y 
feust  monsieur  d'Ars,  qui  tint  Venouse  contre  toute 

qu'un  mois  :  il  eut  pour  successeur  Julien  de  La  Rovère  ,  cardinal  du 
titre  de  saint  Pierre-aux  -  liens  dont  parle  ici  Fauteur ,  et  <{ui  prit  le 
nom  de  Jules  II. 

la  puissance  du  roy  d'Espagne ,  dont  estoit  chef  gé- 
néral Gonsal  Fernand  (0,  qui  estoit  gentil  capitaine  et 
gentil  chevalier.  Et  y  feust  faict  par  le  seigneur  de  La 
Palice  ,  qui  lors  estoit  jeune  homme  et  en  sa  fleur , 
beaucoup  de  belles  choses ,  là  où  il  feust  blesse'  devant 
Venouse,  du  temps  que  les  Espaignols  la  tenoient  à 
un  assault  qu'il  fist ,  tellement  qu'on  lui  osta  hors  de 
la  teste  un  os,  de  quatre  grands  doigts  de  large;  et 
feust  d'un  coup  de  hallebarde  qu'un  Espaignol  lui 
donna  ;  et  feust  depuis  prisonnier,  luy  et  monsieur  de 
Humbercourt  et  monsieur  d'Orose,  où  ils  feurent  fort 
mal  traités  ;  car  ils  estoient  enfermés  et  mal  pences  , 
tellement  qu'ils  s'en  sont  sentis  toute  leur  vie  ;  et  ay 
bien  souvenance  que  depuis  ledict  sieur  La  Palice  n'a 
jamais  aimé  Espaignol.  Etfisrent  aussi  plusieurs  belles 
choses  à  La  Gayette ,  là  où  feust  levé  le  camp  des  Es- 
paignols par  un  seul  navire  de  France ,  qui  se  nom- 
moit  la  Charente  ,    là   où  feust  fait  un   camp   d'un 
nombre  de  François  et  d'un  nombre  d'Espagnols  (*), 
lesquels  par  leurs  finesses  et  sens  les  Espaignols  gai- 
gnerent.  Le  Roy  feust  adverty  de  la  sorte  dudict  camp, 
lequel  estoit  fermé  à  l'entour  de  pierres  jectées,  l'une 
deçà ,  l'autre  de  là  ,  et  estoient  vingt  d'un  costé  et 
autant  de  l'autre  -,  et,  quand  ce  vint  à  l'aborder,  les 
François  se  misrent  ensemble  pour  leur  donner  le 
chocq;  et,  quand  les  Espaignols  visrent  ce,  s'ouvri- 
rent et  boutèrent  contre  lesdictes  pierres,  et  la  plus 
grande  partie  des  François  passa  outre  :  par  quoy  le 
demeurant  feust  contraint  de  combattre ,  car  qui  sor- 
toit  une  fois  dudict  camp  n'y  pouvoit  plus  rentrer. 

(0   Gonsal  Fernand  :  Gonsatve  de  Cordoue.   —  ('•)  D'un  v.çmhrc 
à' Espagnols  :  ce  combat  eut  lieu  en  iSoa.. 

Si  ne  veux-je  oublier  à  vous  ramentevoir  la  journe'e 
de  la  Cerignole,  que  les  Espagnols  gaignerent  par  la 
mauvaise  conduite  des  François,  qui  estaient  trop 
peu  forts  que  les  Espaignols  ,  à  leur  volonté,  sans 
combattre.  Ce  gentil  chevalier,  monsieur  d'Aubi- 
gny  (0,  qui  avoit  tant  bien  servi  le  Roy,  luy  envoya 
un  lieutenant  ge'ne'ral  par  dessus  lui ,  qui  se  nommoit 
monsieur  de  Nemours ,  là  où  la  picque  se  mist  ;  et 
quand  se  vint  à  donner  la  bataille  ,  l'un  disoit  qu'il 
n'en  vouloit  manger,  et  l'autre  disoit  que  si  ;  et  les 
Suisses  vouloient  combattre,  et  allèrent  à  un  soleil 
couchant  donner  la  bataille  aux  Espaignols  en  leur 
fort,  où  mourut  cinq  mille  Suisses  pour  un  coup  ;  et 
feurent  les  François  ouverts  ,  de'faits  ,  et  y  mourut 
monsieur  de  Nemours,  monsieur  de  Chande',  et  tout 
plain  de  gens  de  bien  ;  et  de  là  en  avant  revinrent  les 
François,  l'un  devant,  l'autre  derrière,  en  très  mauvais 
ordre  ;  et  y  mourut  aussi  le  sieur  de  Montpensier,  dont 
est  venu  monsieur  de  Bourbon  qui  est  aujourd'hui. 
Et  de  tous  ces  affaires  me  tais  ,  pour  ce  que  n'en 
sçais  que  par  oui  dire. 

Vénerie. 

Le  Roy  a  une  vénerie  qui  s'appelle  la  vénerie  des 
toiles ,  là  où  sont  cent  archers ,  sous  le  capitaine  des 
toiles ,  à  cent  sols  le  mois,  qui  ne  servent  que  de  dres- 
ser les  toiles,  et  portent  grand  vouges  (2)  à  pied  ;  et  sont 
tenus  lesdicts  archers ,  quand  le  Roi  va  à  la  guerre  en 

(»)  Monsieur  d'Aubigny  :  d'Aubigny  ne  se  trouva  point  à  la  bataille 
de  Cerignole  :  il  venoit  d'être  vaincu  à  celle  de  Seminara.  Les  détails 
de  ces  deux  actions  sont  dans  le  Tableau  du  règne  de  Louis  XII.  — 
(2)  Vouges  :  épieux  de  chasseur. 

personne,  aller  avecques  luy  pour  tendre  ses  tentes; 
et  sont  compris  du  nombre  des  gardes,  quand  le  Roy 
est  en  camp,  et  a  cinquante  chariots,  six  chevaulx  à 
chacun  chariot,  qui  ne  servent  que  démener  les  toiles 
par  tout  où  le  Roy  va  ,  et  les  planches  pour  les  tentes. 
Ce  capitaine  a  aussi  six  valets  de  limiers,  et  douze  ve- 
neurs à  cheval,  et  son  lieutenant.  Est  pour  l'heure 
présente  capitaine  desdictes  toiles  un  gentilhomme  de 
Normandie,  qui  s'appelle  monsieur  d'Annebaut,  et  a 
cinquante  chiens  coin  ans  et  six  valets  de  chiens  poul- 
ies pencer  ;  et  ont  pareil  ti  aictement  aux  autres  cy- 
devant,  excepté  que  ladicte  chasse  de  toile  ne  monte 
chacun  an  qu'à  dix-huit  mille  francs.  Et  pourtant  ay 
bien  voulu  donner  à  entendre  que  c'est  de  la  vénerie 
de  France,  pour  ce  que  peu  de  gens  l'entendent. 

Cy  devise  de  l  estât   de  la  faulconerie  du  roj  de 
France. 

Premièrement  la  faulconerie  du  Roy  est  une  chose 
ordinaire,  et  a  le  grand  faulconnier  qui  est  un  fort 
bel  office  en  France  ;  et  l'est  pour  l'heure  présente  un 
honneste  gentilhomme ,  et  de  bonne  maison ,  qui  s'ap- 
pelle René  de  Cossé,  premier  pannetier  de  France.  Le 
dict  grand  faulconnier  a  d'estat  quatre  mille  florins, 
et  a  cinquante  gentilshommes  sous  luy,  qui  ont  bon 
estât,  et  cinquante  faulconniers  aydes  ;  et  ont  lesdicts 
gentilshommes  cinq  ou  six  cent  francs  d'estat ,  et  les 
aydes  deux  cent  ;  et  départ  ledict  grand  faulconier  tous 
ces  estàts ,  et  a  bien  trois  cent  oyseaux  sous  luy  ;  et 
peut  ledict  grand  faulconier  aller  voler  par  tout  le 
royaume  de  France ,  où  bon  luy  semble,   sans  que 

personne  luy  puisse  donner  empescliement;  et  tous  les 
marchands  d'oyseaulx  lui  doivent  tribut ,  et  n'oseroient 
vendre  un  oyseau  en  ville  du  royaume  de  France  , 
ny  à  la  Cour,  sans  le  consentement  cludit  grand  faul- 
coyiier,  sur  peine  de  confiscation  de  toute  leur  mar- 
chandise; et  a,  ledict  grand  faulconnier,  plusieurs 
beaux  droits,  et  fault  que  le  R.oy  luy  accepte  tous 
les  oyseaulx;  et  a  un  contreroleur  eX  un  trésorier,  et 
gens  ordonne's  pour  les  payemens,  aussy  bien  que 
pour  la  vénerie  ou  autre  estât  du  royaume  de  France; 
et  sont  tousjours  ordinaires  suivant  le  Roy  par  tout  où. 
il  va,  aussy  bien  que  les  véneries,  osté  que,  quand  ce 
vient  à  l'esté,  ils  vont  mettre  leurs  oyseaux  en  mué; 
mais  tousjours  il  en  demeure  quelques-uns  pour  voler 
les  perdreaux  avec  les  vautours,  les  lenerets  et  les 
tiercelets.  Et  a  une  autre  façon  de  faire  merveilleu- 
sement belle  la  vénerie  et  la  faulconeric  ;  car ,  quand 
se  vient  à  la  Sainte  Croix  de  may,  qu'il  est  tems  de 
mettre  les  oyseaux  en  mué,  les  veneurs  viennent  tous 
habillés  de  vert  avec  leurs  trompes,  et  les  faulconniers 
hors  delà  cour,  pour  ce  qu'il  fault  qu'ils  mettent  leurs 
oyseaux  en  mue  :  et  le  temps  des  veneurs  approche 
pour  courir  les  cerfs  à  force,  et,  quand  ce  vient  la 
Sainte  Croix  de  septembre,  le  grand  faulconnier  vient 
à  la  cour,  pour  ce  qu'il  est  temps  de  mettre  les  chiens 
aux  chenits ,  et  chasse  tous  les  veneurs  hors  de  la  cour  ; 
car  les  cerfs  ne  valent  plus  rien.  Mais  le  Roy  qui  est 
à  présent  faict  tout  autrement,  car  il  chasse  hyver  et 
esté,  et  prend  beaucoup  plus  plaisir  à  la  vénerie 
qu'il  ne  faict  à  la  faulconeric  ;  et  peut  monter  la  des- 
pense de  la  faulconerie  à  trente-six  mille  francs,  sans 
Testât  dudict  grand  faulconier. 

Cy  devise  de  V estât  des  gardes  du  roj  de  France. 

Pour  ce  que  peu  de  gens  sçavent  Testât  des  gardes, 
et  des  quatre  estats  que  je  vous  compte  icy  ,  qui  sont 
la  vénerie,  la  faulconerie,  les  gardes,  et  l'artillerie  du 
roy  de  France,  premièrement  il  a  pour  sa  garde  deux 
cent  gentilhommes  de  sa  maison,  gens  expérimentés 
et  hommes  qui  ont  bien  servy  es  bandes,  porteurs- 
d'enseignes,  guidons  et  vaillans  hommes,  qui  ont  tenu 
place  pour  mettre  autour  de  la  personne  du  Roy  ;  et 
ont  lesdicts  gentilshommes ,  cent  pour  cent ,  un  chef  et 
un  capitaine,  dont  est  pour  l'heure  présente  le  grand- 
sénéchal  de  Normandie  (0,  et  l'autre  le  vidame  de 
Chartres  (2) ,  qui  sont  deux  grands  gentilshommes  bien, 
fondés  de  rentes.  Et  baille  on  tousjours  lesdites  char- 
ges à  gens  de  grosse  maison  ;  et  ont  d'estat  lesdits 
capitaines  chacun  deux  mille  frans ,  et  les  gentils- 
hommes sous  eux  vingt  escus  le  mois;  et  portent 
haches  autour  de  la  personne  du  Roy,  et  font  garde 
et  guet  la  nuit,  quand  le  Roy  est  au  camp,  mais  en 
tout  temps  ils  le  font  de  jour;  et  vous  asseure  quand 
lesdictes  bandes  sont  en  armes,  que  c'est  une  merveil- 
leusement forte  bande,  car  il  y  a  es  deux  bandes 
quatorze  ou  quinze  cent  chevaulx  combattans ,  et  la 
pluspart  tous  gens  expérimentés.  Après  cette  garde  7 
vous  avez  les  plus  prochains  de  la  personne  du  Roy, 
vingt-cinq  archers  escossois,  qui  s'appellent  les  ar- 
chers du  corps,  et  ont  un  sayon  blanc  à  une  couronne 
au  milieu  de  la  pièce  devant  l'estomac,  et  sont  les- 

(0  Le  grand-se'ncchal  de  Normandie  :  Louis   de  Brezé.  —   (2)  Ze 
vidame  de  Chartres  :  Jacques  de  Vendôme. 

dicts  sayons  tous  couverts  d'orfeverie,  depuis  le  hault 
jusques  en  bas  ;  et  sont  lesdicts  archers  sous  la  charge 
du  sieur  d'Aubigny,  et  couchent  les  plus  près  de  la 
chambre  du  Roy.  Ledict  sieur  d'Aubigny  est  capitaine 
de  tous  les  Ecossois,  qui  sont,  sans  ces  vingt-cinq ,  et 
encores  cent  hommes  d'armes ,  qui  ne  sont  point  com- 
pris es  gardes  ;  et  lesdicts  Ecossois ,  incontinent  qu'il 
est  nuict ,  et  que  le  capitaine  de  la  porte  avec  ses  ar- 
chers s'en  est  allé,  va  quérir  les  clefs  le  capitaine  des 
cent  Ecossois,  non  pas  dés  vingt-cinq,  et  ont  en  garde 
la  porte.  Après  les  Ecossois  vous  avez  quatre  cent  ar- 
chers françois  ,  qui  portent  les  sayons  d'orfeverie,  et 
de  mesmes  gaiges  que  les  Ecossois ,  et  les  hoquetons 
des  couleurs  du  Roy,  tous  couverts  d'orfeverie,  tous 
aux  devises  du  Roy;  et  sont  chefs  desdicts  quatre  cent 
archers,  le  capitaine  Gabriel  (0  pour  cent,  monsieur 
de  Savigriy  cent  autres,  monsieur  Brussol  ('->)  cent 
autres,  et  monsieur  ***  l'autre  cent.  Après  vous  avez 
les  cent  Suisses,  dont  est  chef  TAdventur eux:  etceulx- 
là  vont  devant,  quand  le  Roi  va  par  la  ville ,  et  ceulx 
du  corps  et  les  gentilshommes  autour  de  luy  ;  et  ont 
lesdicts  Suisses  douze  francs  le  mois,  deux  habille- 
mens  l'année,  des  couleurs  du  Roy,  et  plumes.  Et  ou- 
tre cela ,  a  encore  le  Roy  des  gardes  à  la  porte ,  dont 
le  capitaine  a  douze  cent  francs  d'estat,  et  trente  six 
archers  pour  garder  la  porte,  et  hoquetons  d'orfeverie 
comme  les  autres.  Après  vous  avez  trente-six  archers 
du  prevost  de  l'hostel,  qui  est  garde,  et  ne  bougent 
tousjours  de  la  Cour,  qui  est  l'office  du  prevost  d'hos- 
tel  ;  et  portent  javelines,  et  ont  des  hoquetons  des  cou- 

(>)  Gabriel  :  Gabriel  de  La  Chastres.  —  (*)  Brussol  :  lisez  Crussol. 

leurs  du  Roy,  à  quelque  peu  d'orfeverie,  et  portent 
dedans  leurs  hoquetons  une  espe'e  en  signe  de  justice. 
Après  vous  avez  les  soixante  archers  des  toiles,  qui  né 
servent  qu'à  tendre  les  toiles,  et  portent  rouges,  et 
ne  font  point  de  guet  quand  le  Roy  est  en  paix ,  sinon 
quand  le  Roy  est  en  camp  :  ils  servent  à  tendre  ses 
tentes,  et  font  le  guet  comme  les  autres  autour  des- 
dictes tentes,  et  vont  à  pied;  et  ont  sept  francs  et  demi 
le  mois.  Pour  dire  l'ordonnance  des  gardes,  et  com- 
ment ils  font  le  guet  :  de  chaque  bande  de  cent,  tant 
d'archers  que  Suisses,  ils  sont  quinze  toutes  les  nuits, 
et  vont  asseoir  le  guet  chacun  à  part;  et  ont  en  cha- 
cune bande  leur  clerc  de  guet,  et  le  vont  asseurer  au 
milieu  de  la  place  où  est  logé  le  Roy,  ou  devant  la 
porte  ;  et  baille  on  une  torche  à  chacun  clerc  du  guet, 
et  pain  et  vin  pourboire  les  compagnons  ;  et  cela  faict, 
s'en  vont  coucher  devant  la  salle  ou  chambre  du  Roy, 
sur  une  paillasse  ;  et  a  gens  ordonnés  à  porter  lesdictes 
paillasses  de  lieu  à  aultre,   lesquelles  sont  de  toiles 
pleines  de  feures  :  et  font  le  guet  ainsy  jour  et  nuict, 
nombre  par  nombre,  qui  peut  bien  monter  cent.  Et 
vaut  Testât  des  capitaines  deux  mille  francs;  et  ont 
autant  l'un  comme  l'autre,  et  n'oseroient  mettre  Un 
archer  dedans  les  gardes  sans  le  commandement  du 
Roy ,  mais  bien  les  casser   quand  ils  font  mal  ;  mais 
les  Suisses,  dont  l'Adventureux  est  le  chef,  il  les  peut 
casser  et  remettre  quand  il  veut  :  aussi  fait-on  des  Ecos- 
sois,  pour  ce  que  ce  sont  nations  étrangères. 

L'eslat  de  l  artillerie  du  Roy. 

Pour  vous  bien  monstrer  Testât  de  l'artillerie  du 
Roy  ,  c'est  un  très-bel  estât  en  France ,  tant  pour  le 

1 1, 

maistre  de  l'artillerie,  que  pour  ceulx  qui  y  servent, 
car  c'est  un  estât  ordinaire  à  tousjours,  et,  quand  il 
est  guerre  l'extraordinaire,  est  une  merveilleuse  des- 
pense, comme  cy-après  vous  sera  plus  à  plain  dé- 
claré. Et  veulx  bien  donner  cette  louange  au  Roy, 
qu'il  n'y  a  prince  au  monde  qui  cela  manie  comme 
lui  ;  car  il  n'y  a  prince  qui  tienne  la  despense  ordi- 
naire comme  luy.  Premièrement  le  maistre  d'artillerie 
a  six  mille  francs  d' estât,  en  chasque  partie  du  pays; 
il  a  commissaires,  comme  lieutenans,  qui  sont  bien  au 
nombre  de  cinquante,  et  chascun  desdicts  commis- 
saires, sans  ses  pratiques,  a  huit  cent  francs  d'estat,  et, 
quand  l'armée  marche ,  lesdicts  commissaires  ont  aul- 
très  commis  sous  eulx  où  ils  ont  regard. 

CHAPITRE  VI. 

Comment  le  roy  de  France ,  Louis  douzième  de  ce  nom  , 

Jîst  son  armée  pour  aller  en  Italie  ,  et  mena  la  Roync 

Jusques   à    Lyon  ,    où    laissa    monsieur    d'Angoulesme 

avecques  elle;  et  comment  messire  Robert  de  La  Marche , 

seigneur  de  Sedan,  alla  au  secours  du  Palatin. 

[Avril  1507]  Le  roy  Louis  se  partist  de  Blois,  ac- 
compaigné  de  la  roy  ne  Anne,  duchesse  de  Bretaigne, 
sa  première  femme  ,  et  de  monsieur  d'Angoulesme , 
jusques  à  Lyon  sur  le  Rhosne  ;  et  avoit  entendu,  avant 
son  partement  de  Blois,  la  révolte  que  ceux  de  Gènes 
avoient  faite  contre  lui  :  si  délibéra  de  renforcer  son 
armée,  et  de  passer  par-là,  en  prenant  son  chemin 
vers  sa  duché  de  Milan ,  que  pour  l'heure  tenoit  bien 

paisible  et  obeye ,  de  laquelle  duché  estoit  son  lieu- 
tenant-général, monsieur  de  Chaumont  d'Amboise, 
grand-maistre  de  France,  auquel  ledict  sieur  Roy 
bailla  la  principale  charge  de  son  armée,  dont  ne 
pense  en  ma  vie  avoir  veu  homme  plus  digne  et  pro- 
pice à  mener  un  gros  affaire,  tant  à  la  guerre  qu'en 
aultre  chose,  là  où  son  maistre  le  voulloit  employer 
ou  ses  amis.  Or  l'armée  du  Roy  preste  à  marcher,  qui 
estoit  grosse  de  cinquante  mille  hommes,  et  des  plus 
belles  que  j'aye  point  veuë ,  le  Roy  dit  adieu  à  la  Royne 
et  à  monsieur  d'Angoulesme,  qu'il  laissa  à  Lyon,  et 
aultres  jeunes  princes,  lesquels  ne  voulloit  point  avoir 
avecques  luy;  toutefois,  malgré  qu'il  en  eust,  le  con- 
duirent  la  Royne  et  les  jeunes  princes  jusques  à  Gre- 
noble ,  là  où  le  Roy  se  partist  pour  soy  mettre  en  son 
voyage.  Et  estoient  les  chefs  de  son  armée  avecques 
luy  :  monsieur  le  grand-maistre  Chaumont  d'Amboise, 
conducteur  de  son  armée  ;  monsieur  de  Rourbon , 
chef  des  pensionnaires;  monsieur  de  La  Marche,  sei- 
gneur de  Montbason,  cousin  du  jeune  Adventureux, 
capitaine  des  Suisses ,  qui  estoient  en  nombre  dix  mille  ; 
et  son  lieutenant  estoit  monsieur  de  Teligny ,  sénéchal 
de  Rouergue ,  que  ledict  seigneur  Roy  avoit  nourry 
ort  homme  de  bien  et  gentil  capitaine  ;  après  avoit 
monsieur  le  grand-sénéchal  de  Normandie ,  chef  de 
cent  gentilshommes  de  la  maison  de  monsieur  de  Ra- 
vel, neveu  de  monsieur  le  légat  d'Amboise,  et  frère 
de  monsieur  le  grand-maistre  Chaumont,  chef  des  au- 
tres cent  gentilshommes  de  la  maison  dudict  sieur  Roy  ; 
après  le  capitaine  Robinet  de  Frameselle,  monsieur 
de  La  Trimouille,  monsieur  d'Orval,  monsieur  de 
D un  ois,  monseigneur  d'Aubigny ,  monsieur  de  La  Pa- 

lice,  monsieur  de  Humbercourt  Montoison,  le  sei- 
gneur Jean  Jacques,  le  comte  de  Gabre,  le  seigneur 
Theode,  monsieur  de  Vendosme,  monsieur  de  Ne- 
mours ,  quant  et  quant  la  personne  du  Pioy  ;  et  estoit 
lieutenant  dudict  seigneur  de  Nemours  le  capitaine 
baron  de  Biart  ,  gentil  compaignon  ,  le  capitaine 
Fonteraille,  Chastillon  et  autres,  dont  ne  sçais  les 
noms,  tous  capitaines  de  cent  quarante  ou  cinquante 
hommes  d'armes ,  tant  François  qu'Italiens.  Les  capi- 
taines piétons  sont:  le  seigneur  de  La  Marche,  capitaine 
de  dix  mille  Suisses;  item  dix  autres  mille  Gascons, 
que  menoit  le  cadet  de  Duras,  tous  gens  de  traict,  et 
le  baron  de  Grammont ,  qui  estoit  leur  chef  général  \ 
le  comte  de  Roussillon  menoit  deux  mille  piétons 
françois ,  monsieur  de  Bayart  deux  mille ,  monsieur 
de  Vandenesse,  frère  de  monsieur  de  La  Palice,  deux 
mille,  monsieur  de  Milaut  deux  mille,  monsieur  de 
La  Crotte  deux  mille,  monsieur  Imbaut  deux  mille, 
monsieur  de  Fonterailles  deux  mille  et  deux  ou  trois 
mille  piétons  italiens,  et  le  seigneur  Mercure,  capi- 
taine grec,  avecques  deux  mille  Albanois.  Et  avoit  le- 
dict  seigneur  Roy,  sans  tout  ce  que  dessus  est  dit,  huit 
cent  chevaux  de  ses  gardes,  sans  son  artillerie,  dont 
ci-après  sera  fait  mention. 

Premièrement,  à  son  artillerie,  le  premier  maistre 
avoit  nom  monsieur  d'Espic ,  gentil  compaignon  et 
bien  sçachant  le  mestier  de  la  guerre  ;  et  avecques 
luy  avoit  sept  vingt  canoniers,  tant  ordinaires  qu'ex- 
traordinaires, soixante  grosses  pièces  d'artillerie,  dont 
il  y  avoit  vingt  canons  renforcés  et  douze  doubles ,  et 
cinq  cent  arquebuttes  à  crochet ,  bien  attelés  de  che- 
vaulxj  de  poudres  et  boulets,  pour  demi  an  ;  et  pour 

accompagner  tout  cela,  deux  mille  cinq  cent  pioniers 
françois,  les  meilleurs  qui  feussenten  toute  la  Bretaigne. 

Et  puisque  je  vous  ai  nommé  les  gens  de  guerre, 
faut  venir  aux  gens  d'Eglise,  dont  estoit  le  chef  mon- 
sieur le  cardinal  d'Àmboise  ,  légat  de  France  ,  mon- 
sieur de  Liège ,  qui  est  pour  le  présent  cardinal  de 
La  Marche ,  et  bien  trente  qu'archevesques  ,  qu'eves- 
ques  et  gros  prélats  du  royaume  de  France.  Et  veulx 
bien  dire  que  monsieur  le  cardinal  de  La  Marche,  qui 
pour  l'heure  n'estoit  qu'evesque  de  Liège,  quand  ce 
vint  à  la  bataille,  ne  fist  pas  comme  les  aultres,  car 
il  feust  tousjours  armé  auprès  de  la  personne  du  Roy, 
là  où  il  fist  très  bon  devoir.  Et  puis  donc  qu'avons 
entrepris  à  parler  des  prestres,  je  veux  bien  que  sça- 
chiez  qu'ils  feurent  cause  de  l'entreprise  dudict  voyage, 
dont  bien  en  print  au  Roy,  comme  vous  diray  cy-après. 

Et  debvez  sçavoir  que  ledict  sieur  cardinal  d'Am- 
boise  et  légat  de  France  avoit  fort  grand  désir  et  vo- 
lonté d'estre  pape  -,  et ,  pour  vous  en  dire  le  vray,  je 
vous  asseure  qu'il  estoit  l'homme  du  monde  plus  pro- 
pice et  idoine  de  parvenir  à  telle  dignité  que  jamais 
je  visse,  tant  en  sens,  bonne  conscience  qu'en  sa  bonne 
manière  de  vivre  ;  et,  voyant  la  grand  faveur  et  crédit 
qu'il  avoit  vers  son  maistre ,  de  tant  plus  s'efForçoit-il 
d'y  parvenir,  car  il  gouvernoit  du  tout  le  royaume  de 
France,  pour  lors,  et  l'a  gouverné  jusques  à  sa  mort 
du  temps  passé.  Ils  estoient  deux  qui  ainsi  gouver- 
noient,  dont  le  maçescLal  de  Gié ,  qui  estoit  de  la 
maison  de  Rohan  en  Bretaigne,  en  estoit  un;  mais  le- 
dict légat  fist  tant,  avec  l'ayde  de  la  Roy  ne  et  de  ma- 
dame d'Angoulesme ,  que  ledict  mareschal  de  Gié 
feust  chassé  et  banny  de  la  cour  du  Roy,  et  privé  de 

son  autorité  ;  et  d'icelle  se  partist  et  se  retira  en  ûlïè 
maison ,  laquelle  se  nommoit  le  Verger,  Tune  des  plus 
belles  du  royaume  de  France,  et  y  est  demeuré  jus- 
ques  à  sa  mort  ;  et,  pourtant  que  le  premier  nom  du- 
dict  légat  feust  monsieur  de  .Rohan ,  ceux  de  la  baso- 
che à  Paris  disrent,  en  jouant,  que  le  mareschal  avoit 
voulu  ferrer  Rohan ,  mais  Rohan  lui  avoit  donné  si 
grand  coup  de  pied,  qu'il  l'avoit  jette  en  son  verger; 
et  mit  on  dessus  audict  de  Gié,  qu'il  vouloit  espouser 
madame  d'Angoulesme,  et  tout  plain  d'autres  choses  : 
si  elles  n'estoient  vrayes ,  si  les  fist  on  accroire. 

Et,  pour  retourner  à  nostre  propos,  pouvés  entendre 
que  ledict  légat,  pour  parvenir  ?i  son  affaire,  voulnst 
avoir  l'amitié  de  l'Empereur,  et  son  ayde  et  faveur;  et 
les  cuida  tous  deux  l'Empereur  et  le  Roy  mener  en  Ita- 
lie, afin  de  mieux  parvenir  à  ses  fins.  Et  le  Roy  avoit 
escrit  lettres  à  messire  Robert  de  La  Marche,  seigneur 
de  Sedan,  et  envoyé  par  un  gentilhomme  de  sa  mai- 
son, lui  priant,  sur  tous  les  services  qu'il  lui  pourroit 
faire ,  qu'il  allast  en  toute  diligence  secourir  et  ayder  au 
comte  Palatin,  lequel  estoit  allié  et  fort  grand  amy 
du  Roy  et  de  la  maison  de  La  Marche ,  contre  l'em- 
pereur Maximilian,  qui  luy  faisoit  la  guerre  (0.  Et 

(^  Qui  luy  faisoit  la  guerre  :  cette  guerre  commença  en  i5o3  ,  à 
l'occasion  de  la  mort  de  Georges ,  duc  de  la  basse  Bavière.  Ce  prince 
avoit  marié  sa  fille  Elizabeth  à  Robert ,  second  fils  de  Philippe  ,  élec- 
teur Palatin  :  il  laissa  ,  par  son  testament,  tous  ses  Etats  à  son  gendre  , 
au  préjudice  d'Albert  de  Bavière  ,  surnomr*é  le  Sage  ,  qui  étoit  le  plus 
proche  héritier  dans  la  ligne  masculine.  Albert  s'opposa  à  l'exécution  du 
testament  que  Robert  vouloit  faire  valoir,  et  l'on  prit  les  armes  de  part 
et  d'autre,  en  juin  i5o4-  Robert  mourut  au  mois  de  septembre  de  la 
même  année ,  laissa  ses  prétentions  à  ses  fils  mineurs.  Leur  grand 
père  Philippe  ,  électeur  Palatin  ,  voulant  les  soutenir  ,  fut  mis  au  banc 

après  que  ledict  sieur  eust  leu  les  lettres  que  le  Roy 
luy  avoit  envoyées ,  le  gentilhomme  qui  les  avoit  por- 
te'es  les  cuida  ravoir  ;  mais  ledict  sieur  de  Sedan  , 
comme  fin  et  ruse'  qu'il  estoit ,  ne  les  lui  voullust  pas 
rendre,  ains,  en  suivant  ce  que  le  Roy  lui  mandoit, 
incontinent  se  partist  pour  aller  à  l'aide  et  secours 
du  dessusdict  comte  Palatin  -,  auquel  il  fist  grand  con- 
fort, car  sans  luy  il  perdoit  tout  son  pays  ;  où  feust 
fait  de  belles  choses ,  spécialement  à  une  escarmouche 
qui  feust  faicte  devant  Heidelberg,  là  où,  si  ledict  sire 
Robert  n'eust  esté  veu,  et  le  mareschal  du  comte  Pa- 
latin ne  s'en  feust  point  meslé,  y  eussent  faict  ce  jour- 
là  quelque  bonne  chose  ;  de  quoy  l'Empereur,  qui  fai- 
soit  telle  guerre  au  comte ,  ne  se  contenta  pas  bien  de 
la  venue  dudict  sieur  de  Sedan,  veu  les  parolles  que 
le  Roy  luy  donnoit  à  entendre  par  ses  ambassadeurs. 
Et  incontinent  le  manda  audict  Roy  et  à  monsieur  le 
légat,  lesquels  envoyèrent  lettres  à  monsieur  de  Sedan, 

de  l'Empire,  par  l'empereur  Maximilien  I,  qui  en  même  tems  entra 
clans  le  Palatinat,  où  il  fit  des  conquêtes.  Philippe,  se  trouvant  hors  d'é- 
tat de  rési&ter  ,  fut  obligé  de  demander  la  paix  ,  qui  lui  fut  accordée  par 
traité  passé  à  Cologne  ,  en  juillet  i5o5.  Par  ce  traité  ,  il  fut  stipulé  que 
le  pays  de  Neubourg  seroit  détaché  de  la  succession  du  duc  Georges , 
pour  estre  donné  en  apanage  aux  enfans  de  Robert  ;  et  qu'au  surplus 
chacun  demeureroit  en  possession  de  ce  qui  avoit  été  conquis  pendant 
la  guerre.  Cette  dernière  clause  fit  perdre  à  l'électeur  Palatin  une  par- 
tie de  ses  Etats  ,  Maximilien  s' étant  emparé  de  plusieurs  fiefs  ,  et  d'autre 
part  Ulric  de  Wirtemberg  ,  Alexandre  ,  comte  de  Veldents  ,  et  Guil- 
laume ,  landgrave  de  Hesse  ,  s'étant  aussi  saisis  de  quantité  de  villes  et 
châteaux  appartenans  à  l'électeur  Palatin.  Au  reste ,  le  maréchal  de 
Fleurange  n'a  point  observé  Tordre  des  temps  ,  puisqu'il  rapporte  ici 
un  événement  arrivé  dés  i5o4  j  car  c'est  à  cette  époque  qu'il  faut  rap- 
porter le  voyage  du  seigneur  de  Sedan ,  dans  le  Palatinat,  et  les  plaintes 
faites  par  l'Empereur ,  avec  lequel  Louis  XII  négocioit  une  ligue  contre 
les  Vénitiens.  (  Dfote  de  Vabbé  Lambert.  ) 

luy  mandant  qu'il  avoit  très  mal  faict  d'aller  contre 
l'Empereur,  qui  estoit  son  amy  et  son  allie',  et  pour 
ceste  cause  le  Roy  le  cleffioit  au  feu  et  au  sang  jusques 
au  douzième  de  sa  lignée,  et  qu'il  cassoit  tous  les  gen- 
darmes qui  estoient  avecques  luy. 

Quand  ledict  sieur  de  Sedan  ouit  ce,  bien  esbahi  de 
ces  nouvelles,  se  relira,  et  laissa  le  capitaine  Jennot 
lebastard,  avec  cinquante  hommes  d'armes  de  sa  com- 
pagnie ,  avecque  le  susdict  comte  Palatin ,  et  se  vint 
mettre  dans  sa  maison  de  Sedan ,  de  doute  qu'on  ne  luy 
fist  quelque  finesse  ou  quelque  mal  à  ses  maisons  et  pays. 
Et  quand  il  feust  de  retour  escrivit  une  lettre  au  Roy, 
laquelle  il  envoya  par  un  gentilhomme  de  sa  maison, 
nomme' Brisson,  qui  depuis  a  este' tousjours  porteur  d'en- 
seigne cle  sa  compagnie ,  fort  homme  de  bien  et  gentil 
compagnon,  lequel  aymoit  très  mieux  le  vin  que  l'eaue  ; 
et  l'envoya  devers  le  Roy,  qui  estoit  à  Blois,  pour  luy 
donner  à.  entendre  que  ce  qu'il  avoit  faict  estoit  par 
son  ordonnance  et  commandement,  et  qu'il  trouvoit 
fort  cstranges  les  lettres  qu'il  luy  -avoit  escrites  f%  veu 
qu'il  luy  avoit  commandé  expressément  de  ne  point 
faillir  d'y  aller;  et ,  puisque  son  plaisir  estoit  de  luy 
faire  telles  lettres ,  qu'il  estoit  contraint  et  pressé  de 
chercher  autre  party  :  ce  qu'il  ne  vouloit  faire  sans  l'en 
premier  advertir,  et  sçavoir  comment  il  l'entendoit,  et 
s'il  estoit  ainsy  qu'il  luy  avoit  escrit  ;  et  aussy  qu'il  pre- 
noit  un  bon  et  gracieux  congé  de  luy,  s'il  estoit  ainsy 
que  le  Roy  luy  avoit  mandé,  dont  fort  lui  desplairoit. 
Ce  gentilhomme  Brisson  trouva  le  Roy  à  table  au  clis- 
ner,  là  où  il  luy  fist  sa  harangue ,  et  dit  la  charge  qu'il 
avoit  de  son  maistre ,  et  beaucoup  plus  qu'il  ne  luy 
avoit  commandé  ;  auquel  le  Roy  demanda  si  son  mais- 

tre  l'advouoit  de  ce  qu'il  luy  avoit  dit  :  et  il  respondit 
qu'ouy  sur  sa  teste,  et  de  ce  qu'il  luy  diroit.  A  donc 
lqy  dit  le  Roy  pour  response  :  «Vous  estes  homme  de 
«  bien  ,  je  vous  connois  bien  ;  donne's-luy  à  boire  de 
«  mon  bon  vin  clairet,  et  après  disner  je  vous  ferai  res- 
te ponse.  »  Laquelle  feust  telle,  qu'il  dit  à  son  cousin,  le 
sieur  de  Sedan,  que  ce  qu'il  avoit  fait  n'estoit  pas  pour 
le  mal  qu'il  luy  voulsist  ;  mais  afin  de  le  faire  retourner 
pour  mieux  contenter  l'Empereur.  «  Et  pour  luy  donner 
«  à  cognoistre  qu'il  est  ainsy,  je  luy  double  son  estât, 
«  dit  le  Roy,  tant  de  gendarmerie  que  de  pension.  »  Etfist 
despecher  ledict  gentilhomme,  auquel  il  donna  pré- 
sens.  Et  ainsy  s'en  retourna  vers  son  maistre,  luy  faire 
son  message ,  lequel  feust  très  bien  content  de  ce  que 
le  Roy  luy  avoit  mande'.  Après  ce,  le  Roy  envoya 
lettres  à  l'Empereur  comment  il  avoit  fait  retourner 
ledict  seigneur  de  Sedan  arrière  du  comte  Palatin, 
dequoy  l'Empereur  feust  merveilleusement  joyeux.  Et 
alors  entreprindrent ,  ledict  Empereur  et  le  Roy,  le 
voyage  d'Italie ,  bons  amis  et  alliés  ensemble ,  con- 
fédérés contre  les  Vénitiens  (0.  Or  retournons  au 
Roy  et  à  son  armée  qui  marche  vers  Gennes,  là  où  il 
eust  nouvelle  par  son  herault  Montjoye ,  lequel  avoit 
employé  sommer  ladicte  ville,  affin  d'eux  rendre  à  luy 
comme  leur  souverain  seigneur,  auquel  ils  respondi- 
rent  qu'ils  n'entendoient  avoir  duc  ny  supérieur  autre 
qu'eux  mesmes.  «  A  donc,  jura  le  Roy,  le  diable  m'em- 
«  porte  si  je  ne  leur  fais  entendre  raison.  »  Et  alors  fist 
marcher  son  armée ,  et  mena  l'avant-garde  le  seigneur 
Chaumont  d'Amboise  ;  monsieur  de  Montbason  les 

(0  Confédérés  contre  les  Vénitiens  :  cette  ligue,  conclue  le  22  sep- 
tembre i5o4,  n'eut  son  effet  qu'en  i5og. 

Suisses  ;  monsieur  de  La  Palice ,  Humbercourt ,  Le 
Gruier  etMontoison,  avecques  autre  nombre  de  gens 
de  pied,  entre  lesquels  messieurs  de  Saint  Milaut  et 
Molart,  capitaines  des  piétons  françois,  et  messieurs 
de  Bayard  et  Vandenesse,  capitaines  de  chacun  deux 
mille,  et  le  cadet  de  Duras  avecques  cinq  mille  Gas- 
cons ;  et  menoit  sa  bataille  avecques  luy  monsieur  de 
Bourbon  ,  monsieur  de  La  Trimouille ,  monsieur  de 
Vendosme ,  monsieur  de  Nemours  et  autres  gentils- 
hommes, tant  françois  que  italiens,  avecques  les  pen- 
sionnaires et  ses  gardes  ;  et  menoit  son  ariere  garde 
monsieur  de  Dunois.  L'avant-garde  marcha  tout  d'une 
tire  et  diligence,  tant  qu'elle  vint  jusques  au  pied  de 
la  montaigne  :  et  les  Genevois  avoient  faict  un  bastil- 
lon  en  hault,  là  où  avoit  quarante  mille  hommes  bien 
fournis  d'artillerie,  qui  estoit  un  fort  lieu ,  et  grande- 
ment à  leur  advantage,  et  bien  pour  defFendre  le  pas- 
sage des  François  ;  et  estoit  ledict  bastillon  un  fort 
imprenable,  et  de  passer  par-là  beaucoup  de  gens 
ne  le  trouvoient  pas  bon.  Toutesfois  monsieur  de  Mi- 
laut ,  qui  estoit  homme  plus  hardy  que  sage ,  monsieur 
de  La  Crotte,  commencèrent  à  escarmoucher ,  avec- 
ques les  adventuriers ,  se  commencèrent  à  monter  la 
montaigne,  et  l'escarmouche  feust  rude  et  forte,  telle- 
ment que  tout  le  demeurant  de  l'armée,  tant  François 
que  Suisses,  y  vint,  à  cause  que  les  François  avoient 
du  pire  ;  et  là  feust  grosse,  et  longue  escarmouche ,  et 
se  meslerent  de  telle  sorte,  que  les  François  et  Ge- 
nevois, par  ensemble,  entrèrent  dedans  ledit  bastillon , 
lequel  les  François  gaignerent  d'assaut.  Et  y  eust  de 
seize  à  dix-huit  mille  Genevois  tués;  et  estoit  à  regar- 
der et  merveilleux  la  fortification  et  defFense  dudict 


DE  FLEURÀNGE.  1~  » 

Lastillon.  Et  après  ce,  l'avantgarde  des  gens  de  pied 
françois  se  logèrent  dessus  la  montaigne  et  dedans 
ledict  bastillon,  et  là  fisrent  bon  guet  toute  la  nuict, 
avec  l'artillerie  et  munitions  qu'ils  trouvèrent  dedans. 

CHAPITRE  VIL 

Comment  la  bataille  se  fist  des  François  contre  les  Véni- 
tiens y  près  de  Rivolte ,  par  un  lundy  matin  ,  laquelle  les 
François  guignèrent  à  un  lieu  qui  s'appelle  Aignadel,  la 
où  furent  tués  plus  de  trente  huit  mille  Vénitiens  ;  et  de 
ce  qui  y  feustfaict. 

[i4  Mai  i5oc)]  Le  lendemain  que  je  vous  dis,  le 
Roy  voullust  desloger  :  aussy  fisrent  les  Vénitiens,  et 
s'envinrent  loger  en  un  petit  village  de  trois  maisons, 
qui  s'appelle  Aignadel;  et  y  estoit  le  mareschal  des 
logis  des  Vénitiens  avant  ou  aussitost  que  le  mares- 
chal du  Roy,  entre  lesquels  y  eust  gros  combat  et 
grande  escarmouche.  Le  chef  des  Vénitiens  estoit  le 
seigneur  Berthelemy  d'Alvienne,  petit  homme,  sec 
et  alaigre  ,  lequel  estoit  homme  sage  et  avoit  faict 
beaucoup  de  belles  choses  ;  et  estoit  avecques  luy 
un  des  Ursins,  qui  s'appelloit  le  comte  Petilien,  un 
gros  seigneur  de  Venise,  avecques  force  providateurs,. 
qui  sont  officiers ,  qui  servent  d'avoir  argent  pour 
payer  gens-d'armes ,  et  faire  venir  les  vivres  ,  tel- 
lement que  les  chefs  n'en  ont  nulle  charge ,  sinon  de 
commander  :  c'est  un  bon  office  en  la  seigneurie  de 
Venise,  que  je  trouve  fort  bon.  Monsieur  le  grand- 
maistre  qui  menoit  l'avant-garde  des  François  feust 


174  MEMOIRES 

adverti  par  le  mareschal  de  leur  logis ,  lequel  en  ad- 
Vertit  le  Roy  qu'il  iist  marcher  son  armée  tout  droit  à 
eulx.  Et  estoit  monsieur  de  La  Palice,  que  j'ay  devaht 
dict  en  l'avant-garde,  avec  mondict  sieur  le  grand- 
maistre,  monsieur  d'Humbei  court  et  tout  plain  de 
gens  de  bien;  et  à  donc  manda  monsieur  le  grand- 
maistre  au  Roy  :  «  Sire ,  il  vous  fault  aujourd'hui  corn- 
et battre.  »  Et  estoient  les  Suisses  fort  de'libe're's ,  aussy 
estoient  les  Gascons ,  que  menoit  le  cadet  de  Duras,  à 
leurs  aysles  ,  tous  gens  de  traict.  Et  feust  tout  ce  jour 
le  Roy  fort  joyeux  et  de  bon  visage  ,  allant  tousjours 
durant  la  bataille,  de  bande  en  bande  et  de  quartier 
en  quartier,  donnant  bon  courage  à  ses  gens,  en  leur 
disant  tout  plain  de  belles  parolles;  et  ainsy  marche- 
ront les  uns  après  les  autres.  Et  croye's  que  les  Véni- 
tiens commencèrent  d'une  bonne  sorte;  mais,  incon- 
tinent que  les  Suisses  et  les  gens  de  pied  françois  les 
eurent  apperçus  ,  se  vinrent  affronter  contre  eulx, 
laquelle  chose  ne  dura  guerre  ;  et  n'y  eUst  comme 
riert  de  combat.  Et  feurent  tue's  des  Vénitiens  en  un 
monceau  quinze  mille  hommes ,  et  estoit  ledict  mon- 
ceau de  deux  picques  de  hault;  et  y  en  enst  qui  com- 
battirent ,  mais  ils  feurent  tous  estouffes  en  un  mont. 
Et  fist  alors  la  gendarmerie  françoise  fort  bien  son 
debvoir,  et  se  maintint  triomphant,  tellement  qu'après 
le  gros  meurdre  et  gros  combat,  feurent  les  Vénitiens 
tous  deffaits  ;  et  y  feust  pris  Berthelemi  d'Alvienne, 
chef  des  Vénitiens,  et  tout  plain  d'autres  personnages; 
et  le  comte  Petilliane  s'enfuit  avecques  la  plus  grande 
partie  de  leur  gendarmerie.  Et  fisrent  aussi  les  pen- 
sionnaires, que  menoit  monsieur  de  Bourbon,  merveil- 
leusement bien  leur  devoir,  et  aussi  list  la  bataille  oh 

le  Roy  estoit  ;  et  ne  l'abandonna  jamais  monsieur  de 
Liège,  qui  feust  tousjours  auprès  de  luy;  aussi  feust 
un  capitaine  de  la  porte,  nomme'  Estanchon.  L'artille- 
rie des  Vénitiens  ne  fit  gueres  de  mal  aux  François , 
mais  trop  bien  celle  des  François  à  eulx  :  et  en  avoient 
lesdicts  Vénitiens  soixante  grosses  pièces,  entre  les- 
quelles y  en  avoit  une  manière  plus  longue  que  lon- 
gues couleuvrines ,  lesquelles  se  nomment  basilics,  et 
tirent  boulets  de  canon  ;  et  avoit  dessus  toutes  un  lion, 
où  avoit  escrit,  à  l'entour  dudict  lion ,  Marco.  Cela 
faict,  Bertbelemi  d'Alvienne,  qui  estoit  un  peu  blessé 
au  visage,  feust  amené'  devant  le  Roy;  et,  quand  il 
feust  arrivé,  le  Roy  lui  dit  qu'il  eust  bonne  pacience, 
et  qu'il  auroit  bonne  prison  :  sur  tjuoy  il  respondit 
qu'aussy  auroit-il;  et  que,  s'il  eust  gaigné  la  bataille, 
c'èstoit  le  plus  victorieux  homme  du  monde  ;  et  non 
obstant  qu'il  l'eust  perdue,  si  avoit -il  de  l'honneur, 
quand  il  avoit  eu  en  bataille  un  roy  de  Fiance,  en 
personne,  contre  luy  :  toutesfois  eust  il  mieux  aimé  la 
victoire  ,  et  en  eust  esté  assez  plus  joyeux.  Et  ce  faict, 
le  Roy  les  envoya  à  Loches ,  et  plusieurs  autres  pri- 
sonniers qui  avoient  esté  prins  à  la  bataille,  à  laquelle 
mourut  de  compte  faict  trente -huit  mille  hommes, 
grande  quantité  de  prisonniers. 

CHAPITRE  VIII. 

Comment,  après  la  bataille ,  le  Roy  print  sou  chemin  ver$ 
Pesquiere  ,  laquelle  il  vint  assiéger. 

Lé  Roy,  après  avoir  gaigné  la  bataille,  fist  enterrer 
les  morts  à  Aignadel ,  là  où  il  fist  fonder  une  belle 

chapelle  de  Nostre  Dame  de  Grâce ,  à  tous  les  jours 
messe,  à  l'intention  des  tre'passés,  et  en  mémoire  de  sa 
noble  victoire.  De-là  le  Roy,  et  toute  son  armée,  tira 
vers  Pesquiere,  qui  est  une  place  et  ville  assez  forte, 
assise  sur  un  lac,  et  au  meilleur  pays  du  monde,  et 
aussy  fructueuse  à  l'entour  que  jamais  je  vis,  place  à 
sept  milles  de  Vérone,  qui  sont  trois  lieues  et  demies 
françoises  ;  et  en  cedict  lac  se  prend  une  manière  de 
poissons  qui  s'appelle  scarpion ,  qui  est  si  bon  que 
rien  plus,  et  tout  plain  d'autres  bons  poissons  :  et  au 
sortir  de  ladicte  ville ,  subit  après  vous  entrés  en  la 
plaine  de  Veronne.  Or  laissons  tout  cela ,  et  retournons 
au  faict  de  la  guerre. 

Quand  les  Vénitiens  visrent  qu'ils  avoient  tout  perdu, 
et  leur  armée  défaicte ,  et  toute  leur  réputation  mise  à 
néant,  qu'ils  estimoient  autant  que  le  demeurant,  et 
appercevoient  qu'ils  avoient  tort  d'eux  prendre  au  Roy, 
dont  feust  en  partie  cause  de  toute  leur  perte ,  un  de 
leurs  ambassadeurs  qui  estoit  à  Rlois  vers  le  Roy,  un 
gros  homme  tondu,  à  tout  les  plus  grandes  oreilles  que 
je  visse  oncques,  lequel  dict  au  Roy ,  que  s'il  se  prenoit 
aux  Vénitiens,  qu'il  verroit  bien  comment  il  luy  en 
prendroit,  et  qu'on  verroit  lequel  gaigneroit  le  sens  ou 
la  force  :  qui  donne  à  entendre  qu'il  appliquoit  à  eulx 
le  sens,  et  au  Roy  la  force;  laquelle  chose  donna 
grand  dépit  au  Roy.  Toutesfois  les  Vénitiens  mirent 
ordre  à  leur  chasteau  de  Pesquiere ,  pour  recevoir  le 
Pioi,  qui  y  venoit  avecques  son  armée  ;  et  y  envoyèrent 
bien  huit  cent  lansquenets  et  quinze  cent  des  leurs , 
pour  le  deffendre.  Et  à  l'arrivée  du  Roi  y  eust  grosses 
escarmouches  ;  et  après  ce  quant  et  quant  vint  l'artille- 
rie, et  d'un  beau  matin  vint  mettre  son  siège  devant 

ladicte  ville.  Eulx,  quant  ils  virent  ce,  incontinent 
abandonnèrent  ladicte  ville,  et  se  retirèrent  au  chas- 
teau; et,  quantle  Roi  vit  ce,  fist  amener  son  artillerie 
dedans  la  ville,  pour  mieux  battre  le  chasteau,  auquel, 
au  bout  de  six  heures ,  feust  faict  la  bresche  assez  mes- 
cbante,  bien  encore  deux  piques  de  hault,  en  la- 
quelle les  adventuriers  françois  entrèrent,  et  misrent 
en  pièces  tous  ceulx  qui  estoient  dedans ,  et  n'en  resta 
ame  que  le  capitaine,  le  providateur  et  le  potestat,  les- 
quels se  boutèrent  dedans  une  tour  ;  lesquels  se  ren- 
dirent au  bon  plaisir  du  Roi.  Et  le  cardinal  de  La 
Marche,  qui  n'estoit  pour  lors  que  monsieur  de  Liège, 
monta  en  hault  et  sauva  le  chasteau  ,  que  les  adven- 
turiers brusloient  et  d'autres  meurdres  qu'eussent  en- 
core faict  sans  lui;  fist  ce  jour-là  grand  proffit  au  Roi. 
Et  après  tout  cela  faict,  les  prisonniers  feurent  amenés 
devant  le  Roy,  lesquels  présentèrent  pour  rançon  cent 
mille  ducats;  mais  le  Roi  jura:  «Si  je  bois  ni  mange 
«  jamais,  qu'ils  soient  pendus  et  estranglés.  »  Ne  jamais 
pour  prière  qu'ils  feussent  faire ,  monsieur  le  grand- 
maistre  Chaumont  et  autres  ne  seurent  mettre  remède 
que  le  Roi  ne  les  fist  pendre  à  la  mesme  heure. 


CHAPITRE  IX. 

Comment  les  autres  villes  de  la  seigneurie  de  Fenise ,  après 
sçavoir  la  prise  de  la  ville  et  chasteau  de  Pesquiere ,  et 
l'exécution  quon  y  avoit  faicle ,  se  gouvernèrent. 

[Juin  1 509]  Après  les  nouvelles  sceues  à  Venise  et  en 
leurs  autres  villes,  et  de  la  perte  de  la  bataille, prise  et 
16.  12 

exécution  de  la  ville  et  chasteau  de  Pesquiere,  qua- 
rante jours  après  tous  les  habitans  desdictes  villes,  tant 
hommes  que  femmes,  se  vestirent  de  noir  en  signe  de 
deuil  :  et,  pour  vous  donner  le  tout  à  entendre,  il  n'y 
eust  ville  en  plaine  terre,  appartenant  à  eulx  deçà  l'ar- 
mée, quelle  ne  se  vint  rendre  au  Roy,  tant  celles  qui  ap- 
partenoient  à  l'Empereur  qu'à  luy,  dont  les  noms  s'en- 
suivent cy-après  de  la  plus  grande  partie  qui  est  pour 
le  Roy  :  Crème,  Crémone,  Rresse,  Trevise,  Rivolte  et 
Pesquiere  ;  à  l'Empereur  appartenoit  Veronne,  Vi- 
cence,  Padoue  et  tout  le  pays  de  Frioul. 

CHAPITRE  X. 

Comment,  quand  l'empereur  Maximilian  sceut  les  nou- 
velles ,  envoya  vers  le  Roy,  pour  eulx  veoir  ensemble ,  â 
lui  prier  qu'il  lui  voulsist  rendre  ce  qui  lui  appartenoit. 

[Juin,  juillet  1^09]  L'Empereur  Maximilian,  ayant 
entendu  les  nouvelles  de  la  victoire  que  le  Roy  avoit 
eue  contre  ses  ennemis,  tant  de  la  bataille  que  de  la 
ville  de  Pesquiere,  et  que  tout  le  pays  des  Vénitiens 
s  estoit  rendu  à  luy,  envoya  vers  luy  monsieur  Feves- 
que  de  Gurce,  son  ambassadeur  allemand,  lequel  avoit 
accoustumé  devenir  souvent  en  ambassade  vers  le  Roy, 
luy  prier  qu'il  voulsist  avoir  pour  excuse  sa  mauvaise 
diligence,  en  quoi  il  ne  pouvoit  point  si  bien  eslever 
les  Allemans  comme  le  Roy  faisoit  les  François,  et 
qu'il  voudroit  bien  le  veoir,  et  aussi  qu'il  estoit  bien 
joyeux  de  sa  bonne  prospérité,  et  très  desplaisant  qu'il 
tt'avoit  peu  estre  à  la  bataille  avecques  luy.  En  après 

il  fut  conclue!  et  passé,  par  le  conseil  des  deux  parties, 
et  par  le  moyen  de  monsieur  le  légat ,  qui  tenoit  la 
main  à  ceste  affaire ,  qu'ils  se  dévoient  veoir  ensemble 
à  Pesquieres  :  auquel  lieu  feurent  les  mareschaux  et 
fourriers,  des  deux  costés,  venus  pour  prendre  le  logis; 
et  feust  là  le  Roy  quinze  jours  l'attendant.  Toutesfois 
ledict  Empereur  renvoya  leclict  eVesque  de  Gurce  vers  le 
Roy,  disant  que  ledict  Empereur  ne  pouvoil  venir,  et 
que  les  princes  d'Allemaigne  qu'il  avoit  avecques  luy 
n'estoient  point  de  Ceste  opinion,  et  ne  s'y  consentoient 
pas  ;  et  qu'il  le  prioit  qu'il  le  VoUlsist  tenir,  tarit  loing 
que  près,  pour  son  bon  frère  et  amy  ;  et  que  pour  ce 
ne  laissa  à  entretenir  le  traicté  et  alliance  qu'ils  avoient 
ensemble,  et  qu'il  lui  voulsist  rendre  ce  qui  lui  ap- 
partenoit.  Sur  quoi  lui  fist  honneste  response ,  disant 
que  les  Vénitiens  s'estoient  venus  rendre  à  lui,  non 
pas  à  l'Empereur;  et  qu'il  lui  vouloit  faire  un  tour, 
que  par  adventure  il  ne  lui  feroit  point,  et  qu'il  lui 
vouloit  rendre  tout  ce  qui  estoit  à  luy.  Dequoy  les 
ambassadeurs  et  potestats  des  villes  rendues,  oyant 
ce ,  feurent  bien  marris ,  car  ils  ne  se  vouloient  partir 
de  son  service  ;  et  dirent  au  Roi  qu'ils  l'aideroient  à 
faire  la  guerre  audict  Empereur,  si  besoing  estoit  :  de 
laquelle  promesse  le  Roy  ne  tint  compte,  ains  d'epes- 
cha  ledict  evesqiie  de  GurCe,  qui  feust  depuis  cardi- 
nal, et  rendit  audict  Empereur  toutes  ses  villes,  les- 
quelles j'ay  nommées  au  chapitre  précédent,  et  tout  le 
pays  de  Frioul  etaultres  petites  villes.  A  donc  retourna 
ledict  evesque  de  Gurce  vers  l'Empereur,  auquel  il  dit 
les  responses  dudict  sieur  Roy,  lesquelles  ledict  Em^ 
pereur  tint  fort  agréables,  et  se  disoit  fort  tenu  au 
Roy  pour  le  bon  tour  qu'il  lui  avoit  faict.  Et  à  donc 

12. 

lui  remit  le  Roi  ses  villes  et  places  en  ses  mains,  aus- 
qnelles  ledict  Empereur  pourveust ,  comme  cy  après 
sera  déclaré. 

CHAPITRE  XI. 

Comment,  quand  V Empereur  eust  ses  villes  entre  ses  mains, 
au  bout  de  cinq  mois  les  laissa  perdre,  excepté  Veronnc , 
où  estoit  monsieur  de  Rœux ,  son  lieutenant  général. 

[Juin,  juillet  i5oo,]  Apres  que  l'Empereur  eust  ses 
villes  entre  ses  mains,  et  que  le  Roy  les  lui  eust  ren- 
dues, vous  devés  sçavoir  que  là  où  il  devoit  le  moins 
garnir,  à  sçavoir  à  Veronne,  y  pourveust  le  plus; 
et  là  où  devoit  mettre  tout  son  effort,  comme  à  Pa- 
douë ,  feust  là  où  il  pourveust  le  moins  ;  car  c'estoit  la 
plus  prochaine  des  Vénitiens,  et  celle  dont  on  faisoit 
le  plus  grand  doute.  Aussy,  sans  point  de  faulte,  ils  ne 
faillirent  point,  que  bientost  après  ladicte  ville  dePa- 
doue  se  révolta  vénitienne;  laquelle  révolte  ne  pou- 
voit  faillir,  veu  le  mauvais  ordre  qui  estoit  dedans,  et 
veu  aussy  que  c'estoit  leur  plus  prochaine.  Et  bientost 
après  l'ensuivit  Vicence  ;  et  aussy  eust  faict  Veronne , 
si  ledict  sieur  de  Rœux  n'eust  esté  dedans  ;  et  aussy  se 
rendit  à  eux  tout  le  pays  de  Frioul.  Et  à  donc,  quand 
l'Empereur  vit  ce,  et  que  tout  son  pays  se  perdoit, 
feust  fort  mal  content,  et  subit  escrivit  au  Roy,  comme 
à  son  frère  et  amy,  que  son  bon  plaisir  feust  de  le 
secourir  en  ceste  affaire.  Or  laissons  à  parler  de  l'em- 
pereur Maximili an,  lequel  a  despesché  son  ambassa- 

deur,  bien  fort  courroucé  de  sa  perte;  et  retournons 
au  Roy,  et  disons  cte  qu'il  fist  depuis  qu'il  eust  gaigné 
}a  bataille. 

CHAPITRE  XII. 

Comment,  après  que  le  Roy  eust  gaigné  la  bataille  contre 
les  Vénitiens ,  print  son  chemin  à  Milan,  pour  retourner 
en  France. 

[Août  i5og]  Il  fault  que  vous  entendiez  que  quand 
le  Roy  eust  prins  Pesquiere  et  randu  toutes  les  villes 
à  l'Empereur,  il  ne  fist  pas  comme  ledict  Empereur; 
car  il  mit  si  bien  ordre  à  son  affaire,  que  toutes  ses 
villes,  comme  Crème,  Crémone ,  Trevise ,  Bresse,  Pes- 
quiere, Rivolte  et  autres,  luy  demeurèrent  tant  qu'il 
vescut.  Et,  cefaict,  s'en  vint  tout  droictàMilan,  là  où 
l'on  lui  fist  fe  plus  grande  chère  et  triomphe  que  ja- 
mais feust  faicte  à  prince  ;  car  ils  lui  fisrent  toute  son 
entrée  selon  l'ancienne  coustume  des  Romains ,  en  re- 
mettant à  mémoire  toutes  les  villes  et  chasteaux  et 
batailles  qu'il  avoit  gaignées,  par  peintures  qu'ils  por 
toient  avant  la  ville.  Fist  ledict  sieur  Roi  son  entrée  en 
armes  comme  victorieux,  là  où  se  trouvèrent  le  mar- 
quis de  Fei  rare ,  le  marquis  de  Mantoue  et  autres  gros 
princes ,  qui  nestoient  pas  ses  sujets ,  et  les  ambassa^ 
deurs  de  toutes  les  communautés,  comme  Florence  % 
Pise,  Lucques  et  autres  qui  se  trouvèrent  à  sadicte  en- 
trée ,  à  laquelle  y  eust  de  gros  festins  et  esbattemens. 
Et  entre  autres  y  avoit  un  bastillon  où  feust  un  mer- 
veilleusement grand  desordre  ;  car  il  y  eust  plus  de 

quarante  gentilshommes  que  tues  qu'affoles  :  car 
monsieur  de  Chaumont  d'Amboi^e  ,  avec  trois  cent 
hommes  d'armes  et  deux  cent  archers ,  tenoient  le-* 
dict  bastillon ,  et  le  Roy  et  les  autres  princes  le  fai- 
soient  assaillir  ;  auquel  assault  avoit  bien  deux  mille 
hommes  d'armes,  qui  feurent  rebouttés,  et  ne  feust 
pas  ledict  bastillon  prins  ;  dont  bien  en  vint,  car  au- 
trement y  eust  été  faict  un  grand  meurtre  avec  les  es- 
chelles  et  fourches  de  bois  ;  car  à  grand  peine  les 
sçavoit-on  despartir  si  le  Roy  n'y  feust  venu  en  per- 
sonne ;  et  y  eust  de  grande  folie.  Et  aussy  y  feurent 
faictes  de  belles  joustes,  là  où  Chaudion  fist  merveilles, 
tant  à  pied  comme  à  cheval;  et  certes,  il  est  l'un  des 
plus  grands  hommes  et  des  plus  forts  que  jamais  je 
visse.  Après  toutes  ces  bonnes  chères  faictes,  le  Roy 
s'en  retourna  à  Blois,  et  laissa  monsieur  le  grand-* 
maistre  Chaumont  d'Amboise ,  son  lieutenant-général. 
Or  lairons  à  parler  du  Roy,  qui  est  à  sa  ville  de  Blois, 
pour  retourner  à  l'empereur  Maximilian. 

• 

CHAPITRE  XIII. 

Comment  V ambassadeur  de  l'empereur  Maximilian  vint  h 
Blois ,  devers  le  Roy;  et  de  la  despeche  qu'il  eust;  et 
comment  le  Roy  y  envoya  monsieur  de  La  Palice  avec 
une  grosse  armée. 

[Août  iSoo,]  L'ambassadeur  de  l'Empereur  vint  à 
Blois,  vers  le  Roy,  lui  requérir  que  son  bon  plaism 
feust  de  l'aider,  comme  son  bon  frère  et  amy,  de  re^ 
concruester  ses  villes,  lesquelles  estaient  révoltées j  et 

tout  son  pays  :  sur  quoy  le  Roy  luy  fist  response  hon- 
neste,avec  monsieur  le  légat,  qui  vouloithien  toujours 
entretenir  l'Empereur,  cuidant  à  la  fin  parvenir  à  ceste 
papalité;  et  escrivit  le  Roy  à  monsieur  le  grand  mais- 
tre  Chaumont  d'y  envoyer,  et  qu'il  envoyeroit  mon- 
sieur de  La  Palice  avec  dix  mille  Grisons ,  le  capitaine 
Jacob  avec  les  lansquenets  ,  les  adventuriers  françois , 
et  mille  hommes  d'armes:  lesquels  passèrent  par  un 
trou  où  les  vilains  du  pays  de  Frioul  s'estoient  retirés, 
lesquels  fisrent  grand  mal  à  la  queue  de  l'armée  ;  et 
pourtant  on  y  envoya  une  bande  d'advanturiers  fran- 
çois, que  menoit  le  capitaine  Lerisson,  lesquels  cui- 
derent  prendre  ledict  trou  d'assault  ;  mais  ils  n'y 
sceurent  advenir,  et  feurent  contraints  les  enfermer 
dedans  le  trou ,  comme  régnai  ds.  Et  y  mourut  par  la 
fumée ,  tant  d'hommes  que  femmes,  mille  personnes , 
lesquelles  vinrent  tous  mourir  audict  trou ,  dont  feust 
pitié.  Et  de  là  l'armée  partit  pour  aller  à  Padoue,  là 
où ,  à  leur  arrivée ,  leur  fist  l'Empereur  un  merveil- 
leusement bon  recueil ,  et  vint  au  devant  de  monsieur 
La  Palice ,  et  ne  feust  jamais  plus  content  du  Roy  qu'il 
feust;  et  regardèrent  ensemble  pour  mettre  le  siège 
devant  ladicte  ville, 

CHAPITRE  XIV. 

Comment  le  siège  feust  mis  devant  Padoue  par  l'empereur 
Maximilian,  et  monsieur  de  La  Palice ,  lieutenant  pour 
le  roy  de  France, 

[Septembre  iSop/j  Monsieur  de  La  Palice  arrivé, 
leust  advisé  par  l'Empereur  et  les  capitaines  françois, 

qu'il  estoit  de  faire;  lesquels  adviserent  de  faire  deux 
batteries  de  la  plus  grosse  artillerie  et  la  plus  belle 
que  je  pense  en  ma  vie  avoir  veu  ,  que  l'Empereur 
avoit  amenée  devant  ladicte  ville.  Et  qui  me  deman- 
deront la  plus  belle  armée  qui  a  este'  depuis  quarante 
ans,  je  dirais  que  c'estoit  celle-là  ;  car  il  y  avoit  vingt- 
huit  mille  lansquenets  que  l'Empereur  avoit  amenés, 
et  vingt  mille  chevaux  allemans,  tous  gens  de  faict  : 
car  tous  les  gros  princes  d'AHemaigne  y  estoient.  Et 
du  costé  des  François  y  avoit  bien ,  que  Grisons  que 
lansquenets,  dix  mille,  que  monsieur  de  La  Palice 
menoit,  et  quatre  ou  cinq  mille  advanturiers  françois, 
et  mille  hommes  d'armes  à  la  mode  de  France ,  qui 
est  un  gros  nombre  de  chevaulx.  Et,  outre  ce,  avoit 
l'Empereur  avecques  lui  beaucoup  de  menus  gens,  et 
une  bande  de  pionniers  fort  bien  équipée  ;  et  avec  ce , 
du  pays  de  Constance  et  de  Frioul,  dix  ou  douze  mille 
hommes.  Et  feust  faicte  la  batterie  la  plus  extrême 
que  je  visse  jamais  faire,  large  pour  entrer  cent  hommes 
de  front  à  chacune  des  deux  ;  et,  outre  ce,  avoientune 
manière  de  petteraux ,  que  nous  appelions  mortiers , 
lesquels  fisrent  tant  de  mal  à  la  ville ,  qu'il  n'est  point 
à  dire,  car  ils  effondroient  tout.  Quand  les  bresches 
feurent  faictes  ,  l'Empereur  tint  son  conseil ,  et  ap^ 
pella  tous  les  capitaines,  tant  françois  que  allemans, 
pour  regarder  à  ce  qu'il  avoit  à  faire  ;  là  où  feust  con- 
clud  de  donner  l'assault,  auquel  les  Allemans  vou- 
lurent çstre  les  premiers,  ce  que  les  François  refusans 
longtemps  ;  *nais,  en  la  fin,  l'Empereur  fist  tant  qu'il 
les  contenta  ;  et  fisrent  les  Allemans  la  première  pointe 
pour,  vers  le  soir,  donner  l'assault.  Et,  quand  ce  vint 
m  soir,  les  Allemans  n'en  voulurent  rien  faire  ,  dont 

faschoit  fort  audict  Empereur  et  aux  autres  ;  car  il 
voyoit  qu'il  donnoit  loisir  à  ceulx  dedans  de  1  em- 
parer et  fortifier.  Toutesfois  le  soir  se  rassemblèrent, 
et  prindrent  conclusion  que,  le  lendemain  au  matin, 
un  François  et  un  Allemand  ensemble  iroient  à  l'as- 
sault  :  et  à  ce  soir  tous  hommes  d'armes  et  autres  se 
préparèrent  pour  recevoir  nostre  Seigneur.  Et  quand 
ce  vint  le  lendemain  au  matin ,  et  que  chascun  feust 
en  armes  pour  aller  audict  assault,  les  Allemans  n'en 
voulurent  manger,  dont  l'Empereur  feust  fort  marri  et 
mal  content  ;  et  dict  à  monsieur  de  La  Palice  que  les 
Allemans  ne  valoient  rien  pour  donner  l'âssault  ;  et 
feust  rompue  toute  l'entreprise.  Et  dit  l'Empereur  à 
monsieur  de  La  Palice  que  les  François  se  mutine- 
roient ,  et  qu'il  le  print  de  bonne  part  ;  et  qu'il  falloit 
qu'il  se  partit  ;  et  que  les  Allemans  se  commençoient 
fort  à  mutiner  et  mescontenter  ;  et  que  du  sie'ge  de 
Padoue  n'estoit  pas  rien  :  et  dit  aussi  à  monsieur  de 
La  Palice  qu'il  ne  le  pouvoit  reconduire,  comme  il 
lui  avoit  promis,  de  quoy  feust  ledict  sieur  de  La  Pa- 
lice fort  marry.  Et  quand  il  vist  ce,  avec  le  demeurant 
de  l'armée  qu'il  menoit,  s'en  retourna,  et  dit  à  l'Em- 
pereur :  Sire,  je  suis  venu  sans  vostre  ajde ,  et  je  me 
mettray  en  peine  de  retourner  de  mesme.  Et,  pour 
ce  que  les  lansquenets  vouloient  laisser  l'Empereur, 
trouva  façon  ledict  sieur  de  La  Palice  d'avoir  un  gentil 
capitaine  qui  lui  amenast  cinq  mille  lansquenets.  Et 
ainsi  s'en  retourna  à  travers  le  pays  de  Frioul,  là  où 
il  mourut  deux  mille  cinq  cent  Grisons,  du  flux  de 
ventre,  à  cause  que  le  pain  et  autres  vivres  luy  es- 
taient faillis ,  et  ne  mangeoient  que  du  raisin ,  car  ces- 
^oit  au  mois  de  septembre.  Et  s'en  revint  ledict  sieur 


*©6  MEMOIRES 

en  la  duché  de  Milan,  et  feurent  mis  en  garnison  les 
gens  de  guerre. 

CHAPITRE  XV. 

Comment  le  roi  Louis  douzième fist  assembler  tous  ses  Estais 
a  Tours,  pour  faire  le  mariage  de  monsieur  dJ A ngou- 
lesme,  et  de  madame  Claude,  sa  fille  aisnée. 

[Mai  i5o6]  Le  roi  Louis,  venu  à  Tours  ,  fist  assem- 
bler tous  ses  Estats  pour  regarder  à  son  royaume ,  et 
comment  il  devoit  faire  ,  pour  ce  qu'il  avoit  promis  au 
roy  de  Castille  lui  donner  sa  fille ,  pour  en  faire  le 
niariage  d'elle  et  de  Charles,  fils  aisné  dudict  roi  de 
Castille,  dont,  pour  sçavoir  ce  qu'il  avoit  à  faire,  et 
auquel  des  deux  princes  il  la  devoit,  ou  audict  jeune 
Charles,  archiduc  d'Autriche,  ou  à  monsieur  d'An- 
goulesme,  duc  de  Vallois,  feust  remontre'  par  tous  les 
Estats  que  c'estoit  mieux  le  proffit  de  son  royaume  et 
de  sa  fille,  de  la  donner  audict  sieur  d'Angoulesme.  Et 
en  feust  le  mariage  faict  et  accorde'  à  Tours,  et  les 
ffença  ,  le  Roi  estant  en  son  sie'ge  triumphant,  mon- 
sieur le  légat  d'Amboise,  où  feurent  faictesles  montres 
des  deux  cent  gentilshommes  pour  l'honneur  du  fian- 
sage;  et  après  ce,  grosses  joustes  et  tournois,  tant  à  pied 
qu'à  cheval;  et,  tout  cela  faict,  s'en  retournèrent  tous 
les  Estats,  merveilleusement  bien  contents  de  tout  ce 
que  le  Roi  avoit  faict. 

CHAPITRE  XVI. 

Comment  le  jeune  Adventureux  feust  marié  à  la  niepce  du 
monsieur  le  légat  d 'Amboise, 

[i5io]  Le  Roi  de  retour  de  son  voyage  d'Italie  en 
France ,  et  tout  son  cas  fut  partout  bien  en  ordre,  tant 
en  Italie  qu'en  son  royaume  de  France,  et  paix  uni- 
verselle par  tout,  et  trêve  avecques  les  Vénitiens,  mon- 
sieur le  légat  d'Amboise ,  qui  avoit  monsieur  de  Liège 
ordinairement  avecques  luy,  et  l'avoit  nourry  une  partie 
du  temps,  et  letenoit  tousjours  avecques  luy,  eust  en- 
vie de  faire  une  alliance  aussy  par  l'adveu  du  Roi ,  de 
sa  maison  et  la  maison  de  La  Marche,  afïin  de  tousjours 
demeurer  ensemble  bons  amis  :  laquelle  chose  feust  mise 
en  train,  et  fist  le  mariage  du  jeune  Adventureux,  fils 
aisné  du  seigneur  de  Sedan,  avecques  sa  niepce  :  lequel 
seigneur  de  Sedan  feust  mandé  pour  en  parler;  et  feust 
la  chose  faicte  à  Sagonne ,  puis  rompue ,  et  après  rac- 
corde'e  à  Vigny,  là  où  se  fisrent  les  nopces  dudict  Ad- 
vantureux,  par  un  lundi  de  Pasques,  lequel  monsieur 
le  légat  fiança  et  espousa ,  comme  il  avoit  faict  mon- 
sieur d'Angoulesme,  son  maistre.  Et  luy  voullust  don- 
ner monsieur  le  légat  ledict  Vigny,  qui  est  une  des 
belles  maisons  de  France;  et,  cela  faict,  monsieur  de 
Sedan  et  monsieur  de  Liège  s'en  retournèrent  à  Se- 
dan. Et  en  ce  temps  s'en  alla  monsieur  le  légat  à  Lyon  ? 
pour  les  affaires  du  Roy,  monsieur  de  Paris  avecques 
lui,  où  trois  mois  après  mourut  [2  5  mai  i5io]  :  qui, 

feust  une  grande  perte  et  dommage  pour  la  maison  de 
Chaumont  et  la  maison  d'Amboise;car  il  avoit  mandé 
monsieur  le  grand-maistre  Chaumont  d'Amboise,  pour 
revenir  avecques  lui  au  conseil  du  Roy,  pour  demesler 
ses  affaires;  et  vouloit  bailler  au  jeune  Adventureux 
la  charge  que  ledict  grand-maistre  Chaumont  avoit  de- 
là les  monts,  non  obstant  qu'il  feust  bien  jeune,  mais 
il  luy  eust  donné  son  conseil  et  ayde. 

CHAPITRE  XVU. 

Comment  messire  Robert  de  La  Marche  vint  en  Gueldres , 
lieutenant- général  pour  le  Roy;  de  la  prise  de  Tillemonty 
et  de  ce  qui  y feust  Jaict. 

[Juillet  i5o6]  Le  roy  Louis,  voulant  donner  ayde 
et  secours  au  duc  de  Gueldres  contre  la  maison  de 
Bourgogne,  envoya  de  rechef  monsieur  de  Sedan  en 
Gueldres ,  avecques  cinq  cent  hommes  d'armes  et  qua- 
tre mille  hommes  de  pied ,  dont  estoit  chef  René  d'An- 
glure ,  vicomte  d'Estoges,  et  son  lieutenant  Brisson, 
dont  ay  cy-devant  parlé,  et  estoit  le  capitaine  des 
gens  de  cheval ,  messire  Robert  de  La  Marche ,  avoit 
avecques  luy  messire  Gratian  des  guerres,  gouverneur 
de  Mouson ,  capitaine  de  cinquante  hommes  d'armes  ; 
monsieur  de  Chastillon ,  prevost  de  Paris,  cinquante 
hommes  d'armes;  monsieur  le  sénéchal  d'Armaignac 
Galliot,  qui  est  pour  le  présent  grand-maistre  de 
l'artillerie  de  France,  vingt  cinq  hommes -d'armes; 
Lancelot  du  Lac,  gouverneur  d'Orléans,  à  présent  gou- 
verneur de  Mouson ,  cinquante  hommes  d'armes;  mon- 

sieur  de  La  Fajette ,  lieutenant  de  monsieur  l'admirai 
de  Graville ,  cent  hommes  d'armes  ;  la  compagnie  de 
monsieur  d'Orval,  cent  hommes  d'armes,  la  compa- 
gnie de  monsieur  de  Sedan,  cent  hommes  d'armes,  la 
compagnie  de  monsieur  de  Gueldres,  que  menoit  mon- 
sieur de  Teligny,  sénéchal  deRouergue,  cent  hommes 
d'armes,  sans  tout  plain  d'adventuriers,  à  cheval  et  à 
pied,  qui  suivoient  l'arme'e.  Et  passa  ledict  sieur  de 
Sedan  par  Liège,  et  auprès  de  Louvain,  laquelle  il 
trouva  toute  de'pourvue  :  et  feust  conclud  de  l'assaillir; 
mais  tout  feust  rompu  par  le  commandement  de  mon- 
sieur de  Gueldres;  et  delà  s'en  allèrent  joindre  en- 
semble monsieur  de  Gueldres  et  le  sieur  de  Sedan. 
Avoit  ledict  sieur  de  Gueldres  sept  mille  lansquenets 
et  deux  cent  chevaux  allemans,  et  six  grosses  pièces 
d'artillerie,  et  trois  ou  quatre  grosses  moyennes;  et 
vindrent  mettre  le  siège  devant  Tillemont.  Et  quand 
les  piétons  françois  visrent  qu'il  falloit  aller  à  l'assault, 
se  commencèrent  à  mutiner  pour  leur  payement  ;  et 
quand  monsieur  de  Sedan  et  le  sieur  de  Corby  vis- 
rent ce,  vindrent  donner  dedans  eulx,  tellement  que 
à  grands  coups  d'espée  les  fisrent  aller  à  l'assault  et 
promirent  de  bien  faire  après  qu'ils  en  eurent  tués 
deux  ou  trois.  Et  à  donc  donnèrent  l'assault,  monsieur 
de  Gueldres  d'un  costé  et  monsieur  de  Sedan  de  l'aul- 
tre,  et  prindrent  ladicte  ville  :  et  y  avoit  une  bande 
d'advanturiers  liégeois  qui  feurent  des  premiers  sur 
latmuraille,  et  fisrent  grand  meurdre  dedans;  et  feust 
la  ville  toute  pillée;  et  n'y  falloit  point  de  batterie, 
car  il  n'y  a  point  grand  muraille,  force  grosses  douves 
çt  fossés.  Et  quand  les  lansquenets  feurent  dedans  ,  et 
les  advanturiers,  se  commencèrent  à  battre  l'unTaul- 

tre,  tellement  qu'il  en  mourut  beaucoup  d'un  coste  et 
d'aultre  :  et  après  cela  feust  faict  une  trêve  entre  le  roy 
Louis  et  le  roy  de  Castille,  parquoy  ledict  sieur  de 
Sedan  retourna.  Et  ne  vous  mets  point  les  belles  es- 
carmouches qui  feurent  faictes  en  allant  et  venant, 
pour  ce  que  ce  seroit  chose  trop  longue  à  les  nommer 
et  raconter,  et  pour  ce  que  n'en  sçais  que  par  le  rap- 
port des  gens  de  bien  qui  y  estoient;  mais  bien  sçay4 
que  sur  le  retour,  monsieur  de  Teligny ,  lieutenant 
de  monsieur  de  Gueldres,  outre  le  commandement  de 
monsieur  de  Sedan ,  son  chef,  s'en  alla  loger,  avec  six 
ou  sept  vingt  hommes  d'armes ,  dedans  le  village  de 
Saint-Hubert,  là  où  un  meusnier  d'auprès  La  Marche, 
avecques  trois  ou  quatre  cent  hommes ,  fist  une  entre- 
prise, et  vint  ruer  sur  le  logis  qui  estoit  à  Saint-Hubert, 
à  une  minuit;  de  laquelle  chose  feust  adverti  ledict 
sieur  de  Teligny  par  un  gentilhomme  Jean  de  La  Fon- 
taine, homme  d'armes  de  la  bande  de  monsieur  de 
Sedan,  et  aultres  ses  païens.  Toutesfois  les  gens  d'ar- 
mes dudict  sieur  de  Teligny,  qui  estoient  las, n'en  tin- 
rent compte ,  et  se  voulurent  coucher  à  la  françoise  ; 
et  eux  despouillerent ,  disant  qu'ils  n'avoient  garde  ; 
et  sur  la  minuit  vinrent  donner  quatre   cent  piétons 
avec  ledict  meusnier,  tellement  qu'ils  en  tuèrent  beau- 
coup, et  les  deffirent  tous  ;  et  y  feust  bien  fort  blessé  et 
prins  monsieur  de  Teligny ,  et  plusieurs  autres  :  de  la- 
quelle chose  feust  fort  desplaisant  le  roy  Louis,  quand 
il  le  sceut;  et  aussi  feust  monsieur  de  Sedan  bien  déli- 
béré, si  le  Roi  eust  voulu,  d'en  faire  une  bien  grosse 
vengeance. Nous  laisserons  à  parler  de  ce  propos,  et 
retournerons  au  jeune  Advantureux,  qui  s'en  va  cher- 
cher advanture. 

CHAPITRE  XVIIL 

Comment  le  jeune  A dventureux ,  trois  mois  après  quilfeust 
marié,  print  congé'  du  roy  Louis ,  de  monsieur  d'Angou- 
lesme,  son  maistre}  pour  aller  voir  les  guerres  d'Italie. 

[Juin  i5io]  Le  jeune  Advantureux  voullust  aller 
de  rechef  en  Italie,  et  print  congé  de  ses  père  et  mère, 
qui  s'en  mal  contentèrent ,  et  s'en  vint  vers  le  Roi  et 
monsieur  d'Angoulesme,  son  maistre,  leur  demanda 
congé  pour  aller  en  Italie,  lesquels  lu  y  accordèrent. 
Et  s'en  alla  et  passa  les  monts  ,  et  tout  plain  d'autres 
jeunes  gentilshommes  qui  avoient  été  nourris  avecques 
lui;  et  en  passant  par  Lyon  trouva  autres  gentils- 
hommes qui  s'en  vinrent  avecques  lui  ;  aussi  fist  la 
Lande  du  sieur  de  Sedan,  son  père,  laquelle  estoit  de 
cent  hommes  d'armes  que  menoit  le  vicomte  «d'Estoges, 
les  mieux  équippés  que  jamais  je  visse,  lesquels  pas- 
sèrent avecques  lui,  et  prindrent  leur  chemin  au  mont 
de  Senis  et  par  la  Savoye.  Et  pour  vous  dire  quelles 
gens  estoient  les  cent  hommes  d'armes  dudict  sieur  de 
Sedan,  je  vous  asseure  qu'au  passer  à  Lyon  ils  estoient 
douze  cent  chevaux  de  compte  faict  ;  et  y  avoit  tels 
cinquante  hommes  d'armes  en  ladicte  bande,  qui  es- 
toient sufîisans  pour  mener  cinquante  hommes  d'ar- 
mes aux  champs  ;  et  prindrent  leur  chemin  par  la 
montaigne  de  Senis  et  par  la  Savoye,  pour  ce  que 
c'estoient  les  meilleurs  logis.  Et  de  vous  dire  de  la  fa- 
çon des  monts,  je  n'en  déporteray,  pour  ce  que  trop 
de  gens  les  ont  veus,  et  pour  ce  aussy  qu'il  y  a  plu- 
sieurs passages,  tant  par  le  mont  Genève,  le  mont  Saint 

Bernard,  le  pays  des  Suisses,  le  mont  Saint  Godait > 
et  le  pays  de  la  Provence.  Le  jeune  Advantureux ,  passe* 
les  monts ,  vint  à  Turin,  où  trouva  monsieur  de  Savoye, 
qui  luy  fist  bonne  chère,  et  de-là  se  départit,  et  vint 
à  Milan  ,  où  trouva  monsieur  le  grand-maistre  Chau- 
mont  d'Amboise  son  oncle,  monsieur  de  Nemours  et 
autres,  qui  luy  fisrent  merveilleusement  bonne  chère 
et  bon  recueil.  Et,  après  avoir  este'  là  un  temps,  ne  s'y 
voullust  amuser,  ains  se  partit,  avecques  les  cent 
hommes  d'armes  de  la  bande  de  son  père,  et  s'en 
vint  dedans  Vérone ,  au  service  de  l'empereur  Maxi- 
milian ,  là  où  trouva  dedans  ladicte  ville  de  Vérone 
l'evesque  de  Constance,  lieutenant  pour  l'Empereur, 
lequel  se  tenoit  dedans  le  chasteau  de  l'Empereur, 
faisoit  toute  sa  munition  d'artillerie,  tant  de  la  fondre 
comme  de  poudres.  Et  estoit  monsieur  d'Ars  lieute- 
nant-géne'r  al  pour  les  François  ,  un  bon  et  gentil  che- 
valier, lequel  avoit  faict  de  fort  belles  choses  au 
royaume  de  Naples  ;  et  avoit  trois  mille  Espaignols 
loge's  à  la  citadelle  de  la  ville.  Et  quand  il  y  avoit 
faulte  de  payement  aux  trois  nations ,  assaveoir  les 
François ,  les  Espaignols  et  lansquenets,  y  avoit  de  gros 
débats  entre  eulx  ;  et  ay  veu  pour  une  semaine  la  place 
de  Veronne  trois  fois  pillée  par  les  lansquenets ,  telle- 
ment que  tous  les  capitaines  étoient  bien  empeschés  à 
y  mettre  ordre  :  et  n'y  avoit  pas  long- temps  qu' avoit 
esté  lieutenant  -  général  pour  l'Empereur  un  gentil 
compagnon,  nommé  le  prince  de  Anhalt ,  lequel  avoit 
faict  de  merveilleusement  belles  choses  ,  et  entre 
autres  une  retraite ,  les  François  et  les  lansquenets 
avecques  luy,  lesquels  il  menoit,  la  plus  belle  que  je 
vis  jamais  faire,  contre  le  Pape  et  les  Vénitiens,  qui 

estoient  plus  forts  que  luy  quatre  fois ,  et  ne  l'osèrent 
oncques  assaillir  dedans  la  plaine  de  Veronne.  Et 
après  luy  vint  monsieur  de  Rœux,  lieutenant-général 
pour  l'Empereur,  lequel  feust  prins  par  les  Vénitiens; 
et  y  avoit  este'  pris  un  peu  devant  le  marquis  de  Man- 
toue,  et  monsieur  de  Bonivet ,  qui  depuis  a  esté  admi- 
rai de  France,  et  est  mort  à  la  journée  de  Pavie,  eulx 
estant  en  chemise  de  nuit  à  Isole  de  l'Escaille,  gros 
bourg.  Et  estoit  messire  André  Gritty  à  Vincenne ,  qui 
estoit  lieutenant -général  des  Vénitiens,  lequel  à  pré- 
sent est  duc,  et  croy  qu'il  s'y  faisoit  de  belles  apper- 
tisses  d'armes.  Et  aussy  en  ce  tems  [21  juin  i5io] 
feust  prins  un  cliasteau  nommé  Montcelle,  qui  est  une 
place  forte,  assise  en  hault  lieu,  laquelle  feust  prise 
miraculeusement  et  à  peu  de  batterie  ;  et  y  estoient 
les  artilleries  de  l'Empereur  et  du  Roy  ensemble,  les- 
quelles tiroient  du  bas  en  hault;  et,  à  dire  la  vérité, 
celle  de  l'Empereur  tiroit  plus  fort  que  celle  du  Roy. 
Et  feurent  mis  en  pièces  tous  ceulx  qui  estoient  de- 
dans; et  n'y  avoit  point  de  gens  de  guerre  dedans,  fors 
tous  vilains,  lesquels  les  advanturiers  prindrent.  Et 
huit  jours  avant  avoit  esté  prins  Lignare ,  belle  petite 
ville,  par  assault;  et  y  feust  laissé  dedans,  pour  ce 
quelle  estoit  d'importance,  en  garnison  monsieur  de 
La  Crotte,  lieutenant  de  monsieur  de  Dunois,  avec  sa- 
dicte  bande,  et  un  capitaine  de  piétons,  gentilhomme 
à  monsieur  de  LaPalice,  nommé  Lerisson;  et  son 
lieutenant  nommé  La  Romagiere,  gentilhomme  d'An- 
goumois,  avecques  mille  hommes  de  pied,  demeu- 
rèrent en  ladicte  garnison.  Or  retournons  à  ce  qui  se 
faict  en  France,  et  laissons  à  parler  de  Veronne  pour 
le  présent. 

16.  i3 

CHAPITRE  XIX. 

Comment  en  ce  (emps-là  la  sœur  de  monsieur  de  Foix,  duc 
de  Nemours  ,  feust  donnée  en  mariage  au  roy  dJ  Arragon  , 
et  vint  à  Savone ,  vers  le  roy  de  France  ;  et  de  la  paix 
que  fisrent  ensemble ,  qui  ne  dura  gueres. 

[Juin  i5o7]  En  ce  temps  feurent  envoyés  ambassa- 
deurs par  le  roy  cTArragon,  vers  le  roy  de  France 
estant  en  sa  ville  de  Blois  ;  et  avoit  à  nom  l'un  des  prin- 
cipaux ambassadeurs  le  sieur  Dom  Diegue ,  espai- 
gnol  ;  et  feust  faict  le  mariage ,  dont  prindrent  seureté 
lesdicts  ambassadeurs,  de  la  sœur  de  monsieur  de 
Foix,  duc  de  Nemours,  laquelle  s'appelloit  mademoi- 
selle de  Foix,  niepee  du  Roy,  et  fdle  de  sa  sœur,  au 
roy  d'Arragon  ;  laquelle  estoit  bonne  et  fort  belle  prin- 
cesse, du  moins  elle  n'avoit  point  perdu  son  embon- 
point :  et  feust  faict  entre  lesdits  deux  roys  un  gros 
traité  et  bonne  paix.  Et  après  feust  regardé  qu'ils  se 
verroient  ensemble  à  Savonne,  là  où  le  roy  Louis 
l'alla  attendre  ;  et  y  envoya  ledict  sieur  toutes  ses  ga- 
lères, qui  estoient  audict  port  dudict  Savonne  et  en 
la  coste  de  Provence,  à  l'encontre  du  roy  d'Arragon, 
lequel  vint  à  gros  triomphe  luy  et  laRoyne  sa  femme, 
sœur  de  monsieur  de  Nemours,  ausquelsPvoy  et  Royne 
ledict  roy  Louis  fist  merveilleusement  bon  recueil, 
et  alla  audevant  d'eulx  sur  le  bord  de  la  mer.  Et 
après  le  recueil  et  bonne  amitié  faict  entre  les  deux 
princes ,  ledict  roy  Louis  print  la  royne  d'Arragon ,  sa 
niepee,  et  la  mist  en  croupe  derrière  luy  ?  et  la  voul- 

lust  porter  jusques  au  logis  ;  et  là  estoit  monsieur  de 
Nemours,  son  frère,  duquel  elle  ne  tint  pas  grand 
estime,  dequoy  ledict  sieur  luy  en  sceut  bien  dire 
quelque  chose  ;  et  après  que  ledict  sieur  de  Nemours 
eust  apperceu  sa  contenance,  ne  tint  grand  compte 
d'elle,  et  se  partirent  assés  mal  l'ung  de  l'aultre.  Et, 
après  tout  ce  faict,  les  deux  roysfisrent  grosse  alliance, 
et  receurent  la  sainte  hostie  ensemble ,  en  confirma- 
tion de  la  paix  ;  et  se  partirent  l'un  g  de  l'aultre  en 
bonne  paix  et  amitié  ensemble  :  laquelle  ne  dura  gue- 
res;  et  la  cause  je  la  diray  cy-après,  qui  feust  après 
la  journée  de  Ravenne  et  la  mort  de  monsieur  de 
Nemours. 

CHAPITRE  XX. 

Comment  le  jeune  A  aventureux  se  partist  de  Veronne  >  et 
vint  à  Parme,  h  Ventrée  du  grand  hyver,  vers  monsieur 
le  grand -  mai stre  Chaumont;  et  comment  ils  menoient 
leurs  armées  et  artillerie ,  durant  ledict  hyver, 

[ Novembre  et  décembre  1 5 1  o]  Eiv  ce  temps  ouit 
nouvelles  monsieur  le  grand-maistre  que  le  pape  Jules 
marchoit  à  gros  efforts,  et  estoit  au  commencement 
de  ce  grand  hyver  ;  et  marcha  jusques  à  Parme  ledict 
grand-maistre  ,  et  tous  les  princes,  comme  monsieur 
de  Nemours  et  aultres.  Là  fist  assembler  son  armée , 
tant  de  gens  de  pied  que  de  cheval ,  et  l'artillerie  :  et 
trouvoit-on  grandement  difficile  de  pouvoir  mener  la- 
dicte  artillerie,  car  les  neiges  estoient  de  la  hauteur 
d'un  homme  \  et  pour  ce,  le  maistre  de  l'artillerie,  qm 

10. 

avoit  nom  Pierre  Dongnots,  gascon,  et  le  capitaine 
Pontereux,  et  un  charpentier  nomme'  Lubin,  les 
plus  experts  autour  de  l'artillerie  que  je  visse  jamais, 
regardèrent  ensemble  ,  et  trouvèrent  qu'elle  pouvoit  se 
mener  sur  traisneaux  par  dessus  la  neige,  et  la  desaf- 
futter  et  remonster,  laquelle  chose  feust  faicte.  Or  ce- 
pendant que  toutes  ces  choses  se  faisoient  à  peine,  le 
jeune  Advantureux,  qui  estoit  à  Veronne, voyant  qu'il 
ne  faisoit  rien ,  laissa  la  compagnée  de  son  père,  et, 
avec  dix  ou  douze  gentilshommes ,  s'en  vint  à  Parme , 
là  où  son  oncle  monsieur  le  grand-maistre  y  estoit ,  et 
toute  la  compagnée  ,  lesquels  luy  fisrent  merveilleuse- 
ment bonne  chère  ;  et,  quand  il  feust  là,  tous  ensemble 
adviserent  de  dresser  les  affaires  du  Roy,  comme  vous 
oyrés  ey-après.  Et  en  ce  temps  feurent  faicts  deux 
camps  pendant  ces  intervalles ,  lesquels  estoient  faicts 
de  neige  ,  en  la  place  dudict  Parme:  et  feust  l'ung  des 
combattans  le  sieur  Peralte ,  espaignol ,  qui  estoit  du 
camp  du  Pape  ,  et  l'aultre  le  sieur  Aldano ,  aussy  es- 
paignol,  tenant  le  parti  des  François  ;  et  feust  ledict 
camp  faict  à  cheval  à  la  Genette,  et  y  feust  merveilleu- 
sement gros  combat:  et  y  vintledict  sieur  Peralte  mer- 
veilleusement bien  en  ordre  sur  le  camp,  aussi  com- 
mande le  Pape  qu'il  y  vint  bien  accompaigné,  comme 
il  y  fist;  aussy  y  estoit  le  sieur  Aldano,  du  costé  des 
François.  Et  feurent  tous  deux  forts  blesses,  tellement 
qu'il  les  fallut  despartir  ;  et  s'en  retournèrent  sans  ac- 
cord ensemble  et  à  leur  grand  honneur.  Huict  jours 
après ,  vindrent  deux  Albanois, l'ung  du  Pape,  l'aultre 
des  François,  armés  de  toutes  pièces  à  l'albanoise, 
l'estradiotte  à  la  manche,  et  le  chapeau  au  poing;  et 
pour  vous  dire  ce  qu'ils  fisrent,  l' Albanois  du  Pape 

courut  sur  l'aultre,  et  luy  faulça  l'espaule.  L'Alba- 
nois  françois,  quand  il  vict  ce,  print  son  estradiotte 
comme  une  javeline,  et  boutta  en  la  gorge,  et  tous- 
jours  le  poursuivist,  tellement  qu'en  la  fin,  à  grands 
coups  de  masse ,  le  tua:  etfeust  grand  dommaige,  car 
ils  estoient  estimes  tous  deux  gentils  compaignons  en- 
tre les  Albanois. 

CHAPITRE  XXI. 

Comment  le  jeune  A  aventureux  fist  une  bande  de  cent  che- 
vaux advenluriers ,  et  tout  plain  de  gentilshommes,  qui 
vindrent  avecques  luy;  et  comment  Vannée  de  Parme 
partit  pour  aller  secourir  La  Mirandole ,  que  le  pape 
Jules  tenoit  assiégée;  et  de  la  mort  de  monsieur  le  grahd- 
maistre  Chaumont  d'Amboise. 

[Décembre  1 5 1  o]  Après  toutes  bonnes  chères  faictes, 
monsieur  le  grand-maistre  Chaumont  d'Amboise,  mon- 
sieur de  Nemours,  monsieur  de  La  Palice,  et  le  sieur 
Jean  Jacques,  se  partirent  de  Parme  pour  tirer  à  Cor- 
rege.  Le  jour  que  les  François  partirent  de  Parme,  et 
leur  artillerie  avecques  eulx ,  par  ces  grandes  neiges, 
ne  fisrent  pas  grand  chemin ,  et  se  logèrent  de  bonne 
heure.  L'armée  logée,  monsieur  le  grand-maistre, 
qui  estoit  homme  joyeux  et  le  meilleur  compaignon 
du  monde,  commença,  contre  monsieur  de  Nemours 
et  autres,  à  faire  un  tournois  à  pelotte  de  neige  ;  et 
s'échauffa  le  jeu  si  fort,  qu'à  la  fin  y  eust  quatre  cent 
hommes  d'un  costé  et  d'autre;  et  en  la  fin,  de  peur  de 
débats ,  leur  convint  de  partir  -,  et  y  eust  monsieur  le 

grand-maistre  un  coup  de  pelotte  sur  le  nés,  où  avoit 
une  pierre  dedans,  qui  luy  fist  grand  mal,  et  luy  dura 
jusques  à  la  mort,  comme  vous  sera  cy-après  déclaré* 
Le  lendemain,  l'armée  print  le  droict  chemin  de  Cor- 
reiges  pour  aller  secourir  La  Mirandole,  que  le  pape 
Jules  tenoit  assiégée  ;  et  ce  jour  convint  passer  un  pont, 
là  où  un  capitaine  nommé  Richebourg,  et  la  bande 
de  monsieur  de  Molart,  eurent  gros  desbat  ensemble; 
et  sans  Y Advantureux ,  qui  se  vint  jetter  au  milieu ,  y 
en  eust  eu  beaucoup  de  tués,  car  les  maistresluy  vou- 
loient  bien  faire  plaisir.  Et  après,  au  mesme  pont  où 
lesdicts  piétons  avoient  passé,  le  demeurant  de  Farmçe 
y  passa  ;  et,  quand  tout  feust  passé,  ledict  Advantureux 
retourna  vers  le  pont ,  où  trouva  monsieur  le  grand- 
maistre  tombé  en  l'eaue,  armé  de  toutes  pièces,  et 
sans  luy,  et  un  autre  gentilhomme  nommé  Fontaine , 
il  estoit  noyé.  Et  veulent  les  aucuns  dire  qu'il  s'y  es- 
chauffa  tellement  qu'il  y  gaigna  la  maladie  dont  il 
mourut  peu  après;  mais  je  tiens  que  non,  et  que  sa 
mort  luy  feust  advancée  d'une  autre  sorte  ;  car  le  soir, 
luy  arrivé  au  logis,  la  belle  fièvre  le  print,  et  l'armée 
tira  vers  Correiges;  et  se  faisoit  mener  ledict  seigneur 
en  un  traisneau  comme  un  cabinet  ;  et  alla  jusques  à 
Correiges,  et  toute  l'armée,  là  où,  le  comte  et  la  com- 
tesse, qui  avoit  nom  madame  Genièvre  de  Correiges , 
fort  honneste  dame ,  fisrent  un  bon  recueil  à  toute  la 
compagnie,  qui  feust  merveilleusement  honneste;  et 
arresta  l'armée  en  très  bonne  chère  trois  jours,  atten- 
dant la  guerison  de  monsieur  le  grand-maistre  qui  es- 
toit  fort  malade.  Nonobstant  ce,  feust  advisé  que  pour 
ce  que  l'affaire  du  Roy  requerroit  grande  diligence , 
qu'on  fairoit  marcher  l'armée  ;  et  bailla  ledict  sjeu£ 

toute  la  charge  au  sieur  Jean  Jacques  Trivulce,  sans 
la  bailler  à  aultre ,  et  demeura  à  Correiges  ;  et  ne  vouk 
lust  le  jeune  Advantureux  demeurer  avecques  luy, 
pour  ce  que  n'estoit  ne  bon  médecin ,  ne  bon  chirur- 
gien, jaçoit  qu'il  luy  faisoit  bien  mal  de  laisser  son 
bon  oncle  :  et  quand  ledict  sieur  vist  qu'il  ne  pouvoit 
le  retenir,  luy  dit,  en  pleurant  :  «Adieu,  mon  nep- 
«  veu,  on  m'a  advancé  ma  mort  :  je  ne  vous  verray  ja- 
«  mais.  »  Et  le  reconfortoit  le  jeune  Advantureux  le 
plus  qu'il  pouvoit.  Et  ainsy  se  partist  de  luy  avecques  sa 
bande  de  chevaux  advanturiers  ;  et,  quatre  jours  après, 
mourut  ledict  sieur  grand  -  maistre  (0.  Et  feust  une 
grande  perte  :  et  veujx  bien  luy  donner  ceste  gloire , 
que  c'estoit  le  plus  sage  homme  debien,  en  tout  estât, 
que  je  pense  jamais  avoir  veu,  et  de  la  plus  grande 
diligence  et  plus  grand  esprit.  Ce  faict,  l'armée  se 
partist,  et  s'en  vint  à  haste  pour  tirer  à  La  Mirandole, 
et  combattre  le  Pape  et  les  Vénitiens. 

CHAPITRE  XXII. 

Comment  le  pape  Jules  print  La  Mirandole ,  avant  que  le 
secours  des  François  y  feust  venu. 

[20  Janvier  i5ii]  Le  pape  Jules,  voyant  le  grand 
hyver,  avecques  le  conseil  de  quelques  Espaignols  qui 
estoient  avecques  luy,  pensant  que  le  Roy  n'eust  point 

(0  Mourut  ledict  sieur  grand-nwistre  :  Chaumont  mourut  le  1 1  février 
iSii.  On  a  attribué  sa  mort  au  chagrin  de  s'être  laissé  tromper  par 
Jules  11 ,  qui  le  contraignit  à  lever  le  siège  de  Bologne. 

sitost  son  armée  preste,  et  que  La  Mirandole,  qui  es- 
toit  à  la  comtesse  de  Mirandole,  fille  du  sieur  Jean 
Jacques,  n'estoit  pas  prenable  en  temps  d'esté,  sinon 
en  temps  d'hyver  et  de  gelée ,  pour  ce  qu'elle  se  fioit 
au  marescage,  et  qu'on  ne  la  peut  approcher  durant 
ce  grand  hyver ,  y  vint  mettre  son  siège ,  et  fist  la  bat- 
terie :  et  se  faisoit  mener  le  Pape  en  un  traisneau 
comme  un  cabinet.  Et  estoit  dans  ladicte  ville  de  Mi- 
randole la  comtesse  et  quelques  gens-d'armes  françois  ; 
et  en  ce  temps  la  ville  ne  valoit  rien ,  car  la  muraille 
ne  pouvoit  rien  résister  contre  l'artillerie.  La  batterie 
y  feust  faicte,  et  la  ville,  voyant  ceste  grande  bresclie, 
et  que  tous  les  fossés  estoient  gelés,  et  qu'il  n'y  avoit 
point  de  remède,  se  rendirent  par  composition,  chas- 
cun  un  baston  blanc  à  la  main,  et  la  comtesse  aussy. 
Et  feust  toute  pillée  la  ville,  et  perdit  ladicte  comtesse 
tout  son  bien,  et  s'en  vint  au  camp  des  François ,  dont 
le  sieur  Jean  Jacques  son  père,  qui  estoit  chef  de 
toute  l'armée ,  feust  fort  marry  et  couroucé.  Et  parti- 
rent delà  pour  aller  prendre  une  petite  ville  et  place 
assez  forte,  qui  se  nommoit  La  Concorde,  apparte- 
nant à  ladicte  comtesse,  que  quinze  cent  Espaignols 
tenoient ,  et  y  mirent  les  François  leur  siège. 

CHAPITRE  XXIII. 

Comment  La  Concorde  feust  prise ,  que  les  Espaignols  te- 
noient) et  comment  tous  ceux  dedans J eurent  tous  mis  en 
pièces;  et  de  la  prise  de  Jehan  Pol  Maufront. 

[i5i  i]  Le  camp  du  Roy  et  son  armée  estoient  assez 
beaux  ,  comme  vous  pouvés  avoir  oui  compter  par 

cy- devant;  et  y  avoit  de  bons  capitaines,  et,  entre 
autres,  sept  mille  Espaignols,  qui  leur  estoient  venus 
de  renfort  avecques  la  bande  de  monsieur  de  Molart 
et  de  monsieur  de  Richebourg,  qui  estoient  gentils 
compaignons  pour  l'assault  ;  et  pour  lansquenets  avoit 
le  capitaine  Jacob  Ferremus  avecques  sa  bande ,  les- 
quels estoient  aussy  fort  gentils  compaignons,  pour 
aussy  peu  qu'ils  estoient,  et  ne  pense  jamais  avoir  veu 
armée  plus  délibérée  pour  le  nombre  de  gens  qu'ils 
estoient,  et  plus  nette.  Et  vindrent  à  deux  milles  près 
de  ladicte  Concorde  ;  et,  avant  que  de  l'assaillir,  feust 
envoyé  un  commissaire  de  l'artillerie ,  qui  avoit  nom 
Lubin,  lequel  avoit  esté  autrefois  charpentier,  fort 
bien  soy  connoissant  en  l'artillerie;  et  le  jeune  Advan- 
tureux  estoit  avecques  luy.  Et  feust  ledict  commissaire 
frappé  d'un  coup  d'arquebuse  à  crochet,  en  devisant 
de  l'assiette  de  ladicte  artillerie ,  et  en  mourut  huit 
jours  après  à  Hostilia.  Ce  faict,  l'armée  partist  et  vint 
mettre  le  siège  devant,  et  feust  l'artillerie  assise  par 
Pierrot  Dognots ,  lieutenant  en  l'artillerie  de  monsieur 
L'Espy,  en  Italie  ;  et,  ladicte  artillerie  mise  et  assise  près 
de  la  ville ,  sans  gabions  ne  tranchées ,  commencèrent 
la  batterie  à  huict  heures  du  matin,  si  très  rude  qu'ils 
voulurent  parlementer  ;  laquelle  chose  voyant  les  ad- 
vanturiers  françois  et  les  Espaignols ,  donnèrent  l'as- 
sault sans  bresche ,  là  où  avoit  un  fossé  de  deux  picques 
de  hault,  et  la  muraille  autant,  et  gaignerent  la  ville 
du  premier  assault  ;  et  après  entrèrent  enti  emeslés  au 
chasteau,  là  où  décompte  faict  neuf  cent  hommes  tués, 
sans  ceux  qui  feurent  prins.  Et,  après  la  prise  de  ladicte 
Concorde,  feust  rendue  La  Miraûdole  au  sieur  Jean 
Jacques,  qui  la  rendist  à  sa  fille;  car  le  Pape  s'estoit 

retiré  à  Rome,  et  son  armée  vers  Ferrare,  laquelle  les 
François  poursuivoient.  Or  en  ces  poursuites  se  fisrent 
beaucoup  de  belles  choses  et  escarmouches,  et  entre 
autres  une  que  fist  le  jeune  Advantureux  et  monsieur 
d'Humbercourt,  où  feust  pris  Jehan  Paul  Maufron , 
homme  ancien  et  maigre,  et  l'ung  des  plus  estimés  de 
tous  les  Vénitiens;  et  feurent  deffaicts  avecques  luy  cinq 
cent  chevaulx,  et  feust  amené  au  camp,  et  de  là  en 
France,  lequel  fist  la  plus  triste  mine  que  jamais  je 
visse. 

CHAPITRE  XXIV. 

Comment,  après  la  prise  desdictes  villes,  les  deux  armées 
se  vindrent  loger  au  Boudin,  vis-à-vis  tune  de  Vautre  , 
et  se  parequerent  les  François  à  un  traict  de  faucon ,  près 
des  gens  du  Pape  et  les  Vénitiens ,  et  y  feurent  quatre 
mois  y  sans  autre  fort  que  leur  camp.  Comment  le  duc  de 
Ferrare  amena  son  artillerie ,  et  principalement  une 
pièce  qui  se  nommoit  le  Grand-Diable ,  a  un  village  qui 
s'appelloit  V Hospitalet ,  et  quibatloit  dedans  le  camp  du 
Pape  et  des  Vénitiens  ;  et  de  la  situation  de  ladicte  ville 
de  Ferrare ,  et  de  flsle ,  et  des  bonnes  chères  qui  se  fisrent 
durant  ce  temps,  avec  le  duc  et  la  duchesse  dudict  Fer- 
rare. 

[1 5 n]  L'armée  du  Pape  s'en  alla  loger  devers  les 
François,  au  Bondin  selon  le  lac,  et  aussy  fist  celle 
des  François,  à  un  demi  quart  de  lieue  près  d'eulx, 
assez  près  de  Ferrare,  et  ne  falloit  que  traverser  le  lac; 
tellement  que,  pour  les  doutes  et  inconveniens qui  en 
pouvoient  advenir  journellement,  fortifièrent  lesFran- 


DE  FLEURÂNGE.  2o3 

cois  leur  camp;  aussy  fisrent  les  anltres  le  leur;  et 
ainsy  demeurèrent  les  ungs  devant  les  aultres,  tous- 
jours  escarmouchans  tant  sur  l'ung  Faultre  que  sur  les 
biens.  Et  dura  ceste  manière  de  vivre  durant  ce  grand 
hyver  six  mois  entiers  ;  et  entre  autres  choses  fist  une 
entreprise  monsieur  de  La  Palice,  lequel  n'estait  pas 
encore  maresclial ,  fors  simple  capitaine,  monsieur 
d'Humbercourt,  et  le  jeune  Advantureux  avecques  ses 
chevaux  advanturiers ,  par  les  bonnes  espies  qu'il  avoit, 
lesquels  feurent  advertis  comment  un  commandeur 
de  Rhodes,  espaignol,  nommé  frère  Liennard,  lequel 
avoit  faict  aux  François  toutes  les  cruautés  qu'on  sçau- 
roit  faire,  auprès  du  Garillan  ;  et  feurent  lesdicts  ca- 
pitaines advertis  comment  il  estoit  en  une  cassine, 
avecques  huit  cens  chevaulx,  pour  venir  faire  une  en- 
treprise sur  le  camp  des  François.  Or  ladicte  cassine 
où  il  estoit,  estoit  toute  environnée  dune  muraille 
et  d'un  grand  fossé  plein  d'eauë,  là  où  à  un  point  de 
jour  les  François  se  vindrent  mettre  devant  la  porte 
où  lesdicts  Vénitiens  montoient.  Quand  toute  la  genT 
darmerie  françoise  feust  ainsy  rangée  devant  ceste 
porte ,  feurent  contraints  lesdicts  Vénitiens  passer  à 
travers  eulx,  là  où  feurent  tous  tués  etprins.  Et,  après 
avoir  esté  battus ,  ledict  frère  Liennard  feust  tué  par, 
un  page  ;  qui  feust  un  grand  malheur  pour  leur  camp, 
principalement  à  messire  André  Gritty,  chef  des  Vé- 
nitiens, et  au  duc  d'Urbin  pour  le  Pape  ,  qui  estaient 
les  deux  chefs  généraux ,  car  ils  n'avoient  plus  grand 
homme  de  guerre  que  luy.  Et  aussy  fist  une  belle 
entreprise  le  duc  de  Ferrare ,  à  un  lieu  qui  s'appelle 
La  Bastide ,  la  où  feurent  tous  mis  en  pièces  ceulx  qui 
estaient  dedans.  Cela  faict,   le  duc  de  Ferrare  vin!, 

voir  un  jour  ledict  camp  des  François;  et  y  venoit 
souvent,  et  y  pouvoit  seurement  venir ,  car  il  estoit  à 
trois  mille  près,  et  estoit  le  Pô  entre  deux.  Un  jour 
entre  les  autres  vint  au  camp  des  François ,  et  feust 
regardé  qu'ils  pouvoient  faire  beaucoup  de  mal  au 
camp  du  Pape  et  des  Vénitiens  :  et  mist  une  bande  à 
un  lieu  qui  s'appelle  L'Hospitalet,  et  sur  le  bord  de 
l'eaue  de  son  costé,  et  outre  une  pièce  qui  s'appelloit 
le  Grand-Diable ,  la  plus  belle  que  je  vis  jamais  et 
qui  tiroit  le  mieux,  et  qui  faisoit  merveilleusement  gros 
ennuy  à  leurdict  camp,  et  leur  tua  beaucoup  de  gens. 
Toutesfois  ils  n'en  deslogerent  point,  et  feurent  là  en- 
core un  temps,  et  feurent-ils  tous  les  ungs  devant  les 
autres  l'espace  de  six  mois  ;  et  alloient  les  François , 
de  trois  jours  en  trois  jours,  eulx  rafreschir  et  reposer 
dedans  la  ville  de  Ferrare,  qui  estoit  la  plus  belle  ville 
de  guerre  qui  feust  en  la  chrestienté  ;  et  avoit  gaigné 
ledict  duc  de  Ferrare  une  galère  sur  le  Pô ,  laquelle 
«stoit  venue  pour  le  prendre,  fort  belle  galère  appar- 
tenant aux  Vénitiens,  bien  garnie  de  tout  ce  qu'il  leur 
falloit.  La  duchesse  de  Ferrare  (0  estoit  fdle  au  pape 
Alexandre,  et  sœur  du  duc  de  Valentinois,  duquel 
vous  ay  cy-devant  parlé  ;  et  estoit  une  princesse  de 
fort  bonne  chère  et  fort  bonne  Françoise,  et  la  grande 
chère  qu'elle  faisoit  aux  François  en  bagues  et  festins 
n'est  pas  à  estimer.  Le  duc  de  Ferrare  estoit  un  gentil 
prince ,  homme  de  guerre  et  de  bon  entendement  et 
hardi,  et  prenoit  tout  son  passe-temps  et  exercice  à 

(0  La  duchesse  de  Ferrare  :  Lucrèce  Borgia  ,  femme  plus  distinguée 
par  son  esprit  et  sa  beauté  que  par  ses  mœurs.  Elle  avoit  été  accusée 
d'inceste  avec  ses  frères.  Alphonse  d'Est,  duc  de  Ferrare,  étoit  son 
quatrième  mari. 

fondre  de  l'artillerie,  remparer  et  édifier;  et  n'y  avoit 
fondeur  des  siens  qui  le  fist  mieux  que  luy  ;  et  en  ay 
veu  appartenant  audict  due  dedans  deux  granges  bien 
trois  cent  grosses  pièces;  et  croy  que  tous  les  princes 
d'Italie  ensemble  n'en  avoient  point  tant  et  de  si  belle 
artillerie  que  luy  seul.  Il  avoit  trois  granges  :  l'une 
estoit  là  où  on  faisoit  la  fonderie,  l'aultre  là  où  on  fai- 
soit  les  moules,  et  l'aultre  où  on  faisoit  les  affûts  et  les 
roues. 

CHAPITRE  XXV. 

Comment  l'armée  du  Pape  et  des  Vénitiens  se  partirent 
pour  tirer  vers  Boulongne  ;  et  comment  l 'armée  des  Fran- 
çois les  poursuivoit. 

[i5ii]  Quand  l'hyver  feust  passé,  et  que  vint  vers 
le  mois  de  mars,  l'armée  du  Pape  et  des  Vénitiens 
se  commença  à  arroyer  et  desloger,  pour  tirer  vers 
Boulongne  la  Grasse  ;  laquelle  l'armée  des  François 
poursuivit  tousjours  pas  à  pas,  pour  veoir  si  elles  se 
pourroient  trouver  en  lieu,  hors  de  fort,  pour  eulx 
donner  le  combat,  laquelle  chose  feust  impossible;  et 
allèrent  tousjours  escarmouchant,  et  de  fort  en  fort, 
dissimulant  ledict  combat ,  qui  faschoit  tout  plain  de 
gens  de  bien  qui  y  estoient,  que  la  chose  ne  s'abbre- 
geoit  plus  fort.  Et  feurent  un  jour  près  un  lieu  qui 
se  nomme  Villefranche ,  qui  est  un  lieu  fort,  où  au- 
trefois les  Vénitiens  avoient  fortifié  leur  camp  ;  et  là 
fisrent  semblant  les  gens  du  Pape  et  les  Vénitiens,  de 
venir  sur  les  François,  lesquels ,  sans  point  de  faultç, 

cuïdoient  avoir  la  bataille  :  et  falloit  passer  une  petite 
rivière  ;  et  pensbient  les  Espaignols  que  les  François 
n'oseroient  passer  sans  faire  pont.  Toutesfois,  avecques 
la  bonne  volontç  que  les  François  avoient  de  bien 
faire  ,  passèrent  la  rivière  tous  en  ordre ,  en  l'eaue 
jusques  au  col ,  là  où  le  capitaine  Molart  et  le  capi- 
taine Jacob  prièrent  le  jeune  Advantureux  se  vouloir 
mettre  à  pied  avecques  eulx  ;  ce  qu'il  fist;  et  bailla  son 
cheval  oultre  ,  et  fist  couper  son  saye  jusques  à  la 
ceinture,  et  se  mist  à  pied  avecques  eulx;  et  marchè- 
rent tout  droict  aux  Vénitiens  et  Espaignols ,  lesquels 
ne  les  osèrent  attendre,  et  se  retirèrent  dedans  leur 
fort ,  pensant  qu'après  boire  les  François  et  les  lans- 
quenets les  dévoient  suivre.  Monsieur  de  Nemours  et 
le  sieur  Jean  Jacques,  qui  estoient  chefs,  arrivèrent 
en  ces  intervalles,  et  fisrent  retirer  leurs  gens  ;  et  vous 
asseure  qu'il  faisoit  merveilleusement  bon  veoir  d'un 
costé  et  d'autre  :  et  là  eust  le  capitaine  Peralte ,  qui 
avoit  combattu  à  Parme,  la  teste  emporte'e  d'un  coup 
de  canon.  Et  avoit  alors  une  chesne  d'or  au  col ,  et 
après  ce  un  advanturier  françois  alla  quérir  la  chesne 
et  la  teste. 

CHAPITRE  XXVL 

Comment  les  François  gaignerent  la  bataille  devant  Bon- 
longne ,  contre  le  Pape  et  les  Vénitiens  ;  et  comment  lu 
ville  se  rendis l  à  eulx. 

[22  Mai  i5ii]  Les  François  et  le  sieur  Jean  Jac- 
ques ,  qui  estoit  leur  chef  ge'ne'ral ,  voyant  qu'en  plain 

champ  l'armée  du  Pape  et  des  Vénitiens  ne  les  osoit 
attendre,  s'il  n'y  avoit  fort  entre  deulx ,  se  logèrent  à 
un  petit  pont  près  la  ville  de  Boulongne,  du  costé  de 
deçà  ,  et  l'armée  du  Pape  et  des  Vénitiens  estoit  oultre 
ledict  pont  ;  là  où  vinrent  deux  mille  cinq  cent  lans- 
quenets de  Veronne,  de  ceulx  de  l'Empereur,  au  se- 
cours des  François,  qu'ammena  messire  Georges  de 
Fronsperg ,  gentil  capitaine ,  lesquels  arrivèrent  sur  le 
soir,  dont  le  lendemain  au  matin  les  François,  de 
bonne  heure,  commencèrent  à  passer  le  pont.  Et  in- 
continent que  leurs  ennemis  les  visrent ,  se  misrent  en 
fuite  à  peu  de  combat  ;  et  vouloient  sauver  leur  artil- 
lerie dedans  les  montaignes,  laquelle  feust  gaignée  ;  et 
suivit  le  jeune  Advantureux,  avecques  ses  gens,  ung 
capitaine  qui  avoit  tué  assez  meschamment  en  ung 
débat  monsieur  de  Milaut;  et  deffist  le  jeune  Advan- 
tureux tout  plain  de  leurs  gens  es  montaignes.  Le 
demeurant  de  la  chasse  feust  du  long  le  grand  che- 
min Romain,  laquelle  dura  quatorze  milles,  jusques 
à  ung  lieu  qui  s'appelle  Castel  Sainct  Petro  :  et  qui 
eust  eu  affaire  le  long  de  ce  grand  chemin,  de  hardes, 
malles  et  aultres  bagages ,  il  y  en  eut  trouvé  assés  ; 
car  tout  leur  bagage  y  demeura ,  tant  es  fossés  de  la 
ville,  que  sur  le  chemin.  Et  fist-on  ung  gros  gaing  ;  et, 
pour  ce  qu'il  y  eust  tant  de  mulets  prins  dedans  les 
fossés,  sur  le  grand  chemin  et  aultre  part,  feust  nommé 
par  les  François  la  journée  des  Asniers.  Et  après  tout 
cela  faict,  la  ville  se  rendist,  à  la  volonté  du  Roy  ;  et 
commencèrent  à  crier  :  France  et  Seghe  !  qui  sont 
trois  seies  en  un  escu ,  que  portent  les  Bentivolles  pour 
leurs  armes,  lesquels  veulent  dire  que  la  ville  leur 
appartient.  Et  la  rendist  le  Roy  entre  leurs  mains,  de 

laquelle  chose  se  contentèrent  merveilleusement  bien 
du  E.oy.  Et,  après  ce ,  l'armée  passa  tout  oultre  sans 
^'arrester,  jusques  au  susdict  Chastel  Sainct  Petro  ;  et 
là  feurent  ordonnes  gens  pour  suivre  ceulx  qui  s'en- 
tuyoient  jusques  aux  Alpes  de  Boulongne,  qui  sont 
montaignes  et  ung  chemin  fort  mauvais  et  rude  :  et 
de -là  l'armée  se  retira  de  Boulongne  ;  et  quand  ils 
feurent  arrivés,  et  qu'ils  eurent  mis  les  Bentivolles 
en  possession ,  commencèrent  à  battre  le  chasleau , 
lequel,  au  bout  de  douze  jours,  se  rendist.  Or  il  y 
avoit  en  la  ville  de  Boulongne ,  dessus  le  portail  de 
la  grande  église  en  hault,  ung  pape  de  cuivre  tout 
massif,  que  le  pape  Jules  avoit  faict  faire,  lequel  estoit 
grand  comme  ung  géant,  et  se  voyoit  de  la  place  de 
la  ville.  Les  Bentivolles,  ayant  dépit  de  cela,  lui  atta- 
chèrent des  tordes  au  col ,  et  à  force  de  gens  tirèrent 
en  bas,  et  luy  rompirent  le  col.  Et  commença  à  jurer 
le  sieur  de  Bentivolle  à  monsieur  de  Nemours  et  au 
sieur  Jacques ,  qu'il  feroit  faire  un  pet  au  Pape  devant 
son  chasteau  qu'il  avoit  faict  à  Boulongne  ;  car  incon- 
tinent il  le  fist  fondre,  et  en  fist  faire  un  double  canon , 
lequel  en  dedans  six  jours  tira  contre  le  chasteau.  Cela 
tout  faict ,  Boulongne  et  le  chasteau ,  et  toutes  leurs 
appartenances  et  appendances  rendues  à  la  volonté  du 
Roy,  il  les  remit  aux  Bentivolles.  Après ,  l'armée  se 
partist,  et  s'en  retourna  chacun  en  sa  garnison,  pour 
ce  que  le  Roy  avoit  commandé  qu'on  ne  passast  pas 
oultre;  et  feust  baillée  à  messire  Georges  Fronsperg 
une  double  paye ,  et  le  renvoya  on  à  Veronne ,  de  là 
où  il  venoit.  Et  pour  ce  qu'il  ne  se  faisoit  plus  rien  en 
ce  camp,  le  jeune  Advantureux  voullust  retourner  à 
Veronne  avec  eulx;  et  trouva  monsieur  d'Ars,  mon- 

sieur  de  Rceux  et  la  compagnie  de  monsieur  de  Sedan. 
Et  se  fisrent  encore ,  durant  ce  temps  qu'ils  estoient  à 
Veronne ,  plusieurs  belles  escarmouches. 

CHAPITRE  XXVIL 

Comment  le  vice-roy  de  Naples  et  le  comte  Pedro  Navarre 
vinrent  mettre  le  siège  devant  Boulongne  7  et  comment  les 
François  le  deffendirent. 

Peu  de  temps  après  que  l'armée  des  François  se 
feust  retire'e,  se  ramassèrent  les  Espaignols  et  les  gens 
du  Pape  en  la  Romagne,  dont  estoit  chef  le  vice-roy 
de  Naples,  dom  Remo  de  Cardonne,  et  avoit  avecques 
luy  le  comte  Pedro  Navarre,  petit  homme  maigre  r 
du  val  de  Rancal ,  lequel  avoit  faict  beaucoup  de  belles 
choses  sur  les  Turcs,  et  au  royaume  de  Naples,  et 
homme  ingénieux  pour  prendre  places  et  les  deffendi  e, 
et  s'entendoit  aussy  pour  faire  mines  et  contremines  ; 
et  estoit  capitaine  général  des  gens  de  pied  espaignols 
dans  l'armée  du  Pape.  Et  du  costé  des  Vénitiens  estoit 
chef  messire  André  Gritty.  Or  ce  temps  pendant ,  le 
roy  Louis  envoya  à  monsieur  de  Nemours  la  puissance 
générale  sur  toute  l'armée,  et  pour  estre  gouverneur 
de  Milan  ;  lequel  assemblement  desdictes  deux  armées 
par  luy  entendu,  fist  diligence  d'assembler  la  sienne, 
et,  en  temps  qu'il  l'assembloit,  envoya  dedans  la  ville 
de  Boulongne  monsieur  de  Lautrec  avecques  quatre 
cent  hommes  d'armes ,  et  le  capitaine  Jacob  avecques 
ses  lansquenets ,  qui  estoient  mille  ;  desquels  quatre 
cent  hommes  d'armes  estoit  la  bande  du  sieur  de  Se- 
16.  14 


Ê*0  MEMOIRES 

clan,  que  menoit  le  vicomte  d'Estoges;  et  fisrent  la 
plus  grande  diligence  qu'ils  peurent  :  et  en  estoit  bon 
besoing,  car  ils  n'y  feurent  pas  de  deux  jours  arrivés, 
quand  l'armée  du  Pape  et  des  Vénitiens  y  arriva  de- 
vant ladicte  ville  ;  là  où  commencèrent  d'abord  à  faire 
une  merveilleusement  grande  batterie  et  mines,  telle- 
ment qu'en  deux  jours  fisrent  une  bresche  pour  entrer 
cinquante  hommes  de  front.  Et  donnèrent  l'assault  au 
costé  où  estoit  une  chapelle  où  avoit  desjà  quatre  en- 
seignes dessus,  quand  Brisson  (dont  vous  ay  cy-de- 
vant  parlé),  porteur-d'enseigne  de  monsieur  de  Sedan, 
avecques  son  enseigne  et  quelques  gens-d'armes  qui  le 
suivirent,  reboutta  tous  ceux  qui  estoient  ja  là-dessus. 
Et  croy  que  sans  luy  la  ville  estoit  en  grand  danger 
d'estre  prise,   et  fisrent  tellement  les  lansquenets  et 
autres  qui  estoient  là,  que  ledict  assault  feust  reboutté  ; 
laquelle  chose  faicte  à  l'arrivée  de  monsieur  de  Nemours 
qui  s'approchoit,  se  levèrent  lesdicts  Espaignols,  pour 
ce  qu'ils  n'estoient  point  assez  forts,  et  se  retirèrent 
bien  avant  en  la  Romaigne. 

CHAP  TRE  XXVIII. 

Comment  monsieur  de  Nemours  assie'gea  Bresse,  laquelle 
il  print;  et  de  la  grande  occision  qui  y  feust  faicte. 

[Février  i5i2]  Après  que  l'armée  du  Pape  et  des 
Vénitiens  se  feust  partie  de  devant  Boulongne,  mon- 
sieur de  Nemours  entendit  comment  la  ville  de  Bresse 
s  estoit  révoltée  pour  les  Vénitiens  ;  et  estoient  bien 

dedans  quarante  mille  hommes,  dont  estoit  chef  Jean- 
Paul  Ballou,  et  le  seigneur  Mercure  avecques  ses  che* 
vaux-legers,  et  vouloient  faire  batterie  contre  le  chas* 
teau  ,  lequel  tenoit  encore  pour  le  roy  de  France  ;  et 
estoit  dedans  Henri  Gonnet ,  gentilhomme  gascon  ,  ca- 
pitaine dudict  chasteau.  Tout  cela  bien  entendu,  le- 
dict  sieur  de  Nemours  partist  en  diligence,  avecques 
son   armée  et  les  gens   d'armes  qui  estoient  dedans 
Boulongne,  et  en  son  chemin,  près  Isolle  de  l'Escaille, 
rencontra  une  bande  de  Vénitiens,  laquelle  il  defîst  et 
mist  tout  en  pièces.  Tousjours,  sans  perdre  de  temps, 
marchant  vers  Bresse,  où  arriva  à  un  soir,  et,  en  lieu 
de  faire  batterie  contre  la  ville,  fist  monter  toute  son 
artillerie  dessus  les  tours  du  chasteau ,  pour  battre  en 
ladicte  ville.  Or  les  Vénitiens  qui  estoient  dedans  la 
ville   craignoient   ce    que  les  François   fisrent;  c'est 
qu'ils  n'entrassent  du  chasteau  en  la  ville  ;  et  pour  ce 
ïeisrent  ung  petit  rempart  entre  le  chasteau  et  la  ville  : 
toutesfois ,  le  lendemain  matin ,  monsieur  de  Nemours , 
lequel  estoit  bien  adverty  de  tout  cela,  se  mist  à  pied, 
et  toute  la  gendarmerie  françoise  et  lansquenets  mes- 
lés  ensemble  en  bon  ordre,  enseigne  desployée;  et  en- 
trèrent par  ce  chasteau ,  et  trouvèrent  auprès  du  rem- 
part, devant  le  chasteau,  une  abbaye  où  estoient  quinze 
cent   arquebusiers,  qui  les  battoient  au*  flancs,  la- 
quelle  feust  emportée  d'assault,  nonobstant  qu'il  y 
eut  beaucoup  de  François  tués  et  blessés,   et  entre 
autres  un  gentilhomme  gascon,  cousin  de  monsieur 
de  Nemours,  qui  y  feust  fort  blessé,  tellement  qu'il 
en  mourut.  Et  n'en  eschappa  pas  un  de  tous  ceulx 
qui  estoient  en  ladicte  abbaye,  qu'ils  ne  feurent  has- 
çhés  et  mis  en  pièces.  Et  de-là,  tousjours  poursuivant 

4. 

leur  fortune,  passèrent  rempart  en  dépit  des  enne- 
mis ,  lesquels  fisrent  quelque  peu  de  defïense ,  et 
les  rompirent,  et  commencèrent  à  fuir;  et,  eulx  en- 
tremeslés  avec  les  François,  entrèrent  pesle  mesle 
dans  la  citadelle,  tellement  qu'il  y  eut  quarante  mille 
hommes  (0  tués,  et  toute  la  ville  pille'e  et  mise  à  sac. 
Et  fault  que  je  vous  die  que  j'estimois  Bresse  une  des 
plus  puissantes  villes,  des  plus  fortes  et  des  plus  riches 
qui  feust  en  toute  l'Italie.  Et  y  eust  tel  gendarme  qui 
y  fist  tel  gaing,  que  lui  et  ses  enfans  s'en  sentirent  toute 
leur  vie.  Monsieur  de  Nemours  n'avoit  point  oublié 
à  mettre  quatre  cent  hommes  d'armes  à  la  porte  de 
Venise,  pour  ce  que,  quand  les  Vénitiens  visrent  la 
journée  estre  contre  eulx ,  feirent  ouvrir  la  porte 
pour  fuir ,  lesquels  feurent  tous  prins  et  tués  par  la 
gendarmerie  qui  les  attendoit  à  la  porte. 


CHAPITRE  XXIX. 

Comment,  après  la  prise  de  Bresse ,  monsieur  de  Nemours 
entendit  que  les  Espaignols  s' assemblaient  en  la  Ro- 
maigne  ;  et  comment  ils  se  vinrent  parequer  les  uns  les 
autres  à  Ravennes. 

[Avril  i5i2]  Monsieur  de  Nemours,  après  la  prise 
de  Bresse,  feust  adverty  que  l'armée  des  Vénitiens 
qui  s'estoit  levée  devant  Boulongne  la  Grasse ,  s'es- 
toit  renforcée  des  deux  parts  ,  et  qu'ils  march oient 
droict  pour  tirer  le  chemin  de  Ravennnes  ;  laquelle 
chose  entendue  par  ledict  sieur  de  Nemours,  incon- 

Cl)  Quarante  initie  hommes  :  suivant  Guichardin ,  il  n'en  périt  que 
huit  mille.  Le  duc  de  Nemours  protégea  les  couyeus  de  femmes. 

tinent  à  diligence  fist  marcher  son  armée,  et  lui  fist 
faire  si  grande  diligence  pour  venir  devant  ses  enne- 
mis, à  Ravennes,  qu'il  n'y  eust  vivres  ni  aultres  cho- 
ses qui  le  peussent  servir.  Et  quand  une  bande  de 
Vénitiens,  qui  estoit  sur  les  champs,  vist  ce,  se  jetta 
en  la  queue  des  vivres ,  et  les  détroussa  ,  par  quoy  le 
camp  des  François  en  eust  très-grande  faute.  Et  en 
ce  même  ordre ,  les  François  arrivèrent  devant  Ra- 
vennes ,  là  où  ils  misrent  le  siège ,  et  fisrent  une  bat- 
terie qui  ne  feust  pas  grande ,  car  ils  ne  battirent  que 
deux  heures  ;  où   feust  blessé  monsieur  de  L'Espy , 
maistre  de  l'artillerie  du  roy  de  France ,  et  en  mou- 
rut tôt  après ,  dont  feust  grand  dommage ,  car  il  estoit 
homme  de  bien  et  fort  congnoissant  en  ce  mestier. 
Et,  incontinent  après  ladicte  batterie  faite,  donnèrent 
Fassault ,  et  feurent  repoussés ,  et  soutinrent  bien  les 
Espaignols   et  les  gens  du  Pape  ;  et  feust  tué  audict 
assault  le  guidon  de  monsieur  de  Sedan ,  qui  se  nora- 
moit  Gratien  d'Amandalis ,   gentilhomme   des  fron- 
tières de  Navarre,  gentil  compagnon;  et  feust  aussi 
blessé  monsieur  de  Chastillon ,  d'un  coup  de  harque- 
butte  en  l'espaule ,  dont  tost  après  il  en  mourut  Ledict 
assault  feust  donné  bien  tard,  droict  à  l'arrivée  du 
camp;  et,  cependant  que  ledict  assault  se  donnoit , 
vindrent  nouvelles  à  monsieur  de   Nemours  que  le 
vice-roy  de  Naples  et  l'armée  du  Pape  estoient  à  trois 
milles  de  luy.  Cela  entendu,  ledict  sieur  de  Nemours 
et  les  chefs  firent  retirer  l'artillerie  et  les  gens  du- 
dict  assault.  Et  me    semble,  aussy  faisoit-il  à  beau- 
coup de  capitaines ,  que  si  la  ville  eust  été  prinse,  que 
c'eust  esté  la  destruction  des  François,  et  n'eussent  peu 
gaigner  la  balaille  comme  Us  fisrent;  car  ils  y  eus- 

sent  perdu  cle  leurs  gens,  et  les  aultres  se  l'eussent 
amusés  au  pillage,  car  la  ville  estoit  fort  riche  ;  et 
eussent  aussi  perdu  beaucoup  de  leurs  gens  de  bien 
audict  assault;.  La  nuit  venue,  chacun  se  reposa  un 
peu  ,  et,  deux  heures  avant  le  jour,  chacun  commença 
à  s'armer  ;  et  fist  assembler  monsieur  de  Nemours  tous 
les  capitaines,  tant  de  pied  que  de  cheval,  et  com- 
mencèrent à  regarder  ce  qu'ils  avoient  à  faire  ;  et  feust 
advise'  de  ne  point  donner  la  bataille,  et  de  la  dissi- 
muler tant  que  les  François  feussent  un  peu  renforce's  ; 
car ,  en  dire  le  vray,  i3s  estoient  bien  foibles  et  bien 
foule's,  car  il  y  avoit  deux  ou  trois  mois  qu'ils  ne  ces- 
soient  de  combattre  ou  donner  assault,  et  d'aller  de 
lieu  à  aultre.  Et,  quand  tout  feust  bien  débattu,  mon- 
sieur de  Nemours,  qui  estoit  gentil  prince  comme 
chacun  sçait,  dit  aux  capitaines  qu'il  vouloit  com- 
battre, et  qu'il  falloit  qu'ils  combattissent  avecques  luy; 
et  la  raison  il  leur  dit,  qui  estoit  telle  que  ,  quand  ores 
ils  ne  voudroient  point  combattre,  si  estoient  ils  con- 
traints de  ce  faire,  puisqu'il  n'y  avoit  point  de  vivres 
au  camp,  et  ne  sçavoit  moyen  pour  en  avoir  :  et  da- 
vantage, l'arme'e  des  Vénitiens  qui  se  renforçoit  et 
venoit  vers  eulx;  et  si  les  deux  armées  du  Pape  et  des 
Vénitiens  feussent  venues  vers  eulx,  l'une  d'un  coslé, 
l'autre  de  L'autre,  ils  estoient  derrière  eulx,  ils  ne 
pouvoient  avoir  nuls  vivres.  Cela  dit  et  conelud ,  tous 
les  capitaines  luy  fisrent  serment  de  vivre  et  mourir  ce 
jour  avecques  luy  :  et  vous  asseure  qu'il  y  avoit  en  sa 
compagnie  de  gens  de  bien  et  de  gentils  capitaines, 
tant  de  gens  de  cheval  que  de  pied,  efaussy  bons  que 
j'en  aye  point  veu  depuis  :  et  estoient  avecques  luy, 
premièrement  monsieur  de  Lautrec,  monsieur  de  Là 

Palice,  le  duc  de  Ferrare,  le  duc  d'Allègre,  monsieur 
deHumbercourt,  Fonterailles,  le  baron  de  Biart,  le  vi- 
comte d'Estoges,  le  grand  escuyer  de  France,  Galcasde 
Saint  Severin,  monsieur  de  Bayart,  monsieur  de  Crus- 
sol,  qui  menoit  les  deux  cent  archers  de  la  garde  du 
.Boy,  monsieur  de  Montoison ,  monsieur  d'Aubigny , 
et  plusieurs  autres,  tant  françois  qu'italiens,  qui  se- 
roient  longs  à  vous  nommer. 

Les  capitaines  des  gens  de  pied  françois  estoient 
monsieur  de  Molart,  capitaine  général  des  advantu- 
riers,  monsieur  de  Bonnet  Maugiron,  le  capitaine 
Georges  de  Bichebourg,  Maulevrier,  Grand- Jean  le 
Picard,  et  monsieur  de  Moncaure,  qui  menoit  les  Pi- 
cards ,  les  capitaines  des  lansquenets  ;  le  capitaine  Ja- 
cob Feremus,  trois  mille  lansquenets;  le  capitaine 
Philipe  ,  trois  mille;  le  grand  Fabian,  deux  mille;  et 
estoit  ledict  Fabian  le  plus  grand  et  le  plus  puissant 
homme  que  je  vis  jamais;  et  quelques  bandes  d'Espai- 
gnols  et  d'Italiens  qui  estoient  avecques  eulx.  Et  comme 
ils  eurent  ce  faict,  monsieur  de  Nemours ,  qui  n'avoit 
plus  qu'un  flascon  de  vin  et  ung  pain ,  voullust  des- 
jeuner,  et  le  despartit  aux  autres  capitaines ,  lesquels 
en  beurent  et  mangèrent;  et  estoient  tous  armés.  Cela 
faict,  les  advantureux  vindrent  faire  rapport  que  Far- 
inée du  Pape  et  les  Espaignols  marchoient  et  venoient 
tout  droict  à  eulx,  et  que  la  journée  ne  se  pouvoit  pas- 
ser sans  bataille  :  et  feust  ung  jour  de  Pasques.  Et  lors 
commencèrent  les  François  à  marcher,  et  eulx  mettre 
aux  champs,  et  ne  fisrent  pas  grand  chemin  que  les 
àeux  armées  ne  suivirent  l'une  l'aultre.  Et  avoit  ung 
canal  qui  s'appelle  le  Bonco ,  et  se  passoit  à  guet  en 
tous  enxlroicts».  Et  av oient  là  laissé  les  Espaignols 

ung  nombre  de  gens  à  cheval  de-là  l'eaue ,  et  toute 
l'armée  deçà  :  et^estoit  le  comte  Navarre  capitaine  gé- 
néral de  leurs  gens  de  pied ,  et  le  vice-roy  de  Naples 
chef  général  de  toute  l'armée;  et  y  estoient  le  marquis 
de  Pesquiere,  Antoine  de  Levé,  et  tout  plain  d'autres 
gentilshommes  espaignols,  qui  seroit  chose  trop  longue 
à  vous  les  tous  nommer.  Et  du  costé  du  Pape,  le  duc 
d'Urbin ,  qui  estoit  le  chef.  Ledict  Pedro  de  Navarre 
avoit  faict  faire  un  parc  à  langue  de  bœuf  de  fer  sur 
chevrettes  ,  et  puis  force  chaisnes  et  charettes  entre 
deux  ;  et  avoit  là  dedans  force  arquebuttes  à  crochet , 
et  quelques  pièces  d'artillerie  du  costé  de  l'eaue  :  oti 
estoit  ceste  bande  de  chevaucheurs  que  j'ay  devant 
nommés,  estoit  l'artillerie  des  Espaignols,  qui  battoit 
dedans  les  gens  de  pied  françois,  tout  à  découvert  :  et 
vous  asseure  qu'il  y  faisoit  un  grand  meurtre,  car  ils 
estoient  à  deux  gets  de  pierre  près.  Sans  point  de  faulte 
feurent  tués  ceste  journée  tous  les  capitaines  de  pied 
françois ,  et  plus  de  deux  mille  hommes,  tant  françois 
que  lansquenets;  tellement  que  de  quarante  capitaines 
piétons  qu'ils  estoient  n'en  échappa  que  deux.  Et  en- 
durèrent ceste  batterie  bien  trois  heures  de  long  ;  et  si 
l'artillerie  des  Espaignols  faisoit  grand  mal  aux  Fran- 
çois, aussy  celle  des  François  à  eulx  et  à  la  gendar- 
merie de-là  l'eaue.  Cependant  monsieur  de  Nemours 
marchoit  tousjours ,  et  vint  donner  trois  grands  coups 
d'artilleijie  dedans  leur  gendarmerie,  qui  leur  fist  du  mal 
assez  ;  et  avoit  ledict  sieur  de  Nemours,  de  coustume, 
pour  l'amour  de  sa  mye,  de  ne  point  porter  de  harnois, 
fors  la  chemise,  depuis  le  coulde  en  bas  jusques  au  gan- 
telet ;  et  prioit  à  toute  la  compagnie  de  la  gendarmerie 
en  leur  remontrant  et  donnant  beaucoup  de  belles 


DE  FLETJRANGE.  2  1^ 

parolles,  qu'à  ce  jour  voulsissent  garder  l'honneur  de 
Fi  ance,  le  sien  et  le  leur,  et  qu'ils  le  voulsissent  suivre. 
Et  cela  faict,  dit  qu'il  verroit  ce  qu'ils  fei  oient  pour  l'a- 
mour de  sa  mye  ce  jour-là;  et  incontinent  partit,  et 
feust  le  premier  homme  d'armes  qui  rompist  sa  lance 
contre  les  ennemis  ;  et  les  Espagnols  marchoient  d'autre 
costé  en  bon  ordre,  et  chargèrent  de  telle  sorte,  qu'il 
ne  feust  jamais  veu  un  plus  rude  combat,  et  dura  plus 
de  trois  heures  qu'on  ne  sçavoit  qui  avoit  le  meilleur. 
Or,  ce  temps  pendant  que  la  gendarmerie  estoit  en  ce 
combat,  nous  retournerons  aux  gens  de  pied,  et  dirons 
ce  qu'ils  fisrent. 

Monsieur  de  Molart  et  le  capitaine  Jacob  s'eston- 
noient  fort  de  l'artillerie;  car  ils  avoient  esté  trois 
heures  en  ceste  peine,  et  n  avoient  où  se  coucher.  Se 
commencèrent  à  seoir,  luy  et  le  capitaine  Jacob,  et 
demandèrent  à  boire  ;  et,  en  buvant,  un  coup  de  ca- 
non les  emporta  tous  deux  ;  qui  feust  un  grand  dom- 
maige  ;  et  avoit  esté  tué ,  un  peu  devant ,  le  capitaine 
le  grand  Fabian.  Ce  voyant,  les  gens  de  pied,  tant 
françois  que  lansquenets,  voulurent  aller  assiéger  le 
fort  où  estoit  Pedro  Navarre  et  ses  gens  de  pied,  qui 
ne  se  bougeoient  ;  et  partirent,  tant  François  que  lans- 
quenets ,  et  leur  vindrent  donner  un  merveilleux  as- 
sault,  et  trouvèrent  ledict  fort  aussy  merveilleux  et  tant 
fort  de  harquebuttes  à  crochet  que  de  charettes.  Et  y 
fust  monsieur  de  Maugiron  tué  sur  une  charette ,  et 
tout  plain  de  gens  de  bien  :  et  tous  les  piétons ,  tant 
françois  que  lansquenets ,  tous  tués  ou  mis  en  fuite  ;  et 
sortirent  les  Espaignols  à  la  queue  de  ses  gens  de  pied 
fuyans.  Ils  fisrent  un  grand  meurdre,  et  y  feust  tué 
bien  douze  cent  hommes.  Gela  veu,  le  gros  nombre 

que  les  Espaignols  estaient,  et  gens  frais,  si  du  com- 
mencement ils  pensoient  bien  avoir  gaigné  la  bataille , 
encore  pensoient-ils  mieux  avoir  gaigné  à  ceste  heure 
là;,  mais,  comme  Dieu  ordonne  les  choses,  il  y  avoit 
quelques  lansquenets,  françois  et  picards,  qui  n'y  es- 
taient point  allés ,  qui  vindrent  et  rechasserent  tous  les- 
dicts  Espaignols  dedans  leur  fort  ;  et  les  gens  de  pied 
françois  ne  les  suivirent  plus,  mais  se  retirèrent  au 
lieu  accoustumé,  et  enduroient. comme  auparavant  de- 
vant la  batterie  de  l'artillerie.  Et  aussy  faisoit  tant  de 
niai  aux  Espaignols  la  batterie  des  François ,  qu'ils 
leur  feust  fort  qu'ils  se  depàrquassent  ,  et  vinssent 
combattre  avecques  les  aultres  ;  eulx  venus ,  l'armée 
des  François  s'alFoiblissoit  fort.  A  donc  vint  monsieur 
drAlegre  prier  à  monsieur  de  La  Palice,  en  disant  : 
«  Monsieur,  la  bataille  est  perdue,  si  vous  ne  nous  en- 
ce  voyés  la  bande  de  monsieur  Sedan  ;  »  et  incontinent 
le  vicomte  d'Estoges  qui  la  menoit,  partit,  et  toute  la 
Lande  avecques  luy,  criant:  La  marche  /Et  si  les  suivi- 
rent les  deux  cent  archers  de  la  garde ,  qui  portoient 
tous  des  haches,  que  menoit  monsieur  Crussol  ;  et  vin- 
drent donner  dedans  de  telle  sorte ,  que  le  vice-roy  de 
Naples  s'enfuit,  et  toute  la  gendarmerie  :  et  feust  là  pris 
le  marquis  de  Pesquiere,  et  aultres  capitaines  espai- 
gnols, et  de  ceulx  du  Pape.  Or,  après  ce  faict,  leurs  gens 
de  pied  n'estoient  pas  encore  deffaicts,  et  se  tenoient 
tousjoui  s  dedans  leur  fort,  et  leur  artillerie  qui  battoit 
d'un  costé  et  d'aultre ,  là  où  monsieur  de  Pontremy, 
qui  estoit  au  lieu  de  monsieur  dEspy,  fist  merveilleu- 
sement bon  devoir,  et  aussy  fist  Pierrot  Dognots. 

Et  quand  les  François  feurent  passé  l'eaue ,  apperce- 
vant  que  le  fort  où  estoit  Pedro  de  Navarre  n'estait 

point  fortifié  du  costé  de  l'eaue,  incontinent  cent 
hommes  d'armes  bien  en  ordre  vindrent  donner  de- 
dans ,  et  leur  rompirent  leurs  gens  ;  et  quand  les  au- 
tres François  visrent  ce,  vindrent  sur  ledict  fort,  et 
l'emportèrent  d'assault;  et  feurent  tous  tués  et  mis  en 
pièces  ceulx  dedans,  et  Pedro  Navarre  prins,  et  aul- 
tres  capitaines  et  gens  de  pied.  Et  paravant  ce  se  parti- 
rent dudict  fort  deux  mille  Espaignols,  bien  en  ordre, 
qui  se  sauvoient.  Or  le  baron  de  Chimay,  qui  estoit 
honneste  gentilhomme,  se  cognoissant  les  choses  à 
venir,  et  en  avoit  déjà  dit  beaucoup  de  véritables  avant 
la  bataile,  vint  à  luy,  monsieur  de  Nemours,  et  luy 
demanda  en  ceste  manière  :  «  Or  ça,  bastard,  comment 
«  ira-t'il  de  ceste  bataille ,  et  qui  la  gaignera  ?  —  Je 
«  vous  promets  ma  foy,  monsieur,  dit  le  bastard,  que 
«  vous  la  gaignerés  ;  mais  vous  estes  en  danger  d'y 
«  demeurer,  si  Dieu  ne  vous  fait  grâce.  »  Sur  quoy 
respondit  le  sieur  de  Nemours ,  que  pour  cela  ne  lai- 
roit-il  point  à  y  aller.  Et,  quand  la  bataille  feust  gai- 
gnée  et  que  les  Espaignols  à  pied  et  à  cheval  feurent 
mis  en  fuite,  ledict  sieur  de  Nemours  vint  au  bastard, 
et  luy  dit  :  «Et puis,  maistre  coquart,  y  suis-je  demeuré 
«  comme  vous  disiés ;  me  voicy  encores.  —  A  donc, 
«luy  dit  le  bastard,  monsieur,  ce  n'est  point  encore 
«  faict.  »  Et,  comme  il  achevoit  ce  propos,  un  archer 
luy  vint  dire  :  «  Monsieur,  voilà  deux  mille  Espaignols 
«  qui  s'en  vont  tous  en  ordre  du  long  de  la  chaussée.  » 
et  incontinent  ledict  sieur  demanda  son  habillement 
de  teste  pour  les  suivre  ;  et  monsieur  de  Lautrec  luy 
disoit  :  «  Si,  monsieur,  attendes  vos  gens;  »  à  quoy  il 
n'entendit  point,  et,  avecques  vingt  ou  trente  hommes 
d'armes  ;  vint  ruer   sur  lesdicts   Espaignols ,   là  où 

feust  enlevé  des  piques  hors  de  la  selle,  et  feust  tué* 
et  tout  plain  d'autres  gentilshommes  avecques  luy,  et 
monsieur  de  Lautrec  si  fort  blessé  qu'il  feust  là  laissé 
pour  mort  ;  et  y  feust  tué  monsieur  de  Viverols ,  son 
fils.  Cela  faict,  feurent  amenés  les  gros  personnages, 
morts  et  blessés,  au  camp  j  et  pourtant  que  les  vivres  des 
Espaignols  estoient  là  demeurés,  et  que  les  François  en 
avoient  grande  nécessité,  leurvindrentà  grand  récon- 
fort du  deuil  qui  feust  mené  au  camp ,  à  cause  de  la 
mort  de  monsieur  de  Nemours.  Il  n'en  faut  point  par- 
ler; car  jamais  de  prince  mort  n'en  feust  mené  tel.  Je 
vous  ay  nommé  tous  les  gros  maistres  qui  y  ont  esté 
tués  :  des  blessés  peu  en  sont  eschappés  ;  et  ne  fault 
point  que  nul  s'excuse  du  combat,  car  tous  combatti- 
rent, jusques  aux  valets. 

CHAPITRE  XXX. 

Comment  monsieur  de  LaPalice,  en  attendant  la  response 
du  Roy,  feust  eslu  par  tous  les  capitaines ,  chef  général 
des  François;  et  comment  la  ville  de  Ravenne  feust  prinse; 
et  de  l'entrée  du  corps  de  monsieur  de  Nemours  à  Milan. 

[Avril  t 5 12] La  bataille  près  Ravenne  gaignée  par 
les  François,  et  ce  gentil  prince  monsieur  de  Nemours 
mort,  comme  je  vous  ay  desja  dit,  de  sa  plainte  il  n'en 
fault  point  parler  ;  car  il  feust  plaint  d'amis  et  d'en- 
nemis ;  et  le  lendemain  on  renvoya  son  corps  dans 
une  litière,  à  Milan,  et  aultres  gros  personnages, 
comme  monsieur  de  Lautrec  et  aultres ,  qui  estoient 
fort  blessés.  Le  camp  du  Roy  demeura  devant  la  ville, 

de  Ravenne,  où  il  estoit  le  jour  de  devant;  et  advei- 
tirerjt  le  Roy  de  la  bataille,  et  de  sa  duché'  de  Milan, 
et  quel  gouverneur  il  y  vouloit  mettre;  et,  ce  temps 
pendant, les  capitaines  regardèrent  qui  seroit  lieutenant 
général,  en  attendant  la  response  du  Roy  ;  et  quand  ils 
eurent  tout  bien  considéré,  ils  choisirent  monsieur  de 
La  Palice ,  qui  étoit  gentil  capitaine  et  gentil  cheva- 
lier, et  qui  avoit  beaucoup  veu.  Cela  fait,  incontinent 
il  fist  sommer  la  ville  de  Ravenne  de  se  rendre,  la- 
quelle chose  elle  fist  :  elle  feust  composé  de  quelque 
argent  qu'elle  debvoit  bailler  à  tous  les  capitaines;  et, 
après  làdicte  composition  faicte,  ung  adventurier  qui 
s'appeloit  Jacquin,  de  la  bande  de  monsieur  de  Mo- 
ïart,  lequel  estoit  sergent  de  bande,  vint  à  regarder  à 
la  brèche,  laquelle  avoit  esté  faicte  le  jour  de  devant  : 
il  vist  qu1  il  n'y  avoit  ame  de  deffense  dedans  la  ville  ; 
et  ainsy  vint,  de  main  en  main,  à  ses  aultres  compai- 
gnons,  et  donnèrent  l'assault  avant  que  jamais  homme 
dedans  y  sceust  venir  ;  et  après,  les  lansquenets  et  toute 
la  gendarmerie  entrèrent  et  prindrent  la  ville,  et  la  pillè- 
rent toute ,  et  misrentà  sac,  avant  que  jamais  monsieur 
de  La  Palice  ni  tous  les  autres  capitaines  y  seussent  met- 
tre ordre;  et  feust  grand  pitié,  car  elle  étoit  belle  ville  et 
riche.  Si  ledict  seigneur  de  La  Palice  en  estoit  marry,  il 
ne  s'en  faut  esbâhir,  car  il  en  pensoitbien  avoir  quelque 
bonne  chose.  Cela  faict,  et  ladicte  ville  ains  pillée  et 
destruite,  on  fist  tenir  information  pour  sçavoir  qui  en 
avoit  esté  cause  ;  et  feust  print  le  capitaine  Jacquin  , 
au  milieu  de  tous  les  adventuriers  et  de  tous  les  Al- 
lemans  qui  se  vouleurent  mutiner;  mais  ils  nepeurent 
jamais  mettre  ordre  qu'il  ne  feust  pendu  et  estranglé. 
Et  feust  trouvé  audit  Ravenne  un  enfant  monstre,  le 

plus  horrible  qu'on  vit  jamais.  Et  après  ce  faict ,  et 
toute  la  ville  ainsi  pillée,  le  Roy  confirma  monsieur 
de  La  Palice  son  lieutenant  général,  et  gouverneur  de 
Milan.  Et  debvez  sçavoir  que  ledict  seigneur  Roy  dé- 
mena ung  merveilleux  deuil  de  la  mort  de  monsieur 
de  Nemours  son  nepveu ,  tel  qu'on  ne  le  pouvoit  ap- 
paiser;  et  manda  ledict  seigneur  Roy  audict  sieur  de 
La  Palice,  casser  toute  son  armée,  et  mettre  les  gens 
d'armes  en  garnison  par  les  villes;  ce  que  monsieur  de 
La  Palice  fist  à  bien  grand  regret ,  et  n'estoient  point 
les  autres  capitaines  de  ceste  opinion  :  et  en  fist  le  Roy 
très-grand  mal;  car  il  ne  devoit  jamais  rompre  son  ar- 
mée; et  la  renforcer,  car  il  en  avoit  bien  le  pouvoir; 
et  ne  feust  point  advenu  ce  que  depuis  a  esté;  car  je 
veulx  dire  que  ceste  faulte  a  esté  cause  de  toutes  les 
guerres  qui  ont  depuis  esté  faictes  en  Italie  et  en  la 
plus  grande  partie  de  la  chrestienté;  et,  s'il  eust  alors 
renforcé  son  armée,  et  bouté  avant,  il  eust  esté  prince 
de  toutes  les  Italies,  et  roy  de  Naples  aussi;  car  il 
avoit  l'empereur  Maximilian  pour  lui,  et  faisoient  la 
plus  grande  part  de  leurs  guerres  ensemble. 

CHAPITRE  XXXI. 

Comment,  après  que  les  Suisses  et  Vénitiens  veirent  le 
pays  desgarny,  chassèrent  monsieur  de  La  Palice  hors 
d'Italie, 

[Juin  i5i2]  Les  Suisses,  qui  n'estoient  point  d'ac- 
cord ni  en  paix  avec  le  roy  de  France,  mais  vouloient 
bien  avoir  part  en  Italie,  entendirent  la  rompture  de 

ceste  armée;  aussi  fisrent  les  Vénitiens,  qui  ne  pen- 
soient  pas  que  le  P\oy  en  deust  faire  ainsy,  dont  feurent 
merveilleusement  aises.  Les  Suisses  se  commencèrent 
à  mouvoir  ;  et  pensoit  monsieur  de  La  Palice  que  ce  ne 
seroit  rien ,  car  ils  étoient  descendus  à  Milan  deux  ou 
trois  fois  ;  et ,  pour  ce  que  à  chacun  coup  le  grand 
nombre  des  chevaux  françois  leur  coupoient  les  vivres, 
s'en  retournoient,  avec  cinquante  mille  escus  qu'on  leur 
donnoit,  «t  leur  faisoit-on  la  bataille  d'escus  au  so- 
leil ;  et  en  apprit  la  façon  monsieur  le  grand-maistre 
Chaumont.  Cela  faict,  les  Suisses  marchèrent,  avec 
l'ayde  du  cardinal  de  Sion  et  les  Vénitiens ,  de  leur 
côté  :  quoy  voyant,  monsieur  de  La  Palice  garnit  le 
chasteau  de  Milan ,  et  le  chasteau  de  Crémone,  de  gens, 
de  vivres  et  d'aultres  munitions,  et  envoya  monsieur 
d'Aubigny,  avecques  trois  cent  hommes  d'armes ,  de- 
dans Bresse  \  et  lui ,  avecques  toute  la  gendarmerie  et 
les  lansquenets  du  capitaine  Jacob,  qui  estoient  de- 
meurés, se  retira  dedans  Pavie;  car  la  chose  feust  mer- 
veilleusement subite,  et  tant  que  ledict  sieur  de  La 
Palice  n'eust  loisir  d'assembler  ses  gens,  ni  de  mettre 
ordre  en  son  affaire.  Les  Vénitiens  et  les  Suisses  mai- 
choient  tousjours  ;  et  se  misrent  ensemble  leurs  deux 
armées,  et  vindrent  devant  Pavie;  laquelle  chose  veue 
par  le  sieur  de  La  Palice  et  les  autres  capitaines  qui 
estoient  avecques  lui,  telle  fois  conclurent  de  la  tenir, 
mais  après  trouvèrent  que  mieux  valoit  de  l'abandon- 
ner ;  laquelle  chose  feust  faite,  et  y  eust  de  belles 
escarmouches  à  l'arrivée  et  au  sortir.  Et,  ainsy  que 
mondict  sieur  de  La  Palice  sortoit  par  une  porte,  les 
Suisses  et  les  Vénitiens  entroient  par  l'autre ,  par  des- 
sus le  pont ,  là  où  le  reste  des  lansquenets  du  capitaine 

Jacob  donnoit  à  la  journée  de  Ravenne,  desquels' es- 
toit  chef  monsieur  Destoges,  gentilhomme  françois, 
lequel  portoit  le  guidon  de  monsieur  de  La  Palice  : 
lui  et  lesdicts  lansquenets ,  laissés  derrière  à  l'arriere- 
garde ,  fisrent  fort  bien  leur  debvoir,  et  se  retira  ledict 
sieur  de  La  Palice  avecques  toute  son  armée,  en  France  ; 
et  ne  demeura  en  Italie  pour  les  François  que  le  chas- 
teau  de  Milan ,  le  chasteau  de  Crémone  et  la  ville  de 
Bresse,  où  estoit  monsieur  d'Aubigny,  capitaine  gé- 
néral, avecques  quelques  gens  de  pied  et  trois  cent 
hommes  d'armes  françois,  lequel,  après  le  retour  de 
monsieur  de  La  Palice  en  France,  ne  demeura  gueres 
sans  avoir  le  siège  par  les  Vénitiens  ;  car  les  Suisses 
estoient  desjà  retournés  en  leur  pays,  après  avoir  eu 
gros  butin  par  le  pays  d'Italie,  et  force  argent  desdicts 
Vénitiens.  Durant  lequel  siège  feurent  faites  beaucoup 
de  belles  saillies,  et  le  tindrent  long-tems  à  grosse  bat- 
terie; et  vous  veux  bien  dire  que  c'est  la  plus  belle 
ville  de  guerre  que  je  vis  jamais,  et  n'estoit  point  pre- 
nable ,  veu  les  gens  de  bien  qui  estoient  dedans ,  et  le 
chef  qui  estoit  et  est  encore ,  tant  homme  de  bien  et  bon 
capitaine.  Toutesfois,  par  longueur  de  temps,  la  peste 
et  famine  se  frappa  tellement  entre  eulx ,  qu'ils  feurent 
contraincts  de  rendre  la  ville ,  mais  si  honnestement , 
que  les  gens  de  chevaulx  sortirent  la  lance  sur  la 
cuisse ,  et  les  piétons  la  picque  sur  le  col  ;  et  en  es- 
toient beaucoup  morts  de  la  peste  :  et  ainsy  s'en  revin- 
rent en  France.  Et  après  ce,  tinrent  encore  assez  le 
chasteau  de  Milan  et  le  chasteau  de  Crémone,  le  parti 
des  François. 

CHAPITRE  XXXII. 

Comment  le  jeune  A aventureux  vint  sur  les  frontières  de 
Gueldres  amasser  cinq  mille  lansquenets  ;  et  comment 
ceulx  de  Lembourg  et  Luxembourg  ruèrent  sur  eulx. 

[i5i2]  Le  jeune  Adventureux,  après  le  retour  de 
toute  l'armée  d'Italie  en  France,  revint  deçà  les  monts, 
et  print  le  chemin  par  le  mont  Genève,  en  Daulphiné, 
et  trouva  le  Roy  et  la  Reine  à  Grenoble,  qui  lui  fisrent 
merveillement  bonne  cliere  :   et  estoient  fort  marris 
du  retour  de  monsieur  de  La  Palice  ;  et  de  là  s'en  allè- 
rent à  Blois ,  et  de  Blois  à  Paris ,  là  où  se  faisoit  une 
menée  et  pratique  avecques  les  Vénitiens ,  pour  avoir 
paix  avecques  eulx,  et  dressèrent  une  aultre  armée 
pour  envoyer  de -là  les  monts.  Or  laissons  le  Roy  faire 
son  entreprise,  et  disons  du  jeune  Adventureux  que , 
quand  il  feust  de  deçà  les  monts  ,  voullust  faire  la 
guerre  à  monsieur  de  Trêves,  pour  la  querelle  d'une 
place,  laquelle  se  nomme  Castelbourg.  Et  s'en  alla  le- 
dict  Advantureux  en  Liège,  et  là  ouit  parler  d'une 
bande  de  lansquenets  qui  revenoit  de  Gueldres ,  et 
s'appelloit  la  Bande  Noire  ,  laquelle  a  reigné  long- 
tems  depuis  :  et  incontinent  ces  nouvelles  ouies ,  vint 
devers  monsieur  de  Liège,  son  oncle,  qui  pour  lors 
estoit  bon  françois,  lequel  lui  presta  quelque  argent y 
et  feurent  douze  cent  pistoles,  pour  donner  aux  lans- 
quenets. Laquelle  chose  faicte ,  ledict  Adventureux 
despescha  un  gentilhomme  liégeois,  nommé  Okelet  de 
Feumaille ,  lequel  il  envoya  devers  lesdicts  lansque- 
16.  i5 

nets,  pour  les  retenir  pour  lui  et  à  son  service.  Lequel 
arrivé  devers  lesdils  lansquenets ,  lui  octroyèrent  la 
requeste  dudict  Advantureux  :  et  estoient  les  capitaines 
gentils  compagnons,  dont  les  deux  principaux  estoient 
Thimis  de  Medelbourg ,  honneste  homme  et  de  bon 
aage,  et  ung  aultre  qui  s'appelloit  Hans.  Cela  faict,  le 
jeune  Adventureux,  avecques  cent  chevaulx,  arriva  à 
eulx  ung  samedy  de  Pasques,  à  dix  heures  du  soir,  à 
un  village  entre  Trect  et  Vise  ;  et  pensèrent  lesdits 
lansquenets  avoir  une  merveilleusement  grosse  al- 
larme,  cuidans  que  ceulx  de  Lembourg  et  de  Luxem- 
bourg, et  ceulx  du  pays,  qui  étoient  assemblés,  vins- 
sent ruer  sur  eulx.  Or,  le  propre  jour  que  ledict  jeune 
Adventureux  partit  de  Liège,  eust  lettres  du  Roy,  le- 
quel lui  mandoit ,  surtout  les  services  qu'il  lui  pouvoit 
faire,  qu'il  lui  retint  lesdicts  lansquenets  à  son  service , 
et  qu'ils  auroient  bon  traitement,  et  quils  seroient 
bien  paye's  ;  pour  lesquelles  nouvelles  ledict  Advantu- 
reux se  hasta  de  les  avoir.  Et  estoit  l'assemble'e  que  le 
Roy  voulloit  faire  pour  envoyer  en  Guienne,  où  es- 
toit  question  que  les  Espaignols  voulloient  descendre, 
ou  en  Italie  pour  faire  son  voyage.  Et  quand  l'Adven- 
tureux  feust  arrivé  vers  eulx,  et  qu'ils  le  conneurent, 
ils  feurent  merveilleusement  aises  -,  car  à  ce  jour  leur 
avoit  promis  se  trouver  à  eulx.  Et  après  qu'il  feust 
adverty  de  l'assemblée  de  ceulx  de  Lembourg  et 
Luxembourg  et  du  pays  environ  ,  il  fist  amener  du 
long  de  l'eauë  quelques  piques  qu'il  avoit  fait  venir 
d'Ardenne,  et  poudre  pour  les  harquebutiers,  qui  res- 
jouit  merveilleusement  lesdicts  lansquenets  ,  car  ils  en 
avoient  grande  faute  :  et  demeurèrent  toute  la  nuict 
en  merveilleusement  bon  guet  et  gros  allarme  que 

ceulx  de  Lembourg  et  de  Luxembourg  leur  fisrent. 
Et  le  lendemain  matin,  qui  feust  le  jour  de  Pasques  (0, 
l'Adventureux ,  après  avoir  mis  ordre  à  son  affaire  , 
s'en  alla  à  Vise,  pour  faire  ses  pasques,  en'attendant  ce 
<jue  ces  gens  assemblés  vouloient  faire,  car  il  avoit  mis 
bonnes  espies  pour  entendre  de  leur  volonté'.  Laquelle 
chose  faicte,  se  mist  en  basteau  pour  aller  audit  Vise  ; 
et  y  eust  quelques  gentilshommes  et  valets  des  siens 
qui  voullurent  aller  par  terre,  lesquels  feurent  prins  et 
menés  en  une  place  qui  s'appelloit  Dolhein.  Ledict 
Adventureux,  après  avoir  oui  messe  et  receu  Dieu, 
ouit  l'allarme  dedans  le  camp,  que  faisoit  Le  Drossart 
de  Franquemont ,  lequel  avoit  assemblé  tout  le  com- 
mung  et  gentilshommes  du  pays  environ ,  pour  courir 
sus  audict  Advantureux  et  à  ses  gens,  lesquels  ne  voul- 
aient faire  nul  mal  au  pays,  fors  seulement  vivre. 
Toutesfois  l'allarme  feust  grosse,  et  s'arma  ledict  Ad- 
ventureux dedans  son  basteau,  et  vint  à  ses  gens,  les- 
quels se  mettoient  en  ordre  ;  et  à  vous  en  dire  le  vray, 
c'estoit  une  merveilleusement  belle  bande.  Et  vinrent 
les  uns  contre  les  aultres,  tellement  qu'à  l'abord  y  eust 
merveilleusement  belle  escarmouche,  tant  de  gens  de 
pied  que  de  cheval,  en  laquelle  y  eust  tout  plein  de 
gens  tués  et  affolés.  Et  à  donc  lesdicts  lansquenets  et 
le  jeune  Adventureux  avecques  eulx  baisèrent  la  terre, 
comme  ils  font  de  coustume,  et  marchèrent  tout  droict 
contre  leurs  ennemis  ;  mais  ne  voulleurent  attendre , 


(0  Le  jour  de  Pasques  :  on  disoit  anciennement  faire  ses  pâques, 
lorsqu'on  faisoit  ses  dévotions  eu  quelque  fête  solennelle  ;  et  comme  , 
depuis  le  retour  de  l'armée  d'Italie ,  il  ne  peut  y  en  avoir  d'autre  que  la 
Notre-Dame  d'Août,  il  paroît  que  c'est  cette  fête  que  l'auteur  veut  ici 
désigner.  (  Note  de  Vabbé  Lambert.  ) 

et  avoient  quelques  pièces  d'artillerie  avecques  eulx  , 
laquelle  ils  avoient  tout  le  jour  tirée  contre  lesdicts 
lansquenets  ,  laquelle  feust  gaigne'e.  Cela  faict ,  les 
lansquenets  qui  cuidoient  aller  se  loger  en  ung  vil- 
lage lequel  s'appelle  Hesvie,  au  pays  de  Luxembourg, 
se  commencèrent  à  mutiner  entre  eulx,  disans  qu'ils 
vouloient  avoir  argent,  ou  qu'ils  ne  passeroient  pas  la 
rivière  ;  et  repassèrent  l'eauë  pour  se  retirer  vers  Guel- 
dres ,  dont  ledict  Avantureux  feust  fort  marry  ;  et  le 
dévoient  tuer  dans  leur  domaine,  comme  ils  disoient. 
Toutesfois  il  alla  à  eulx,  et  se  commença  à  courroucer 
le  premier,  et  leur  donna  quatorze  enseignes,  et  les 
pria  de  venir  avec  luy  au  service  du  Roy,  laquelle 
chose  accordèrent  la  plus  grande  part.  Et  quand  ce 
feust  faict ,  et  que  les  basteaux  estoient  tous  prests , 
l'Adventureux  print  deux  enseignes  en  chacune  main, 
et  passa  oultre;  et  ainsy  après,  tous  lesdicts  lansque- 
nets le  suivirent,  et  ne  retourna  que  trois  cens  hommes, 
que  tous  ne  passèrent  la  rivière  de  Meuse,  et  s'en  vin- 
rent à  Ardenne,  là  où  le  roy  Louis  envoya  audict  Ad- 
ventureux  un  gentilhomme,  nomme'  La  Romagere,  et 
qu'il  luy  prioit  qu'il  donnast  congé  auxdicts  lansque- 
nets ,  et  que  pour  l'heure  il  n'avoit  que  faire  de  gens 
de  pied,  et  ne  lui  envoya  pas  un  grand  blanc  pour  les 
contenter;  de  laquelle  chose  ledict  Advantureux  feust 
très-mal  content,  comme  raison  le  voulloit  ;  car  il  luy 
desplaisoit  fort  de  perdre  son  crédit  avecques  lesdicts 
lansquenets,  qui  estoient  venus  pour  l'amour  de  luy  : 
toutefois  il  leur  donna  congé,  pour  ce  que  le  sieur 
de  Sedan  lui  manda  que  pour  l'heure  l'entreprise  de 
Trêves  estoit  rompue,  et  aussi  pour  ce  que  le  Roy  n'en 
voulloit  point  ;  et  pour  ce  se  deffit  desdits  lansquenets 


DE  FLEURÀNGE.  22ÇJ 

à  grande  mutinerie  ;  toutesfois  il  eschappa  du  mieux 
qu'il  peut,  et  estoit  avecques  luy  Denis  Soynart,  sei- 
gneur d'Alemberg.  Cela  faict ,  ledict  Adventureux  s'en 
vint  à  Sedan  et  de-là  en  France,  bien  marry,  prest  à 
dire  au  Roy  qu'il  ne  luy  avoit  point  faict  de  bon  tour 
avecques  les  Allemans,  et  qu'il  avoit  perdu  une  belle 
bande;  et  que,  si  une  aultre  fois  il  en  avoit  affaire, 
il  ne  les  recouvrèrent  point  aisément.  Huict  jours  après 
qu'il  eust  laissé  lesdicts  lansquenets,  luy  estant  à  Se- 
verange  de  retour  chez  monsieur  de  Montmort ,  sur 
son  chemin,  pour  aller  vers  ledict  sieur  Roy,  il  eut 
nouvelle  du  Roy  que,  sur  tous  les  services  qu'il  lui  vou- 
loit  jamais  faire,  qu'il  lui  fist  recouvrer  un  nombre  de 
lansquenets.  Laquelle  chose  vue,  ledict  Adventureux 
feust  merveilleusement  marry,  toutesfois,  pour  faire  ser- 
vice au  Roy,  il  partit  en  toute  diligence,  et  renvoya 
après  lesdicts  lansquenets ,  et  en  recouvrit  bien  deux 
mille,  dont  les  capitaines  estoient  T^àmis  et  Hans;  et 
d'en  recouvrer  plus  ne  feust  possibre  ;  et  feust  force 
audict  sieur  Roy,  pour  en  avoir  plus  largement,  qu'on 
leur  envoya  à  chascun  un  escu  en  Allem?igne ,  de- 
dans leurs  maisons,  avant  que  voulsissent  jamais  partir; 
Iqui  feust' une  merveilleuse  constance  au  Roy,  pour  ce 
que,  quand  ce  vint  à  la  monstre,  ils  ne  voullurent  le 
rabbattre  :  toutesfois  avecques  l'ayde  de  force  argent, 
ledict  sieur  en  eust  assez,  et  en  fist  deux  armées  avec- 
ques aultres  gens  qu'il  avoit,  dont  l'une  estoit  pour 
envoyer  en  Guyenne,  et  l'aultre  en  Italie  ;  et  en  amena 
ledict  Aventureux  au  Roy  bien  dix  mille,  sans  une 
aultre  bande  que  le  duc  de  Suffolk  lui  amena  de  Lor- 
raine. 

CHAPITRE  XXXIII. 

Comment  les  Espaignols  descendirent  en  Guyenne,  oùfeust 
envoyé'  monsieur  d' Angoulesme ,  lieutenant-général  pour 
le  Roy;  et  comment  le  roy  de  Navarre  perdit  son  royaume. 

[Octobre  et  novembre  i5i2]  Le  roy  Louis  feust 
adverti  de  la  descente  des  Espaignols  en  Guyenne, 
en  ung  lieu  qui  s'appelle  Saint  Jean  de  Pied  de  Porc  ; 
et  le  prindrent  lesdicts  Espaignols  à  l'amble'e  ;  et  est 
ledict  Sainct  Jean  lieu  bien  fort,  lequel  garde  l'entrée 
des  montaignes  de  Navarre.  Ledict  Roy  fist  marcher 
son  armée  et  ses  lansquenets,  qui  estoient  bien  sept 
mille,  avecques  quelque  autre  bande  que  menoit  le 
duc  de  Sufïblk,  qu'on  appelloit  la  Rlancbe  Rose  ;  Bran- 
decque,  gentilhomme  allemand,  et  monsieur  de  Mont- 
mort  ,  ge'ne'ral  aesdicts  lansquenets,  et  le  jeune  Ad- 
vantureux,  avec  le  demeurant  des  autres  lansquenets, 
pour  aller  en  Italie  ,  vindrent  en  un  lieu  de  Bour- 
gogne,  qui  s'appelle  Goulange- la -Vineuse,  et  son 
frère,  le  sieur  de  Jamets,  à  Vezelay,  où  est  une  partie 
du  corps  de  la  Magdeleine ,  avecques  deux  mille  lans- 
quenets; et  ont  une  coustume  en  France  de  mettre 
ces  lansquenets  en  garnison  es  lieux  où  il  y  a  quelques 
vins;  car  ils  l'aiment  mieux  que  l'eaue  bouillie.  Le 
Roy  despescha  monsieur  d'Angoulesme  à  monsieur  de 
Longueville,  et  l'envoya  en  Guyenne,  chef  ge'ne'ral , 
et  avoit  assez  belle  armée.  Et  y  eust  belle  escarmouche 
au  pied  des  montaignes,  où  fisrent  semblant  les  Es- 
paignols de  vouloir   donner  bataille ,  tellement  que 


DE  FLEURANGE.  a3l 

les  advancoureurs  feurent  entremeslés  avecques  l'ung 
l'aultre ,  et  y  en  eust  beaucoup  de  tue's  d'ung  costé  et 
d'aultre  ;  toutesfois  quand  les  Espaignols  visrent  la 
grosse  puissance  des  François,  qui  estoit  beaucoup 
plus  grande  que  la  leur,  se  retirèrent,  et  abandonnè- 
rent tout  ;  et  feust  repris  ledict  Saint  Jean  Pied  de 
Porc  parles  François.  Cela  faict,  monsieur  d'Angou- 
lesme  eust  advis,  et  monsieur  de  Longueville  avecques, 
et  assemblèrent  les  capitaines,  pour  veoir  ce  qu'il 
estoit  de  faire ,  et  feurent  d'advis  de  rompre  ceste 
grosse  armée;  et  renvoya  une  partie  en  France,  et 
l'aultre  moitié,  avecques  monsieur  de  La  Palice,  en 
Navarre  :  laquelle  chose  conclue,  feust   faicte. 

Mais  avant  ce  partement  y  eust  gros  débat  entre  les 
lansquenets  et  les  Gascons ,  tellement  qu'il  y  en  eust 
bien  cinq  cent  de  tués  ;  et ,  si  la  gendarmerie  qui  les  dé- 
partit ne  s'en  feust  meslé,  il  y  en  eust  eu  davantage.  Ce 
faict,  monsieur  d'Àngoulesme  revint  en  France;  mon- 
sieur de  Longueville  et  la  plus  grande  partie  de  ceste 
armée,  et  monsieur  de  La  Palice,  avecques  sept  cent 
hommes  d'armes  et  trois  mille  lansquenets  que  me- 
noitle  duc  de  Suffolk,  et  six  ou  sept  mille  Gascons, 
et  une  bande  d'artillerie,  print  son  chemin  vers  Na- 
varre, et  vint  trouver  le  roy  dudict  Navarre,  en  ung 
chasteau  près  de  Pampelune.  Et  avoit  ledict  Roy  assez 
mal  mis  ordre  à  son  affaire,  jaçoit  qu'il  feust  bon 
prince  et  fort  devotieux,  car  il  oyoit  tousjours  deux 
ou  trois  messes  chacun  jour;  mais  il  n'estoit  point 
homme  de  guerre ,  et  feust  fort  marry  monsieur  de  La 
Palice  de  trouver  le  petit  ordre  qu'il  y  avoit  mis; 
car  il  n'avoit  pas  fourny  une  seule  place,  et  si  avoit 
eu  loisir  et  argent  assez;  et  n'avoit  point  ung  homme 

avecques  luy  qui  le  sceust  faire  ,  ny  qui  luy  conseillait 
de  ce  faire.  Monsieur  de  La  Palice,  qui  estoit  homme 
de  guerre ,  advisa  avecques  ledict  roy  de  Navarre  et 
les  capitaines  qui  estoient  avecques  luy,  que  l'hyver 
estoit  venu,  et  que  d'assie'ger  ville  il  n'cstoit  point 
possible  ,  principalement  en  ce  pays  -  là ,  car  il  n'y 
avoit  point  de  bois  pour  chauffer  en  tout  Pampelune , 
et  que  pour  ung  jour  et  deux  les  gens  d'armes  l'en- 
dureroient  bien  ;  ce  qui  feust  faict.  Et  fist-on  amener 
des  vivres ,  et  allèrent  assie'ger  Pampelune ,  et  en  peu 
fisrent  une  batterie ,  qui  feust  bien  grande  ;  mais  de- 
dans la  ville  y  avoit  gros  nombre  de  gens  de  guerre. 
Quand  ladicte  batterie  feust  faicte  ,  il  feust  question 
de  donner  l'assault  bien  ferme,  là  où  monsieur  de  Su f- 
folk  fist  bien  honnestement  et  les  lansquenets  ;  mais 
ceux  de  la  ville,  qui  estoient  plus  forts,  les  repous- 
sèrent tellement  qu'il  y  demeura  beaucoup  de  Fran- 
çois ,  Gascons  et  lansquenets  dans  les  fosses.  L'assault 
failly  et  reboutté ,  feust  d'opinion  monsieur  de  La  Pa- 
lice que  le  roy  de  Navarre  devoit  fortifier  ses  places , 
et  attendre  l'advanture  que  Dieu  luy  voulloit  en- 
voyer ;  car  monsieur  de  La  Palice  ne  voulloit  point  là 
demeurer  tout  le  long  de  l'hyver  sans  rien  faire  ;  car 
c'eust  este'  trop  grande  constance  au  roy  de  France. 
Et  ce  qui  feust  conseillé  feust  faict  ;  et  s'en  retourna 
monsieur  de  La  Palice  en  France ,  et  eust  beaucoup 
de  peine  à  ramener  son  artillerie ,  à  cause  que  les 
chevaulx  estoient  tous  morts;  et  fallut  que  les  lans- 
quenets la  tirassent  à  bras  dedans  les  montaignes, 
avecques  quelque  argent  qu'on  leur  donna.  Et  de- 
meura le  roy  de  Navarre  en  son  royaulme ,  lequel  il 
laissa  perdre  petit  à  petit,  et  s'en  vint  en  France,  en 

son  pays  de  Bearn ,  qui  est  très-beau  pays  et  riche  ;  et 
aymoit  beaucoup  mieux  ce  qu'il  avoit  en  France  que 
son  royaume  de  Navarre. 

CHAPITRE  XXXIV. 

Comment  le  roy  Louis  douzième  envoya  monsieur  de  La 
Trimouille ,  son  lieutenant- général ,  en  Italie,  avec  toute 
son  armée. 

[Avril  i5i3]  Monsieur  de  La  Palice  retourné  en 
Fiance,  et  toute  l'armée,  le  Roy  s'en  alla  à  Paris,  là 
où  se  trouva  le  sieur  Jean  Jacques,  qui  estoit  son  com- 
père, et  lui  avoit  le  Roy  faict  tenir  un  de  ses  en- 
fans  (0  ;  lequel  sieur  mist  en  teste  au  Roy  de  faire  une 
petite  armée,  et  l'envoyer  en  Italie,  et  avecqucs  les 
parts  et  intelligences  qu'il  avoit  en  la  duché  de  Milan  , 
qu'elle  seroit  bientost  révoltée,  et  qu'il  espéroit  aller 
jusques  dans  Milan  avecques  un  esperon  de  bois;  la- 
quelle chose  le  Roy  voulust  bien  entendre ,  car  ledict 
sieur  Jean  Jacques  estoit  d'un  bon  entendement  et 
esprit,  et  conduisoit  bien  une  armée;  et  ne  vit  jamais 
homme  qui  pourveust  mieux  au  camp,  et  qui  feust 
plus  diligent  d'avoir  bonnes  espies,  et  qui  cherchoit 
mieux  son  advantage  ,  spécialement  en  Italie  ;  car  il 
congnoissoit  tout  le  pays.  Le  Roy,  veu  le  bon  sens 
qu'il  avoit,  et  loyauté  qu'il  avoit  à  bien  servir  son 
maistre,  l'eust  plusieurs  fois  faict  son  lieutenant-géné- 
ral et  son  gouverneur  de  Milan ,  n'eust  esté  les  parts 

(0  Un  de  ses  enfans  :  madame  Renée,  qui  épousa  depuis  Hercule  II , 
duc  de  Ferrare. 

qui  estoient  en  Italie,  dequoy  il  en  tenoit ,  qui  estoit  la 
part  Guelfe.  Or  vous  avez  en  Italie  deux  parts ,  assça- 
voir,  Guelfe  et  Gibeline,  et  les  Colonnois,  et  l'aultre 
partie  adverse  ;  et  toutes  les  parts  d'Italie  sont  sous  ces 
deux-là,  comme  vous  avez  dedans  Gènes  Adornes  et 
Frégouses,  où  l'ung  tient  une  partie,  et  l'aultre  l'aultre. 
Or  le  Roy  vouloit  bien  contenter  les  deux  parts,  et 
les  tenir  en  son  amitié;  et  en  faisant  le  sieur  Jean  Jac- 
ques son  lieutenant- général,  qui  tenoit  la  part  Guelfe, 
il  eust  mal  contenté  les  Gibelins.  Et,  pour  achever 
ce  mal,  il  estoit  tousjours  contrainct  y  envoyer  ung 
François,  comme  il  fist,  et  feust  regardé  une  fois  que 
monsieur  de  Bourbon  iroit;  mais  monsieur  de  LaTrî- 
mouille  pourchassa  tant  qu'il  eust  la  charge;  et  allè- 
rent avecques  luy  le  sieur  Jean  Jacques  et  le  sieur  de 
Sedan.  Et  incontinent  feust  l'armée  dressée,  et  vist- 
on  marcher  la  gendarmerie,  qui  estoit  de  douze  cent 
hommes  d'armes,  assçavoir  :  la  bande  de  monsieur  de 
La  Trimouille,  cent  hommes  d'armes;  la  bande  du 
duc  d'Albanie ,  qui  estoit  capitaine  général  des  gens 
de  pied  François  ;  la  bande  du  sieur  Jean  Jacques  et 
du  grand  escuyer  de  France,  deux  cent  hommes-d'ar- 
mes et  archers  italiens ,  comme  les  sieurs  Barnabot  et 
aultres;  la  bande  de  monsieur  d'Aubigny,  cent  hommes- 
d'armes  que  menoit  monsieur  de  Crussol  ;  le  baron  de 
Biart,  cent  hommes  d'armes;  la  bande  de  monsieur  l'ad- 
mirai Graville  ,  la  bande  de  monsieur  La  Fayette,  et 
plusieurs   aultres  compagnies  nouvelles  que  ne  vous 
sçauiïons  nommer.  Les  gens  de  pied  estoient  onze  mille 
lansquenets,  que  menoit  le  jeune  Advantureux  et  mon- 
sieur de  Jamets,son  frère  ;  et  en  estoit  chef  monsieur  de 
Sedan,  et  ledict  Advantureux  son  lieutenant,  lequel 

estoit  à  pied  avecques  les  lansquenets  et  son  frère 
le  sieur  de  Jamets;  et  n'en  avoient  avecques  eulx  que 
six  ou  sept  mille,  et  le  reste  venoit  de  Guienne,  que  me- 
noit le  sieur  deBrandecque,Tavennes  et  aultres  capi- 
taines lansquenets  ;  lesquels  ne  sceurent  jamais  venir  à 
temps  à  la  bataille.  Et  vint  en  ce  temps  en  France 
ung  comte  d'Allemaigne ,  nommé  le  comte  de  Wolf, 
lequel  se  mist  à  pied  avecques  ledict  Advantureux,  et 
feust  tousjours  avecques  luy  à  une  double  paye  ;  et  se 
fist  si  homme  de  bien  avecques  ledict  Advantureux, 
que  depuis  a  eu  de  grosses  charges.  Qui  menoit  l'ar- 
tillerie de  France  estoit  monsieur  de  La  Fayette  ,  pa- 
rent de  monsieur  l'admirai  Graville,  lequel  estoit 
homme  sage  et  de  bon  entendement,  comme  cy-après 
sera  déclare'.  Et  avecques  ladicte  artillerie,  le  sieur 
de  Sedan  faisoit  mener  un  parc  faict  en  façon  d'es- 
chelles,  lequel  estoit  merveilleusement  bon,  et  cinq 
cent'arquebuttes  à  crochet  dedans  ledict  parc.  Et  si  eust 
peu  estre  tendu  à  temps,  par  advanture  que  la  chose  ne 
feust  point  ainsy  allée  qu'elle  alla  comme,  après  sera 
déclaré.  Et  ainsy  équippée,  passa  l'armée  les  monts, 
laquelle  conduisoit  le  sieur  de  La  Trimouille,  lieute- 
nant-général pour  le  Roy. 

%  tvw^  ^'vîi^  ^^i  ^  v^/v^  vwri/^  vryiy^  v^/u^  ^/vu/t^ 

CHAPITRE  XXXV. 

Comment  le  jeune  Advantureux  feust  envoyé  par  le  sieur 
de  La  Trimouille  à  Alexandrie,  laquelle  ilprint  en  un 
matin. 

[Mai  i5i3]  L'armée  du  Roy  que  menoit  monsieur 
de  La  Trimouille,  passée  les  monts,  ledict  sieur  fist 

haster  les  lansquenets,  que  le  jeune  Advantureux  me- 
noit,  et  ledict  sieur  de  La  Trimouille  le  suivoit,  avec 
le  demeurant  de  la  gendarmerie  ;  et  prenoient  leur 
chemin  non  en  Milan,  mais  en  l'Astesan.  Et  en  la 
comté  d'Ast,  qui  appartient  de  long  temps  à  la  mai- 
son d'Orléans,  est  une  ville  qui  se  nomme  Novarre, 
où  feust  long  temps  assiégé  monsieur  d'Orléans ,  du 
temps  du  roy  Charles;  et 'alla  le  jeune  Advantureux 
jusques  à  la  ville  d'Ast,  avecques  lesdicts  lansquenets, 
et  attendit  monsieur  de  La  Trimouille,  lequel  arriva 
le  lendemain. Et,  lediet  sieur  arrivé,  il  ouit  nouvelles 
que  les  Suisses  estoient  à  Alexandrie, #qui  est  une  ville 
grande,  et  passe  le  Pô  droict  au  milieu ,  et  est  une  des 
plus  riches  villes  des  Italies;  et,  après  avoir  au  matin 
ouit  les  nouvelles  desdicts  Suisses,  ledictsieur.de  La 
Trimouille  pria  au  jeune  Advantureux  qu'avecques 
ses  lansquenets  et  quelques  gens  de  pied  françois,  al- 
last  prendre  Alexandrie.  Et  avoit  ledict  jeune  Advan- 
tureux avecques  luy,  outre  ce  que  dessus  est  dict,  de 
chascune  compagnie  trente  hommes  d'armes.  Et  par- 
tist  de  nuict ,  après  souper,  de  ladicte  ville  d'Ast,  et 
alla  passer  entre  Roc  et  Novi,  qui  sont  deux  places 
fortes  sur   deux   montaignes,  et   qui  du    temps   des 
guerres  tousjours  ont  esté  l'une  contre  l'aultre. 

Et  s'en  alla  ledict  Advantureux  arriver  à  ung  point 
de  jour  à  Alexandrie  ,  là  où  il  trouva  ung  seigneur  d'I- 
talie, qui  s'appelloit  Sacremore  Viscomti,  avecques 
cent  hommes  d'armes  qui  luy  venoit  à  secours  ;  et  sur- 
prinrent  tellement  les  Suisses  qui  estaient  aux  portes, 
qu'ils  entrèrent  dedans,  et  gaignerent  ville;  et  ainsy 
que  les  lansquenets  entroient  par  une  porte ,  les  Suisses 
sortaient  par  l'aultre ,  et  prenoient  le  droict  chemin 

de  Tortonne,  pour  enlx  aller  rallier.  Ledict  Advan- 
tureux, ayant  pris  ladicte  ville,  et  voyant  la  fuite  que 
faisoient  les  Suisses,  demeura  en  la  ville,  et  fist  incon- 
tinent marcher  après  eulx  quelques  gens  de  pied  et 
de  cheval  ;  et  là  y  eust  belle  escarmouche  et  quelques 
Suisses  tués.  Et  fist  mettre  ledict  Advantureux  son 
artillerie  sur  les  plattes  formes  ,  du  costé  où  les  Suisses 
estoient  sortis,  et  la  fist  tirer ,  pour  donner  à  cognoistre 
aux  peuples  d'Italie,  et  à  ceulx  qui  tenoient  la  partie 
françoise,  que  la  ville  estoit  prise,  et  aussy  pour  don- 
ner bon  courage  aux  amis  et  peur  aux  ennemis.  Ladicte 
ville  d'Alexandrie  estoit  fort  riche  ;  et,  pour  l'entrete- 
nir en  amitié',  deffendit  le  pillage  qu'on  commençoit 
desja  à  faire  ;  car  on  pilloit  aussi  bien  amis  que  enne- 
mis ;  en  laquelle  chose  il  feust  obéi ,  dont  feust  bien 
grande  merveille ,  entre  tant  de  nations ,  et  ville  prise 
de  force  et  d'emblée.  Après  ce ,  ledict  Advantureux 
alla  loger  en  une  abbaye  de  Cordeliers,  vis-à-vis  la 
muraille  de  la  porte  par  laquelle  les  Suisses  estoient 
saillis;  et  dedans  ceste  abbaye,  les  Espaignols,  qui  y 
avoient  esté  longtemps,  et  les  Suisses  et  autres  enne- 
mis de  France ,  y  avoient  laissé  dedans  tout  le  pillage 
qu'ils  avoient  faict  es  villes  et  pays  là  en  tour  ;  lequel 
feust  tout  pris  et  pillé  par  lesdicts  lansquenets  et  gens 
de  guerre;  et  y  fisrent  ung  merveilleusement  gros 
gaing.  Après  que  ladicte  ville  feust  ainsi  prise,  ledict 
Advantureux  le  fist  sçavoir  à  monsieur  de  La  Tri- 
mouille ,  lequel  en  feust  joyeux  ;  car  c'estoit  ung  grand 
point  pour  eulx  d'avoir  gaigné  ladicte  ville  et  le  pas- 
sage de  la  rivière ,  tant  pour  les  vivres  qui  leur  ve- 
noient,  que  pour  le  demeurant  de  l'armée  qui  venoit 
après  eulx.  Et,  huict  jours  après,  monsieur  de  La  Tri- 

mouille ,  monsieur  de  Sedan,  le  duc  d'Albanie,  le 
sieur  Jean  Jacques,  l'admirai  de  France  et  aultres  arri- 
vèrent tous ,  avecques  le  demeurant  de  la  gendarmerie. 
Or,  comme  je  vousay  dict  par  cy-devant,  les  lans- 
quenets, qui  estoient  en  nombre  cinq  mille  quivenoient 
de  Guyenne,  lesquels  menoient  deux  capitaines  alle- 
mans,  qui  se  nommoient  Tavennes  et  Brandec,  n'es- 
toient  pas  encore  venus,  et  ne  pouvoient  suivre  les 
aultres,  et  avecques  eulx  quelques  advanturiers  Fran- 
çois; et  estoient  encore  quatre  ou  cinq  journe'es  loin 
du  camp  des  François  :  et  monsieur  de  La  Trimouille 
et  les  aultres  capitainesles  vouloienttousjours  attendre  ; 
mais  le  sieur  Jean  Jacques,  lequel  avoit  charge  de  les 
mener  jusques  à  Milan  avecques  ung  esperon  de  bois, 
estoit  encore  en  ceste  fantaisie,  et  les  faisoit  tousjours 
hastei ,  dont  mal  en  prist,  comme  vous  verres  cy-après. 

CHAPITRE  XXXVI. 

Comment  les  François  allèrent  assiéger  la  ville  de  Novarrc; 
et  de  la  grosse  batterie  qiï  ils  y  feirenl ,  et  du  secours  des 
Suisses  a  ladictc  place. 

[  Fin  de  mai  1 5 1 3  ]  Les  François  estans  à  Alexan- 
drie entendirent  par  leurs  espies  que  les  Suisses  n  es- 
toient plus  à  Tortonne,  et  s'estoient  retire's  à  Novare, 
où  avoit  encore  quelque  petit  nombre  de  leurs  gens  ; 
et  aussy,pour  ce  que  ladicte  ville  de  Novare  estoit  plus 
près  de  leur  pays,  pour  avoir  secours  si  besoing  estoitr 
ils  s'estoient  allé  là  mettre  ;  et  leur  avoit  envoyé  le  More 
Maximilian  trois  cens  chevaulx ,  que  légers  qu'aul- 


DE  FLEUKAtfGE.  a3â 

très  de  la  duché  de  Milan,  et  là  attendirent  leur  bonne 
fortune.  Et  estoitledict  More  tousjoursen  son  chasteau 
de  Milan  (0,  et  se  boutta  avecques  lui  le  sieur  Galeas 
Viscomtt,  chevalier  de  Tordre  de  France,  lequel  laissa  le 
Roy,  et  l'abandonna  en  son  affaire.  Lequel  More  avoifc 
merveilleusement  grand  peur  de  perdre  son  Estât,  car 
il  n'avoit  secours  des  Vénitiens,  niaultres,  hors  des- 
dicts  Suisses,  lesquels,  pour  ce  coup,  servirent  merveil- 
leusement bien.  Et  après  que  ledict  sieur  de  La  Tri- 
mou  ille  et  les  autres  capitaines  eurent  entendu  l'arrest 
des  Suisses  à  Novare ,  incontinent  se  partirent  d' Alexan- 
drie, et  vindrent  assiéger  ladicte  ville  deNovare,  au  bout 
de  quatre  jours  après  leur  département  d'Alexandrie. 
Et  feust  ladicte  ville  assiege'e  d'une  merveilleuse  sorte, 
veu  les  gens  et  l'artillerie  qui  estoient  dedans;  car  ils 
avoient  gaigne',  quand  les  Vénitiens  chassèrent  monsieur 
de  La  Palice  d'Italie, la  plus  grande  part  de  l'artillerie 
qu'il  avoit  avec  luy,  et  avoient  mis  dans  le  chasteau 
et  ville  dudict  Novarre  :  lequel  chasteau  est  assez  fort; 
mais  la  ville  ne  vaut  gueres,  si  est  en  pleine  terre  d'un 
coste',  et  l'autre  en  lieu  marescageux  ;  et  ya  une  petite 
rivière  qui  passe  d'un  coste'  vers  le  pays  des  Suisses ,  tout 
contre  la  ville  ;  et  feust  cause  ladicte  rivière  de  garder 
les  François,  de  mettre  ordre  ni  rencontre  au  secours 
qui  vint  à  ceulx  de  la  ville.  Quand  les  Suisses  de  la  ville 
sceurent  les  François  à  une  journée  près,  voullurent,  si 
petit  nombre  qu'ils  estoient,  les  aller  combattre;  mais 
ils  adviserent  entre  eulx  qu'ils  estoient  trop  foibles  : 
toutesfois  les  Suisses  ont  faict  de  plus  belles  choses  à 

(0  Et  estoit  ledict  More  tousjours  en  son  chasteau  de  Milan  :  les 
autres  historiens  disent ,  et  leur  récit  est  plus  vraisemblable  ,  que  le  duc 
Maximilien  s'étoit  réfugié  à  Novarre  .  sous  la  protection  des  Suisses. 

petit  lot  qu'à  grand  nombre.  Et  misrent  les  François 
leur  siège  à  plein  midy,  et  assierent  leur  artillerie, 
de  laquelle  monsieur  de  La  Fayette,  dont  vous  ay  cy- 
devant parlé,  lequel  estoit  homme  de  grande  diligence, 
comme  le  mestier  de  mener  l'artillerie  le  requiert,  et 
fault  que  ce  soit  un  homme  qui  ne  soit  pas  endormy , 
et  spécialement  le  conducteur  principal  d'icelle  artil- 
lerie. Après  ladicte  artillerie  être  assise,  subit  com- 
mença à  tirer  si  rudement,  qu'en  moins  de  quatre 
heures  elle   fist  une  bresche  pour  entrer  cinquante 
hommes  de  front.  Or,  en  faisant  les  approches ,  l'ar- 
tillerie du  chasteau  et  de  la  ville  fist  grand  meurtre 
sur  les  lansquenets   et  gens  de  pied  françois,  et   en 
tua  beaucoup  ;  et  là  y  eust  un  lansquenet  tout  auprès 
du  jeune  Adventureux,  qui  eust  les  deux  jambes  em- 
portées, et  plusieurs  aultres  fort  blessés.   Toutesfois 
quand  ils  eurent  assis  leur  artillerie,  se  misrent  der- 
rière une  dodenne  de  fossé,  tellement  que  l'artillerie 
de  la  ville  passoit  oultre  eulx ,  et  ne  leur  faisoit  plus  de 
mal,  fors  que,  quand  ils  avoient  leurs  picques  dressées, 
elle  les  coupoit.  Et  feurent  ainsi  le  jeune  Advantureux 
et  le  sieur  de  Jamets  son  frère,  avecques  les  lansque- 
nets, trois  jours  et  trois  nuicts  ainsy  couchés  en  bataille, 
sans  avoir  ni  tente ,  ni  pavillon  pardessus  eulx.  Quand 
ladicte  bresche  feust  faicte,  tous  les  capitaines  s'as- 
semblèrent ensemble  pour  donner  l'assault  ;  là  où  feust 
advisé  entre  eulx  que  la  bresche  avoit  encore  quinze 
pieds  de  hault  pour  descendre  dans  la  ville,  et  falloit 
tomber  de  ceste  hauteur-,  mais  du  costé  des  champs  les 
fossés  ne  valoient  rien,  et  estoient  les  maisons  de  la 
ville  assez  près  des  murailles,  où  les  Suisses  avoient 
mis  toute  leur  harquebutterie  et  quelques  pièces  d'ar- 

tillerie  f)our  deffendre  ledict  assault.  L'assault  feust 
présenté  aux  lansquenets,  lequel  ils  prindrent  bieil 
volontiers ,  jaçoit  qu'il  feust  bien  mal  aisé  ;  mais  ils  vou- 
lurent avoir  atiltres  gens  d'armes  aVeeques  eùlx,  comme 
un  homme  d'armes  ou  archer  avecques  chacun  lans- 
quenet ,  pour  qu'ils  estoient  mieux  armés  pour  soute- 
nir un  gros  faict,  qu'un  piéton  qui  est  tout  hud.  La- 
quelle chose  feust  présentée  par  ledict  Adventureux  ; 
mais  il  feust  regardé  que  c'estoit  une  chose  mal  aisée  à 
faire,  vëu  la  descente  de  la  bresche, qui  estoit  fort  dan- 
gereuse, et  le  gros  nombre  de  gens  qui  estoit  dedans. 
Tout  ce  considéré,  les  François  allèrent  mettre  deux 
canons  devant  l'une  des  portes  de  ladicte  ville ,  assez 
près  de  ladicte  bresche ,  et  rompirent  la  porte;  et  quand 
ladicte  porte  feust  rompue,  les  Suisses  feirent  une 
sortie,  et  feurent  rebouttés.  Et  à  donc  feust  d'opinion 
le  sieur  de  Sedan,  le  jeune  Adventureux,  et  aultres 
capitaines  lansquenets,  de  couper  chacun  une  manche 
de  chemise,  et  la  remplir  de  poudre,  pour  boutter  le 
feu  dans  la  ville  ;  qui  eust  esté  une  chose  merveilleu- 
sement bien  faicte,  et  de  quoi  on  se  repentit  beaucoup 
depuis.  Toutesfois  ne  se  fîst  point,  et  demeura  on  là 
toute  la  nuict,  là  où.  on  eust  nouvelle,  par  les  Albanois 
et  advanturiersfrançois,  que  secours  estoit  venu  à  ceux 
de  la  ville,  en  estoit  dedans  entré  à  dix  heures  de  nuict. 
Et,  comme  vous  ay  cy-devant  dit,  il  falloit  faire  bon 
guet  ;  car  par  la  porte  et  par  la  bresche  qu'on  y  avoit 
faicte,  il  pouvoit  saillir  et  entrer  beaucoup  de  gens. 
Sans  point  de  faulte  les  Suisses  eussent  dès  le  soir  pré- 
senté la  bataille  aux  François  ;  mais  ils  estoient  si  très- 
las  de  la  grande  diligence  qu'ils  avoient  faicte,  que 
plus  ne  pouvoient*,  car  ils  estoient  venus  en  trois  jours 
16,  16 

de  leur  pays,  et  aussi  tous  leurs  gens  n'estoient  point 
encore  arrivés,  et  venoient  file  à  file  toute  la  nuict.  Et , 
comme  je  vous  ay  dit,  les  lansquenets  et  François  fei- 
rent  bon  guet  ;  et,  quand  ce  vint  au  matin ,  y  eust  une 
merveilleusement  grosse  escarmouche;  et  feurent  d'ad- 
vis  les  capitaines  françois  de  lever  le  siège,  et  dissi- 
.muler  là  bataille.  Et  se  retirèrent  auprès  de  Trecas, 
petite  ville  à  trois  milles  d'illec,  sur  une  montaigne 
où  avoit  une  abbaye,  et  se  logèrent  là,  en  attendant 
le  résidu  de  leur  armée.  Laquelle  chose  feust  faicte  ; 
et  marchèrent  la  gendarmerie  devant ,  les  adventuriers 
après;  le  jeune  Advantureux  et  les  lansquenets,  avec 
l'artillerie ,  demeurèrent  derrière  ;  et  estoit  toute  l'ar- 
tillerie du  chasteau  affûtée  sur  eulx  ;  car  ceux  de  la 
ville  s'apperceurent  bien  qu'ils  ne  vouloient  point 
donner  d'assault,  ni  combattre  là:  et  ne  fault  pas  dou- 
ter que  l'artillerie  de  ladicte  ville  de  Novare  et  du 
chasteau  pleuvoit  et  battoit  si  très-fort  dedans  lesdicts 
lansquenets  que  merveille,  et  en  tua  beaucoup,  mais 
point  de  gens  de  nom.  Or  les  advanturiers  françois, 
quand  ils  feurent  hors  de  la  batterie ,  vouleurent  tenir 
ordre ,  pour  ce  qu'il  falloit  passer  ung  passage  pour 
monter  la  montaigne  où  estoit  ceste  abbaye,  et  l'ar- 
tillerie de  la  ville  battoit  tousjours  dedans  lesdicts  lans- 
quenets; laquelle  chose  leur  ennuya  merveilleusement. 
Mais,  quand  le  jeune  Advantureux  vist  ce,  il  com- 
manda aux  lansquenets  qui  estoient  devant,  pour  ce 
qu'il  estoit  derrière ,  et  que  les  Suisses  estoient  tous- 
jours  sur  leurs  bras  escarmouchans,  dit  auxdicts 
lansquenets  qu'ils  donnassent  des  coups  de  picque  aux 
fesses  des  advanturiers,  ce  qu'ils  fisrent.  Et  à  donc  les- 
dicts advanturiers  se  hasterent  de  monter  la  montaigne; 

et  se  logea  tout  le  monde,  ainsy  qu'il  estoit  conclud. 
Et  se  logèrent  le  sieur  de  La  Trimouille,  le  seigneur 
de  Sedan,  le  duc  d'Albanie,  le  sieur  Jean  Jacques  et 
aultres ,  dedans  ladicte  abbaye  ;  et  le  jeune  Advantu- 
reux  demeura  hors,  avec  lesdits  lansquenets,  au  camp , 
là  où  il  faillit  deux  fois  d'estre  tué  de  l'artillerie  du 
chasteau,   qui  battoit  merveilleusement  fort,  et  em- 
porta le  cheval  d'un  capitaine,  nommé  Sourechet,  qui 
devisoit  avecques  luy.   Quand  ledict  Avantureux  vist 
ce  ,  s'en  alla  dans  l'abbaye,  vers  monsieur  de  La  Tri- 
mouille,  veoir  qu'il  avoit  de  faire;  car  l'artillerie  du 
chasteau  battoit  fort ,  et  lui  faisoit  ung  grand  meurtre 
de  ses  gens.  Et  droict  ainsy  qu'il  debatoit,  ung  coup 
de  canon  vint  du  chasteau ,  passa  au  travers  des  fe- 
nestres  de  la  chambre  où  ils  estoient  en  conseil ,  sans 
faire  mal  à  personne.  Et  incontinent  feust  conclud 
de  desloger  et  aller  à  Trecas,  qui  est  une  petite  ville 
à  deux  milles  de -là,  et  à  trois  de  la  ville  de  Novare. 
Et  incontinent  ce  conclud,  tout  le  camp  deslogea  ,  et 
s'en  alla  loger  audict  Trecas ,  et  estoit  dict  de  loger 
en  la  ville,  non  pas  aux  champs;  mais  le  sieur  Jean 
Jacques,  et  ung  secrétaire  qu'il  avoit,  lequel  s'appel- 
loit  Parmesan,  et  gouvernoit  ledict  sieur,  eurent  quel- 
ques présens  de  ceulx  de  la  ville.  Et  se  logea  toute  l'ar- 
mée autour  de  ladicte  ville  dudict  Trecas,  sans -entrer 
dedans  :  et  si  les  François  y  eussent  logé,  comme  ils 
avoient  premièrement  conclud,  le  mauvais  ne  feust 
pas  tourné  sur  eulx,  comme  il  fist,  pour  ce  qu'il  y 
avoit  un  petit  bois  qui  alloit  de-là  jusques  à  ladicte 
ville  de  Novare,  lequel  leur  fist  ung  très-grand  dom- 
maige,  comme  cy-après  vous  sera  plus  à  plain  des- 
claré. 

i<3. 

CHAPITRE  XXXVII. 

Comment  les  François  perdirent  la  bataille  contre  les 
Suisses ,  h  Trecas ,  là  où  le  jeune  Advantureux  feust 
laissé  avec  quarante-six  playes  avec  les  morts. 

L'armée  des  François  se  logea  assez  tard ,  et  estoit 
assez  travaille'e ,  et  spécialement  les  lansquenets ,  que 
menoit  l'Advantureux  et  le  sieur  de  Jamets.  Et  in* 
continent  qu'ils  feurent  logés,  eurent  un  gros  allarme, 
non  pas  à  de  faulces  enseignes  ;  mais  ce  ne  feust  rien , 
car  les  Suisses  se  retirèrent  en  attendant  leurs  gens  qui 
venoient  tousjours.  La  nuict  se  passa  'sans  autre  ai-a- 
larme :  et  avoit  dit  monsieur  de  La  Trimouille  le  soir 
à  tous  les  capitaines  qu'ils  pouvoient  bien  dormir  seu- 
rement ,  et  faire  bonne  chère  ,  et  que  les  Suisses  n'es- 
toient  encore  prêts  de  combattre,  car  ils  n'avoient 
point  tous  leurs  gens  ensemble.  Toutesfois,  le  matin,  à 
l'ombre  de  ce  petit  bois  que  je  vous  ay  cy-devant 
dit ,  lequel  tenoit  au  logis  des  lansquenets ,  vindrent 
lesdicts  Suisses  reboutter  le  guet  jusqu'au  logis  de 
monsieur  de  La  Trimouille ,  lequel  eust  à  grande  peine 
loisir  de  se  lever,  et  monta  à  cheval  à  demy  armé, 
pour  que  le  guet  des  François  et  des  Suisses  estoient 
desja  pesle  mesle  contre  son  logis.  L'allarme  feust  bien 
grande  au  camp,  et  la  gendarmerie  y  alla  chascun  à 
cheval  ;  et  les  Suisses  se  renforçoient  tousjours ,  et  vin- 
drent donner  la  bataille  aux  François  ;  bien  à  leur  ad- 
vantaige,  car,  s'ils  eussent  failly,  ils  se  pouvoient  retirer 

le  long  de  ce  petit  bois,  jusques  àNovare,  sans  que  les 
gens  de  cheval  leur  eussent  peu  rien  faire  ;  et  n'avoienï; 
avecques  eulx  que  cinq  cent  chevaux ,  tant  des  leurs 
que  de  ceulx  que  le  More  Maximilian  leur  avoit  en- 
voyé :  et  sans  point  de  faulte  toute  la  fleur  des  gens  de 
guerre  du  pays  y  estoit.  Lesdits  Suisses  vindrent  pour 
gaigner ■  l'artillerie  ,  là  où  estoient  les  lansquenets;  et 
pensoient,  quand  ils  auroient  deffaict  cela,  avoir  grand 
avantaige  au  combat  ;  et  s'ils  failloient  ils  se  pouvoient 
sauver  $  en  faveur  de  ce  bois  que  je  vous  ay  dit.  Et  vin- 
drent pour  combattre  main  à  main ,  lesdicts  lansque- 
nets ,  à  l'ombre  d'une  petite  maison  ;  mais  le  sieur  de 
Sedan  partit  avec  trois  cent  hommes  d'armes ,  les* 
quels ,  quand  ils  la  visrent ,  commencèrent  à  fuir  ;  car 
ce  n'estoit  que  leurs  enfans  perdus,  dont  la  pluspart 
feust  mis  en  pièces  par  ledict  sieur  de  Sedan  et  la  gen- 
darmerie d' avecques  luy.  Et  croy  que ,  s'il  feust  de- 
meure' en  son  estât  comme  il  estoit  ordonné,  que  la 
bataille  n'eust  point  esté  perdue  par  les  François, 
comme  elle  feust.  Ce  faict,  les  Suisses  reprindrent 
cœur,  et  vinsrent  combattre  les  lansquenets  main  à 
main,  lesquels,  je  vous  assure,  les  Suisses  trouvèrent 
merveilleusement  bonne  bande;  et  feust  long-tems 
que  je  pensois  que  les  Suisses  perdroient  ladicte  ba^ 
taille.  Toutesfois  lesdicts  lansquenets  n'estoient  pas 
gros  nombre;  et  croy  qu'il  n'y  en  avoit  point  cinq 
mille  sains  et  en  point  de  combattre.  Et  feurent  les 
Suisses  de  première  arrivée  repoussés,  vous  asseurant 
que  depuis  n'ay  veu  telle  bande  de  lansquenets  ;  et  la 
harquebutterie  y  fist  merveilleusement  bien  son  deb~ 
voir,  et  feurent  contraincts  lesdicts  Suisses  abandon- 
ner quatre  cent  hallebardiers  qu'ils  avoient ,  et  aile- 

rent  donner  sur  les  harquebuttiers  lansquenets ,  qui 
estoient  huit  cent ,  tellement  qu'ils  les  rompirent  ;  et  à 
donc  lesdîcts  hallebardiers  vinsrent  donner  sur  le  flanc 
auxdits  lansquenets.  Quand  tout  est  dit,  la  bataille 
feust  perdue,  et  feurent  si  mal  secourus  les  lansque- 
nets, que  jamais  nul  homme  de  pied  françois  ne  vou- 
lust  combattre,  quand  ils  visrent  l'autre  bande  des 
Suisses  qui  approchoit  ;  tellement  que  les  lansquenets 
feurent  rompus  et  mis  en  fuite,  et  l'artillerie  des  Fran- 
çois gaignée  par  lesdicts  Suisses.  Et  estoit  là  monsieur 
de  Sedan  cherchant  après  ses  enfans,  lequel  les  trouva 
en  très-mauvais  ordre.  Et  après  qu'il  les  eust  trouvés,  le 
premier  feust  le  sieur  de  Jamets ,  lequel  monta  sur  un 
cheval,  pour  aller  rallier  les  lansquenets  qui  fuy oient. 
Et  après  feust  trouve'  le  jeune  Advantureux  entre  les 
morts,  lequel  on  ne  recongnoissoit  plus;  car  il  avoit 
quarante-six  playes  bien  grandes,  dont  la  moindre 
mist  six  semaines  à  guesrir  ;  et  quand  son  père  Feust 
trouvé,  il  le  mist  sur  le  cheval  d'une  garce  des  lans- 
quenets ,  qui  feust  là  trouvée  ;  et  si  le  fist  mener  avec 
la  gendarmerie  qui  s'en  alloit.  Et  se  cuiderent  railler 
les  lansquenets  deux  ou  trois  fois  ;  mais  l'artillerie  des 
François,  que  les  Suisses  avoient  gaignée,  commença 
à  baltre  si  fort  dedans  eulx,  que  cela  les  décourageoit 
tous.  Et  y  feust  perdu  merveilleusement  de  gens  de  bien 
lansquenets;  car,  de  trois  ou  quatre  cent  hommes  qui 
estoient  au  premier  rang,  ne  s'en  sauva  jamais  quel' Ad- 
vantureux et  son  frère ,  et  ung  gentilhomme  nommé 
Fontaine ,  et  Guillaume  de  Limpel,  et  deux  hallebar- 
diers, qui  estoient  audict  Advantureux,  et  de  sa  garde  ; 
et  tous  les  capitaines  y  demeurèrent ,  excepté  deux. 
Et  bien  vous  veulx-je  vous  dire  que  la  fleur  des  Suisses 

y  demeura,  et  plus  de  Suisses  que  de  lansquenets. 
La  bataille  ainsi  perdue ,  le  gênerai  de  Norman- 
die, qui  estoit  de  la  maison  de  Bohier,  fort  honneste 
et  homme  de  bien,  vint  à  monsieur  de  Sedan,  et  luy 
dict  :  «  Monsieur,  tout  est  en  fuite,  comme  vous  voyez  ; 
«  mais  l'argent  du  Boy,  deux  cent  cinquante  mille 
«  livres  demeureront  derrière  ,  si  vous  ne  nous  atten- 
te dez  ;  et  sont  les  Suisses  tantost  aux  chariots  qui  les 
«  mènent.  »  Sur  quoy  ledict  sieur  respondit  :  «  Pour- 
«  quoy  ne  les  attendrois-je  ,  quand  je  ne  vois  arae  qui 
«  me  chasse.  »  Et  sans  point  de  faulte,  si  les  Suisses 
eussent  été'  forts  de  gens  de  cheval,  ils  eussent  faict  un 
gros  meurtre  et  un  gros  gain,  ce  qu'ils  ne  fisrent.  Et 
vous  assure  que  ledict  général  de  Normandie  estoit 
un  fort  honneste  homme;  et  vous  dis  hardiment  qu'il 
y  avoit  des  capitaines  en  l'armée  qui  n'y  entendoient 
point  tant  que  luy.  La  bataille  ainsi  perdue ,  on  se  re- 
tira à  Verseil ,  une  ville  en  la  duché  de  Piémont,  ap- 
partenant à  monsieur  le  duc  de  Savoye,  où  les  Suisses 
les  suivirent  toute  la  nuict,  et  vindrent  audict  Verseil, 
là  où  l'Advantureux  faisoit  habiller  ses  playes,  où  fal- 
lust  coudre  soixante  et  douze  ou  soixante  et  quatorze 
points  d'esguille.  Et,  comme  les  Suisses  entroient  par 
une  porte,  ceulx  qui  le  conduisoient  le  fisrent  sortir 
pai  l'aultre;  et  estoit  en  tel  point,  qu'il  n'avoit  ne 
bras,  mains,  jambes,  ni  œil,  dont  il  peust  aider, 
et  perdist  bien  deux  mille  lansquenets.  Cela  faict , 
toute  l'armée  retourna  en  France  :  et  vous  asseure 
qu'il  en  estoit  bon  besoing.  De  la  gendarmerie  n'y 
avoit  gueres  de  perdu,  ni  de  piétons  françois,  qui 
tourna  merveilleusement  gros  proffit  au  Roy  et  au 
royaume  ;  car  ils  le  trouvèrent  fort  embrouillé  d'An- 

glois  et  d'autres  nations.  Et  feust  le  Roy  bien  fort 
marry,  quand  il  entendit  la  perte  de  la  journée  ;  et 
manda  au  sieur  de  La  Trimouille  qu'il  allast  à  dili- 
gence vers  Dijon,  à  son  gouvernement  de  Bourgogne, 
ce  qu'il  fist  :  et  le  jeune  Advantureux ,  lequel  se  faisoit 
porter  en  litière,  eust  mandement  dedans  les  montai- 
gnes  de  faire  tirer  le  demeurant  des  lansquenets  en 
Picardie, 

CHAPITRE  XXXVIII. 

Comment  les  Suisses ,  scachanl  la  descente  des  Anglois  en. 
Picardie,  vindrent  assiéger  Dijon ,-  et  de  V appoinctement 
quilsjisrent. 

[Septembre  et  octobre  i5i3]  L'armée  des  François 
retournée  d'Italie  en  France,  le  Roy  manda  subit  h, 
monsieur  de  La  Trimouille  s'en  aller  à  Dijon  à  son 
gouvernement  de  Bourgogne,  à  cause  qu'il  entendoit 
que  les  Suisses  venoient  pour  l'assiéger,  ainsi  qu'ils 
fisrent;  et  manda  aussi  ledict  seigneur  Roy,  au  sieur 
de  Sedan ,  qu'il  vint  vers  luy  en  diligence  ;  et  après 
escrivit  une  lettre  au  jeune  Advantureux,  lequel  estoit 
bien  malade,  à  cause  de  ses  playes  et  blessures,  en  lui 
mandant  que,  s'il  estoit  possible,  il  vint  vers  lui  en  Pi- 
cardie ,  et  amenast  avecques  luy  le  demeurant  des 
lansquenets  ;  car  il  entendoit  que  les  Anglois  vou- 
loient  descendre.  Lesquelles  lettres  veues,  ledict  Advan- 
tureux ,  si  mal  qu'il  estoit ,  refist  ses  bandes  de  lans- 
quenets, dont  tous  les  capitaines  étoient  morts,  et  tous 
les  généraux,  comme  Thimis  de  Medelbourg,  le  capi- 
taine Philippe  Okelet ,  de  Fumaille  et  aultres  :  et  (isfe 

capitaine,  ledict  Advantureux,  le  comte  de  Wolf,  le- 
quel avoit  esté  blessé  à  la  bataille.  Et  demeura  le  sus- 
dict  Advantureux  un  tems  à  Lyon  ;  et  monsieur  de  La 
Trimouille  tira  vers  Dijon,  là  où  il  ne  feust  de  guère 
arrivé,  quand  les  Suisses,  à  gros  nombre  bien  de  trente 
mille  hommes,  vindrent  assiéger  ladicte  ville,  et  le  duc 
de  Wirtemberg  avecques;  et  y  estoit  aussi  le  comte 
Guillaume  de  Fm^stemberg,  et  monsieur  de  Vergy  :  et 
pouvoient  bien  estre  en  tout  quarante  mille  hommes  ; 
et  avoient  avecques  eulx  grosse  artillerie ,  qui  estoit  à 
l'empereur  Maximilian ,  assez  pour  faire  deux  ou  trois 
batteries. 

I  Monsieur  de  La  Trimouille  estant  à  Dijon,  bien 
adverty  de  leur  venue,  se  prépara  pour  tenir  ladicte 
ville,  laquelle,  pour  l'heure,  ne  valloit  pas  beau- 
coup ;  et  estoient  avecques  luy  monsieur  de  Lude ,  et 
Chandiou,  général  des  gens  de  pied,  lesquels  estoient 
trois  ou  quatre  mille  ;  et  avoit  aussi  monsieur  de  La 
Trimouille  monsieur  de  Maisiere ,  son  nepveu  ,  et  sa 
compagnie,  monsieur  de  Bussy  d'Amboise  et  sa  com- 
pagnie de  cent  hommes  d'armes ,  et  monsieur  de  Ro- 
chefort,  fils  du  chancelier  de  France,  bailly  de  Dijon. 
Et  avoit  mis  ordre  ledict  sieur  de  La  Trimouille  à 
Tallant ,  petite  ville  au-dessus  dudict  Dijon ,  laquelle 
faisoit  beaucoup  de  mal  aux  Suisses  et  à  leur  camp,  à 
cause  de  l'artillerie  qui  étoit  dedans  ,  laquelle  les 
battoit  fort  dedans  leur  camp  :  jet  si  avoit  aussi  ledict 
sieur  pourveu  à  la  ville  et  chasteau  d'Aussonne ,  et  à 
la  ville  et  chasteau  de  Beaune ,  lesquelles  coupoient 
les  vivres  aux  Suisses  et  au  duc  de  Wirtemberg.  Les 
Suisses  estans  là  commencèrent  la  batterie,  et  tenoient 
leur  siège  devant  ladicte  ville }  du  costé  de  Tallant  ;  et 

le  duc  de  Wirtemberg  et  le  sieur  de  Vergy  tenoiejit 
le  leur  du  coste'  d'Aussonne.  Et  après  que  lesdicts 
Suisses  eurent  mis  ainsi  leur  siège  et  assis  leur  artil- 
lerie, ils  allèrent  prendre  toutplain  de  petits  chasteaux 
entour  dudict  Dijon ,  comme  Saint  Seine  et  aultres 
forts  ;  et ,  par  faulte  de  provisions ,  les  prenoient  d'as- 
saultetsans  artillerie,  fors  aucunes  pièces  légères  qu'ils 
menoient  avecques  eulx.  La  batterie  feust  grande ,  et 
n'avoit  point  ledict  sieur  de  La  Trimouille  la  moitié 
de  ce  qu'il  lui  falloit  5  et  avecques  ce  on  soupçonnoit 
aucuns  de  la  ville,  qui  est  une  chose  fort  fascheuse  à 
un  siège,  quand  il  faut  qu'on  se  garde  de  dehors  et  de 
dedans.  Quand  monsieur  de  La  Trimouille  vist  ce,  et 
les  inconveniens  qui  en  pouvoient  advenir,  voullust 
travailler  de  quelque  paix  et  appoinctement  avecques 
eulx,  ce  qu'il  fist;  car,  s'ils  eussent  passé  oultre ,  ils 
eussent  faict  ung  merveilleusement  grand  dommaige 
au  royaume  de  France  :  et  feust  l'appointement  tel, 
qu'ils  retourneroient  en  Suisse ,  et  que  les  anciennes 
alliances  que  le  Roy  avoit  avecques  eulx  seroient  en- 
tretenues, et  leurs  pensions  payées,  et  quatre  mille 
escus  (0  qu'ils  auroient  d'argent.  Laquelle  chose  les 
Suisses,  après  avoir  bien  débattu  le  tout,  accordèrent  ; 
et  voullurent  avoir  les  quatre  cent  mille  escus  sur  le 
champ,  lesquels  ne  se  peurent  recouvrer  si-tost;  et  leur 
feurent  baillés  ostages  monsieur  de  Mesieres  et  mon- 
sieur de  Rochefort,  bailly  de  Dijon,  lesquels  ils  em- 
menèrent en  Suisse  avecques  eulx  :  et  levèrent  leur 
siège,  et  de  quoy  feurent  mal  contens  le  duc  de  "Wir- 
temberg et  le  sieur  de  Vergy,  lesquels  y  estoient  pour 
l'Empereur.  Et  ainsi  feust  le  siège  levé,  et  s'en  retour- 

W  Quatre  mille  escus  :  lisez  quatre  cents  mille  escus. 

nerent  chez  soy  ;  et  le  roy  Louis  merveilleusement  aise 
de  l'événement  dudict  siège  de  Dijon  :  et,  s'il  en  estoit 
bien  aise,  l'empereur  Maximilian  et  le  roy  d'Angle- 
terre en  estoient  bien  marris  ;  et  Dieu  sçait  comment 
ils  parlèrent  des  Suisses,  et  les  appelloient  traistres  et 
vilains,  disans  qu'il  n'y  avoit  nul  fiance  en  leur  foy. 
Quand  tout  cela  feust  faict ,  et  que  les  Suisses  feurent 
retirés,  monsieur  de  La  Tremouille  envoya  par  escrit 
au  Roy  l'appointement  qu'il  avoit  faict  avecques  les- 
dicts  Suisses,  et  les  ostagers  qui  estoient  allés  avecques 
eulx  ;  duquel  appointement  ledict  seigneur  Roy  ne 
voullust  rien  tenir,  dont  mal  en  prist;  car,  s'il  eust 
voullu  tenir  ledict  appointement,  il  ne  feust  pas  mort 
tant  de  gens  de  bien  depuis  qu'il  est  mort.  Et  y  feurent 
lesdits  ostagers  long-temps  après  \  toutesfois,  avecques 
quelque  argent  raisonnable,  ils  en  sortirent,  après  y 
avoir  esté  une  bonne  année. 

CHAPITRE  XXXIX. 

Comment  les  Anglois  descendirent  en  France  ;  de  ce  qui 
feust  faict  à  leur  descente  :  comment  ils  vindrent  assiéger 
Therouenne;  comment  estoit  Vannée  des  François  à 
Blangy,  où  arriva,  le  jour  de  la  journée  des  Espérons , 
le  jeune  Adyantureux ,  avec  les  lansquenets ,  qui  fist 
grand  reconfort  a  toute  l'armée;  et  comment  l 'empereur 
Maximilian ,  par  un  jour  de  Saint  Laurent ,  arriva  au 
camp  du  roy  d'Angleterre ,  deux  ou  trois  jours  avant  la 
journée  des  Espérons. 

[Août  i5i3]  Ce  temps  pendant  que  les  Suisses  es- 
toient devant  Dijon ,  les  Anglois  commencèrent  à  des- 

cendre  ;  et  feust  le  premier  qui  descendit  Tallebot , 
près  de  Boulongne ,  lequel  vint  avecques  un  nombre 
de  gens.  Laquelle  descente  entendue  par  monsieur  de 
Piennes,  gouverneur  de  Picardie ,  et  lieutenant-géné- 
ral pour  le  Roy,  audict  Picardie ,  il  envoya  le  sieur 
Duplessis,  qui  menoit  la  compagnie  du  capitaine  Ro-* 
binet  de  Frameselle,  et  trois  cent  hommes,  qui  feirent 
tant  qu'ils  s'apperceurent  desdicts  Anglois,  lesquels 
estoient  environ  deux  mille  escartés  du  gros  host.  Et 
quand  les  coureurs  les  apperceurent ,  mondict  sieur 
Duplessis  commença  à  changer,  et  y  vint  luy-mesme 
en  personne  ;  et  là  eust  gros  combat,  lequel  dura  long- 
temps ;  et  eussent  esté  les  Anglois  tous  hachés  en 
pièces ,  n'eust  esté  le  charoy,  là  où  ils  se  retirèrent. 
Et  tirèrent  fort  de  leurs  arcs  contre  les  François  ;  et  en 
blessèrent  beaucoup,  et  de  leurs  chevaulx  ;  et  là  eust 
monsieur  Duplessis  un  coup  de  flesche  au  gousset, 
dont  il  en  mourut.  Et,  après  ce ,  eust  une  grosse  escar- 
mouche à  Tournehen,  là  où  feirent  messieurs  les  Fran- 
çois grande  faultc,  qu'ils  ne  combattirent  les  Anglois; 
car  ils  en  eussent  eu  meilleur  marché  qu'ils  n'eurent 
depuis  :  et  y  estoit  le  Roy  en  personne,  nonobstant 
qu'il  y  avoit  de  bons  capitaines  françois.  Et  pour  vous 
dire,  il  y  a  une  coustume  en  France,  que  chacun  ca- 
pitaine n'a  que  cent  hommes  d'armes,  fors  le  conné- 
table ,  lequel  en  a  quatre  cent  :  là  où  fist  le  Roy  un 
grand  honneur  au  sieur  de  Sedan;  car  il  luy  en  bailla 
deux  cent,  dont  Tune  des  bandes  revenoit  de -là  les 
monts ,  dont  estoit  lieutenant  le  capitaine  Jeannot  le 
bastard,  gascon,  gentil  compagnon,  lequel  a  faict  de 
merveilleusement  belles  choses  en  ses  guerres  de  Liège, 
et  fort  bien  servy  la  maison  de  La  Marche;  l'aultrs 

bande  estoit  en  Picardie,  en  ceste  affaire  de  Tournehen, 
laquelle  menoit  le  vicomte  d'Estoges.  L'escarmouche 
feust  belle  et  triomphante  :  et  là,  si  les  François  eus- 
sent eu  chevaulx  pour  mener  artillerie,  ils  eussent 
beaucoup  gaigné  de  l'artillerie  desdicts  Anglois.  Tou- 
tesfois  ,  le  vicomte  d'Estoges  gaigna  un  de  leurs  apos- 
tres  (0,  qui  s'appelloit  saint  Jean,  laquelle  pièce  feust 
envoyée  à  Therouenne.  L'armée  du  roy  d'Angleterre 
se  renforçoit  tousjours  :  et  y  vint  l'empereur  Maxi- 
milian  ;  et  tous  deux ,  d'un  accord  ,  allèrent  assié- 
ger   Therouenne.   Et    avoit   ledict  roy   d'Angleterre 
une  merveilleusement  belle  armée,  tant  de  gens  de 
pied  que  de  cheval  ;  car  ils-  avoient  gros  nombre  d' An- 
glois, qui  sont  bonnes  gens,  et  combattent  bien  en  lieu 
fort  et  parcquez  :  et  autrement  je  n'en  fais  point  grand 
estime  ;  car  l'arc  est  un  baston ,  hors  de  fort,  pas  trop 
advantageux;  et  est  le  baston  dequoy  ils  usent  de  plus , 
de  rouges  et  de  maillets  de  plomb.  Et  avoit  aussi  le- 
dict roy  d'Angleterre  six  ou  sept  mille  lansquenets, 
qui  s'appelloient  la  bande  noire,  belle,  grande  et  bien 
armée,  et  aultres  piétons  du  pays  :  et  avoit  douze  ou 
quinze  mille   chevaulx,  que  anglois,  flamans,  hen- 
nuyers  et  allemans  -,  car  le   roy  de  Castille  y  laissoit 
aller  de  ses  gens  qui  vouloit,  non  obstant  qu'il  y  eust 
amitié  entre  luy  et  les  François  ;  et  n'y  avoit  point  de 
guerre  déclarée.  Et  estoient  merveilleusement  fournis 
d'artillerie,  plus  que  camp  que  l'on  eut  de  longtemps 
veu  ;  et  en  cet  équipage  vindrent  assiéger  ladicte  ville 
de  Therouenne,  laquelle  feust  fors  battue  ;  et  y  fisrent 


(0  Un  de  leurs  apostres  :  Henri  VIII  avoit  douze  pièces  de  cano* 
du  même,  calibre,  qui  portoient,  chacune  le  nom  d'un  apôtre^ 

l'effort  le  plus  grand  qu'on  pourroit  faire  pour  prendre 
place.  Monsieur  de  Piennes ,  qui  estoit  lieutenant  du 
Roy  en  Picardie,  quand  il  entendit  qu'ils  y  vouloient 
mettre  le  siège,  y  pourveut  le  mieux  qu'il  put,  assez  bien 
de  gens,  mais  mal  de  vivres;  et  estoient,  dans  ladicte 
ville,  chefs  géne'raux  pour  le  Roy  deux  gentils  capi- 
taines :  l'ung  esloit  monsieur  de  Pont-Remy,  et  l'aultre 
monsieur  de  Teligny,  séne'chal  de  Rouergue  ;  et  avoient 
trois  cent  hommes-d'armes  avecques  eulx,  et  deux 
mille  hommes  de  pied,  et  sept  cents  lansquenets,  dont 
le  chef  estoit  le  capitaine  Brandhec  ;  et  feirent  mer- 
veilleusement bien  leur  debvoir.  Toutesfois  ils  avoient 
faulte  de  vivres;  et  feust  advise'  de  leur  mener  des 
lards,  qui  est  chose  merveilleusement  bonne  en  une 
ville;  et  fist-on  charger  force  chariots,  chevaulx  et 
mulets,  pour  leur  porter  lesdicts  lards:  et  feust  advise 
qu'on  ne  meneroit  nulles  gens  de  pied,  fors  chevau- 
cheurs,  pour  leur  jetter  les  lards  dedans  les  portes.  Et 
feurent  advertis  ceulx  de  la  ville  des  vivres  qui  leur 
debvoient  venir.  Laquelle  chose  entreprise  par  les  ca- 
pitaines françois,  partirent  deux  heures  devant  le  jour, 
pour  venir  audict  Therouenne  ,  là  où  feurent  décou- 
verts plustost  qu'ils  ne  croy oient  :  et  là  eust  une  terrible 
escarmouche,  et  ne  peurent  les  François  parvenir  à 
leur  entreprise ,  pour  mettre  lesdicts  vivres  dans  The- 
rouenne ;  car  la  gendarmerie  de  l'Empereur  et  du 
roy  d'Angleterre  montèrent  à  cheval ,  et  un  nombre 
de  gens  de  pied,  lesquels  s'advancerent  avecques  quel- 
ques pièces  d'artillerie  volante,  lesquelles  ils  tirèrent 
sur  les  François ,  et  en  tuèrent  aucuns  ;  et  y  eust  quel- 
ques lances  rompues  au  choquer,  l'ung  dedans  l'aultre. 
Toutesfois   la  gendarmerie  françoise  se    mist  en 

fuite ,  et  abandonna  les  lards  (0,  et  feust  chasse'  bren  as- 
prement.  Et  y  feust  pris  monsieur  de  Longueville,  mon- 
sieur de  Baiard ,  monsieur  de  Bussy  d'Amboise,  et  plu- 
sieurs enseignes  et  guidons ,  et  aultres  gentilshommes. 
Et  y  feust  prise  une  des  enseignes  de  monsieur  de  Se- 
dan ;  mais  ses  gens  en  avoient  gaigné  une  des  Anglois, 
et  estoit  l'enseigne  de  sa  maison  :  et  n'y  eust  pas  fort 
grand  meurtre.  Le  camp  des  François  estoit  à  Blangy, 
petit  village  assis  en  un  fond,  sur  un  petit  ruisseau, 
où  estoient  les  gens  de  pied  françois  et  le  demeurant 
de  leur  gendarmerie.  Or,  comme  la  gendarmerie  fran- 
çoise  fuyoit,  le  jeune  Advantureux,  qui  venoit  de  de- 
vers le  Roy  et  la  royne  Anne,  duchesse  de  Bretaigne, 
arriva  en  la  prime  heure,  avecques  quatorze  mille  lans- 
quenets de  renfort,  audict  Blangy.  Et,  incontinent  lui 
arrivé,  les  premiers  fuyans  lui  vindrent  dire  que  mon- 
sieur de  Piennes  prioit  qu'il  voulust  mettre  lesdicts 
lansquenets  en  bataille,  et  qu'il  estoit  chassé  de  près; 
laquelle  chose  ledict  Advantureux  ne  voulust  point 
faire,  de  peur  d'effrayer  le  camp;  et  monte  à  cheval 
avecques  vingt  ou  trente  capitaines  ou  gentilshommes, 
et  va  après  eulx,  et  fîst  sonner  que  tout  le  monde  feust 
prest.  Et  il  n'eust  gueres  allé  avant,  quand  il  ren- 
contra monsieur  de  Piennes  et  monsieur  de  La  Palice, 
qui  ne  courroient  plus  ;  car,  quand  la  gendarmerie  de 
l'Empereur  et  du  roy  d'Angleterre  eurent  un  peu  chas- 


(0  Et  abandonna  les  lards  :  suivant  du  Bellay  et  presque  tous  les 
autres  historiens,  les  cavaliers  albanais  au  service  de  France  parvin- 
rent à  faire  entrer  des  vivres  dans  Térouane  ;  quatorze  cents  hommes 
d'armes  quis'etoient  avancés  pour  les  soutenir  furent  entièrement  dé- 
faits. Cette  déroute  ,  appelée  la  bataille  de  Guinegaste,  ou  la  journée 
des  Eperons,  eut  lieu  le  16  août  i5i3. 

ses ,  ils  s'arresterent  pour  attendre  leurs  gens  de  pied 
et  le  demeurant  de  leur  gendarmerie.  Et ,  comme  ay 
peu  entendre  par  les  prisonniers ,  comme  monsieur  de 
Bayart  et  aultres ,  qui  eust  voulu  croire  l'Empereur, 
ils  eussent  marché  ce  jour  mesme,  ou  le  lendemain 
matin,  et  suivi  leur  bonne  fortune  :  et,  selon  mon  opi- 
nion, ileust  merveilleusement  bien  faict;Toutesfois,  il  ne 
se  fist  point,  et  demeurèrent  en  leur  siège ,  et  le  jeune  Ad- 
vantureux  fist  arrester  les  lansquenets  et  retourner  au 
logis  pour  souper,  avecques  ce  qu'ils  estoient  bien  las. 
Et  eulx  arrivés  audict  Blangis,  le  soir  feust  mandé 
l' Advantureux ,  pour  venir  au  conseil,  pour  regarder  ce 
qu'on  auroit  à  faire,  par  monsieur  de  Piennes  et  monsieur 
de  LaPalice.  Lequel  venu,  regardèrent  qu'il  seroitbon 
se  retirer  toute  la  nuict  et  passer  l'eauë  ;  de  laquelle 
chose  faire  ledict  Advantureux  ne  feust  d'opinion  ,  et 
dit  à  monsieur  de  La  Pâli  ce  et  à  monsieur  de  Piennes 
qu'il  n'estoit  point  là  venu  pour  fuir,  et  qu'il  venoit 
d'ung  lieu  où  il  avoit  assez  fui  ;  et  qu'il  ne  bougeroit 
de-là  :  et  que  si  peu  d'artillerie ,  qui  n'estoit  que  quatre 
faucons,  qu'il  les  vouloit  avoir  entre  ses  mains  ;  car 
l'équipage  du  Roi  ny  de  son  camp  n'estoit  venu,  mais 
se  commençoit  à  dresser.  L'opinion  dudict  Advantu- 
reux feust  trouvée  bonne,  et  feust  tenue,  pour  ce  qu'il 
disoit  que  ce  seroit  grande  folie  et  hazard  de  changer 
un  tel  camp  de  nuict ,  et  qu'il  en  pouvoit  advenir 
grand  inconvénient.  Cela  faict ,  ledict  Advantureux  se 
retira  en  son  logis  pour  souper;  et  incontinent  qu'il 
feust  à  table,  l'escarmouche  vint,  là  où  les  lansquenets 
qui  estoient  en  sa  chargé  monstrerent  merveilleuse- 
ment bon  visage,  et  aussi  fist  la  gendarmerie  françoise. 
Mais  ce  ne  feust  rien ,  et  fist-on  retirer  chascun  en  sa 

chacune.  Et  incontinent  que  ledict  Advantureux  feust 
arrivé ,  vint  ung  gentilhomme  en  poste  du  Roy  à  son 
logis,  lequel  lui  bailloit  encore  cent  hommes  d'armes  ; 
dequoi  ledict  Advantureux  feust  bien  aise  ;  et  ladicte 
compagnie  qu'il  luy  bailla  avoit  gaigné  le  jour  même 
l'enseigne  de  la  maison  du  roy  d'Angleterre.  Et  le  ma- 
tin ,  ledict  Advantureux  print  possession  desdicts  cent 
hommes-d'armes ,  et  alla  veoir  le  lieu  où  avoit  esté 
faict  l'escarmouche  et  feust  donnée  Fallarme  au  camp 
des  Anglois,  et  en  retournant  fist  compter  combien  ils 
estoient  de  morts;  mais  il  trouva  qu'ils  ti'estoient  point 
quarante,  et  y  trouva  aussi  quelques  povres  compai- 
gnons  françois  blessés  ,  lesquels  il  fist  ramener  au 
camp  à  chariots.  Et  ainsi  demeura  le  camp  à  Blangy, 
en  attendant  des  nouvelles  du  Roi  ,  lequel  feust  fort 
marry  de  ladicte  escarmouche ,  et  qu'on  n'avoit  pas 
peu  boutter  vivres  dedans  Therouenne.  Et  demeu- 
rèrent les  Anglois  à  leur  siège ,  et  cependant  vint  le 
sieur  d'Angoulesme  au  camp. 

CHAPITRE  XL. 

Comment  les  Anglois  prindrent  Therouenne  et  Tournay; 
et  de  V  appoinctement  du  roy  de  France  au  roy  d'Angle- 
terre; et  de  la  mort  du  roy  d'Ecosse. 

[  Août ,  septembre  et  octobre  i  5 1 3  ]  Il  ennuy oit 
bien  au  roy  d'Angleterre  et  à  l'empereur  Maximilian 
d'estre  si  longtemps  devant  Therouenne  ;  et  sans  point 
de  faulte  ils  y  feussent  encore,  si  ceulx  dedans  eussent 
eu  des  vivres  ;  car  il  y  avoit  des  gens  de  bien ,  et  qui 
16.  17 

s'entendoient  fort  au  mestier  :  mais  les    vivres  leur 
failloient ,  et  voy oient  la  ville  perdue ,  car  on  avoit 
failli  à  leur  bailler  vivres ,  et  aussi  que  le  Roy  pour- 
roit  bien  avoir  affaire  des  gens  qui  estoient  dedans. 
Avant  que  les  vivres  du  tout  leur  faillissent,  commet 
cerent  à  parlementer  et  traiter  en  bon  appointements 
qui  feust  honnorable,  etfeust  tel:  que  la  gendarmerie 
sortiroit  la  lance  sur  la  cuisse ,  et  les  piétons  la  picque 
sur  l'espaule,   avecques  leurs    harnois,   et  ce  qu'ils 
pourroient  porter.    Et  ne  faisoient  ceulx  de  la  ville 
rien  sans  l'adveu  du  Roy ,  lequel  estoit  à  Amiens,  et 
monsieur  d'Angoulesme ,  lieutenant  général  pour  luy 
au  camp.  Cela  faict,  saillirent  tous  en  l'ordre  que 
vous  ay  compté  ,  après  l'avoir  tenue  neuf  semaines, 
et  la  rendirent  au  roy  d'Angleterre  (0  ,  lequel  y  feust 
encore  plus    de  trois  semaines  avecques  l'Empereur 
pour  la  faire  desmolir ,  et  la  bruslerent  :  si  n'y  de- 
meura gueres  de  maisons  que  l'église.   Or  ce  temps 
pendant  que  le  roy  d'Angleterre  faisoit  cela,  monsieur 
d'Angoulesme  estoit  bien   adverty  qu'il  vouloit  aller 
à  Tournay  ;  et  pour  ce  envoya  demander  à  ceulx  de 
la  ville  qu'ils  vouloient  avoir  pour  garder  leur  ville  , 
et  qu'il  leur  envoyeroit  ce  qu'il  leur  falloit  :  lesquels 
respondirent  audict  sieur  que  Tournay  estoit  tourné, 
et  que  jamais  n  avoit  tourné ,  et  encore  ne  tournera; 
et  que,  si  les  Anglois  venoienty  ils  trouveroient  a  qui 
parler.  Toutesfois  il  n'y  eust  capitaine  ,  ne  aussi  ledict 
seigneur,  qui  n'entendit  bien  que  c' estoit  d'un  peu- 
ple assiégé ,  comme  il  advint  ;  car  ,   au  bout  de  trois 
jours  qu'ils  feurent  assiégés ,  traitèrent  d'appointement 

C1)  Et  la  rendirent  au  roy  d'Angleterre  :  Térouane  fut  rendue  le 
2.3  août  i5i3.  Henri  VIII  et  Maximilien  y  entrèrent  le  28. 

avecques  ledict  roy  d'Angleterre ,  et  lui  rendirent  la 
ville  (0.  Et  en  ce  temps  vint  monsieur  de  Gueldres 
à  Maisieres ,  avecques  mille  chevaulx  et  mille  hommes 
de  pied  ,  pour  venir  au  secours  du  roy  de  France  ; 
mais  sa  personne  ne  passa  pas  ladicte  ville  de  Mai- 
sieres, pour  quelques  affaires  qu'il  avoit  en  son  pays  ; 
et  retint  le  Roy  les  gens  de  pied,  et  renvoya  les  che- 
vaulx, car  il  en  avoit  assez.  Quand  la  ville  de  Tournay 
feust  ainsi  rendue,  le  roy  de  Castille,  madame  de 
Savoy e,  et  toutplain  de  dames  et  demoiselles  s'y  trou- 
vèrent, et  y  feirent  une  merveilleusement  bonne  chère. 
Or,  ce  temps  pendant  que  ces  bonnes  chères  se  fai- 
soient,  le  camp  des  François  marchoit  tousjours  les 
côtoyant,  là  où  vindrent  nouvelles  au  roi  d'Angleterre 
et  aux  François,  que  la  bataille  avoit  esté  une  fois 
perdue  par  les  Anglois  contre  les  Ecossois,  et  depuis 
regaignée  par  les  Anglois  ;  et  y  estoit  mort  le  gentil 
roi  d'Ecosse  (2):  dont  feust  grand  dommage,  car  c'es- 
toit  un  gentil  prince.  Et,  après  cela  faict,  avoit  ap- 
presté  son  armée  pour  aller  en  Hierusalem  ;  et,  s'il  ne 
feust  là  demeuré,  il  s'y  en  alloit,  qui  feust  une  grande 
perte  pour  la  chrestienté.  Et,  après  tout  cela  faict, 


(0  Et  lui  rendirent  la  ville  :  Tournay  fut  investi  le  i5  septembre, 
et  Henri  VIII  y  entra  le  2/j-  —  a)  Le  gentil  roi  d'Ecosse  :  Jacques  IV, 
aïeul  de  Marie  Stuarl,  perdit,  le  9  septembre  i5i3j  la  bataille  de 
Flodden ,  contre  les  Anglais ,  commandés  par  le  comte  de  Surrey,  et  y 
fut  tué.  Comme  il  n'existoit  parmi  ses  sujets  aucun  témoin  de  sa  mort, 
ils  crurent  long-temps  qu'il  avoit  survécu  à  sa  défaite,  et  qu'il  s'étoit 
retiré  dans  quelque  solitude.  Cela  n'empêcha  pas  sa  veuve  Marguerite, 
sœur  de  Henri  VIII ,  d'épouser,  dix  mois  après ,  Archibald  de  Douglas , 
comte  d'Angus.  Cette  princesse  ,  voulant  ensuite  faire  rompre  ce  ma- 
riage ,  eut  l'air  de  partager  l'opinion  des  Ecossais  5  mais  le  motif  qui  la 
faisoit  agir  empêcha  qu'on  ajoutât  aucune  foi  à  ce  qu'elle  disoit. 

»7- 

les  deux  villes  prinses,  Tournai  et  Therouenne,  le 
roi  d'Angleterre  cassa  toute  sa  gendarmerie,  et, 
avecques  ses  gens  de  pied ,  retourna  en  son  pays. 

CHAPITRE  XLI. 

Comment  la  royne  de  France,  Anne,  duchesse  de  Bre- 
taigne ,  femme  du  roy  Louis  douzième,  mourut  au  chas- 
tenu  de  Blois;  et  comment  après  ledict  seigneur  Roy 
espousa  la  sœur  du  roy  d'Angleterre. 

[9  Juin  i5ii]  L'Empereur  et  le  roy  d'Angleterre 
estans  à  Tournay,   et  faisans  grand  chère,  le  temps 
tousjours  se  passa,  et  estoit  ja  le  mois  d'octobre.  Quoy 
voyant  ledict  Roy ,  et  que  les  François  ne  vouloient 
point  combattre,  fors  laisser  animer  ses  gens  et  son  ar- 
gent devant  les  villes  et  places,  il  eust  conseil  et  advis 
de  lui  retirer  avecques  toute  son  armée  en  Angleterre  ; 
et  fist  faire  un  chasteau  à  Tournay,  de  bonne  gran- 
deur, et  le  fournistbien  de  bonne  artillerie,  et  de  tout 
ce  qu'il  lui  falloit.  Et  l'Empereur  se  retira  dans  son 
pays,  bien  marry  que  les  choses  n'estoient  allées  autre- 
ment; et  s'il  eust  peu  tant  faire  que  ledict  roy  d'An- 
gleterre eust  donné  la  ville  de  Tournay  au  roy  de 
Castille,  son  pe lit-fils,  il  en  eust  esté  merveilleusement 
bien  joyeux  ;  mais  il  ne  le  sceut  jamais  mener  jusques- 
là;  et  certes  elle  luy  estoit  bien  scéante,  et  au  milieu 
de  ses  pays.  Et  ainsi  se  retirèrent  l'Empereur  et  le 
roy  d'Angleterre,  l'ung  d!ung  costé,  l'autre  de  l'autre. 
Et  Madame  (0 ,  et  le  roy  de  Castille,  son  nepveu ,  tire- 

(')  Et  Madame.  :  il  s'agit  ici  de  Marguerite  d'Autriche,  gouvernante 

rent  vers  Bruxelles.  Ce  temps  pendant  que  le  dépar- 
tement de  ces  princes  se  faisoit,  le  roy  de  France  rom- 
pist  son  armée,  et  se  retira  à  Blois,  et  chacun  à  sa 
maison  ;  et  trouva  audict  Blois  la  Roy  ne  sa  femme,  et 
ses  filles;  et  estoitladicte  Royne  souvent  malade  d'une 
maladie  nommée  gravelle  pierre,  et  aultres;  où  elle 
manda  le  jeune  Advantureux,  pour  quelque  menée 
qu'elle  voulloit  faire  avec  le  roy  de  Castille,  et  de 
toute  sa  maison  d'Autriche.  Et  avoit  le  cœur  merveil- 
leusement affectionné  à  faire  plaisir  à  cette  maison 
de  Bourgogne.  Et,  en  devisant  de  ses  besongnes,  elle 
tomba  malade;  et  envoya  un  jour  quérir  ledict  Ad- 
vantureux, elle  estant  au  lict,  et  luy  pria  qu'il  atten- 
dit illec  encore  deux  ou  trois  jours,  nonobstant  qu'il 
étoit  pressé  d'aller  ailleur  pour  ses  affaires.  Et  empira 
ladicte  R.oyne  si  fort  de  sa  maladie,  que  cinq  jours 
après  elle  mourut  de  pierre  ;  qui  feust  une  grande  perte 
à  plusieurs  gens  de  bien.  Et  qui  en  feust  bien  aise,  ce 
feust  monsieur  d'Angoulesme,  pour  ce  qu'elle  lui  estoit 
bien  contraire  en  ses  affaires  ;  et  ne  feust  jamais  heure 
que  ces  deux  maisons  ne  feussent  tousjours  en  pique. 
Quand  la  Royne  feust  morte,  le  Roy  son  mary  en 
mena  ung  merveilleusement  grand  deuil,  et  fist  porter 
son  corps  dedans  l'église  de  Saint  Sauveur  de  Blois  ;  et 
delà ,  avecques  tous  les  princes  et  dames  de  France , 
fist  convoyer  le  corps  à  Saint  Denis,  là  où  tous  les 
roys  et  roynes  de  France  sont  enterrés;  et  là  luy  feust 
faict  le  plus  grand  service  et  honneur  que  l'on  fist 

des  Pays-Bas ,  et  fille  de  Maximilien  ,  dont  nous  avons  parlé  dans  le 
Tableau  du  règne  de  Louis  XII,  à  l'occasion  de  la  ligue  de  Cambrai. 
L'auteur  l'appelle  autre  part  madame  de  Savoie,  parce  qu'elle  étoit 
vcuye  de  Philibert ,  duc  de  Savoie. 

jamais  à  royne  de  France,  ni  à  prince  ou  princesse. 
Et  y  fîst  faire  le  Roy  une  "tombe  de  marbre  blanc,  la 
plus  belle  que  je  vis  oncques,  sur  laquelle  a  un  e'pi- 
taphe  grave'  tel  qui  s'ensuit. 

La  terre ,  monde  et  ciel  ont  divisé  madame 
Anne  ,  qui  feust  des  roys  Charles  et  Louis  la  fcmmc^ 
La  terre  a  prit  le  corps  qui  gist  sous  cette  lame  : 
Le  monde  aussi  retient  sa  renommée  et  famé, 
Perdurable  à  jamais  sans  estre  blasmée  d'amc  ; 
Et  le  ciel  pour  sa  part  a  voulu  prendre  Tarnc. 

Ces  nouvelles  feurent  mande'es  en  Angleterre,  à 
monsieur  de  Longueville ,  lequel  y  estoit  prisonnier  ; 
et  estoit  homme  sage  et  de  bon  esprit,  et  en  qui  le  roy 
Louis  se  fioit  fort,  et  encore  plus  en  son  frère,  mon- 
sieur de  Dunois,  premier  duc  de  Longueville.  Ledict 
sieur,  estant  prisonnier  en  Angleterre,  mena  tellement 
l'affaire  de  poste  en  poste ,  que  le  mariage  feust  con- 
clud  de  madame  Marie,  sœur  du  roy  d'Angleterre, 
et  du  roy  de  France,  Louis  douzième  de  ce  nom.  La- 
quelle chose  accorde'e,  vint  descendre  ladicte  dame 
Marie  à  Calais,  et  avecques  elle  ledict  sieur  de  Lon- 
gueville, lequel  feust  mis  à  rançon  de  cinquante  mille 
escus,  dont  il  en  gaigna  la  plus  grande  part  à  la 
paulme,  contre  le  roy  d'Angleterre.  Et  y  vint  ladicte 
dame  bien  accompaignée ,  et  avec  elle  le  duc  de  Suf- 
folck,  homme  de  petite  maison,  mais  ilavoit  tousjours 
este'  si  bien  aimé  de  son  maistre,  qu'il  Fa  voit  faict  duc 
de  Sufïblck,  et  y  estoit  aussi  le  milord  Cambrelan,le 
milord  Marquis ,  etle  duc  de  Nortfolk ,  et  leurs  femmes , 
lesquelles  tenoient  compagnie  à  ladicte  dame ,  laquelle 
estoit  merveilleusement  bien  accompaigne'e  d'hommes 

et  de  femmes ,  et  avoient  bien  deux  mille  chevaux  ;  et 
y  avoit  aussi  envoyé'  le  roy  d'Angleterre  deux  cent 
archers  de  sa  garde,  tous  à  cheval,  Tare  et  la  trousse 
à  coste'.  Cela  entendu  par  le  roy  de  France,  il  en- 
voya le  sieur  d'Orval  et  monsieur  de  La  Trimouillê  à 
Calais,  au-devant  d'elle,  et  monsieur  de  Vandosme, 
pour  la  recevoir  à  l'entrée  de  son  pays. 

CHAPITRE  XLII. 

Comment  le  roy  Louis  douzième  acheva  le  mariage  de 
monsieur  d' Angoulesme  et  de  madame  Claude ,  sajille. 

[10  Mai  i5i4]  Ce  temps  pendant  que  ces  mene'es 
se  faisoient,  monsieur  d'Angoulesme  en  menoit  un 
aultre  ;  car  il  vouloit  que  le  mariage  de  luy  et  de  ma- 
dame Claude,  fille  aisnée  du  roy  Louis,  feust  achevé*, 
laquelle  chose  feust  accordée  par  bons  moyens  par 
ledict  seigneur  roy  Louis  :  et,  en  ce  mariage  faisant,  il 
luy  bailloit  la  duché  de  Bretaigne,  pour  en  jouir  pré- 
sentement; mais  cela  ne  fist  pas  sans  beaucoup  d'af- 
faires, car  le  Roy,  qui  estoit  un  peu  chatouilleux, 
sçavoit  bien  comment  il  avoit  faict  au  feu  roy,  et  crai- 
gnoit  que  ledict  sieur  d'Angoulesme  ne  luy  en  voul- 
lust  faire  autant.  Toutesfois  la  chose  se  fist,  et  y  feust 
ledict  sieur  d'Angoulesme  merveilleusement  bien  servi, 
et  spécialement  par  monsieur  de  Boissi ,  grand-maistre 
de  France,  et  par  le  trésorier  Robertet,  qui  pour  lors 
gouvernoit  tout  le  royaume,  car,  depuis  que  monsieur 
le  légat  d'Amboise  mourut ,  c  estoit  l'homme  le  plus 

approché  de  son  maistre ,  et  qui  sçavoit  et  avoit  beau- 
coup veu ,  tant  du  temps  du  roy  Charles  que  du  roy 
Louis;  et  sans  point  de  faulte,  c'estoit  l'homme  le 
mieux  entendu  que  je  pense  gueres  avoir  veu,  et  du 
meilleur  esprit  ;  et  tant  qu'il  s'est  meslé  des  affaires  de 
France,  et  qu'il  en  a  eu  la  totale  charge,  il  a  eu  cet 
heur  qu'il  s'est  tousjours  merveilleusement  bien  porte'. 
Le  Roy  avoit  auparavant  baillé  audict  sieur  d'Angou- 
lesme,  la  duché  de  Vallois,  afin  qu'il  eust  nom  duc, 
et  avecques  ce,  la  duché  de  Bretaigne,  ce  qu'il  avoit 
de  par  ses  père  et  mère:  c'estoit  ung  gros  prince,  et 
pouvoit  faire  beaucoup  de  bien  à  ses  serviteurs.  Ledict 
sieur  d'Angoulesme,  quand  vint  au  jour  de  ses  avant 
dictes  nopces,   envoya  quérir  le  jeune  Advantureux, 
qui  estoit  de  sa  nourriture ,  lui  mandant  qu'il  s'alloit 
marier.  Laquelle  chose  entendue  par  ledict  Advantu- 
reux, subit  se  trouva  au  chasteau  d'Amboise,  où  le- 
dict sieur  estoit ,  et  madame  sa  mère  -,  et  incontinent 
partit  dudict  chasteau  d'Amboise,  bien  accompagné, 
et  vinst  à  Saint  Germain  en  Laye ,  qui  est  un  fort  beau 
chasteau  à  cinq  lieues  de  Paris,  beau  parc  en  belle 
chasse.  Et  luy  arrivé ,  au  bout  de  quatre  jours  après , 
feurent  faictes  les  nopces  les  plus  riches  que  vis  ja- 
mais, car  il  y  avoit  dix  mille  hommes  habillés  aussi 
richement  que  le  Roy,  ou  que  monsieur  d'Angoulesme, 
qui  estoit  le  marié;  et,  pour  l'amour  de  la  feue  Royne, 
tout  le  monde  estoit  en  deuil  ;  et  ne  feust  pas  changé 
d'homme  ni  de  femme  pour  ledict  mariage. 

CHAPITRE  XLIII. 

Comment  madame  Marie ,  sœur  du  roy  d?  Angleterre ,  arriva 
a  Abbeville ,  bien  accompaignée  de  gros  seigneurs  et 
dames  d'Angleterre  ,•  et  comment  le  roy  Louis  douzième 
Vespousa;et  des  triomphantes  nopees  qui f eurent  Jaicte  s 
en  la  ville  dJ  Abbeville, 

[Octobre  i5i4]  Le  roy  Louis  douzième  estant  à 
Saint  Germain,  après  les  nopees  du  sieur  d'Angou- 
lesme  faictes ,  feust  adverti ,  par  les  postes  et  par  le 
sieur  de  Longueville ,  comment  le  mariage  de  madame 
Marie,  sœur  du  roy  Henri  d'Angleterre,  et  de  lui,  es- 
toit  accordé,  et  que  ledict  Roy  estoit  prest  pour  la 
faire  partir.  Laquelle  chose  entendue  par  le  Roy  et  son 
conseil,  se  prépara  pour  aller  à  Abbeville:  ce  qui  feust 
faict.  Et  manda  ledict  seigneur  Roy  à  tous  les  princes 
de  son  royaume,  pensionnaires,  gentilshommes  de  sa 
maison ,  et  ses  gardes ,  eulx  trouver  audict  Abbeville  ; 
ce  qu'ils  fisrent.  Et  envoya  le  Roy  monsieur  de  Van- 
dosme  au-devant  de  ladicte  dame  Marie  ;  et  quand  ce 
vint  quelle  approcha  à  une  journée  dWbbeville ,  en- 
voya encore  de  rechef  monsieur  d'Alençon  et  aultres 
princes,  devant  elle ,  et  vint  coucher  à  trois  lieues  du- 
dict  Abbeville.  Et  le  propre  jour  qu'elle  devoit  arriver, 
le  Roy  envoya  monsieur  d'Angoulesme  sur  le  chemin 
d' Abbeville,  là  où  elle  avoit  couchée,  bien  accom- 
paignée. Et  vous  asseure  qu'elle  ne  venoit  point  en 
dame  de  petite  étoffe  ;  car  elle  estoit  bien  accompaignée 
de  gros  princes  et  dames  et  gros  personnages,  et  entre 

aultres  y  estaient,  pour  les  principaux,  le  milort  Cam- 
brelan,  le  duc  de  Sufïblk,  le  milort  Marquis  (0,  et  le 
duc  de  Nortfolk,  bon  vieil  personnage  des  plus  estimés 
qui  soit  en  Angleterre,  et  avoit  sa  femme  avecques  lui, 
laquelle  conduisoit  ladicte  dame  Marie,  et  grand  nom- 
bre de  dames  et  damoiselles.  Et  estoient  avecques  la- 
dicte dame ,  comme  vous  ay  desja  dit ,  deux  mille 
chevaulx  anglois  ;  et  alloient  merveilleusement  en  bon 
ordre,  tout  le  bagage,  pages  et  valets  devant,  et  deux 
cent  archers  à  cheval ,  Tare  et  la  trousse  à  ]&  ceinture , 
et  le  gand  et  le  brasselet,  tous  accoustrés  de  la  livrée 
du  roy  d'Angleterre;  et  après  marchoient  tous  les  gen- 
tilshommes, en  bien  grand  nombre  ;  et  après  suivoient 
les  princes  d'Angleterre  et  les  princes  de  France,  de- 
visant ensemble  ;  et  puis  venoit  la  royne  Marie  et  mon- 
sieur d'Angoulesme,  qui  parloit  à  elle,  et  aultres  princes 
et  princesses,  et  toutes  les  dames  après;  et  estoit  ladicte 
Royne  sur  une  hacquenée,  et  la  pluspart  des  dames  et 
le  résidu  en  chariots  ;  et,  outre  ce,  suivoient  cent  ar- 
chers anglois  à  la  queue  desdictes  femmes.  Et  quand  ils 
feurent  à  demie  lieue  d'Abbeville ,  le  Roy  monta  sur 
ung  grand  cheval  bayart,  qui  sautoit  ;  et  avecques  tous 
les  gentilshommes  et  pensionnaires  de  sa  maison ,  et  sa 
garde,  et  en  moult  noble  estât,  vint  recevoir  sa  femme , 
et  la  baisa  tout  à  cheval.  Et  après  ce  embrassa  tous  les 
princes  d'Angleterre ,  et  leur  fist  très-bonne  chère  ;  et  à 
l'aborder,  pour  mieux  resjouir  toute  la  compagnie , 
avoit  plus  de  cent  trompettes  et  clairons.  Et  ainsi  en- 
trèrent en  la  ville ,  où  toute  l'artillerie  estoit  affute'e , 
laquelle  tiroit  merveilleusement;  et  feust  ainsi  mene'e 
ladicte  Royne  jusques  au  logis  du  Roy,  qui  estoit  très- 
i0  Milort  Marquis  :  Thomas  Gray,  marquis  de  Dorsay. 


DE  FLEUR ANGE.  l6l 

beau,  là  où  fîst  sa  harangue  le  duc  de  Nortfolk  pour  le 
roy  d'Angleterre  son  maistre ,  et  conducteur  de  sa  sœur. 
Cela  faict,  feurent  bien  festoyés  tous  les  princes, 
dames  et  damoiselles;  et  soupa  ladicte  Royne  ce  jour- 
là  avec  le  Roy,  et  logea  en  son  logis.  Et  monsieur 
d'Angoulesme  mena  tous  les  princes  d'Angleterre  sou- 
per au  sien ,  où  feurent  merveilleusement  bien  festoyés; 
et,  en  soupant,  appelloient  lesdits  princes  monsieur 
d'Angoulesme  monsieur  le  duc,  de  quoi  ne  se  sceut 
tenir  ledict  sieur  qu'il  ne  leur  demandast  en  disant  : 
«  Pourquoy,  messieurs ,  m'appellez-vous  monsieur  le 
«  duc,  veu  qu'il  y  a  tant  par  le  monde,  et  vous  aul- 
«  très  Testes  comme  moy.  »  A  quoy  lui  feirent  res- 
ponse,  et  lui  dirent  que  c'estoit  pour  ce  qu'il  estoit  duc 
de  Bretaigne ,  et  que  c'estoit  la  principale  duché  de 
toute  la  chrestienté,  et  qu'il  se  devroit  nommer  duc 
sans  queue.  Le  souper  faict,  retournèrent  tous  au  logis 
du  Roy,  là  où  il  ne  feust  plus  question  de  deuil,  car 
tout  le  monde  l'avoit  laissé  :  et  estoit  desja  la  Royne 
en  la  salle ,  et  se  commencèrent  les  dances  de  toutes 
parts ,  et  durèrent  bien  tai  t.  Le  lendemain  au  matin 
feurent  les  espousailles ,  et  ne  feurent  pas  faictes  à 
l'église ,  mais  en  une  belle  grande  salle  tendue  de  drap 
d'or,  là  où  tout  le  monde  les  pouvoit  veoir.  Et  estoit  le 
Roy  et  la  Royne  assis,  et  la  Royne ,  toute  deschevellée , 
avoit  un  chapeau  sur  son  chef,  le  plus  riche  de  la 
chrestienté ,  et  ne  porta  point  de  couronne ,  pour  ce  que 
la  coustume  est  de  n'en  point  porter,  si  elles  ne  sont 
couronnées  et  sacrées  à  Sainct  Denis.  Et  là  servit  mon- 
sieur d'Angoulesme  d'offrande  au  Roy  d'une  fort  hon- 
neste  sorte,  comme  plus  prochain  du  sang  :  et  madame 
Claude,  sa  femme,  servit  la  Royne  d'offrande  et  à  la 

messe  fort,  honnestement.  Et  sçai  bien  que  ladicte 
dame  Claude  avoit  un  merveilleusement  grand  regret, 
car  il  n'y  avoit  gueres  que  la  Roy  ne  sa  mère  estoit 
morte  \  et  fallut  a  ceste  heure  qu'elle  servit  ce  qu'on 
avoit  accoustumé  de  faire  à  la  Pioyne  sa  mère.  Le  Roy 
et  la  Royne  espousés,  toute  l'après-disner  et  sur  le  soir 
feust  faicte  la  plus  grande  chère  du  monde.  La  nuict 
venue,  se  couchèrent  le  Pioy  et  la  Royne;  et  le  lende- 
main le  Roy  disoit  qu'il  avoit  faict  merveilles.  Toutes- 
fois  je  crois  ce  qu'il  en  est,  car  il  estoit  bien  malaise 
de  sa  personne.  Toutesfois  c'estoit  un  gentil  prince , 
tant  à  la  guerre  qu'aultre  part,  et  en  toutes  choses  où 
on  vouloit  le  mettre  ;  et  feust  dommaige  quand  cette 
maladie  de  goutte  l'assaillit ,  car  il  n'estoit  pas  vieil 
homme. 

Les  noces  faictes  et  toutes  ses  bonnes  chères,  le  Roy 
et  sa  femme  et  tous  les  Anglois  s'en  allèrent  à  Saint 
Denis,  là  où  feust  couronnée  et  sacrée  ladicte  Royne, 
en  la  présence  de  tous  les  Anglois  et  tous  aultres  étran- 
gers, et,  ce  temps  pendant  les  François,  apprestoient 
les  choses  pour  faires  les  jouxtes  à  Paris. 

CHAPITRE  XLIV. 

Comment  la  royne  de  France  ,  sœur  du  roy  d 'Angleterre , 

Jisl  son  entrée  a  Paris  ;  des  belles  joustes  et  tournois  qui  y 

f eurent  faict  s ,  dont  estoient  tenans  monsieur  d' A  ngo  a* 

lesme  et  le  jeune  Advantureux ,  et   six   capitaines  de 

France  que  ledict  sieur  d  Angoulesme  avoit  choisis. 

[Novembre  i5i/j.]  Quand  la  Royne  feust  couronnée 
à  Saint  Denis,  elle  vint  faire  son  entrée  à  Paris,  qui 

feust  fort  belle  ;  et  la  faisoit  merveilleusement  belle  à 
vèoir,  car  elle  estoit  belle  dame;  et  aussi  avoit  long- 
tems  que  les  Anglois  n'avoient  veu  de  triomphes  de 
France ,  par  quoy  ils  les  trouvèrent  merveilleusement 
beaux.  Etainsi  s'en  alla  descendre  ladicte  dame  Royne 
au  palais,  et  fist  tout  ainsi  que  les  aultres  roynes  ont 
accoustumés  de  faire  en  leurs  cérémonies ,  qui  sont 
merveilleusement  grandes.  Monsieur  d'Angoulesme, 
qui  estoit  jeune  homme,  voullust  bien  montrer  qu'il 
n1  estoit  pas  mal  content  de  ce  mariage ,  nonobstant 
que  si  ladicte  Royne  eust  eu  un  fils,  il  lui  eust  mer- 
veilleusement venu  mal  à  propos  ;  et  feust  ung  temps 
qu'il  en  sceut  bien  mauvais  gré  au  sieur  de  Longue- 
ville  ,  pour  ce  qu'il  avoit  traicté  et  pratiqué  cedict  ma- 
riage ,  lui  étant  en  Angleterre  prisonnier.  Toutesfois 
ledict  sieur  d'Angoulesme,  deux  jours  après  les  nopces 
àAbbeville,  pritl'Advantureux,  en  venant  du  logis  du 
Roy  et  allant  au  sien,  et  lui  dit  :  «  Advantureux ,  je 
«  suis  plus  joyeux  et  plus  aise  que  je  fus  passé  vingt- 
ce  ans;  car  je  suis  seur,  ou  on  m'a  bien  fort  menti,  qu'il 
«  est  impossible  que  le  Roy  et  la  Royne  puissent  avoir 
«  enfans ,  qui  est  faict  à  mon  advantage.  »  Et  avoit 
tant  fait  ledict  sieur,  que  madame  Claude,  sa  femme  , 
ne  bougeoit  de  la  chambre  de  la  Royne ,  et  lui  avoit- 
on  baillé  madame  d' Aumont  pour  sa  dame  d'honneur, 
laquelle  couchoit  dans  sa  chambre.  Or,  comme  je  vous 
ai  desja  dict,  ledict  sieur  d'Angoulesme,  voulant  bien 
donner  à  congnoistre,  pour  complaire  au  Roy  et  aux 
Anglois,  qu'il  estoit  bien  aise  dudict  mariage,  entre- 
prit les  jouxtes  et  tint  le  pas.  Et  pour  mieulx  faire  et 
plushonnestement,  il  choisit  sept  capitaines  de  France, 
et  lui  pour  le  huictiéme  :  et  estoit  le  premier,  monsieur 

de  Vendosme ,  monsieur  de  La  Palice  ,  monsieur  de 
Bonnivet,  depuis  admirai  de  France,  le  grand  séné- 
chai  de  Normandie,  le  jeune  Advantureux,  le  grand 
escuyer  de  France,  et  le  duc  de  Sufïblk,  anglois  ;  et 
avecques  leurs  aydes  tinrent  le  pas  à  tous  venans,  tant 
Anglois  que  François ,  feust  à  cheval  ou  à  pied  ;  et 
vous  asseure  qu'ils  eurent  merveilleusement  à  souffrir, 
car  ils  eurent  dessus  les  bras  plus  de  trois  cent  hommes 
d'armes.  Et  y  feurent  faictes  de  fort  belles  choses ,  de 
frapper  et  bien  jouxter;  et  encore  feust  plus  beau  à 
veoir  les  banquets  et  festins  qui  s'y  feirent  :  et  seroit 
chose  trop  longue  à  les  vous  compter,  car  il  n'y  eust 
seigneur  de  France  qui  ne  festoyast  lesdits  Anglois  ; 
tellement  qu'ils  n'eurent  jamais  loisir,  si  longuement 
qu'ils  y  feurent ,  de  disner  ou  souper  une  fois  chez 
eulx ,  ni  à  leur  logis.  Quand  toutes  les  choses  eurent 
durées  six  semaines ,  les  seigneurs  et  dames  d'Angle- 
terre voullurent  retourner  à  leur  pays  ;  et ,  après  avoir 
eu  bonne  despesche  et  force  présens  du  Roy,  prindrent 
congé  du  Roy,  de  la  Royne  et  de  monseigneur  d'An- 
goulesme;  et  les  flst  le  Roy  conduire  et  deffrayer  jus- 
ques  hors  son  royaume.  Et  demeura  pour  ambassadeur 
ordinaire  le  duc  de  Suffolk  ;  car,  à  ce  que  j'en  pus  con- 
gnoistre,  il  ne  voulloit  point  de  mal  à  la  sœur  de  son 
maistre. 


DE  FLEUHANGE. 


S?* 


CHAPITRE  XLV. 

Comment  le  roy  Louis  douzième,  après  avoir faict  bonne 
chère  avecques  sa  nouvelle  femme  t  mourut  à  Paris  par 
un  jour  de  Van. 

[ier  Janvier  i5i5]  Le  R.oy  partit  du  palais,  et  s'en 
vint  loger  aux  Tournelles  ,  à  Paris,  parce  que  le  lieu 
est  en  meilleur  air ,  et  aussi  ne  se  sentoit  pas  fort  bien , 
car  il  avoit  voullu  faire  du  gentil  compaignon  avec- 
ques sa  femme;  mais  il  s'abusoit,  car  il  n'estoit  pas 
homme  pour  ce  faire  ;  car  de  long-temps  il  estoit  fort 
malade,  et  spécialement  des  gouttes,  et  avoit  desja 
cinq  ou  six  ans  qu'il  en  avoit  cuidé  mourir,  car  il  feust 
abandonné  des  médecins,  et  vivoit  d'ung  merveilleu- 
sement grand  régime ,  lequel  il  rompist  quand  il  feust 
avecques  sa  femme;  et  lui  disoient  bien  les  médecins 
que,  s'il  continuoit,il  en  mouroit  pour  se  jouer.  Ceulx 
de  la  basoche  à  Paris  disoient  que  le  roy  d'Jngle^ 
terre  avoit  envoyé  une  hacquenèe  au  roy  de  France, 
pour  le  porter  bien-tost  et  plus  doucement  en  enfer 
ou  en  paradis.  Toutesfois,  lui  estant  bien  malade,  en- 
voya quérir  monsieur  d' Angoulesme ,  et  lui  dit  qu'il  se 
trouvoit  fort  mal,  et  que  jamais  n'en  eschaperoit  ;  de 
laquelle  chose  ledict  sieur  le  reconfortoit  à  son  pou- 
voir, et  qu'il  faisoit  ce  qu'il  pouvoit.  Et  fist  ledict  sei- 
gneur Roy  à  sa  mort  tout  plein  de  mines  :  nonobstant, 
quand  il  se  feust  bien  defïendu  contre  la  mort ,  il  mou- 
rut par  un  premier  jour  de  l'an,  sur  lequel  jour  fist  le 
plus  horrible  temps  que  jamais  on  veit;  et  vous  jure 

ma  foi  que  ce  feust  dommaige  de  sa  mort,  et  qu'il  n'es- 
toit  sain  ;  car  c'estoit  un  gentil  prince ,  lequel  avoit  faict 
beaucoup  de  belles  choses  en  son  temps,  et  la  pluspart  y 
estoit  en  personne,  dont  en  seront  les  chroniques  mer- 
veilleusement belles.  Lui  mort,  monsieur  d'Angoulesme 
se  vestit  de  deuil ,  comme  le  plus  prochain  de  la  cou- 
ronne, et  s'en  vint  au  palais,  et  incontinent  fist  adver- 
tir  en  diligence  tous  les  princes  et  dames  du  royaume, 
et  spécialement  madame  sa  mère  :  et,  sans  point  de 
faulte,  ce  lui  feust  une  belle  estregne  pour  ung  premier 
jour  de  l'an,  veu  que  ce  n'estoit  point  son  fils.  Et,  à 
vous  bien  dire,  ledict  sieur  d'Angoulesme  naquit  par 
ung  premier  jour  de  l'an;  son  père  mourut  par  ung 
autre  premier  jour  de  l'an  ;  et  après  eut  le  royaume 
de  France  par  ung  premier  jour  de  l'an.  Ledict  feu  Roy 
estant  aux  Tournelles, feust  commence' à luy faire  son 
enterrement ,  comme  on  a  de  coustume  faire  aux  aul- 
tres  rois  ;  qui  sont  belles  cérémonies  et  antiques.  Et  en 
portant  son  corps  desdictes  Tournelles  à  Nostre-Dame  j 
avoit  gens  devant  avecques  des  campanes,  lesquelles 
sonnoient  et  crioient:  Le  bon  roi  Louis,  père  du  peu- 
ple, est  mort.  Et  quand  tout  feust  faict,  ce  qu'il  appar- 
tenoit  de  faire  à  Nostre-Dame,  feust  convoyé,  par  les 
princes  et  seigneurs  de  son  royaume,  à  Sainct  Denis , 
là  où  feust  faict  son  enterrement,  lequel  feust  mer- 
veilleusement beau  et  triomphant.  Et  vous  asseure  que 
monsieur  d'Angoulesme  daulphin,  et  madame  Claude, 
sa  femme  ,  et  fille  dudict  seigneur  feu  Roy,  en  feirent 
merveilleusement  bien  leur  debvoir;  car  il  n'y  feust 
rien  oublié  ni  espargné ,  comme  l'on  doit  faire  à  l'hon- 
neur d'ung  tel  prince. 

CHAPITRE  XLVI. 

Cy  devise  quefist  la  royne  Marie  de  France }  après  la  mort 
du  Roy  son  mary. 

[Mars  i5i5]  Le  roy  Louis  mort  et  enterré,  mon- 
sieur d'Angoulesme  ,  comme  roy,  faisoit  fort  son  deb- 
voir  de  reconforter  la  royne  Marie  ;  aussi  faisoit  ma- 
dame sa  femme.  Et  est  la  coustume  telle  des  roynes 
de  France,  que,  quand  le  Roy  est  mort,  elles  sont  six 
sepmaines  au  lict ,  sans  veoir  fors  de  la  chandelle.  Et  es- 
toient  journellement  avecques  ladicte  Royne  madame 
de  Nevers  et  madame  d'Aumont  ;  et  avoit  tout  son  es- 
tât aussi  grand  que  quand  le  Roy  son  mary  vivoit.  Et 
ce  temps  pendant  environ  trois  sepmaines  ou  ung  mois 
après  la  mort  du  feu  roy  Louis,  monsieur  d'Angou- 
lesme ,  daulphin  ,  demanda  à  ladicte  Royne  s'il  se 
pouvoit  nommer  roy,  à  cause  qu'il  ne  sçavoit  si  elle  es- 
toit  enceinte  ou  non  ;  sur  quoi  ladicte  dame  lui  fîst  res- 
ponse  qu'ouy,  et  qu'elle  ne  sçavoit  aultre  roy  que  lui; 
car  elle  ne  pensoit  avoir  fruict  au  ventre  qui  l'en  peust 
empescher.  Or  avoit  entendu  le  Roy,  lui  estant  mon- 
sieur d' Angoulesme ,  l'amitié'  que  le  duc  de  SufFolk 
portoit  à  ladicte  royne  Marie,  et  aussi  qu'elle  ne  le 
hayoit  pas  ;  et  lui  dit  :  «  Monsieur  de  SufFolk,  je  sçai 
«  bien  de  vos  affaires,  et  l'amitié  qu'avez  avecques  la 
«  royne  Marie,  et  vostre  gouvernement,  et  beaucoup 
«  d'aultres  choses  plus  que  vous  ne  pensez.  Je  ne  vou- 
«  drois  point  que  quelque  chose  se  fîst  là  ou  je  peussc 
16,  i$ 

«  avoir  honte,   ny  le  roy   d'Angleterre,  mon  frère, 
«  avecques  lequel  je  veulx  garder  toute  l'alliance  et 
«  amitié'  qu'il  avoit  avecques  le  feu  Roy  mon  beau- 
«  père  ;  et ,  pour  ce ,  je  vous  prie  que  ne  fassiez  chose 
«  que  ne  soit  à  mon  honneur  ;  et  s'il  y  avoit  quelques 
«  promesses  entre  vous  et  la  Roy  ne,  faites  tant  que 
«  vostre  maistre,  duquel  vous  estes  bien  aimé,  m'en 
«  escrive,  et  en  serai  fort  bien  content.  Mais  autre- 
«  ment,  gardés  vous,  sur  vostre  vie,  que  ne  fassiés  chose 
«  qui  ne  soit  à  faire;  car,  si  j'en  fus  adverti ,  je  vous 
«  ferai  le  plus  mary  homme  du  monde.  »  Et  la  lui  pro- 
mist  ledict  SufFolk,  et  lui  dit  :  «  Sire,  je  vous  jure  sur 
«  ma  foi  et  sur  mon  honneur,  et  suis  contant  que  me 
«  fassiés  couper  la  teste ,  si  je  fais  chose  qui  soit  contre 
«  votre  honneur  ni  la  volonté  de  mon  maistre  :  »  la- 
quelle chose  il  ne  tint  pas;  car,  trois  ou  quatre  jours 
après  qu'il  eust  faict  ladicte  promesse,  espousa  secrète- 
ment ladicte  Royne  ;  et  ne  seust  mener  son   affaire  si 
secrètement  que  le  Roy  n'en  feust  adverti.  Laquelle 
chose  par  lui  entendue,  manda  ledict  duc  de  Suffolk 
à  parler  à  luy,  et  lui  dit  :  «  Monsieur  de  Suffolk,  je 
«  suis  adverti  de  telle  chose  :  je  ne  pensois  point  que 
«  feussiez  si  lâche;  et,  si  je  voulois  bien  faire  mon  déb- 
et voir,  tout  à  cette  heure  je  vous  ferois  trancher  la  teste 
a  sur  les  espaules  ;  car  vous  m'avez  faussée  vostre  foy, 
«  et,  me  fiant  en  vostre  foy,  je  n'ay  point  faict  faire 
«  le  guet  sur  vous ,  et  secrètement  vous  avez  espousé 
«  la  royne  Marie,  sans  mon  sceu.  »  A  quoi  respondit 
ledict  duc   de   Suffolk,  ayant  belle  peur  et  grande 
crainte,  et  dit  :  «  Sire,  je   vous  supplie  que   vostre 
«  plaisir  soit  de  me  le  pardonner  ;  je  confesse   que 
«  j'ai  mal  faict;  mais.,  sire,  je  vous  supplie  d'avoir  es- 

tt  gard  à  amours  qui  me  l'ont  faict  faire ,  et  me  sub- 
«  mets  du  tout  à  vostre  miséricorde ,  vous  suppliant 
«  avoir  merci  de  moi.  »  Sur  quoi  le  Roy  lui  dit 
que  ja  il  n'auroit  merci  de  lui,  et  qu'il  le  mettroit 
en  bonne  main ,  tant  qu'il  en  auroit  adverti  le  roy 
d'Angleterre,  son  frère  -,  et,  s'il  le  trouvoit  bon,  aussi 
feroit-il.  Toutesfois  aucuns  soupçonnoient  que  le  Roy 
le  faisoit  par  finesse ,  de  peur  que  le  roy  d'Angle- 
terre n'en  fist  une  grosse  alliance  autre  part. 

CHAPITRE  XLVII. 

Comment  monsieur  d'Angoulesme  François ,  premier  de  ce 
nom  ,  feust  sacre'  roy  de  France,  à  Rheims;  de  son  en- 
trée à  Paris ,  et  des  belles  jousles  et  tournois  qui y /eurent 
f aides ,  la  où  estoit  monsieur  de  Nassau ,  monsieur  de 
Sempy ,  ambassadeur pour  le  roy  Catholique;  et  de  ce  qui 
s  y  fist. 

Afin  que  vous  entendiés ,  quand  le  roy  Louis  dou- 
zième feust  mort,  tous  les  princes  de  France  se  reti- 
rèrent vers  monsieur  d'Angoulesme,  et  avoit  une  mer- 
veilleusement grosse  cour  à  Paris  ;  et  quant  tous  les 
princes  chrestiens  envoyèrent  ambassadeurs  devers  lui, 
et  vint  nouvel  ambassadeur  de  par  l'Empereur,   le 
comte  de  Nassau  et  le  sieur  de  Sempi,  et  pour  le  roy 
d'Angleterre  feust  nouvel  ambassadeur  maistre  Bou- 
lant, lequel  apporta  nouvelles  que  le  roy  d'Angle- 
terre estoit  content  du  mariage  de  la  royne  Marie,  sa 
sœur,  et  de  l'avantdict  duc  de  Suffolk;  de  laquelle 
ehpse  le  Roy  feust  bien  aise  :  par  ce  moyen  il  estoit 

*8. 

asseuré  que  le  roy  d'Angleterre  n'en  pouvoit  faire 
grosse  alliance  autre  part.  Et  fist  faire  le  Roy  bonne 
despeche  à  ladicte  royne  Marie  de  tout  le  douaire 
qu'elle  avoit  en  France;  et  s'en  retourna  en  Angle- 
terre, avecques  ledict  duc  de  SufFolk,  et  demeura  le 
susdict  maistre  Boullant  ambassadeur  en  France  pour 
le  roy  d'Angleterre.  Et,  après  cela  faict,  vint  madame 
de  Bourbon  et  toutes  les  dames  et  princesses  de  France, 
pour  accompaigner  madame  d'Angoulesme,  royne, 
au  sacre  du  Roy  à  Rheims.  Et  vint  passer  ledict  sei- 
gneur à  Chasteau-Thieri,  lequel  il  donna  au  jeune 
Advantureux  ,  qui  est  belle  ville  et  belle  place  ;  et  de- 
là il  alla  à  Rheims,  où  se  trouvèrent  tous  les  pairs  de 
France ,  au  moins  ceulx  qui  y  servoient.  Et  croi  que 
toute  la  chrestienté  y  avoit  ambassadeurs  :  et  y  vint 
monsieur  de  Lorraine ,  monsieur  de  Genève,  et  mon- 
sieur de  Sedan.  Et  feust  le  sacre  (0  dudict  Roy  mer- 
veilleusement beau  et  triomphant;  et  séjourna  quel- 
ques jours  à  Rheims,  faisant  bonne  chère,  et  tous  les 
ambassadeurs  avecques  lui  ;  et  de-là  s'en  alla  à  Saint- 
Thieri,  à  trois  lieues  dudict  Rheims,  où  fault  que  tous 
les  rois  de  France ,  après  leur  sacre ,  voisent  faire  une 
offrande  ;  et  de-là  à  Saint  Marcou  ,  où  le  Roy  fist  la 
neufvaine  :  et  est  ung  saint  de  grand  mérite,  et  qui 
donne  grande  vertu  aux  rois  de  France,  car  par  ce 
moyen  ils  guerrissent  les  escruelles,  et  ne  se  passe  an* 
que  le  Roy  n'en  guerrisse  mille  personnes,  qui  est  une 
merveilleusement  belle  chose.  Cela  faict ,  vint  à  Saint- 
Denys,  où  il  feust  couronne';  et  feust  son  couronne- 
ment merveilleusement  triomphant.  Et  après  vint  à 

(')  Et  feust  le  sacre  :  cette  cérémonie  eut  lieu  le  25  janvier  i5iS, 
François  I  ayoit  Yingt-UI*  aû*« 

Paris  faire  son  entrée,  qui  feust  merveilleusement 
belle,  où  feurent tous  les  princes  et  dames  du  royaume 
de  France,  et  beaucoup  d'aultres  estrangers,  tant  Ita- 
liens que  aultres.  Les  joustes  feurent  belles  ;  et  y  feu- 
rent  tenans  monsieur  de  Saint  Paul,  monsieur  de  Ven- 
dosme,  le  jeune  Advantureux  et  aultres  seigneurs.  Et 
lesvenans  estoient  monsieur  d'Alençon,  monsieur  de 
Bourbon ,  monsieur  de  Guise ,  et  aultres  princes  et  gros 
seigneurs.  Et  feust  le  tournoi  des  plus  beaux  du  monde, 
tant  à  pied  que  à  cheval.  Et  après  le  tournoi,  des  ban«- 
quets  et  festins  qui  se  feirent  avecques  les  dames  n'en 
fault  point  parler,  car  ce  feurent  les  plus  beaux  du 
monde.  Ce  temps  pendant  que  ces  choses  se  faisoient , 
le  Roy  et  son  conseil  ne  perdoient  point  temps  avecques 
les  ambassadeurs  des  princes  qui  estoient  là  ;  car  il  re- 
continua la  paix  avecques  le  roy  de  Castille  :  et  y  feust 
faict  le  mariage  (0  de  madame  Louise,  fille  aisne'e  du 
Roy ,  au  susdict  roy  de  Castille  ;  et  aussi  feust  renfor- 
ce'e  l'alliance  d'Angleterre  et  celle  d'Ecosse,  et  les  in- 
telligences qu'il  avoit  en  Italie.  Et,  cela  faict,  le  Roy 
tira  vers  Bl ois,  et  se  despartirent  tous  les  princes,  pour 
retourner  chacun  en  son  pays. 

(0  Et  y  feust  faict  le  mariage  :  Du  Bellay,  mieux  instruit  que  Fleu*- 
K-ange  t  puisqu'il  fit  partie  de  l'ambassade  qui  fut  envoyée  à  Charles 
d'Autriche,  dit  que  ce  fut  madame  Renée,  seconde  fille  de  Louis  XII , 
qui  fut  alors  promise  à  ce  jeune  prince. 

CHAPITRE  XLVIII. 

Comment  le  roy  François,  premier  de  ce  nom,  après  avoir 
mis  ordre  à  ses  affaires  en  France  ,  commença  à  dresser 
son  armée  ,  pour  aller  en  Italie. 

Le  Roy  se  voyoit  paisible  de  tous  costés,  jeune, 
riche,  et  puissant  homme,  et  de  gentil  cœur;  et  gens 
autour  de  lui,  qui  ne  lui  desconseilloient  pas  la  guerre, 
qui  est  le  plus  noble  exercice  que  peult  avoir  ung 
prince  ou  ung  gentilhomme,  quand  c'est  bonne  que- 
relle. Et  ainsi  commença  à  dresser  son  armée ,  pour 
faire  son  voyage  d'Italie  ;  car  il  en  estoit  pressé  par  les 
parts  qui  tenoient  pour  lui  audict  Italie.  Le  Roy  fist 
incontinent  despescher  par  tout,  pour  avoir  lans- 
quenets ,  et  envoya  le  duc  de  Suffolk  d'un  costé ,  et 
manda  au  sieur  de  Sedan  et  au  jeune  Advantureux 
lui  en  faire  recouvrer  :  ainsi  fist-il  à  monsieur  de  Guel- 
dres,  ausquel  il  promist  estre  chef  général  de  tous  les 
lansquenets,  quifeurent  en  nombre  vingt-six  mille.  Et 
à  vous  en  dire  le  vray  ,  quand  son  armée  feust  assem- 
blée et  dressée ,  c'estoit  une  des  plus  belles  que  je  vis 
oncques;  car,  quand  ledict  sieur  Roy  feust  à  Lyon, 
monsieur  de  Gueldres  et  monsieur  de  Lorraine  se 
trouvèrent  vers  lui ,  ausquels  il  fist  merveilleusement 
bon  recueil  :  et  aussi  y  vindrenttous  les  princes  de  son 
royaume.  Et  là  fist  le  compte  et  le  get  de  son  armée, 
et  trouva,  comme  je  vous  ai  dit,  le  nombre  de  vingt- 
six  mille  lansquenets  ;  desquels  estoit  chef  le  sieur  de 
Gueldres,  et  les  principaux,  dessous  lui  estoient  le  duc 

de  SufFolk,  le  comte  Wolf,  Brandecque,  et  ung  capi- 
taine qui  avoit  nom  Michel  Opembergh,  gentilhomme 
de  monsieur  de  Gueldres ,  et  qu'il  avoit  bien  servi  en 
ses  guerres  de  Gueldres,  et  le  capitaine  Tavennes,  qui 
avoit  amené  six  mille  lansquenets ,  qui  se  nommoient 
la  bande  noire,  la  plus  belle  bande  que  l'on  ait  gueres 
vue  ;  et  leur  avoit  faict  faire  monsieur  de  Sedan  leurs 
monstres  à  Maisieres  sur  Meuse ,  et  delà  les  envoya  à 
diligence  vers  Lyon,  après  le  Roy  qui  passoit  desja  les 
monts.  Et  avoit  ledict  seigneur  Roy,  avecques  lui,  deux 
mille  cinq  cent  hommes  d'armes  d'ordonnance,  quinze 
cent  chevaulx-legers,  sans  les  pensionnaires  gentils- 
hommes de  sa  maison ,  et  ses  gardes ,  et  dix  mille  ad- 
vanturiers  françois,  dont  estoient  capitaines  Georget 
Bonnet ,  et  Maulevrier  ;  et  avoit  aussi  dix  mille  Gas- 
cons, Biscains  et  Navarrois  ,  que  menoit  le  comte  Pe- 
dro Navarre,  chef  de  tous  les  gens  de  pied  françois, 
et  avoit  avecques  lui  le  baron  de  Grammont,  Henry 
Gonnet,  et  plusieurs  autres  gentils  capitaines  :  et  avoit 
ledict  Pedro  Navarre  faict  faire  une  manière  de  parc, 
auquel  avoit  une  façon  d'artillerie,  que  le  jeune  Acl- 
vantureux  avoit  appris  ,  et  n'estoit  pas  plus  longue  de 
deux  pieds,  et  tiroit  cinquante  boulets  à  ung  coup, 
et  servit  fort  bien  ;  et  en  fist  faire  ledit  Advantureux 
trois  cent  pièces  à  Lyon,  qui  se  portoient  sur  mulets, 
quinze  jours  avant  que  le  Roy  partit,  par  l'ordon- 
nance dudict  seigneur  Roy  ;  et  est  une  façon  d'artillerie 
de  quoy  on  n'a  pas  encore  usé.  Les  noms  des  capi- 
taines que  le  Roy  avoit  avecques  lui  vous  seroient 
trop  longs  à  nommer;  mais  les  princes  estoient  mon- 
sieur d'Alençon,  monsieur  de  Bourbon,  monsieur  de 
Vendosme,  monsieur  de  Gueldres,  monsieur  de  Lor- 

raine,  monsieur  de  Lautrec,  pour  l'heure  mareschal  de 
France ,  monsieur  de  Bonnivet ,  lequel  a  esté ,  depuis 
la  mort  de  monsieur  de  Graville  ,  admirai  de  France, 
car  il  en  avoit  le  don  et  la  re'serve  dès  long-temps  ; 
monsieur  deLaPalice,  mareschal  de  France  ;  le  sieur 
Jean  Jacques  Trivulce,  aussi  mareschal  de  France: 
monsieur  Humbercourt,  monsieur  de  Bayard,  le 
comte  de  Sancerre  ;  le  jeune  Advantureux  avecques 
deux  cent  hommes  d'armes,  cent  de  la  bande  de  mon- 
sieur de  Sedan,  son  père,  dont  estoit  lieutenant  mon- 
sieur de  Jamets,  frère  dudict  Advantureux;  monsieur 
d'Aubigny,  le  baron  de  Bearn,  monsieur  de  Bnssy 
d'Amboise,  La  Clayette,  le  grand  escuyer  Galeas,  et 
cinq  ou  six  compagnies  italiennes ,  et  beaucoup  d'au- 
tres capitaines ,  que  ne  vous  sçaurois  nommer.  Tous 
les  princes  et  capitaines  ci-dessus  nommés  estoient 
chefs  de  cent  hommes  d'armes,  de  cinquante  et  de 
quarante.  Et  avoit  ledict  seigneur  rRoy  son  artillerie 
merveilleusement  bien  esquipée ,  et  estoit  de  soixante 
et  douze  grosses  pièces ,  et  deux  mille  cinq  cent  pio- 
niers ,  dont  estoit  chef  le  sénéchal  d'Armagnac,  Gal- 
liot ,  maistre  de  l'artillerie  de  France  ;  et  estoit  tout 
ledit  esquipage  à  la  monde  françoise,  qui  est  telle  que 
chacun  sçait  bien.  Et  print  congé'  ledict  seigneur  Roy 
de  madame  sa  mère,  et  de  sa  sœur  la  duchesse  d' Alen- 
çon,  lesquelles  l'avoient  convoyé  jusqu'à  Lyon  :  ainsi 
partist  et  se  mist  es  montaignes,  avecques  son  armée; 
et  laissa  régente  en  France  madame  sa  mère,  etaultres 
bons  capitaines  et  bon  conseil;  et  entre  aultres  y  de- 
meurèrent monsieur  d'Orval,  et  monsieur  d'Asparauf, 
frère  de  monsieur  de  Lautrec  en  Guyenne ,  et  par  tout 
les  pays  gens  de  bien  et  gros  personnages* 

CHAPITRE  XLIX. 

Comment  le  Roy  partit  de  Lyon,  pour  achever  son  entrer- 
prise;  et  comment  Prosper  Colonne  feust  prins  par  le 
mareschal  de  Chabannes ,  seigneur  de  La  Palice  $  et 
comment  monsieur  de  Lautrec  et  UAdvantureux  sui- 
virent les  Suisses  ,  qui  se  retirèrent  vers  Saluces. 

[Août  i5i5]  Quand  le  Ray  feust  dedans  les  mon- 
taignes,  et  passé  oultre  Grenoble,  le  mareschal  de 
Chabannes,  qui  avoit  quelques  espies  et  intelligences 
en  Italie ,  feust  adverti  comment  Prosper  Colonne  es- 
toit  en  une  petite  ville  en  la  fin  du  Piedmont,  nommée 
Villefranche,  avecques  toute  la  gendarmerie,  sans  les 
Suisses.  Ledict  sieur  de  La  Palice  qui  estoit  un  grand 
Jiomme  de  guerre,  print  son  chemin  vers  le  pays  de 
Saluées;  et  estaient  avecques  lui  monsieur  d'Aubigny, 
monsieur  d'Humbercourt,  monsieur  Bayart,  et  trois 
cent  hommes  d'armes,  d'aultres  capitaines;  et  pou- 
voient  estre  en  tout  cinq  cent  lances.  La  grosse  artil- 
lerie du  Roy  et  quelques  gens  de  pied  prindi  ent  leur 
chemin  par  le  mont  Genève  ,  pour  descendre  à  Suse  ; 
car  il  n'y  a  mont  par  où  elle  peut  passer  que  par  là.  Et 
le  Roy  et  l'artillerie  légère  print  son  chemin  à  Quiles,- 
tre ,  qui  sont  trois  montaignes  diverses ,  et  vint  descen- 
dre à  un  chasteau,  surmontaigne,  la  petite  ville  en  bas, 
nommée  Rosques  Parviere,  joignant  au  marquisat  de 
Saluées.  Or  les  Suisses  avoient  assiégé  une  ville,  la- 
quelle s'appelle  Dragony,  et  sont  là  trois  villes  assez 
prè§  l'une  de  l'aultre:  et  s'appelle  la  première  Cony;  la 

seconde,  Tracony,  et  la  troisième  Dragony;  dont  la 
plus  grande  part  appartient  au  marquis  de  Saluées,  et 
l'aultre  à  monsieur  de  Savoye.  Lesdicts  Suisses  ne sça- 
voient  pas  011  les  François  vouloient  passer,  et,  pour 
leur  couper  chemin ,  vindrent  assiéger  la  plus  proche 
ville  du  mont,  c'estoit  Dragony  ;  et  n'y  avoit  dedans  que 
des  vilains ,  et  avoient  lesdicts  Suisses  avecques  eulx 
grosse  artillerie,  et  y  feirent  grosse  batterie,  et  la  bi es- 
che pour  y  entrer  trente  hommes  de  front,  et  donnèrent 
l'assault.  Ceulx  de  la  ville  feurent  advertis  que  le  Roy 
marchoit,  et  esperoient  de  bref  avoir  secours,  comme  ils 
eurent,  et  en  cet  espoir  receurentTassault  deux  ou  trois 
fois ,  et  se  defîendirent  si  vaillamment  qu'ils  repoussèrent 
les  Suisses  ;  et  y  eust  bien  sept  ou  huit  cent  tués.  Quand 
les  Suisses  eurent  entendu  que  le  Roy  à  puissance  mar- 
choit, et  les  approchoit  de  près,  laissèrent  ladicte  ville 
pour  retirer  leur  artillerie  à  leur  camp  ;  car  ils  n'es- 
toient  là  que  dix  ou  douze  mille  hommes,  et  n'estoient 
pas  pour  attendre  la  puissance  du  Roy,  qui  estoit  telle 
que  je  vous  ai  dit;  mais  elle  n'estoit  pas  ensemble ,  et, 
si  j'eusse  esté  Suisse,  j'eusse  plustost  combattu  le  Roy, 
à  la  descente  des  montaignes,  qui  avoit  attendu  que 
toute  son  armée  feust  ensemble  ;  et  feust  une  grosse 
faulte  à  eulx.  Or  laissons  les  Suisses  tirer  vers  Saluées, 
et  retournons  à  monsieur  de  La  Palice,  lequel,  tandis 
que  lesdicts  Suisses,  par  faulte  de  chevaulx,  tiroient 
leur  artillerie  à  force  de  col,  avoit  passé  les  monts 
avecques  toute  la  gendarmerie,  fist  telle  diligence, 
tousjours  bonnes  espies  sur  espies ,  qu'il  passa  le  Tessin 
à  un  gué,  là  où  les  guides  le  menoient.  Quand  il  feust 
oultre  l'eauë,  à  dix  mille  de  Villefranche ,  où  estoit 
Prosper  Colonne,  douze  heures  avant  le  jour  envoya 

monsieur  de  Humbercourt  avecques  deux  cent  hommes 
d'armes,  pour  aller  gaigner  la  partie  de  la  ville  en  la- 
quelle estoit  ledict  Prosper  avec  douze  cent  hommes 
d'armes ,  et  pensoit  qu'il  ne  feust  encore  nouvelles  de 
François ,  qu'à  l'endroit  de  Guillestre  par  où  le  Roy 
descendoit,  et  aussi  la  grosse  artillerie  qui  venoit  par 
Suse  ;  mais  il  ne  se  doutoit  de  la  grande  diligence  que 
monsieur  de  La  Palice  avoit  faicte,  lequel  estoit  des- 
cendu avant  les  deux ,  à  sçavoir,  le  Roy  et  son  artillerie. 
Et  feurent  tous  esbahys  ceulx  de  la  porte  dudict 
Villefr anche ,  quand  monsieur  de  Humbercourt,  qui 
menoit  F  avant-garde ,  vint  à  la  porte  à  belle  course  de 
cheval,  et  ne  seurent  jamais  mettre  ordre,  ni  venir  à 
temps,  qu'ils  ne  trouvèrent  gens  qui  la  vouloient  fer- 
mer ;  ce  qu'ils  eussent  faict,  si  un  archer  (0  ne  se  feust 
approché,  lequel  boutta  sa  lance  entre  les  deux  bat- 
tans  de  la  porte,  tellement  qu'ils  ne  la  seurent  jamais 
fermer;  et  à  force  de  cheval  entrèrent  dedans,  et  re- 
poussèrent tous  les  gens  de  cheval  et  de  pied  qu'ils 
trouvèrent;  et  y  eust  là  gros  combat;   mais  la  grosse 
flotte  vint,  qui  les  suivit  ;  ils  estoient  rebouttés,  et  y 
feust  ledict  sieur  d'Humbercourt  bien  fort  blessé  au 
visage.  Et  sans  point  de  faulte  il  y  avoit  dedans  ladicte 
ville  deux  fois  autant  de  gendarmes  qu'estoient  ceulx 
de  dehors  qui  les  assailloient  ;  mais  ils  feurent  prins 
en  si  grand  désordre  qu'ils  n'eurent  loisir  d'eulx  mettre 
en  defFense  que  bien  peu.  Et  feurent  prins  ledict  Pros- 
per Colonne,   et  tous  les  autres  capitaines,  tout  ainsi 
qu'ils  alloient  disner  ;  et  feurent  aussi  prins  ceux  de- 
dans, et  y  en  eust  beaucoup  de  tués.  Après  cela  faict, 

(0  Un  archer  :  cet  archer  s'appeloit  HaUancourt  ;  il  étoit  de  Picardie. 

le  mareschal  de  Ghabannes  en  advertit  le  Roy,  lequel 
en  feust  merveilleusement  bien  aise,  car  c'est  un  grand 
advantaige  pour  sa  conqueste  d'Italie.  Et  se  retira  le- 
dict  mareschal  vers  le  Roy,  avecques  tous  ses  prison- 
niers, auquel  le  Roy  fist  bon  recueil,  et  à  tous  les 
aultres  capitaines ,  car  ilsl'avoient  bien  gaigné.  Et  .de- 
là ordonna  monsieur  de  Lautrec  et  le  jeune  Advantu- 
reux  avecques  six  cent  hommes ,  pour  aller  chevau- 
cher les  Suisses,  qui  menoient  l'artillerie  à  leur  col, 
comme  vous  ai  dit ,  l'amenèrent  ainsi  de  Saluées  à 
Montcallier.  Et,  eulx  estant  là,  le  jeune  Advantureux 
sceust  qu'il  y  avoit  des  Suisses  en  la  ville  de  Thurin , 
et  des  principaux,  qui  estoient  venus  vers  monsieur  de 
Savoye  ;  et  le  principal  d'eulx  estoit  ung  nommé  Jean 
Gaudion,  des  plus  lins  de  toutes  les  ligues,  etvouloit 
pratiquer  quelque  traite'  avec  monsieur  de  Savoye. 

Or  les  villes  de  monsieur  de  Savoye  estoient  neultres, 
et  y  pouvoient  entrer  Suisses  et  François  ;  et  le  jeune 
Advantureux,  pour  achever  son  entreprinse,  advertit  le 
comte  de  Sancerre,  qui  estoit  jeune  homme,  et  homme 
de  bon  vouloir,  lequel  avoit  cinquante  lances,  et  se 
mist  en  chemin  pour  aller  à  Thurin.  Et  avecques  eulx 
vint  monsieur  de  Lescun,  frère  de  monsieur  de  Lau- 
trec, qui  depuis  a  esté  mareschal  de  Fiance,  et  n'y 
avoit  pas  trois  mois  qu'il  avoit  quitté  le  rond  bonnet 
et  estoit  evesque  de  Tarbes  :  et  pour  veoir  la  guerre 
l'avoit  laissé,  car  il  n' avoit  point  voulu  estre  d'Eglise; 
et  estoit  des  premiers  qui  alloient  aux  champs,  et  vous 
asseure  qu'il  se  fist  gentil  capitaine,  et  homme  de  bien  7 
et  est  mort  tel.  Ledict  jeune  Advantureux  et  ses  gens 
marchèrent  etvindrent  à  Thurin,  et  laissèrent  trente 
hommes  à.  la  porte  :  le  résidu  de  la  gendarmerie  en- 

trerent  tout  droict  au  logis  où  estoient  lesclicts  Suisses , 
qui  se  voullurent  deffendre  à  coups  de  harquebutte  ; 
mais  on  leur  commença  à  crier  que  le  premier  homme 
qui  tireroit  seroit  haché  en  pièces,  et  qu'on  bouteroit, 
le  feu  à  la  maison  ;  et  cessèrent  de  plus  tirer,  et  se  ren- 
dirent. Et  cela  entendu  par  monsieur  de  Savoye  en- 
voya ung  gentilhomme  devers  ledict  Advantureux,  lui 
prier  qu'il  ne  voullust  point  toucher  auxdicts  Suisses, 
ni  les  prendre  ou  emmener  ;  car  ce  qu'ils  faisoient  es- 
toit  pour  affaire  du  Roi ,  et  à  bonne  intention  ;  laquelle 
chose  ledict  Advantureux  ne  voullust  croire,  tant 
qu'un  gentilhomme  nommé  Morette  vint,  lequel  ap- 
porta lettres  faisant  mention  que  ce  quelesdits  Suisses 
faisoient  estoit  pour  le  service  du  Roy.  Et ,  cela  faict, 
ledict  Advantureux  les  laissa  aller  :  nonobstant  il  print 
leur  foy,  et  après  s'en  retourna,  et  tous  ses  gens,  à 
Moncallier,  avecques  monsieur  de  Lautrec ,  et  de-là  où 
il  estoit  parti.  Et  lui  arrivé,  manda  au  Roy  ce  qu'il  avoit 
faict,  dequoi  ledict  seigneur  Roy  feust  bien  marri; 
car,  si  lesdicts  Suisses  eussent  esté  prins,  il  n'y  eust 
jamais  eu  journée  ni  bataille,  car  c'estoient  tous  les 
principaux  de  toute  l'armée.  Et ,  comme  je  vous  ay 
cy-devant  dit ,  les  Suisses  tii  oient  leur  artillerie  au  col  f 
à  faulte  dechevaulx,  et  les  François  les  chevauchoient 
toujours,  jusques  à  une  petite  ville  qui  est  à  monsieur 
de  Savoye,  en  la  fin  du  Piedmont,  laquelle  se  nomme 
Chivas  ;  et  là  feust  ordonné  le  jeune  Advantureux  pour 
aller  tenir  ladicte  ville,  à  cause  qu'elle  estoit  bonne 
françoise.  Et  le  vindrent  accompaigner,  jusques  au  bord 
de  l'eaue,  cinq  cent  hommes  d'armes,  et  estoient  les 
Suisses  de  l'aultre  costé  de  l'eaue,  où  estoit  ladicte 
ville  de  Chivas,  et  leur  artillerie  3  et  commencèrent  à. 

battre  ladicte  ville.  Et  le  jeune  Advantureux,  avecques 
la  gendarmerie,  voulant  entrer  dedans,  vist  qu'elle  es- 
toit  ja  prise,  car  les  vilains  la  laissèrent  perdre;  et  y 
feust  tue'  plus  de  trois  mille  personnes ,  jusques  aux 
petits  enfans,  et  les  prestres  dedans  les  églises,  et  par 
tout.  Quand  les  Suisses  visrent  l' Advantureux  avecques 
la  gendarmerie,  commencèrent  à  desloger  pour  gai- 
gner  pays;  car  ils  avoient  peur  que  l'armée  du  Roy 
ne  les  attrapast,  avant  qu'ils  eussent  gaigné  Milan  et 
les  aultres  Suisses  qui  leur  venoient  au  secours  ;  et  se 
partirent  hors  de  la  ville  en  une  belle  place,  avecques 
leur  artillerie.  Et  quand  l' Advantureux  vist  ce,  poussa 
dedans  la  ville,  et  en  tua  quelques  uns  qui  estaient 
demeurés  derrière ,  et  sauva  aucuns  povres  gens  qui 
s'estoient  sauvés  en  une  tour,  et  de  là  leur  alla  don- 
ner l'escarmouche  en  cette  belle  plaine  de  Chivas,  où 
coups  de  harquebutte  ne  coustpient  rien,  car  il  y  en 
avoitqui  voloient.  Gela  faict,  se  retira  ledict  jeune  Ad- 
vantureux vers  monsieur  de  Lautrec,  et  mandèrent  au 
Roy  les  nouvelles  de  Chivas ,  et  la  cruauté  qui  y  avoit 
esté  faicte  ;  dequoi  il  feust  fort  marri.  Et  les  Suisses 
tirèrent  toujours  leur  chemin  vers  Novarre,  avecques 
leur  artillerie,  qui  leur  faisoit  une  merveilleuse  peine, 
car  il  falloit  qu'ils  la  tirassent  la  pluspart  au  col  ;  et  la 
boulterent  dedans  le  chasteau  et  ville  de  Novarre,  qui 
t  en  oit  encore  pour  eulx.  Et,  ce  faict,  s'en  allèrent  à 
Milan  où  estoitle  More  Maximilian(0,  duc  de  Milan. 

(0  Le  More  Maximilian  :  on  donnoit  à  Maximilien  Sforce,  fils  de 
Ludovic ,  le  surnom  de  More  qu'ayort  porte  son  père? 

CHAPITRE  L. 

Cy  devise  de  la  journée  faicte  a  Sainte  B rigide  7  près  de 
Marignan  ,  laquelle  les  François  gaignerent  contre  les 
Suisses,  par  un  jour  de  Sainte  Croix ,  en  septembre  ;  de 
la  prise  du  chasteau  de  novarre 7  et  du  secours  que  les 
Vénitiens  feirent  au  Roy, 

[i3  et  i4  septembre  i5i5]  Les  Suisses  estans  reti- 
rés à  Milan  ,  monsieur  de  Lautrec  et  le  jeune  Advan- 
tureux  revindrent  où  le  Roi  estoit  avecques  la  gendar- 
merie. Le  Roi  marcha  tousjours ,  tellement  qu'il  vint 
à  Novarre  ,  où  le  Chasteau  tenoit  pour  les  Suisses  ;  et 
envoya  devant  le  sénéchal  d'Armaignac  et  monsieur 
de  La  Palice,  avecques  une  bande  d'artillerie,  six  mille 
hommes  de  pied ,  et  cinq  cent  hommes  d'armes.  Quand 
ils  feurent  arrivés  audict  Novarre,  la  ville  se  rendit,  et 
le  chasteau  non  ;  mais,  après  avoir  esté  battu  deux  jours, 
il  se  rendit ,  où  le  Roi  recouvra  tout  plain  de  belle  artil- 
lerie que  ses  prédécesseurs  avoient  perdue.  Cela  faict, 
le  Roi  marchoit  toujours,  tirant  droict  à  Milan,  et  fist 
tant,  qu'il  vint  à  Marignan,  petite  ville  à  dix  mille  de 
Milan,  sur  la  rivière,  le  droict  chemin  de  Milan  à 
Rome,  là  où  ledict  Roy  s'arresta,  et  toute  son  armée, 
pour  se  rafreschir  ;  car  ils  n' avoient  point  reposé  depuis 
qu'ils  estoient  partis.  Et  ce  temps  pendant,  se  menoit 
une  pratique  avecques  lesdicts  Suisses,  pour  faire  une 
paix  entre  le  Roy  et  eulx  ;  et ,  cela  faisant ,  le  Roy  re- 
gaignoit  toute  sa  duché  de  Milan ,  et  le  More  demeu- 
rait tout  seul  :  et  feust  regardé  entre  le  Roi  et  lesdicte 

Suisses ,  de  se  trouver  à  Galeras ,  pour  confirmer  ce 
qui  avoit  este'  pour  parlé  et  accordé  entre  eulx.  Et 
envoya  ledict  seigneur  Roy ,  pour  sa  part ,  pour  am- 
bassadeur, monsieur  le  Bastard  de  Savoye,  depuis 
grand  -  maistre  de  France ,  et  monsieur  de  Lautrec  , 
et,  avecques  eulx,  cinq  cent  hommes  d'armes  ;  et  leur 
bailla  cinquante  mille  escus  d'or ,  pour  porter  aux- 
dicts  Suisses  :  et  pensoit,  sans  point  de  faulte,  ledict 
seigneur  Roi,  avoir  du  tout  appointement  avecques 
eulx  ;  et  ne  faillirent ,  lesdicts  Suisses ,  de  leur  costé  à 
eulx  y  trouver;  et  parlèrent  ensemble,  avecques  les- 
dicts ambassadeurs ,  de  leurs  affaires.  Or  le  cardinal 
de  Sion  ,  qui  estoit  le  plus  mauvais  François  qui  feust 
oncques,  et  qui  avoit  ammené  les  Suisses  au  secours 
du  More,  entendit,  et  aussi  fist  ledict  More,  que  l'ap- 
pointement  se  vouloit  faire  entre  le  R.oi  et  les  Suisses  , 
et  qu'ils  ne  viendroient  point  au  dessus  de  leur  entre- 
prise. Ledict  cardinal  fist  sonnerie  tambourin,  et  fist 
assembler  tous  les  Suisses  en  Germanie ,  en  la  place 
du  chasteau  de  Milan  ;  et  là  fist  faire  ung  rang,  et  lui  > 
au  milieu,  en  une  chaise  ,  comme  ung  regnard  qui 
presche  les  poules,  leur  fist  entendre  comme  le  Roi 
n'avoit  point  de  gens  avecques  lui  ;  car  il  avoit  envoyé 
une  partie  de  son  armée  à  Galeras  ;  et  qu'ils  combat- 
toient  pour  la  sainte  Eglise  ,  et  que  jamais  gens  n'au- 
roient  tant  d'honneur  en  leur  affaire  qu'ils  auroient. 
Et ,  ce  faict ,  leur  fist  prendre  à  chacun  une  clef,  et 
donna  quelque  argent  aux  capitaines  particuliers. 

Or  estoient  les  Suisses  dedans  Milan  trente-six  ou 
trente-huit  mille  hommes ,  et  avoit  en  ces  bandes  quel- 
ques capitaines  particuliers,  lesquels  avoient  pension 
du  Roi,  et  estoient  assez  bons  François 5  et  entendoient 

bien  la  finesse  du  cardinal  de  Sion,  et  aussi  ils  ne  l'ai- 
jnoient  point ,   lesquels   prindrent   conseil  avecques 
leurs  gens ,  et  estoient  des  haults  cantons ,  comme 
Zurich,  Uri,  Berne,  et  Onderwalde  :  et  des  princi- 
paulx  estoit  ung  gentilhomme  de  Berne ,  nommé  Al- 
bert de  La  Pierre ,   qui  communiqua  la  finesse  du 
cardinal  de  Sion ,  et  remonstra  à  tous  ses  compaignons, 
les  capitaines  des  haults  cantons ,  la  honte  que  ce  leur 
seroit    et    à  toute   la   nation,   de   tromper  ung   tel 
prince  que  le  roi  de  France ,  veu  qu'ils  s'estoient  ac- 
cordés avecques  lui ,  et  que  leurs  ambassadeurs  es- 
toient avecques  ceulx  de  France  audict  Galeras.  Et  > 
comme  il  debattoit  ces  querelles,  le  cardinal  de  Sion 
avoit  desja  gaigné  les  aultres  capitaines ,  et  fist  sonner 
l'allarme,  pour  ce  que  le   jeune  Advantureux  et  le 
comte  de  Sancerre  estoient  venus  faire  l'escarmouche; 
et   fist  saillir   lesdicts  Suisses,  et  tirer  du  chasteau 
quatre  pièces  d'artillerie  couleuvrines,  et  fist  sonner 
le  cornet  de  bœuf,  et  celui  d'Onderwalde  ,  qui  s'ap- 
pelle le  cornet  de  vache  ;  et  fist  marcher  les  Suisses , 
lui  estant  en  personne ,  droict  au  camp  du  Roi  Quand 
ils  feurent  hors  de  la  ville ,  Albert  de  La  Pierre ,  et  les 
aultres  capitaines  des  haults  cantons ,  fisrent  arrester 
tous  leurs  gens  ,  qui  estoient  bien  en  nombre  de  qua- 
torze mille  ,  et  remontrèrent    aux  communes    et  à 
leurs  compaignons  comment  ils  ne  vouloient   point 
faulser  leur  foy  et  serment,  ni  aller  contre  l'honneur 
d'eulx  et  de  leur  nation ,  à  l'appétit  du  cardinal  et  du 
More.  Et ,  pour  vous  le  faire  court,  s'en  retournèrent 
des  haults  cantons,  quatorze  mille  hommes ,  dont  Al- 
bert de  La  Pierre  estoit  ung  des  principaulx  capitaines  ; 
et  se  retirèrent  en  leur  pays  de  Suisse  ;  et  le  demeu- 
ï6.  19 

rant  avecques  le  cardinal  de  Sion  ,  qui  estoient  vingt- 
quatre  mille ,  avecques  quelques  Milanois  de  la  partie 
du  More ,  et  quelques  gens  de  cheval  ;  environ  cinq 
cent  commencèrent  à  marcher ,  environ  trois  heures 
après  disner. 

L'Advantureux ,  les  voyant  marcher,  laissa  quelques 
gens  derrière ,  pour  les  chevaucher  et  veoir  ce  qu'ils 
feroient,  et  vint  devers  le  Roy,  à  Marignan,  et  le 
trouva  en  sa  chambre,  où  il  essayoit  un  harnois  d'Aï- 
lemaigne,  pour  combattre  à  pied,  lequel  lui  avoit  faict 
apporter  son  grand  -  escuyer  Galeas  :  et  estoit  ledict 
harnois  merveilleusement  bien  faict  et  fort  aisé,  tel- 
lement qu'on  ne  l'eust  sceu  blesser  d'une  esguille  ou 
espingle.  Et,  incontinent  qu'il  vist  ledict  Advantureux, 
lui  saillit  au  col,  et  lui  demanda  des  nouvelles  de 
Milan ,  car  le  Pvoi  l'y  avoit  envoyé' ,  et  lui  dit  :  «  Corn- 
et ment,  vous  êtes  armé,  et  nous  attendons  aujourd'hui 
«  la  paix?  »  Sur  quoi  l'Advantureux  lui  fist  response  : 
«  Sire ,  il  n'est  plus  question  de  se  mocquer,  ni  atten- 
te dre  paix,  et  vous  fault  armer  aussi  bien  comme 
«  moi:  et  faictes  sonner  l'allarme  ;  aujourd'hui  vous 
c<  avés  la  bataille,  ou  je  ne  cognois  point  à  la  nation  à 
«  qui  vous  avés  affaire.  »  Ce  faict,  affin  qu'on  ne  pen- 
sast  point  que  ce  feust  mocquerie,  ledict  Advantureux 
avoit  avecques  lui  un  trompette,  auquel  il  fist  sonner 
l'allarme.  Et  quand  le  Roi  vist  que  c'estoit  à  bon  es- 
cient, commença  à  s'armer,  et  print  Rarthelemi  d'AÎ- 
vienne  par  la  main,  et  lui  dit  :  «  Seigneur  Barthr- 
«  lemi ,  je  vous  prie  d'aller  en  diligence  faire  marcher 
«  vostre  armée ,  et  venés  le  plus  tost  que  vous  pour- 
tc  rés ,  soit  jour  ou  nuict ,  où  je  serai  ;  car  vous  voyés 
«  quelle  affaire  j'en  ai.  »  Et  alors  se  partist  ledict 

sieur  Barthelemi  d'Alvienne,  en  bien  grand  diligence 
et  en  poste ,  pour  faire  ce  que  le  Roi  lui  avoit  com- 
mandé; et  aussi  il  en  avoit  le  commandement  de  la 
seigneurie  de  Venise,  avecques  ce,  qu'il  estoit  bon 
François,  et  le  faisoit  de  bon  cœur.  Cela  faict,  qui 
feust  subit,  le  Roi,  et  tout  son  conseil,  envoya  l'Ad- 
vantureux,  et  lui  bailla  la  charge  que  debvoit  avoir 
ung  des  plus  vieux  marescbaulx  de  France,  car  il  es- 
toit  encore  bien  jeune  ;  et  lui  commanda  qu'il  regar- 
dast  les  ennemis  ce  qu'ils  faisoient,  et  quel  ordre  ils 
tenoient,  et  le  lui  fist  sçavoir ,  affin  que  là  selon  il  or- 
donnast  la  bataille.  Et,  quand  il  vist  qu'il  auroit  ba- 
taille, pria  monsieur  de  Bayard,  qui  estoit  gentil  che- 
valier, qu'il  le  fist  chevalier  de  sa  main  ;  qui  feust  un 
grand  honneur  audict  sieur  de  Bayait,  de  faire  ung 
roi  chevalier,  devant  tant  de  chevaliers  de  Tordre  et 
de  gens  de  bien  qui  estoient  là.  Laquelle  chose  faicte, 
l'Advantureux  partist,  et  rencontra  monsieur  de  Bour- 
bon et  monsieur  de  La  Palice,  qui  avaient  desja  l'ai- 
larme,  lesquels  lui  baillèrent  la  mesme  charge  que 
le  Roi  lui  avoit  baille'e  ;  et  print  avecques  lui  vingt 
hommes  d'armes,  et  s'en  alla  au  devant  des  Suisses , 
lesquels  il  rencontra  à  deux  milles  près  du  camp  ;  et 
estoit  desja  assez  tard;  et  feirent  semblant  les  Suisses 
deulx  vouloir  loger,  ce  que  manda  ledict  Advantu- 
reux  au  Roi  ;  mais ,  pour  ce  qu'il  ne  laissast  pas  à 
mettre  tousjours  ses  gens  en  ordre,  ce  que  fist  ledict 
seigneur  Roi ,  aussi  fist  monsieur  de  Bourbon ,  qui 
menoit  l'avantgarde.  Cela  faict ,  les  Suisses  marchè- 
rent tousjours  le  grand  pas,  et  ne  se  logèrent  point. 
Et  quand  l'Advantureux  vist  ce,  manda  au  Roi  et  à 
monsieur  de  Bourbon  que  ce  jour  ils  auroient  la  ba- 

taille,  et  que  tout  le  monde  se  déliberast  de  bien  frap- 
per. Et  ne  vous  fault  oublier  à  dire  que  monsieur  de 
Gueldres  (0,  trois  jours  devant  la  bataille,  pensant  que 
l'appointement  se  feroit,  et  aussi  pour  quelque  affaire 
qu'il  disoit  avoir  en  son  pays ,  demanda  congé  au  Roy, 
et  se  retira  ;  de  quoi  il  fist  merveilleusement  mal ,  car 
plusieurs  disoient  que  c'estoient  peur  des  coups  ;  et  en 
feurent  fort  marris  tous  ses  amis,  et  aussi  feust  madame 
la  mère  du  Roy  ;  car  elle  lui  eust  bien  voulu  de  grands 
biens,  pour  ce  qu'il  estoit  son  parent  bien  proche.  Et 
s'en  alla  ledict  sieur  de  Gueldres  en  diligence,  et  bailla 
charge  générale  à  monsieur  de  Guise,  son  nepveu, 
qui  en  fist  merveilleusement  bien  son  debvoir,  et  feusfe 
bien  fort  blessé  à  cet  affaire  ;  et  certes  c'est  un  honneste 
prince  et  gentil  compaignon. 

Or,  pour  retourner  à  nostre  propos,  ledict  Advan- 
tureux  avoit  laissé  soixante  hommes  d'armes  de  sa 
bande,  avecques  les  cent  hommes  d'armes  de  la  bande 
de  monsieur  de  Sedan,  que  menoit  monsieur  de  Ja- 
mets,  frère  dudict  Advantureux  ;  et  leur  avoit  dit  qu'ils 
ne  bougeassent  d'ung  lieu  où  il  les  avoit  mis ,  qui  es- 
toit  avecques  monsieur  de  Rourbon.  Et  y  estoit  le  sieur 
de  Rraine,  beau-frere  dudict  Advantureux,  lequel  y 
estoit  venu  pour  son  plaisir  ;  aussi  y  estoit  monsieur  de 
Rochefort,  bailly  de  Dijon  ;  monsieur  de  Saussy,  frère 
dudict  Advantureux;  monsieur  de  Vandenesse,  frère 
de  monsieur  de  La  Palice ,  lesquels  y  estoient  pareil- 
lement venus  pour  leur  plaisir.  Et  ledit  Advantureux, 
au  retournant  ayant  les  Suisses  sur  les  bras,  et  escar- 

(0  Monsieur  de  Gueldres  :  Ce  prince  venoit  d'apprendre  que  les  Fla- 
mands, sujets  de  Charles  d'Autriche ,  ayoient  fait  une  invasion  dans 
son  pays  :  il  partit  pour  les  défendre: 

mouchant  contre  eulx ,  trouva  lesdictes  bandes  fran- 
çoises  arrière  d'où  il  leur  avoit  ordonné ,  et  en  lieu  fort 
mal  advantaigeux  pour  eulx,  et  en  feust  bien  fort 
marry  -,  mais,  puisqu'ils  estoient  venus  jusques-là,  il  en 
falloit  faire  son  mieux  ;  car  lesdicts  gens  d'armes  es- 
toient mis  de  façon  qu'ils  ne  pouvoient  dissimuler  le 
combat,  et  estoient  les  premiers  combattans,  et  si  ne 
pouvoient  aider  à  l'armée ,  ni  l'armée  à  eulx.  Et  quand 
l'Advantureux  vist  qu'il  n'y  avoit  autre  remède  ,  fist 
prendre  à  chacun  son  habillement  de  teste ,  et  donner 
dedans  :  et  là  feust  blessé  son  cheval  d'un  coup  de  har- 
quebutte,  dont  il  mourut  incontinent  après.  Et  à  ceste 
charge  fist  merveilleusement  son  debvoir  le  comte  de 
Brayne,  aussi  fist  le  bailly  de  Dijon,  et  y  feurent  leurs 
deux  chevaulx  blessés.  Et  aussi  y  feirent  merveilles  le 
sieur  de  Jamets,  monsieur  de  Saussy,  et  monsieur  de 
Vandenesse ,  qui  estoit  gentil  compaignon  ;  et  y  feust 
aussi  blessé  le  vicomte  d'Estoges  d'un  coup  de  har- 
quebutte  en  la  cuisse  :  et  y  demeura  des  gens  d'armes, 
mais  pas  beaucoup.  Et  sans  point  de  faulte  le  jeu  es- 
toit  mal  parti,  car  les  François n'estoient que  deux  cent 
hommes  d'armes  contre  bien  quatorze  mille  Suisses  ; 
car ,  comme  je  vous  ai  dit ,  le  demeurant  de  leur  armée 
ne  les  pouvoit  aider.  Et,  quand  les  lansquenets  visrent 
l'Advantureux  charger,  il  en  passa  le  canal  où  ils  es- 
toient en  bataille ,  bien  mille  ou  douze  cent ,  pour  pren- 
dre les  Suisses  en  flanc  :  et  combattoient  main  à  main. 
Quand  les  Suisses  visrent  qu'ils  avoient  repoussé  l'Ad- 
vantureux, lequel  s'estoit  retiré,  lui  et  ses  gens,  en  l'ar- 
mée, vindrent  donner  sur  lesdits  lansquenets,  et  ren- 
versèrent toute  cette  bande  qui  avoit  passé  le  canal  ; 
et  sans  point  de  faulte  peu  en  eschappa.  Or7  avoient  les 

Suisses  quatre  pièces  d'artillerie  sur  le  grand  chemin, 
qui  feust  arrestée  à  une  maison;  car,  quand  l'Advan- 
tureux  vist  ce ,  il  fist  boutter  le  feu  dans  ladicte  mai- 
son, et  par  ainsi,  ladicte  artillerie  ne  peust  approcher 
plus  près ,  par  quoi  elle  ne  fist  pas  grand  mal  aux 
François  ;  mais  vous  pouvez  croire  que  l'artillerie  du 
Roy,  qui  estoït  de  soixante  et  quatorze  grosses  pièces, 
leur  faisoit  ung  merveilleux  déplaisir.  Cela  faict ,  les- 
dicts  Suisses  bouttcrent  oultre ,  et  suivirent  leur  for- 
tune, et  vindrent  combattre  l'une  des  bandes  des  lans- 
quenets, main  à  main ,  lesquels  durèrent  bien  peu  ;  car 
les  Suisses  les  renversèrent  incontinent.  Et  feust  là  bien 
combattu ,  et  y  feirent  la  gendarmerie  merveilles  ;  aussi 
feirent  les  advanturiers  et  Lorges  avecques  eulx  ,  et 
tout  plein  d'autres  gentils  capitaines.  Et  feust  tué  à 
ceste  charge  François  monsieur  de  Bourbon ,  frère 
de  monsieur  de  Bourbon ,  pour  lors  connestable  de 
France,  et  monsieur  de  Humbercourt,  qui  estoit  gentil 
capitaine,  et  le  comte  de  Sancerre,  et  tout  plein  de 
gens  de  bien.  La  nuict  vint,  et  les  Suisses  commen- 
cèrent à  chasser  les  gens  d'armes,  d'ung  costé  et  d'aul- 
tre,  car  ils  ne  sçavoient  où  ils  alloient,  et  on  les  tuoit 
par  tout  où  on  les  trouvoit  ;  aussi  estoient  les  lansque- 
nets et  les  gens  de  pied  françois  tous  escartés  comme 
les  autres.  Et  demeura  le  Roy  auprès  de  l'artillerie , 
qui  n'avoit  point  un  homme  de  pied  auprès  de  lui  ; 
et  fist  une  charge  avecques  environ  vingt-cinq  hommes 
d'armes,  qui  le  servirent  merveilleusement ,  et  y  cuida 
îe  Roy  estre  affolé.  Et  vous  jure  ma  foy  que  feust  ung 
des  plus  gentils  capitaines  de  toute  son  armée  ;  et  ne 
voullust  jamais  abandonner  son  artillerie ,  et  faisoit 
rallier  le  plus  de  gens  qu'il  pouvoit  autour  de  lui.  Et 

feurent  les  Suisses  bien  près  de  l'artillerie ,  mais  ils  ne 
la  voy oient  point  :  et  feist  esteindre  ledict  Roi  ung  feu 
qui  estoit  auprès  de  ladicte  artillerie ,  pour  ce  que  les 
Suisses  estoient  si  près  d'eulx ,  et  afin  qu'ils  la  vissent 
point  si  mal  accompaignée.  Et  demanda  ledict  seigneur 
à  boire ,  car  il  estoit  fort  altéré  ;  et  y  eust  un  pie'ton 
qui  lui  alla  quérir  de  l'eauë  qui  estoit  toute  pleine  de 
sang,  qui  ust  tant  de  mal  audict  seigneur,  avecques  le 
grand  chaud ,  qu'il  ne  lui  demeura  rien  dans  le  corps  ; 
et  se  mist  sur  une  charette  d'artillerie,  pour  soi  ung 
peu  reposer,  et  pour  soulager  son  cheval,  qui  estoit 
fort  blesse'  ;  et  avoit  avecques  lui  ung  trompette  italien , 
nomme'  Christophe  ,  qui  le  servit  merveilleusement 
bien,  car  il  demeura  tousjours  auprès  du  Roy;  et  en- 
tendoit-on  ladicte  trompette  par-dessus  toutes  celles 
du  camp;  et  pour  cela  on  sçavoit  où  estoit  le  Roy,  et 
se  retiroit-on  vers  lui.  Et  monsieur  de  Vandosme, 
avecques  le  jeune  Advantureux,  qui  sçavoit  le  langage 
allemand,  rallia  les  lansquenets,  tellement  que  le  Roy 
en  eust  bien-tôt  autour  de  lui  bien  quatre  mille,  que 
lui  amena  le  capitaine  Rrandecque  ;  et  les  autres  capi- 
taines suivoient  file  à  file- 
Or,  puisque  je  vous  ai  dit  que  faisoient  les  Fran- 
çois, fault  que  je  vous  dise  aussi  ce  que  faisoient  les 
Suisses.  Depuis  que  la  nuict  feust  venue ,  ils  feurent 
délibérés  de  faire  une  charge  au  Roy,  et  la  cause  feust 
pour  ce  qu'ils  avoient  faict  un  feu  au  milieu  d'eulx  , 
là  où  une  volée  d'artillerie  alla  donner  à  travers  d'eulx, 
qui  leur  porta  ung  merveilleux  grand  dommaige.Tou- 
tesfois,  quand  ils  eurent  bien  advisés  entre  euîx,  ils 
visrent  qu'ils  n'estoient  point  le  nombre  de  gens  qu'il 
leur  falloit  pour  ce  faire,  et  se  retirèrent. Et  commence- 

rent  à  faire  sonner  les  deux  gros  cornets  d'Uri  et  d'On- 
dervalde  :  et  par  ce  moyen  leurs  gens  qui  estoient  es- 
cai  te's  se  rallièrent  auprès  d'eulx  ;  et  n'av oient  point 
un  tambourin  qui  sonnast  des  leurs  ;  et  y  eust  tout  le 
long  du  jour  et  de  la  nuict  combat,  à  quelque  endroit 
que  ce  feust;  et  les  gens  d'armes  françois,  au  lieu  de 
cornets,  avoient  trompettes,  par  où  ils  se  rallièrent. 
Quand  le  jour  feust  venu ,  il  se  trouva  là  où.  estoit  le 
Roy  bien  vingt  mille  lansquenets,  et  toute  la  gendar- 
merie ,  et  tout  assez  bien  en  ordre  auprès  de  leur  ar- 
tillerie; et  si  les  Suisses  avoient  assaillis  le  jour  bien 
asprement ,  encore  fisrent-ils  plus  le  matin  ;  mais  sans 
point  de  faulte  ils  trouvèrent  le  Roy  avecques  les  lans- 
quenets qui  les  receurent.  Et  leur  fist  l'artillerie  et  la 
harquebutteric  des  François  ung  grand  mal,  et  ne  peu- 
rent  supporter  le  fais,  et  commençoient  à  aller  autour 
du  camp ,  d'ung  costé  et  d'aultre ,  pour  veoir  s'ils  pou- 
voient  assaillir;  mais  ils  ne  venoient  pas  au  point, 
fors  une  bande  qui  vint  ruer  sur  ces  lansquenets  :  mais, 
quand  ce  vint  baisser  des  pieques,  ils  glissèrent  oultre , 
sans  les  oser  enfoncer  ;  et  y  avoit  devant  ung  gros  ca- 
pitaine ,  lequel  vouloit  mutiner  les  lansquenets  et  par- 
ler à  eulx,  et  feust  là  tué. 

Les  Suisses  avoient  mis  dans  la  maison  que  l'Ad- 
vantureux  avoit  faict  brûler,  le  jour  de  devant,  deux 
pièces  d'artillerie,  qui  battoient  où  estoit  le  Roy;  et 
faillirent  à  tuer  ledict  seigneur  Roy  et  quelques  gens 
de  bien  ;  mais  toutesfois  s'y  en  demeura-t'il  quelqu'ung. 
Il  y  avoit  même  une  autre  bande  de  Suisses  qui  se 
vouloit  rallier  avec  l'autre,  pour  venir  donner  sur  l'ar- 
tillerie des  François  ;  mais  ledict  Advantureux ,  mon- 
sieur de  Bayart,  et  monsieur  de  Bussy  d'Amboise, 

avecques  quelques  hommes  d'armes  qu'ils  avoient, 
entreprindrent  à  ruer  sur  eulx,  et  leur  donner  aux 
flancs,  ce  qu'ils  feirent.  Et  feust  jette'  par  terre  l'Ad- 
vantureux ,  et  quelques  gens  d'armes  des  siens ,  qu'il 
avoit  nourris,  et  eurent  leurs  chevaulx  blessés  et  affo- 
lés; et  sans  monsieur  de  Bayait,  qui  tint  bonne  mine 
et  ne  l'abandonna  point,  ni  le  sieur  de  Saussy,  qui  lui 
rebailla  ung  cheval,  sans  point  de  faulte  l'Advantu- 
reux  estoit  demeuré.  Or,  lui  remonté  à  cheval,  il  vist 
que  les  Suisses  s'en  alloient  rompus,  et  se  bouttoient 
dans  une  grande  cassine  ;  et  fist  l'Advantureux  boutter 
le  feu  dedans,  et  y  demeura  bien  huit  cent  hommes  ; 
et  le  demeurant  se  sauva  ,  où  voullust  aller  donner 
dedans  monsieur  de  Bussy  d' Amboise,  et  le  guidon  du- 
dict  Advantureux ,  nommé  Turteville ,  qui  s'estoit  ad- 
vancé  oultre  son  commandement ,  car  il  vouloit  voir 
plus  de  gens  auprès  de  lui;  et  feurent  tués  dans  un 
fossé,  de  coups  de  harquebuttes  et  de  coups  de  main, 
avant  que  jamais  homme  y  seut  mettre  ordre,  dont 
feust  grand  dommaige.  Et  demeura  à  ladicte  bataille 
beaucoup  de  gens  de  bien,  et,  entre  aultres,  y  demeura 
le  frère  de  l'Advantureux,  nommé  monsieur  de  Roye, 
lequel  avoit  fait  le  long  de  la  journée  merveilleuse- 
ment bien  son  debvoir,  et  estoit  homme  de  bien  et  gen- 
til compaignon,  et  feust  dommaige  de  sa  mort.  Cela 
faict,  les  Suisses  ayant  la  bataille  perdue,  se  retirè- 
rent le  grand  chemin  de  Milan ,  le  mieux  en  ordre 
qu'ils  peurent  ;  et  ne  voullust  jamais  le  Roy  ni  les  ca- 
pitaines, qu'on  leur  donnast  la  chasse  âprement;  et 
feust  ordonné  monsieur  l'admirai ,  avecques  trois  cent 
hommes  d'armes,  pour  le  conduire  jusqu'aux  portes 
de  Milan.  Cela  faict,  le  Roy  vint  à  l'Advantureux, 

qui  venoit  de  l'exécution  de  cette  maison ,  et  lui  dit  : 
«  Comment  ,  mon  ami ,  on  m'avoit  dit  que  tu  étois 
«  mort!  »  Surquoil'Advantureux  lui  respondit  :  «  Sire, 
«  je  ne  suis  pas  mort,  et  ne  mourrai  point,  tant  que 
«  je  vous  aurai  faict  un  bon  service.  »  Et  lui  dit  le 
seigneur  Roy  :  «  Je  sens  bien  que  en  quelque  bataille 
«  que  vous  ayez  esté,  ne  voullustes  estre  chevalier;  je 
«  l'ai  aujourd'hui  esté;  je  vous  prie  que  le  veuillez 
«  estre  de  ma  main;  »  laquelle  chose  l'x4dvantureux 
lui  accorda  de  bon  cœur,  et  le  remercia  de  l'honneur 
qu'il  lui  faisoit ,  comme  la  raison  le  vouloit.  Et  de  là 
se  retira  ledict  seigneur  P\oy  en  son  logis,  et  laissa 
monsieur  le  grand-  maistre  Boissy ,  l'Advantureux 
avecques  lui,  en  attendant  que  le  demeurant  de  l'ar- 
mée feust  logé. 

CHAPITRE  LI. 

Cy  devise  des  ambassadeurs  francois  et  suisses  qui  estoient 
à  Gale  ras;  et  comment  le  Roy  fist  assiéger  le  chastcau  de 
Milan,  où  es  toit  le  More  dedans,  lequel  se  rendist  par 
composition. 

[4  Octobre  i5i5]  Le  Roy  ayant  gaigné  la  bataille, 
et  tout  son  camp  remis  en  ordre,  après  avoir  perdu 
quelque  peu  de  bagages  que  les  advanturiers  francois 
pillèrent  eulx ,  je  veulx  retourner  au  sieur  Berthelemy 
d'Alvienne,  qui  estoit  allé  quérir  les  Vénitiens,  et 
vint  toute  la  nuict  :  comme  il  arriva  à  trois  milles  du 
camp,  rencontra  une  bande  de  Suisses  qui  fuy oient , 
laquelle  il  deffit,  et  en  feust  de  tués  bien  cinq  cent.  Et 

vindrent  lesdicts  Vénitiens  le  matin ,  après  que  la  ba- 
taille feust  gaignée,  vers  le  Roy,  merveilleusement  en 
bon  ordre  ;  et  arrivèrent  au  camp,  là  où  le  Roy  alla 
au-devant  d'eulx.  Ils  estoient  mille  hommes  d'armes, 
douze  cent  chevaulx-legers,  et  douze  mille  hommes 
de  pied,  tous  accoustrés  à  leur  mode,  et  dix-huict 
grosses  pièces  d'artillerie,  bien  esquipée  ;  et  se  misrent 
tous  en  ordre  devant  le  Roy,  fisrent  tirer  leur  artille- 
rie. Et  vous  asseure  que  le  Roy  leur  fist  ung  merveil- 
leusement bon  recueil,  car  ils  estoient  venus  à  son  ser- 
vice d'une  fort  bonne  volonté,  et  de  bon  cœur;  et  se 
logèrent  au  camp  du  Roy,  qui  leur  fist  donner  quar- 
tier. Or  retournons  aux  ambassadeurs  françois,  qui 
sont  à  Galeras,  avecques  cinq  cent  hommes  d'armes  (0. 
Quand  ils  ouirent  tirer  l'artillerie ,  entendirent  que  la 
bataille  donnoit  ;  et  estoient  plus  forts  que  les  ambassa- 
deurs suisses,  lesquels  leur  dirent  que  c'estoit  malgré 
eulx  et  sans  leur  sceu  que  le  cardinal  de  Lyon  faisoit 
cette  menée  ;  et  estoit  presque  le  tout  accordé,  quand  ils 
sceurent  les  nouvelles  de  la  bataille,  par  postes,  que 
le  Roy  leur  envoya  ;  de  quoy  feust  merveilleusement 
marri  monsieur  de  Lautrec  :  aussi  feust  monsieur  le 
bastard  de  Savoye  ;  car  ils  avoient  une  grosse  puis- 

(*)  Le  duc  de  Savoie ,  Charles  III ,  avoit ,  comme  on  Fa  vu,  gardé  Ja 
neutralité  ;  par  sa  médiation ,  un  traité  avoit  été  conclu  entre  le  Roi  et 
les  Suisses  :  ceux-ci  dévoient  rendre  le  duché  de  Milan  ,  moyennant 
une  somme  considérable  et  une  pension  de  soixante  mille  ducats ,  qui 
seroit  faite  à  Maximilien  Sforce.  L'argent  ayant  été  transporté  à  Buffa- 
laro,  les  Suisses,  excités  par  le  cardinal  de  Sion,  essayèrent  de  l'en- 
lever. Lautrec,  chargé  de  le  garder,  fut  instruit  de  cette  perfidie,  et 
eut  le  temps  de  le  faire  conduire  à  Galeras.  Les  Suisses,  furieux  d'avoir 
échoué  dans  cette  entreprise ,  allèrent  attaquer  l'armée  française  à  Ma- 
riçnan. 


3  00  MEMOIRES 

sance  avecques  eulx,  de  cinq  cent  hommes  ;  et  parti- 
rent incontinent,  leur  semblant  bien  que  cela  iaisoit 
f'aulte  au  Roi  à  la  bataille  ;  qui  estoit  chose  vraye.  Et 
ainsi  retournèrent  sans  bailler  argent  auxdicts  Suisses , 
et  arrivèrent  au  camp  le  soir,  dont  le  jour  avoit  esté 
bataille. 

Cela  faict,  le  Roi  regarda  de  mettre  ordre  à  ses  af- 
faires, et  envoya  assiéger  la  ville  et  chasteau  de  Mi- 
lan 5  et  envoyèrent  ceulx  de  la  ville  dudict  Milan  am- 
bassadeurs devers  le  Roi ,  et  composèrent  avecques  lui 
d'eulx  rendre  à  sa  volonté';  ce  qu'ils  fisrent.  Et  alors 
feurent  envoyés  dedans  la  ville  monsieur  de  Bourbon  et 
monsieur  de  Lautrec,  avecques  une  partie  de  l'armée  ; 
et  le  comte  Pedro  Navarre,  et  le  sénéchal  d'Armai- 
gnac,  maistre  de  l'artillerie,  allèrent  assiéger  le  chas- 
teau, où  s' estoit  retiré  le  More  Maximilian,  avecques 
cinq  centchevaulx,  dont  estoit  Chuire  l'ung  des  chefs, 
Jean  de  Mantoue,  et  quelques  aultres,  et  douze  cent 
vSuisscs;  et  assiégèrent  le  chasteau  de  bien  près,  et  Pe- 
dro Navare  commença  à  miner.  Or  laissons  le  siège 
devant  le  chasteau  de  Milan,  et  retournons  au  Roi, 
qui  envoya  monsieur  le  grand-maistre  Boissi,  le  bas- 
tard  de  Savoye  et  l'Advantureux  à  Crémone,  et  à  tou- 
tes les  villes  qui  tenoient  contre  le  Roy.  Et  se  retira 
ledict  seigneur  à  Pavie  ;  car  il  ne  vouloit  point  entrer 
dedans  la  ville  de  Milan ,  sans  que  tout  ne  feust  à  lui. 
Ce  faict,  marcha  monsieur  le  grand-maistre  vers  Cré- 
mone, et  vindrent  ceulx  de  la  ville  se  rendre  à  lui. 
Et  après,  avecques  l'armée  qu'il  avoit,  entra  dedans 
la  ville,  et  fist  sommer  le  chasteau,  lequel  ne  se  voulust 
pas  rendre  sitost,  mais  priait  un  terme,  en  cas  qu'il 
ne  feust  secouru,  de  lui  rendre.  Et  feust  ordonné  l' Ad- 

vantureux  pour  faire  les  tranchées  autour  de  la  ville 
et  du  chasteau;  (ce  qu'il  fist)  afin  qu'ils  ne  peussenfc 
saillir  de  nuict  ;  et,  estant  en  cesdictes  tranchées,  y 
avoit  ung  maistre-d'hostel  chez  le  Roi,  nommé  Saint 
Severin,  où  vint  donner  ung  coup  de  canon  du  chas- 
teau  dedans  le  rempart  où  estoit  ledict  Advantureux, 
et  eut  si  grand  peur  ledict  maistre  d'hostel,  qu'il  em- 
poigna deux  capitaines  par  le  col  si  rudement,  qu'il 
les  tira  dans  le  fossé  avecqueslui,  qui  avoit  bien  vingt 
pieds  de  profondeur,  tellement  qu'il  se  rompist  pres- 
que le  col,  et  eulx  aussi;  dequoi  feust  bien  ri  après. 
Quand  le  jour  feust  venu,  et  le  terme  que  ceulx  du 
chasteau  avoient  prins,  et  promis  d'eulx  rendre ,  ils 
se  rendisrent  à  la  volonté  du  Pvoi,  leurs  bagues  sauves. 
Or,  pour  vous  dire  vrai,  quand  leR.oi  vint  pour  con- 
quester  la  duché  de  Milan ,  il  promist  aux  Vénitiens 
de  leur  rendre  ce  qui  leur  appartenoit  de  delà  la  ri- 
vière d'Adde,  et  de  leur  aider  à  le  reconquester  à  ses 
dépens.  Crémone  ainsi  rendue  à  la  volonté  du  R.oi ,  et 
plusieurs  aultres  petites  villes  et  chasteaux,  monsieur 
le  grand-maistre  alla  mettre  le  siège  devant  Bresse, 
laquelle  se  rendist  à  lui ,  après  y  avoir  esté  ung  espace 
de  temps;  et  la  rendist  aux  Vénitiens,  et  en  suivant 
la  promesse  que  leur  avoit  faicte  le  Roi ,  dequoi  les 
Vénitiens  feurent  merveilleusement  bien  contents.  Ne 
restoit  plus  que  de  rendre  aux  Vénitiens  la  ville  de 
Veronne ,  que  tenoit  l'empereur  Maximilian.  Ce  faict, 
les  Vénitiens  retournèrent  à  Venise,  et  misrent  garni- 
sons dans  les  villes  qu'ils  avoient  conquestées  ;  et  mon-. 
sieur  le  grand-maistre  ,  avec  son  armée ,  retourna  vers 
le  Roi  àPavie.  Or,  pendant  ce  temps-là ,  onfaisoit  mer- 
veilleusement grosse  batterie  au  chasteau  de  Milan; 

et  quant  se  faisoient  les  mines,  dont  Pedro  Navarre 
estoit  conducteur,  et  son  lieutenant  estoit  Henri  Gon- 
net,  qui  autrefois  avoit  esté  capitaine  du  chasteau  de 
Bresse  ;  et  minèrent  la  casemate  dudict  chasteau  de 
Milan,  et  la  fisrent  tomber  par  terre;  mais  elle  retomba 
presque  aussi  forte  qu  elle  estoit  auparavant.  La  case- 
mate ainsi  mince,  et  les  deftènses  rompues,  tant  du 
hault  que  des  fossés,  Pedro  Navarre  se  print  à  miner 
le  plat  de  la  muraille ,  et  ceulx  dedans  voulurent  con- 
treminer;  toutesfois  ceulx  dedans  avoient  une  mine, 
qui  estoit  leur  chef,  assçavoir  le  More,  qui  tenoit  si 
mauvaise  mine,  que  cela  les  estonna  plus  que  la  mine 
de  Pedro  Navarre;  et  dient  qu'il  ne  sçavoit  où  estre 
de  peur.  Toutesfois  le  chasteau  de  Milan  est  une  très 
bonne  place  :  et  l' avoit  faict  le  roy  de  France,  Louis 
douzième,  bien  amender,  du  temps  que  en  estoit  chef 
le  chevalier  de  Louvain ,  gentil  capitaine  et  bon  che- 
valier. Après  toutes  ces  batteries  et  mines,  le  More, 
duc  de  Milan ,  vint  à  composition ,  se  voyant  pressé 
et  sans  espérance  de  secours,  et  fist  appointement 
avecques  le  Roi ,  par  tel  qu'il  lui  donneroit  cent  livres 
tous  les  jours  à  despendre,  qui  sont  trente-six  mille 
livres  par  an  ;  laquelle  chose  le  Roy  lui  accorda ,  et 
le  demeurant  s'en  alla  bagues  sauves.  Par  ainsi  feust 
ladicte  ville  rendue  entre  les  mains  du  Pvoy  ;  et  vint  le 
More  à  Pavie,  vers  ledict  seigneur  Roy,  et  le  sieur 
Jean  de  Mantoue  avecques  lui.  Les  Suisses  se  reti- 
rèrent en  leur  pays,  à  qui  le  Roy  fist  bailler  bonne 
conduite.  Et  le  capitaine  Chuire  ,  et  les  gens  qui  es- 
taient venus  de  par  l'Empereur  au  secours  du  More,  se 
retirèrent  à  Veronne,  lesquels  le  Roy  fist  pareillement 
conduire.  Et  le  JMorc  Maximilian  vint  à  Pavie,  vers  le 

Roy,  se  rendre  à  lui,  ainsi  qu'il  lui  avoit promis.  Et  le 
conduisoit  Gabriel  de  La  Chastre  avecques  cinquante 
archers  de  la  garde  ;  et  dit  ledict  More  au  Roy  :  «  Sire, 
«  je  me  viens  rendre  à  vous,  comme  votre  serviteur, 
«  vous  suppliant  qu'il  vous  plaise  me  retenir  à  vostre 
ce  service ,  et  à  me  tenir  ce  que  m'avés  promis ,  et  vous 
ce  vouloir  servir  de  moy;  et  vous  promets  par  ma  foi 
ce  que  je  me  sens  le  plus  heureux  homme  de  mon  li- 
ce gnage,  d'estre  tombé  es  mains  d'un  tel  prince  que 
ce  vous  estes ,  et  aussi  veu  le  bon  traitement  que  me 
ce  faites*,  car,  quand  j'estois  duc  de  Milan ,  je  n'en  es- 
ce  tois  pas  duc,  mais  valet;  car  les  Suisses  en  estoient 
ce  maistres,  et  ne  faisoient  que  ce  qu'ils  vouloient.  » 
Sur  quoi  le  Roy  lui  fist  response,  et  lui  dit  qu'il  feust 
le  très  bien  venu,  et  qu'il  esperoit  de  lui  faire  de  plus 
en  plus  bon  traictement  ;  et  que  ce  n'estoit  point  le 
dernier  bon  tour  qu'il  lui  feroit,  et  qu'il  l'envoyeroit 
devers  madame  sa  mère,  laquelle  estoit  régente  en 
France ,  et  elle  lui  feroit  merveilleusement  bon  re- 
cueil. Cela  faict,  le  Roy  s'en  alla  souper,  et  le  More 
s'en  alla  en  une  chambre  qu'on  lui  avoit  apprestée  au 
chasteau  de  Pavie.  Et,  le  lendemain  matin,  partist  le- 
dict More  Maximilian,  et  s'en  vint  en  France;  et  le 
fist  conduire  le  Roy  par  les  archers  de  sa  garde ,  et  le 
capitaine  Gabriel,  qui  en  estoit  chef,  jusques  à  Lyon, 
vers  madame  sa  mère,  qui  attendoit  tousjours  de  ses 
nouvelles.  Or  ainsi  comme  ces  choses  se  faisoient,  tant 
le  siège  de  Maximilian  que  l'allée  de  monsieur  le  bas- 
tard  de  Savoye  pour  reconquester  les  villes,  celles  qui 
appartenoient  au  Roi  et  aux  Vénitiens,  le  Roy  ne 
dormoit  pas  :  il  fist  fort  sagement  ;  car,  incontinent 
après  la  bataille,  et  que  les  Suisses  feurent  retournés 

en  leur  pays,  il  trouva  moyen  d'envoyer  ambassa- 
deurs devers  eulx,  laquelle  chose  il  fist,  et  leur  envoya 
demander  paix,  laquelle,  après  avoir  débattu  beau- 
coup de  choses,  ils  accordèrent,  moyennant  quelque 
argent  que  l'on  leur  bailla  ;  et  y  feurent  compris  tous 
les  treize  cantons.  Ces  choses  faictes,  le  Roy  se  prépara 
pour  faire  son  entrée  à  Milan,  laquelle  chose  feust 
merveilleusement  belle,   comme  vous  oyrés  cy-après. 

CHAPITRE  LU. 

Comment,  après  que  le  chasteau  de  Milan feust  rendu ,  et 
que  le  More  feust  en  France ,  le  Roy  fist  son  entrée  a 
Milan  ,  tout  en  armes ,  la  plus  belle  que  feust  jamais  ;  et 
des  belles  joustes  et  tournois  qui  y  feurent  faictes. 

[Novembre  1 5 1 5  ]  Le  Roy  ayant  mis  ordre  à  tous 
ses  affaires,  et  la  ville  de  Milan  préparée  pour  le  re- 
cevoir, ledict  seigneur  Roy  se  mist  en  chemin,  et  se 
partist  de  Pavie  pour  aller  faire  son  entrée  dans  la  ville 
de  Milan,  laquelle  feust  merveilleusement  belle  et 
triomphante;  et  avoit,  sans  ses  gardes  et  sa  maison, 
douze  cent  hommes  d'armes  et  six  mille  lansquenets , 
tous  armés.  Et  vint  en  cet  équipage  jusquesà  Cassan, 
qui  est  sur  le  chemin,  à  quatre  milles  de  Milan.  Et 
ainsi  les  lansquenets  tous  devant  lui  et  en  ordre  mar- 
choient ,  et  estoi  t  le  Roi  armé  de  toutes  pièces ,  l'espée 
au  poing,  comme  il  est  coutume  à  ung  tel  affaire, 
et  ses  gardes  autour  de  lui  ;  et  après  lui  et  ses  gardes 
le  suivoient  lesdicts  seigneurs  italiens,  et  après  tout 
cela,  douze  cent  hommes  d'armes  à  la  queue,  la  lance 

sur  la  cuisse.  Et  en  tel  estât  et  ordonnance  entra  le  Roy 
-en  la  ville  de  Milan ,  où  lui  feust  faict  le  meilleur  et 
plus  grand  recueil  que^jamais  feust  faict  à  prince;  car 
il  y  entroit  comme  victorieux,  et  alla  descendre  au 
Dôme,  qui  vaut  autant  dire  dans  ce  quartier  comme 
ici  la  maîtresse  église  de  toute  la  ville  ;  et  illec  rendist 
grâce  à  Dieu  de  sa  noble  victoire  ;  et  de-là,  avecques  tous 
les  haulzbois,  trompettes  et  clairons,  et  en  cette  belle 
compaignie,  vint  jusques  à  son  logis,  lequel  n'estoit 
gueres  loin  de-là.  Ce  faict,  tout  le  monde  se  retira  en 
son  logis  :  et  festoya  le  Roi  le  sieur  Jean  Jacques,  le 
sieur  Galeas  Viscomti,  et  toutplain  d'aultres  seigneurs,, 
chacun  en  faisant  son  mieux  ;  et  n'y  eust  jamais  prince 
en  Italie  qui  feust  mieux  festoyé'  des  seigneurs  et  dames 
qu'il  feust.  Et  vous  asseure  que  bonne  chère  et  masques 
n'y  feurent  pas  oubliés.  Et  huict  jours  après  son  en- 
trée feurent  faictes  les  joustes,  où  feust  monsieur  de 
Sainct  Paul  ung  des  principaulx  tenans;  et  feurent 
faictes  en  la  place,  devant  le  chasteau  de  Milan,  où. 
estoient  les  lisses  et  les  échaffauts  pour  les  dames  :  et 
le  Roy  lui-mesme  y  voulust  jouster;  car  il  n'y  faillit 
oncques.  Et  feust  en  ceste  jouste  blessé  monsieur  de 
Sainct  Paul  en  ung  œil,  d'ung  coup  de  lance  que  mon- 
sieur de  Brion  lui  donna,  tellement  que  pour  aujour- 
d'hui n'en  est  pas  encore  bien  guéri.  Les  joustes  finies 
et  ayans  faict  grand  chère ,  ce  temps  pendant  le  Roy 
ne  dormoit  point,  ni  les  ambassadeurs  d'Italie;  et  en- 
tres autres  choses  se  menoit  une  menée  du  Pape  et  du 
Roy,  pour  seveoir  l'ung  l'aultre  à  Boulongne,  laquelle 
chose  feust  accordée.  Et  vint  devers  le  Roi  le  cardinal 
de  Ferrare,  de  par  le  Pape,  lequel  estoit  fort  honneste 
personne,  et  ne  bougeoit  d' avecques  le  Roi  en  tous  les 
16.  20 

banquets,  festins  a  et  mascarades  qui  se  faisoient,  et 
estoit  fort  bien  en  sa  grâce.  Et  feust  accordée  ladicte 
veue  du  Pape  et  du  Roi  à  Boulongne.  Le  Pape  estant 
à  Rome  ?  fist  les  deux  parts  de  chemin ,  et  le  Roi  fist  le 
tiers;  et  commença  chacun  à  s'aecoustrer  pour  son  par- 
tement ,  et  partist  le  Pape  de  Rome  premier. 

CHAPITRE  LUI. 

Comment  le  pape  de  Rome  et  le  roy  de  France  s'entre- 
visrent  a  Boulongne  la  Grasse. 

[  Décembre  1 5 1 5  ]  Le  Roy  feust  adverty  de  la  venue 
du  Pape  de  Boulongne,  et  qu'il  approchoit  :  alors  se 
partist  de  Milan  avecques  tous  les  princes  d'Italie,  et 
monsieur  de  Lorraine  avecques;  et  estoit  ledict  sei- 
gneur Roy  bien  accompaigné,  car  il  avoit  douze  cent 
hommes  d'armes,  et  six  mille  lansquenets  pour  sa  garde; 
et  vint  aussi  jusqu'à  Modene  et  à  Regge,  là  où  vin- 
drent  plus  de  trente  cardinaux  au-devant  de  lui.  Et 
sans  point  de  faulte  le  Pape  lui  fist  faire  tout  l'honneur 
qui  lui  estoit  possible  ;  car  il  vouloit  bien  avoir  son  ami- 
tié ,  et  aussi  faisoit  le  Roy  la  sienne.  Et  feust  cause  de 
cette  amitié  monsieur  le  grand-maistreBoissy,  qui  pour 
lors  gouvernoit  le  royaume  de  France  ;  et  en  feust  faict 
son  frère  cardinal ,  et  depuis  légat  en  France  (0.  Le  Roy 
vint  jusques  à  Boulongne,  en  ce  triomphe  :  et  feust  son 
entrée  merveilleusement  belle,  tousjours   en  armes; 

(0  Et  depuis  légat  en  France:  Adrien  Gouffier,  évêque  cTAlbi  et 
grand  aumônier  ,  fut  nommé  légat  en  France  ,  en  iSig  ,  avec  des  pou- 
voirs à  peu  près  pareils  à  ceux  qu' avoit  etis  le  cardinal  d'Amboise , 
sous  Louis  "XII.  Il  mourut  en  i5a3. 

et  le  Pape  l'attendit  en  son  siège,  et  le  receut  comme 
fils  aisné  de  l'Eglise,  sans  souffrir  que  le  Roy  lui  baisa 
les  pieds,  comme  il  estoit  accoustumé,  mais  le  vint 
embrasser.  Et  avoit  ledict  Pape  bien  la  mine  d'estre 
ung  bien  fort  honneste  homme  de  bien ,  et  estoit  homme 
fort  craintif,  et  si  ne  voyoit  pas  fort  clair ,  et  aimoit  fort 
la  musique  :  et  estoit  ledict  Pape  nommé  Léon  dixième 
de  la  maison  de  Medicis  à  Florence.  Et  fist  merveilleuse- 
ment grand  chère  au  Roy,  et  logèrent  ensemble  en  ung 
logis.  Le  lendemain  matin ,  le  Pape  chanta  la  messe  en 
la  plus  grande  pompe  et  triomphe  que  jamais  pape  la 
chanta;  car  monsieur  de  Lorraine  et  tous  les  princes 
du  royaume  de  France  le  servoient  à  la  messe,  et  y 
estoientles  chantres  du  Pape  et  du  Roy,  lesquels  il  fai- 
soit  bon  ouir,  car  c'estoient  deux  merveilleusement 
bonnes  chapelles  ensemble,  et  chantoient  à  l'envi.  Et 
quand  ce  vint  à  la  fin  de  la  messe,  le  Pape  donna  à  re- 
cevoir Dieu  au  Roy  et  à  tous  les  princes  de  France.  Et, 
la  messe  faicte ,  le  Pape  et  le  Roy  disnerent  ensemble  ; 
et  mangèrent  la  pluspart  du  tems  toujours  ensemble r 
et  s'engendra  entre  eulx  deux  une  telle  amitié  et  si 
grande,  qu'ils  estoient  souvent  enclos  eulx  deux  en 
une  chambre ,  devisant  de  leurs  affaires.  Et  donna  le 
Pape  au  Roy  une  vraye  croix,  longue  d'ung  pied,  des 
plus  belles  que  je  vis,  et  lui  donna  quant  et  quant  le 
jubilé;  toutesfois  qu'on  porteroit  ladicte  croix  à  la 
procession  le  jour  de  Sainte  Croix  en  septembre,  pour 
ce  que  le  mesme  jour  il  avoit  gaigné  la  bataille.  Et, 
après  avoir  esté  là  neuf  jours,  le  Roy  print  congé  de 
lui ,  avecques  bonne  asseurance  de  paix  et  d'amitié 
avecques  l'ung  et  faultre  (0-  Et  revint  le  Roy  en  sa 

{')  Avecques  l'ung  et  Vaultre  :  dans  cette  entrevue  ,  le  Pape  et  le  Roi 

30. 

ville  de  Milan,  faire  la  plus  grande  chère  que  jamais, 
et  cassa  la  pluspart  des  gens  de  pied  de  son  armée. 

CHAPITRE  LIV. 

Comment  l'Jdvantureux  retourna  en  France. 

Le  Roi,  estant  à  Milan,  ouyst  dire  que  quelques 
Flamans  s'assembloient  sur  les  frontières  de  Luxem- 
bourg, et  aussi  que  le  père  dudict  Advantureux  estoit 
fort  malade  ;  de  laquelle  chose  ledict  Advantureux 
feust  adverti  par  monsieur  le  grand-maistre  Boissi(0, 
qui  estoit  parent  et  allié  dudict  Advantureux.  Et  aussi 
y  avoit  entendu  le  Roi  que  les  lansquenets,  ausquels 
il  avoit  donné  congé  passer  le  royaume  de  France, 
faisoient  tout  plein  de  mal,  et,  par  espécial,  la  noire 
bande.  Et,  pour  tous  ces  affaires,  renvoya  le  Roi  le- 
dict Advantureux  en  France,  lequel  vint  en  bonne 
diligence,  où  estoit  son  père,  monsieur  de  Sedan, 
jusques  à  Jamets,  qui  est  une  belle  place,  forte  et 
bonne ,  que  ledict  sieur  avoit  faict  faire  de  nouveau. 
Or,  avant  que  l' Advantureux  partist  de  France  pour 
aller  en  Italie ,  s'estôit  venu  plaindre  à  lui  une  sienne 
parente,  de  ceulx  de  Mollin,  honneste  dame  et  bonne  : 

convinrent  des  principaux  points  du  concordat  qui  ne   f»\t  publié  et 
reçu  en  France  qu'en  i5i7- 

C1)  Le  grand-maistre  Bcdssi  :  Artus  Gouffier ,  seigneur  de  Boissy. 
Il  avoit  succédé ,  en  1 5o4 ,  au  maréchal  de  Gié  ,  dans  les  fonctions  de 
gouverneur  du  prince  François,  alors  héritier  présomptif  de  la  cou- 
ronne. Ce  prince ,  devenu  roi ,  lui  donna  la  charge  de  grand-maître. 
Boissy  mourut  à  Montpellier,  en  i5io,. 

et  les  raisons  de  sa  plainte  estoient  qu'on  l'avoit  ma- 
riée à  ung  gentilhomme  de  Lorraine ,  lequel  n'estoit 
point  homme;  et  avoit  esté  sept  ans  avecques  lui, 
qu'elle  n'en  vouloit  rien  dire  -,  et,  par  contraincte  de 
son  marry,  elle  s'en  complainct  à  ses  parens.  Et  vou- 
loit bien  sondict  mary  deffaire  le  mariage,  mais  il 
voulloit  avoir  les  biens  d'elle,  laquelle  chose  n'estoit 
pas  raisonnable.  Et  se  vint  de  rechef  plaindre  audict 
Advantureux,  lequel  avoit  promesse  de  messieurs  de 
Metz  de  lui  faire  délivrer  ses  biens  ;  car  elle  avort 
dispense  de  Rome ,  pour  demarier  de  lui  et  se  rema- 
rier à  ung  aultre;  et  lui  avoient  promis  messieurs  de 
Metz  de  lui  faire  justice  et  raison  ;  laquelle  chose  le- 
dict  Advantureux  ne  trouva  faicte  à  son  désir,  pour  ce 
que  l'adverse  partie  de  sa  cousine  avoit  trop  grande 
faveur  en  la  ville  de  Metz.  Et,  pour  se  complaindre, 
la  dame  encore  une  fois  vint  audict  Advantureux  : 
laquelle  complainte  par  lui  ouye,  envoya  une  def- 
fense  à  mesdicts  seigneurs  de  Metz,  en  leur  mandant 
qu'ils  avoient  faulcé  leur  foi,  et  qu'ils  n' avoient  point 
faict  ce  qu'ils  avoient  promis.  Et,  cela  faict,  s'en  alla 
T Advantureux  vers  les  lansquenets  de  la  bande  noire , 
qui  estoient  assez  près  de-là,  et  amassa  sept  à  huit 
cent  chevâulx  ;  et  y  eurent  six  mille  lansquenets  qui 
le  voullurent  servir  pour  ung  teston  le  mois,  et  ne 
youlloient  point  prendre  d'argent,  fors  seulement  dire 
qu'ils  estoient  à  maistre  qui  leur  donnoit  argent.  Et , 
cela  ainsi  faict,  avecques  douze  grosses  pièces  d'artil- 
lerie marcha  droict  à  Metz.  Laquelle  chose  entendue 
par  messieurs  de  Metz,  envoyèrent  ambassadeurs  sur 
ambassadeurs ,  disans,  pour  l'amour  de  Dieu ,  qu'il  ne 
leur  fist  point  de  mal ,  et  qu'ils  feroient  raison  de  tout, 

le  deuxième  jour  après.  Et  fisrent  admettre  dessus  les 
lettres  qu'ils  escrivoient  ung  terme  nouveau  ;  car  il 
mettoit  :  A  très-noble  et  très-mieux  que  sage.  Et  ledict 
Advantureux  leur  fist  response  qu'il  marcheroit  jus- 
ques  dedans  les  portes  de  leur  ville ,  tant  qu'il  verroit 
la  chose  faicte.  Laquelle  feust  faicte  sans  nul  délai  :  et 
eust  ladicte  dame  tout  son  bien,  et  feust  démariée.  Et 
espousa  depuis  ung  gentilhomme  de  Lorraine,  fort 
homme  de  bien ,  lequel  se  nommoit  monsieur  de  Port- 
sur-Solle,  de  bonne  grosse  maison,  et  riche;  et  en  eust 
depuis  de  beaux  enfans.  Et,  cela  faict,  ledict  Advan- 
tureux donna  congé  aux  lansquenets,  et  se  retira 
avecques  la  gendarmerie  et  son  artillerie  :  et  lui  fis- 
rent ceulx  de  Metz  des  présens  de  chevaulx  ;  et  s'en 
retourna  vers  son  père  ,  à  Jamets. 

CHAPITRE  LV. 

Commentle  Roy,  après  avoir  mis  ordre  en  son  pays  d'Italie , 
revint  en  son  royaume  de  France ,  et  laissa  monsieur  de 
Bourbon,  son  lieutenant- général  a  Milan;  et  comment 
V empereur  Maximilian  vint  en  la  duché  de  Milan. 

[Février- Juillet  i5i6]  Le  Roy  ayant  mis  ordre  en 
son  pays  d'Italie,  pour  estre  paisible  de  toutes  parts, 
revint  en  son  royaume  de  France ,  et  laissa  monsieur 
de  Bourbon ,  son  lieutenant-général  en  Italie  ;  et  y 
laissa  aussi  encore  assez  de  gens  de  pied  et  toute  la 
gendarmerie  ;  et  le  faisoit  pour  ce  qu'il  avoit  entendu 
que  l'empereur  Maximilian  faisoit  gros  amas  de  gens, 
et  ne  sçavoit  on  qu'il  en  vouloit  faire.  Ledict  seigneur 

Roy,  retournant  de  Milan,  trouva  madame  sa  mère  à 
Grenoble ,  laquelle  estoit  venue  au  devant  de  lui  ;  et 
de  là  tirèrent  à  Lyon,  et  ne  voullurent  partir  de  là 
tant  qu'ils  sceussent  que  l'empereur  Maximilian  voul- 
loit.  Ils  n'y  demeurèrent  pas  long -temps    en   cette 
attente;  car  incontinent  nouvelles  lui  vindrent  que 
l'Empereur  marchoit  en  grande  diligence,  avecques 
ung  gros  nombre  de  gens ,  et  avoit  envoyé'  «ambassa- 
deurs  en  Suisse  pour  avoir  gens  ;  et  estoit  son  armée 
de  quarante  à  cinquante  mille  hommes.  Cela  entendu 
par  le  Roy,  envoya  dire  à  monsieur  de  Rourbon  ces 
nouvelles ,  et  qu'il  se  pourveust  de  gens ,  de  vivres  et 
remparts,  et  de  ce  qu'il  lui  falloit.  Et  quant  et  quant 
ledict  seigneur  Roy  envoya  en  Suisse,  pour  ce  que  la 
paix  estoit  entre  lui  et  eulx,  pour  avoir  un  nombre  de 
gens  ;  et  escrivit  à  messieurs  des  ligues  et  à  ses  amis  par- 
ticuliers, et  pensionnaires,  pour  avoir  de  leurs  gens; 
laquelle  chose  il  eust,  et  vint  en  son  service,  comme 
vous  oyrés  cy-après  ;  mais  il  en  alla  vingt  mille  avec- 
ques l'Empereur.  Monsieur  de  Rourbon,  ayant  entendu 
que  l'Empereur  marchoit ,  va  au  devant  de  lui  ,  et 
passe  la  rivière  d'Adde ,  faisant  semblant  de  vouloir 
combattre,  et  l'Empereur  marchoit  tousjours  avecques 
son  armée  vers  où  les  François  estoient.  Toutesfois  les 
François  trouvèrent  nécessaire,  en  leur  conseil,  de 
repasser  ladicte  rivière  d'Adde ,  pour  ce  qu'ils  n'es- 
toient  point  gens  suffisans  pour  combattre  l'Empereur 
à  la  moitié  près.  Et  se  vint  ledict  sieur  Empereur  loger 
sur  ladicte  rivière  :  et  estoient  si  près  l'ung  de  l'aultre, 
qu'ils  ne  faisoient  qu'escarmoucher  du  long  du  jour  ; 
car  l'Empereur  ne  demandoit  que  la  bataille  ;  et  fîst 
faire  trois  ponts  pour  passer  son  armée  tout  d'ungcoup, 

pour  combattre.  Et  feurent  une  fois  les  François  fotM 
délibérés  de  donner  la  bataille ,  en  passant  ladicte  ri- 
vière ;  et  croy  qu'ils  l'eussent  faict ,  s'ils  eussent  eu  les 
gens  qu'ils  attendoient  d'heure  en  heure  venir  à  leur 
secours,  lesquels  n'estoient  pas  encore  venus;  ruais  ils 
estoient  bien  prests.  Et  pour  ce  adviserent  les  François 
d'eulx  retirer  tous  ensemble  en  la  ville  de  Milan;  car 
ils  pensoient  bien  que  l'Empereur  n'estoit  point  fort 
d'argent  pour  payer  longtemps  une  telle  armée ,  et 
aussi  que  les  François  espéroient  avoir  quelque  intel- 
ligence avecques  les  Suisses  qui  estoient  avecques 
luy  ;  laquelle  chose  ils  fisrent.  Et  eust  belle  escar- 
mouche a  entrer  en  ladicte  ville  de  Milan;  car,  en 
temps  que  ce  conseil  tenoit,  l'Empereur  avoit  faict 
passer  beaucoup  de  sa  gendarmerie  et  de  ses  gens  de 
pied,  et  eust  ung  peu  de  désordre  à  entrer  en  la  ville. 
Incontinent  que  monsieur  de  Bourbon  feust  entré  en 
ladicte  ville ,  il  despartit  tous  les  quartiers ,  et  ne  fisrent 
toute  la  nuict  que  remparer;  et  y  avoit  plus  de  cinq 
mille  personnes  ouvrans  ;  et  y  avoit  dedans  quatre  cent 
hommes  d'armes  et  quatre  mille  hommes  de  pied  vé- 
nitiens, dont  il  en  bailla  à  monsieur  de  Lautrec  une 
partie ,  et  au  sieur  Jean  Jacques  l'aultre  ,  et  luy  en 
print  deux  parts.  Le  lendemain,  tandis  que  l'Empe- 
reur faisoit  passer  le  demeurant  de  son  armée,  arri- 
vèrent quatorze  mille  Suisses,  que  Albert  de  La  Pierre 
menoit;  et,  quand  ils  feurent  là  dedans,  fisrent  telle- 
ment leur  cas,  qu'ils  eurent  chacun,  l'ung  portant 
l'aultre,  plus  de  trente  florins  d'or,  sans  tous  les  gros 
présens  que  fist  monsieur  de  Bourbon  à  tous  les  capi- 
taines :  et  demeurèrent  là  ce  jour  et  l'aultre.  Le  jour 
après,  l'Empereur 7  oyant  que  les  Suisses  estoient  en- 

très  à  Milan,  feust  merveilleusement  esbahy,  et  cela 
sans  point  de  faulte  1'estonna  fort.  Et  deux  jours  après 
que  les  Suisses  feurent  dedans  Milan,  ils  eurent  intel- 
ligence à  ceulx  de  dehors ,  et  lettres  des  seigneurs  de 
leurs  ligues  ;  tellement  qu'il  s'en  partist  hors  delà  ville, 
six  mille  pour  un  coup,  après  avoir  servi  ie  Boy  huict 
jours.  Et  demeura  Albert  de  La  Pierre,  gentil  capi- 
taine, avecques  six  mille,  dedans  la  ville,  en  dépit  de 
toutes  les  ligues  et  de  tout  le  monde,  dont  il  feust 
bien  après  récompensé.  Tout  cela  faict ,  l'Empereur 
marcha  tout  droit  à  Milan ,  et  toute  son  armée  et  ar- 
tillerie ,  pensant  que  ceulx  dedans  se  deussent  estonner. 
Et ,  quand  il  feust  près  des  portes ,  donna  deux  coups 
de  canon ,  et  puis  s'en  retourna ,  sans  aultre  chose  faire, 
en  assez  mauvais  ordre ,  et  les  Suisses  en  leur  pays.  Et 
croy  que  lesdicts  Suisses  voulloient  retourner,  et  que 
cela  feust  en  partie  cause  de  sa  retraite  :  et  sans  point 
de  faulte  il  ne  se  feust  pas  encore  retiré,  et  partist 
sitost.  Quand  l'Empereur  feust  retourné  dans  les  Alle- 
maignes,  monsieur  de  Bourbon  deffist  toute  son  armée, 
pour  ce  qu'il  n'en  avoit  besoing,  et  donna  congé  aux 
Vénitiens  et  aux  Suisses  qui  estoient  avecques  luy  ;  et 
après  feust  mandé  par  le  Boy  pour  revenir  en  France; 
et  feust  laissé  lieutenant -général  en  Italie  monsieur 
de  Lautrec.  Et  revint  ledict  seigneur  de  Bourbon  assez 
mal  content,  non-obstant  que,  quand  il  vint  à  Lyon,  le 
Boy  luy  fist  merveilleusement  bonne  chère  ;  et  y  eust 
en  ce  temps  beaucoup  de  picques  contre  les  capi- 
taines, spécialement  contre  monsieur  de  Chastillon. 

CHAPITRE  LVL 

Comment  le  marquis  de  Mantoue ,  pour  quelques  affaires 
qu'il  disoit  avoir,  sJen  retourna  et  abandonna  le  Roy , 
ctluy  renvoya  son  ordre  ;  et  comment  V  Advantureuxfist 
une  maison  nommée  Messencourl ,•  et  le  combat  quil  y 
donna. 

[i5i9]  Après  que  monsieur  de  Bourbon  feust  re- 
tourné d'Italie  en  France,  le  Pape  fist  alliance  au 
marquis  de  Mantoue  (0  de  sa  niepce,  et  le  fist  capi- 
taine de  l'Eglise.  Et,  ce  faict,  le  marquis  renvoya  son 
ordre  au  Roy,  de  quoy  il  fist  merveillement  mal, 
et  lui  estoit  reprochable  ;  car  le  Roy  l'avoit  nourri , 
et  ne  lui  avoit  requis  chose  qu'il  ne  lui  eust  accordé. 
Toutesfois,  le  Roy  en  feust  bien  marry,  et  n'en  fist  pas 
grand  estime  ;  car  il  se  fioit  bien  en  l'amitié  qu'ils 
avoient  le  Pape  et  lui  ensemble.  Et  en  ce  temps  l'Ad- 
vantureux  fist  faire  une  maison  nommée  Messencourt, 
que  son  père  lui  avoit  donnée ,  merveilleusement  belle 
et  jolie  pour  la  chasse  et  pour  la  guerre,  et  pour  toutes 
autres  choses  ;  et  la  fist  bastir  en  fourche  ;  et  estoit  ung 
merveilleusement  beau  commencement  de  place  ;  et  y 
fist  faire  force  artillerie ,  tellement  qu'il  y  en  avoit  assez 
pour  faire  une  bonne  batterie,  et  la  place  bien  gardée. 
Et  y  donna  ledict  Advantureux  ung  camp  à  ung  gen- 

(x)  Au  marquis  de  Mantoue  :  Frédéric  II  n'épousa  point  une  nièce 
de  Léon  X.  Nommé  par  ce  pontife  capitaine  général  de  l'Eglise  ,  il  fit 
long-temps  la  guerre  à  François  I.  Par  un  diplôme  du  25  mars  i53o , 
Charles-Quint  lui  conféra  le  titre  de  duc. 

tilhomme,  nommé  le  baron  d'Antin,  et  y  feurent  les 
cérémonies  gardées  :  et  y  courut  le  camp,  comme  en 
telle  chose  appartient  de  faire  ;  mais  son  ennemy,  autre 
gentilhomme  gascon,  ne  s'y  trouva  point;  par  quoy  il 
traisna  ses  armes  à  la  queue  d'ung  cheval,  car  la  raison 
le  veult  à  celui  qui  fault;  car  il  l'avoit  adverty  du  jour 
qu'il  y  debvoit  estre,  et  que,  s'il  lui  failloit,  il  lui  feroit 
ce  qu'il  fîst.  Toutesfois,  ledict  d'Antin  se  trouva  mer- 
veilleusement mal,  lui  retourné  en  France,  et  feurent 
tous  ses  biens  confisqués  ;  car  l'ordonnance  de  France 
est  telle ,  que  qui  va  chercher  combat  hors  le  royaume , 
sans  le  congé  du  Roy,  il  y  va  de  la  vie  et  de  tous  ses 
biens  :  et  n'y  a  que  deux  sortes  de  combat  que  le  Roy 
veille  permettre,  qui  est  le  crime  de  leze-majesté,  et 
pour  l'honneur  des  dames. 

CHAPITRE  LVII. 

Comment  le  Roy  donna  charge  à  VAdvantureux  de  mener 
■pratiques  en  Jllemaigne ,  pour  guigner  les  princes  et 
électeurs  de  l'Empire. 

Le  roy  de  France ,  prévoyant  l'Empereur  vieil  et 
caduc,  désirant  estre  empereur,  fist  mener  plusieurs 
pratiques  en  Allemaigne ,  pour  attirer  les  électeurs  à 
lui  et  à  sa  cordette;  de  quoy  estoit  ung  des  principaux 
meneurs  de  cette  pratique  monsieur  de  Sedan  et  l'Ad- 
vantureux  son  fils;  et  feurent  gaignés  trois  ou  quatre 
électeurs ,  dont  ne  veulx  dire  les  noms;  de  telle  sorte 
que  le  Roy  pensoit  avoir  bonne  part  à  l'Empire,  si 
l'Empereur  feust  venu  à  la  mort.  Et,  entre  aultres 

allans  et  venans  aux  Allemaignes,  y  avoit  un  gentil- 
homme audict  Advantureux,  lequel  s'appelle  Pierre 
Buisson,  mareschal  des  logis  de  sa  bande,  et  estoit 
provençal,  gentilhomme  sage,  et  parloit  aussi  bien 
allemand  que  françois.  Et,  en  allant  et  venant  par  le 
pays,  François  de  Sikengen  (0  voullust  parler  à  lui, 
quand  il  sceut  qu'il  estoit  l'Advantureux  ,  et  lui  pria 
qu'il  vouloist  dire  au  sieur  de  Sedan  et  audict  Advan- 
tureux  qu'il  avoit  oui  dire  tout  plain  de  bien  d'eulx  ; 
et  que  s'il  estoit  plaisir  ou  service  qu'il  lui  peust  faire , 
qu'il  estoit  à  leur  commandement  ;  qu'il  desiroit  au- 
tant l'alliance  de  la  maison  de  La  Marche,  que  de 
nulle  maison  d' Allemaigne  ;  et  que ,  pour  leur  faire 
service ,  il  avoit  tousjours  deux  mille  chevaulx  et  dix 
mille  hommes  de  pied  à  leur  commandement,  et  ar- 
tillerie à  l'advenant  ;  et  qu'il  avoit  deux  ou  trois  places, 
dont  la  principale  se  nommoit  Scawerbourg,  et  part  à 
plus  de  vingt  autres,  qui  seroient  ouvertes  à  toute 
heure  ,  pour  le  seigneur  de  Sedan  et  l'Advantureux. 
Et,  afin  qu'ils  eussent  plus  grande  fiance  en  lui,  il 
n'avoit  que  deux  fils ,  lesquels  il  leur  donna  :  et  eust 
monsieur  de  Sedan  l'aisne',  qui  se  nommoit  Quiriker; 
et  l'Advantureux  eust  le  puisnés,  nommé  Hans;  et  ont 
este'  tous  deux  très-gaillards  hommes.  Et  fist  le  rapport 

(0  François  de  Sikengen  :  il  étoii  fils  de  Suivik ,  seigneur  de  Sikin- 
gen  ,  auquel  l'empereur  Maximilien  fit  couper  la  tête ,  pour  le  punir 
des  vexations  et  des  pilleries  qu'il  avoit  exercées  contre  l'Empire  et  les 
villes  libres  d'Allemagne.  François  de  Sikingen,  marchant  sur  les  traces 
de  son  père,  se  rendit  puissant  dans  l'Oustenck;  mais,  ayant  déclaré  la 
guerre  à  Richard  de  GreifFenclau ,  archevêque  et  électeur  de  Trêves  , 
il  fut  assiégé  dans  son  château  de  Landstoul ,  et  mourut,  le  7  mai  i523  , 
d'une  blessure  qu'il  avoit  reçue  pendant  le  siège.  (  Histoire  de  Lorrains 
de  dom  Calmet.  ) 

kdict  Pierre  Buisson  ,  lequel  feust  très-volontiers  oiii  ; 
et,  depuis  cette  heure,  ledict  sieur  de  Sedan  et  l'Ad- 
vantureux  ne  cessèrent  jamais,  tant  que  le  susdict 
François  Sikengen  feust  au  service  du  Pvoy  ;  et  adres- 
soient  beaucoup  de  leurs  affaires  d'Allemaigne  à  luy  ; 
et  a  dure'  cette  alliance  jusques  à  sa  mort. 

CHAPITRE  LVIÏI. 

Comment  François  de  Sikingen  fist  alliance  avecques  mes- 
sire  Robert  de  La  Marche  et  VAdvantureux  son  fils  ; 
et  comment  il  emprint  faire  la  guerre  à  monsieur  de 
Lorraine. 

François  de  Sikingen  estoit  gentilhomme  allemand , 
de  bien  petite  race,  mais  bien  gentil  compaignon;  et, 
du  temps  que  je  vous  parle,  avoit  environ  quarante  ans, 
point  homme  de  guerre ,  mais  homme  de  grande  hon- 
nesteté  ;  et  aimoit  fort  la  guerre ,  et  jamais  n'y  avoit 
esté;  et  estoit  le  plus  beau  langageur  que  je  pense  en 
ma  vie  avoir  veu ,  et  de  telle  sorte  qu'il  n'y  avoit  gen- 
tilhomme en  Allemaigne ,  prince  ni  homme  de  guerre, 
qui  ne  lui  voullust  faire  plaisir,  comme  lui  donnè- 
rent bien  à  congnoistre  depuis.  Ledict  Francisque  en- 
tendit qu'il  y  avoit  ung  comte  d'Allemaigne  (0 ,  le- 
quel estoit  en  partie  sujet  de  monsieur  de  Lorraine, 
lequel  s'appeloit  Le  Pdiingrave,  et  quelques  comtes 
encore  qui  voulloient  faire  la  guerre  à  mondict  sieur 
de  Lorraine.  Et  à  donc  manda  ledict  sieur  Francisque 

(*)  Ung  comte  d'Allemaigne  :  suivant  dom  Calmet,  c'étoit  le  comte 
de  Guérasque  ,  ou  Grosbeck.  Cette  guerre  se  fit  à  l'occasion  des  mines 
de  Lorraine. 

à  monsieur  de  Sedan  ,  qu'il  estoit  temps  pour  les  que- 
relles qu'il  avoit  à  monsieur  de  Lorraine,  qu'il  y  be- 
songnât ,  et  que  les  choses  se  dressoient  en  Allemaigne 
pour  lui  faire  une  bonne  venue;  et  du  moins,  s'il  ne 
s'en  voulloist  mesler  pour  l'amour  du  roy  de  France, 
qu'il  souffrist  que  sur  sa  querelle  il  [hist  deffier  mon- 
sieur de  Lorraine,  et  qu'il  lui  voulloist  montrer  qu'il 
avoit  puissance  de  faire  plaisir  à  ses  amis,  et  déplaisir  à 
ses  ennemis.  Sur  quoy  lui  fist  response  monsieur  de  Se- 
dan qu'il  n'estoit  point  délibéré  pour  l'heure  de  faire 
la  guerre  à  monsieur  de  Lorraine,  et  que,  de  sa  part, 
il  s'en  rapportoit  à  lui ,  et  qu'il  seroit  bien  aise  s'il  en 
pouvoit  faire  son  proffit.  Quand  ledict  Francisque  eust 
oui  la  response  du  sieur  de  Sedan,  et  entendu  que  les 
autres  comtes  allemans  marchoient ,  il  fist  une  petite 
armée  à  part  de  sept  ou  huict  cent  chevaulx,  de  cinq 
ou  six  mille  piétons.  Et  les  autres  comtes  en  leur  ar- 
mée avoient  mille  ou  douze  cent  chevaulx ,  et  dix  mille 
hommes  de  pied,  et  leur  artillerie  assez  mal  esquipée.Et 
surprindrent  monsieur  de  Lorraine ,  de  telle  sorte ,  qu'il 
n'eust  point  grand  loisir  de  mettre  ordre  à  son  affaire  ; 
et  envoya  au  secours  vers  le  roy  de  France.  Et  en  cet 
esquipage  que  vous  ay  dit,  allèrent  les  Allemans  as- 
siéger une  ville,  laquelle  se  nomme  Saint  Hypolite ,  qui 
ne  valoit  gueres,  et   la  prindrent  et  pillèrent.  Mais 
tout  incontinent  que  le  secours  de  France  feust  venu, 
qui  estoit  de  quatre  ou  cinq  mille  chevaulx  ,  ils  mis- 
rent  de  l'eaue  en  leur  vin.  Toutesfois,  monsieur  de 
Lorraine  fist  avec  lesdits  comtes  ung  appoinctement , 
et  bailla  à  Francisque  quelque  argent   comptant,  et 
cinq  cent  florins  de  pension ,  sa   vie  durant  ;  et  par 
ainsi  chascun  se  retira.  Ce  temps  pendant  que  Fran- 

cisque  faisoit  belle  chose ,  le  Roy  feust  adverti ,  par 
monsieur  de  Sedan  et  l'Advantureux ,  que  Francisque 
estoit  bien  personnage  pour  lui  faire  du  bon  service 
en  Allemaigne;  par  quoi  eust  volonté'  ledict  seigneur 
de  le  tirer  à  son  service ,  et  de  le  bien  traicter  ;  de 
quoy  feust  adverti  ledict  Francisque  ,  et  vint  à  Sedan, 
où  il  trouva  monsieur  de  Sedan  et  l'Advantureux  son 
fils,  qui  le  prit  en  sa  charge ,  et  le  mena  devers  le  Roy, 
par  Chasteau  Thiery,  et  par  toutes  les  bonnes  villes 
de  France ,  lui  faisant  la  meilleure  chère  qu'il  estoit 
possible  lui  faire  ;  et  vous  asseure  que  ledict  Fran- 
cisque trouvoit  le  royaume  de  France  merveilleuse- 
ment beau ,  et  la  manière  de  vivre  à  son  appétit.  Et 
ainsi  le  mena  ledict  Advantureux  à  Amboise,  vers 
le  Roy,  qui  lui  fîst  merveillement  bon  recueil  et 
bonne  chère.  Et  estoit  ledict  Francisque  assez  bien  ac- 
compaigne',  car  il  avoit  douze  gentilshommes  aile- 
mans  avecques  luy.  Ledict  seigneur  Roy  le  trouva 
fort honneste  homme  et  bien  parlant,  et,  si  le  Roy  lui 
fist  bonne  chère,  aussi  fisrent  toutes  les  dames,  telle- 
ment qu'il  ne  pouvoit  parler.  Et  lui  donna  le  Roy  trois 
mille  francs  de  pension  ;  et,  sans  point  de  faulte,  il  les 
auroit  bien  desservi,  si  ledict  seigneur  Roy  l'eust  tous- 
jours  tenu  à  son  service;  mais  il  ne  feust  pas  fait  ainsi, 
comme  ci-après  vous  sera  de'claré.  Ledict  Francisque 
se  partist  du  Roi,  avecques  gros  présens,  et  une  chesne 
de  trois  mille  escus,  et  tous  les  autres  gentilhommes, 
chesnes  de  cinq  cent  ou  mille  escus  :  et  se  partist  fort 
bien  content  du  Roy,  si  non  d'une  chose,  laquelle  il 
conta  à  l'Advantureux,  ainsi  qu'il  l'alloit  conduire, 
et  lui  dit  :  «  Le  Roy  ne  m'a  point  de'claré  de  son  af- 
«  faire  de  l'Empire,  toutesfois  je  sçay  bien  ce  qu'en 

«  est;  et  pourtant  vous  prie  de.  dire  au  Roy  que  me 
«  recommande  très-humblement  à  sa  bonne  grâce ,  et 
«  que  le  serviray  et  lui  tiendrai  le  serment  que  je  lui 
«  ay  faict,  qui  est  de  le  servir  contre  tous  et  envers 
«  tous ,  oste'  la  maison  de  La  Marche  ;  et  que  la  raison 
«  pourquoi  je  lui  demandois  des  gens  d'armes  n'estoit 
«  point  pour  moi  mais  pour  gaigner  des  gentils- 
ce  hommes  d'Allemaigne  ;  et  que  moi  et  les  gentils- 
ce  hommes  qui  entreroient  à  son  service  le  serviront 
ce  loyaumcnt ,  et  lui  feront  du  bon  service.  Mais  dites- 
ce  lui  que  les  grands  princes  le  tromperont,  et  n'y  aura 
ce  point  de  faulte,  et  lui  donneray  à  congnoistre  de- 
ce  dans  peu  de  temps  que  je  suis  pour  lui  faire  service; 
ce  car,  j'entreprendrai  quelque  bonne  chose  avecques 
ce  vostre  ayde.  »  Et  incontinent  dict  adieu.  Et  l'Advan- 
tureux  lui  bailla  ung  gentilhomme,  qui  avoit  nom 
Guillaucourt,  pour  le  conduire  à  Sedan.  Et  de-là  se 
retira  Francisque  en  Allemaigne ,  où  il  fist  assembler 
une  armée  pour  venir  contre  ceulx  de  Mets,  pour  la 
querelle  d'ung  gentilhomme  que  ledict  Francisque 
soutenoit.  Il  les  avoit  requis  plusieurs  fois  de  venir  à 
appoinctement,  et  en  estoient  arbitre  monsieur  de  Se- 
dan et  l'Advantureux  ;  mais  jamais  n'avoient  trouvé 
façon  de  venir  audict  appoinctement  ;  pour  laquelle 
raison  ledict  Francisque  les  envoya  deffier,  et  vint  ac- 
compagne' de  quatre  mille  hommes  de  cheval,  et  seize 
ou  dix-sept  mille  hommes  de  pied,  et  dix  ou  douze 
pièces  d'artillerie.  Et  envoya  prier,  ledict  Francisque, 
l'Advantureux  de  s'y  vouloir  trouver,  et  de  le  venir 
veoir;et,  pour  ce  qu'il  estoit  fort  malade  à  Messen- 
court,  luy  envoya  cinq  cent  chevaulx ,  que  menoit  le 
sieur  de  Jamets,  frère  dudict  Advantureux,  auquel  il 

«navoitbaillé  la  charge.  Et  arriva  devers  ledict  Francis- 
que.  Et  Feurent  faictes  tout  plein  de  belles  escarmouches 
devant  ladicte  ville  de  Mets  ;  et  se  faisoient  tout  plein  de 
pratiques  et  menées  entre  ledict  Francisque  et  messieurs 
de  Mets ,  pour  venir  à  paix.  Et  afin  que  vous  entendiez ,  le 
plus  grand  revenu  que  ceux  de  Mets  ayent  est  en  vignes  ; 
et  ledict  Francisque ,  pour  leur  donner  plus  grande  peur 
et  crainte ,  avoit  fait  amener  trois  chariots  pleins  de  ser- 
pes, pour  couper  lesdictes  vignes;  lequel,  incontinent 
qu'il  vist  que  ceux  de  Mets  dissimuloient,  commença  à 
les  faire  couper.  Et  incontinent  que  ceux  de  Mets  vis- 
rent  ce,  vindrent  appointer  avecques  lui,  et  lui  donnè- 
rent vingt  mille  florins  de  Mets,  à  trente  sols  le  florin , 
et  encore  quelques  pi^ésens  qu'ils  donnèrent  aux  capi- 
taines. Et-  se  levèrent,  et  ne  feust  pas  sans  faire  grand 
dommaige.  Et  revint  le  sieur  de  Jamets  avecques  les 
gens  d'armes  dudict  Advantureux.  Et  cela  faict,  le- 
dict Francisque  avoit  quelque  querelle  contre  le  land- 
grave de  Hesse  (0,  gros  prince  d'Allemaigne;  mais  il 
estoit  jeune  homme  et  fort  beau  fils:  ledict  Francisque 
mena  son  armée,  au  partir  de  Mets ,  tout  droict  dedans 
ses  pays,  et  commença  à  brusler.  Quand  ceulx  du 
pays  visrent  ce,  et  la  mère  dudict  landgrave,  ils  lui 
donnèrent  trente  mille  florins  d'or,  pour  avoir  appoin- 
tement  avecques  lui.  Et,  cela  faict,  ledict  Francisque 
rompit  son  armée,  et  s'en  retourna  chascun  chez  soi, 
et  contenta  Francisque  merveilleusement  les  Alle- 
mans  ;  tellement  que,  quand  il  en  avoit  affaire,  je  n'ai 
point  veu  d'hommes  qui  en  fmist  plustost  que  luy. 

(0  Le  landgrave  de  Hesse  :  Philippe  de  Hesse.  Dans  la  suite,  il  em- 
brassa la  religion  de  Luther ,  et  eut  beaucoup  de  part  aux  troubles  dç 
l'Allemagne. 

l6,  21 

CHAPITRE  LIX. 

Comment  en  ce  temps  le  cardinal  de  La  Marche  et  le  sieur 
de  Sedan,  son  frère,  pour  quelque  tort  que  le  R'cy  leur 
fist,  le  laissèrent  j  et  allèrent  au  service  de  V Empereur. 

Comme  ces  choses  se  faisoient,  le  Roy,  qui  avoit  eu 
autrefois  quelque  soupçon  sur  monsieur  de  Sedan, 
pour  l'amour  de  la  royn^  Anne  de  Bretaigne ,  pensant 
qu'il  ne  feust  pas  bien  son  serviteur,  et  qu'il  feust  du 
tout  pour  ladicte  royne  Anne ,  laquelle  estoit  grande 
ennemie  dudict  Roy  (  ce  qui  n'estoit  pas  vray,  car  ja- 
mais ledict  sieur  de  Sedan  ne  voullust  faire  chose  pré- 
judiciable audictRoy,  du  temps  qu'il  estoit  monsieur 
d'Angoulesme,  ny  depuis,  néanmoins  luy  estant  son 
serviteur),  et ,  pour  le  faire  court  et  plus  abbregé,  il 
lui  cassa  sa  compaignie,  disant  qu'elle  estoit  mal  vi- 
vante ;  et  sans  point  de  faulte  il  estoit  ainsi  :  et  luy  en 
debvoit  le  Roy  rebailler  une  aultre,  ce  qu'il  ne  fist 
point.  Et  feust  aussi  ledict  sieur  de  Sedan  mal  payé  de 
ses  pensions  et  estats:  et  monsieur  de  Liège,  qui  n'es- 
toit  à  cette  heure  là  point  cardinal,  lequel  estoit  son 
frère,  vint  à  la  traverse,  mal  content  aussi,  parce  qu'il 
n'avoit  point  l'audience  ni  l'entrée ,  ni  la  bonne  chère 
qu'il  avoit  du  feu  roy  Louis.  Et  avec  tous  ces  mécon- 
tentemens  et  l'intelligence  qu'ils  avoient  avecques  ma- 
dame deSavoye  (0,  abandonnèrent  tous  deux  le  service 

»  (0  Madame  de  Savoye  :  Marguerite  d'Autriche  ,  dont  il  a  été  pari* 
dans  une  note  précédente.    Voyez  page  260. 

du  Roy;  et  luy  renvoya  le  sieur  de  Sedan  son  ordre, 
lequel  receut  monsieur  de  Paris  (0,  chancelier  dudict 
ordre.  Et  ainsi  se  retirèrent  au  service  de  l'Empereur, 
lequel  les  traicta  très-honnestement;  et  avoient  autant 
d'estat  que  du  Roy,  dequoy  les  bonnes  villes  de  Bra-î 
bant  et  de  Flandres  estoient  respondantes  :  mais  le  sei-» 
gneur  de  Sedan  n'avoit  point  de  gens-d'armes  ;  car  il 
avoit  en  France  cent  hommes  d'armes,  et  là  il  n'en 
avoit  que  cinquante,  et  en  la  fin  que  vingt-cinq;  car 
il  bailla  les  aultres  vingt-cinq  à  Francisque,  comme 
vous  oyrés  cy-après.  Or  monsieur  de  Liège  avoit  en 
France  ungbon  evesché,qui  s'appelle  Chai  tre ,  qui  est 
ung  des  meilleurs  de  France,  et,  pour  ce,  pensoientle 
Roy  et  son  conseil  qu'il  ne  le  debvoit  point  abandon- 
«er,  pour  l'amour  de  cet  ev  esche  :  dequoi  ils  se  trou- 
vèrent abusés;  car  l'Empereur  luy  fist  merveilleuse- 
ment grand  bien,  et  le  fist  cardinal ,  et  luy  donna  plus 
<le  soixante  mille  florins  en  bénéfice.  Et  la  chose  qui 
.feust  cause  du  parlement  dudict  sieur  de  Liège,  feust 
que  le  Roy  luy  avoit  promis  de  le  faire  cardinal,  et  le 
Pape  en  avoit  accordé  ung  au  Roy  à  sa  volonté;  et 
avoit  esleu  monsieur  de  Liège  pour  l'estre,  et  avoit 
baillé  à  l'Advantureux,  qui  estoit  son  nepveu,  la  dé- 
pesche,  de  sa  propre  main  et  de  madame  sa  mère, 
tant  au  Pape  quà  luy  :  et  alla  veoir  ledict  Advantureux 
son  oncle,  et  iu  porta  sa  despesche  à  luy,  et,  ce  temps 
pendant,  le  Roy  et  Madame  fisrent  faire  aullre  despes- 
che en  faveur  de  monsieur  de  Bourges  (2) ,  frère  du  gé- 

(0  Monsieur  de  Paris  :  Etienne  Poucher ,  qui  avoit  été  ministre  de 

Louis  XII.  Il  devint  archevêque  de  Sens,  et  mourut  en  \5i^ ,  âgé  de 

[  ,soixante-dix-huit  ans.  -^  (2)  Monsieur  de  Bourges  :  il  étoit  frère  de 

Thomas  Bahier ,  lieutenant-général  de  Normandie ,  et  trésorier  de  Vé- 

ar. 


3^4  MEMOIRES 

lierai  de  Normandie,  de  la  maison  de  Boyer.  Or  avoit 
monsieur  de  Liège,  son  chancelier  dudict  Lîege,  qui 
avoit  nom  Aleandre('),  très-sçavant  homme  et  hon- 
neste,  poursuivant  l'affaire  de  son  maistre,  lequel  fist 
tant,  qu'il  eust  le  double  des  lettres  que  le  Roy  es- 
crivoit  au  Pape  pour  l'aultre,  et  les  envoya  à  son 
maistre,  dequoy  il  feust  très  mal  content;  et,  à  dire 
vray,  ce  feust  très  mal  faict  au  Roy,  non obstant  que, 
quand  il  luy  feust  remonstré,  ledict  seigneur  Roy  jura 
sa  foy  qu'il  n'en  sçavoit  rien-,  et  voilà  la  principale 
cause  qui  fist  de'partir  monsieur  de  Liège. 

Or  retournons  à  Francisque ,  qui  avoit  achepté  une 
querelle  de  quelque  marchand  à  qui  ceulx  de  Milan  T 
qui  estoient  au  Roy,  avoient  faict  quelque  tort,  et  le- 
dict Francisque  avoit  pris  bien  pour  vingt-cinq  mille 
francs  aux  marchands  de  Milan  qui  passoient  leurs 
marchandises  par  les  Allemaignes.  La  complainte  des- 
dicts  Milanois  vint  au  Roy,  comment  par  ses  serviteurs 
et  pensionnaires  ils  avoient  receu  dommaige  :  dequoy 
ledict  seigneur  Roy  en  advertit  ledict  Francisque  ^  le- 
quel luy  fistresponse  d'un  vray  Allemand,  car  il  pensoift 
qu'il  n'y  eust  justice  non  plus  qu'en  Allemaigne  ;  mais  ri 
s'abusoit.  Et  feust  la  response  dudict  Francisque  telle 
au  Roy,  que  ce  qu'il  en  avoit  faict,  et  l'avoit  faict  pour 
ung  mieux,  et  afïin  que  lesdits  Milanois  entendissent 

pargne.  On  croit  que  le  trésorier  obtint  pour  son  frère  cette  démar- 
che de  la  mère  du  Roi ,  en  mettant  à  sa  disposition  des  sommes  consi- 
dérables. 

(*)  Aleandre  :  Jérôme  Aléandre ,  savant  célèbre ,  italien  de  nation , 
appelé  en  France ,  par  Louis  XII ,  pour  professer  les  belles  lettres  dans 
l'université  de  Paris, et  devenu  ensuite  chancelier  d'Erard  de  La  Marck, 
éyêque  et  prince  de  Liège.  Il  fut  cardinal  sous  Paul  IIL 

raison;  dequoi  le  Roi  se  contenta  fort  mal,  et  fist  ar- 
rester  ses  pensions  et  estats;  dequoi  ledict  Francisque, 
qui  pensoit  avoir  bien  faict,  ne  feust  pas  bien  content 
de  son  costé.  Et  le  sieur  de  Sedan ,  sçachant  cela,  n'en 
feust  point  marry  ;  car  il  avoit  envie,  pour  ce  que  Fran- 
cisque estoit  son  ami ,  le  retirer  avecques  lui  ;  et  fist 
tant  par  ses  mene'es,  qu'il  recouvra  ledict  Francisque 
au  service  de  l'Empereur,  et  eust  autant  d'estat  de 
l'Empereur  qu'il  avoit  du  Roy  de  France;  et  feust 
content  ledict  sieur  de  Sedan  qu'il  n'eust  que  vingt- 
cinq  hommes,  et  que  Francisque  eust  les  aultres  vingt- 
cinq.  Laquelle  chose  feust  faicte,  et  se  contenta  ledict 
Francisque ,  lequel  porta  depuis  au  Roi  grand  dom- 
maige,  et  spécialement  pour  le  faict  de  l'Empire, 
comme  cy-après  sera  de'claré. 

CHAPITRE  LX. 

Comment  le  duc  d'Urbin,  nepveu  du  Pape,  vint  en  France 
reconforter  la  paix  entre  le  Pape  et  le  Roy;  et  comment 
il  espousa  une  des  filles  de  Boulongne ,  et  après  tint  le 
Daulphin. 

[i  5 17]  Le  Roy  estant  à  Àmboise  avecques  la  Roy  ne 
et  madame  sa  mère  ,.la  Royne  accoucha  d'un  beau  fils; 
dequoi  feust  merveilleusement  joyeux  ,  car  il  n'en 
avoit  point  encore.  Et  incontinent  despescha  monsieur 
de  Saincte  Mesme ,  gentilhomme  de  sa  chambre ,  pour 
aller  devers  le  Pape ,  le  prier  d'estre  son  compère,  et 
aussi  pour  lui  donner  à  congnoistre  et  confirmer  la 
paix  et  l'amitié'   qu'ils  avoient  ensemble.  Et  ledict 

Saincte  Mesme  arrivé  à  Rome,  jamais  on  ne  fist  pïuà 
grande  chère  à  homme  qu'on  lui  fist.  Et  feust  très  aise 
le  Pape  des  nouvelles  que  le  Roy  luy  envoya,  et  du 
bon  tour  qu'il  luy  faisoit  de  le  convoyer  pour  son  com- 
père; et  envoya,  en  son  lieu,  tenir  leclict  Daulphin , 
le  duc  d'Urbin,  son  nepveu,  accompaigné  des  ambas- 
sadeurs de  Florence.  Et  avoit  Ïedict  duc  d'Urbin  bien 
fort  la  grosse  verolle ,  et  de  fresche  mémoire ,  et  falloit 
qu'il  vint  en  poste ,  ce  qu'il  faisoit  à  grande  peine.  Et 
vint  à  Amboise ,  où  tous  les  princes  de  France  allèrent 
au  devant  ;  et  lui  fist  le   Roy  merveilleusement  bon 
recueil  et  bonne  chère.  Et  avoit  le  Roy  envoyé  quérir 
monsieur  de  Lorraine  pour  son  aultre  compère,  et 
madame  de  Bourbon  pour  sa  commère.  Le  baptesme 
feust  faict  au  plus  grand  triomphe  qui  feust  possible , 
et  comme  en  tel  cas  appartient  ;  car ,  sans  les  princes 
de  France,  il  y  avoit  beaucoup  de  princes  estrangers 
et  ambassadeurs.  Et  estoit  toute  la  cour  d' Amboise 
tendue ,  tout  le  dessus ,  qu'il  n'y  pouvoit  pleuvoir  ;  et 
estoient  les  deux  costés  et  le  dessus  tout  tendus  ;  et 
feust  là-dessous  faict  le  banquet,  qui  feust  merveilleu- 
sement triomphant;  et  feust  dancé  et  balle  le  possible. 
Et,  trois  jours  après,  feurent  faictes  les  nopces  dudict 
duc  d'Urbin  à  la  plus  jeune  fille  de  Boulongne,  qui 
estoit  très-belle  dame  et  jeune  ;  car  monsieur  d'Alba- 
nie avoit  espousé  l'aisnée.  Et  quand  ladicte  dame  es- 
pousa  Ïedict  duc  d'Urbin,  elle  ne  l'espousa  pas  seul, 
car  elle  espousa  la  grosse  verolle  quant  et  quant  ;  et 
à  ce  propre  jour  le  Roy  le  fist  chevalier  de  son  ordre. 
Et,  entre  aultres  dames,  il  y  avoit  soixante  et  douze 
damoiselles  déguisées ,  toutes  par  douzaine ,  accous- 
trées  de  toutes  sortes,  l'une  à  l'italienne,  l'autre  à 

l'allemande,  et  toutes  en  suivant  d'autres  sortes,  pour 
mieux  dancer  ;  et  avoient  les  tambourins  et  les  musi- 
ciens de  mesme.  Et  estoient  au  banquet  la  marie'e  et 
tous  les  princes,  assis  à  la  table  du  Roy,  tant  de 
France  que  les  estrangers,  et  tous  les  ambassadeurs, 
chacun  selon  leur  ordre;  et  la  Royne  et  madame  sa 
mère  estoient  de  Faultre  bout  assis  :  et  faisoit  merveil- 
leusement beau  veoir  tout  cela  ;  car  on  portoit  tous 
les  mets  avec  les  trompettes.  Et  quand  le  souper  feust 
faict ,  feurent  les  dances  et  carolles  jusques  à  une 
heure  après  minuit  ;  et  y  faisoit  aussi  clair  qu'en  plain 
jour,  les  flambeaux  et  torches  qui  y  estoient  ;  et  dura 
le  festin  jusqu'à  deux  heures  après  minuit  :  et  alors  on 
mena  coucher  la  mariée ,  qui  estoit  trop  plus  belle  que 
le  marié.  Et  le  lendemain  se  fisrent  les  joustes  les  plus 
belles  qui  feurent  oncques  faictes  en  France,  ni  en  la 
chrestienté  :  et  feust  huict  jours  de  long  le  combat  de- 
dans les  lices  et  hors  des  lices,  et  à  pied,  à  la  barrière,  là 
où,  à  tous  ces  combats,  estoit  le  duc  d'Urbin,  nouveau 
marié,  qui  faisoit  le  mieux  qu'il  pouvoit  devant  sa  mie. 
Et  y  feust  faict,  entre  aultres  choses ,  une  façon  de 
tournois,  après  ceulx-là,  que  je  ne  vis  en  ma  vie  qu'en 
ce  lieu;  car  le  Roi  fîst  faire  une  ville  contre  faicte  de 
bois,  environnée  de  fossés,  tout  enplain  champ,  assez 
grande  ;  et  y  avoit  faict  mener  quatre  grosses  pièces  d'ar- 
tillerie, canons  et  doubles  canons;  et  tiroient  à  volée 
par  dessus  ladicte  ville,  comme  si  on  y  eust  voulu  faire 
batterie.  Et  estoit  monsieur  d'Alençon ,  avecques  cent 
hommes  d'armes  à  cheval,  sa  lance  sur  la  cuisse,  dedans 
ladicte  ville,  et  l'Advantureux  avecques  quatre  cent 
hommes  d'armes  à  pied,  bien  armés,  dont  estoient  les 
cent  Suisses  de  la  garde.  Or  alloit  ledict  Advantureux 

au  secours,  feignant'de  secourir  la  ville  où  estoît  mon- 
sieur d'Alençon  ;  et  la  tenoit  assiégée  monsieur  ae 
Bourbon  ,  avecques  cent  hommes  d'armes  à  cheval , 
et   monsieur  de  Vendosme  ,  avecques  cent  hommes 
d'armes  à  pied,  comme  si  l'Advantureux  l'alloit  se- 
courir. Et,  comme  cela  se  faisoit,  le  Roi,  armé  de 
toutes  pièces ,  se  vint  jetter,  avecques  l'Advantureux ,. 
dans  la  ville.  A  la  poincte  de  l'artillerie  qu'ils  avoient 
dedans  la  ville,  estoient  de  gros  canons  faicts  de  bois, 
et  cerclés  de  fer,  qui  tiroient  avecques  de  la  poudre, 
et  les  boullets,  qui  estoient  grosses  balles  pleines  de 
vent,  et  aussi  grosses  que  le  cul  d'ung  tonneau,  qui 
frappoient  au  travers  de  ceulx  qui  tenoient  le  siège, 
et  les  ruoient  par  terre,  sans  leur  faire  aucun  mal  ;  et 
esfoit  chose  fort  plaisante  à  veoir  des  bonds  qu'elles 
faisoient.  Or,  tous  ces  passe- temps  là  faicts,  monsieur 
d'Alençon,  avecques  tous  les  gensd'armes  à  cheval, 
saillit  hors  de  la  ville;  et  le  Roy  et  l'Advantureux, 
avecques  tous  ses    gens   de   pied   avecques  •  lui ,    et 
trois  grosses  pièces  d'artillerie ,  commencèrent  à  tirer 
comme  en  champ  de  bataille.   D'aultre  costé,  con- 
tre monsieur  d'Alençon,  vint  monsieur  de  Bourbon, 
avecques  cent  hommes  d'armes  fort  bien  en  ordre  ;  et 
monsieur  de  Vendosme,  avecques  les  gens  de  pied, 
contre  le  Roi  et  l'Advantureux;  et  donnèrent  dedans, 
tant  de  gens  de  cheval  que  de  pied,  tout  à  un  coup. 
Etfeustle  plus  beau  combat  qu'on  ait  oncques  veu  J  et 
le  plus  approchant  du  naturel  de  la  guerre.  Mais  le 
passe-temps  ne  plut  pas  à  tous  ;  car  il  y  en  eust  beau- 
coup de  tués  et  affolés.  Cela  faict,  on  se  départist, 
qui  feust  chose  mal-aisée  à  faire;  et  eust  esté  bien 
pire  ?  si  chevaulx  et  gens  n'eussent  esté  hors  d'haleine  ; 

car,  tant  que  haleine  leur  dura,  ils  combattirent. 
Après  les  tournois  faicts,  qui  durèrent  un  mois  ou  six 
sepmaines,  le  Roi  despescha  le  duc  d'Urbin  pour  re- 
tourner en  Italie,  et  sa  femme  avecques  lui;  et  les 
conduisit  le  duc  d'Albanie,  que  le  Roi  envoya  ambas- 
sadeur devers  le  Pape  ;  lequel  y  servit  merveilleuse- 
ment bien  pour  les  affaires  du  Roy ,  et  y  print  amitié 
si  grande ,  que  depuis  elle  a  duré  entre  le  Roi  et  la 
maison  de  Medicis.  Et  après  ce ,  monsieur  de  Lorraine 
se  retira  en  Lorraine,  et  la  plu  spart  des  princes  de 
France  en  leurs  maisons. 

CHAPITRE  LXI. 

Comment  l 'empereur  Maximilian  mourut;  et  comme  le  roy 
de  France  despescha  son  admirai,  le  sieur  dOrval  et 
VAdvantureux,  pour  aller  en  Allemaigne  pour  l'élection 
de  l'Empire. 

[i5io,]  En  ce  temps  que  toutes  ces  choses  se  fai- 
soient,  l'empereur  Maximilian  ayant  volonté  de.  faire 
encore  quelque  chose  en  Italie,  et  ayant  le  Roi  am- 
bassadeurs vers  lui  pour  traicter  paix  et  amitié,  la 
maladie  le  print  en  la  ville  d'Ilsbang  ,  dont  il  mourut. 
X>  feust  dommaige  de  sa  mort,  car,  il  estoit bon  prince, 
et  reveilloit  toute  la  chrestienté  ;  car  quand  il  ne  pou- 
voit  faire  quelque  chose,  si  monstroit  le  chemin  aux 
aultres  ;  et  doibvent  toutes  gens  de  guerre  estre  marris 
de  sa  mort.  Et  feust  trouvé  à  la  mort  dudict  Empe- 
reur une  chose  fort  estrange  :  car  il  avoit  toute  sa  vie 
faict  mener  un  coffre  après  lui,  et  pensoit-on  qu'il 

feust  plein  d'argent,  ou  de  lettres,  ou  de  quelque 
autre  chose  de  grande  importance  ;  et  n'estoit  que  sa 
sépulture  où  il  vouloit  estre  ensépulturé;  et  par  tout 
où  il  alloit,  feust  ce  en  guerre  ou  autre  part,  le  fai- 
soit  mener;  et  en  la  fin  y  feust  mis,  et  y  est  encore. 
Le  Pioi,  estant  à  Paris,  en  sceust  les  nouvelles;  et  les 
premières  qu'il  en  eust,  feust  par  le  pays  des  Suisses, 
lesquelles  il  ne  voullust  point  croire  du  commence- 
ment, car  on  avoit  eu  nouvelles  qu'il  se  portoit  bien. 
Et  alors  feurent  despeschés  monsieur  l'admirai  (0  , 
monsieur  d'Orval,  et  l'Advantureux,  pour  aller  en  Al- 
lemaigne  faire  les  pratiques  de  l'Empire ,  pour  le  Pvoi 
estre  empereur;  et  feust  conclud  qu'ils  iroient  vers 
monsieur  de  Lorraine  à  Nancy ,  là  où  ils  seroient ,  et 
ne  bougeroient  d'ung  temps  de  là,  pour  regarder  de 
là  en  avant,  ce  qu'ils  auroient  à  faire,  en  usant  aussi 
du  conseil  de  monsieur  de  Lorraine,  lequel  n'estoit 
pas  à  Nancy,  car  il  estoit  allé  à  Luneville,  qui  est  en- 
core plus  près  des  Allemaignes  ;  et  y  a  ville  et  chas- 
teau,  et  beau  lieu  pour  la  chasse  ,  et  pour  la  vollerie. 
Et  là  trouva  monsieur  de  Lorraine  l'admirai,  qui  estoit 
allé  devant,  à  qui  monsieur  de  Lorraine  list  merveil- 
leusement bonne  chère;  et  monsieur  d'Orval  et  l'Ad- 
vantureux demeurèrent  derrière  ,  pour  apprester  ung 
peu  de  leurs  affaires ,  et  aussi  pour  ce  que  monsieur 
l'admirai  et  le  président  Guillard  estoient  allés  de- 
vant pour  tousjours  commencer  l'affaire. 

(*)  Monsieur  V admirai  :  Guillaume  Gouffier,  seigneur  de  Bonnivet, 
amiral  de  France.  H  avoit  réussi,  l'année  précédente ,  dans  une  mission 
en  Angleterre. 


DE  FLEURANGE.  33l 

CHAPITRE  LXII. 

Comment  les  ambassadeurs  françois  allèrent  en  Allemai- 
gne ,  et  passèrent  par  Trêves  ,  et  allèrent  à  Coblentz , 
vers  monsieur  de  Trêves,  électeur  de  V Empire;  de-la 
alla  monsieur  V admirai  en  un  chasteau  près  de  Franc- 
fort ,  pour  une  partie  desdictes  affaires ,  et  mohsieur 
'  d'Orval  et  V Advantureux ,  à  Coblentz  ,  et  allèrent  en 
ambassade  vers  monsieur  de  Colongne. 

[  1 5 1 9]  Et  après  que  les  ambassadeurs  de  France,  qui 
estoient  députés  pour  aller  en  Allemaigne,  eurent  de- 
meuré trois  ou  quatre  mois  à  Nancy  avecques  monr- 
sieur  de  Lorraine,  et  que  le  temps  de  l'élection  de 
l'Empereur  s'approchoit,  et  estoit  environ  le  mois  de 
mai,  se  partirent  de  Nancy,  et  prindrent  congé  de 
monsieur  de  Lorraine,  et  s'en  allèrent  passer  le  bail- 
liage d'Allemaigne,  et  par  le  pays  de  Leisse,  et  delà 
à  Trêves*,  et  avoient  toujours  lesdicts  ambassadeurs 
avecques  eulx  quatre  cent*  mille  escus,  que  archers 
portoient  en  brigandines  et  en  bougettes;  et  avoient 
lesdicts  ambassadeurs  avecques  eulx  quatre  cent  che- 
vaulx  allemans  aux  gages  du  Roy,  qui  les  conduisoient. 
Et  l'advantureux  avoit  avecques  lui  quarante  chevaulx, 
la  pluspart  aussi  allemans,  tous  habillés  de  vert,  à 
une  manche  de  ses  couleurs  ;  et  fisrent  ces  gens  là 
beaucoup  de  service.  De  Trêves  s'en  allèrent  lesdicts 
ambassadeurs  à  Coblentz,  où  trouvèrent  monsieur  de 
Trêves,  qui  leur  fîst  merveilleusement  bon  recueil. 
Et  pouvoient  bien  estre  en  tout  huict  cent  chevaulx , 

et  feurent  loges  de  là  le  Rhin,  en  une  abbaye  demoy- 
nes  blancs,  tout  vis-à-vis  de  Coblentz;  et  fauït  passer 
par  dedans  la  ville  pour  y  aller;  et  y  est  ladicte  ab- 
baye auprès  d'une  place  où  se  tient  monsieur  de 
Trêves,  qui  a  nom  Hermenstin,  sur  une  montaigne; 
et  y  a  auprès  une  aultre  petite  place  toute  ruinée , 
que  Charlemaigne  fist  faire,  laquelle  s'appelle  Hel- 
vestin.  Eulx  estant  là,  monsieur  l'admirai  partist,  et 
quatre  chevaulx  avecques,  et  s'en  alla  auprès  de 
Francfort,  en  ung  chasteau ,  là  où  il  menoit  pratique 
avecques  le  duc  de  Saxen  et  le  marquis  de  Brangde- 
bourg  ;  et  feust  là  long-temps  caché  en  ce  chasteau , 
qu'on  n'en  sçavoit  nouvelles;  car,  s'il  eust  esté  décou- 
vert, il  eust  esté  en  danger  de  sa  personne,  et  ne  s'en  feus- 
sent  pas  si  bien  portées  les  affaires  du  Roy,  nonobstant 
qu'elles  se  portèrent  si  mal  qu'il  n'est  pas  possible  plus  ; 
et  falloit  que,  quand  mondict  seigneur  l'admirai  vou- 
loit  aller  à  Francfort,  qu'il  y  allast  en  valet,  portant  la 
maie  d'un  gentilhomme  allemand.  Cependant  que  mon- 
sieur l'amiral  estoit  en  son  voyage ,  monsieur  d'Orval 
et  l'Advantureux  allèrent  veoir  monsieur  de  Trêves  , 
lequel  les  receut  comme  ambassadeurs,  en  une  grosse 
salle,  en  la  vue  de  tout  le  monde;  et  lui  feust  faicte 
la  harangue  en  latin ,  par  ung  maistre  des  requestes 
du  Roi,  qui  s'appelloit  monsieur  de  La  Vernade.  Tous 
les  jours  lesdicts  ambassadeurs  françois  alloient  veoir 
monsieur  de  Tresves  ;  et  leur  fist  faire  bonne  chère  , 
durant  le  temps  qu'ils  y  feurent,  et  spécialement  l'Ad- 
vantureux :  et  lui  fist-on  cette  bonne  chère  par  toutes 
les  Allemaignes;  car  ils  disoient  qu'il  estoit  allemand, 
non  pas  françois.  Peu  de  temps  après,  ledict  seigneur 
d'Orval  et  l'Advantureux  se  partirent  dudict  seigneur 

de  Trêves,  et  se  misrent  sur  le  Rhin,  dedans  les  plus 
beaux  basteaux  qu'on  ne  sçauroit  veoir,  qui  estoient 
à  monsieur   de  Trêves  ;  et  avoient  lesdicts  basteaux , 
dedans,  salles,  chambres,  galleries,  et  tous  offices.  Et 
ainsi  se  misrent  lesdits  ambassadeurs  dessus  l'eau  du 
Rhin,  et  tous  leurs  gens,  et  allèrent  à  Àndernack, 
ville  sur  le  Rhin,  assez  jolie;  et  delà  allèrent  à  Bonne  , 
qui  est  une  grosse  ville  à  monsieur  de  Colongne.  Et 
là  estoit  ledict  sieur  de  Colongne  au  chasteau  de  la 
ville,  bien  accompaigné  de  comtes  d'Allemaigne  et  gen- 
tilshommes ,  tant  ses  gens  que  autres.  Et  fist  merveil- 
leusement bon  recueil  aux  ambassadeurs  de  France, 
et  les  receut   en  la  mesme   façon  que  monsieur  de 
Trêves  les  avoit  receus  ;  et  lui  feust  faicte  la  harangue 
à  lui  et  à  tous  les  électeurs,  telle  que  le  roy  de  France 
envoyoit  lesdicts  ambassadeurs  devers  eulx ,  pour  ce 
qu'il  avoit  entendu  que  l'empereur  Maximilian  estoit 
mort,  et  qu'il  falloit  qu'en  bref  ils  en  éleussent  ung 
autre;  et  leur  prioit  qu'ils  regardassent,  pour  le  bien 
de  la  chrestienté,  d'en  élire  un  qui  leur  feust  suffisant: 
et  de  lui  s'ils  voyoient  qu'il  feust  homme  pour  Testre , 
pour  le  bon  désir  qu'il  avoit  que  les  affaires  de  l'Em- 
pire allassent  bien ,  il  l'accepteroit  de  bon  cœur,  non- 
obstant  qu'il  n'y   eust  homme  en   son  royaume   qui 
feust  de  cette  opinion  pour  plusieurs  causes.  Ladicte 
harangue  faicte,   monsieur  de  Colongne  rendist  aux 
ambassadeurs  merveilleusement  bonne    response;  et 
feust  remis  le  tout  à  l'après-disne'e  pour  deviser  des 
affaires.  Et,  après  cela,  mondict  seigneur  de  Colongne 
mena  les  ambassadeurs  dedans  une  grande  salle  dis- 
ner,  où  il  y  avoit  plus  de  soixante  ou  quatre-vingt 
tables  carre'es  ;  et  celle  de  monsieur  de  Mesme  y  estoit, 

et  n'y  avoit  à  sa  table,  assis,  que  lui  et  monsieur  d'Or- 
val,  l'Advantureux ,  et  monsieur  de  Lavernade,  qui 
avoit  fait  la  harangue,  et  monsieur  duPlessis  ,  gentil- 
homme de  Lorraine  et  qui  servoit  de  truchement.  Et 
dura  le  disné  quatre  grosses  heures,  et  tellement  que 
le  bon  sieur  d'Orval  s'endormist  à  table.  La  table  le- 
vée, retourna  monsieur  de  Colongne  et  les  ambassa- 
deurs au  conseil,  et  feustla  response  telle,  qu'il  re- 
mettroit  le  tout  à  Francfort ,  où  ils  seroient  tous  en- 
semble ,  et  que ,  s'il  pouvoit  faire  quelque  service  au 
Roy,  il  le  feroit  de  bon  cœur.  Cela  faict,  les  ambassa- 
deurs prindrent  congé'  de  lui;  et,  pour  ce  qu'on  se 
mourroit  fort  de  la  peste  audict  Bonne ,  et  par  toutes 
les  Àllemaignes,  en  cfe  temps -là,  ne  voullurent  les- 
dicts  ambassadeurs  faire  plus  long  séjour  audict 
Bonne,  ni  monsieur  de  Colongne  aussi,  et  conclurent 
de  partir  le  lendemain  pour  retourner  à  Coblentz. 
Mais  à  l'Advantureux ,  qui  estoit  parent  de  monsieur 
de  Colongne  et  de  tous  ces  comtes,  ils  lui  fisrent  un 
banquet,  le  soir  en  ville  de  Bonne ,  qui  fut  merveil- 
leusement beau  ;  et  ne  feust  jamais  tant  beu  que  là,  car 
il  y  avoit  bien  vingt-cinq  ou  trente  comtes ,  tous  pa- 
rents dudict  Advantureux,  et  alliés,  et  tout  plain  d'aul- 
tres  gentilshommes  françois  avecques  lui;  et  n'y  eust 
François  ni  Allemand  qui  ne  s'en  retourna  bien 
pensé.  Le  soupe  faict,  tout  le  monde  print  congé.  Et 
retournèrent  lesdicts  ambassadeurs  à  Coblentz ,  et 
monsieur  de  Colongne  à  Colongne,  pour  accoustrer 
son  cas ,  pour  se  trouver  à  Francfort  pour  le  faict  de 
l'Empire. 

CHAPITRE  LXIIL 

Comment  monsieur  de  Colongne  et  le  cardinal  de  La 
Marche  allèrent  h  l'élection  de  V Empereur,  et  passèrent 
à  Coblentz ,  où  estoient  les  ambassadeurs  francois  ;  et 
comment  le  duc  de  ïVirtemberg  feust  chassé  de  son  pays 
par  les  grosses  Bonnes. 

Après  le  retour  des  ambassadeurs  francois  à  Co- 
blentz ,  les  électeurs  s'apprestoient  tous  pour  eulx  trou- 
ver à  Francfort;  et,  comme  ces  apprests  se  faisoient, 
avoit  une  grosse  guerre  entre  les  Bonnes  de  Souabe, 
qui  esta  dire  les  riches  villes,  et  le  duc  de  Wirtem- 
berg ,  qui  avoit  secours  des  Suisses  :  et  ne  le  servirent 
point  jusques  à  la  fin;  car  il  leur  feust  fort  de  retour- 
ner, quand  ils  visrent  que  ledict  duc  ne  voulloit  point 
combattre,  et  aussi  qu'ils  en  avoient  ce  mandement 
de  leurs  supérieurs,  et  retournèrent  en  leurs  pays;  et 
est  une  chose  que  les  Suisses  aiment,  quand  ils  font  la 
guerre,  de  faire  vistement  le  combat.  Lesdicts  Suisses 
de  retour,  ledict  duc  de  Wirtemberg  perdit  tout  son 
pays,  et  le  gaignerent  lesdictes  villes,  dont  estoient  chefs 
le  marquis  de  Brangdebourg  et  Francisque  Sikingen. 
Or,  pour  vous  dire  la  faulte  qui  y  feust  faicte,  vous 
debvez  cependant  sçavoir  que  l'Advantureux  ,  qui 
congnoissoit  les  Allemans  mieux  que  nul  autre  qui 
feust  avecques  lui ,  conseilloit  au  Roy  de  retenir  l'ar- 
mée qui  estoit  au  service  de  ladicte  Bonne ,  lesquels  se 
pre'sentoient  de  jour  en  jour  audict  Advantureux;  et 
venoient  journellement  les  capitaines  vers  lui  à  Co- 

Llents  offrir  leurs  gens.  Et  voyoit  ledict  Advantureux 
qu'on  ne  feroit  rien ,  de  quoy  lui  desplaisoit  plus  pour 
l'honneur  de  son  maistre  que  pour  le  proffit  qu'il  en 
eust  peu  avoir,  et  pour  ce  qu'il  avoit  mené  le  commen- 
cement de  ces  menées.  Monsieur  de  Sedan,  qui  estoit 
au  service  de  l'Empereur,  et  qui  entendict  une  partie 
desdictes  mene'es,  car  il  estoit  encore  au  service  du 
Roy  du  temps  que  le  commencement  desdictes  me- 
nées se  faisoit,  conseilla  à  l'Empereur  tout  ce  que 
l'Advantureux ,  son  fils ,  conseilloit  au  Roy.  Mais  Dieu 
voullust  que  le  père  feust  creu  de  son  costé,  et  que  le 
fils  ne  le  feust  pas  du  sien  ;  car  l'Empereur  eust  ladicte 
bande  à  son  service ,  qui  feust  cause  de  faire  faire  l'é- 
lection en  faveur  dudict  Empereur,  avecques  quelques 
autres  bons  serviteurs  qu'il  avoit  du  feu   empereur 
Maximilian.  Comme  ces  choses  se  faisoient,  la  journée 
de  l'élection  s'approchoit ,  et  commençaient  à  entendre, 
l'admirai  de  France  et  monsieur  d'Orval,  qu'ils  per- 
doient  leurs  temps,  et  que,  s'ils  eussent  cru  ledict  Ad- 
vantureux, ils  feussent  bien  venus  à  leur  attente;  et 
lui  prièrent  qu'il  regardast  comment  on  pouvoit  faire 
pour  avoir  cette  force,  comme  il  avoit  toujours  con- 
seillé :  surquoy  il  respondit  que,  si  on  l'eust  voullu 
croire,  les  affaires  du  maistre  se  feussent  bien  portées; 
mais  que  le  temps  estoit  court ,  et  qu'il  n'y  avoit  plus 
d'ordre  ;  car,  quinze  jours  devant,  il  avoit  voullu  aller 
en  personne  où  estoient  lesdictes  Bonnes,   et  amener 
la  plus  grande  partie  de  leur  armée ,  comme  il  en  avoit 
promesse  d'eulx.  Monsieur  de  Trêves ,  qui  avoit  son 
esqnipage  tout  prest,  se  partist  dudict  Coblentz,  et  se 
mist  sur  le  Rhin,  pour  aller  à  Francfort;  car  le  Rhin 
les  mena  jusques  audict  Francfort,  par  ce  que  quand 


DE  FLEURÀNGÈ.  33j 

ils  sont  à  l'endroit  de  Mayence,  il  y  a  une  rivière  f 
nommée  le  Mein,  qui  vient  dudict  Francfort  tomber 
dedans  le  Rhin.  Après  ce,  vint  passer  audict  Coblentz, 
où    estoient  les  ambassadeurs  françois,  monsieur  de 
Colongne  et  le  cardinal  de  La  Marche,  qui  pour  lors 
estoit  monsieur  de  Liège;  etavoient  chascun  leur  train 
et  basteau  à  part,  tant  pour  cuisine  que  pour  gentils- 
hommes, et  estoient  lesdicts  basteaux  couverts  de  noir, 
et  eulx  habillés  de  noir;  aussi  estoient  tous  les  élec- 
teurs, pour  la  mort  du  feu  Empereur,  comme  il  est  de 
coustume  ;  et  vous  asseure  que  ledict  cardinal  de  La 
Marche  servit  ce  voyage  merveilleusement  bien  son 
maistre  en  cette  affaire.  Et,  en  passant  par  ledict  Co- 
blentz ,  le  comte  de  Manderscheit ,  cousin  dudict  Ad- 
vantureux,   pour  ce   qu'il*  estoit  son  parent,  lui  fist 
dire  qu'ils  n'entreroient  point  dedans  la  ville  >  et  qu'ils 
passeroient  oultre,  et  que  monsieur  de  Colongne   et 
luise  recommandoient  fort  à  lui,  l'advertissant  qu'ils 
s'en  alloient  à  Francfort,  pour  faire  ung  empereur,  et 
en  vérité  que  ce  seroit  ung  François  ou  ung  Allemand  : 
à  quoy  lui  feust  respondu  qu'ils  estoient  pour  atten- 
dre la  fortune  et  veoir  qui  le  seroit.  Et,  si  ledict  comte 
de  Manderscheit  estoit  bien  yvre  quand  il  vint,  encore 
Testoit-il  plus  au  partir;  car  l'Advantureux  Favoit  fes- 
toyé. Et  ainsi  passèrent  oultre  lesdicts  seigneurs  sans 
nrrester,  et  allèrent  coucher  à  trois  lieues  de4à, 

CHAPITRE  LXIV. 

Comment  monsieur  de  Boissy,  grand-  maistre  de  France , 
et  monsieur  de  Chievres ,  ambassadeur  pour  le  roy  Ca- 
tholique ,  se  trouvèrent  ensemble  à  Montpellier  ;  de  ce 
qu'ilsyjisrent;  et  comment  mondict  sieur  le  grand-maistre 
mourut. 

En  faisant  toutes  ces  mene'es  d'Empire ,  monsieur  le 
grand-maistre  de  Boissy  ne  dormoit  point,  aussi  ne 
faisoit  monsieur  de  Cliievres;  et  batissoient  les  choses, 
tant  pour  l'Empire  que, autres  matières,  pour  mettre 
en  paix  et  union  ces  deux 'princes.  Toutesfois,  Dieu, 
qui  veult  que  les  choses  aillent  à  sa  volonté,  non  pas 
à  celle  des  hommes,  voullust  qu'au  milieu  de  leurs 
affaires ,  et  au  plus  grand  besoing  ,  qu'une  maladie 
print  monsieur  le  grand-maistre  Boissy  à  Montpellier, 
où  estoit  assemble'  tout  le  conseil  des  deux  princes  :  et 
y  avoit  beaucoup  de  choses  débattues  ;  car  ils  feurent 
plus  de  deux  mois  à  débattre  les  matières,  tant  d'ung 
costé  que  d'autre.  Et  estoient  venus  accompaigner 
monsieur  de  Chievres  beaucoup  de  gros  personnages, 
comme  monsieur  de  Poitiers ,  et  force  gens  de  robes 
longues  et  aultres.  Et  du  costé  de  monsieur  de  Boissy 
y  estoient  allé  merveilleusement  de  gens;  et  avoit  mené 
mondict  sieur  le  grand-maistre  deux  cent  archers  de 
la  garde  du  Roy,  pour  lui  tenir  compaignie.  La  mala- 
die de  mondict  sieur  le  grand-maistre  estoit  la  pierre 
et  la  gravelle,  de  quoy  il  avoit  failly  deux  ou  trois  fois 
à  mourir  j  et,  en  la  fleur  des  médecins  qui  est  à  Mont- 

pellier,  il  mourut,  et  n'y  sceut-on  jamais  mettre  re- 
mède :  dont  feust  grand  dommaige  de  sa  mort,  car  elle 
a  cousté  la  mort  de  deux  cent  mille  hommes  depuis  ; 
et,  s'il  eust  vescu ,  je  suis  bien  asseuré  que  ce  n'eust 
point  esté.  Et,  lui  mort,  monsieur  de  Chievres  lui  fist 
un  merveillement  gros  deuil,  et  s'en  retourna  sans  rien 
conclure  :  et  feust  toute  la  chose  rompue  ;  car  lesdicts 
seigneurs  avoient  toutes  les  affaires  de  leurs  maistres 
entre  leurs  mains ,  et  fort  à  cœur ,  et  s'entre-aimoient 
comme  deux  frères.  Monsieur  de  Chievres  partist ,  et 
tout  son  train,  pour  retourner  en  Espaigne.  Le  corps 
de  monsieur  le  grand-maistre  feust  ramené  en  France  ; 
lequel ,  je  vous  asseure ,  feust  fort  plaint  tant  du  Roy 
que  de  toute  la  noblesse ,  qui  est  une  grande  chose  à 
ung  gouverneur  de  pays  ;  car  on  n'en  veoit  gueres 
aimé  de  tout  le  monde. 

CHAPITRE  LXV. 

Comment  les  ambassadeurs  d' Angleterre  vindrent  à  Paris; 
et  du  bon  recueil  que  le  Roy  leur  fist. 

[Octobre  et  novembre  i5i8]  En  ce  temps,  le  roy 
d'Angleterre,  voulant  bien  avoir  l'amitié  de  France, 
envoya  de  par  lui  pour  reconfirmer  la  paix ,  et  pour 
faire  le  mariage  de  sa  fille  à  monsieur  le  Dauphin  ;  et 
feust  asseuré  ledict  mariage  et  paix ,  et  accord  des  deux 
costés.  Et  feurent  les  ambassadeurs  qui  vindrent  en 
France  de  par  le  roy  d'Angleterre,  le  mylort  Cambre- 
land,  le  milort  marquis,  maistre  Boullent,  et  le  gou- 
verneur de  Ghines ,  et  avec  eulx  tout  plain  de  gentils- 

hommes  de  la  chambre  du  roy  d'Angleterre  ;  et  y 
estaient  entre  autres  le  mylort  Ferry,  le  mylort  de 
Vindrefelt,  et  plusieurs  autres  gentilshommes,  qui  es- 
taient venus  en  partie  pour  leur  plaisir,  et  pour  veuil- 
le royaume.  Et  avoient  les  ambassadeurs  près  de  huict 
cent  chevaulx  avecques  eulx  ;  et  envoya  le  Roy  au- 
devant  jusqu'à  Ardres  monsieur  de  La  Trimouille  et 
autres  gentilshommes,  pour  les  accompaigner;etles  fist 
deffrayer  le  Roy  par  tout  son  royaume,  tant  à  l'aller 
qu'au  venir.  Et  vindrent  lesdits  ambassadeurs  à  Paris, 
vers  le  Roy,  qui  leur  fist  merveilleusement  bon  recueil. 
Et, quand  ils  feurent  arrive's,  le  Roy,  qui  estait  en  son 
palais,  feust  deux  jours  sans  les  ouir,  jusques  à  temps 
qu'ils  feussent  un  peu  rafraichis  et  qu'ils  eussent  mis 
ordre  à  leurs  affaires.  Après  ce  ,  le  Roy  les  envoya 
quérir  par  les  princes  et   gentilshommes ,  tant   que 
chascun  Anglois  en  avoit  un  g  pour  parler  à  lui,  et  les 
princes  pour  parler  aux  principaux  ambassadeurs.  Et 
en  cet  ordre  vindrent  au  palais,  vers  le  Roy,  qui  les 
attendist  en  une  grande  salle,  ainsi  qu'on  a  de  cous- 
tume  recevoir  ambassadeurs  ;  et  estaient  toutes  ses 
gardes  en  ordre  auprès  de  lui,  qui  feust  chose  fort 
belle  à  veoir.  Et,  en  cet  ordre,  vindrent  faire  la  révé- 
rence au  Roy,  et  commencèrent  leur  harangue,  qui 
feust  merveilleusement  belle,  et  qui  pleust  fort  au  Roy  : 
aussi  feust  aux  ambassadeurs  l'honneste  response  que 
le  Roy  leur  rendist  sans  chancelier;  et  est  sa  coustume 
de  faire  à  quelque  ambassadeur  qu'il  vienne ,  et  le  fist 
si  très-bien  que  jamais  ne  s'en  departist.  Ces  ambassa- 
deurs ayant  faict  leurs  affaires,  s'en  retournèrent  en 
leur  logis ,  où  le  Roy  les  fist  envoyer  ;  et  se  peuvent 
bien  vanter,  lesdicts  ambassadeurs,  qu'en  quelque  lieu 

qu'ils  feurent,  oncques  ne  feurentsi  bien  festoyés;  car, 
en  six.  semaines  qu'ils  y  feurent,  n'eurent  jamais  le 
loisir  de  disner  ou  souper  une  fois  en  leur  logis.  Et  ne 
vist  en  ma  vie  tant  de  banquets  et  festins  l'un  sur 
l'autre  :  le  Roy  fist  tendre  toute  la  cour  de  la  Bastille 
de  Paris,  dessus,  dessous,  de  tous  costés  ;  et  feust  là 
faict  le  plus  beau  festin  que  je  vis  jamais,  et  dura  jus- 
ques  au  point  du  jour;  et  y  avoit  plus  de  deux  mille 
flambeaux.  Ce  festin  faict ,  trois  ou  quatre  jours  après, 
les  ambassadeurs  prindrent  congé  du  Roy,  lequel  les 
fist  conduire  et  deffrayer  jusques  hors  son  royaume. 
Et  s'en  allèrent  lesdicts  ambassadeurs  si  contents  du- 
dict  sieur  Roy,  qu'il  n'estoit  possible  de  plus  ;  car  il- 
leur  avoit  donné  à  chascun  des  principaux  un  buffet 
de  vaisselle  dorée,  et  présens  de  chevaulx  et  d'argent. 
Et  feust  conclud  avec  lesdicts  ambassadeurs  le  voyage 
d' Ardres  et  Ghines ,  pour  se  veoir  les  deux  rois  en- 
semble. Quand  tout  cela  feust  fait  et  conclud,  lesdicts 
ambassadeurs  s'en  retournèrent  en  Angleterre ,  et  fis- 
rent  leur  rapport  au  Roy,  lequel  feust  merveilleuse- 
ment joyeux  d'avoir  entendu  le  bon  recueil  et  le  bon 
propos  que  le  roy  de  Fiance  lui  mandoit.  Un  peu 
après  le  département  desdicts  ambassadeurs  d'Angle- 
terre, madame  la  régente,  mère  du  Roy,  pria  le  Roy 
et  la  Royne  de  faire  ung  voyage  jusques  en  Guyenne  ; 
et  les  vouloist  mener  par  le  duché  d' Angoumois  ;  et  les 
festoya  en  une  ville  qu'elle  a,  qui  se  nomme  Congnac, 
où  le  Roy  estoit  né.  Et  vous  asseure  que  si  le  festin  des 
Anglois ,  jouxtes  et  tournois ,  avoient  esté  beaux ,  encore 
feust  cestui-là  le  plus  beau  ;  et  vous  jure  ma  foi  qu'il 
cousta  plus  de  cent  mille  escus.  Toutes  ces  bonnes 
chères  faictes,  le  Roy  s'en  retourna  à  Amboise  et  à 

Blois,  où  estoient  ses  enfans,  se  préparer  pour  faire 
le  voyage  d'Ardres,  qui  tousjours  continuoit  et  ren- 
forçoit. 

CHAPITRE  LXVI. 

Comment  le  roy  Catholique  feust  eslcu  empereur  a  Franc~ 
fort;  et  comment  les  ambassadeurs  francois  s'en  retour- 
nèrent en  France  ,  sans  rien  faire. 

Tous  les  électeurs  assemblés  à  Francfort,  et  les 
princes  principaux  de  l'Empire ,  se  misrent  en  con- 
clave ,  pour  élire  cet  empereur  qu'ils  dévoient  faire  ; 
et  se  trouvèrent  beaucoup  de  serviteurs  de  l'empereur 
Maximilian ,  qui  aidèrent  beaucoup  à  favoriser  le 
roy  Catholique.  Et  quant  et  quant,  par  le  conseil  de 
monsieur  de  Sedan  ,  Francisque  de  Sikingen  ,  et  le 
marquis  de  Brandebourg,  dict  Casimir,  qui  estoit  chef 
général  de  la  Bonne ,  amenèrent  toute  la  puissance  dé 
ladicte  Bonne,  qui  estoit  vingt  mille  hommes  de  pied 
et  quatre  mille  chevaulx,  et  l'artillerie  qu'ils  fisrent 
loger  à  l'entour  dudict  Francfort,  à  trois  ou  quatre 
lieues  près,  dont  feurent  merveilleusement  estonnés 
ceulx  qui  vouloient  bien  au  roy  de  France ,  et  très- 
fort  joyeux  ceux  qui  voulloient  bien  au  roi  Catho- 
lique ;  et  aussi  ils  sçavoient  bien  toute  la  pratique. 
J'avois  oublié  à  mettre  que  le  roy  d'Angleterre  y  fai- 
soit  pourchas,  aussi  bien  que  le  roy  de  France  et  le 
roy  Catholique;  mais  les  angelots  n'y  fisrent  non  plus 
de  miracles  que  les  escus  au  soleil.  Les  électeurs  es- 
tans  en  conclave  feurent  de  diverses  opinions  ;  car  on 

en  trouvoit  autant  du  costé  du  roy  de  France  que 
du  costé  du  roy  Catholique  ;  mais ,  du  costé  du  roy 
d'Angleterre ,  pas  un  ;  et  ne  voulurent  point  juger  la 
chose  si  soudainement ,  veu  les  partialités  qui  y  es- 
taient ;  et,  n'eust  e'té  qu'ils  sont  obligés  et  tenus,  de- 
dans les  quarante  jours ,  de  prononcer  celui  qui  le 
doit  estre ,  ce  n'eust  pas  esté  de  six  mois  après ,  et 
pour  deux  raisons  :  l'une,  qu'ils  ne  pouvoient  accor- 
der ;  l'autre,  pour  tirer  argent  de  tous  les  princes 
chrestiens,  soubs  ombre  de  cette  élection.  Le  comte 
Palatin,  à  qui  le  Roy  avoit faict  plus  de  bien  qu'à  pièce 
des  aultres  électeurs,  et  son  parent,  avoit  une  fois 
donné  sa  voix  au  Roy,  mais,  c'est  un  prince  mal  nourry, 
et  lui  fist-on  peur  de  cette  grosse  bande ,  tellement 
qu'il  redonna  sa  voix  au  roy  Catholique.  Et,  après 
cela  faict,  est  venu  le  jour  que  se  devoit  prononcer 
ceste  élection ,  où  feust  crié ,  dedans  la  grande  église 
de  Francfort  :  Charles  j,  roi  Catholique ,  csleu  empe- 
reur. Et,  quand  ce  feust  faict,  menèrent  grande  joye 
ceulx  qui  vouloient  le  bien  du  roy  Catholique ,  et 
grand  deuil  ceulx  qui  voulloient  bien  au  roy  de 
France  ;  et  estoient  marris  ,  pour  ce  qu'ils  n'avoient 
plus  les  deniers  qu'ils  ont  accoustumé  d'avoir  le  tems 
passé.  Cela  entendu  par  monsieur  l'admirai ,  qui  es- 
toit  en  ce  chasteau  auprès  de  Francfort,  lui  troisième  f 
tant  pour  autre  chose  que  pour  sa  personne,  fist  dili- 
gence de  soy  retirer ,  et  se  mist  sur  la  rivière  du 
Mein,  qui  va  de  Francfort  tomber  dans  le  Rhin;  et 
s'en  vint  à  Coblents ,  où  estoient  monsieur  Dorval  et 
l'Advantureux,  qui  attendoient  des  nouvelles  ;  et  les 
sçavoit  l'Advantureux ,  trois  heures  avant  la  venue  du- 
dict  admirai,  par  ung  gentilhomme  de  Mets,  appelle 

Vallery ,    lequel    n'avoit    abandonné    l'Advantureux 
tout  le  voyage.  Ces  nouvelles  sçues  et  entendues  par 
lesditcs  ambassadeurs  franeois ,  ils  se  misrent  en  con- 
seil pour  leur  retraicte  ,  pour  sauver  eulx  et  le  de- 
meurant de  l'argent  du  Roy  ,  qu'ils  avoient  avecques 
eulx,  et  aussi  pour  ce  qu'ils  estoient  advertis  qu'il  y 
avoit  une  entreprise  sur  eulx  et  sur  leurdict  argent  ; 
mais  elle  ne  s'estoit  ose'  découvrir,  jusques  à  tant  que 
l'élection  feust  faicte.  Et  conclurent  entre  eulx ,  les^ 
dicts  ambassadeurs,  d'attendre  la  revenue  de  monsieur 
de  Trêves  de  Francfort,  qui  debvoit  estre  de -là  en 
deux   jours.  Et  lui  venu ,   et  parlé  avecques  lui  de 
toutes  les  affaires,  leur  fist  bailler  conduite  jusques 
en  Lorraine ,  où  monsieur  de  Lorraine  leur  fist  mer- 
veilleusement bon  recueil  et  bonne  chère;   et  de -là 
envoyèrent  sçavoir  ces  nouvelles  au  Roy,  lesquelles  ne 
lui  pleurent  pas  fort ,  non  pas  pour  la  valeur  de  l'Em- 
pire ,  mais  pour  la  honte.  Monsieur  d'Orval  et  l'Ad- 
vantureux se  retirèrent  devers  le  Roy,  et  l'admirai  de- 
meura en  Lorraine,  pour  ung  mal  de  teste  qu'il  avoit, 
qui  s'appelle  la  grosse  verolle ,  et  alla  au  bain  de 
Plombiere;  et  y  feust  neuf  sepmaines  ou  trois  mois, 
sans  venir  vers  le  Roy.  L'élection  de  l'Empire  achevée, 
feust  ordonné  par  tous  les  électeurs  et  princes  de  l'Em- 
pire d'envoyer  une  ambassade  vers  le  roy  de  Castillc, 
et  lui  faire  sçavoir  comment  il  estoit  esleu  empereur  , 
et  aussi  lui  dire  d'autres  choses  pour  le  faict  de  l'Em- 
pire; et  feust  ordonné  qu'on  y  envoyeroit  ung  gros  per- 
sonnage, qui  feust  Frédéric,  frère  du  comte  Palatin, 
et  autres  gros  seigneurs  d'Allemaigne   avecques  lui. 
Et  trouvèrent  ledictroy  de  Castille  ,  en  Espaigne,  en 
la  ville  de  Barcelonne;  et  lui  diçt  ledict  comte  fe* 

charge  qu  il  avoit  de  par  les  électeurs  et  princes  d'Al- 
lemaigne  :  de  quoy  ledict  seigneur  Roy  feust  très- 
joyeux  ;  et  certes  il  en  avoit  bien  cause,  car  je  ne 
pense,  en  ma  vie,  avoir  veu  prince  plus  heureux 
qu'il  est;  et  de-là  en  avant,  on  commença  à  l'appeller 
empereur.  Et,  en  la  plus  grande  diligence  qu'il  peust, 
mist  ordre  à  ses  affaires  d'Espaigne,  pour  venir  pren- 
dre possession  de  l'Empire  ;  et  fist  accoustrer  son  es- 
quipage  de  mer,  et  s'en  vint  descendre  en  Angleterre , 
et  de-là  en  Flandre  et  Brabant  ;  et  vindrent  la  plus 
grande  partie  des  princes  d'Espaignes  avecques  lui. 


CHAPITRE  LXVII. 

Comment  le  roy  de  France  et  le  roy  d'Angleterre  se  visrent 
ensemble  ,  entre  Ardres  et  Ghines, 

[i52o]  Les  ambassadeurs  d'Angleterre,  estant  re- 
tournés devers  leur  maistre ,  fisrent  tant,  avecques  le 
bon  rapport  qu'ils  fisrent  du  roy  de  France ,  que  le 
roy  d'Angleterre  et  le  roy  de  France  prindrent  jour 
d'eulx  veoir  ensemble ,  entre  Ghines  et  Ardres  ;  et 
délibérèrent  d'y  faire  la  plus  grande  chère  qu'il  leur 
seroit  possible.  Et  fist  le  roy  de  France  faire  à  Ardres 
trois  maisons,  l'une  dedans  ladicte  ville,  qu'il  fist  tout 
bastir  de  neuf;  et  estoit  assez  belle  pour  une  maison 
de  ville ,  et  avoit  assez  grand  logis  :  et  en  cette  maison 
feust  festoyé  le  roy  d'Angleterre.  Et  en  fist  faire  ledict 
seigneur  Roy  une  autre ,  hors  de  la  ville ,  couverte  de 
toille ,  comme  le  festin  de  la  Bastille  avoit  été  faict  : 
et  estoit  de  la  façon  comme  du  temps  passé  les  Ro- 

mains  faisoient  leur  théâtre  ,  tout  en  rond ,  à  ouvrage 
de  bois,  chambre,  salles,  galleries;  trois  estages  fung 
sur  l'autre,  et  tous  les  fondemens  de  pierres  :  toutes- 
fois,  elle  ne  servit  de  rien.  Or  pensoit  le  roy  de  France 
que  le  roy  d'Angleterre  et  luy  se  deussent  veoir  aux 
champs,  en  tentes  et  pavillons,  comme  il  avoit  esté 
une  fois  conclud  ;  et  avoit  faict  ledict  sieur  les  plus 
belles  tentes  que  feurent  jamais  veues,  et  le  plus  grand 
nombre.  Et  les  principales  estoient  de  draps  d'or, 
frisé  dedans  et  dehors,  tant  chambres,  salles  que  gal- 
leries,  et  tout  plein  d'aultres ,  de  drap  d'or  ras,  et 
toiles  d'or  et  d'argent.  Et  avoit,  dessus  lesdictes  tentes, 
force  devises  et  pommes  d'or  ;  et ,  quand,  elles  estoient 
tendues  au  soleil,  il  les  faisoit  beau  veoir.  Et  y  avoit 
sur  celle  du  Roy  un  saint  Michel,  tout  d'or,  afin  qu'elle 
feust  congneue  entre  les  aultres  ;  mais  il  estoit  tout 
creux.  Or,  quand  je  vous  ai  devisé  de  l'esquipage  du 
roy  de  Fiance,  il  faut  que  je  vous  devise  de  celui  du 
roi  d'Angleterre,  lequel  ne  fist  qu'une  maison;  mais 
elle  estoit  trop  plus  belle  que  celle  des  François,  et 
de  peu  de  coustance.  Et  estoit  assise  ladicte  maison 
aux  portes  de  Ghines,  assez  proche  du  chasteau,  et 
estoit  de  merveilleuse  grandeur  en  carrure.  Et  es- 
toit ladicte  maison  toute  de  bois  ,  de  toille  et  de  verre  : 
et  estoit  la  plus  belle  verrine  que  jamais  l'on  vist  ;  car 
la  moitié  de  la  maison  estoit  toute  de  verrine  ;  et  vous 
asseure  qu'il  y  faisoit  bien  clair.  Et  y  avoit  quatre 
corps  de  maison ,  dont  au  moindre  vous  eussiez  logé 
un  prince.  Et  estoit  la  cour  de  bonne  grandeur  ;  et  au 
milieu  de  ladicte  cour,  et  devant  la  porte,  y  avoit 
deux  belles  fontaines,  qui  jectoient  par  trois  tuyaux, 
l'un  ypocras,  l'autre  vin,  et  l'autre  eauë  ;  et  faisoit 

dedans  ladicte  maison  le  plus  clair  logis  qu'on  sçau- 
roit  veoir.  Et  la  chapelle,  de  merveilleuse  grandeur, 
et  bien  estofFe'e ,  tant  de  reliques  que  de  toutes  aultres 
paremens;  et  vous  asseure  que,  si  tout  cela  estoit  bien 
fourni ,  aussi  estoient  les  caves  ;  car  les  maisons  des 
deux  princes,  durant  le  voyage,  ne  feurent  fermées  à 
personne.  Eulx  venus ,  à  sçavoir ,  le  roy  de  France  à 
Ardres,  et  le  roy  d'Angleterre  à  Ghines,  feurent  là 
huict  jours ,  pour  regarder  de  leurs  affaires.  Et,  durant 
ledict  temps ,  alloient  et  venoient  souvent  les  princes 
de  France  et  le  conseil  du  Roy  vers  le  roy  d'Angle- 
terre, pour  accorder  lesdictes  choses  ;  et  du  costé  dès 
Anglois  aussi ,  et,  entre  aultres,  le  légat,  qui  avoit  tout 
le  gouvernement  du  royaume  d'Angleterre.  La  veue 
desdicts  princes  feust  entreprise  à  grosse  difficulté.  Et 
estoit  le  roy  de  France  fort  marry  de  quoi  on  ajous- 
toit  point  plus  de  foi  les  ung  aux  autres  :  et  feurent 
trois  ou  quatre  jours  sur  tous  ces  débats  ;  et  encore 
y  avoit-il  à  redire,  deux  heures  avant  qu'ils  se  vis- 
rent. 

La  chose  entreprise  et  conclue,  feust  arrestée  la 
veue  des  deux  princes  à  ung  jour  nommé,  qui  feust 
ung  dimanche;  et,  pour  ce  que  la  comté  d' Ardres  n'a 
pas  grande  estendue  du  costé  de  Ghines ,  et  qu'il  fal- 
loit  que  les  deux  princes  fissent  autant  de  chemin  l'ung 
que  l'autre  pour  se  veoir  ensemble,  et  pour  ce  que 
c'estoit  sur  le  pays  du  roy  d'Angleterre ,  feust  ordonné 
de  tendre  une  belle  grande  tente,  au  lieu  où  ladicte 
vue  se  fairoit.  Ce  faict,  regardèrent  lesdicts  princes 
quels  gens  ils  meneroient  avecques  eulx;  et  s'accordè- 
rent de  mener  chascun  deux  hommes  :  et  estoit  le  lé- 
gat d'Angleterre,  attendant  à  la  tente  où  se  debvoient 

veoir,  et  Robertet,  du  costé  du  roy  de  France,  qui 
avoient  les  papiers  de  leurs  maistres.  Et  mena  le  roy 
de  France  avecques  lui  monsieur  de  Bourbon  et  mon- 
sieur l'admirai  ;  et  le  roy  d'Angleterre  avoit  le  duc  de 
SufFolck,  qui  avoit  espousé  sa  sœur,  et  le  duc  de  Nor- 
folk. Et  estoit  ledictcamp  tout  environné  de  barrières, 
bien  ung  jet  de  boulle  esloigne'  de  la  tente  ;  et  avoit 
chacun  quatre  cent  hommes  de  leur  garde ,  et  les  princes 
des  deux  coste's,  et  chacun  prince  ung  gentilhomme 
avecques  lui  ;  et  y  estbient  trois  cent  archers  du  roy  de 
France,  et  les  cent  Suisses  que  l'Advantureux  menoit  ; 
et  le  roy  d'Angleterre  avoit  quatre  cent  archers.  Et 
allèrent  en  cette  bonne  ordonnance  jusques  aux  bar- 
rières ;  et ,  quand  se  vint  à  l'approche,  lesdictes  gardes 
demeurèrent  aux  barrières ,  et  les  deux  princes  pas- 
sèrent outre,  avecques  les  deux  personnages ,  ainsi  que 
dict  est  devant;  et  se  vindrent  embrasser  tout  à  cheval , 
et  se  fisrent  merveilleusement  bon  visage  ;  et  broncha 
]e  cheval  du  roy  d'Angleterre,  en  embrassant  le  roy. 
de  France;  etchascun  avoit  son  laquais,  quiprindrenfc 
les  chevaulx.  Et  entrèrent  dedans  le  pavillon  tout  à 
pied,  et  se  recommencèrent  de  rechef  à  embrasser,  et 
faire  plus  grande  chère  que  jamais;  et  quand  le  roy 
d'Angleterre  feust  assis,  print  lui-même  les  articles, 
et  commença  à  les  lire.  Et  quand  il  eust  leu  ceulx  du 
roy  de  France,  qui  doit  aller  le  premier,  il  commença 
à  parler  de  lui;  et  y  avoit  :  Je,  Henry,  roy:  il  voulloit 
dire  de  France  et  d'Angleterre  ;  mais  il  laissa  le  titre 
de  France,  et  dict  au  Roy  :  Je  ne  le  mettray  point, 
puisque  vous  êtes  ici  ;  car  je  mentirois.  Et  dict  :  Je, 
Henry  ;  roy  iï  Angleterre.  Et  estoient  lesdicts  articles 
fort  bien  faicts  et  bien  escripts  ;  s'ils  eussent  este'  biei* 

ternis.  Ce  faict,  lesdicts  princes  se  partirent  merveil- 
leusement bien  contens  l'ung  de  l'aultre  ;  et  en  bon 
ordre,  comme  ils  estoient  venus,  s'en  retournèrent  le 
roy  de  France  à  Ardres  ,  et  le  roy  d'Angleterre  à  Ghi- 
nes, là  où  il  couchoit  de  nuict,  et  de  jour  se  tenoit  en 
la  belle  maison  qu'il  avoit  fait  faire.  Le  soir  vindrent 
devers  le  Roy,  de  par  le  roy  d'Angleterre ,  le  légat  et 
quelqu'un  du  conseil ,  pour  regarder  la  façon  et  com- 
ment ils  se  pourroient  veoir  souvent,   et  pour  avoir 
sûreté'  l'ung  de  l'aultre  ;  et  feust  dict  que  les  Roynes  fes- 
toy croient  les  Rois,  et  les  Roys  les  Pxoynes:  et  quand 
le  roy  d'Angleterre  viendroit  à  Ardres  veoir  la  royne 
de  France,  que  le  roy  de  France  partiroit  quant  et 
quant   pour    aller  à    Ghines   veoir  la  roynw    d'An- 
gleterre; et  par  ainsi  ils  estoient  chascun  en  ostages 
l'ung  pour  l'aultre.  Le  roy  de  France,  qui  n'estoit  pas 
homme  soupçonneux  ,  estoit  fort  marri  de  quoi  on  se 
fioit  si  peu  en  la  foi  l'ung  de  l'autre.  Il  se  leva  un  jour 
bien  matin  ,  qui  n'est  pas  sa  coustume ,  et  print  deux 
gentilshommes  et  un  page,  les  premiers  qu'il  trouva, 
et  monta  à  cheval  sansestre  houzé,  avecques  une  cappe 
à  l'espaignolle  ;  et  vint  devers  le  roy  d'Angleterre,  au 
chasteau  de  Ghines.  Et ,  quand  le  Roy  feust  sur  le 
pont  du  chasteau,  tous  les  Anglois  s'émerveillèrent 
fort,   et  ne  sçavoient  qu'il  leur  estoit  advenu;  et  y 
avoit  bien  deux  cent  archers  sur  ledict  pont;  et  estoit 
le  gouverneur  de  Ghines  avecques  lesdicts  archers,  le- 
quel feust  bien  estonné.  Et,  en  passant,  parmi  eulx,le 
Roy  leur  demanda  la  foy,  et  qu'ils  se  rendissent  à  lui, 
et  leur  demanda  la  chambre  du  Roy  son  frère,  la- 
quelle lui  feust  enseignée  par  ledict  gouverneur  de 
Ghines ,  qui  lui  dict   :  Sire,  il  nest  pas  éveillé.   Il 

passe  tout  oultre  ,  et  va  jusques  à  ladicte  chambre  , 
heurte  à  la  porte,  l'éveille  et  entre  dedans.  Et  ne  feust 
jamais  homme  plus  esbahi  que  le  roy  d'Angleterre, 
et  lui  dict  :  «  Mon  frère ,  vous  m'avez  faict  meilleur 
«  tour  que  jamais  homme  fist  à  aultre ,  et  me  monstre's 
«  la  grande  fiance  que  je  dois  avoir  en  vous;  et  de 
«  moi,  je  me  rends  vostre  prisonnier  dès  cette  heure, 
<c  et  vous  baille  ma  foy.  »  Et  deffist  de  son  col  ung  col- 
lier qui  valloit  quinze  mille  angelots,  et  pria  au  roy 
de  France  qu'il  le  voullust  prendre, et  porter  ce  jour- 
là  pour  l'amour  de  son  prisonnier.  Et  soudain,  le 
Pvoi,  qui  lui  voulloit  faire  mesme  tour,  avoit  apporté 
avec  lui  un  bracelet  qui  valloit  plus  de  trente  mille  an- 
gelots, et  le  pria  qu'il  le  portast  pour  l'amour  de  lui, 
laquelle  chose  il  fist;  et  le  lui  mist  au  bras;  et  le  roy 
de  France  print  le  sien  à  son  col.  Et  à  donc  le  roy 
d'Angleterre  voullust  se  lever,  et  le  roi  de  France  lui 
dict  qu'il  n'auroit  point  d'aultre  valet  de  chambre  que 
lui;  et  lui  chauffa  sa  chemise,  et  lui  bailla,  quand  il 
feust  levé.  Le  roi  de  France  s'en  voullust  retourner,  no- 
nobstant que  le  roi  d'Angleterre  le  voullust  retenir  à 
disner  avecques  lui;  mais,  pour  ce  qu'il  falloit  jouxter 
après  disner ,  s'en  voullust  aller ,  et  monta  à  cheval ,  et 
s'en  revint  à  Ardres.  Il  rencontra  beaucoup  de  gens 
de  bien  qui  venoient  au-devant  de  lui,  et  entr'au- 
tres  l' Advantureux  ,  qui  lui  dict  :  «  Mon  maistre ,  vous 
«  estes  un  fol  d'avoir  faict  ce  que  vous  avez  faict  ;  et 
ce  suis  bien  ayse  de  vous  reveoir  ici ,  et  donne  au  diable 
«  celui  qui  vous  l'a  conseillé.  »  Surquoi  le  Roi  lui 
fist  response  et  lui  dict  que  jamais  homme  ne  lui  avoit 
conseillé,  et  qu'il  sçavoit  bien  qu'il  n'y  avoit  personne 
en  son  royaume  qui  lui  eust   voullu  conseiller  ;  et 

lors  commença  à  compter  ce  qu'il  avoit  faict  audict 
Ghinès  ;  et  s'en  retourna  ainsi  en  parlant  jusqu'à  Ar- 
dres,  car  il  n'y  avoit  pas  loing.  Si  le  roy  d'Angleterre 
estoit  bien  aise  du  bon  tour  que  le  roy  de  France  lui 
fist ,  encore  en  estoient  plus  aises  tous  les  Anglois  ;  car 
ils  n'eussent  jamais  pense'  qu'il  se  feust  voullu  mettre 
entre  leurs  mains,  le  plus  foible,  et  pour  ce  qu'il  y 
avoit  eu  grosse  difficulté  pour  leur  vue,  afin  qu'ils  ne 
feussent  point  plus  forts  l'ung  que  Faultre.  Le  roi 
d'Angleterre,  voyant  le  bon  tour  que  le  roi  de  France 
lui  avoit  faict,  le  lendemain  au  matin  en  vint  faire  au- 
tant an  roi  de  France  que  le  Roi  lui  en  avoit  faict  le 
jour  de  devant  ;  et  se  refisrent  présens,  et  bonne  chère, 
autant  ou  plus  qu'auparavant. 

Et,  cela  faict  de  l'ung  à  l'autre,  les  jouxtes  se  com- 
mencèrent à  faire,  qui  durèrent  huict  jours,  et  feurent 
merveilleusement  belles,  tant  à  pied  comme  à  che- 
val; et  estoient  six  François  et  six  Anglois  tenans, 
et  les  Rois  estoient  venans.  Et  menoient  les  princes  et 
capitaines  chascun  dix  ou  douze  hommes  d'armes 
avecques  eulx ,  habillés  de  leurs  couleurs  ;  et  l' Advantu- 
reux  en  avoit  quinze;  et  pouvoient  estre  en  tout,  tant 
François  qu' Anglois,  trois  cent  hommes  d'armes  ;  et, 
vous  asseure  que  c'estoit  belle  chose  à  veoir.  Le  lieu 
où  se  faisoient  les  jouxtes  estoit  bien  fortifié,  et  y  avoit 
une  barrière  du  costé  du  roi  de  France ,  et  une  aultre 
du  costé  du  roi  d'Angleterre  ;  et  quand  les  Rois  es- 
toient dedans  et  toute  leur  seigneurie,  il  estoit  dict 
par  nombre  combien  il  y  en  devoit  entrer  de  chascun 
costé  ;  et  les  archers  du  roi  d'Angleterre  et  les  capi- 
taines de  ses  gardes  gardoient  du  costé  du  roi  de 
France  ;  et  les  capitaines  de  la  garde  du  roi  de  France , 

archers  et  Suisses,  gardoient  le  coste'  du  roi  d'Angle- 
terre :  et  n'y  entroit  à  chascun  coup  que  ceulx  qui  deb- 
v oient  jouxter  ;  et,  quand  cette  troupe  estoit  lasse ,  il  y 
en  entroit  une  autre  ;  et  y  eust  merveillement  bon 
ordre  de  tous  coste's  et  sans  de'bat,  qui  est  une  grande 
chose  en  telle  assemblée.  Après  les  jouxtes,  les  lui- 
teurs  de  France  et  d'Angleterre  venoient  avant,  et  lui- 
toient  devant  les  Rois  et  devant  les  daines  (0  ,  qui  feust 
beau  passe-temps;  et  y  avoit  de  puissans  luiteurs;  et, 
parce   que   le  roi  de   France  n'avoit  faict  venir  de 
luiteurs  de  Bretaigne ,  en  gaignerent  les  Anglois  le 
prix.  Après  allèrent  tirer  à  l'arc,  et  le  roi  d'Angle- 
terre lui-même,  qui  est  ung  merveilleusement  bon  ar- 
cher et  fort  ;  et  le  faisoit  bon  veoir.  Après  tous  ces 
passe-temps  faicts,  se  retirèrent  en  ung  pavillon  le  roi 
de  France  et  le  roi  d'Angleterre,  où  ils  beurent  en^ 
semble.  Cela  faict ,  le  roi  d'Angleterre  prist  le  roi  de 
France  par  le  collet ,  et  lui  dict  :  Mon  frère  ,  je  veulx 
luiter  avecques  vous  >  et  lui  donna  une  attrape  ou 
deux;  et  le  roi  de  France,  qui  est  un  fort  bon  luiteur, 
lui  donna  un  tour  et  le  jetta  par  terre ,  et  lui  donna 
ung  merveilleux  sault.  Et  vouloit  encore  le  roi  d'An* 
gleterre  reluiter  ;  mais  tout  cela  feust  rompu ,  et  fallust 
aller  souper.  Et  ainsi  tous  les  deux  jours  se  venoient 
veoir  l'ung  l'aultre  ,  osté  ung  jour  pour  eulx  reposer; 
et  quand  les  François  estoient  à  Ghines ,  les  Anglois 
venoient  à  Ardres.  Et  venoient  souvent  les  seigneurs  et 
dames  d'Angleterre  coucher  au  logis  des  François ,  et 

(0  Devant  les  dames  :  il  y  eut  une  lutte  de  coquetterie  entre  les 
dames  des  deux  nations.  Polidore  Virgile  dit  que  les  Anglaises  prirent 
les  modes  de  France  :  «  En  quoi ,  ajoute-t-il ,  elles  perdirent  du  cOÛ 
«  de  la.  modestie  plus  qu'elles  ne  gagnèrent  du  eu  té  de  la  grâce.  » 

les  François  faisoient  le  cas  pareil;  et  tous  les  jours 
se  faisoient  force  banquets  et  festins.  Après  cela  se  fist 
le  grand  festin  ,  où  tous  les  estats  des  deux  princes 
vindrent  loger  dedans  les  lisses,  où  on  avoit  faict  uns* 
beau  maisonnage  tout  de  bois  ;  et  par  ung  matin  feust 
chanté  la  grande-messe  par  le  cardinal  d'Angleterre 
dessus  un  eschaffault  qu'on  fist  expressément  :  et  feust 
faicte  la  chapelle  en  une  nuict,  la  plus  belle  que  je  veis 
oncques,  pour  l'avoir  faicte  en  si  peu  de  temps,  et  la 
mieux  fournie  ;  car  tous  les  chantres  du  roi  de  France 
et  du  roi  d'Angleterre  y  estoient,  et  feust  fort  sonptueu- 
sement  chanté  ;  et,  après  la  messe^  donna  ledict  cardi- 
nal à  recevoir  Dieu  aux  deux  Rois.  Et  là  feust  la  paix 
reconfirmée  et  criée  par  les  he'i  aults.  Et  feust  là  faict  le 
mariage  de  monsieur  le  daulphin  de  France  à  madame 
la  princesse  d'Angleterre ,  fille  dudict  Roi.  Après  ce, 
fisrent  encore  trois  ou  quatre  jouxtes  et  banquets  ;  et 
après,  prindrent  congé  de  l'un  g  et  l'aultre,  en  la  plus 
grande  paix  entre  les  princes  et  princesses  qu'il  estoit 
possible.  Et,  cela  faict,  s'en  retourna  le  roi  d'Angleterre 
à  Ghines,  et  le  roi  de  France  en  France  ;  et  ne  feust  pas 
sans  se  donner  gros  présens  au  partir  les  ungs  aux  autres. 

CHAPITRE  LXVIII. 

Comment  7e  roy  Catholique  vint  des  Espaignes  descendre 
-en  Angleterre,  et  de-là  en  Flandres,  pour  aller  prendre 
possession  de  V Empire;  et  comment  il  feust  couronné  a 
Aix. 

Le  roy  Catholique  estant  en  Espaigne ,  après  avoir 
©uy  nouvelles  de  l'Empire,  et  comment  il  estoit  esleu, 
16.  *3 

et  le  sçavoit  par  le  comte  Palatin ,  comme  dict  est  par 
cy-devant ,  entendit  la  menée  qui  se  faisoit  de  la  veue 
de  ces  deux  princes,  et  pourchassa  tant  qu'il  peut  pour 
la  rompre.  Et  envoya  ambassadeurs  vers  le  roy  d'An- 
gleterre, pour  rompre  ledict  voyage  ;  et,  quand  il  vist 
qu'il  ne  se  pouvoit  rompre ,  se  hasta  en  diligence ,  et 
vint  arriver  en  Angleterre,  là  où  le  roi  d'Angleterre 
lui  fist  merveilleusement  bonne  chère  et  bon  recueil. 
Et  ne  sceut  rompre  ledict  voyage  présent  et  absent  ;  car 
le  roy  d'Angleterre  le  voullust  poursuivre ,  pour  ce 
qu'il  avoit  promis,  et  en  estoit  la  despense  merveilleu- 
sement grande  d'uncosté  et  d'aultre ,  et  les  apprests 
trop  avant.  Et  prindrent  journée  l'Empereur  et  le  roi 
d'Angleterre,  d'eulx  trouver  ensemble,  après  la  veue 
du  roi  de  France  -,  et  se  trouvèrent  à  Calais  et  à  Gra- 
veline ,  et  parlèrent  de  leurs  affaires.  Et  feurent  une 
fois  audict  Calais  d'accord  et  mal  d'accord ,  et  prest 
le  roi  Catholique  à  monter  à  cheval  pour  s'en  retour- 
ner :  toutesfois  ils  s'accordèrent  ensemble,  et  partirent 
bien  contens  l'ung  de  l'aultre.  Et,  ce  temps  pendant,  y 
avoit  tousjours  gentilshommes  du  roi  de  France  et  de 
sa  chambre,  comme  Montmorency  et  aultres,  qui  al- 
loient  et  venoient  ;  et  y  avoit  beaucoup  de  gens  qui 
trouvoient  bien  difficile  au  roi  d'Angleterre  de  con- 
tenter ces  deux  personnages.  Et,  ce  faict,  les  deux 
princes  se  départirent  d'ensemble  ;  et  retourna  le  roi 
d'Angleterre  en  Angleterre,  et  le  roi  de  Castille  eh 
Flandres  et  en  Brabant,  faisant  bonne  chère,  où  lui 
feust  faict  merveilleusement  bon  recueil.  Et  en  feurent 
advertis  les  électeurs  d'Allemaigne ,  et  se  trouvèrent 
à  Aix ,  pour  le  couronner,  comme  est  la  coustume 
de  faire  ;  et  estoient  délibérés  de  lui  faire  plus  d'hon- 

neur  qu'ils  ne  fisrent  oncques   à  ses  prédécesseurs. 
Ledict  sieur  roi  Catholique  fist  un  gros  équipage  pour 
aller  à  Aix  :  et  y  feurent  appelles  tous  les  princes  de 
ses  Pays-Bas,  et  tout  plain  d'Espaignols  qui  estoient 
avecques  lui,  et  aultres  princes  d'Allemaigne.  Et,  en 
cet  équipage  et  belle  compagnie,  se  partit  pour  aller 
à  Aix,  là  où  estoit  attendu  et  désiré  par  tous  les  élec- 
teurs et  princes  d'Allemaigne  :  et  estoit  avecques  lui 
madame  de  Savoye,  sa  tante ,  laquelle  ne  l'abandonna 
point  tout  le  voyage ,  avecques  fort  belle  compagnie  de 
dames  j  et  feust  faict  du  long  du  voyage  merveilleuse- 
ment bonne  chère,  tout  par  les  pays  où  il  alla.  Et  l'at- 
tendoient  la  pluspart  des  électeurs  à  Aix  ;  et  par  un 
matin  vint  disner  assez  près  de  ladicte  ville  d'Aix ,  là 
où  tous  les  électeurs  vindrent  au  devant  de  lui,  en 
armes ,  et  toute  sa  compagnie  et  ceulx  qui  estoient 
avecques  lui  ;  et  ainsi  fist  son  entrée  en  ladicte  ville 
d'Aix  (0,  la  plus  belle  qui  feust  jamais.  Son  entrée  faicte 
en  la  ville,  de-là  à  quelques  jours,  feust  couronné  em- 
pereur, au  plus  gros  triomphe  que  jamais  empereur  le 
feust.  N'est  là  besoing  de  vous  en  parler  ;  car  c'est  une 
chose  de  grande  cérémonie,  et  est  contenu  en  la  bulle 
Caroline  que  l'empereur  Charles  IV  fist,  où  est  con- 
tenu l'ordonnance  du  couronnement  des  empereurs 
ses  successeurs.  Et ,  cela  faict ,  madame  de  Savoye  re- 
tourna en  Brabant,  et  l'Empereur  print  son  chemin 
à  Worms,  pour  aller  veoir  les  Allemaignes. 

(>)  En  ladicte  ville  d'Aix  :  Charles-Quint  fut  couronné  à  Aix-la- 
Chapelle  ,  le  21  octobre  i520. 

CHAPITRE  LXIX. 

Comment  messire  Robert  de  La  Marche ,  sieur  de  Sedan, 
pour  quelque  tort  quil  luifeustfaict  au  service  de  V Em- 
pereur, retourna  au  service  du  roy  de  France;  et  du  bon 
recueil  que  madame  la  Régente  luy  fist. 

Monsieur  de  Sedan  estant  au  service  de  l'Empe- 
reur, et  Favoit  accompaigné  à  Aix,  pour  ce  qu'il  te- 
noit  la  duché  de  Bouillon,  qui  est  une  chose  venue 
de  son  grand-pere,  qu'il  avoit  eue  d'un  prince  de 
Liège  ;   et  y  avoit  une  place  dépendante  de  ladicte 
duché,  qui  s'appelle  Hierge,  que  monsieur  d'Aymerie 
avoit  prise  par  force;  et  se  plaignit  ledict  sieur  de 
Sedan,   à  l'Empereur,  dudict   sieur   d'Aymerie,   et 
conta  à  l'Empereur  la  querelle  qu'il  avoit  avecques 
lui ,  et  comme  il  bien  avoit  reprins  ;  mais  il  n'y  avoit 
voullu  entendre.  L'Empereur  lui  promist  de  lui  faire 
raison ,    et    dura  la   chose    bien    longuement    avant 
qu'elle  vint  à  son  effect  ;  dequoi  se  courouça  ledict 
sieur  de  Sedan  merveilleusement,  pensant  qu'il  estoit 
homme  pour  faire  autant  de  service  à  l'Empereur  que 
ledict  sieur  d'Aimerie.  Et  s'en  vint  à  Sedan,  fort  mal 
content  dudict  Empereur  :  et,  quand  il  feust  à  Se- 
dan, manda  audict  Empereur  que,  s'il  ne  lui  plaisoit 
d'y  faire  la  raison,  il  abandonneroit  son  service.  Et 
lui  feust  faicte  response  de  l'Empereur,  qu'il  n'estoit 
pas  de  grande  substance  ;  pour  laquelle  chose  aban- 
donna le  service  de  l'Empereur,  qui  en  eust  grand 
regret,  et  principalement  madame  de  Savoye.  Ce  faict, 

ï'Advantureux,  qui  estoit  son  fils,  ne  dormoit  pas, 
car  il  estoit  tousjours  demeuré  au  service  du  roy  de 
France  ;  et,  incontinent  qu'il  sceut  ces  nouvelles, 
se  retira  vers  lui  à  Sedan,  là  où  il  feust  faict  bonne 
chère.  Et  portoit  ledict  Advantureux  tout  plain  de 
bonnes  nouvelles,  que  madame  la  régente  faisoit  au- 
dict  sieur  de  Sedan.  Et  estoit  l' Advantureux  totalement 
deshérité;  car,  depuis  que  ledict  seigneur  de  Sedan 
avoit  esté  au  service  de  l'Empereur,  l' Advantureux  , 
son  fils,  n'avoit  entré  en  place  qui  feust  audict  sieur  de 
Sedan,  son  père,  pour  ce  qu'il  y  avoit  dedans  le  traité 
qu'il  avoit  faict  avec^ues  l'Empereur,  que  jamais  pièce 
de  ses  enfans  n'amanderoit  rien  de  lui,  s'ils  n'avoient 
faict  serinent  audict  Empereur;  et  qu'ils  n'entreroient 
dedans  ses  maisons.  Le  roi  de  France  et  madame  sa 
mère,  sçachant  que  le  sieur  de  Sedan  estoit  p'arti  de 
l'Empereur,  mal  content,  mandèrent  madame  de  Se- 
dan venir  à  Blois,  où  feust  conclud  son  estât,  qui 
montoit  à  dix  mille  francs  tous  les  ans,  dix  mille  escus 
comptans,  trois  mille  francs  pour  ladicte  dame  de 
Sedan,  et  à  chascun  de  ses  enfans  dix  mille;  et  cin- 
quante hommes  d'armes ,  dont  les  vingt  se  payeroient 
à  sa  volonté.  Et  ladicte  dame  de  retour  à  Sedan,  le- 
dict sieur  partist  pour  aller  à  Remorantin,  vers  le 
Roi,  là  où  lui  feust  rendu  son  ordre.  Et  lui  fisrent  le 
Roi  et  madame  sa  mère  bon  recueil.  Et  de- là  revint 
ledict  sieur,  par  Chasteau-Thiery,  chez  son  fils;  et 
de-là  retourna  à  Sedan.  Et  feust  l'Empereur  merveil- 
leusement marry  de  ce  que  ledict  sieur  avoit  laissé  son 


service. 


358  MEMOIRES 

CHAPITRE  LXX. 

Comment  les  guerres  se  commencèrent  entre  lJ Empereur  et 
le  rojr  de  France,  du  costé  de  Champagne  et  des  Ar- 
dennes. 

Ledict  sieur  de  Sedan,  estant  retourne'  au  service 
du  roi  de  France ,  avoit  merveilleusement  grand  re- 
gret dequoy  l'Empereur  ne   lui  avoit  faict  raison  de 
cette  maison  dp  Hierge,  que  monsieur  d'Àymerie  te- 
noit  ;  et  envoya  devers  lui,  affin  d'en  avoir  raison  r 
sur  quoy  il  eust  assez  mauvaise  response.  Le  messagic 
retourné  vers  lui,  à  Sedan,  envoya  defîier  madame 
de  Savoye,  au  nom  de  l'Empereur  :  aussi  fist  l'Advan- 
tureux,  son  fus.  Et  envoya  madicte  dame  de  Savoye  jus- 
ques  àWorms,  où  estoit  l'Empereur  avecques  les  élec- 
teurs de  l'Empire.  Et  feust  faict  offre,  de  par  madame 
de  Savoye ,  assez  honneste ,  audict  sieur  de  Sedan ,  qui 
estoit  de  s'accorder  dudict  différent,  et  d'en  faire  juges 
les  estats  du  pays  de  Liège,  et  les  en  faire  arbitres;  et 
s'en  remettre  dessus  le  roy  d'Angleterre ,  ou  sur  le  roi 
de  France.  Et  y  vint ,  pour  cet  affaire ,  un  hérault  qui 
se  nommoit  Malnart,  qui  estoit  à  madicte  dame  de 
Savoye.  Toutesfois  rien  ne  s'en  fist  ;  et  fisrent  leurs 
apprêts    pour  aller  mettre  le  siège  devant  Vireton. 
Et  y  mena  ledict  Advantureux  son  artillerie,  qui  es-' 
toit  fort  belle  ;  et  assiégèrent  ledict  Vireton ,  qui  est 
une  petite  ville  appartenant  à  l'Empereur,  de  la  du- 
ché de  Luxembourg.  Et  debvoient  venir,  devant  la- 
dicte  ville,  sept  mille  Suisses,  que  ledict  Advantureux 
avoit  envoyé  quérir  par  un  gentilhomme  nommé  Pierre 
Buisson  ;  toutesfois  ;  par  l'ambassadeur  de  l'Empereur, 

qui  estoit  en  Cour  avecques  le  roi  de  France ,  lequel 
s'appelloit  monsieur  Dannet ,  prevost  d'Utrecht ,  feust 
rompue  ladicte  entreprise,  ensorte  que  les  Suisses  ne 
vindrent  point.  Le  siège  estant  devant  ladicte  ville  de 
Virton ,  la  batterie  feust  commencée.  Et  feust  envoyé 
ung  gentilhomme ,  de  par  le  roi  de  France  et  de  sa 
chambre,  nommé  Lonnes,  qui  vint  dire  à  monsieur 
de    Sedan  et   à  l'Advantureux  qu'on  se  retirast;   et 
qu'il  y  avoit,  depuis  qu'on  n'avoit  eu  de  ses  nou- 
velles ,  grosses  pratiques  entre  l'Empereur  et  lui  ;  et 
espéroient  qu'ils  viendroient  en  bonne  fin.  Et  envoya 
ledict  seigneur   retarder  lesdicts   Suisses,   que  l'Ad- 
vantureux avoit  faict  venir  à  cette  mesme  occasion.  Et, 
cela  entendu  par  le  sieur  de  Sedan  et  l'Advantureux , 
levèrent  le  siège  de  devant  la  ville,  qui  se  défendoit 
bien  et  honnestement ,  nonobstant  que,  de  première 
arrivée,  ils  feurent  fort  esbranlés  :  et  pensoit-on  bien 
qu'ils  ne  debvoient  pas  tant  tenir  ;  et  toutesfois  le  siège 
n'y  feust  que  deux  jours.  Et  s'en  retournèrent  avecques 
leur  armée,  qui  n'estoit  que  de  quatre  ou  cinq  mille 
hommes  de  pied,  et  quinze  ou  seize  cent  chevaulx  ;  mais 
ils  avoient  bonne  artillerie.  Cela  faict ,  ils  s'en  retour- 
nèrent ,  et  feust  leur  cas  rompu  pour  l'heure.  Ce  temps 
pendant,  l'Empereur  ne  dormoit  pas  ;  et  envoya  mon- 
sieur de  Nassau  es  pays  de  Flandres,  Brabant  et  Hay- 
nault,  dresser  une  armée  pour  aller  contre  messire 
Robert  de  La  Marche  et  l'Advantureux,  son  fils.  Or, 
comme  ces  choses  se  faisoient   en  Ardennes,    entre 
l'Empereur  et  le  sieur  de  Sedan,  le  roy  de  France  des- 
pescha  une  armée,  dont  estoit  monsieur  de  Bonnivet, 
admirai  chef,  et  pour  lors  gouvernoit  une  partie  du 
royaume  de  France,  pour  envoyer  en  Guyenne,  pou? 

reconquester  le  royaume  de  Navarre.  Et  feust  despes- 
ché  monsieur  de  Guise,  jeune  homme  et  gentil  prince  , 
frère  de  monsieur  de  Lorraine,  pour  estre  capitaine 
général  des  lansquenets.  Et  commencèrent  à  marcher, 
avecques  toute  cette  armée,  tout  droict  en  Guyenne. 
Et  estoit  ladicte  armée  fort  belle ,  et  équipée  d'artille- 
rie, et  la  mieux  qui  feust  de  longtems  veue.  Or  je 
veulx  laisser  monsieur  l'admirai  en  Guyenne,  pour 
retourner  aux  guerres  qui  se  fisrent  en  Ardennes:  et 
comment  l'Empereur  dressa  son  armée  pour  y  envoyer, 
dont  estoit  chef  général  monsieur  de  Nassau. 

CHAPITRE  LXXI. 

Comment  le  comte  de  Nassau,  lieutenant- général  pour 
l'Empereur,  vint  en  Ardennes ,  contre  messire  Robert  de 
J^a  Marche ,  et  print  le  chasteau  de  Loigne ,  et  comment 
V Ajlvantureux  défist  la  garnison. 

En  ce  temps,  l'Empereur  envoya  monsieur  de  Nassau, 
pour  lever  son  armée,  et  aller  contre  messire  Robert 
de  La  Marche  et  l'Advantureux,  son  fils,  nonobstant 
que  tous  leurs  gens  feussent  retirés;  et  estoit  allé  l'Ad- 
vantureux devers  le  roy  de  France,  pour  regarder 
ce  qu'il  avoit  à  faire,  et,  ce  temps  pendant,  monsieur 
de  Nassau  vint  mettre  son  siège  devant  le  chasteau  de 
Loignes,  qui  estoit  au  sieur  de  Jamets,  frère  cludict 
Advantureux.  Et  estoit  place  assez  forte,  mais  elle  es- 
toit fort  estroite,  et  le  siège  y  feust  mis  avecques  assez 
petit  nombre  de  gens;  et  bailla  monsieur  de  Liège  à 
monsieur  de  Nassau  et  au  comte  Félix ,  toute  son  ar- 
tillerie et  de  ses  gens ,  nonobstant  que  ledict  sieur  de 

Jamets  fust  son  nepveu.  Et  feust  ladicte  place  fort  bat- 
tue; et, s'il  y  eust  eu  gens  de  guerre  dedans,  ils  eussent 
tenu  plus  longuement;  mais,  sans  point  de  faulte,  il 
n'y   avoit  point  de  gens  de  guerre  dedans  ;  et  feust 
prinse  à  moitié  d'assault,  pour  ce  que  ceulx  dedans  se 
jettoient  en  bas,  par  les  murailles  et  par  les  fenestres. 
Ladicte  place  prinse,  monsieur  de  Nassau  faisoit  tous- 
jours  renforcer  son  armée  ;  et  renvoya  son  artillerie  à 
monsieur  de  Liège,  et  feust  ladicte  place  rasée.  Comme 
cela  se  faisoit,  l'Advantureux  revint  de  devers  le  roy 
de  France,  et  feust  adverti  de  la  grosse  garnison  qui 
estoit  à  Yvoy ,  qui  est  une  ville  à  trois  lieues  de  Sedan, 
et  à  une  lieue  de  Messencourt;  et  assembla  la  gendar- 
merie et  cinq  cent  hommes  de  pied  seulement;  et  at- 
tendit un  jour  de  feste,  pour  que  les  gens  boivent  plus 
en  ce  pays  ces  jours-là  que  les  aultres  jours.  Et  sur  le 
midi   alla   mettre  son  embuscade  en   un  petit  bois, 
assez  près  de  la  ville,   qui  est  ville  jolie  et  forte,  et 
toute  ronde,  et  passe  une  rivière  à  ung  des  costés,  qui 
vient  de  Jamets,  laquelle  s'appelle  Chier,  et  va  tomber 
dedans  la  Meuse;  et  n'y  a  qu'une  lieue  de   là  jusques 
à  Mouson.   Quand  ledict  Advantureux  eust  mis  son 
embûche,  il  envoya  escarmoucher devant  ladicte  ville; 
et  estoit  deux  ou  trois  heures  après  midy  ;  et  estoit  la- 
dicte escarmouche   de  quelque  petit  nombre  de  gens 
de  pied  et  de  cheval.   Et  incontinent  que  ceulx  de  la 
ville,  qui  avoient  bien  beu,   visrent  l'escarmouche, 
saillirent  dehors,  un  quart  de  lieue  de  la  ville,  tous- 
jours  escarmouchant ,  tellement  qu'ils  vindrent  auprès 
du  petit  bois  où  estoit  l'embûche.  Et,  incontinent  que 
l'Advantureux  vist  qu'il  estoit  temps,  se  vint  jetter  en- 
tre la  ville  et  eulx,  et  les  enferma,  dont  en  reschappa 

Lien  peu  ;  et  y  eust  bien  tué  jusques  à  cinq  à  six  cent 
hommes,  dont  la  pluspart  estoient  namurois.  Et  estoit 
ledict  Advantureux  monté  sur  un  cheval  rouenhedard , 
qui  eust  un  coup  de  picque  au  travers  du  corps,  dont  il 
mourut.  Et  estoient  venus  ce  jour-là  àSedan ,  veoirledict 
Advantureux,  deux honnestes  gentilshommes  françois, 
qui  estoient  venus  du  camp  d'Attigny  ;  et  en  estoit  l'ung 
le  fils  de  monsieur  de  Lude,  et  l'aultre  monsieur  d'Espoy, 
lesquels  fisrent  merveilleusement  bien  leur  debvoir. 

CHAPITRE  LXXII. 

Comment  monsieur  de  Saussy,  fils  de  messire  Robert  de  La 
Marche,  deffist  un  nombre  de  gens  sur  une  montai gne  ; 
et  comment  lJ Advantureux  vint  se  placer  dedans  Jamets. 

Monsieur  de  Saussy,  fils  de  messire  Robert  de  La 
Marche,  print  une  compagnie  de  gens  d'armes,  tant 
de  la  bande  de  monsieur  de  Sedan  son  père,  que 
de  celle  de  F  Advantureux  son  frère,  et  aussi  de  la 
compagnie  du  gouverneur  de  Mouzon,  que  menoitung 
gentilhomme  nommé  Germanville,  et  Saincton,  qui 
estoit  son  lieutenant  et  enseigne,  et  allèrent  faire  une 
course  en  Ardennes,  là  où  les  gens  d'armes  gaignerent 
ung  merveilleux  gros  butin.  Ceux  de  la  terre  d'Orchi- 
mont  entendirent  qu'ils  estoient  aux  champs  ;  mais  ils 
ne  sçavoient  quel  nombre  ils  estoient.  Toutesfois  ils  se 
vindrent  jetter  gros  nombre  de  gens  sur  une  montaigne 
qui  estoit  demi  fortifiée;  et  estoient  bien  le  nombre  de 
sept  à  huict  cent  hommes,  attendant  sur  cette  mon- 
taigne, qui  estoit  le  chemin  par  où  ils  se  debvoient  re- 
tirer avecques  leur  butin  ;  et  ne  pensoient  point  que  la 

gendarmerie  peust  monter  si  haultsur  cette  montaigne. 
Toutesfois,  pour  faire  court,  les  gens  d'armes  les  vin- 
drent  charger  tout  au  long  de  cette  montaigne ,  qui 
estoit  chose  bien  mal  aisée ,  et  les  deffirent  ;  et  y  en 
eust  beaucoup  de  tue's,  et  encore  y  en  eust  eu  beau- 
coup plus,  s'ils  ne  se  feussent  sauvés  dans  les  bois;  et 
aussi  s'en  revindrent  lesdits  gens  d'armes  à  Sedan, 
avecques  leur  butin  et  beaucoup  de  prisonniers.  Ce 
faict,  monsieur  de  Nassau,  ayant  entendu  que  la  mai- 
son de  Jamets  estoit  mal  fournie  de  gens,  voulust  aller 
mettre  le  siège  devant  ;  de  quoi  feust  adverti  l'Advan- 
tureux,  et  s'alla,  une  nuict,  avecques  cinquante  hommes 
d'armes,  mettre  dedans  ladicte  place,  là  où  estoit  le 
sieur  de  Saussy,  frère  dudict  Advantureux,  avecques 
quelques  gens  de  pied,  et  faisant  remparer  la  place  le 
plus  qu'il  pouvoit,  avec  le  capitaine  deleans,  qui  estoit 
un  g  fort  honneste  homme  ecossois;  et  vous  asseure 
qu'ils  la  réparèrent  merveilleusement  bien,  tellement 
que  pour  le  jourd'hui  est  une  des  plus  belles  places  et 
des  meilleures  qu'on  ne  trouve  point.  Cela  venu  à  la 
connoissance  de  monsieur  de  Nassau ,  que  secours  estoit 
venu  à  Jamets ,  feust  d'advis  de  prendre  autre  chemin 
pour  cette  fois;  et  n'y  alla  point,  et  printaultre  chemin. 

CHAPITRE  LXXIII. 

Continent  monsieur  de  Lautrec,  avecques  les  Vénitiens,  alla 
mettre  le  siège  devant  Veronne;  et  comment  ladicte  ville 
se  rendist;  et  de  ce  qui  y  fcusUfaict. 

[i5i6]  Le  Roi,  voulant  tenir  foi  aux  Vénitiens, 
€omme  il  leur  avoit  promis,  feust  sollicité,  d'eulx  de 

leur  aider  à  prendre  Veronne  i  en  ensuivant  le  traicte' 
de  paix  qu'ils  avoient  ensemble  ;  et  ne  restoit  plus,  que 
le  Roi  n'eust  satisfaict  de  ce  qu'il  leur  avoit  promis,  que 
la  ville  de  Veronne,  que  l'Empereur  tenoit  entre  ses 
mains  ;  car  tout  le  demeurant  de  leur  pays  estoit  entre 
leurs  mains.  Le  Pxoy  manda  à  monsieur  de  Lautrec 
dresser  son  armée  audict  Veronne ,  et  se  debvoient 
trouver  les  Vénitiens,  avecques  leur  artillerie  et  leur 
armée,  devant ladicte  ville  de  Veronne,  laquelle  chose 
ilsfeirent  ;  et  s'y  trouvèrent  tous  ensemble ,  et  estoit  au 
commencement  de  l'hyver,  qui  n'est  point  temps  con- 
venable pour  assiéger  place.  Or  avoit -il  dedans  Ve- 
ronne, lieutenant  pour  l'Empereur,  le  sieur  Marc- 
Antoine,  frère  de  Prospère  Colonne,  dont  ay  ci-devant 
parlé,  merveilleusement  gentil  et  honneste  homme,  et 
fort  gentil  capitaine,  lequel,  depuis,  pour  quelque 
despit,  abandonna  l'Empereur,  et  vint  au  service  du 
roi  de  France.  Or,  pour  revenir  à  nostre  propos,  il 
avoit  tout  plain  de  gens  de  bien  avecques  lui ,  capi- 
taine dedans  la  ville ,  comme  le  capitaine  Chuere  et 
autres  capitaines  espaignols  ,  et  plusieurs  autres  gens 
de  bien,  à  pied  et  à  cheval,  qui  se  congnoissoient  bien 
à  tenir  places;  mais  il  y  avoit  dedans  la  ville  de  toutes 
nations,  qui  est  chose,  si  ce  n'est  pas  un  capitaine  bien 
sage,  mal  aisée  à  entretenir.  ï^adicte  ville  de  Veronne 
est  bien  grande  et  mal  aisée  à  assiéger,  pour  la  rivière 
(fui  y  est.  La  batterie  feust  commencée  du  costé  de 
devers  la  plaine  de  Veronne  ,  qui  est  la  plus  belle 
plaine  que  l'on  sçauroi^  veoir  ;  et  y  estoit  l'artillerie  du 
Roi  et  des  Vénitiens ,  qui  estoient  bien  six  ou  sept  vingt 
pièces  d'artillerie  en  batterie,  la  plus  belle  que  Ton 
eust  sceu  faire  ;  car  elle  avoit  cent  et  six  vingt  pieds  de 

long  ;.  mais  le  rempart  que  Prosper  Colonne  avoit  faict 
faire  devers  la  ville  estoit  six  fois  plus  fort  que  ladicte 
ville  ;  et  Marc-Antoine  Colonne,  qui  estoit  le  chef  et 
tout  plein  de  gens  de  bien  qui  estoient  avecques  lui 
le  fortifièrent  si  bien ,  qu'il  n'y  feust  donné  d'assault. 
Et  eust  à  la  batterie  une  perte  de  gens  de  bien,  pour 
le  feu  qui  se  mist  en  l'artillerie  et  aux  poudres  ;  et  y 
eust  tout  plein  de  gens  bruslés  ;  et,  de  cas  de  fortune, 
monsieur  de  Lautrec  y  estoit  arrive'  droict  à  cette 
heure ,  qui  avoit  tout  plain  d'Italiens  avecques  lui ,  qui 
avoient  grandes  barbes  et  grands  cheveux  ;  mais  il  ne 
leur  cousta  rien  à  faire  leurs  barbes,  car  la  poudre  en 
fist  l'office.  Et,  bientôt  après  que  ceulx  de  la  ville  se 
feurent  bien  defïendus,  et  que  le  siège  y  eust  esté  long- 
temps, et  du  long  de  l'hiver,  vivres  faillirent  à  ceux  de 
la  ville  ;  et  feurent  contraints  en  la  fin  d'appoincter,  et 
s'en  allèrent  leurs  bagues  sauves,  et  la  ville  se  rendist 
entre  les  mains  du  Roi.  Il  la  rendit  aux  Vénitiens,  en 
suivant  ce  qu'il  leur  avoit  promis ,  lesquels,  pour  toute 
récompense,  pour  le  premier  affaire  que  le  Roy  eust 
en  Italie,  le  laissèrent  et  abandonnèrent.  La  ville 
prinse ,  monsieur  de  Lautrec  se  retira  en  la  duché  de 
Milan ,  et  les  Vénitiens  en  leur  pays. 

CHAPITRE  LXXIV. 

Cy  devise  comment  le  comte  Félix  vint  assiéger  Messen- 
court;  et  du  camp  des  François  qui  estoit  à  Jttigny. 

Quand  monsieur  de  Nassau  eust  pris  Lognes,  il  de- 
meura ung  temps  pour  le  faire  raser  ;  et  avoit  ledict 
sieur  de  Nassau  six  ou  sept  mille  lansquenets,  dont  es- 

toitle  chefle  comte  Félix;  et  vint  assiéger  Messencourt, 
avecques  lesdicts  lansquenets  et  ung  nombre  de  gens  de 
cheval,  et  tout  plein  de  gens  de  pied.  Et  estoit  ledict 
Messencourt  une  petite  place  que  l'Advantureux  avoit 
fait  faire  depuis  cinq  ans  ;  et  n'y  avoit  encore  que  le 
donjon  faict,  et  les  fondemens  de  l'aultre  grand  com- 
pris ,  qui  commençoient  estre  hors  de  terre  :  toutesfois 
ce  qui  estoit  faict  estoit  bien  joli  et  assez  fortelet,  et 
bien  fourni  d'artillerie,  plus  qu'il  n'y  falloit  a  une  place 
plus  grande  trois  fois;  et  l'y  en  avoit  oste'  toute  la  prin- 
cipale artillerie  l'Advantureux ,  quand  il  feust  devant 
Virton.  Et  avoit  dedans  ladicte  place  ung  gentilhomme 
nomme'  Guifard,  homme  de  bien,  et  ung  aultre  nommé 
Saint  Clair,  tous  deux  hommes  d'armes  de  la  compa- 
gnie dudict  Advantureux,  qui  fisrent  merveilleusement 
bien  leur  debvoir,  comme  vous  oyrés  cy-après.  Ledict 
comte  Félix  mai  choit  tousjours  avecques  les  Allemans  y 
et  vint  passer  par  une  petite  place  qui  se  nomme  Flo- 
renville ,  qui  estoit  à  monsieur  de  Sedan  ;  et  l'avoit 
baillé  au  capitaine  dudict  Sedan ,  qui  avoit  nom  Da- 
mien  de  Guarigue  ;  et  y  avoit  faict  faire  un  petit  lieu 
de  plaisance,  pour  ce  quelle  est  sur  la  rivière  de  Se- 
mois.  Incontinent  que  le  comte  Félix   feust   devant 
avecques  ses  gens,  ceulx  dedans  la  rendirent,  comme 
la  raison  le  vouloit,  car  elle  n'estoit  pas  tenable.  Et, 
après  avoir  pillé  ladicte  place  de  Florenville,   d^ux 
ou  trois  jours  ,  séjournèrent  audict  Florenville  deux 
ou  trois  jours ,  et  puis  vindrent  mettre  le  siège  audict 
Messencourt,  où  ils  feurent  bien  receus,  car,  comme 
je  vous  ai  dit,  elle  estoit  bien  artillée ,  et  leur  porta  ung 
gros  dommaige.  Ledict  comte  Félix,  estant  devant  Mes- 
sencourt, se  commença  à  fortifier  à  l'en  tour  et  au  vil- 

lage,  pour  ce  que  l'Advantureux  et  ses  frères  le  ré- 
veilloient  souvent  ;  et  y  feust  faict  tout  plain  de  belles 
escarmouches;  et  avoient  tous  leurs  gens  de  pied  logés 
dedans  le  fort ,  et  leurs  gens  de  cheval  à  Yvoy ,  qui 
alloient  là  loger  du  soir,  et  le  jour  ils  revenoient.  Or, 
en  ce  temps-là,  le  Roi  avoit  envoyé  monsieur  d'Alen- 
çon,  et  le  maréchal  de  Chastillon  pour  le  conduire;  et 
fist  amasser  une  grosse  armée  à  Attigny,  qui  est  un 
beau  gros  village,  à  huict  lieues  de  Sedan,  sur  la  ri- 
vière d'Aisne  ;  et  y  estoit  monsieur  d'Orval ,  gouverneur 
de  Champagne.  Monsieur  de  Sedan  et  l'Advantureux 
alloient  souvent  versledict  d'Alençon,  pour  avoir  plus 
de  secours  et  de  faveur;  mais  ils  dissimuloient,  pour 
ce  qu'ils  ne  se  vouloient  point  du  tout  déclarer,  telle- 
ment que  l'Advantureux  dit  tout  plain  de  paroles  au 
mareschal  de  Chastillon ,  et  feurent  près  d'en  avoir  ung 
gros  débat  :  et  leur  pouvoit  bien  bailler  secours.  Et 
vous  asseure  que  l'armée  estoit  belle  ;  car  il  y  avoit 
dix-huit  mille  lansquenets  et  six  mille  hommes  de  pied , 
que  menoit  monsieur  de  Saint  Paul ,  qui  se  nommoient 
les  six  mille  diables,  et  douze  cent  hommes  d'armes > 
tous  logés  par  les  villages  à  l'entour  dudict  Attigny, 
tirant  vers  Sedan.  Après  que  le  sieur  de  Sedan  et  l'Ad- 
vantureux eurent  parlé  à  cesditcs  seigneurs,  s'en  retour- 
nèrent à  Sedan,  assez  mal  contens,  et  fisrent  toute  la 
faveur  qu'ils  peurent  audict  Messencourt;  mais  ils  n'es- 
toient  point  assez  forts  pour  faire  lever  le  siège,  pour 
ce  qu'ils  ne  s'estoient  point  fournis  de  gens,  tousjours 
attendans  l'aide  du  Roi.  Et,  comme  vous  ay  dict ,  se  fist 
beaucoup  de  belles  choses  durant  ledict  siège  ;  et  fisrent 
ceulx  dedans  gros  dommaige  de  coups  d'artillerie  à 
ceulx  de  dehors;  car,  de  compte  faict,  il  y  eust  quatre 
cent  hommes  de  tués  de  coups  d'artillerie.  Monsieur 

de  Nassau,  voyant  que  le  comte  Félix  n' avoit  point 
d'équipage  d'artillerie,  car  il  n'en  avoit  que  dix  ou 
douze  pièces ,  dont  n'en  avoit  que  deux  ou  trois  bonnes, 
et  qu'il  ne  faisoit  rien  devant  ladicte  place,  vint, 
avecques  l'artillerie  de  l'Empereur  et  celle  de  mon- 
sieur de  Liège ,  à  l'aide  dudict  comte  Félix ,  assiéger 
de  bien  près,  et  faire  battre  de  tous  costés  ;  car  l'artil- 
lerie estoit  tout  à  l'entour,  et  estoit  ledict  sieur  de 
Nassau  audict  siège.  Après  avoir  long-temps  tenu  , 
ceulx  de  la  place  se  rendirent,  comme  la  raison  le 
vouloit  ;  car  ils  avoient  faict  plus  que  leur  debvoir,  car 
ils  tinrent  six  sepmaines  et  trois  jours.  Et  feust  trouvé 
la  place  bien  fournie,  tant  d'artillerie  que  d'aultres 
choses,  qui  servirent  bien  à  la  batterie  devant  Mai- 
siere  ;  et  spécialement  ung  double  canon,  que  l'Advan- 
tureux  avoit  faict  faire  dedans  ledirt  Messencourt  ;  et 
le  nommèrent  les  canoniers  Messencourt,  pour  ce  qu'il 
avoit  esté  pris  dedans.  Les  capitaines  que  je  vous  ay 
cy-dessus  nommés  feurent  prins  ,  et  le  lendemain 
menés  à  Yvoy  ;  et  y  eut  quelques  compaignons  trouvés 
subjetcs  de  l'Empereur ,  que  monsieur  de  Nassau  fist 
pendre  ;  et  fist  boutter  le  feu  dedans,  et  la  raser  à  demy, 
et  se  relira  à  Yvoy. 

CHAPITRE  LXXV. 

Comment  monsieur  de  Nassau  fist  semblant  d'aller  assiéger 
Jamets  y  et  fist  là  marcher  son  armée;  et  comment  l'Ad- 
vanlureûx  se  vint  mettre  dedans ,  et  du  ravitaillement 
au  'il  y  fist. 

Messencourt  pris,  monsieur   de  Nassau  ne  feust 
d'advis  d'aller  assiéger  Sedan  ny  Bouillon 3  mais  pen- 

soit  qu'il  n'y  eust  ame  dedans  Jamets,  comme  il  avoit 
autrefois  bien  pense',  et  qu'à  ce  coup  il  estoit  bien  fourni 
d'artillerie  et  de  ce  qu'il  lui  falloit;  et  pensoit  que, 
pour  la  prise  de  Messencourt,  les  gens  feussent  plus 
estonnés  qu'ils  n'estoient.  Il  se  partist  d'Yvoy,  et  fist 
lever  le  siège  de  Messencourt,  et  fist  marcher  son  ar- 
mée  par  devant  Mouson,  sans  rien  demander  aux 
François,  mais  y  eust  de  leurs  gens  qui  alloient  boire 
à  la  porte  ;  et  s'en  allèrent  loger  en  une  place  qui  est 
sur  la  rivière  Je  Meuse,  nommée  Paully,  quiestpays  de 
Barrois,  là  où  l'Àdvantureux  avoit  faict,  n'a  pas  long- 
temps, ung  camp,  et  y  demeura  ledict  sieur  de  Nassau 
avecques  son  équipage ,  avant  qu'il  vint  à  Jamets,  trois 
ou  quatre  jours.  Le  sieur  de  Sedan  et  l'Advantureux 
voyant  que  le  chemin  qu'il  prenoit  c'estoit  le  chemin 
de  Jamets,  et  qu'elle  estoit  mal  fournie  de  gens,  feust 
regardé  entre  eulx  que  l'Advantureux  iroit,  avecques 
cinquante  hommes  d'armes,  se  jetter  dedans.  Laquelle 
chose  feust  faicte  ;  et  partist  par  un  après  souper,  et 
s'en  alla  toute  la  nuict,  avecques ladicte  gendarmerie, 
et  passa  près  de  là  où  estoit  monsieur  de  Nassau  et 
son  armée.  Luy  estant  arrivé  à  Jamets,  prépara  son 
cas,  et  ce  qui  estoit  de  besoing  à  ladicte  place,  comme 
celuy  qui  attendoit  le  siège  d'heure  en  heure  ;  et  sans 
point  de  faulte  il  estoit  bien  apparent ,  car  monsieur 
de  Nassau  se  vint  loger  en  ung  village  qui  se  nomme 
Romainville,  qui  est  sur  la  rivière  dudict  Jamets;  et 
n'y  a  audict  village,  jusques  à  Jamets,  que  la  portée 
d'ung  canon,  par  quoi  il  estoit  bien  aisé  à  veoir,  et 
estoit  l'apparence  grande  que  ledict  sieur  de  Nassau 
deust  assiéger  ladicte  place.  Ce  faict,  les  escarmouches 
saillirent  d'ung  costé  et  d'aultre  ;  et  n'eust  point  en- 
16.  24 


3  HO  MEMOIRES 

voyé  l'Advantureux  ses  gens  escarmoucher,  veu  que 
le  siège  estoit  si  près  de  luy,  n'eust  este'  pour  une  finesse 
de  guerre,  qui  estoit  que,  pendant  que  l'escarmouche 
se  faisoit,  il  fist  brûler  le  village ,  qui  estoit  ung  très- 
beau  bourg,  de  peur  qu'ils  ne  se  vinssent  loger  dedans; 
et  ne  le  pouvoient  bonnement  assiéger  que  du  costé 
du  bourg.  Le  feu  mis  au  village,  les  coureurs  dudict 
Advantureux  se  retirèrent ,  comme  ils  avoient  d'or- 
donnance ;  et ,  eulx  dedans ,  incontinent  fist  remparer 
les  portes,  affin  qu'il  ne  se  fist  plus  de  saillies  que  par 
lieux  secrets  que  peu  de  gens  entendoient.  Or  il  y 
avoit  une  platteforme  dedans  Jamets,  là  où  il  y  avoit 
une  grande  salle  ;  et  voulust  l'Advantureux  la  faire 
descouvrir   et  oster  le  bois,  pour  ce  que  dedans  la- 
dicte  salle  y  avoit  faict  mettre  bon  nombre  d'artillerie, 
caria   sienne  y  estoit,  sans  celle  de  son  père;  et  y 
avoit  trente-six  pièces  d'artillerie ,  pièces  de  batterie , 
et  huict  cent  harquebuttes  à  crocq  ;  et  y  avoit  trois  ou 
quatre  grosses  pièces  dessus  ladicte  platte-forme,  pour 
nuire  aux    approches  que  les  ennemis  fairoient.  Or 
il  falloit  monter  en  hault  pour  abbattre  tout  ce  bois, 
et  pour  descouvrir  cette  salle,  et,  quand  ses  gens  es- 
taient haults ,  les  harquebuttiers  du  camp ,  qui  estoient 
desja  logés  aux  bords  des  fossés  de  ladicte  place,  affo- 
loient  ses  gens  qui  abbattoient  ledict  logis.  Et  à  donc 
les  fist  retirer.  Et  s'advisa  d'une  finesse,  car  il  y  avoit 
dedans  quarante  ou  cinquante  prisonniers  du  party  de 
l'Empereur,  qu'il  fist  monter  dessus  le  corps  de  maison, 
pour  l'abbattre;  et  leur  dict,  qu'incontinent  qu'ils  vien- 
droient  en  hault ,  et  que  les  aultres  tireroient  sur  eulx , 
qu'ils  leur  diroient  qu'ils  estoient  des  leurs,  mais  qu'ils 
estaient  prisonniers.  Ce  qui  feust faict;  car,  tout  subit 

qu'ils feurent  dessus,  l'on  commença  à  tirer  après  eulx: 
commencèrent  à  crier  qu'ils  estoient  prisonniers  des 
leurs ,  et  par  ce  moyen  feust  la  platteforme  achevée. 
Monsieur  de  Nassau  feust  deux  jours  à  visiter  la  place , 
nuict  et  jour,  par  cauoniers  et  aultres;  et  y  feurent 
faictes  de  belles  escarmouches  d'un  g  costé  et  d'autre. 
Toutesfois,  le  second  jour  il  separtist  avecques  son  arr 
mée,  et  vint  passer  sur  les  haults  du  village  de  Romain- 
ville  ,  et  print  le  chemin  de  Floranges ,  et  renvoya  qua-*- 
tre  ou  cinq  cent  chevaulx  devant  Yvoy,  pour  la  garder 
et  pour  soutenir  le  faix  de  la  guerre  guerriable.  Et  se 
misrent  lesdicts  chevaucheurs  en  embûche  ,  dedans  un 
petit  bois  assez  près  dudict  Jamets,  pensant  que  ceulx 
de  ladicte  place  deussent  saillir  après  eulx  à  la  queue 
pour  les  défaire,  et  après,  à  ung  long  besoing,  gaigner 
la  place;    mais    l' Advantureux    ne   voullust    soufïrir 
qu'âme  saillit  pour  ce  jour.  Et  quand  Tembusche  vit 
cela,  sur  les  deux  heures  après  midy  se  descouvrit,  et 
s'en  allèrent  à  leur  chemin ,  là  où  il  leur  estoit  ordonné, 
et  monsieur  de  Nassau  alla  le  sien.  Cela  faict,  ledict 
Advantureux  retourna  à  Sedan.  Et  avoient  le  sieur  de 
Sedan  etluy  tant  faict  vers  le  Roy  et  le  sieur  d'Orval, 
gouverneur  de  Champagne,  qu'ils  avoient  douze  cent 
chariots  chargés  de  bled,  vins  et  aultres  munitions  pour 
Sedan  et  Jamels,  chacun  six  cent,  lesquels  feurent  en- 
voyés tous  ensemble  à  Mouson  sur  Meuse ,  là  où ,  quand 
ils  feurent  prests,  l'Advantureux  s'y  en  alla  avecques 
la  gendarmerie ,  qui  estoit  la  compagnie  de  monsieur 
de  Lorraine  ,  la  compagnie  de  monsieur  de  Sedan,  celle 
du  gouverneur  d'Orléans  et  de  Mouson ,  et  la  sienne. 
Ledict  Advantureux  arrivé  à  Mouson,  en  envoya  plus 
de  la  moitié  à  Sedan,  et  la  plus  grande  part  :  et  en- 

voyales  aultres  six  cent  chariots  à  Jamets  ,  quitenoient 
plus  de  trois  lieues  de  long.  Or  n'avoit  ledict  Advantu- 
reux  que  les  compagnies  devant  dictes,  qui  montoient 
environ  trois  cent  hommes  d'armes ,  et  quatre  ou  cinq 
cent  hommes  de  pied,  gens  ramasses.  Et,  tout  subit 
qu'il  eust  son  cas  prest  dedans  Mouson ,  le  mesme 
jour,  quand  chascun  feust  prest  pour  aller  au  lict  pour 
coucher,  et  la  ville  fermée,  fist  sonner  la  trompette  à 
cheval ,  et  envoya  cent  hommes  d'armes  pour  les  amu- 
ser dedans  le  pays  :  laquelle  chose  ils  fisrent  ;  et  lui  se 
mist  devant,  avecques  cinquante  hommes  d'armes,  et 
cinquante  qui  demeurèrent  derrière ,  les  gens  de  pied 
es  deux  costés ,  pour  ce  qu'il  y  avoit  plusieurs  mauvais 
passages.  Et  la  compagnie  de  monsieur  de  Lorraine, 
qui  revenoit ,  les  rencontra  par  ung  aultre  chemin  ;  et 
en  estoit  chef  le  bastard 'du  Fay,  lieutenant  de  mon- 
dict  sieur  de  Lorraine.  Et  ainsy  feurent  lesdicts  vivres 
mis  dans  lesdictes  places  de  Sedan  et  Jamets;  mais  ce< 
ne  feust  point  sans  plusieurs  allarmes,  spécialement- 
quand  les  vivres  arrivèrent  à  Jamets  :  et  n'eust  jamais 
pensé  le  sieur  d'Orval  et  les  aultres  capitair.es  qu'ils  y 
eussent  sçu  entrer  ;  car  il  falloit  passer  cinq  heures  en 
pays  d'ennemis.  Quand  lesdicts  vivres  feurent  dedans, 
ne  feust  rien  faict  ;  car  le  mesme  jour  falloit  renvoyer 
les  chariots  qui  les  avoient  amenés ,  et  estoient  cinq 
ou  six  cent;  et,  de  cette  heure  là  mesme,  qui  n'estoit 
que  deux  heures  de  jour,  les  fist  passer  près  de  Dam- 
villiers,  qui  est  à  l'Empereur,  et  les  y  fist  conduire, 
pour  ce  que  les  Bourguignons  les  attendoient  sur  ung 
aultre  chemin  ;  et  par  ainsy  feurent  ces  deux  places 
ravitaillées,  qui  feust  ung  grand  bien  pour  la  frontière 
de  France. 

CHAPITRE  LXXVL 

Comment,  au  partir  de  Jamets ,  monsieur  de  Nassau  alla 
assiéger  Floranges  ;  et  comment  les  lansquenets  vendirent 
monsieur  de  Jamets  ,  qui  esloit  dedans. 

Leoict  sieurs  de  Nassau,  poursuivant  son  entreprise, 
înarchoit  tousjours  avecques  son  armée,  tirant  le  che- 
min à  Florange;  et  demeura  huict  à  dix  jours  à  aller 
depuis  Jamets  jusques-là,  pour  le  grand  charoy  d'ar- 
tillerie qu'il  avoit,  qu'il  regardoit  de  diligenter.  Or  es- 
toit  dedans  Florange  le  sieur  de  Jamets,  frère  de  l'Ad- 
vantureux  ;  et  y  avoit  déjà  quatre  ou  cinq  mois  qu'il 
y  estoit,  et  avoit  avecques  lui  six  cent  lansquenets  et 
quinze  ou  seize  hommes  d'armes ,  et  quelques  advan- 
turiers  rassemblés  avecques  ceulx  de  la  ville.  Et  au- 
dict  Florange  y  a  ville  et  chasteau  ;  mais  ils  ne  sont 
pas  grands,  et  bons  fosse's,  et  bonnes  douves  à  doubles 
fossés;  et  les  avoit  bien  faict  accoustrer  ledict  sieur  de 
Jamets,  depuis  qu'il  y  estoit  :  la  ville  et  le  chasteau  es- 
toient  merveilleusement  bien  ai  tilles,  autant  que  place 
que  Ton  ait  long-temps  veue.  Et  avoientlesdicts  lansque- 
nets desja  quatre  ou  cinq  mois  de  service,  et  tousjours 
bien  payés,  et  av oient  force  vivres  pour  ung  an  de- 
dans. Monsieur  de  Nassau,  de  prime  arrivée ,  ne  se  jetta 
point  dedans,  et  alla  séjourner  ung  petit  à  une  ville 
qui  est  à  l'Empereur,  à  une  lieue  près  de  Florange, 
nommée  Thionville.  Or  il  s'estoit  faict,  dedans  deux 
ou  trois  jours  devant,  quelques  escarmouches ,  là  où 
avoient  esté  aucuns  lansquenets  de  ladicte  ville  de  Flo« 

range,   et   estoient  compaignons   qui   avoient  crédit 
avecques  la  commune  des  lansquenets  :  l'ung  desquels 
lansquenets  prisonniers  feust  mandé  par  le  sieur  de 
Nassau,  pour  faire  practique  avecques  luy,  pour  le 
renvoyer  dans  la  ville  avecques  quelque  argent  qu'on 
lui  avoit  donne'  pour  faire  une  menée  secrette,  pour 
faire  mutiner  les  lansquenets,  en  leur  disant  qu'ils  se- 
roient  tous  pendus,  pour  ce  qu'ils  estoient  du  pays  de 
l'Empereur.  Monsieur  de  Nassau,  ayant  response  du- 
dict  lansquenet,  fist  marcher  son  armée  et  assie'ger  la 
ville.  Les  lansquenets  qui  estoient  dedans  commen- 
cèrent d'avoir  peur,  avecques  la  bonne  volonté  qu'ils 
avoient  de  ne  rien  faire;  car  ils  ne  tirèrent  jamais 
quatre  ou  cinq  coups  d'artillerie.  Et  vindrent  au  sieur 
de  Jamets ,  en  lui  demandant  querelle  d'eulx  pouvoir 
honnestemcnt  partir;  et  luy  disrent  :  «  Monsieur,  la 
«  coustume  des  lansquenets  est  que  quand  il  sont  assié- 
«  gés  dedans  une  ville,  on  leur  baille  double  paye  pour 
«  ung  mois.  »  Laquelle  chose  ledict  sieur  de  Jamets 
leur  fist  incontinent  bailler,  nonobstant  qu'ils  feussent 
payés  pour  deux  mois  davantage  qu'on  ne  leur  devoit  : 
dequoy  feurent  bien  esbahis;  car  ils  pensoient  que  le- 
dict sieur  de  Jamets  n'eust  point  d'argent;  mais  le  sieur 
de  Sedan  et  l'Advantureux  luy  en  avoient  envoyé, 
voyant,  l'affaire  que  luy  estoit  à  venir.  Le  lendemain 
disrent  au  sieur  de  Jamets lesdicts  lansquenets  :  «  Mon- 
«  sieur,  si  vous  ne  vous  rendes ,  nous  vous  rendrons;  » 
car  toute  la  nuict  ils  n  avoient  faict  que  mutiner  avec- 
ques ceulx  de  la  ville;  et  estoit  déjà  à  l'une  des  portes 
le  comte  Félix,  qui  attendoit  qu'ils  se  rendissent  avec- 
ques tous  les  lansquenets  de  son  parti,  en  bataille.  Cela 
faict ,  feust  pris  d'eulx  le  sieur  de  Jamets ,  et  livré  entra 

les  mains  du  comte  de  Nassau  ;  et  tous  les  Allemands 
qui  estoient  dedans  Florange  passèrent  tous  dessoubs 
une  picque,  en  sortant  de  la  porte,  là  où  les  lansque- 
nets de  l'Empereur  les  dépouillèrent  tous,  en  leur  di- 
sant qu'ils  estoient  meschans,  et  qu'ils  avoient  faulcç 
leur  serment,  et  qu'ils  n'estoient  pas  dignes  d'estre  ja- 
mais soubs  enseignes,  ny  avecques  gens  de  bien.  Et, 
à  cette  heure  là ,  avoit  le  roy  de  France  dix  -  huit 
mille  lansquenets  en  son  camp  d'Attigny,  là  où  une 
partie  de  ceux-là  se  vindrent  rendre  ;  et  incontinent 
que  l'Advantureux  le  sceut,  les  en  advertit,  et  tous 
ceulx  qu'on  peut  attraper  passèrent  les  picques.  Le 
sieur  de  Jamets  feust  mené  à  Thionville,  auquel  mon- 
sieur de  Nassau  promist  le  traicter  en  homme  de 
guerre;  et  le  fist  rançonner  à  dix  mille  escus  de  ran- 
çon ,  et  mener  au  chasteau  deNamur,  en  prison.  De  là 
mondict  sieur  de  Nassau  fîst  raser  la  ville,  et,  ce  faict, 
se  retira  vers  les  Ardennes ,  pour  rafreschir  son  armée , 
et  assembler  encore  plus  de  gens  qu'il  n' avoit. 

CHAPITRE  LXXVII. 

Comment  Bouillon  feust  surpris,  et  ceulx  qui  estoient  de- 
dans presque  tous  tue's)  et  comment  monsieur  de  Nassau 
vint  à  Douzy  mettre  son  camp ,  là  où  vint  monsieur  Dies- 
tain  et  aullres  gros  seigneurs ,  vers  le  sieur  de  Sedan , 
pour  avoir  trêves ,  laquelle  ,  après  avoir  bien  débattue , 
feust  accordée  pour  six  sepmaines ,  là  où  l'Advantureux 
ne  voullust  estre  compris. 

Deux  mois  après  la  prise  de  Fleurange ,   monsieur 
de  Nassau ,  estant  au  pays  de  Brabant,  partist  avecques 

son  armée  qu'il  avoit  devant  Fleurange,  et,  encore 
mieux  fournie  d'artillerie,  s'en  vint  passer  par  les  Ar- 
dennes,  et  assez  près  de  Bouillon,  qui  estoit  place  bien 
forte,  assise  sur  un  roc  quasi  imprenable  ;  lequel  sieur 
de  Nassau  despesclia  sept  ou  huit  gens  de  pied  namu- 
rois,  et  quelques  gens  de  cheval,  et  les  envoya  veoir 
quelle  mine  tenoient  ceulx  de  la  place,  et  faire  une 
escarmouche  devant  ;  car  ils  n'avoient  point  volonté'  de 
3'assie'ger.  Ceulx  de  ladicte  place,  qui  estoient assez  bon 
nombre  pour  la  garder,  avoient  tout  plein  de  leurs 
femmes  au  bourg,  et  en  la  ville  audict  Bouillon,  et  es- 
toient partis  du  chasteau  dès  le  point  du  jour,  pour 
aller  veoir  leurs  femmes  r  et  pour  aller  à  leurs  affaires 
qu'ils  avoient  en  ladicte  ville.  De  cas  de  fortune,  tout 
ainsi  que  ceulx  dedans  descendoient  pour  aller  en  la 
ville  >  les  gens  de  l'Empereur  se  jetterent  pesle  mesle 
avecques  eulx,  et,  quand  la  garnison  cuida  rentrer  au 
chasteau,  ils  entrèrent  dedans  le  premier  fort  avecques 
eulx;  et  ne  demeura  qu'une  petite  roquette,  là  où 
estoit  le  capitaine.  Quand  monsieur  de  Nassau  sceut 
ces  nouvelles,  marcha  avec  le  demeurant  de  l'artille- 
rie ,  et  la  vint  assiéger  ;  et  fist  tirer  quelques  coups  d'ar- 
tillerie. Ce  voyans,  ceulx  dedans  s'estonnerent  de  telle 
sorte  qu'ils  feurent  tous  pris,  et  le  capitaine,  qui  se  ren- 
dit à  ung  gentilhomme  qui  estoit  de  la  maison  de 
l'Empereur,  nomme'  le  Beau  Vaudray,  qui  lui  pro- 
mist  sauver  la  vie,  et  par  son  assurance  s'en  alla;  et, 
quand  il  feust  vers  monsieur  de  Nassau ,  il  le  fist  pen- 
dre et  estrangler,  oultre  la  promesse  que  ledict  Beau 
Vaudray  lui  avoit  faicte  :  de  quoy  ledict  gentilhomme 
feust  fort  marry;  et  les  penderies  que  fist  faire  alors 
monsieur  de  Nassau  ont  cousté  la  vie  à  dix  mille 

hommes,  sans  les  pendus  qu'on  a  répandu  depuis.  Le 
chasteau  de  Bouillon  pris  et  pillé,  le  feu  y  feust  mis 
et  dedans  la  ville  ;  et  le  fist  le  comte  Félix,  de  quoy 
feust  bien  marry  le  comte  de  Nassau,  quand  il  lesceut, 
pour  ce  qu'il  avoit  intention  de  mettre  gens  dedans, 
et  de  la  garder.  Et  de  là  vint  mettre  son  camp  à  Donzy, 
qui  est  à  trois  lieues  de  Sedan ,  tirant  devers  Yvoy  et 
Messencourt,  dessus  la  rivière  de  Chier,  qui  passe  au- 
dict  Yvoy;  et  là  ung  peu  plus  bas  vient  tomber  la- 
dicte  rivière  de  Chier  en  la  rivière  de  Meuse.  Et  fist 
ledict  sieur  de  Nassau  faire  un  pont  dessus  ladicte  ri- 
vière, à  l'entrée  dudict  village.  Et,  comme  il  estoit  là, 
l'Advantureux  estant  à  Rheims,  lequel  venoit  en  poste, 
ouyt  dire  comment  monsieur  de  Nassau  alloit  mettre 
le  siège  devant  Sedan;  pour  laquelle  chose  se  hasta, 
et  se  vint  mettre  dedans  ledict  Sedan.  Et  lui  arrivé, 
resjouit  les  gentilshommes  et  les  compaignons,  et  y 
feust  faict  tout  plain  de  belles  escarmouches  ;  et  fist  en 
tout  l'appareil,  comme  si  l'on  debvoit  avoir  le  siège. 
Ce  temps  pendant,  monsieur  de  Maisieres,  nepveu  de 
La  Trimouille,  et  capitaine  de  cinquante  hommes 
d'armes,  vint  par  le  Roi  vers  le  sieur  de  Sedan  et  l'Ad- 
vantureux, leur  dire  beaucoup  de  choses  de  par  le 
Roi  ;  et,  lui  despesché,  retourna  vers  le  Roi  en  grande 
diligence,  et  en  poste.  Ce  temps  pendant,  monsieur 
Sikingen  vint  à  l'escarmouche  devant  Sedan,  là  où 
l'Advantureux  fist  tirer  une  douzaine  de  coups  de 
canon  après,  et  porta  dommaige  à  ses  gens,  mais  pas 
grand.  Le  lendemain ,  ledict  sieur  de  Sikingen  envoya 
une  trompette  vers  le  sieur  de  Sedan  et  l'Advantureux, 
laquelle  lui  dict,  de  par  monsieur  de  Sikingen,  qu'il 
pensoit  estre  des  amis  de  la  maison ,  et  qu'on  avoit 

tire  après  lui-,  surquoi  lui  lit  response  le  sieur  de  Se- 
dan, et  lui  dict  qu'il  ne  pensoit  pas  que  ce  feust  lui; 
et  que,  s'il  l'eust  pense',  il  n'eust  pas  tire';  et  qu'il  le 
tenoit  tant  de  ses  bons  amis,  que,  quand  il  voudroit 
venir,  on  le  lairoit  entrer,  fort  et  foible,  et  qu'on  lui 
fairoit  bonne  chère.  Et  ainsi  s'en  retourna  ladicte 
trompette  vers  monsieur  de  Sikingen,  qui  estoit  au 
camp  vers  monsieur  de  Nassau  :  laquelle  response 
ouie  par  mondict  sieur  de  Sikingen ,  renvoya  ladicte 
trompette  vers  monsieur  de  Sedan ,  lui  prier  qu'il 
peut  parler  à  lui  en  la  prairie  qui  est  devant  Sedan,  à 
seureté,  et  ameneroient  autant  de  gens  l'ung  comme 
faultre.  Ladicte  trompette  venue  de  Sedan,  lui  fist 
response  le  sieur  de  Sedan  que  dans  deux  jours  il  y 
pouvoit  parler,  et  qu'il  amenast  tant  de  gens  qu'il 
voudroit,  et  qu'il  se  sentoit  bien  seur  de  lui,  et  lui  fist 
un  cartel  de  seureté  sur  cela ,  et  le  bailla  à  ladicte 
trompette,  qui  le  porta  au  sieur  de  Sikingen;  lequel 
sieur,  après  cette  response,  renvoya  ladicte  trompette 
vers  monsieur  de  Sedan ,  et  lui  fist  accorder  ladicte 
response  par  monsieur  de  Nassau  et  tous  les  aultres, 
et  envoya  à  cedict  sieur  son  cartel  de  seureté'  à  Sedan , 
pour  ceulx  dudict  Sedan.  Et,  pendant  que  toutes  ces 
choses  se  de'mesloient,  ne  bougeoit  monsieur  de  Nas- 
sau de  son  camp  de  Donzy,  et  de  là  en  tour.  Au  jour 
nomme',  se  trouva  monsieur  de  Sikingen  au  lieu  or- 
donne', pour  faire  le  parlement  et  deviser;  aussi  fist  le 
sieur  de  Sedan  et  l'Advantureux ,  fort  accompaignés 
d'honnestes  gentilshommes  ,  tous  de'sarme's  :  et  vint 
avecques  lui  le  comte  de  Horne,  monsieur  de  Rœux, 
grand-maistre  d'hostel  de  l'Empereur,  et  cent  hommes 
d'armes,  la  lance  sur  la  cuisse,  tous  en  bataille,  assez 

près  d'illec ,  à  un  village  qui  s'appelle  Baliain  ;  et  es- 
taient tous  les  susdits  seigneurs  tous  désarmés,  et  tous 
les  gentilshommes  qui  y  vindrent.  Et,  après  avoir  par- 
lementé bien  trois  ou  quatre  heures,  ne  feust  encore 
rien  conclud  des  trêves  que  monsieur  de  Sikingen  de- 
mandoit  :  et  feust  remise  la  journée  à  trois  jours  de  là, 
au  même  lieu  et  à  la  même  place.  Et ,  ce faicl,ledict  sieur 
de  Sedan  fist  apporter  force  vins,  et  donna  là  à  ban- 
quester  aux  seigneurs  et  aux  gentilshommes  ;  et  estoit 
alors  l'Advantureux  monté  sur  ung  cheval  grand  saul- 
teur ,  qui  fist  merveilles.  Ce  faict ,  chascun  s'en  retourna. 
Et  au  jour  nommé  vindrent  lesdicts  seigneurs  tous  en 
tel  estât  qu'ils  avôient  faict  le  jour  devant;  et  là  feurent 
conclues  les  trêves  pour  six  semaines,  entre  l'Empe- 
reur et  le  sieur  de  Sedan ,  là  où  ne  voullust  point  estre 
compris  l'Advantureux.   Et  propre  jour   estoit  arrivé 
au  matin  le  sieur  de  Maisieres,  qui  estoit  venu  le  pre- 
mier jour,  lequel  avoit  apporté  lettre,  de  par  le  Roi, 
au  sieur  de  Sedan  et  à  l'Advantureux,  lequel  vist  toute 
la  menée  et  la  conclusion  des  trêves,  et  estoit  dedans 
le  chasteau  de  Sedan  comme  on  parlementoit.  Ledici 
parlement  achevé,  le  sieur  de  Sedan   mena  tous  les 
seigneurs  et  gentilshommes  à  la  place,  et  leur  fist  mer- 
veilleusement bonne   chère;  car  ils  estoient  tous  ses 
parens  et  amis.  Et  avoient  amené  avecques  eux  le  mais- 
tre  de  l'artillerie  de  l'Empereur,  et  deux  ou  trois  ca- 
noniers,  qui  entrèrent  quant  et  quant  eulx;  et,  quand 
le  sieur  de  Sedan  le  sceut,  il  leur  dit,  en  riant  et  se 
mocquant  d'eulx  :  «  Je  vous  advise,  messieurs,  que  je 
«  ne  vous  crains  gueres,  etveulx  que  vous  voyés  toute 
«  la  place,  haultet  bas,  afin  que,  si  une  autrefois  vous 
«  vcnés  devant,  que  vous  sçachiés  par  où  il  faut  as- 

«  saillir.  »  Ce  faict ,  les  seigneurs  se  départirent  et  re- 
tournèrent en  leur  camp  ;  et  l'Advantureux  et  toute 
la  gendarmerie  s'en  alla  en  France;  et  le  sieur  de  Se- 
dan demeura  en  sa  maison.  Et  deux  jours  après  feu- 
lent les  tresves  publiées  pour  six  sepmaines. 

CHAPITRE  LXXVIII. 

Comment  monsieur  de  UEscun  ,  mareschal  de  France,  tint 
Parme  contre  toute  l'armée  du  Pape  et  des  Espaignols. 

Tandis  que  toutes  ces  choses  se  faisoient  en  France 
par  les  frontières,  tant  en  Ardenne  qu'en  Guyenne,  où 
estoit  monsieur  l'admirai  de  France,  et  monsieur  de 
Guise  ,  frère  de  monsieur  de  Lorraine,  chef  général 
des  lansquenets,  les  Espaignols  eurent  en  penser,  pour 
faire  tirer  le  Roi  et  son  armée  et  la  guerre  hors  leur 
pays,  qui  feust  bien  pensé  à  eulx ,  qu'ils  fairoient  une 
armée  avecques  le  Pape ,  et  l'envoy croient  en  Italie  :  la- 
quelle feust  bientost  preste,  et  commença  à  marcher 
droict  à  Parme.  Et,  incontinent  que  monsieur  de  Lau- 
trec,  qui  estoit  lieutenant  général  du  Roy  à  Milan  , 
sceut  ces  nouvelles ,  il  despescha  son  frère ,  qui  estoit 
mareschal  de  Fiance ,  monsieur  Lescun ,  qui  avoit 
laissé  le  bonnet  rond ,  et  estoit  evesque  de  Tarbes  au 
commencement,  mais  il  se  sentit  trop  gentil  compai- 
gnon  pour  se  mettre  d'Eglise  ;  aussi  je  vous  asseure  qu'il 
estoit  tel ,  et  fist  tant  honnestement  en  toutes  choses  , 
là  où  il  eust  affaire ,  qu'il  feust,  avecques  l'ayde  de  ses 
bons  amis  et  amies,  mareschal  de  France.  Et,  pour  ce 
que  l'Italie  estoit  pour  l'heure  bien  desgarnie  de  gens 

Je   guerre,  et  spécialement  de   gens  de  pied,  feust 
forcé  que  fist  soudainement  un  nombre  de  piétons , 
qui  feurent  environ  six  ou  sept  mille  hommes ,  et  les 
mena  audict  Parme,  avecques  quatre  cent  hommes 
d'armes  et   quelque  artillerie.  Et,  subit  qu'il  y  feu st 
arrivé,  les  Espaignols  le  vindrent  assiéger,  et  fisrent 
merveilleusement  diligence  à  la  batterie,  qui  estoit 
grande  comme   de   cinquante  ou  soixante   pieds  de 
long;  et  la  ville  ne  valoit  rien,  ny  les  fossés,  ni  les 
murailles,  et  n'estoit  remparée.   Le  premier  jour,  ils 
donnèrent  ung  assault  qui  feust  gros  et  rude  ;  mais 
ils  feurent  repoussés  bien  rudement;  et,  pour  ce  jour, 
n'y  eust  aultre  chose  faicte.  Les  gens  de  pied  italiens 
que  ledict  sieur  de  Lescun  avoit  amenés  avecques  luy 
se  commencèrent  à   mutiner,  veu  la  foiblesse  de  la 
place,  et  qu'on  les   assailloit  si  rudement.  Mondict 
sieur  de  L'Escun  estant  adverty  de  cette  mutinerie, 
feust  bien  esbahy  et  marry,  et,   en  toute  diligence, 
envoya  par  toute  la  ville  sçavoir  qui  estoient  les  mu- 
tins; et  lui  feust  rapporté  qu'ils  estoient  six  ou  sept 
capitaines  italiens,  qui  avoient  bien  deux  mille  hommes 
soubs  leurs  charges.  Laquelle  chose  entendue  par  luy, 
tout   maintenant  envoya  quérir   lesdicts   capitaines, 
et,  voyant  qu'ils  avoient  le  cœur  failly,  ne  les  voullust 
plus  avoir  en  sa  compaignie ,  quelque  faulte  de  gens 
qu'il  eust ,  et  au  plus  gros  affaire  qu'il  eust,  et  les  fist 
jetter  hors  la  ville,  eulx  et  leurs  gens,  et  leur  dict 
qu'il  ne  voulloit  point  qu'ils  feissent  peur  aux  aultres  ; 
et  ne  luy  demeura  que  quatre  mille  hommes  dans  la 
ville  ,  qui  est  d'une  merveilleuse  grandeur.  Les  Es- 
paignols, sçachant  l'allée  desdicts  gens  de  pied,  voul- 
lurent  efforcer  la  ville,  et  y  fisrent  grand  effort,   et 

plus  que  jamais,  par  quoy  ils  doublèrent  leur  batterie. 
Et  y  feust  donne'  l'assault  fort  et  rude  ,  tellement  que 
ce  jour  en  donnèrent  cinq,  et  tousjours  gens  frais  et 
gros;  et,  quand  ce  vint  au  dernier  assault,  ils  feurent 
si  bien  repoussés ,  que  les  gensd'armes  qui  estoient  à 
pied,  et  les  piétons,  passèrent  la  bresche,  les  fossés, 
en  les  menant  et  les  battant  jusques  outre  lesdicts  fos- 
sés. Et  y  perdirent  beaucoup  de  gens  les  Espaignols  ; 
et  s'y    eschaufferent  tellement ,  que  ledict  sieur   de 
L'Escun  ne  les  sçavoit  faire  retirer   dedans  la  ville  ; 
toutesfois  en  la  fin  se  retirèrent,  en  faisant  bonne  chère 
et  bon  guet.  Les  Espaignols  voyant  cette  mine,  visrent 
bien  que  ce  n'estoit  viande  pour  eulx,  et  eurent  con- 
seil dès  le  lendemain  lever  leur  siège ,  et  se  retirèrent 
un  peu  à  l'escart ,   en  voulant  marcher  vers  Milan. 
Et  monsieur  le  mareschal  de  Foix  se  mist  à  la  queue, 
avecques  ce  qu'il  avoit  de  gens ,  et  leur  rompist  vivres  ; 
et  leur  faisoit  tout  le  mal  qu'il  pouvoit.  Or  je  laisseray 
icy  le  mareschal  de  Foix  et  ses  gens ,  pour  retourner 
à  nostre  matière  et  aux  choses  qui  se  fisrent,  cepen- 
dant, sur  les  frontières  de  France  (0. 

(')  La  fin  de  ce  chapitre  fait  conjecturer  que  Fauteur  n'a  point  achevé 
son  travail,  ou  bien  que  la  fin  a  été  perdue.  Quoi  qu'il  en  soit,  toutes 
les  éditions  des  Mémoires  de  Fleurange  ne  contiennent  rien  de  plus 
que  celle-ci. 

JOURNAL 

DE  LOUISE  DE  SAVOYE, 

DUCHESSE  D'ANGOULESME, 

D'ANJOU  ET  DE  VALOIS, 

MERE    DU    GRAND    ROI     FRANÇOIS    PREMIER. 


NOTICE 

SUR  LOUISE  DE  SAVOIE, 


Louise  de  Savoie  naquit  au  Pont-d'Ain  en  Bresse  , 
le  ii  septembre  i/j-7^-  Elle  fut  mariée  très- jeune  au 
comte  d'Angoulême,  alors  fort  éloigne'  du  trône;  et  il 
paroît  que  cette  union  fut  aussi  heureuse  quelle  fut 
courte.  Devenue  veuve  à  dix- huit  ans,  reléguée,  par 
Charles  VIII ,  dans  le  château  de  Cognac ,  Louise  s'y 
dévoua  entièrement  à  l'éducation  de  ses  enfans,  pour 
lesquels  elle  montroit  la  plus  vive  tendresse.  Lorsque 
Louis  XII,  qui  avoit  aime'  son  e'poux,  parvint  à  la 
Couronne,  il  la  lit  revenir  à  la  Cour,  où  elle  brilla  par 
les  grâces  de  son  esprit ,  les  agrémens  de  sa  figure ,  et 
un  goût  pour  la  galanterie  qu'on  n'avait  pas  encore 
soupçonné.  Les  dissipations  de  cette  vie  nouvelle  ne 
la  détournèrent  pas  cependant  des  soins  qu'elle  devoit 
à  sa  fille  Marguerite,  qui,  dès  l'enfance,  annonçoitles 
qualités  les  plus  brillantes,  et  à  son  fils,  qu'on  corn- 
mençoit  à  considérer  comme  l'héritier  présomptif  de 
la  Couronne.  Au  milieu  des  intrigues  où  elle  se  trou- 
voit  engagée,  elle  veilloit  assidûment  sur  leur  santé, 
prenoit  part  à  leurs  plaisirs,  et  préféroit  souvent  ces 
16.  a5 

distractions  innocentes  au  tourbillon  par  lequel  elle  se 
laissoit  entraîner.  Les  démêlés  qu'elle  eut  avec  Anne 
de  Bretagne ,  femme  de  Louis  XII ,  ne  lui  firent  pas 
perdre  l'amitié  de  ce  monarque,  qui  se  plaisoit  dans 
sa  société,  et  qui  témoignoit  à  ses  enfans  la  plus  ten- 
dre affection. 

Les  passions  violentes  qu'elle  avoit  soigneusement 
dissimulées  dans  la  vie  privée,  se  déployèrent  aussi- 
tôt que  son  fils  fut  devenu  roi  :  mais  elle  y  joignit 
des  qualités  qui  appartiennent  à  un  grand  caractère, 
et  elle  rendit  d'éminens  services,  après  avoir  fait  com- 
mettre des  fautes  graves.  Nous  ne  placerons  point  ici 
les  détails  de  cette  époque  de  son  histoire,  parce  qu'ils 
se  trouvent  dans  l'Introduction  aux  Mémoires  de  Du 
Bellay. 

Le  journal  qu'elle  a  composé,  de  quelques  circons- 
tances importantes  de  sa  vie,  fut  publié,  pour  la  pre- 
mière fois,  par  Guichenon,  dans  les  pièces  qu'il  joi- 
gnit à  son  Histoire  généalogique  de  la  maison  de 
Savoie  (0  :  il  fut  ensuite  placé ,  par  l'abbé  Lambert , 
à  la  suite  de  la  traduction  qu'il  donna,  en  1753,  des 
Mémoires  de  Du  Bellay. 

On  trouve  dans  ce  petit  ouvrage ,  qui  manque  mal- 
heureusement de  développemens,  quelques  traits  mar- 

(V)  Guichenon  tenoit  ce  manuscrit  du  P.  Hilarion  de  Coste ,  religieux 
Minime ,  qui  l'ayoït  trouvé  dans  la  bibliothèque  de  Hardy,  conseiller 
au  Ghâtelet. 

quans  du  caractère  de  Louise  de  Savoie  :  son  amour 
maternel  y  domine,  et  on  la  voit  sans  cesse  occupée 
des  dangers  que  peut  courir  son  fils.  Le  style,  à  l'or- 
dinaire très-sec,  quand  il  est  question  d'autres  objets, 
prend  alors  le  ton  le  plus  tendre  et  le  plus  touchant. 
Le  jeune  prince,  n'étant  âgé  que  de  sept  ans,  fut 
emporte'  par  un  cheval  fougueux ,  et  courut  un  grand 
danger.  «  Toutefois,  dit  Louise,  Dieu,  protecteur  des 
«  femmes  veufves,  et  deffenseur  des  orphelins,  pré- 
«  voyant  les  choses  futures,  ne  me  voulut  abandonner, 
«  cognoissant  que,  si  cas  fortuit  m'eust  si  soudainement 
«  privée  de  mon  amour,  j'eusse  esté  trop  infortunée.» 
Dans  une  autre  occasion,  où  François  I  fut  griève- 
ment blessé,  en  jouant  avec  de  jeunes  seigneurs,  elle 
s'écrie  :  «  S'il  en  fust  mort,  j'estois  femme  perdue.  » 
Mais  son  amour  pour  son  fils  éclate  surtout  lorsque, 
après  la  sanglante  bataille  de  Mai  ignan ,  elle  vole  au- 
devant  de  lui,  autant  pour  jouir  de  son  triomphe  que 
pour  se  convaincre  que  sa  santé  n'a  pas  été  altérée  par 
tant  de  fatigues.  L'ayant  rencontré  près  deSisteron,  sur 
les  bords  de  la  Durance,  elle  s'enivre  du  bonheur  de  le 
contempler:  «  Dieu  sçait,  dit-elle,  si  moi,  pauvre  mère, 
«  feus  bien  aise  de  voir  mon  fds  sain  et  entier ,  après 
<,<  tant  de  violences  qu'il  avoit  souffertes  et  soutenues 
«  pour  servir  la  chose  publique.  » 

Dans  un  article  de  ce  journal,  Louise  cherche  à 
faire  croire  qu'elle  a  toujours  bien  vécu  avec  la  reine 

25. 

Anne  de  Bretagne  et  madame  Claude.  On  remarque 
qu'elle  éprouve  de  la  contrainte  en  parlant  de  ces 
deux  princesses  ;  mais  on  voit  qu'elle  ne  craint  pas  de 
montrer  sa  haine  pour  Marie  d'Angleterre,  seconde 
femme  de  Louis  XII,  lorsqu'elle  observe  que,  pres- 
que immédiatement  après  la  mort  de  ce  monarque, 
elle  donna  sa  main  à  un  homme  de  basse  condition. 

Ce  journal,  qui  ne  va  que  jusqu'à  i5^2,  et  qui, 
par  conse'quent,  n'embrasse  point  la  partie  la  plus 
intéressante  du  règne  de  François  I,  n'est  curieux 
qu'en  ce  qu'il  explique  pourquoi  ce  prince,  convaincu 
que  sa  mère  lui  portoit  un  amour  aussi  vrai  que  dé- 
sintéressé, ferma  constamment  les  yeux  sur  ses  fautes, 
et  lui  laissa,  jusqu'à  sa  mort,  un  pouvoir  dont  elle 
n'abusa  que  trop  souvent. 

C'est  Madame  qui  réduit  à  mémoire  plusieurs  choses  ?  mes- 
mement  le  danger  qui  advint  au  Roy  son  fils ,  l'an  i5oi, 
auprès  de  la  maison  de  Sauvage,  en  la  Vareyne  d'Am- 
boise. 


IYIaximilian  ,  roi  des  Romains,  entra  en  ce  monde 
ïe  22  mars ,  à  quatre  heures  quatre  minutes  après 
midi,  14^9. 

Louis XII,  roi  de  France,  fut  né  à  Rlois  Tan  1462, 
le  27  juin,  à  cinq  heures  huit  minutes  avant  midi. 

Anne,  reine  de  France  et  duchesse  de  Rretagne, 
fut  née  à  Nantes,  Tan  1^76 ,  le  26  de  janvier,  à  cinq 
heures  trente  minutes  au  matin. 

Je  ne  dois  parler  de  moi-mesme;  mais  je  m'en 
rapporte  à  ce  qu'en  a  escript  François  du  Moulinet, 
abbé  de  Saint  Max iman.  Toutesfois  je  feus  née  au  Pont 
d'Ain,  l'an  1476,  Tunziéme  jour  de  septembre ,  à  cinq 
heures  vingt-quatre  minutes  après  midi. 

Le  seigneur  d'Alenson  sortit  du  cloistre  maternel 
pour  commencer  mortelle  vie  l'an  1489,  Ie  deuxième 
jour  de  septembre,  à  sept  heures  vingt-neuf  minutes 
avant  midi. 


Ôgo  JOLItNAt, 

Ma  fille  Margueritte  fut  née  Tan  i49^,  runzieme- 
jour  d'avril,  à  -deux  heures  au  matin,  c'est-à-dire  le 
dixième  jour,  à  quatorze  heures  dix  minutes,  en  comp- 
tant à  la  manière  des  astronomes. 

François,  par  la  grâce  de  Dieu,  roi  de  France r  et 
mon  César  pacifique,  print  la  première  expérience 
de  lumière  mondaine  à  Congnac,  environ  dix  heures 
après  midi  i4°/4>  Ie  douzième  jour  de  septembre. 

Le  premier  jour  de  janvier  de  l'an  i^g6f  je  perdis 
mon  mari. 

Ma  fille  Claude,  conjoincte  à  mon  fils  par  mariage, 
fut  née  en  ma  maison,  à  Romorantin,  le  i3  d'octobre, 
à  huit  heures  cinquante-quatre  minutes  après  midi, 

499- 

Le  jour  de  la  Conversion  de  saint  Paul,  25  de  jan- 
vier i5oi,  environ  deux  heures  après  midi,  mon  roi, 
mon  seigneur,  mon  César  et  mon  fils,  auprès  d'Am- 
boise,  fut  emporté  au  travers  des  champs,  par  une 
hacquenée  que  lui  avoit  donné  le  maréchal  de  Gyé, 
et  fut  le  danger  si  grand,  que  ceux  qui  estoient  présens 
l'estimèrent  irréparable.  Toutesfois  Dieu ,  protecteur 
des  femmes  veufves,  et  deffenscur  des  orphelins,  pré- 
voyant les  choses  futures,  ne  me  voulut  abandonner, 
cognoissant  que ,  si  cas  fortuit  m'eust  si  soudainement 
privé  de  mon  amour,  j'eusse  été  trop  infortunée. 

Le  24  d'octobre  i5o2  ,  le  petit  chien  Hapeguai,  qui 
estoit  de  bon  amour,  et  loyal  à  son  maistre,  mourut  à 
Blevé, 

Anne,  reine  de  France,  à  Blois,  le  jour  de  sainte 
Agnès ,  21  de  janvier,  eut  un  fils  (0  -,  mais  il  ne  pou- 

(0  Eut  un  fils  :  on  ne  connoît  point  la  date  précise  de  cet  accou- 
chement. 


DE  LOUISE  DE  SÀVOYE.  3qi 

voit  retarder  l'exaltation  de  mon  César,  car  il  avoit 
faute  de  vie.  En  ce  temps  j'étois  à  Amboise,  dans  ma 
chambre,  et  le  pauvre  monsieur  qui  a  servi  mon  fils 
et  moi  en  très-humble  et  loyale  persévérance,  m'en 
apporta  les  premières  nouvelles. 

L'an  i5o7,  le  22  may,  au  Plessis  à  Tours,  deux 
heures  après  midi,  fut  confirmé  le  mariage,  par  pa- 
rolle  de  pre'sent,  entre  mon  fils  et  madame  Claude,  à 
présent  reine  de  France. 

Le  3  d'aoust  1 5o8 ,  du  temps  du  roy  Louis  XII ,  mon 
fils  partit  d' Amboise  pour  être  homme  de  Cour,  et  me 
laissa  toute  seule. 

Le  jour  de  la  Transfiguration,  6  d'aoust  i5o8,  à  un 
dimanche,  entre  sept  et  huit  heures  après  souper,  en 
un  jardin  à  Fontevaux,  mon  fils  eut  sur  le  front  un 
coup  de  pierre  fort  dangereux. 

Le  jeudy  7  d'aoust  i5o8,  la  reyne  Anne  fut  en 
grand  danger  à  Montsoreau,  environ  sept  heures  du 
soir;  car  les  planches  du  pont  fondirent  soubsles  che- 
vaux de  sa  litière. 

Lelundy,  dernier  jour  d'aoust  i5o8,  la  plus  jeune 
fille  d'Alenson  fut  épousée  avec  le  marquis  de  Mont- 
ferrat,  à  Saint  Sauveur,  à  Bloys. 

Le  jeudi,  1 4  décembre  i5o8,  à  minuit  ou  environ, 
mon  fils  fut  griefvement  malade  ;  mais  il  fut  tantost 
guary;  et,  lendemain,  vint  nouvelle  que  le  duc  de  Lor- 
raine estoit  mort. 

Lelundy,  1 4  d'avril  i5og,  furent  défaits  les  Véni- 
tiens parle  roy  Louis  XII,  à  Aignadel,  et  fut  donnée 
la  bataille  avant  midy. 

Les  fiançailles  de  monsieur  d'Alenson  et  de  ma  fille 
Margueritte  furent  faictes  es  mains  du  cardinal  de 

Nantes,  à  Blois,  le  jour  de  saint  Denys ,  le  9  d'octobre, 
à  six  heures  quinze  minutes  après  midy,  1509. 

Le  premier  de  février  i5io,  mon  fils  fit  son  entrée 
à  La  Rochelle,  environ  cinq  heures  après  midy. 

Le  2  5  de  may  i5io,  environ  midi,  à  Lyon,  aux  Ce- 
lestins,  mourut  monsieur  le  légat  George  d'Amboise. 

Madame  Renée,  sœur  de  madame  Claude,  fut  née  à 
Blois,  le  29  d'octobre,  à  neuf  heures  avant  midi,  i5io. 

Le  vingt-deuxième  jour  de  juin  i5i  1 ,  mon  fils  fut 
pris  d'une  fièvre  tierce,  et  le  27  il  arriva  à  Romans  au 
Dauphiné,  et  là  eut  le  quart  accès  de  ladicte  fièvre 
tierce,  qui  le  print  le  vingt-huitième  jour,  environ 
unze  heures,  incontinent  après  disné. 

Le  cinquième  jour  de  juillet  i5i  1,  mon  fils,  pensant 
estreguery  de  fiebvre tierce ,  partit  de  Romans,  à  trois 
heures  avant  midy,  et  chemina  jusques  à  Valence. 

Le  24  de  juillet  i5i  1  ,à  douze  heures  trente  minutes, 
mon  fils  eut  le  cinquième  accès  de  fiebvre  récidive; 
car  à  Valence  il  recheut  en  la  fiebvre  tierce ,  de  la- 
quelle il  croyoit  estre  guery  quand  il  partit  de  Ro- 


mans. 


Le  19  de  février  i5i2,  monsieur  de  Nemours,  frère 
de  la  reine  d'Arragon,  et  nepveu  du  roy  Louis  XII, 
se  adventura  d'assaillir  les  Vénitiens,  qui  avoientfait 
révolter  Bresse,  et  les  défit  ;  et  fut  la  ville  prise  d'as- 
satilt. 

Le  jour  de  Pasques,  11  d'avril  i5i2,  monsieur  de 
Nemours  Gaston  de  Foues,  défit  l'armée  du  roy  d'Ar- 
ragon, et  celle  de  Jules,  pape  second,  devant  Ravenne; 
mais  il  y  mourut,  et  plusieurs  gens  de  bien  avec  luy, 
qui  fut  très-grand  dommage. 

Le  jour  de  saint  Georges,  23  d'avril  i5i2,  le  hérauîî 

d'Angleterre  vint  vers  le  roi  Louis  XII,  a  Blois,  lui 
dire,  de  par  le  Roi  son  maistre,  que,  s'il  n'entretenoit 
les  pactions  faictes  au  Traité  de  Cambrai,  sondit  mais- 
tre  estoit  délibère  de  secourir  le  pape  Jules  et  le  roi 
d'Arragon,  son  beau-pere. 

L'unziéme  jour  de  juin  i5i2,  vinrent  nouvelles  au 
roy  Louis  XII  que  les  Anglois  estoient  descendus  en 
Bretagne  et  à  Fontarabie. 

Le  seizie'me  jour  de  juin  i5i2,  le  roy  Louis  XII 
fut  adverti  que  Milan  s'estoit  révolte'. 

Le  septième  jour  de  septembre  i5i2,  mon  fils  passa 
à  Amboise,  pour  aller  en  Guyenne  contre  les  Espa- 
gnols ;  et  estoit  lieutenant  général  du  roy  Louis  XII, 
ainsi  comme  maintenant  en  sa  dignité  royale  il  est  dic- 
tateur perpétuel  ;  et  trois  jours  avant  il  avoit  eu  mal 
en  la  part  de  secrète  nature. 

Le  seizième  jour  de  juillet  i5i3,  mon  fils,  comme 
subjet  du  roy  Louis  XII ,  partit  de  Paris  pour  aller 
en  Picardie  contre  les  Anglois. 

Le  23  daoust  i5i3,  à  Congnac,  je  feus  advertie  de 
la  prise  de  monsieur  de  Longueville  et  d'autres  capi- 
taines, à  la  journée  des  Espérons. 

Le  29  d'aoust  i5i3,  à  Congnac,  je  seus  les  nou- 
velles de  la  ville  de  Therouanne,  que  nos  gens  avoienl 
rendue  par  faute  de  vivres ,  et  en  estoient  sortis  leurs 
baguages  sauves. 

Le  3  de  septembre,  qui  fut  un  sabmedy,  de  nuit, 
i5i3,  je  feus  griefvement  malade  de  collique,  à  Con- 
gnac :  et,  par  ce,  fut  rompu  mon  voyage  ;  car  je  devois 
aller  à  Barbesieux  tenir  l'enfant  de  La  Rochefou- 
quault. 

Le  29  septembre,  à  Congnac,  i5i3  ,  me  feurent  ar> 

portées  nouvelles  comme  Tournay  estoit  rendu  au  roi 
d'Angleterre  ,  et  que  le  roy  d'Ecosse  estoit  mort. 

Le  14  d'octobre  1 5 1 3  ,  en  venant  de  vespres  de  Saint 
Léger  de  Congnac,  je  entrai  en  mon  parc,  et,  près  du 
dedalus,  la  poste  m'apporta  nouvelles  fort  bonnes  du 
camp  de  mon  fils,  lieutenant  du  roy  Louis  XII  en 
la  guerre  de  Picardie,  sçavoir  est  que  le  roi  des  Ro- 
mains s'en  estoit  aile'  de  Tournai,  et  que  le  roy  d'An- 
gleterre s'afFoiblissoit  de  jour  en  jour. 

Letrentie'me  jour  de  décembre  i5i3,  en  venant  de 
disner  de  Boutiers ,  près  de  Congnac,  je  fus  bien  marrie  ; 
car  monsieur  d'Alenson  cheut  de  cheval  et  se  rompist 
le  bras;  et  le  lendemain  mon  fils  arriva  en  poste. 

Anne,  reine  de  France,  alla  de  vie  à  trespas  le  9 
janvier  i5i4,  me  laissa  l'administration  de  ses  biens, 
de  sa  fortune  et  de  ses  filles  ;  mesmement  de  madame 
Claude,  reine  de  France  et  femme  de  mon  fils,  la- 
quelle j'ai  honorablement  et  amiablement  conduite  : 
chacun  le  sçait,  vérité  le  cognoist,  expérience  le  de- 
monstre,  aussi  fait  publique  renommée. 

Le  lundy  9  janvier  i5i4,  la  reyne  Anne  trespassa 
à  Blois,  et  le  mardy,  après  disner,  à  Congnac,  mon  fils 
et  moi  en  feusmes  advertis,  entre  cinq  et  six  heures 
avant  midy. 

Le  mercredy  1 1  janvier  i5i4, je  partis  de  Congnac 
pour  aller  à  Angoulesme,  et  aller  coucher  à  Jarnac, 
et  mon  fils ,  demonstrant  l'amour  qu'il  avoit  à  moy, 
voulut  aller  à  pied,  et  me  tint  bonne  compagnie. 

Le  samedy  i4  de  janvier  i5i4>  mon  fils,  à  trois 
heures  après  midi,  fit  son  entrée  à  Congnac  :  je  de- 
meuray  au  chasteau  avec  monsieur  d'Alenson ,  qui 
avoit  le  bras  rompu  ;  ma  fille  Margueritte  et  ma  sœur 

de  Taillebourg  (0,  à  présent  duchesse  de  Vallois,  des- 
cendirent en  la  ville  pour  veoir  l'entrée. 

Le  dix-huitiéme  jour  de  may,  à  Saint  Germain  en 
Laye,  l'an  1 5 1 4  ?  furent  les  nopces  de  mon  fils. 

Le  8  de  juillet  i5i4,  je  cuiday  demeurer  à  Blois 
pour  jamais ,  car  le  plancher  de  ma  chambre  tomba  ; 
et  eusse  esté  en  extrême  danger,  n'eust  esté  ma  petite 
Bigote  et  le  seigneur  Besbrules,  lesquels  premièrement 
s'en  apperceurent.  Je  crois  qu'il  falloit  que  toute  cette 
maison  fut  reclinée  sur  moy ,  et  que ,  par  permission 
divine,  j'en  eusse  la  charge. 

Ce  jour,  16  juillet  i5i4,  en  Engoumois,  en  Anjou, 
je  feus  griefvement  malade,  et  contrainte  de  descendre 
de  ma  litière,  pour  me  chauffer  en  une  petite  maison 
sur  le  grand  chemin  en  allant  de  Nanteuil  à  Charroux, 
en  la  terre  de  monsieur  de  Paulegon. 

Le  jeudy  io  d'aoust  i5i/f,  furent  faictes  par  procu- 
reur les  fiançailles  du  roy  Louis  XII  et  de  la  sœur  du 
roy  d'Angleterre. 

Le  28  d'aoust  i5i4,  je  commencay  à  prédire,  par 
céleste  prévision ,  que  mon  fils  seroit  une  fois  en  grand 
afiaire  contre  les  Suisses;  car,  ainsi  que  j'étois  après 
souper  en  mon  bois  à  Romorantin ,  entre  sept  et  huit 
heures,  une  terrible  impression  céleste,  ayant  figure 
de  comète,  s'apparut  en  ciel,  vers  occident  :  et  je  feus 
la  première  de  ma  compagnie  qui  m'en  apperceus  ; 
mais  ce  ne  fut  sans  avoir  grand  peur  ;  car  je  mescriai 
si  hault  que  ma  voix  se  pouvoit  estendre,  et  ne  disois 
autre  chose  sinon  :  Suisses  !  les  Suisses  !  les  Suisses  ! 
Adonc  estoient  avec  moy  mes  femmes,  et  d'hommes 

(0  Ma  sœur  de  Taillebourg  :  il  paroît  qu'il  y  a  eu  ici  une  altération 
dans  le  texte  :  Louise  de  Savoie  n'eut  qu'une  sœur?  nommée  Philiberte. 

n'y  avoit  que  Regnault  de  Refluge  et  le  pauvre  mal- 
heureux Rochefort  sur  son  mulet  gris,  car  aller  à  pied 
ne  lui  estoit  possible. 

Le  11  septembre  i5i4,  le  roy  Louis  XII,  fort  an- 
tique et  débile,  sortit  de  Paris,  pour  aller  au-devant 
de  sa  jeune  femme,  la  reine  Marie. 

Le  9  d'octobre  1  5i/j.,  furent  les  amoureuses  nopees 
de  Louis  XII,  roi  de  France,  et  de  Marie  d'Angle- 
terre ;  et  furent  espousés  à  dix  heures  du  matin ,  et 
le  soir  couchèrent  ensemble. 

Le  troisie'me  jour  de  novembre  i5i4>  avant  unze 
heures  avant  midi,  j'arrivay  à  Paris;  et  celui  mesme  jour, 
sans  me  reposer ,  je  feus  conseillée  d'aller  saluer  la  reine 
Marie  à  Saint  Denys;  et  sortis  de  la  ville  de  Paris,  à 
trois  heures  après  midy,  avec  grand  nombre  <Je  gen- 
tilshommes. 

Le  cinquième  jour  de  novembre  i5i4?lareine  Marie 
fut  couronnée  à  Saint  Denys,  entre  dix  et  unze  heures 
avant  midi  ;  et,  le  sixième  jour,  environ  quatre  heures 
après  midi ,  elle  fit  son  entrée  à  Paris. 

Le  29  de  novembre  i5i4,  nion  fds,  courant  en  lice 
aux  Tournelles,  fut  blessé  entre  les  deux  premières 
joinctes  du  petit  doigt,  environ  quatre  heures  après 
midi. 

Le  premier  jour  de  janvier  1 5 1 5 ,  mon  fds  fut  roi  de 
France. 

Le  premier  jour  de  janvier  i5i5,  environ  unze 
heures  de  nuict,  à  Paris,  aux  Tournelles,  trespassa 
le  roi  Louis  XII  ;  et  le  3 ,  qui  fut  mercredi,  je  partis 
de  Romorantin ,  pour  aller  audict  lieu. 

Le  12  de  janvier  1 5x5,  fut  enterré  le  roi  Louis  XII 
a  Saint  Denys. 

Le  jour  de  la  Conversion  de  saint  Paul  i5i5,  mon 
fils  fut  oint  et  sacre'  en  l'église  de  Rheims.  Pour  ce, 
suis -je  bien  tenue  et  obligée  àfla  divine  miséricorde, 
par  laquelle  j'ay  esté  amplement  récompensée  de  toutes 
les  adversités  et  inconveniens  qui  m'estoient  advenues 
en  mes  premiers  ans,  et  en  la  fleur  de  ma  jeunesse. 
Humilité  m'a  tenu  compagnie,  et  patience  ne  m'a  ja- 
mais abandonnée. 

Le  1 5  de  février  1 5 1 5  ,  entre  deux  heures  après 
midi ,  mon  fils  fit  son  entrée  à  Paris. 

Le  samedy,  dernier  jour  de  mars  1 5 1 5,  le  duc  de  Suf- 
folk  (0,  homme  de  basse  condition,  lequel  Henri  VIII 
de  ce  nom  avoit  envoyé  ambassadeur  devers  le  R.oi, 
espousa  Marie  ,  sœur  dudit  Henri ,  et  veufve  de 
Louis  XII. 

Le  lundy  seizième  jour  d'avril  i5i5,  Marie  d'An- 
gleterre ,  -veufve  de  Louis  XII ,  partit  de  Paris  avec 
le  duc  de  Suffolk,  son  mari,  pour  retourner  en  An- 
gleterre. # 

Le  cinquième  jour  de  juin  i5i5,  mon  fils,  venant 
de  Chaumont  à  Amboise,  se  mit  une  espine  en  la 
jambe ,  dont  il  eut  moult  de  douleur  et  moi  aussi  ; 
car  vrai  amour  me  contraignoit  de  souffrir  semblable 
peine. 

Le  vingt-sixième  jour  de  juin  i5i5,  le  duc  de  Lor- 
raine ,  au  chasteau  d' Amboise ,  fut  marié  avec  made- 
moiselle de  Bourbon ,  à  unze  heures  avant  midi ,  en 
pleine  lune. 

Le  trentième  jour  de  juin  i5i5,  je  receus  mon  fils  à 
mon  chasteau  de  Romorantin,  et  toute  sa  compagnie. 

(')  Duc  de  Sujfolk  :  Charles  Brandon  :  il  étoit  favori  de  Henri  VÏIL 

Le  4  de  juillet  1 5 1 5,  mon  fils,  allant  contre  les  Suisses, 
partit  de  Romorantin  à  sept  heures  avant  midi. 

Le  lundi  3o  de  juillet  i5i5,  mon  fils  partit  de  Lyon 
pour  aller  contre  les  Suisses  et  autres  occupateurs  de 
la  duché'  de  Milan. 

Madame  Louyse,  fille  aisnée  de  mon  fils,  fut  née  à 
Amboise,  i5i5,le  dix-neuvième  jour  d'aoust,  à  dix 
heures  quarante-sept  minutes  après  midi. 

En  septembre  i5i5,  Prosper  Colonne  fut  de'fait  à 
Franqueville,  en  Piémont,  parle  général  de  La  Palice , 
Hymbercourt  et  plusieurs  autres. 

Le  1 3  de  septembre,  qui  fut  jeudi  i5i5,  mon  fds 
vainequit  et  deffit  les  Suisses  auprès  de  Milan  \  et  com- 
mença le  combat  à  cinq  heures  après  midi ,  et  dura 
toute  la  nuict  et  le  lendemain  jusques  à  unze  heures 
avant  midi;  et,  ce  jour  propre,  je  partis  d' Amboise  pour 
aller  à  pie'  à  Nostre-Dame  de  Fontaines ,  lui  recom- 
mander ce  que  j'aime  plus  que  moi-mesme ,  c'est  mon 
fils,  glorieux  et  triomphant  Ce'sar,  subjugateur  des  Hel- 
vetiens. 

Item,  ce  jour  mesme  i3  septembre  i5i5,  entre  sept 
et  huit  heures  au  soir,  fut  veu,  en  plusieurs  lieux  en 
Flandres ,  un  flambeau  de  feu  de  la  longueur  d'une 
lance-,  et  sembloit  qu'il  deust  tomber  sur  les  maisons  ; 
mais  il  estoit  si  clair  que  cent  torches  n'eussent  rendu 
si  grande  lumière. 

Le  dimanche  i4  octobre  de  Fan  1 5 1 5,  Maximilian,  fils 
du  feu  Loys  Sforce,  estant  assiégé  au  chastel  de  Milan 
par  les  François,  se  rendit  à  mon  fils  par  composition. 

Le  27  de  novembie  i5i5,  je  donnay  à  Pxochefort 
deux  cens  escus  soleil ,  qui  furent  bien  employés  ;  car 
il. a  bon  vouloir  de  servir,  j'en  suis  bien  asseurée. 

Le  jour  Sainct  André,  dernier  novembre  de  Tan  1 5 1 5, 
mon  fils,  estant  à  Blois,  porta  l'ordre  de  Bourgogne. 

Le  mardi  1 1  de  décembre  i5i5,  mon  fils  arriva  à 
Boulogne  la  Grasse. 

Le  jeudi  i3  de  décembre  i5i5  ,  le  pape  Léon  célé- 
bra la  messe  en  présence  de  mon  fils  ;  et  le  vendredi 
Suivant  fut  tenu  consistoire,  et  l'alliance  confirmée, 
laquelle  depuis  a  esté  affermée  et  florentinée  par  ledit 
Léon,  gentil  lieutenant  et  apostre  de  Jesus-Christ. 

Le  i4  décembre  i5i5,  mon  fils  fit  le  serment  de 
paix  avec  le  roi  d'Angleterre. 

L'an  i5i5,  i5i6,  i5iy,  i5i8,  i5io,,  i52o,  i52i, 
i5a2,  sans  y  pouvoir  donner  provision,  mon  fils  et  moi 
feusmes  continuellement  desrobés  par  les  gens  de  fi- 
nances. 

Le  1 3  de  janvier  1 5 1 6 ,  mon  fils ,  resvenant  de  la  ba- 
taille des  Suisses,  me  rencontra  auprès  de  Sisteron,  en 
Provence ,  sur  le  bord  de  la  Durance ,  environ  six 
heures  au  soir  ;  et  Dieu  sçait  si  moi ,  pauvre  mère , 
feus  bien-aise  de  voir  mon  fils  sain  et  entier,  après  tant 
de  violences  qu'il  avoit  souffertes  et  soutenues  pour 
servir  la  chose  publique. 

Le  3  février  i5i6,  mon  fils,  estant  à  Tarascon,  ouit 

les  nouvelles  de  la  mort  de  Ferdinand,  roi  d'Espagne. 

Le  4  de  février, à  six  heures  après  midi,  i5i6,  mon 

fils  fit  son  entrée  à  Avignon  ;  et  le  1 1  à  Montlymard  ; 

et  le  i4  à  Valence. 

Le  jeudi  8  de  may  i5i6,  mon  fils  et  moy,  environ 
une  heure  après  midy,  montasmes  à  La  Roche  de  la 
Balme,  au  Dauphiné,  à  deux  lieues  de  Cremieux. 
Le  28  de  may  i5i6,  environ  cinq  heures  après 

midi,  mon  fils  partit  de  Lyon,  pour  aller  à  pie'  au 
saint  Suaire'  à  Chambery. 

Le  septième  jour  de  juin  i5i6,  ma  fille  Claude,  à 
la  Tour-Dupin,  en  Dauphine',  commença  à  sentir  en 
son  ventre  le  premier  mouvement  de  ma  fille  Char- 
lotte. 

Charlotte,  fille  de  mon  fils,  fut  ne'e  à  Amboise,  le 
s3  d'octobre,  à  six  heures  quarante  -  quatre  minutes 
avant  midy,  i5i6. 

Le  17  janvier  i5i7,  le  Roi  mon  fils,  la  Reine,  ma 
fille  Margueritte,  Saint  Mesmin  et  moi,  arrivasmes  à 
Saint  Mesmin ,  près  Orléans  ;  et  le  lendemain  le  Roy 
fit  son  entrée  en  ladicte  ville. 

Le  2  3  septembre  1517,  le  seneschal  Galiot  print  à 
femme  l'esnée  fille  de  La  Cueille,  à  Orbech,  en  Nor- 
mandie, à  trois  lieues  de  Lisieux. 

Le  premier  d'octobre  1 5 1 7 ,  mon  fils  fit  son  entre'e 
à  Argenton,  et  fut  honnestement  receu  et  bien  traictc 
par  ma  fille  Margueritte. 

Le  24  novembre  i5i7,  le  Roi  mon  fils  partit  d' Am- 
boise ,  pour  aller  à  pié  à  Saint  Martin  de  Tours. 

La  nativité'  de  François,  fils  de  mon  fils,  daulphin 
de  Viennois,  fut  à  Amboise,  le  second  dimanche  de 
caresme ,  à  cinq  heures  dix-huit  minutes  après  midi , 
le  dernier  jour  de  février  i5i8. 

Henri,  second  fils  de  mon  fils,  fut  le  jour  de  la  mi- 
caresme  né  à  Saint  Germain  en  Laye,  à  sept  heures  six 
minutes  avant  midi ,  l'an  i5io,  ;  et,  selon  la  coustume 
de  France,  l'an  1 5 18,  le  dernier  jour  de  mars,  ayant, 
à  cause  dudict  jour,  quelque  similitude  avec  François, 
son  frère,  qui  fut  né  le  dernier  jour  de  février. 

Le  16  d'octobre  i5i8,  monsieur  le  Dauphin,  en- 

viron  midi,  partit  d'Amboise  et  alla  coucher  à  Chau- 
mont;  le  lendemain  arriva  à  Blois,  à  deux  heures 
après  midi. 

En  novembre  i5i8,  le  moine  rouge,  Anthoine 
Boys  (0,  parent  de  nostre  reverendissime  chancelier 
et  des  inextricables  sacrificateurs  des  finances  ,  alla 
de  repos  en  travail  hors  de  ce  monde  ;  et  lors  fut  faict 
une  fricassée  d'abbayes ,  selon  la  folle  ambition  de 
plusieurs  papes. 

Le  dimanche  19  février  de  l'an  i5i(),  mon  fils,  mes 
filles  et  moi,  entrasmes  dans  Congnac  ;  et  le  jour  de 
mardi-gras,  qui  fut  le  21  de  février,  je  feis  un  festin y 
grand  et  magnifique,  à  l'honneur  et  louange  dudict  lieu 
de  Congnac,  auquel  mon  fils  sortant  de  moi  avoit  pris 
sa  très-heureuse  naissance. 

L'an  1 5 19,  le  5  juillet,  frère  François  de  Paule, 
des  frères  mendians  Evangelistcs,  fut  par  moi  cano- 
nisé -,  h  tout  le  moins  j'en  ai  payé  la  taxe. 

En  juillet  i5i9,  Charles  V  de  ce  nom,  fils  de  Phi- 
lippe, archiduc  d'Autriche,  fut,  après  que  l'Empire 
eut  par  l'espace  de  cinq  mois  esté  vacant,  éleu  roi  des 
Romains ,  en  la  ville  de  Francfort.  Pleut  à  Dieu  que 
l'Empire  eut  plus  longtems  vacqué,  ou  bien  que  pour 
jamais  on  l'eut  laissé  entre  les  mains  de  Jesus-Christ, 
auquel  il  appartient ,  et  non  à  aultre  ! 

Le  23  septembre  i5i9,  mon  fils,  qui  estoit  allé  à  la 
chasse  à  la  Chapelle  Vendomoise ,  près  de  Blois ,  se 

(0  Anthoine  Boys  :  Antoine  Bohier.  Louise  de  Savoie  lui  fît  obtenir 
le  chapeau  de  cardinal ,  qui  avoit  été  promis  à  Everard  de  La  Marckj 
cela  entraîna  la  défection  momentanée  de  cette  famille.  (  Voyez  les 
Mémoires  de  Fleurange.  ) 

16.  2(5 

frappa  d'une  branche  d'arbre  dedans  les  yeux,  dont  je 
feus  fort  ennuyée. 

L'an  1 5 19,  le  8  octobre,  à  onze  heures  avant  midy, 
mon  fils,  à  ma  requeste,  donna  à  Rochefort  l'office  de 
grand  aumônier;  ce  fut  à  Charnbort,  à  trois  lieues  de 
Bloys. 

Le  16  d'octobre  i5ic;,  Rochefort,  grand  ausmonier, 
baptisa  Margueritte  Turc,  en  la  chapelle  d'Amboise; 
ma  fille  fut  commère,  et  mon  frère  le  bastard  de 
Savoy e ,  et  le  seigneur  de  Montmorency,  furent  com- 
pères. 

Le  10  de  décembre  i5ip,,  mon  fils  et  moi  par- 
tismes  de  Blois  pour  aller  à  Congnac. 

Le  5  de  janvier  i52o,  mon  fils  fit  son  entrée  a 
Poitiers. 

Le  jeudi  8  de  mars  i520,  un  Espagnol,  qui  un  peu 
auparavant  avoit  esté  pris  à  Saint  Jean  d'Angely,  fut 
décapité  à  Xaintes ,  atteint  et  convaincu  de  plusieurs 
castilavisées  assez  impertinentes,  au  profit  de  la  Répu- 
blique. 

Le  vendredi  9  de  mars  i5so,  en  la  ville  d'Angou- 
lesme ,  je  feis  faire  un  service  solemnel  pour  mon 
mary,  monseigneur  Charles,  père  du  Roy  mon  fils. 

Le  9  de  may  i5so,  environ  dix  heures  du  matin, 
mon  fils,  continuant  ce  don  qu'il  avoit  deux  fois  fait 
à  Rochefort  (0  de  l'evesché  de  Condom,  la  première 
fois  à  la  requeste  de  Saint  Marsauld ,  et  la  seconde  à 
la  requeste  de  La  Rochepot,  en  la  chapelle  de  la  Bas- 
tille, dit  de  rechef  audit  Rochefort  qu'il  seroit  evesque 
de  Condom ,  et  que  ce  matin  il  avoit  fait  refus  de  la- 

(0  Rochefort  :  il  avoit  été  précepteur  de  François  I; 

dite  dignité  episcopale  à  quelqu'un  qui  lui  avoit  de- 
mandée. 

Le  22  de  may  i52o,  à  Montreuil,  le  secrétaire  La 
Chesnaye,  sans  propos  et  sans  raison,  eut  la  main  cou- 
pée  par  un  lansquenet  auquel  jamais  n' avoit  fait  dé- 
plaisir. Pour  ce  ,  eut  ledit  lansquenet  le  poing  tranché 
et  la  teste  coupée,  puis  fut  pendu  honteusement.  Lors 
estoit  mon  fils  à  cinq  lieues  dudit  Montreuil,  à  l'ab- 
baye de  Feremoustier,  et ,  quasi  à  semblable  heure ,  le 
feu  se  prit  au  logis  de  mon  fils  d'Alenson,  et  le  brusla 
avec  cinq  maisons  voisines,  dont  plusieurs  gens  de  bien 
eurent  peur,  craignant  que  quelque  entreprise  auroit 
faicte  contre  mondit  fils,  qui,  pour  lors,  estoit  à  la 
chasse. 

Le  dernier  jour  de  may  i52o,  mon  fils  arriva  à 
Ardres,  qui  s'appelle  en  latin  Ardea,  et  ledit  jour  le 
roi  d'Angleterre,  second  de  sa  race,  arriva  à  Calez, 
qui  s'appelle  en  latin  Caletum,^  ou  Portus  Itius,  selon 
César,  au  cinquième  livre  de  ses  Commentaires. 

Le  mardi  5  de  juin  i52o,  arriva  le  roi  d'Angleterre 
à  Guy  nés,  et  la  Reine  ma  fille  et  moi  arrivasmes  à 
Ardres;  et  ledit  jour,  Le  Rouge,  parent  de  Tripet,  ar- 
cher de  la  garde  de  mon  fils,  vint  audit  lieu,  pour  me 
veoir  et  convenir  avec  moi  de  plusieurs  choses. 

Le  7  de  juin  i52o,  qui  fut  le  jour  de  la  Feste  Dieu, 
environ  six ,  sept  et  huit  heures  après  midi ,  mon  fils  et 
le  roi  d'Angleterre  se  virent  en  la  tante  dudit  roi  d'An- 
gleterre, près  Guynes. 

Le  neuvième  jour  de  juin  i520,  mon  fils  et  le  roi 
d'Angleterre  se  trouvèrent  en  campagne,  chacun  cin- 
quante hommes,  et  priment  leur  vin  ensemble,  envi-* 
ron  cinq  heures  et  demie  après  midi. 

2(3. 

Le  17  juin  i520,  se  printle  feu  au  logis  de  monsieur 
d'Orval,  à  Ardres,  environ  dix  heures  et  demie  de  nuit; 
qui  fut  chose  assez  fâcheuse  ,  car  nous  étions  en  lieu 
suspect  et  inique. 

Le  23  de  juin  i52o,  le  légat  d'Angleterre  chanta 
la  messe  en  plain  camp,  devant  les  deux  Roys;  toute 
la  chapelle  fut  faicte  et  tendue  par  les  Anglois,  réservé 
le  pavillon  de  la  chapelle  de  mon  fils ,  qui  fut  tendu 
en  l'oratoire  :  mon  fils  s'agenouilla  à  dextre ,  et  print 
la  paix  et  l'évangile  le  premier;  et  les  servit  le  petit 
cardinal  de  Vendosme. 

Le  24  de  juin  i52o,  les  deux  Rois  se  départirent,  et 
dirent  adieu  l'un  à  l'autre. 

Le  25  de  juin  i52o,  mon  fds,  partant  d' Ardres,  alla 
coucher  à  Terouanne,  sept  lieues,  et  le  26  à  Denrien  ; 
le  27 ,  disner  à  Boulogne  et  coucher  à  Estaples;  le  28, 
à  Farmoustier;  de  Farmoustier  à  Abbeville,  à  Fris- 
court,  à  Doué,  car  Amiens  est  entre  deux.  Item,  à 
Abbeville,  ma  fille,  la  Pveine  et  moy,  nous  mismes  en 
batteau  sur  la  rivière  de  Somme. 

En  aoust  i52o,  le  jour  saint  Laurent,  à  dix  heures 
après  midy,  à  Saint  Germain  en  Laye ,  sortit  du  ventre 
de  la  Pleine  ma  fille,  Magdelaine,  troisième  fille  du 
Roy  mon  fils. 

Le  sixième  jour  de  janvier  i52i ,  feste  des  Rois,  en- 
viron quatre  heures  après  midy,  mon  fils  fut  frappé 
d'une  mauvaise  bûche  sur  le  plus  hault  de  ses  biens, 
dont  je  feus  bien  désolée;  car,  s'il  en  fut  mort,  j'étois 
femme  perdue  :  innocente  fut  la  main  qui  le  frappa , 
mais ,  par  indiscrétion ,  elle  fut  en  péril  avec  tous  les 
autres  membres. 

Le  jour  de  la  Conversion  de  S.  Paul,  de  Tan  i52i  , 
mon  fils  fut  en  grand  danger  de  mourir. 

Le  16  d'avril  i5si  ,  si  nous  comptons  selon  la  cous- 
tume  romaine,  mon  fils  fit  son  entrée  à  Dijon. 

Le  22  d'avril  i52i ,  mon  fils  fit  son  entre'e  à  Troye, 
et  là  me  trouva  avec  mes  filles ,  la  Reine  et  la  duchesse 
d'Alenson. 

Le  5  juillet  i52i,  mon  fils  estant  à  Àrdilly,  à  deux 
lieues  de  Beaune  et  à  cinq  lieues  de  Dijon  et  à  deux 
lieues  de  Seure,  au  soir  vint  nouvelle  de  Guyenne 
comment  le  seigneur  Desparault  (0  avoit  esté  pris,  et 
le  seigneur  de  Tournon,  et  que  les  affaires  se  portoient 
mal  par  faute  d'ordre  et  diligente  conduite.  Pour  ce, 
faut  noter  qu'en  fait  de  guerre,  longues  patenostres 
et  oraisons  murmuratives  ne  sont  bonnes  ;  car  c'est  une 
marchandise  pesante  qui  ne  sert  de  guerres ,  sinon  à 
gens  qui  ne  sçavent  que  faire  ;  de  sainte  Colombe  je 
n'en  dis  mot ,  car  ce  volume  est  trop  petit  pour  com- 
prendre si  fascheuse  chronique. 

Le  17  juillet  i52i,  à  Dijon,  des  Suisses  douze  can- 
tons feirent  leur  proposition  et  oraison  devant  mon 
fils,  en  fort  grande  resverence,  soy  déclarant  vouloir 
estre  à  jamais  confédérés  et  alliés  de  la  maison  de 
France. 

Le  i5  d'octobre  i52i ,  environ  cinq  heures  du  soir, 
fut  mis  le  siège  devant  Bapaulme  par  les  adventuriers 
françois;  et  lors  estoit  mon  fils  à  quatre  lieues  de  Saint 
Quentin ,  à  une  abbaye  de  Premonstré ,  nommé  le 
Mont  Saint  Martin  ;  et  le  lendemain  fut  pris  et  pillé 
ledict  Bapaulme  ;  aussi  fut  Mets-sans-Coustui  e. 

(0  Desparault  :  de  L'Espare,  l'un  des  frères  de  madame  de  Cha- 
teaubriand. 

Le  a3  octobre  i52i,  entre  Saint  Hillaire  et  Valen- 
ciennes, près  d'une  abbaye  de  femmes,  mon  fils  mar- 
cha en  bataille  contre  ses  ennemis,  et  les  mit  en  fuite, 
et  en  fut  tué  plusieurs  de  coups  d'artillerie  ;  ce  fut  en- 
viron trois  et  quatre  heures  après  midi. 

Le  5»4  octobre  i52i ,  Bouchain,  petite  ville,  se  ren- 
dit à  la  volonté'  de  mon  fils,  et,  environ  quatre  heures 
après  midi ,  il  eut  un  gros  à  l'armée. 

Le  2  5  octobre  i52i,  à  Escandoy,  à  deux  lieues  de 
Valenciennes,  vint  nouvelles  a  mon  fils  que  Fonta- 
rabie  estoit  pris  par  monsieur  l'admirai. 

Le  26  octobre  i5ai,  à  un  village  à  deux  lieues  de 
Valenciennes,  arrivèrent  les  ambassadeurs  d'Angle- 
terre. Item >  au  soir  dix  heures,  le  feu  brusla  le  logis 
de  mon  frère  le  bastard  de  Savoye,  et  cinq  ou  six 
autres;  et,  deux  heures  avant  soleil  levant,  le  jour  sui- 
vant, on  cria  alarme. 

Le  premier  jour  de  novembre  i52i,  mon  fils  fit  la 
feste  de  Toussaints,  à  Saudemont  en  Artois,  village 
de  madame  de  Vendosme,  à  cinq  lieues  d'Arras. 

Le  6  de  novembre  de  l'an  i52i,  Hesdin,  belle  et 
bonne  ville,  fut  prise  d'assault. 

Mercredi  22  janvier  i522,  jour  de  saint  Vincent, 
à  Saint  Germain  en  Lay  e ,  à  neuf  heures  quarante  mi- 
nutes au  matin,  fut  né  Charles  III,  fils  de  mon  fils. 

Le  vingt-neuvième  jour  de  may  i522,  environ  deux 
heures  après  midi,  à  Lyon,  en  la  maison  de  l'arche- 
vesque,  le  herault  d'Angleterre  défia  mon  fils;  et,  en 
après  que,  en  tremblant  de  peur,  il  eut  déclaré  que  son 
maistre  estoit  nostre  ennemi  mortel ,  mon  fils  lui  res- 
pondit  froidement  et  si  à  point,  que  tous  les  présens 

estoient  joyeux,  et  néanmoins  ébahis  de  sa  clere  élo- 
quence. 

Le  26  septembre  i5s2,  à  Saint  Germain  en  Laye, 
Pierre  Piefort,  fils  de  Jean  Piefort,  contreroleur  du 
grenier  à  sel  de  Châteaudun ,  parent  de  plusieurs  gros 
personnages  de  la  Cour,  fut  bruslé  tout  vif,  après  que, 
dans  le  donjon  du  chasteau  de  Saint  Germain,  il  eut 
eu  la  main  coupée,  pour  ce  que  impiteusement  il 
avoit  pris  le  Corpus  Domini  et  la  custode  qui  estoit 
en  la  chapelle  dudit  chasteau  ;  et  le  dernier  jour  du 
mois,  mon  fils  vint  à  pied,  la  teste  nue,  une  torche 
au  poing,  depuis  Nanterre  jusques  au  lieu,  pour  ac- 
compagner la  saincte  hostie  et  la  faire  remettre  en  son 
premier  lieu  ;  car  ledit  Piefort  l'avoit  laissée  en  la  pe- 
tite chapelle  de  Saincte  Geneviève,  près  dudit  lieu  de 
Nanterre.  Le  cardinal  de  Vendosme  la  rapporta  ;  et 
lors  faisoit  beau  voir  mon  fils  porter  honneur  et  révé- 
rence au  saint-sacrement,  que  chacun,  en  le  regar- 
dant ,  se  prenoit  à  pleurer  de  pitié  et  de  joye. 

Le  i5  octobre  i5a2,  à  Saint  Germain  en  Laye,  je 
feus  fort  malade  de  goutte,  et  mon  fils  me  veilla  toute 
la  nuict. 

Le  17  d'octobre  i522,  au  Mont  Saint  Martin,  en- 
viron neuf  heures  du  matin,  mon  fils,  marchant  en 
ordre  de  bataille ,  fut  requis  par  son  maistre  d'école 
de  lui  donner  l'evesché  de  Condom,  ce  que  de  très-bon 
cœur  il  lui  octroya  ,  ayant  souvenance  que ,  devant 
qu'il  fut  roi,  à  Amboise,  en  ma  présence,  il  lui  avoit 
promise. 

L'an  i522,  en  décembre,  mon  fils  et  moi,  par  la 
grâce  du  Saint-Esprit,  commençasmes  à  cognoistre  les 
hypocrites,  blancs,  noirs,  gris,  enfumés  et  de  toutes 

couleurs,  desquels  Dieu,  par  sa  cle'mence  et  bonté  in- 
finie, nous  veuille  préserver  et  deffendre;  car,  si  Jesus- 
Christ  n'est  menteur,  il  n'est  point  de  plus  dangereuse 
génération  en  toute  nature  humaine. 

Le  1 3  de  mars,  mon  fils  estant  à  Congnac  feit  mon^ 
seigneur  le  comte  de  St.  Pol  et  le  seigneur  de  L'Es- 
cun  chevaliers  de  l'ordre. 

Chap.  XLII.  Comment  le  roy  Louis  douzième  acheva 
le  mariage  de  monsieur  d1  Angoulesme  et  de  ma- 
dame Claude,  sa  fille.  ^63 

Chap.  XLIII.  Comment  madame  Marie ,  sœur  du  roy 
d'Angleterre,  arriva  à  Abheville ,  bien  accom- 
paignée  de  gros  seigneurs  et  dames  dJ  Angleterre  ; 
et  comment  le  roy  Louis  douzième  V espousa;  et 
des  triomphantes  nopces  qui  f eurent  faicte s  en  la 
ville  d3 Abheville.  263 

Chap.  XLIV.  Comment  la  royne  de  France ,  sœur  du 
roy  d' Angleterre ,  fist  son  entrée  h  Paris;  des 
belles  joustes  et  tournois  qui  y  f  eurent  faicts ,  dont 
estoient  tenans  monsieur  d' Angoulesme  et  le  jeune 
Advantureux ,  et  six  capitaines  de  France  que 
ledict  sieur  d1  Angoulesme  avoit  choisis.  268 

Çuap.  XLV.  Comment  le  roy  Louis  douzième,  après 
avoir  faict  bonne  chère  avecques  sa  nouvelle 
femme,  mourut  à  Paris  par  un  jour  de  l'an.        271 

Chap.  XLVI.  Cy  devise  que  fist  la  royne  Marie  de 

France ,  après  la  mort  du  Roy  son  mary.        Page  273 

Chap.  XLIX.  Comment  le  Roy  partit  de  Lyon,  pour 
achever  son  entreprise  ;  et  comment  Prosper  Co- 
lonne feust  prins  par  le  mareschal  de  Chabannes , 
seigneur  de  La  Palice  ;  et  comment  monsieur  de 
Lautrec  et  V  Advantureux  suivirent  les  Suisses , 
qui  se  retirèrent  vers  Saluées.  281 

Chap.  L.  Cy  devise  de  la  journée  faicte  a  Sainte  B ri- 
gide ,  laquelle  les  François  guignèrent  contre  les 
Suisses  y  par  un  jour  de  Sainte  Croix ,  en  sep- 
tembre; de  la  prise  du  chas  te  au  de  Novarre,  et 
du  secours  que  les  Vénitiens  Jeirent  au  Roy.         287 

Chap.  LI.  Cy  devise  des  ambassadeurs  françois  et 
suisses  qui  est  oient  a  Galeras;  et  comment  le  Roy 
fist  assiéger  le  chasteau  de  Milan,  où  estoit  le 

Chap.  LU.  Comment y  après  que  le  chasteau  de  Milan 
feust  rendu  y  et  que  le  More  feust  en  France,  le 

belles  joustes  et  tournois  qui  y  f eurent  faicte  s.  3o4 

Chap.  LUI.  Comment  le  pape  de  Rome  et  le  roy  de 

France  s' entrevis rent  à  Boulongne  la  Grasse.       3o6 

Chap.    LIV.    Comment  V A dvantureux    retourna   en 

France.  .  3  08 

Chap.  LV.  Comment  le  Roy,  après  avoir  mis  ordre  en 
son  pays  d'Italie  ?  revint  en  son  royaume  de 
l6*^  27 

France ,  et  laissa  monsieur  de  Bourbon  ,  son  lieu-1 
tenant- gêné  rai  à  Milan;  et  comment  V empereur 
Maximilian  vint  en  la  duché  de  Milan.         Page  3io 

Chap.  LVI.  Comment  le  marquis  de  Mantoue,  pour 
quelques  affaires  quil  disoit  avoir,  s'en  retourna 
et  abandonna  le  Roy,  et  luy  renvoya  son  ordre; 
et  comment  l' Advantureux  fist  une  maison  nom- 
mée Messencourt;  et  le  combat  quil  y  donna.      3 1 4 

Chap.  LVII.  Comment  le  Roy  donna  charge  à  V  Advan- 
tureux de  mener  pratiques  en  Allemagne ,  pour 
gaigner  les  princes  et  électeurs  de  l'Empire.  3i5 

Chap.  LVIII.   Comment  François  de  Sikingen  fist  al" 
liance  avecques  messire  Robert  de  La   Marche 
et  r Advantureux  son  fils  ;  et  comment  il  emprint 
faire  la  guerre  a  monsieur  de  Lorraine,  3 if 

Chap.  LIX.  Comment  en  ce  temps  le  cardinal  de  La 
Marche  et  le  sieur  de  Sedan,  son  frerc ,  pour 
quelque  toit  que  le  Roy  leur  fist,  le  laissèrent,  et 
allèrent  au  service  de  V Empereur.  322 

Chap-  LX.  Comment  le  duc  dJUrbin,  nepveu  du  Pape, 
vint  en  France  reconforter  la  paix  entre  le  Pape 
et  le  Roy;  et  comment  il  espousa  une  des  filles  de 
Boulongne ,  et  après  tint  le  Daulphin.  325 

Chap.  LXI.  Comment  l'empereur  Maximilian  mourut; 
et  comme  le  roy  de  France  despescha  son  admi- 

mirai en  un  chasteau  près  de  Francfort ,  pour 
une  partie  desdictes  affaires,  et  monsieur  d'Orval 
et  V Advantureux ,  h  Coblentz  ,  et  allèrent  en  am- 
bassade vers  monsieur  de  Colongne.  33 1 

Chap.  LXIII.  Comment  monsieur  de  Colongne  et  le 

cardinal  de  La  Marche  allèrent  a  l'élection  de 
r Empereur,  et  passèrent  à  Cohlentz  ,  où  estoienl 
les  ambassadeurs  français  ;  et  comment  le  duc  de 
TYirtemberg  feust  chassé  de  son  pays  par  les 
grosses  Bonnes.  Page  335 

Chap.  LXIV.  Comment  monsieur  de  Boissy,  grand- 
maistre  de  France ,  et  monsieur  de  Chievres ,  am- 
bassadeur pour  le  roy  Catholique ,  se  trouvèrent 
ensemble  a  Montpellier  ;  de  ce  qu  ils  y  fisrent;  et 
comment  mondict  sieur  le  grand-maistre  mourut.     338 

Chap.  LXV.  Comment  les  ambassadeurs  d' Angleterre 
vindrent  à  Paris  ;  et  du  bon  recueil  que  le  Roy 
leur  fis  t.  33q 

Flandres ,  pour  aller  prendre  possession  de  l'Em- 
pire ;  et  comment  il  feust  couronné  a  Aix.  353 

Chap.  LXIX.  Comment  messire  Robert  de  La  Marche, 

vice  du  roy  de  France;  et  du  bon  recueil  que 

Chap.  LXX.  Comment  les  guerres  se  commencèrent 

défist  la  garnison.  3Go 

Chap.  LXXII.  Comment  monsieur  de  Saussy,  fils  de 
me  s  sire  Robert  de  La  Marche ,  deffist  un  nom- 
bre  de  gens  sur  une  montaigne;  et  comment  V  Ad- 
vantureux  vint  se  placer  dedans  Jamets.     Page  Z61 

Chap.  LXXIIT.  Comment  M.  de  Lautrec ,  avecques 
les  Vénitiens,  alla  mettre  le  siège  devant  Ve- 

de  ce  qui  y  feust  faict.  363 

CiiAr.  LXXVII.  Comment  Bouillon  feust  surpris,  et 
ceulx  qui  esloient  dedans  presque  tous  tués  ;  et 
comment  monsieur  de  Nassau  vint  à  Douzy  met- 

